
SUITE  DU  LIVRE  PREMIER. 


CHAPITRE  XXI. 

Comment  le  bon  duc  Philippe  fil  délivrer  un  riche 
Anglais j  que  le  signeur  de  Ternanl  (iv oit  fait  pri- 
sonnier :  et  comment  le  signeur  de  Lalain  teint  le 
pas  de  la  fontaine  de  Plours  ^  ti  Chalun  sur  Sosne. 

JCiN  celle  saison  messire  Philippe,  signeur  de  Ter- 
nant,  fut  conseillé  de  prendre  un  Anglois,  que  l'on 
disoit  moult  riche  et  puissant  d'avoir  et  de  deniers  : 
et  estoit  assez  coustumier  iceluy  Anglois,  d'aler  de 
Bruges  à  Calais  :  et  passoit  par  Gravelines  :  et,  pource 
que  ledict  signeur  de  Ternant  sçavoit  que  la  duchesse 
de  Bourgongne  portoit  et  soustenoit  le  cas  et  la  que- 
relle des  Anglois,  il  s'apensa  de  conduire  son  cas  et 
sa  prise  par  subtilité  :  et  tint  nr>aniére  de  donner  congé 
à  plusieurs  ses  serviteurs,  qui  tous  se  r'assemblérent  à 
l'entour  de  Gravelines  :  et  les  conduisoit  un  soudoyer 

du  cliastel  de  FEscluse  (dont  ledict  signeur  de  Ternant 
estoit  capitaine)  nommé  Georget  des  Vignes.  Finale- 
ment ils  prirent  ledict  i^nglois  :  et  Temmenérent 
contre  France,  comme  leur  prisonnier. 

Le  duc  de  Bourgongne  fut  averti  de  ceste  prise, 
faicte  en  ses  pais,  ou  es  limites  :  et,  en  estant  aussi 
la  duchesse  avertie ,  fut  faicte  une  merveilleuse  pour- 
suitte  pour  ceste  matie're  :  et  finalement  furent  en- 
voye's  après,  à  toute  diligence,  les  archers  du  duc, 
et  autres  :  qui  firent  telle  diligence,  qu'ils  surprirent 
ceux,  qui  emmenoyent  ledict  Anglois,  en  un  vilage  : 
et  les  prirent  prisonniers:  et  ramene'rent  ledict  Anglois: 
et  fut  sceu  par  iceux,  et  par  lettres,  que  ledict  si- 
gneur de  Ternant  adreçoit  iceluy  prisonnier  au  si- 
gneur de  Mongeay,  en  Tlsle  de  France  :  lequel  avoit 
espouse'une  fille  de  Roye,  sœur  de  la  dame  de  Ternant. 
Le  cas  de  FAnglois  fut  fort  porté  par  la  duchesse  :  et 
mesmes  n'es  toit  ja  ledict  signeur  de  Ternant  fort  en 
sa  grâce  :  et  fut  mis  avant,  que  l'Anglois  avoit  seu- 
reté  et  sauf-conduit  :  et,  combien  que  le  duc  aimast 
le  signeur  de  Ternant  beaucoup  ,  estant  son  tiers 
chambellan,  et  moult-privé  de  sa  personne,  il  le  prit 
prisonnier,  et  l'envoya  au  chasteau  de  Courtray  :  où 
il  fut  plus  d'un  an,  à  grans  fraiz  et  à  grans  despens  : 
et  depuis  le  délivra  le  duc,  mais  non-pas  à  son  profit  : 
car  il  restitua  tout  l'interest  dudict  Anglois  :  qui  luy 
fut  un  merveilleux  dommage.  Ainsi  se  passa  l'an  4^? 
sans  autre  aventure  ,  et  une  partie  de  l'an  49  •  <^'t 
faisoit  le  duc  grandes  chères  et  grans  festimens,  par 
ses  bonnes  viles,  où  il  estoit  moult-aimé,  et  vou- 
lon tiers  veu. 

Or  maintenant  nous  r'entrerons  à  reciter  le  noble 

pas,  que  tint  un  an  entier,  le  bon  et  vertueux  mes- 
sire  Jaques  de  Lalain ,  au  pais  de  Bourgongne ,  et 
les  nobles  armes  qu'il  y  feit,  et  à  quels  nobles  hommes 
il  besongna.  Mais  avant  est  besoin  que  j'eclaircisse 
une  question,  qui  pourroit  estre  demandée  sur  ceste 
matie're  :  qui  est  telle  :  c'estassavoir  pourquoy  ledict 
messire  Jaques  tint  pas  en  Bourgongne,  terre  sugette 
de  son  souverain  signeur  et  prince,  sans  avoir  excepté 
les  sugets  de  son  prince ,  et  aussi  pourquoy  il  entrepre- 
noitson  pas  en  temps  de  jubilé,  et  durant  icelle  saison. 
A  ce  je  respon ,  par  la  propre  response  à  moy  faicle  par 
ledict  messire  Jaques  (car  j'avoye  privauté  et  habi- 
tude à  luy,  pour  sçavoir  de  ses  secrets,  autant  qu'autre 
de  mon  aage ,  de  la  maison  de  Bourgongne)  qui  disoit 
que  la  cause  de  sa  venue  en  Bourgongne  tendoit  à 
deux  fins.  La  première,  pource  qu'il  y  avoit  au  pais 
grande  noblesse,  et  gens,  qui  desiroyent  d'eux  mons- 
trer  nobles  et  courageux.  La  seconde,  pource  que 
le  pais  estoit  situé  au  passage  de  France,  d'Angle- 
terre, d'Espaigne,  et  d'P^coce,  pour  aler  à  Bomme 
^dont  les  saincts  pardons  et  le  jubilé  de  l'an  5o  apro- 
choit)  et  ainsi  sembloit  que,  par  ces  deux  raisons, 
plus  de  nobles  hommes  seroyent  avertis  de  son  em- 
prise, et  pourroyent  plus  de  nobles  hommes  venir 
à  son  pas,  et  toucher  à  sa  noble  emprise  :  parquoy 
plus-legérement  luy  estoit  facile  de  parvenir  au  second 
poinct ,  qui  estoit,  qu'il  desiroit,  sous  le  plaisir  de 
Dieu ,  d'avoir  présenté  sa  cotte-d'armes ,  ou  sa  per- 
sonne ,  en  lices  clauses ,  et  avoir  combatu  trente 
hommes,  avant  qu'il  eust  trente  ans  d'aage.  Car,  k 
la  vérité,  il  avoit,  à  l'heure  qu'il  vint  en  Bourgongne 
pour  tenir  son  pas,  plus  de  vingtneuf  ans,  d'un  mois, 

OU  de  sept  semaines  :  et  pour  ces  deux  raisons  (dont 
l'une  tenoit  de  l'autre)  tint  ledict  messire  Jaques  son 
pas  en  Bourgongne,  au  temps  dessusdict  :  lequel  pas 
s'exe'cuta  par  la  manière  qui  s'ensuit. 

Messire  Jaques  de  Lalain  se  logea  à  Chalon  sur  la 
Sosne,  une  vile  qui  sied  en  Bourgongne,  au  duché  : 
et  s'acompaigna  de  messire  Piètre  Vasque,  un  tres- 
gentil  chevalier,  et  dont  cy-dessus  est  faicte  mention, 
et  nomme'ment  là  où  est  racompté  le  pas  du  signeur 
de  Charny  :  lequel  messire  Piètre  estoit  homme  duit, 
et  suffisant  de  son  corps,  et  de  son  conseil  :  et  croy 
que,  si  ledict  messire  Jaques  eust  eu  inconveniant 
de  maladie,  ou  autrement,  il  entendoit  de  mettre  en 
son  lieu  ledict  messire  Piètre  Vasque  :  car  par  ses 
chapitres  il  ne  s'obligeoit  point  de  personnellement 
parfournir.  Aveques  luy  avoit  plusieurs  hommes  nobles: 
et  tint  un  moult  bel  estât,  grand,  et  planteureux  : 
et  d'autre  part  y  envoya  le  duc  de  Bourgongne  le 
roy-d'armes  de  la  Toison  d'or,  pour  estre  juge  en 
l'absence  du  duc. 

Estant  ainsi  ledict  messire  Jaques  de  Lalain  logé, 
prépara  son  pas,  et  son  faict,  à  son  propos  et  atten- 
dement  :  et  fait  à  entendre  (comme  dict  est)  que  la 
vile  et  cité  de  Chalon  est  située  au  duché  de  Bour- 
gongne :  et  sépare  la  rivière  de  Sosne  ,  meslee  du 
Doux,  la  comté  du  duché  :  et  se  passent  icelles  ri- 
vières par  un  grand  pont,  dont  au  bout  a  un  grand 
faubourg  ,  que  Ion  nomme  Sainct  Laurens  :  et  est 
iceluy  faubourg  clos  de  la  rivière,  à  la  manière  d'une 
isle.  En  celle  isle  avoit  une  moult  belle  plaine  ,  à 
manière  d'un  prè  :  où  à-present  est  l'église  des  Cor- 
deliers  de  l'observance  :  qui  depuis  y  a  esté  édifiée. 

En  icelle  mcsme  isle  fit  faire  l'entrepreneur  les  lices 
à  combatre,  et  la  toile,  pour  faire  les  armes  a  cheval  : 
et  fut  le  champ  moult  bien    ordonne  de  sablon,  et 
de  tout  ce  qu'en  tel  cas  appartenoit,  et  aussi  de  mai- 
son pour  le  juge  ,  et  pour  les  signeurs  :  et,  le  pre- 
mier samedi  de   septembre    i44î)  >    ^"t   un  pavillon 
tendu,  au  bout  du  grand  pont,  du  costé  de  Sainct- 
Laurens,  souveraineté  du  duc  de  Bourgongne,  à  cause 
de  sa  viscomlé   d'Auxonne  :    et  fut  iceluy  pavillon 
palissé  et  barré  moult  honnorablcnient  :  et  n'y  pou- 
voit  nul  aprocher  ,   sans    le  congé  de    Charolois  le 
héraut,  un  moult  notable  héraut,  olllcier-d'armes  du 
comte  Charles,  de  Charolois  :  lequel  avoit  sa  colte- 
d'armes  vestue  et  un   blanc  batlon  en   la  main  :  et 
gardoit  les  images,  ordonnées  pour  l'emprise  de  l'en- 
trej^iCneur  :  et  premièrement  au  dossier  d'iceluy  pa- 
villon,  et  au  plus  haut,   estoit  ,  en  un  tnblcau,  la 
représentation  de  la  glorieuse  Vierge  Marie,  tenant 
le  Rédempteur  du  monde,  son  signeur  et  son  fds  : 
et  plus  bas  ,  au  dexlrc  costé  de  l'image ,   fut  figurée 
une  dame,  moult  honnestcment  et  richement  veslue, 
et  de  son  chef  en  simple  atour  :  et  tenoit  manière  de 
plorer,  tellement  que  les  larmes  tomboycnt,  et  cou- 
royent  jusques  sur  le  costé  senestrc  :  où  fut  une  fon- 
taine figurée,  et  sur  icelle  ,  une  licorne  assise,  tenant 
manière  d'embracer  les  trois  larges  ,  conditionnées 
pour  les  trois  manières  d'armes ,  que  l'entrepreneur 
vouloit  fournir  par  son  emprise  :  dont  la  première  fut 
blanche,  pour  les  armes  de  la  hache  :  la  seconde  vio- 
lette, pour  les  armes  de  l'espee  :  et  la  tierce  (qui  es- 
toit  dessous  à  manière  de  triolet  )  estoit  noire ,  pour 
les  armes  de  la  lance  :  et  furent  lesdictes  targes  toutes 

semées  de  larmes  bleues  :  et  pour  ces  causes  fui  la 
dame  nommée  la  dame  de  plours ,  et  la  fontaine ,  la 
fontaine  de  plours.  Or  ay  je  devisé  de  l'entreprise  et 
de  l'ordonnance  de  cestuy  noble  pas  :  lesquelles  choses 
furent  estranges  et  nouvelles  au  pais,  et  fort  remi- 
rees  et  veues  de  plusieurs  et  divers  personnages. 

Ce  mesme  jour  vint  au  palais  un  héraut,  nomraé- 
Toulongeon  :  qui  apella  le  héraut,  garde  du  pavillon  : 
etluy  dît,   «  Noble  héraut,  je  demande  ouverture, 
«  pour  aler  toucher  l'une  des  trois  targes  ,  qui  sont 
«  en  vostre  garde ,  pour  et  au  nom  d'un  noble  es- 
fc  cuyer,  nommé  Pierre  de  Chandios.  «  Le  héraut  le 
receut  moult  joyeusement  :  et  luy  dît  qu'il  fust  le 
tresbien-venu  :  et  luy  fit  ouverture  :  et  ledict  Tou- 
longeon ,  comme  officier  bien  apris ,  s'agenoilla  devant 
la  Vierge  Marie ,  salua  honnorablement  la  dame  de 
plours,   et  puis  toucha  à  la  blanche  targe,   et  dît, 
ce  Je  touche  à  la  blanche  targe,  pour  et  au  nom  de 
<c  Pierre  de  Chandios,  escuyer  :  et  aiïerme  en  parolle 
c(  deveoir  (0,  disant  qu'au  jour,  qui  luy  sera  baillé,  il 
«  fournira  de  sa  personne  les  armes  conditionnées  et 
c(  ordonnées  pour  ladicte  targe ,  selon  le  contenu  des 
«  chapitres  du  noble  entrepreneur  ,  si  Dieu  le  garde 
«  d'encombrier,  et  de  loyale  ensongne  C^).  »  Et  atant 
se  partit  :  et  fut  le  palis  reclos  :  et  demoura  le  pavillon 
tendu  et  gardé ,  jusques  au  midi ,  que  Charolois  re- 
porta son  emprise  :  et  fit  son  raport  au  bon  chevalier, 
messire  Jaques  de  Lalain ,  de  son  adventure  du  jour, 
et  comment  Pierre  de  Chandios  avoit  fait  toucher  la 
blanche  targe  :   dont  il  fut  moult-joyeux  :  et  bien- 

vienjïTia  Toulonoeon  le  héraut  de  ces  bonnes  nou- 
velles,  luy  donna  don,  et  luy  liailla  brief  joiîr  pour 
combatre  :  qui  fut  le  samedi  suyvant. 

Celuy  jour  (  qui  fut  le  trezie'me  jour  de  septembre  ) 
la  lice  fut  pre'paree ,  et  la  maison  du  juge,  et  les  pa- 
villons tendus  pour  les  champions  :  et  fut  celuy  de 
messire  Jaques  ,  de  satin  blanc  ,  semé  de  larmes 
bleues ,  et  celuy  de  Chandios  de  soye  vermeille  ,  ar- 
nioyé  de  ses  armes  ,  par  les  goutiéres  :  et  veint  le 
juge  en  place,  acompaigné  de  Guillaume,  signeur  de 
Sarcy  ,  pour  lors  bailly  de  Clialon  ,  de  maistre  Pierre, 
signeur  de  Goux,  un  grand  homme  ,  du  grand  conseil 
du  duc,  et  qui  depuis  fut  chancelier,  et  de  plusieurs 
autres  conseillers,  et  nobles  hommes  ,  congnoissans 
au  noble  meslier  d'armes.  Eux  avoir  pris  leur  lieu, 
Icdict  messire  Jaques  se  partit  de  Teglisc  des  Carmes , 
située  à  la  porte  de  la  vile,  et  du  faubourg  de  la 
porte  de  Sainct-Jehan-du-Maiseau  :  et,  après  avoir 
ouy  trois  messes  moult-devotcmcnt ,  entra  en  un  bat- 
teau  couvert,  acompaigné  de  messire  Pietre-Yasque, 
et  de  plusieurs  autres  nobles  hommes  de  son  liostel 
(  car  il  tenoit  moult  bel  estât  )  et  d'abondant  il  trouva 
au  pais  deux  nobles  hommes ,  frères  germains  :  dont 
l'aisné  fut  messire  Claude  de  Toulongeon ,  signeur  de 
la  Bastie,  et  l'autre,  Tristan  de  Toulongeon  ,  signeur 
de  Soucy  :  qui  furent  fils  de  messire  Anthoine  de 
Toulongeon  ,  jadis  mareschal  de  Bourgongne  :  et  fut 
iceluy  mareschal  celu)^  sous  qui  fut  gagnée  la  bataille 
de  Bar,  et  pris  le  duc  Régnier  de  Lorraine  prisonnier. 
Ces  deux  signcurs  estoyent  de  l'hostel  du  duc  de  Bour- 
gongne ,  gens-de-bien,  et  de  courage  :  et ,  pource  que 
ledict  messire  Jaques  estoit  estranger   au    pais,   ils 

l'acompaignërent  :  ne  depuis  ,  durant  son  pas  ,  ne 
l'abandonnèrent. 

Ainsi  traversa  le  chevalier  la  rivieVe  de  Sosne  :  et 
vint  aborder  à  Tisle,  où  il  devoit  combatre  :  et  là 
saillit  hors  de  son  batteau  ,  vestu  d'une  longue  robe 
de  drap  d'or  gris,  fourrée  de  martres.  Il  avoit  sa  ban- 
nerolle  en  sa  main ,  figurée  de  ses  dévotions  :  dont  il 
se  signoit  à  la  fois  :  et  moult  bien  luy  seoit.  Si  vint 
en  la  lice  :  et  se  présenta  devant  le  juge  :  et  dît  de 
sa  bouche  telles  parolles,  «  Noble  roy-d'armes  de  la 
«  Toison  d'or,  commis  de-par  mon  tresredouté,  et 
«  souverain  signeur ,  monsieur  le  duc  de  Bourgongne 
«  et  comte  de  Hainaut ,  pour  estre  mon  juge  en  ceste 
«  partie,  je  me  présente  par-devant  vous,  pour  garder 
«  et  deffendre  l'emprise  de  cestuy  pas ,  et  pour  de  ma 
«  part  fournir  et  acomplir  les  armes  emprises  et  re- 
«  quises  par  Pierre  de  Chandios,  selon  le  contenu  des 
«  cliapilres  à  ce  ordonnes.  »  Le  juge,  vestu  de  la  cotte- 
d'armes  du  duc  de  Bourgongne  ,  le  blanc  batton  en  la 
main,  le  receut  et  bien-viengna  moult  honnorable- 
ment  :  et  se  retrait  l'entrepreneur  en  son  pavillon. 

Ne  deinoura  guéres  que,  par-dessus  le  grand  pont 
de  Clialon,  s'apparut  ledict  Pierre  Chandios  :  qui  ve- 
noit  à  cheval,  armé  de  toutes  armes,  le  bacinet  en  la 
teste,  et  la  cotte-d'armes  au  dos  :  et,  h  la  vérité,  c'es-» 
toit  un  des  grans  et  puissans  escuyers,  qui  fust  ea 
Bourgongne,  n'en  Nivcrnois  :  et  pouvoit  avoir  trente 
et  un  an,  ou  environ  ,  d'aage.  Il  estoit  acompaigné  des 
signeurs  de  IVIircbeau,  de  Charny,  et  de  Seyl,  ses 
oncles,  et  de  la  signeurie  et  noblesse  de  Bourgongne, 
si  largement,  que  je  puis  exliiuer  la  compaignie  plus 
de  quatre  cens  hommes  nobles.  Ledict  de  Chandios 

entra  dedans  la  lice,  sur  un  cheval  armoyé  de  ses  ar-. 
mes  :  et  iiiit  pie'  à  terre  :  et  Tadextra  le  signeur  de 
Charny,  juscjues  devant  le  juge  :  et  porta  la  parolle  : 
et  dît,  «  Noble  roy  d'armes  de  la  Toison  d'or,  corn- 
«  mis  de -par  mon  tresredoute'  et  souverain  signeur, 
«  monsieur  le  duc  et  comte  de  Bourgongne,  juge  en 
«  ceste  partkî,  voicy  Pi  rre  de  Cliandios,  mon  neveu, 
«  qui  se  présente  devant  vous,  pour,  k  l'aide  de  Dieu, 
«  fournir  et  acomplir,  à  ce  jour,  les  armes  par  luy  em- 
<c  prises  et  requises,  à  l'encontre  de  l'entrepreneur  de 
«  ccstuy  noble  pas,  selon  la  condition  des  chapitres, 
«  et  de  la  blanche  targe,  à  quoy  il  a  fait  toucher.  »  Le 
roy-d'armes  le  bien-viengna  et  receut  comme  il  ap- 
partenoit:  et  se  retrait  en  son  pavillon  :  et,  ce  faict, 
se  retrait  chacun  de  la  lice  :  et  se  commencèrent  les 
cris  acoustumés  :  et  tandis  un  mien  cousin  germain, 
nomme  Anthoine  de  la  Marche,  signeur  de  Sandon, 
ordonné  mareschal  de  la  lice ,  se  tira  devers  ledict 
Chandios,  par  l'ordonnance  du  juge  :  et  luy  demanda 
qu'il  de'clairast  le  nombre  des  coups  de  hache,  qu'il 
requeroit  et  demandoit,  pour  faire  et  fournir  icelles 
armes  :  et  ledict  Chandios  déclaira  dixsept  coups  de 
hache.  Si  se  tira  ledict  mareschal  devers  le  juge,  pour 
l'avertir  du  nombre  des  coups  :  et  puis  se  lira  devers 
ledict  messire  Jaques  de  Lalain,  tant  pour  l'avertir 
de  l'intention  de  sa  partie,  comme  pour  luy  demander 
les  haches,  qu'il  devoit  livrer  pour  la  bataille  fournir 
et  faire.  Si  luy  furent  deux  haches  baillées  et  livrées  : 
qui  furent  longues  et  poisantes  :  et  furent  les  maillets 
et  testes  desdictes  haches  à  manière  de  becs  de  fau- 
con, à  grande  et  poisante  dague  dessus  et  dessous  :  et 
furent  ferrées  d'une  platine  de  fer  plate,  à  trois  testes 

de  doux,  gros  et  courts,  en  façon  de  diamants,  et 
assez  à  la  manière  que  l'on  ferre  lances,  pour  jouster 
en  armes  de  guerre,  sans  roquet  :  et  furent  lesdictes 
haches  aportees  audict  de  Chanjlios,  pour  choisir,  et 
l'autre  fut  raportee  à  l'entrepreneur  :  et  ne  demeura 
gue'res  que  Pierre  de  Chandios  saillit  hors  de  son  pa- 
villon, la  cotte-d'armes  au  dos,  le  bacinet  en  teste,  et 
la  visière  close,  se  signant  de  sa  banneroUe  :  et  puis 
luy  bailla  le  signeur  de  Charny,  son  oncle,  sa  hache  : 
et  l'acompaigna  jusques  bien-avant  en  la  lice.  D'autre 
part  saillit  messire  Jaques  de  Lalain  :  et  avoit  son 
harnois  couvert,  en  lieu  de  cotte-d'armes,  à  manière 
d'un  palletot,  à  manches  de  satin  blanc,  semées  des 
larmes  bleues,  de  couleurs  de  la  targe,  à  quoy  avoit 
touché  sa  partie.  Il  estoit  armé  d'une  petite  salade 
ronde  :  et  avoit  la  visière  couverte,  et  armée  d'un  petit 
haussecol  de  maille  d'acier  :  et,  après  la  recomman- 
dation de  sa  banneroUe,  luy  bailla  messire  Pietre- 
Yasque  sa  hache. 

Si  marchèrent  l'un  contre  l'autre  les  champions, 
moult-asseurèment  :  et  s'entrerencontrèrent  devant  le 
juge  :  et  de  prime  face  se  gardoyent  l'un  de  l'autre  : 
mais  n'atargea  guères  qu'ils  se  coururent  sus  :  et  se 
donnoyent  de  grans  et  poisants  coups,  chevaleureu- 
sement  donnés  et  soustenus ,  d'une  part  et  d'autre  :  et 
me  souvient  que  ledict  de  Lalain  (qui  sçavoit.  que  les 
haches,  qu'il  avoit  baillées  et  livrées,  n'avoyent  point  de 
dague,  ny  de  pointe  dessous,  dont  il  peut  faire  faucee, 
ne  grever  sa  partie)  en  faisant  une  grande  démarche 
tourna  sa  hache,  et  mit  le  mail  de  la  dague,  de  la  part 
de  sa  main  sencstre,  en  faisant  de  la  teste  queue,  et 
de  la  queue  le  maillet  :  et  remarcha  d'un  grand  poux  : 

et  atteindit  îedict  Chandios,  de  la  dague  de  sa  hache, 
en  la  visieVe  du  bacinet  :  et  donna  si-grand  coup, 
qu'il  rompit  la  pointe  sur  la  visie're  :  mais  Iedict 
Chandios  (qui  estoit  fort,  grand,  puissant,  et  coura- 
geux) onques  n'en  de'marcha  :  mais  recommença  entre 
eux  la  bataille,  plus-aspre  et  plus-fie're  que  paravant, 
et  tant,  que  si  asprement  se  requirent  Tun  l'autre, 
qu'en  peu  d'heure  les  dix  sept  coups,  requis  par  Ie- 
dict de  Chandios,  furent  acomplis. 

Si  getta  Toison  d'or  le  batton  :  et  furent  pris  et  se'- 
pare's  par  les  hommes-d'armes,  ordonne's  pour  gardes 
et  escoutes,  et  pour  ce  faire,  comme  il  est  de  cous- 
tume  en  tel  cas  :  et,  eux  amenés  devant  le  juge,  tou- 
chèrent ensemble  :  et  s'en  retournement  chacun  dont 
il  estoit  venu  :  et  furent  icelles  armes  achevées  par  un 
samedi  dixhuiclie'me  (')  jour  de  septembre,  l'an  49- 

Ainsi  se  passa  septembre,  octobre,  novembre,  et 
décembre,  et  jusques  au  deuxième  samedi  de  janvier, 
que  messire  Jeiian  de  Bonniface,  un  chevalier  arra- 
gonnois,  et  celuy  qui  autresfois  avoit  combatu  Iedict 
messire  Jaques  à  Gand  (comme  il  est  cy-devant  escrit) 
arriva  au  pavillon  :  qui  continua  tous  les  samedis  de 
l'an  d'estre  tendu ,  selon  le  contenu  des  chapitres. 
Ledict  de  Bonniface  venoit  du  costé  de  la  comte'  de 
Bourgongne  :  et,  quand  il  veit  le  pavillon  tendu,  les 
images  et  le  miste're  du  pavillon  ,  et  le  héraut  qui 
gardoit  la  barrière,  à  cotte- d'armes  vestue ,  il  des- 
cendit de  son  cheval  :  et  salua  le  héraut,  et  le  pria 
qu'il  luy  voulsist  declairer  la  signifiance  et  la  cause 
du  pavillon ,  et  du  miste're  qu'il  avoit  trouvé.  Le  hé- 
raut (  qui  bien  le  sceut  faire  )  luy  declaira  comment  un 

'•'  Dixhuictiéme  :  Tautcur  a  dit  plus  haut  que  c'éloit  le  i3  septerabrc. 

chevalier  ,  entrepreneur  en  ceste  partie  ,  sans  luy 
nommer  le  nom,  luy  faisoit  garder  la  fontaine  de 
Plours ,  chacun  samedi  de  Tan  ,  pour  fournir  chacun 
noble  homme,  qui  voudroit  toucher  à  l'une  des  trois 
larges ,  ou  à  plusieurs ,  pendues  à  ladicte  fontaine  : 
et  luy  declaira  la  condition  desdictes  trois  targes,  et 
le  plus-avant  de  celle  entreprise,  qu'il  le  peut  faire, 
luy  offrant  de  luy  bailler  les  chapitres,  par  escrit.  Le 
chevalier,  se  monstrant  moult  rëjouy  d'avoir  trouvé 
icelle  aventure  ,  demanda  ouverture  :  qui  luy  fut 
acordee  et  faicte  :  et  luy-mesme  toucha  à  la  blanche 
et  à  la  noire  large  :  et  prit  le  héraut  son  nom ,  par 
escrit  :  et  luy  demanda  son  logis  :  lequel  il  luy  de- 
claira, à  l'Asne  rayé,  empres  Sainct-George ,  dedans 
la  vile  de  Chalon.  Le  héraut,  à  son  retour,  fit  son  ra- 
port  à  messire  Jaques  ,  comment  messire  Jehan  de 
Bonniface  avoit  les  deux  targes  ,  blanche  et  noire , 
touchées.  Si  envoya  ledict  messire  Jaques  vers  luy 
deux  nobles  hommes  :  qui  présentèrent ,  de  par  l'en- 
trepreneur, cheval  et  harnois,  et  ce  que  meslier  luy 
estoit,  pour  ses  armes  fournir  ;  et  luy  fut  baillé  jour 
au  vendredi  ,  vinglquatriéme  d'iceluy  mois  ,  pour 
faire  les  armes  à  cheval  :  et  le  l'endcmain  vingtcin- 
qiéme,  celles  de  pié.  Ce  qu'il  acepta  :  et  ainsi  fut  jour 
baillé,  et  icelles  armes  emprises.  Le  vendredi,  vingt- 
quatrième  du  mois  dessusdict,  les  lices  furent  prépa- 
rées ,  et  la  toile  drecee ,  pour  la  course  des  chevaux  , 
comme  il  appartenoit  :  et  se  présenta  messire  Jehan 
de  Bonniface,  armé  de  toutes  armes,  comme  il  ap- 
partenoit. Son  cheval  esloit  couvert  de  ses  couleurs  : 
et  lit  dire  au  roy-d'armes  de  la  Toison  d'or,  juge  en 
cestc  partie  ,  comme  il  est  dict  dessus  ,  qu'il  estoit 

arrivé  au  pavillon  par  bonne  aventure,  et  qu'il  avoit 
veu  la  figure  de  la  dame  de  Plours,  ensemble  les  trois 
targes  pendantes  à  la  fontaine  :  et  avoit  ouy  certains 
nobles  chapitres  ,  declairants  l'emprise  et  voulonté 
d'un  noble  chevalier  ,  entrepreneur  de  celuy  noble 
pas,  non  nomme  esdicts  chapitres  :  et  qu'il  se  pré- 
sentoit  pour  celuy  jour,  pour  fournir  les  vingtcinq 
courses  de  lance,  contenues  esdicts  chapitres,  à  l'en- 
contre  dudict  entrepreneur  ,  que  qu'il  fust  :  et  ces 
termes  tenoit ,  comme  non  sachant  que  ce  fust  messire 
Jaques  de  Lalain,  qu'il  avoit  autrefois  combatu  en  la 
vile  de  Gand,  ou  pour  feindre  de  non  sçavoir  que  ce 
fust  il. 

Sa  présentation  faicte,  il  se  retrait  au  bout  de  la 
toile,  et  par  licence  courut  son  cheval  :  et,  tantost 
après,  l'entrepreneur  (qui  estoit  parti  des  Carmes, 
et  avoit  passé  la  rivière  en  son  batteau  )  se  présenta 
devant  le  juge,  vestu  d'une  longue  robe  de  velours 
noir  :  et  estoit  moult-noblement  acompaigné  des  si- 
gneurs  et  nobles  hommes  de  Bourgongne  :  qui  desja, 
à  Tocasion  de  ses  vertus ,  l'avoyent  pris  en  telle  amour 
et  extime,  que  tous  le  qucroycnt,  aimoyent,  et  pri- 
soyent,  et  mesmement  Pierre  deChandios,  son  corn- 
paignon  (qui  desja  avoit  fait  armes  à  l'enconlre  de 
luy)  et  messieurs  ses  parens  et  amis.  Puis  se  retrait 
en  son  pavillon  (qui  fut  à  manière  d'une  petite  tente 
de  satin  ftoir,  semé  de  larmes  bleues)  et,  après  qu'il 
fut  armé,  il  partit  hors,  monté,  et  armé  comme  il 
appartenoit.  Son  cheval  estoit  couvert  de  velours  noir, 
semé  de  larmes  bleues  :  et  furent  les  lances  baillées 
à  Anthoine  de  la  Marche,  mareschal  de  la  lice,  ferrées 
et  appointées  comme  il  appartenoit. 

Cris  furent  faicts  :  et  lances  aportees  :  dont 
messire  Jehan  de  Bonniface  prit  le  choix  :  et  de  la 
première  course  ne  s'atteindirent  point.  A  la  seconde, 
s'ateindirent  tous  deux.  A  la  tierce,  s'ateindirent  tous 
deux,  entre  les  quatre  points  :  et  rompit  ledict  de 
Bonniface  sa  lance.  A  la  quatre,  messire  Jaques  ât- 
teindit  ledict  de  Bonniface,  au  défaut  du  grand  gar- 
debras  :  et  fauça  le  liarnois  à  jour  :  et  rompit  sa  lance  : 
et  ledict  de  Bonniface  de  celle  course  fit  une  très-dure 
atteinte  ,  sur  la  baviére  de  l'armet  dudict  messire 
Jaques.  A  la  sixie'me,  faillirent  tous  deux  d'atteindre. 
A  la  septie'me  course,  ledict  de  Bonniface  rompit  sa 
lance,  sur  le  grand  gardebras  de  messire  Jaques  :  et 
il  atteindit  Bonniface  entre  les  quatre  points,  de  plaine 
atteinte  :  et  de  celle  course  avint  que  la  lance  dudict 
messire  Jaques  se  fendit,  depuis  le  fer  jusques  auprès 
de  la  poignée,  et  ne  fut  autrement  rompue  :  dont 
il  avint  que  Ton  raporta  deux  lances  nouvelles  :  afin 
que  le  venant  de  dehors  choisist.  Or  en  prit  ledict  de 
Bonniface  une  :  et  ne  vouloyent  point  ceux,  qui  le 
servoyent ,  que  l'autre  fust  reportée  à  l'entrepreneur  : 
pource  qu'il  disoyent  que  la  lance,  dont  il  avoit 
couru,  n'estoit  point  rompue,  pourtant  s'elle  estoit 
fendue  :  et  que  ,  par  les  chapitres ,  chacun  devoit 
courir  de  sa  lance,  jusques  elle  fust  rompue.  Messire 
Jaques  en  vouloit  bien  courir  :  mais  ceux,  qui  Ta- 
conipaignoyent,  ne  le  vouloyent  souffrir  :  et  dura 
longuement  cest  estrif  (0,  d'une  part  et  d'autre  :  et 
n'en  sçavoit  le  juge  que  juger,  ne  qu'ordonner  :  car 
de  la  part  de  l'entrepreneur  estoit  dict,  que  la  lance 
estoit  csclatee  et  fendue  de  plaine  atteinte,  et  que 

jamais  n'en  pourroit  soufrir  coup,  qui  fust  de  nulle 
recommandation  :  et  d'autre  part  l'on  requeroit  au 
juge,  qu'il  ordonnast  selon  les  chapitres^  et  que  la 
lance  n'estoit  point  rompue  ne  tronsonnee  :  dont  le 
juge  estoit  fort  pei  plcx ,  et  ne  sçavoit  comment  en 
juger.  Si  avint  que  le  mareschal  de  la  lice  (qui  estoit 
homme,  qui  beaucoup  avoit  veu  )  prit  un  batton,  et 
le  bouta  en  croisée  par  la  fendure  de  ladicte  lance  : 
et  l'aporta  à  messire  Jehan  de  Bonniface  :  et  luy  dît, 
«  Signeur  chevalier,  voulez  vous  que  l'on  coure  contre 
«  vous,  de  ceste  lance,  dont  l'on  ne  vous  peut  mal 
«  faire  ,  ne  grever?  »  Le  chevalier  vit  la  lance  ,  qui 
estoit  moult  empiree  :  et  dît  que  l'on  l'ostast,  et  qu'il 
ne  vouloit  point  courre  contre  lance  rompue  :  et 
ainsi  fut  baillée  à  messire  Jaques  lance  nouvelle, 
pour  la  huictie'me  course  :  et  faillirent  tous  deux 
d'atteindre.  A  la  neufieme  course,  messire  Jehan  de 
Bonniface  agreva  le  fer  de  sa  lance,  en  l'armet  de  son 
compaignon  :  et  messire  Jaques  l'atteindit  sous  le 
grand  gardebras,  assez  près  de  l'autre  atteinte,  et  le 
persa  à  jour  :  et  rompit  sa  lance.  A  la  dixième  course, 
Bonniface  fit  une  tresdure  atteinte  ;  et  messire  Jaques 
n'atleindit  point.  A  l'onzième,  Bonniface  faillit  :  et 
messire  Jaques  fattcindit  assez  près  des  autres  deux 
coups  :  et  luy  empira  moult  son  harnois  :  et  agreva 
sa  lance.  A  la  douzie'me  firent  tous  deux  tresdure  at- 
teinte l'un  sur  l'autre.  A  la  tresie'me  atteindirent  tous 
deux  :  mais  messire  Jaques  continua  de  quérir  et 
d'atteindre,  de  costé,  au  lieu  oii  il  avoit  desja  empiré 
le  harnois  du  chevalier  :  et  disoit  on  que  ledict  de 
Bonniface  avoit  trempé  son  harnois  d'une  eaue,  qui 
le  tenoit  si  bon,  que  fer  ne  pouvoit  prendre  sus  :  et, 

à  la  vérité,  il  couroit  en  un  léger  harnois  de  guerre  : 
et  n'estoit  pas  possible,  sans  artifice  ou  aide,  que  le 
harnois  eust  peu  soustenir  les  atteintes,  que  fit  des^^us 
messire  Jaques  :  mais  l'heure  et  le  temps  de  Ton  Ire- 
prise  se  passoit  :  dont  il  advint  qu'à  la  quatorzième 
course  messire  Jaques  assit  pies  des  autres  coups,  et 
fauça  le  harnois  à  jour  :  et ,  si  Farrest  de  la  lance  ne 
fust  rompu  de  celle  atteinte ,  le  fer  fust  entré  au  corps 
du  chevalier  :  et,  quand  ceux,  qui  acompaignoyent 
ledict  de  Bonniface,  veirent  le  harnois  ainsi  empiré, 
et  qu'en  seureté  il  ne  pouvoit  plus  courre,  et  mesme- 
ment  les  signeurs  et  nobles  hommes  presens,  en  aver- 
tirent le  juge.  Parquoy  le  chevalier  fut  mandé  devant 
Toison  d'or  :  qui  luy  dît,  qu'il  n'estoit  pas  sufiisam- 
ment  armé,  pour  la  seureté  d'un  si-gentil  chevalier 
qu'il  estoit,  et  qu'il  ne  Seroit  point  loyal  juge  de  le 
souffrir  plus  aventurer  devant  luy.  Parquoy  il  luy 
prioit,  ou  qu'il  prist  autre  plus  seur  harnois,  ou  qu'il 
se  tinst  pour  content  d'icelles  armes  :  car  bien  et  bel 
avoit  les  quatorze  courses  fournies  :  et  que,  des  autres 
unze  courses,  pour  fournir  les  vingt  cinq,  ordonnées 
par  les  chapitres,  selon  la  condition  de  la  noire  targe, 
à  quoy  il  avoit  touché,  il  s'en  pouvoit  bien  contenter: 
mesmement  qu'il  avoit  à  combatre  à  pié,  au  Tende- 
main  :  et  demanda  vingt  et  un  coup  de  haclie  :  et 
ainsi  furent  icelles  armes  acomplies. 

Le  l'endemain  (qui  fut  samedi)  furent  les  pavillons 
tendus  :  et  avoit  ledict  de  Bonniface  un  petit  pa- 
villon de  blanche  toile,  annoyé  de  ses  armes  :  et  se 
présenta  en  une  noire  robe  :  et  s'alla  armer  en  son 
pavillon.  D'autre  part  se  présrnta  messire  Jaques  de 
Lalain  :  et  cris  et  corcmonios  furent  faicts  :  et  deux 

haches  baillées  et  présentées,  et  baillée  à  chacun 
d'eux  la  sienne  :  et,  le  tout  pre'pare'  saillit  ledict  de 
Bonniface  hors  de  son  pavillon  ,  armé  de  toutes  armes, 
la  cottc-d'armes  vestue  :  et,  de  son  chc^f,  il  estoit  armé 
d'un  armet  d'Italie,  et  par-dessus  un  grand  plumas 
de  plumes  noires  :  et  marcha  fièrement,  et  do  grand 
courage,  pamoyant  sa  hache  :  et  crioit,  en  son  Ar- 
ragonnois,  ^vant  cheunlier.  Qui  à  belle  davie ,  si 
la  garde  bien.  D'autre  part  marclioit  messire  Jaques, 
armé  d'un  haussecol ,  et  de  la  salade,  en  la  maniera 
du  harnois  et  de  la  pareure  qu'il  estoit ,  quand  il 
combatit  à  Chandios  :  et  marchoit  fièrement  audevant 
de  son  compaignon  :  et  à  l'arborder  ledict  de  Bon- 
niface haussa  sa  hache,  pour  ferir  messire  Jaques  : 
mais  le  coup  fut  rabatu  :  et  se  requirent  chevaleu- 
reusement  ,  d'une  part  et  d'autre,  et,  à  la  vérité, 
ledict  de  Bonniface  se  trouva  mal-asseurément  armé 
de  la  teste,  pour  combatre  à  pié  :  et  par  deux  ou 
trois  fois  ledict  messire  Jaques,  en  démarchant  sous 
costiéie,  luy  donna  de  grans  coups  du  maillet  de  la 
hache  :  mais  rien  ne  l'empira  :  et,  quand  ledict  mes- 
sire Jaques  vit  que  de  coups  de  hache  il  ne  le  pouvoit 
ébranler,  il  entra  dedans  sa  hache,  par  une  entrée 
de  la  queue,  de  revers  :  et  d'icelle  entrée  il  prit,  de 
la  main  dextre,  le  chevalier  par  le  plumas  :  et  tira 
de  toute  sa  force,  en  faisant  une  grande  démarche  : 
et  de  ce  tour  porta  le  chevalier  par  terre,  le  visage 
contre  le  sablon  :  et,  ce  faict,  se  tira  ledict  messire 
Jaques  devant  le  juge  :  et  le  chevalier  fut  par  les 
gardes  et  escoutes  relevé,  et  amené  devant  le  juge  : 
lequel  dît  au  chevalier  qu'il  estoit  bien  content  de 
luy,  et  que  bien  avoit  fourni  les  armes,  par  luy  em- 

prises  à  rencontre  de  messire  Jaques  de  Lalain,  Quand 
le  chevalier  ouit  nommer  messire  Jaques  de  Lalain, 
son  compaignon,  et  il  le  recongnut,  il  luy  fit  moult 
grand  honneur  et  chère  :  et  s'emhracerent  :  et  ainsi 
furent  icelles  armes  acomplies  :  et  depuis  iceluy  mois 
de  février  (0  ne  vindrent  nuls  nobles  hommes  toucher 
aux  targes  ,  jusques  au  mois  d'aoust,  suyvant  :  et 
durant  iceluy  temps  fit  messire  Jaques  un  tour  à  la 
Court  :  où  il  fut  moult-voulontiers  veu  d'un  chacun. 
En  celle  manie're  se  passa  l'an  49  •  et  entra  l'an  5o  : 
qui  fut  le  sainct  et  salutaire  an  de  la  Jubilee,  que  le 
grand  pardon  gênerai  estoit  à  Romme  :  et  de  toutes 
pars  passoyent  pèlerins  et  pèlerines,  allans  à  Romme, 
par  le  païs  de  Bourgongne  et  ailleurs ,  en  si-grand 
nombre,  que  c'estoit  noble  et  saincte  chose,  et  dévote 
à  veoir  :  et  m'est  force  de  tenir  propos,  touchant  le 
pas  et  emprise  ,  commencée  par  le  bon  chevalier 
messire  Jaques  de  Lalain,  comme  il  est  dessus-escrit  : 
et  que  je  recite  les  maintes  et  plusieurs  chevaleureuses 
armes,  faictes  et  exécutées  en  iceluy  pas,  par  ledict 
chevalier  et  ses  compaignons  :  dont  grande  perte  et 
dommage  seroit,  si  elles  estoyent  taisees  ou  oubliées: 
et  m'en  tiendroye  pour  lasche  et  recréant  en  mon 
labeur,  si  je  laissoye  en  ma  plume  si-nobles  faicts , 
que  j'ay  veus,  sans  les  réciter  à  mon  pouvoir,  de  mon 
petit  sens. 

Le  premier  samedi  du  mois  de  may,  l'an  1450,  le 
pavillon  fut  tendu,  comme  il  estoit  de  coustume  : 
et  comme  tousjours  se  continua  chacun  samedi  de 
l'an,  durant  l'emprise  dessusdicte.  Si  vint  audict  pa- 

'"^  De  février  :  l'auUur  a  dit  plus  haut  que  c'ctoil  le  mois  de  janvier. 

villon  un  jeuneescuyer  deBourgongne,  nomme  Gérard 
de  Rossilon,  beau  compaignon,  liaut  et  droit,  et  de 
belle  taille:  et  s'adrecea  ledict  escuyer  à  Cliarolois, 
le  héraut ,  luy  requérant  qu'il  luy  fist  ouverture  :  car 
il  vouloit  toucher  la  targe  blanche,  en  intention  de 
combatre  le  chevalier  entrepreneur,  de  la  hache,  jus- 
ques  à  Tacomplissement  de  vingt  cinq  coups.  Ledict 
héraut  luy  fit  ouverture  :  et  ledict  Gérard  toucha  : 
et  de  ce  fut  faict  le  raport  à  niessire  Jaques  de  Lalain  : 
qui  prestement  envoya  devers  luy  ,  pour  prendre 
jour.  Or  ledict  Gérard  avoit  père,  et  de  son  faict 
n'avoit  eu  aveu ,  ne  consentement ,  de  nuls  de  ses 
parens,  n'amis  :  pource  qu'il  estoit  jeune,  et  ledict 
messire  Jaques  estoit  chevalier  renommé,  duict,apris, 
et  expérimenté  au  faict  des  armes.  Si  estoit  l'escuyer 
seul,  et  petitement  aidé,  pour  icelles  causes,  de  son 
père,  ne  de  ses  amis  :  et  n'estoit  ne  prest,  ne  fourni 
de  harnois,  ne  d'habillemens,  ou  de  ce  qui  luy  estoit 
nécessaire.  Parquoy  furent  mises  icelles  armes  au 
vinghuictiéme  jour  d'iceluy  mois  de  may  :  auquel 
jour  comparurent  plusieurs  signeurs  de  Bourgongne, 
et  plusieurs  nobles  hommes,  pour  acompaigner  ledict 
Gérard  (car  il  avoit  de  bons  et  notables  amis)  et  les 
autres  pour  veoir  lesdictes  armes  :  et ,  pource  que 
Toison  d'or  estoit  lors  en  aucun  voyage  ou  com- 
mission, par  le  prince  fut  ordonné,  par  commission 
du  duc  de  Bourgongne,  que  Guillaume,  signeur  de 
Sercy ,  pour  lors  bailly  de  Chalon ,  seroit  juge  en 
ceste  partie  :  car  celuy  Guillaume  fut  un  escuyer 
homme  de  bien,  sage,  et  moult-bien  renommé  :  et 
fut  premier  escuyer  d'escuirie  du  bon  duc  dessusdict  : 
comme  il  est  escrit  cydessus. 

a* 

Donques,  le  vingt-huictiéme  jour  dessusdi et,  furent 
les  lices  pre'parees  :  et  fut  ce  jour  Guillaume  Rolin, 
signeur  de  Beachain ,  mareschal  de  la  lice,  et  se  pre'- 
senta  le  chevalier  entrepreneur,  comme  il  avoit  en 
tel  cas  acoustume'  :  et  d'autre  part  vint  ledict  Gérard 
grandement  acompaigné.  Il  estoit  grand,  arme,  le 
bacinet  en  teste,  la  visie're  levée.  Il  estoit  couvert  et 
paré  de  sa  cotte-d'armes,  et  son  cheval  semblable- 
ment  :  et  faisoit  porter  devant  luy  une  bannie're  de 
ses  plaines  aimes  ;  dont  il  fut  aucunement  parlé  :  et 
disoyent  les  aucuns,  que  le  signeur  de  Clomo,  son 
père,  ne  se  tint  onques  pour  banneret  :  et  autres 
disoyent  qu'il  estoit  de  Chastillon  en  Bassois,  que  Ton 
dit  en  Nivernois  la  première  bannière.  Finalement 
ledict  Gérard  fit  porter  sa  bannière  sans  autre  con- 
tredit :  et  se  présenta  devant  le  juge  :  et  parla 
bien-asseurément  :  et  puis  se  retrait  (')  en  son  pa- 
villon (qui  estoit  bleu,  à  mon  souvenant)  et  le  con- 
duisoit  Philebert  de  Vaudrey  :  qui  moult  Tadrecea 
pour  celuy  jour  en  son  affaire. 

Cris  et  cérémonies  furent  faictes ,  et  les  haches 
baillées,  selon  l'ordonnance.  Si  saillirent  hors  de  leurs 
pavillons  :  et ,  pource  que  ledict  Gérard  estoit  averti 
que  ledict  messire  Jaques  combatoit  communément 
en  salade,  et  en  haussecol  de  maille,  il  se  pourveut 
d'une  salade  ronde,  et  d'un  haussecol  de  maille,  et 
s'en  arma  :  et  marchèrent  l'un  contre  l'autre  :  et 
marchoit  ledict  Gérard  moult  froidement  :  pource 
qu'à  l  ocasion  de  sa  jeunesse  on  l'avoit  fort-conseillé 
de  non  estre  chaud  :  et  l'entrepreneur  marchoit  moult- 
ordonnèment,  comme  celuy,  qui  estoit  duict,  acous- 

(•)  «Se  retrait  :  se  retira. 

tumé,  et  apris  du  lier  et  redouté  mestier ,  et  passage 
de  camp  clos.  Si  aborde'rent  Tun  à  l'autre  devant  le 
juge  :  et  courut  sus  Tentrepreneur  audict  Gérard 
moult -asprement  :  et  ledict  Gérard  soustint  froide- 
ment les  premiers  coups,  et  courageusement  :  et  ra- 
batoit  les  coups  et  le  chevaleureux  assaut  de  messire 
Jaques  de  Lalain  ,  par  moult-grande  asseureté  :  et, 
après  a^'oir  le  premier  assaut  soustenu ,  vigoureuse- 
ment assaillit  son  compaignon  :  et  se  monstra  aspre, 
puissant,  et  courageux  en  sa  bataille  :  et  furent  plu- 
sieurs coups  donnés  et  receus  d'une  part  et  d'autre  : 
et  avint  qne  ledict  messire  Jaques  essaya  d'atteindre 
ledict  Gérard  ,  du  maillet  de  la  liaclie  :  mais  ledict 
Gérard  ,  par  une  demarclie  de  costiére  ,  rabatit  le 
coup  :  et  de  ce  rabat  atleindit  l'entrepreneur,  sur  le 
bord  de  la  salade  ,  du  costé  dextre  :  et  recbeut  le 
coup  sur  l'cspaule  du  clicvalier  :  mais  rien  ne  luy 
greva  :  et,  quand  le  chevalier  veit  et  congnut  la  froi- 
deur et  la  hardiesse  de  l'escuyer  ,  il  getta  la  main 
senestre  à  la  hache  de  son  compaignon  ,  et  la  tint  : 
et,  de  la  main  dextre  ,  haussa  la  teste  de  la  sienne 
(qu'il  tenoit  près  empoignée)  et  ferit  après  le  visage 
de  sa  partie  :  mais  l'escuyer  getta  la  main  dextre  au- 
devant  :  et  toutesfois  fut  atteint  en  la  joiie  dextre,  et 
non  pas  de  blessure,  dont  extime  deust  estre  faicte  : 
et  en  telle  manière  recouvra  l'entrepreneur  par  plu- 
sieurs fois  :  mais  autre  avantage  n'y  acquit  :  et  en 
celle  bataille  fut  le  batton  getté ,  et  les  champions 
départis,  à  grand  honneur  et  los  d'un  chacun  d'eux  : 
et  fut  ledict  Gérard  de  Rossillon  le  premier,  qui  on- 
ques  avoit  combatu  ledict  messire  Jaques  à  visage 
découvert.. 

A  rassemblée  des  armes  dessusdictes ,  furent  unes 
autres  armes  emprises  ,  par  requesle  d'une  part  et 
d'autre,  entre  un  escuyer  de  Hainaut  (qui  acompai- 
gnoit  messire  Jaques  de  Lalain  )  nommé  Jehan  Rasoir , 
et  un  escuyer  bourgongnon  y  nommé  Michau  de  Cer- 
taines :  et  furent  icelles  armes  acordees  d'une  part  et 
d'autre  :  c'estassavoir  ,  qu'ils  courroyent  \ingtcinq 
courses  de  lance  à  fers  émoulus,  l'un  contre  l'autre, 
ainsi,  et  par  la  manière,  que  les  chapitres  du  pas, 
qui  lors  s'e^cecutoit,  contenoyent  :  et  leur  fut  acordé 
de  faire  leurs  armes  en  la  lice  d'iceluy  pas ,  et  de 
courre  à  la  toile.  Ce  que  le  bailly  de  Chalon  différa 
d'acepter  :  pource  qu'il  disoit  qu'icelles  armes  se  fai- 
5oyent  et  entreprenoyent  hors  de  la  cause  du  pas 
de  la  fontaine  de  Plours,  et  que  par  le  pouvoir  et 
commandement,  qu'il  avoit  de  son  prince,  il  n'estoit 
commis  juge  en  cette  partie,  que  pour  la  fourniture 
du  pas  dessusdict.  Mais  messire  Jaques  luy  bailla  un 
pouvoir  du  duc  :  par  lequel  il  pouvoit  accepter 
d'estre  juge  d'icelles  armes,  et  autres  ,  si  elles  surve- 
noyent  durant  le  pas  dessusdict  :  et  ainsi  accepta  le- 
dict  bailly  d'estre  juge  en  icelles  armes. 

Si  leur  fut  baillé  jour  le  samedy  suyvant  :  et  com- 
parurent montés  et  armés  ,  comme  en  tel  cas  à 
nobles  hommes  appartient  :  et ,  à  l'entrée  de  la  lice, 
messire  Jaques  de  Lalain  prit  son  escuyer  par  la 
bride,  et  l'emmena  présenter  au  juge  :  et  estoit  ledict 
Jehan  Pvasoir  paré,  sur  son  cheval  ,  d'une  couverture 
de  drap  de  damas  violet  :  et  parla  ledict  messire 
Jaques  pour  ledict  Jehan  Rasoir,  en  le  présentant 
moult-hunnorablement.  D'autre  part  se  présenta  Mi- 
chau de  Certaines,  sur  un  cheval  couvert  de  ses  armes; 

dont  plusieurs  gens  s'émerveillèrent  :  et  sembloit  h 
plusieurs  que  ,  considéré  que  les  armes  d'un  noble 
homme  sont  et  doyvent  estre  l'email  et  la  noble 
marque  de  son  ancienne  noblesse,  que  nullement  ne 
se  doit  mettre  en  danger  d'estre  trébucbee,  renversée, 
abatue  ,  ne  foulée  ,  si-bas  qu'à  terre  ,  tant  que  le 
noble  homme  le  peut  de'tourner  ou  delFendre  :  car , 
d'aventurer  la  riche  monstre  de  ses  armes,  l'homme 
aventure  plus  que  son  honneur  :  pource  que  ,  d'aven- 
turer son  honneur,  ce  n'est  despense  que  le  sien,  et 
ce  où  chacun  a  pouvoir  :  mais  ,  d'aventurer  ses  armes, 
c'est  mis  en  aventure  la  pareure  de  ses  parens  et  de 
soulignage,  et  aventure,  h  petit  prix,  ce  où  il  ne 
peut  avoir  que  la  quantité  de  sa  part  :  et  en  celle 
manière  est  mis  en  la  mercy  d'un  cheval  ,  et  d'une 
beste  irraisonnable  (qui  peut  estre  portée  à  terre  par 
une  dure  atteinte,  ou  clioper  à-part  soy ,  ou  memar- 
cher)  ce,  que  le  plus-preux  et  plus-seur  homme  du 
monde  ressongne  bien  et  doute  de  porter  sur  son  dos 
en  tel  cas. 

Ainsi  fut  présenté  Micliau  de  Certaines  :  et  l'acom- 
paignoyent,  messire  Jehan ,  signeur  de  Toulongeon 
(à  qui  il  estoit  serviteur,  et  de  son  hostel)  messire 
Claude  et  messire  Tristan  de  Toulongeon ,  et  plusieurs 
autres  nobles  hommes  bourgongnons  :  et  furent  cris 
et  ordonnances  faictes,  lances  ferrées,  et  mesurées, 
et  baillées  aux  deux  escuyers  :  qui  furent  chacun  à 
son  bout  de  la  toile  :  et  pour  deviser  des  deux  per- 
sonnages, ledict  Jehan  Rasoir  fut  un  petit  ^person- 
nage, gent,  vif,  et  de  bon  courage,  et  moult-bien  à 
cheval  :  et  ledict  Michau  estoit  grand  et  puissant 
homme,  et  fort-renommé  homme-de-guerre  :  et  n'a- 

voit,  à  celle  heure,  gue'res  moins  de  cinquante  ans. 

Cris  et  cere'monies  faictes  et  passées,  les  lances  leur 
furent  baillées  :  et  coururent,  Tun  contre  l'autre  , 
vingtcinq  courses  de  lance  :  mais,  ainsi  que  les  aven- 
tures des  armes  sont  journales  et  aventureuses,  ils 
firent  aucunes  atteintes  :  et  furent  lances  rompues  et 
agravees  de  toutes  les  deux  parties  :  mais,  à  la  vérité, 
ledict  Michau  de  Certaines  fit  plus  d'ateintes  ,  que 
son  compaignon  :  et  fut  ledict  Michau  blecé  en  la 
main  dextre ,  du  commencement  :  mais  il  se  blecea 
luymesme  à  son  arrest,  en  couchant  sa  lance  :  et  en 
telle  manie're  se  départirent  icelles  armes  :  et  le  si- 
gneur  de  Toulongeon  donna  à  souper  à  messire 
Jaques  de  Lalain,  et  à  plusieurs  nobles  hommes  : 
et  demoure'rent  les  deux  escuyers  bons  amis,  de  là 
en  avant. 

En  ce  temps  le  duc  Charles  d'Orléans  (^celuy  dont 
est  escrit  cy-dessus,  que  le  bon  duc  Philippe  le  racheta 
de  la  prison  des  Angiois)  faisoit  une  guerre  delà  les 
monts  :  et  avoit  conquis  la  comté  d'Ast,  en  Piémont  : 
et  mouvoit  icelle  guerre  à  l'occasion  de  la  duché  de 
Milan  :  que  le  duc  Charles  d'Orléans  disoit  à  luy  apar- 
tenir,  à  cause  du  duc  Philippe  Maria  :  qui  estoit 
nouvellement  trépassé,  et  n'avoit  laissé  nuls  hoirs  de 
son  corps  :  et  certes  ,  à  ce  que  j'ay  peu  sçavoir  de 
ceste  matière  ,  ceste  duché  de  Milan  estoit  le  vray 
héritage  du  duc  d'Orléans,  et  de  ses  successeurs.  Car 
le  duc  Louis  d'Oileans,  père  du  duc  Charles,  eut  à 
femme  madame  Agnes  de  Milan  (0,  sœur  du  duc 
Philippe  de  Milan,  lors  trépassé  :  et  fut  mère  du 
duc  Charles ,  dessusdict  :  et  à  ceste  cause  avoit  esté, 

(0  Agnes  de  Milan  :  lisez  F'alentine. 

l'esté  par-avant,  le  duc  d'Orléans  en  Bourgongne  : 
où  l'on  luy  fit  honneur  et  grande  chère  :  et  luy  donna 
le  pais  dix  mille  francs,  à  la  requeste  et  commande- 
ment du  duc,  son  bel  oncle  :   car  moult  s'entrai- 
me'rent  toute  leur  vie.  Outre-plus  ,  à  cause  que  le  duc 
de  Bourgongne   n'avoit  point  de  guerre ,  et  que  le 
temps  estoit  oiseux,  il  soufiit  que  le  duc  levast  gens- 
d'armes  en  ses  païs  de  Bourgongne,  et  qu'ils  passassent 
outre  les  monts,   pour  le  service  du  duc  d'Orléans, 
en   sa  conqueste  de  Milan  :   et  avint  que  Louis  de 
Chalon,  signeur  d'Arguel,  aisné  fils  du  prince  d'O- 
range, et  lequel  avoit  espousé  la  fille  du  comte  d'Es- 
tampes, nie'ce  du  duc  d'Orléans  (comme  il  est  cy- 
dessus  esciit  et  recité)  éleva  plusieurs  gens-d'armes 
bourgongnons,  et  autres,  où  qu'il  en  peut  finer  (0, 
à  grans  cousts,  frais,   et  missions  :  car  le  duc  Phi- 
lippe avoit  longuement  esté  sans  guerre  ou  division  : 
et  n'estoyent  les  nobles  hommes  nullement  pourveus 
de  chevaux,   ne  d'armeures.   Si  leur  faloit  donner  : 
et  cousta  au  signeur  d'Arguel  un  grand  avoir  :   la- 
quelle chose  son  père,  le  prince  d'Orange,  ne  prit 
pas  bien  en  gré  :  et,  quand  le  signeur  d'Arguel  vendoit 
aucune  chose,  ou  aucune  des  signeuries,  qui  luy  ve- 
noyent  de  la  succession  de  sa  mère ,  le  prince  les  ra- 
chetoil  au  nom  de  luy,  ou  de  deux  fils,  qu'il  avoit  du 
second  mariage,  et  de  la  fille  d'Armignac  :  dont  une 
telle  rumeur  et  tel  discord  s'émeut  entre  le  père  et  le 
fils,  que  le  père  fit  depuis  plusieurs  traités,  au  pré- 
judice du  signeur  d'Arguel,  et  de  ses  hoirs,  et  au  profit 
des  enfans,  qu'il  avoit  de  celle  fille  d'Armignac  :  et  dont 
la  maison  de  Chalon  a  esté  fort  enruinee,  diminuée, 

rompue ,  et  adommagee  :  comme  Ton  lira  cy-apres. 
Ainsi  donques  passa  les  monts  le  signeur  d'Arguel: 
et  fit  son  lieutenant  Philebert  de  Vaudrey  (  qui  desja 
estoit  viel  homme)  et,  pour  abréger,  à  l'ocasion  que 
le  duc  d'Orléans  ne  peut  fournir  ne  gens,  ne  paye- 
ment, l'exécution  fut  de  petit  fruit  :  et  s'en  revindrent 
la  plus-part  sans  chevaux,  ou  harnois,  le  bolevart  en 
la  teste  :  et,  pour  cuider  attraire  le  Roy  de  France, 
ou  les  François,  en  son  aide,  le  duc  d'Orléans  se  tint 
longuement  à  Lyon   sur  le  Rosne  ,  et  la   duchesse 
aveques  luy  :  et  à  son  retour  s'adonna  son  chemin 
par  Chalon,  au  mesme  temps  que  le  pas  se  tenoit  : 
et  fut  grand  heur  au  chevalier,   entrepreneur,  que 
celle  noblesse  vint  au  lieu ,  pour  veoir  et  entendre  le 
haut  mistére  de  son  emprise  :  et  mesmement  si  haut 
et  si  noble  prince ,  et  si  belle  et  vertueuse  princesse  : 
et  les  festeya  moult  hautement,  et  mesmes  au  pa- 
villon, devant  la  fontaine  de  Plours  :  et  par  un  sa- 
medi, que  ledict  pavillon  estoit  tendu  comme  il  avoit 
acoustumé ,  le  duc  d'Orléans ,  la  duchesse ,  et  mada- 
moiselle  d'Arguel  sa  nièce  (  qui  pour  lors  estoit  la  re- 
nommée et  le  bruit  de  tout  le  païs ,  en  cas  de  beauté, 
de  sens,  et  de  vertu  )  avec  grande  foison  de  dames  et 
damoiselles ,   de  chevalerie,  et  de  noblesse,   virent 
comment  les  targes  estoyent  gardées  par  le  héraut 
dessusdict  :  et  cuidoit  le  bon   chevalier  de  Lalain, 
qu'aucuns  d'iceux  estrangers ,  François,  Italiens,  Pro- 
vençaux, ou  autres,  dont  il  y  avoit  plusieurs  grans, 
gorgias  (0,  et  honnestes  personnages,  à  la  court  du 
duc  d'Orléans,   deussent  avoir  pitié  de  la  dame  de 
Plours,  là  figurée,  et  toucher  à  aucunes  de  ses  targes: 

(0  Gorgias  :  beaux. 

mais  rien  n'y  fut  empris,  ny  ne  survint  audict  pas 
autre  chose  pour  iceluy  mois,  ne  jusques  au  mois  de 
septembre,  que  Tan  de  Temprise  s'expiroit,  et  lequel 
mois  de  septembre  fut  honnorablement  et  chevaleu- 
reusement  exe'cuté  :  comme  vous  orrez  cy-apres. 

Si  ne  firent  le  duc  et  la  duchesse  que  passer  par 
Bourgongne,  en  s'en  retournant  en  leur  païs  :  et  là 
vey  je  la  première  fois,  monsieur  François,  fils  et 
héritier  du  comte  d'Estampes  (0,  neveu  du  duc  d'Or- 
léans, et  fre're  de  ladicte  damoiselle  d'Arguel ,  jeune 
prince,  pauvre  et  disettcux ,  mais  bel,  vertueux,  et 
de  grande  apparence,  et  lequel  par  succession  du  duc 
Artus,  connestal)le  de  France,  fut  duc  de  Bretaigne, 
et  moult  vertueux  prince  :  comme  j'ay  intention,  à 
Taide  de  Dieu,  de  déclairer  et  mettre  par  escrit. 

Le  temps  et  les  mois  se  passèrent  (comme  dessus 
est  dict)  jusques  au  premier  samedi  de  septembre, 
dernier  mois  d'iceluy  pas  ;  lequel  samedi  fut  le 
deuxie'me,  ou  troisie'me  jour  d'iceluy  mois  :  et,  pource 
qu'il  estoit  fort-apparent  que  plusieurs  viendroyent 
toucher  les  targes  de  l'emprise,  grande  noblesse  et 
moult  de  gens  s'assemblèrent  à  Chalon,  et  se  tirèrent 
au  pavillon  tendu. 

Le  premier,  qui  fit  toucher,  fut  Claude  de  Saincte- 
Helene,  dict  Pietois,  signeur  de  Sainct-Bouvot  :  et  fit 
toucher  la  blanche  targe.  Le  second  fut  un  chevalier, 
qui  se  faisoit  nommer  le  chevalier  mécongnu  :  et  fut 
messirc  ArnéRabutin,  signeur  d'Espiry  :  et  la  cause, 
pourquoy  il  se  fit  ainsi  nommer,  fut,  pource  qu'il 
avoit  en  iceluy  pas  veu  faire  armes  et  combatre  le 

(')  Du  comte  d'Estampes  :  il  s'agil  de  Richard  de  Bretagne.  (  F'oyez 
la  uote  de  la  page  3 16,  lome  9. } 

chevalier  entrepreneur  :  et,  selon  les  chapitrés,  ceux; 
qui  voyoyent  combatre  ou  faire  armes  en  iceluy  pas, 
ne  devoyent,ou  pouvoyent,  faire  armes  après,  à-ren- 
contre duclict  entrepreneur.  Si  doutoit  Je  chevaHer 
que  l'on  luy  refusast  son  désir  :  et  ainsi,  désirant  faire 
armes,  fit  toucher,  doutant  que  le  mois  ne  passast  : 
et  se  nomma  par  nom  me'congnu  :  afin  que,  s'il  esioit 
refusé,  en  fust  moins  de  nouvelles  :  et  fit  unes  gra- 
cieuses lettres,  adreceant  à  messire  Jaques  de  Lalain, 
entrepreneur,  luy  confessant  qu'il  l'avoit  veu  par  au- 
cunes fois  combatre  en  iceluy  pas  ,  et  qu'il  l'avoit  veu 
en  si-chevaleureuse  contenance,  et  avec  tant  d'adréce, 
de  force,  et  de  vertu  de  chevalier,  que  luy,  entre- 
preneur, garde  et  deffendeur  d'iceluy  noble  pas,  en- 
luminoit  et  e'ievoit  si-haut  la  renommée  dudict  pas, 
qu'il  desiroit,  sur  tous  les  biens  qu'il  pouvoit  jamais 
acquérir,  donner  confort  à  la  dame  de  Plours,  estre 
du  tresheureux  nombre  des  combatans  en  ceste  em- 
prise, et  soy  éprouver  à  l'encontre  de  luy,  que  Ton 
tenoit  et  réputoit,  en  toutes  pars,  chevalier  tout  rem- 
pli de  vaillance ,  de  vertu  ,  et  de  grâce  ,  luy  requérant 
moult-humblement,  qu'il  luy  donnast  licence  de  pou- 
voir exécuter  son  emprise  :  et  luy  faisoit  cette  re- 
queste  aveques  plusieurs  beaux  et  aornés  mots ,  dont 
le  chevalier  estoit  bien-garni.  Car  ledict  signeur  d'Es- 
piry ,  fut  tenu  de  son  temps,  l'un  des  vaillans,  sages, 
plaisans  ,  et  courtois  chevaliers ,  qui  fust  en  Bour- 
gongne,  ne  que  l'on  sceust  nulle  part  :  et  fVit  l'un 
des  tréze,  qui  gardoyent  le  pas  à  l'arbre  de  Charle- 
maigne,  aveques  le  signeur  de  Charny,  comme  il  est 
escrit  en  ce  premier  livre.  Pour  abréger,  le  bon  che- 
valier de  Lalain  fut  moult-joyeux  :  et  luy  acorda  sa 

requeste  :  et  liiy  donna  pouvoir ,  de  par  luy ,  de  don- 
ner congé  semblable  à  six  autres  nobles  hommes,  s'il 
en  estoit  requis. 

Apres  que  le  chevalier  me'congnu  eut  fait  toucher 
la  blanche  large,  comme  le  premier,  vint  au  pavillon 
Savoye,  le  héraut,  vestu  de  sa  colte-d'armes  :  et  dît 
à  Charolois,  qu'il  estoit  là  envoyé  de  par  un  noble 
homme  :  qui  luy  avoit  commandé  de  toucher  les  trois 
larges ,  et  qu'il  desiroit  de  sa  personne  acomplir 
l'aventure  des  trois  larges,  pour  le  secours  de  la 
dame  de  Plours.  Ce  qui  luy  fut  acordé  :  et  nomma  son 
maistre  ,  en  ceste  partie  ,  Jatjiies  d'Avanchies  ,  un 
moult  gentil  escuyer ,  de  la  duché  de  Savoye.  Le  qua- 
trième fut  Guillaume  Basam ,  un  escuyer  bourgon- 
gnon  ,  qui  fit  toucher  la  large  noire.  Le  cinqiéme  fut 
Jehan  de  la  Villeneufve,  dict  Passequoy,  escuyer  pa- 
reillement bourgongnon,  iiomme  puissant  et  addrecé: 
qui  fit  toucher  la  blanche  large.  Le  sixième  fut  Gas- 
part  de  Dourtain  ,  un  escuyer  de  Bourgongne,  en 
celuy  temps  puissant  et  redouté  à  merveilles  :  qui 
fit  toucher  la  blanche  large  :  et  le  septième  fut  un 
escuyer  de  Bourgongne,  nommé  Jehan  Pictois,  grand 
et  puissant  :  lequel  fit  pareillement  toucher  à  la 
blanche  large  :  et  furent  apportés  les  noms  d'iceux 
sept  audict  messire  Jaques  ,  enregistrés  comme  ils 
avoyent  premier  fait  toucher  :  dont  l'exécution  fut 
telle,  qu'il  s'ensuit. 

Le  premier,  qui  se  présenta  en  iceluy  mois  pour 
faire  armes,  fut  messire  Claude  de  Saincle-Helene, 
dict  Pietois,  signeur  de  Sainct  Bouvot  (lequel  avoit 
le  premier  touché  à  la  blanche  large  :  comme  il  est 
escrit  cy -dessus  )  et  pareillement  furent  dépeschés  les 

autres ,  par  ordre  ,  comme  les  chapitres  le  conte- 
noyent  :  et  ay  souvenance  que  ce  fut  par  un  ven- 
dredi ,  que  ledict  chevalier  se  pre'senta  devant  Toison 
d'or  :  qui  lors  estoit  revenu  de  son  voyage  :  et  lequel 
s'acompaigna  du  conseil  du  duc  ,  chevaliers  et  es- 
"cuyers  ,  discrets  et  sages  hommes ,  et  clercs ,  moult- 
notablement.  Le  signeur  de  la  Queulle  acompaigna 
ledict  messire  Claude  ,  comme  son  parent ,  et  plusieurs 
nobles  hommes  :  et  se  pre'senta  desarmé,  en  robe 
longue  :  puis  se  retrait  en  son  pavillon.  D'auti'e  part 
se  présenta  messire  Jaques  de  Lalain,  comme  il  avoit 
acoustumé  :  et  n'est  pas  à  oublier  ,  que  le  juge  en- 
voya,  devers  ledict  messire  Claude  Pietois,  le  mares- 
chai  de  la  lice,  pour  sçavoir  le  nombre  des  coups, 
qu'il  vouloit  demander.  A  quoy  le  chevalier  respon- 
dit,  qu'il  ontendoit  qu'ils  devoyent  combatre  de  ha- 
ches, jusques  à  ce  que  l'un  fust  porté  par  terre,  ou 
desembattonné  :  et  qu'à  celle  intention  avoit  il  touché 
la  blanche  targe.  Ce  fut  raporté  au  juge ,  et  à  l'entre- 
preneur :  lequel  dît  qu'il  estoit  content  :  mais  le  juge 
dît  en  effect,  qu'il  n'avoit  pouvoir  de  son  prince,  que 
de  veoir  les  armes,  faictes  et  combatues  selon  le  con- 
tenu des  chapitres  ,  signés  et  seelés  par  messire  Jaques 
de  Lalain  :  qui  disoyent  que  le  venant  de  dehors  de- 
voit  requérir  nombre  de  coups,  et  que  pour  veoir  et 
juger  armes  en  nombre  de  coups  estoit  il  ordonné 
juge,  et  non  autrement  :  et  ainsi  fut  dict  audict  Pie- 
tois  :  mais  tousjours  demouroit  en  son  opinion  pre- 
mière :  dont  fut  repris  de  ses  parens  et  amis  :  et  luy 
dirent  que  c'estoit  arrogance  d'omprendre  contre  les 
chapitres,  et  contre  ce  que  les  autres  n'avoyent  pas 
fait   :  et  mesmes  le   juge  dît  qu'il  ne  verroit  point 

icelles  armes,  dont  il  n'avoit  point  de  commission  : 
et ,  quand  ledict  Pietois  veit  ce  ,  il  demanda  quarante 
et  un  coup  de  hache  :  et  ainsi  fut  ceste  matie're 
acordëe. 

Les  haches  pre'sentees,  et  cris  faicts,  saillit  ledict 
Pietois  hors  de  son  pavillon,  jeune  homme,  moyen, 
quarré,  puissant ,  et  l'un  des  bons  corps,  qui  fust  en 
Bourgongne.  Il  estoit  paré  de  sa  cotte-d'armes,  et  sa 
teste  armée  de  salade  et  de  barbutte  (').  D'autre  part 
saillit  messire  Jaques  de  Lalain  :  et  Pacompaigna  , 
pour  ce  jour,  le  signeur  de  Cliarny  :  et  ceux,  qui 
paravant  avoyent  fait  armes  aveques  luy,  y  furent 
presens  :  et  tousjours  messire  Piètre- Vasque  :  où  il 
avoit  moult  grande  fiance  en  conseil  et  en  aide  , 
pour  tenir,  et  fournir  en  sa  place,  si  besoing  fust  : 
et  marche'rent  Fun  contre  l'autre,  jusques  devant  le 
juge.  Ledict  Pietois  marchoit  moult-fie'rement  :  et  d'ar- 
rivée cuida  atteindre,  du  bout  d'embas  de  sa  hache, 
l'entrepreneur  au  visage  :  mais  il  rabatit  le  coup 
froidement.  Ledict  Pietois  retira  son  batton  près  de 
luy  :  et  le  rua  de  toute  sa  force  entre  les  jambes  du 
dessusdict ,  en  intention  (  comme  il  pouvoit  sembler) 
de  l'empescher  en  sa  marche,  ou  de  le  sourdre,  ou 
lever  par  la  fourchee  des  jambes,  à  son  desavantage  : 
mais  l'entrepreneur  mit  la  main  dextre  à  la  hache  de 
son  compaignon  ,  et  moult-asseurément  se  defTit  de 
son  emprise  :  et  de  ce  coup  rua  le  bras  au  col  de  son 
compaignon  :  et  ledict  Pietois  Tembracea,  aveques  sa 
hache,  par  le  faux  du  corps,  moult-estroit  :  et  ainsi 
furent  les  deux  chevaliers  l'un  à  l'autre  lie's  :  et  ten- 
doit  chacun  d'eux  à  faire  luite  de  mortels  ennemis. 

(0  De  salade  et  île  barbutte  :  de  heaume  et  de  mentonnièie. 

Messire  Jaques  emprit ,  deux  fois,  de  porter  son 
homme  par  terre  ,  comme  par  raanie're  d'une  atrape  : 
mais  ledict  Pietois  soustint  longuement  la  force  et 
adréce  de  son  compaignon  ,  en  monstrant  courage  et 
aspresse  de  chevalier  de  vertu  :  et,  quand  messire 
Jaques  l'eut  tasté  et  essaye'  en  telle  manie're,  il  apro- 
cha  de  sa  main  senestre  Ja  dague  de  sa  hache,  qu'il 
tenoit  empoignée  près  de  la  teste,  en  tirant  contre  le 
visage  de  son  compaignon  :  lequel  ne  le  pouvoit  dé- 
tourner ou  delfaire,  s'il  n'ahandonnoit  sa  prise  :  où 
il  ne  voyoit  point  son  avantage.  Si  tourna,  pour 
tous  reme'des ,  sa  teste ,  par-dessous  le  bras  de  messire 
Jaques  :  et  ainsi  le  tint  à  la  cornemuse  :  et,  quand  il 
se  sentit  pris  à  son  desavantage,  prestement  il  s'éver- 
tua à  tout  pouvoir,  pour  cuider  rompre  la  prise,  et 
soy  deflaire  dudict  messire  Jaques  :  mais  il  tint  prise  : 
et  le  tira,  aveques  une  démarche,  par  tel  pouvoir, 
que  tous  deux  cheurent  l'un  aveques  l'autre  :  car 
onques  ledict  Pietois  n'abandonna  sa  pi  ise  :  et  fut  la 
cheute  des  deux  chevaliers  telle,  que  ledict  Pietois 
cheut  le  dos  au  sablon  ,  et  ledict  mes  ire  Jaques  cheut 
à  pattes  :  et  ne  demoura  sur  ledict  Pietois,  sinon  ce 
du  corps  dudict  messire  Jaques,  qui  ne  luy  pouvoit 
ëchaper  à  cause  de  sa  prise  :  et  se  remit  ledict  messire 
Jaques  sur  son  compaignon  ,  en  le  croisant  de  sa 
hache  sur  l'estommac,  sans  autre  semblant  faire  :  et 
sur  ce  getta  Toison  d'or  le  batton  :  et  furent  par  les 
escoutes  pris  et  leve's  tous  deux  ensemble  :  et  le  tint 
tousjours  ledict  Pietois,  jusques  ils  furent  en  pie's  :  et 
furent  amenés  devant  le  juge,  qui  les  fit  toucher  en- 
send)le  :  et  de  ce  avint  que  ledict  messire  Jaques  luy 
voulut  envoyer  le  bracelet,  comme  il  estoit  contenu  : 

mais  il  contremanda  qu'il  en  envoyeroit  un  autre  au- 
dict  messire  Jaques,  et  qu'il  estoit  aussi  bien  dieu  de 
tout  le  corps  que  luy.  Finalement  amis  se  mesle'rent 
d'une  part  et  d'autre  :  et  ne  fut  plus-avant  parle'  du- 
dict  bracelet  :  et  furent  depuis  grans  amis  :  et  acom- 
paigna  ledict  Pietois  messire  Jaques  ,  jusques  au 
royaume  de  Naples,  pour  faire  armes  aveques  luy, 
si  besoing  faisoit. 

Ainsi  se  passa  ccluy  vendredy  :  et  le  l'endemain , 
environ  dix  heures  du  matin,  se  pre'senta  l'entrepre- 
neur :  et  d'autre  part  se  partit  messire  Amé  Rabutin, 
signeur  d'Espiry,  cehiy  chevaler ,  qui  se  faisoit  nom- 
mer lechevalier  mécongnu  :  et  pource  que  sa  manière 
de  faire  me  sembla  honneste  et  de  bon  exemple  pour 
les  escoutans,  j'ay  bien  voulu  escrire ,  bien  au  lon^^, 
son  cas  et  son  faict  :  qui  fut  tel,  que  grande  noblesse 
l'acompaigna  pour  parens  et  amis  :  et  fut  adextré  de 
messire  Anthoine  de  Montagu,  signeur  de  Couches, 
et  par  le  signeur  de  la  Queulle  (dont  cy-dessus  men- 
tion est  faicte)  qui  estoyent  deux  grans  signeurs  en 
Bourgongne,  et  bien  renomme's  en  toutes  choses,  que 
chevalier  doit  estre.  Devant  le  chevalier  estoyent  deux 
oflicicrs-d'armes  ,  vestus  de  ses  armes   :  qui  le  me- 
noyent  par  la  bride  :  et  fut  monte'  sur  une  haquenee, 
harnachée  d'un  harnois   large  ,   à    trois  pendans   de 
velours  cramoisy  :  et  par-dessus  estoit  le  cheval  cou- 
vert d'un  délie'  volet,  tel  que  l'on  voyoit  le  cheval  et 
le  harnois  parmy  :  et  trainoit  la  couverte  jusques  à 
terre  :  laquelle  couverte  estoit  portée  et  soustenue  par 
les  quatre  bouts ,  par  quatre  jeunes  escuyers,  de  douze 
à  treze  ans  d'aage  :  dont  les  deux  furent  les  enfans  de 
Blesey,  neveux  du  signeur  de  Conches  dessusdict  :  et 
10.  3 

les  aulres  deux  fuient  fils  du  signeur  d'Espiry  :  et 
furent  vestus  iceux  enfans  de  robes  longues  de  drap 
de  damas  blanc  :  et  avoyent  chaperons  à  bourelets , 
d'escarlate,  et  la  cornete  verde  :  et  pareillement  et 
SGml)lablement  estoit  habillé  le  chevalier  :  qui  seoit 
sur  la  blanche  haquenee  ,  comme  dessus  :  et  ainsi 
chevaucha  jusques  en  la  lice,  ayant  sa  bannerolle  de 
dévotion  en  sa  main  :  et  se  présenta  luymesme  moult- 
asseurément  :  et  s'en  retourna  en  son  pavillon  :  qui 
fut  à  manière  d'une  petite  tente  de  satin  blanc,  parée 
et  aornee  comme  vous  orrez  cy-apres. 

Le  chevalier  requit  cinquante  cinq  coups  de  hache  : 
et  furentles  battons  livrés  à  Michau  de  Certaines  (qui 
pour  ce  jour  eut  la  charge  de  mareschal  de  la  lice) 
et  furent  aportees  les  haches  au  signeur  d'Espiri,  pour 
choisir  le  premier,  comme  c'estoit  la  coustume  :  et 
furent  icelles  haches  ferrées,  longues,  et  poisantes,  à 
grandes  dagues  acérées  dessus  et  dessous  ;  et  furent 
les  premières  haches,  à  dague  dessous,  que  l'entre- 
preneur fist  livrer  en  iceluy  pas.  Le  chevalier,  sans 
grande  diihculté  ou  épreuve,  prit  la  première,  qui  luy 
cheut  en  la  main. 

Cris  et  cérémonies  furent  faictes  :  et,  les  gardes  et 
escoutes  ordonnées,  saillit  messire  Jaques,  entrepre- 
neur, hors  de  son  pavillon  ,  moult-froidement  :  et 
estoit  acompaigné  de  messire  Pietre-Yasque,  dessus- 
dict,  ensemble  de  ceux,  qui  desja  avoyent  fait  armes, 
et  combatu  en  lices  à-lVncontre  de  luy  :  et  me  faut 
retourner  à  ce  que  le  signeur  d'Espiry  fit  requérir  au 
juge,  (jue  ses  quatre  conseilleurs  poussent  demourer 
en  la  lice  :  qui  furent  les  quatre  jeunes  escuyers  des- 
susdicls.  Ce  qui  luy  fut  acordo.  i>i  fut  le  pavillon  du 


d'olivier  de  la  marche,  35 

chevalier  ouvert  :  qui  estoit  adosse',  par  dedans,  d'un 
riche  drap  d'or  noir  :  qui  s'estendoit  sur  une  grande 
chaize ,  et  faisoit  marchepie' par  tout  le  pavillon,  et 
jusques  dehors,  plus  de  deux  aunes.  Le  chevalier 
estoit  assis  sur  la  chaize,  arme'  de  toutes  armes,  la 
cotte-d'armes  au  dos  :  et  avoit  une  salade  h  visie're  et 
courte  bavie're  :  et  tenoit  sa  bannerolle  en  sa  main  :  et 
acheva  une  oraison,  qu'il  avoit  commencée.  Il  avoit 
les  jambes  croisées  :  et  à  la  vérité  il  ressembloit  un 
Caesar,  ou  un  preux,  à  son  triomphe  :  et  deçà  et  delà 
de  luy  estoyent  les  quatre  enfans,  ses  conseilleurs,  et 
non  autres.  Son  oraison  achevée,  le  chevalier  se  leva  : 
et  fit  un  grand  signe  de  la  croix,  de  sa  bannerolle  :  et 
marcha  hors  de  son  pavillon,  et  puis  de-rechef  se 
signa,  et  bailla  sa  bannerolle  aux  deux  jeunes  es- 
cuyers,  qui  Tadextroyent  du  costé  senestre  :  et  luy 
baillèrent  ceux  du  dextre  costé  sa  hache  .  et  fut  ceste 
cérémonie  trop- plus  -  tost,  et  mieux  faicte,  qu'elle 
n'est  escrite  :  et  le  bon  chevalier  de  Lalain  le  regar- 
doit  devant  son  pavillon,  armé  comme  il  avoit  de 
coustume,  la  hache  au  poing:  et  attendoit  qu'il  le 
vist  en  estât  de  marcher  :  et  sembloit  bien  à  veoir  le 
personnage,  qu'il  estoit  chevalier  fort-asseuré  et  dé- 
libéré en  son  affaire. 

Ainsi  marchèrent  les  deux  chevaliers  l'un  contre 
l'autre  :  et,  quand  le  signeur  d'Espiry  eut  marché  en- 
viron six  pas ,  il  s'arresta  :  et  prit  la  visiéie  de  sa  sa- 
lade, de  sa  main  dextre  :  et  l'arracha  hors  delà  salade  : 
et  la  getta  loing  de  luy  en  arriére  :  et  demoura  le 
visage  moult-fort  découvert  :  et  ce  fit  il  pource  qu'il 
estoit  homme  de  courte  veiie,  et  la  vouloit  desempes- 
cher.  5i  s'assemblèrent  les  chevaliers  vigoureusement 

3. 

l'un  à  l'autre  :  et  chaudierent  fort  leur  bataille  de 
chacune  part  :  et  queroyent  asprement  les  chevaliers 
après  les  visages,  du  bout  d'embas  :  et  raba tirent  et 
soustindrent  plusieurs  coups  à  leurs  haches  :  et  furent 
atteints  et  touche's  l'un  et  l'autre  :  et  finalement  achevè- 
rent chevaleureusement  les  armes  devisees,  et  nommées 
de  cinquante  cinq  coups  :  et  furent  pris  par  les  es- 
coutes,  et  tous  deux  saisis  de  leurs  battons,  et  com- 
batant  et  assaillant  l'un  l'autre  :  et  certes  les  deux 
chevaliers  estoyent  si-recommandés  et  aimés,  que  les 
amis,  bienveuillans  ,  et  serviteurs  de  chacun  d'eux 
desiroyent  la  bataille  achevée,  sans  la  foule  ou  dé- 
plaisir de  l'un  des  deux  :  comme  il  avint  :  et  ainsi  fu- 
rent amenés  devant  le  juge  :  et  de  là  se  partirent  frères 
et  bons  amis. 

En  ce  temps  et  en  celle  semaine  revint  du  voyage 
de  Jérusalem,  et  de  là  retourna  parRomme,  pour 
gaigner  le  sainct  pardon,  messire  Jehan,  signeur  de 
Crequi,  un  moult-noble  et  vertueux  chevalier,  et  du- 
quel cy-devant  avons  parlé,  au  présent  livre  de  mes 
Mémoires.  Cestuy  signeur  de  Crequi  fut  oncle  dudict 
messire  Jaques  de  Lalain,  et  fiére  de  sa  mère  :  et 
combien  qu'ileust  esté  un  an,  ou  plus,  en  son  voyage, 
à  grans  fraiz  et  missions  (car  il  estoit  fort-acompaigné 
de  chevaliers  et  de  nobles  hommes)  toutesfois,  pour 
l'amour  qu'il  ayoit  à  sondict  neveu,  il  arresta  au  lieu 
de  Chalon  :  et  en  fut  sondict  neveu  ,  mouh-noblement 
acompaigné  :  combien  qu'à  la  vérité,  par  la  vertu 
congnue  audict  messire  Jaques,  la  noblesse  de  Bour- 
gongne  s'adonna  tellement  à  l'aimer,  que  certes  les 
derniers  Bourgongnons,  qui  firent  armes  à  luy,  ne 
trouvoyent  qui  les  acompaignast ,  contre  ledict  mes- 

sire  Jaques,  si  non  les  si-prochains  amis,  qu'ils  ne 
les  pouvoyent  par  honneur  abandonner.  A  cause  de  la 
venue  dudict  signeur  de  Crcqui,  ledict  messire  Jaques 
chaudoya  les  armes  emprises  en  celuy  mois,  telle- 
ment qu'il  fit  neuf  fois  armes  en  quatorze  jours,  et, 
telle  fois,  deux  fois  armes  en  un  jour  :  comme  vous 
orrez  cy-apres. 

Au  lundi  suyvant  comparut  Jaques d'Avancliies,  l'es- 
cuyerdeSavoye,  qui  avoitfait  toucher  les  trois  targes, 
comme  dessus  est  dict  :  et  ce  pour  faire  les  armes  h 
pie,  selon  les  conditions  de  la  blanche  targe  :  et  se 
pre'senta  ledict  escuyer  en  une  robe  longue  :  et  puis 
se  retrait  en  son  pavillon  :  et ,  après  la  présentation  du 
chevalier  entrepreneur,  Tescuyer  requit  dixsept  coups 
de  hache.  Si  furent  les  haches  pre'sentees  :  et,  cris  et 
cere'monies  exe'cutees,  saillit  Tescuyer  de  son  pavillon  , 
la  cotte-d'armes  au  dos  :  et  de  sa  teste  il  fut  armé 
d'une  salade  à  visière  :  et  avoit  le  col  couvert  et  arme' 
d'un  gorgerin  de  mailles  seulement  :  et  avoit  le  visage 
tout  découvert  :  et  ,  quant  à  messire  Jaques  de  La- 
lain ,  il  estoit  armé  à  la  manière  acoustumee  :  réservé 
qu'il  n'avoit  point  de  gantelet  en  sa  dextie  main  :  et, 
au  regard  des  haches  que  fit  présenter  l'entrepreneur, 
elles  furent  fortes,  et  poin tuées  dessus  et  dessous  :  et, 
depuis  les  armes  précédentes  de  luy  et  du  signeur  d'Es- 
piry,  il  fit  tousjours  présenter  haches,  à  dague  dessous. 
Ce  qu'il  n'avoit  pas  fait  devant  :  comme  dict  est. 

Ainsi  marchèrent  les  deux  champions  les  haches 
empoignées,  l'un  contre  l'autre  :  et  l'escuyer  (qui  fut 
homme  menu,  et  petit  personnage)  assembla  coura- 
geusement :  et  du  premier  coup  ferit  du  maillet  de 
la  hache,  après  la  main  senestre  de  son  compaignon 

mais  le  chevalier  le  rabatit  froideraent  :  et,  du  second 
coup,  Tescuyer  recouvra  du  haut  des  bras,  pour  cuider 
plus  haut  atteindre  :  et  le  chevalier  rabatit  de  la  queue 
de  la  hache,  de  plus-grande  force  :  tellement  qu'il  fit 
tourner  l'escuyer  ainsi  qu'à  demy  :  et  de  ce  coup  le 
chevalier  recouvra  de  la  dague  de  dessous,  et  l'attein- 
dit  au  fort  du  gorgerin,  tellement  qu'il  fit  de'marcher 
l'escuyer,  plus  de  deux  pas  loing  de  luy  :  et,  quand 
l'escuyer  (qui  fut  aspre,  et  asseuré)  se  vit  au  danger 
du  batton  du  chevalier,  et  congnut  que,  tant  qu'il 
estoit  plus  loing,  moins  luy  estoit  le  faix  du  batton 
soustenable,  il  s'aventura  :  et  marcha,  la  hache  au 
poing ,  jusques  à  messii  e  Jaques  :  et  de.  la  main 
droitte  prit  la  hache  du  chevalier  :  et  prestement  re- 
couvra, de  la  senestre  main  :  et  abandonna  la  sienne, 
pour  tenir  plus  fort  celle  de  son  compaignon  :  et  me 
souvient  que  la  hache  dudict  escuyer  demoura  ap- 
puyée contre  messire  Jaques  :  mais  le  chevalier  dé- 
marcha deux  ou  trois  grands  pas,  en  tirant  après  luy, 
de  toute  sa  force,  l'escuyer,  qui  tenoit  sa  hache  :  et 
par  celle  démarche  cheut  la  hache  de  l'escuyer  au  sa- 
blon  :  mais  l'escuyer  ne  perdit  point  sa  prise  :  et, 
quand  le  juge  vit  l'escuyer  desembatlonné,  il  getta  le 
batton  :  et  furent  pris,  estant  Jaques  d'Avanchies 
dessaisi  de  sa  hache,  et  tenant  et  empeschant  a  deux 
mains  celle  de  messire  Jaques  :  et  estoye  si  près,  que 
j'ouy  que  ledict  messire  Jaques  dît,  après  qu'ils  furent 
pris,  ((  Laissez  aller  ma  hache  :  car  vous  ne  la  pouvez 
ce  avoir.  »  Et  lors  la  laissa  aller  :  et  vindrent  devant  le 
juge  :  et  pour  celle  fois  ne  touche'rent  point  l'un  à 
l'autre  :  pource  qu'encores  n'estoyent  pas  faictes  les 
armes,  emprises  par  ledict  d'Avanchies,  touchant  les 

targes, violette  et  noire:  ausquelles  ledict  d'Avanchies 
avoit  fait  toucher. 

Le  mercredi  ensuyvant,  comparurent  environ  huict 
heures  du  matin,  et  se  presente'rent,  pour  la  seconde 
fois,  messire  Jaques  de  Lalain,  entrepreneur,  d'une 
part,  et  de  l'autre  part,  Jaques  d'Avanchies  dessus- 
dict  :  et  se  présenta  ledict  messire  Jaques  devant  le 
juge  vestu  d'une  rohe  longue  de  drap  d'or  cramoisi, 
fourrée  de  martres,  en  aprochantla  pareure  et  la  cou- 
leur de  la  targe  violette ,  touchée  par  ledict  Jaques  ;  et 
se  présenta  l'escuyer  en  longue  robe  :  et  se  retrait  en 
son  pavillon  :  et  tantost  se  tira  le  mareschal  de  la  lice, 
pour  avoir  les  espees,  à  faire  les  armes,  en  signifiant  à 
l'entrepreneur,  que  l'escuyer  avoit  requis  onze  coups 
d'espee  férus,  marche's,  et  démarches  de  trois  pas,  se- 
lon le  contenu  des  chapitres.  Lcsdictes  espees  baillées 
et  présentées  à  l'escuyer,  il  choisit  à  son  plaisir. 

Cris   et   cérémonies  faictes,   ils  saillirent  de  leurs 
pavillons  :  et  parleray  premier  de  Jaques  d'Avanchies  : 
lequel  saillit  hors  de  son  pavillon,  armé  de  toutes 
armes,  la  cotte-d'armes  au  dos,  et  l'espee  (que  l'on 
dit  estoc  d'armes)  empoignée  :  et  tenoit  la  main  se- 
nestre  renversée ,  et  couverte  de  la  rondelle  de  l'estoc  : 
et  estoit  armé,  de  la  teste,  d'un  armcl,  à  la  façon 
d'Italie,  armé  de  sa  grande  baviére.  D'autre  part  saillit 
l'entrepreneur,  de  son  pavillon   :   qui  fut  à  manière 
d'une  petite  tente  :  et  fut  de  soye  vermeille,  semée  de 
larmes  bleues.  Il  estoit  armé  de  toutes  armes  :  et  dessus 
son  harnois  avoit  un  palletot  à  manches,  de  soye  ver- 
meille, couvert  de  larmes,   comme  dessus  :  et  ainsi 
continuoit  ses  pareures,  à  la  sorte  et  selon  qu'il  avoit 
à  bcsongner,  par  les  conditions  des  tarpjesde  son  cm- 

prise  :  et,  de  son  chef,  il  estoit  armé  d'un  bacinet,  à 
une  grande  visie're  :  laquelle  il  avoit  close  :  et  fut  la 
premie're  et  seule  fois,  que  ledict  messire  Jaques  com- 
balit  onques  le  visage  couvert  :  mais  les  armes  de 
l'estoc,  férus  sans  rabat,  desiroyent  seureté  de  liar- 
nois  :  comme  chacun,  qui  congnoist  le  noble  mestier 
d'armes,  le  peut  lege'rement  entendre. 

Quand  ledict  messire  Jaques  eut  empoigné  l'estoc, 
si  me  sembla  l'un  des  beaux  et  fiers  hommes-d'armes, 
qu'onques  je  veisse,  et  plus-beau,  sans  comparaison, 
que  jamais  ne  l'avoye  veu.  Si  marchèrent  l'un  contre 
l'autre:  et,  quand  Jaques  d'Avanchies  aprocha,  ainsi 
qu'à  six  pas  de  son  compaignon,  il  s'arresta,  et  s'af- 
feima  en  sa  marche,  dedans  le  sablon,  le  pié  senestre 
devant,  et  la  pointe  de   l'estoc  tournée  devers  son 
compaignon  :  et  monstroitbien  qu'il  vouloit  soustenir 
et  porter  sagement  son  faix,  et  le  pouvcir  du  cheva- 
lier :  et  messire  Jaques  marcha  baudement  :  et  celuy 
coup  attcindit  l'escuyer,  entre  l'espaule  senestre,  et  le 
bord  de  la  baviére  de  l'armet,  un  moult-grand  coup  : 
et  l'escuyer  atteindit  messire  Jaques  sur  le  flanc  senes- 
tre. Si  se  mirent  les  cscoutes,  ordonnées,  entre  deux  : 
et  furent  reculés  trois  pas,  comme  il  estoit  dict  par 
les  chapitres  :  et  pour  la  seconde  fois  marcha  ledict 
messire  Jaques  sur  son   compaignon  :  mais  l'escuyer 
s'afferma  en  sa  marche,   comme  devant  :  et  mit  la 
pointe  de  l'estoc  au  devant  du  coup  :  et  le  chevalier, 
marchant  pour  la  seconde  fois,  atteindit  assez  près  de 
la  première  atteinte  ,  tresdurement  :  mais  l'escuyer 
soustint  froidement,  et  sagement  :  n'onques  n'en  dé- 
marcha. Le  chevalier  (qui  moult  estoit  asseuré  en  ses 
affaires)  ne  fit  autre  poursuite  :  mais  de  luy  mesme 

démarcha  les  pas  ordonnés  :  et.  revint  pour  la  tierce 
fois  :  et,  pour  abréger  mon  récit,  tant  continua  le 
chevalier  sa  poursuite,  et  les  démarches  ordonnées, 
que  les  onze  coups  d'espee  furent  férus  par  le  cheva- 
lier, et  soustenus  par  l'escuyer,  par  la  première  forme, 
qui  dicte  est,  sans  ce  que  Tescuyer  fust  démarché  de  sa 
première  place  prise  :  et  ainsi  les  fit  le  juge  départir  : 
et  se  retrait  chacun  en  son  pavillon  :  et  s'en  alérent 
les  champions  desarmer,  et  réarmer  de  nouveau,  pour 
faire  les  armes  de  cheval,  par  eux  emprises,  et  dont 
jour  leur  estoit  assigné  ce  luMdy,  comme  dict  est  : 
et,   tandis  qu'ils   se  préparoyent,   plusieurs  alérent 
disner  (car  il  en  estoit  grand  temps)   et  assez  tost 
furent  les  chevalier   et   escuyer  montés,  et  armés  : 
et  se  présenta  Jaques  d'Avanchies,  le  premier,  devant 
le  juge  :  et  avoit  son  cheval  couvert  de  ses  armes. 

D'autre  part  se  présenta  le  chevalier  en  trepreneur,  son 
cheval  couvert  de  velours  noir,  semé  de  larmes  bleiies  : 
et  fit  prestement  tendre  la  tente  noire,  semec  de  larmes 
bleiies ,  en  continuant  ses  premières  pareures  et  or- 
donnances :  et  fut  ledict  Toison  d'or  en  ceste  partie 
juge  pour  tous  les  deux  :  qui  se  présentoyent  pour  la 
tierce  fois  devant  luy,  pour  acomplir  l'un  à  l'encontre 
de  l'autre  les  armes  emprises,  requises,  et  touchées  es 
trois  targes,  par  ledict  d'Avanchies  :  et  après  prirent 
chacun  son  bout  de  la  lice.  Cris  et  cérémonies  furent 
faicts  :  et  lances  leur  furent  baillées  :  et  de  la  première 
course  ne  firent  point  d'atteinte.  A  la  seconde  ,  firent 
une  rude  croisée.  A  la  tierce,  messire  Jaques  de  La- 
lain  rompit  sa  lance  sur  le  grand  gardebras  de  son 
compaignon.  A  la  quatrième,  firent  tous  deux  at- 
teinte :  et  agravérent  les  fers  de  leurs  lances.  A  la 

cinqiéme  ,  ne  se  trouvèrent  point.  A  la  sixie'me , 
l'ecuyer  rompit  sa  lance,  par  la  poignée  :  et  atteindit 
au  placart  du  chevalier.  A  la  septie'me,  fît  le  cheva- 
lier atteinte,  et  l'autre  non.  A  la  huictiéme  faillirent 
tous  deux.  A  la  neufîe'me  et  dernière  course  d'icelles 
armes  ,  le  chevalier  atteindit  sur  le  bord  de  la  croisée 
de  l'armet  de  Tescuyer  :  et  fut  l'atteinte  si  grande, 
que  ladicte  coiffe  fut  enfoncée,  jusques  à  la  teste  :  et, 
si  le  coup  fust  descendu,  aussi  bien  qu'il  monta,  cer- 
tainement l'escuyer  eust  eu  la  teste  faussée  :  mais  la 
pointe  glissa  en  amont  :  et  ne  fut  point  l'escuyer 
blecé  :  mais  il  fut  tellement  endommagé  de  son  armet, 
qu'il  fut  conseillé  de  soy  déporter  de  plus-avant  pour- 
suyvre,  ne  parfaire  icelles  armes  :  et,  combien  que 
les  vingt  cinq  courses  ne  fussent  achevées,  toutesfois 
le  juge  tint  les  armes  pour  acomplies,  au  contente- 
ment de  tous  les  deux  :  et  furent  amenés  et  présentés 
au  Juge  :  et  lors  touchèrent  ensemble  (pource  que 
leur  emprise  estoit  achevée  )  et  se  retira  chacun  , 
comme  il  estoit  venu. 

Le  vendredi  suyvant  comparut  de  rechef  l'entre- 
preneur, devant  le  juge,  pour  la  sixième  fois  d'iceluy 
mois  :  et  d'autre  part  comparut  un  escuyer  de  Bour- 
gongne,  nommé  Guillaume  Bassam  :  lequel  avoit  fait 
toucher  la  targe  noire  (comme  cy-dessus  est  declairé) 
au  premier  samedy  du  mois  présent  :  et  me  semble 
que  ledict  Bassam  estoit  paré,  sur  son  cheval,  d'une 
couverte  de  ses  armes  :  et  d'autre  part  saillit  l'entre- 
preneur, de  la  noire  tente,  son  cheval  couvert  de 
mesnie,  en  continuant  ses  pareures,  et  sa  première 
manière  de  faire.  Gris  et  cérémonies  faictes,  et  pas- 
sées, lances  leur  furent  baillées.  Si  laissèrent  le  che- 

valier  et  Tesciiyer  courre  l'un  contre  l'autre  :  et  de 
celle  première  course  firent  tous  deux  tresbelle  at- 
teinte ,  sans  toutesfois  rompre  lance,  ne  desarmer  Tun 
l'autre  :  et  depuis  coururent  quatre  courses  d'une 
suite,  sans  eux  rencontrer.  A  la  sixième  course,  mes- 
sire  Jaques  rompit  sa  lance,  d'une  atteinte,  entre  les 
quatre  points,  sur  son  compaignon.  A  la  septième, 
Tescuyer  agreva  le  fer  de  sa  lance  plus  d'un  doigt.  A 
la  huictième,  neufième,  et  dixième,  n'atteindirent 
point.  A  l'onzième,  firent  tous  deux  une  rude  croi- 
sée, sans  atteinte.  A  la  douzième  ,  l'entrepreneur 
rompit  sa  lance,  par  la  poignée.  A  la  trezième,  qua- 
torzième, et  quinzième,  n'atteindirent  point.  A  la 
seizième  fit  l'escuyer  une  atteinte  :  dont  il  desarma 
l'entrepreneur,  du  petit  gardebras  :  mais  il  fut  pres- 
tement réarmé.  A  la  dixseptième  course,  ne  se  trou- 
vèrent point.  A  la  dixhuitième  course,  messire  Jaques 
de  Lalain  atteindit  l'escuyer,  sur  le  placart,  au  se- 
nestre  costé  :  et  la  lance  fut  bonne  et  forte  :  et  le  fer 
(qui  fut  fin  et  acerè)  prit  audict  placart  :  et  de  celuy 
coup  fut  ledict  placart  faussé  tout  outre,  jusques  à  la 
cuirace  :  et  certes,  si  la  lance  ne  fust  de  celuy  coup 
rompue,  je  fay  doute  que  l'escuyer  n'eust  esté  endom- 
magé de  sa  personne,  et  que  la  cuirace  n'eust  peu 
soustenir  l'atteinte,  dont  le  placart  (qui  estoit  le  plus- 
fort,  et  plus  espés)  estoit  desja  percé  et  faucè  :  et  ainsi 
fut  icelle  dixhuictième  course  passée  :  et  vouloyent 
les  amis  de  l'escuyer  qu'il  ne  courust  plus,  doutans 
que  la  lance  ne  rencontrast  de-recbef  en  iceluy  lieu. 
Mais  ledict  escuyer,  comme  homme  d'honneur  et  de 
courage,  dît  qu'il  achèveroit  à  l'aide  de  Dieu  :  et  re- 
commencèrent la  dixneufiéme,  vingtième,  et  vingt- 

unième  :  et  ne  se  trouve'rent  point.  A  la  vingdeuxiëm^ 
atteindirent  tous  deux  :  et,  du  surplus,  paiaclie- 
ve'rent  vintgcinq  courses  de  lances,  sans  autre  chose 
faire  :  et  ainsi  fuient  icelles  armes  achevées  :  et  plus 
n'y  eut  course  de  lance,  pour  celuy  pas  :  et  furent 
amene's  devant  Toison  d'or  leur  juge  :  et  touche'rent 
ensemble  :  et  s'en  retourna  chacun  à  son  plaisir. 

Le  l'endemain  comparut  l'entrepreneur  devant  le 
juge   :   et  d'autre   part  un   escuyer  de  la   comté  de 
Bourgongne,  nomme'  Jehan  de  Villeneuve,  dictPasse- 
quoy,  un  bon  corps,  grand  et  puissant  de  sa  per- 
sonne :  et  fut  acompaigne'  du  signeur  de  Champdivers, 
et  de  plusieurs  nobles  hommes  du  pais.  Si  se  retrait  en 
son  pavillon ,  pour  soy  armer  :  et  le  mareschal  de  la 
lice  fit  porter  les  haches  à  IVscuyer  ,  pour  choisir  : 
et,  en  raportant  l'autre  à  l'entrepreneur,  l'avertit 
que  son  compaignon  avoit  requis  soixante  et  un  coup 
de  hache.  Cris  et  cere'monies  faictes  et  passées,  issirent 
les  champions  de  leurs  pavillons  :  et  me  souvient  que 
l'entrepreneur  estoit  arme'  et  paré,  comme  aux  autres 
fois ,  qu'il  combatit  de  la  hache  en  celuy  pas ,  réservé 
qu'il  n'estoit  point  armé  de  la  jambe,  ne  de  la  cuisse 
droite  :  et  me  fut  dict  depuis,  qu'il  le  faisoit  pour  estre 
plus  à  son  délivre,  si  son  compaignon  le  joindoit  au 
corps.  Quant  à  l'escuyer,  il  estoit  armé  de  sa  cotte- 
d'armes  vestue  :    et  de  son   chef  estoit  armé  d'une 
salade  de   guerre,  et  d'un  haussecol  de  maille  :  et 
marchèrent  l'un  contre  l'autre  moult  asseurement  :  et 
à  l'aprocher  de   dix    ou  douze  pas  ,   messire  Jaques 
liasla  sa  marche  :  et  courut  sus  à  l'escuyer  :  et  con- 
tendit  de  luy  bailler  du  bout  d'embas  au  visage  :  mais 
l'escuyer  rabalit  le  coup  moult  froidement  :  et  le  che- 

valier  voulut  derechef  recouvrer.  Ce  que  l'escuyer 
rabatit  :  et  de  ce  coup  cuida  donner  Tescuyer  sur  le 
bras  senestre  de  son  compaignon  ,  du  maillet  de  sa 
hache  :  mais  le  chevalier  rabatit  le  coup  :  et  getta 
le  bout  d'embas  de  sa  hache,  et  de  la  dague  atteindit 
l'escuyer,  au  camail  du  haussecol  :  et  le  recula  loing 
de  luy.  Puis  r'assemble'rent  ensemble  vigoureusement, 
et  de  grande  aspresse  :  et ,  à  ce  rassembler ,  atteindit 
le  chevalier  ledict  Passequoy  ,  sur  la  cotte-d'armes, 
de  la  dague  d'embas  :  et  l'escuyer  soustenoit  aspre- 
ment,  et  assailloit,  quand  il  voyoit  son  avantage  :  et 
tant  poursuyvirent  leur  bataille,  que  les  soixante  et 
un  coups  de  haches  furent  acomplis  :  et  lors  getta  le 
juge  son  batton  :  et  furent  pris,  en  combatant  de  leurs 
battons  :  et  furent  amenés  devant  le  juge  :  et  tou- 
che'rent  ensemble. 

Le  lundy  suyvant  comparut  l'entrepreneur ,  pour 
la  huictie'me  fois  d'iceluy  mois  :  et  d'autre  part  com- 
parut Gaspart  de  Dourtain ,  un  escuyer  de  la  comté 
de  Bourgongne,  homme  puissant  et  renommé  :  et, 
après  que  tous  deux  furent  armés  en  leurs  pavillons , 
et  que  le  mareschal  eut  les  haches  livrées,  il  annonça 
à  l'entrepreneur,  que  l'escuyer  avoit  requis  septante 
cinq  coups  de  hache.  Cris  et  cérémonies  furent  faicts. 
Si  s'assemblèrent  les  champions ,  les  haches  empoi- 
gnées :  et  me  souvient  que  messire  Jaques  de  Lalain 
estoit  armé  à  la  manière  acoustumee  :  excepté  qu'il 
n'avoit  point  de  grève  (0  à  la  jambe  droite  :  et  l'es- 
cuyer estoit  armé,  la  cotte-d'armes  au  dos,  le  bacinet 
en  la  teste,  et  la  visière  close.  Si  se  rencontrèrent 
devant  le  juge  :  et  commença  la  bataille  entre  eux, 

(0  Cr^ve  :  bottine  de  fer. 

forte  et  dure  :  et  requeroit  chacun  son  compaignon^ 
en  signe  de  mortels  ennemis  :  et  avint  que  messire 
Jaques  de  Lalain  getta  plusieurs  coups  mortels ,  après 
la  visière  de  l'escuyer,  contendant  de  l'enferrer  de  la 
dague  de  dessous  :  mais  Tescuyer  (  qui  moult  estoit 
puissant)  ral)atoit,  et  se  defFendoit  de  l'emprise  de 
son  compaignon  :  et  d'un  rabat  rompit  la  dague  de 
la  hache  dudict  messire  Jaques  :  et ,  quand  l'escuyer 
s'appereeut  que  le  batton  du  chevalier  estoit  empire', 
assaillit  moult-vigoureusement  :  et  messire  Jaques 
(qui  moult  fut  asseuré  en  tous  ses  faicts  )  marcha 
plus-près  de  son  compaignon  :  et  rabatoit  l'assaut  de 
l'escuyer  de  si-pres  ,  qu'il  l'empeschoit  de  faire  at- 
teinte, ne  de  l'un  des  bouts  ,  ne  de  l'autre  :  et,  après 
plusieurs  rabats,  messire  Jaques  getta  le  bout  rompu  : 
et  fit  atteinte  au  col  du  bacinet  de  l'escuyer  :  mais 
rien  n'en  de'marclia  ledict  escuyer  :  mais  continua  la 
bataille  entre  eux  deux  forte  et  dure  :  et  tournoye'rent 
parmy  la  lice  ,  chacun  gardant  sa  place ,  et  l'avantage 
du  souleil  :  et  ne  sauroye  dire,  ne  juger,  que  l'un 
gaignast  sur  l'autre  un  pie'  de  la  lice  :  et  finalement, 
après  avoir  longuement  combatu,  messire  Jaques  de 
Lalain  getta  la  main  droite  à  la  hache  de  l'escuyer  : 
et  la  prit  par  le  manche,  entre  la  main  senestre  et  le 
bout  d'embas  :  et  prestement  getta  le  juge  son  batton  : 
et  furent  pris  les  champions  ,  et  amenés  devant  le 
juge  :  et  parla  messire  Jaques  moult-asseure'menî  , 
en  soy  offrant  de  parachever ,  si  faute  y  avoit  :  et  pa- 
reillement fut  levée  la  visie're  de  l'escuyer  :  et  lut 
trouvé  aussi  frais,  que  quand  elle  luy  fut  close  :  et 
parla  promptement  devant  le  juge  en  grande  asseu- 
rance  ;  et  voyoit  on  bien,  h  son  parler,  que  faleine 


D*0LIVIER  DE  LA  MAIICHE.  47 

ne  luy  esloit  guéres  endommagée.  Si  touchèrent  en- 
semble :  et  depuis  furent  bons  amis  :  et  se  trouva , 
depuis,  ledict  Gaspart,  aveques  ledict  messire  Jaques, 
en  la  guerre  de  Flandres  :  dont  ledict  messire  Jaques 
se  loua  fort  dudict  Gaspart,  comme  nous  lirons  cy- 
après  :  et  tant  en  dy ,  à  Tlionneur  de  l'escuycr,  que 
messire  Jaques  de  Lalain  me  dît  par  plusieurs  fois, 
qu'il  avuit  trouvé  et  senti  Gaspart  de  Dourlain, 
homme  à  redouter,  sur  tous  ceux  qu'il  avoit  onques 
combatu. 

Le  mecredy  suyvant  (qui  fut  le  quatorzième  jour 
de  septembre)  se  })rcsenta  messire  Jaques  de  Lalain  : 
pour  la  neufiéme  fois  d'iceluy  mois  :  et  fut  la  dernie're 
dudict  mois,  et  d'iccluy  pas  :  et  n'ay  pas  souvenance 
que  ledict   mes.^ire  Jaques  fist  onqucpuis  armes   en 
champ  clos.  D'autre  part  se  présenta  un  escuycr  de  la 
duché  de  Bourgongne ,  nommé  Jehan  Fientois  :  et 
s'armèrent  tous  deux  en  leurs  pavillons  ;  et  furent  les 
haches  présentées  :   pouice  que  l'escuyer  avoit  fait 
toucher  à  la  blanche  targe,  et  avoit  requis  cinquante 
deux   coups    de    hache.    Cris   et  cérémonies  faictes, 
saillit  l'entrepreneur  de  son  pavillon  ,  armé  et  paré 
des  couleurs  delà  targe  touchée,    comme    il   avoit 
acoustumé  :  et  n'avoit  ledict   entrepiencur  la  jambe 
droite  de  rien  armée.  D'autre  part  saillit  ledict  Jehan 
Pientois,  arraé  comme  en  tel  cas  appartient,  la  cotte- 
d'arraes  au  dos,  et  son  chef  armé  d'une  salade,  et 
d'un  haussecol  de  maille,  assez   sem])lablement  que 
l'entrepreneur  :  et  certts  l'escuyer  marcha  en  moult- 
belle  ordonnance  :  et  furent  les  champions  assez  sem- 
blables de  grandeur  :  et  fièrement  s'assemblèrent  de 
venue  ;  et  ciiida  l'escuyer  feiir   le    chevalier  de  la 

pointe  d'embas  de  la  hache  :  mais  le  chevalier  raba- 
tit  le  coup ,  et  de  celle  venue  contendit  de  ferir  l'es- 
cuyer  :  mais  il  démarcha ,  et  rabatit  le  coup  :  et 
ainsi  se  poursuyvirent  l'un  l'autre  par  plusieurs  coups, 
donnés  et  férus  d'un  costé  et  d'autre  :  et  se  chau- 
dioyent  moult-fort,  et  moult-fiérement,  et  de  toute 
leur  force.  Environ  les  trente  coups  de  haches,  mes- 
sire  Jaques  de  Lalain  abandonna  son  batton  :  et  prit 
celuy  de  son  compaignon  :  et  le  tint  si-fort,  que  l'es- 
cuyer  ne  peut  plus  s'en  aider  :  et  mcssire  Jaques 
tenoit  en  sa  main  dextre  sa  hache  empoignée  près  du 
maillet  :  et  ferit  par  plusieurs  coups,  de  la  dague 
de  dessus,  après  le  visage  de  son  compaignon  :  et 
l'escuyer  rabatit  plusieurs  coups  de  son  poing  dextre, 
dont  il  avoit  clos  le  gantelet  :  et  rabatoit  (comme 
dict  est)  l'assaut  du  chevalier  moult-vigoureusement  : 
et  feroit  l'escuyer,  le  gantelet  clos,  de  toute  sa  force, 
après  le  visage  du  chevalier  :  lequel  à  chacune  fois 
rabatoit  le  coup,  du  costé,  et  du  bras,  dont  il  tenoit 
la  hache  de  son  compaignon  :  et  tant  continua  leur 
bataille  en  ceste  manière  ,  que  l'escuyer  fut  blecé 
à  sang,  de  la  pointe  de  la  hache,  au  visage  :  et,  après 
avoir  treslonguement  combatu,  furent  pris  et  dépar- 
tis par  les  escoutes  :  et  messire  Jaques  dît  à  l'escuyer, 
«  Ce  n'est  pas  honneste  bataille  de  combatre  du  poing, 
«  comme  les  femmes.  »  Aquoy  l'escuyer  respondit  : 
«  Si  vous  n'eussiez  pris  ma  hache ,  je  vous  eusse  com- 
te batu  de  mon  batton  :  et  sont  les  mains  faictes  à 
(c  riiomme,  pour  assaillir  et  pour  deffendre.  »  Et  à 
tant  furent  les  parolles  rompues  :  et  vindrent  devant 
le  juge  :  et  parla  messire  Jaques  de  Lalain  ,  à  sa  pré- 
sentation, moult-notablemcnl,  disant  qu'il  se  présen- 

toit,  pour  la  dernière  fois,  ayant ,  à  l'aide  de  Dieu, 
achevé  son  emprise  ,  et  acompli ,  soy  offrant  d'en 
faire  plus -avant,  s'il  sembloit  que  faire  le  deust, 
merciant  le  juge,  sa  bonne  assistance,  et  son  juge- 
ment :  et,  pource  qu'avoit  iceluy  mois  de  septembre 
cncores  à  durer  quinze  ou  seize  jours,  et  ne  sçavoit  si 
nuls  ne  voudroyent  encores  venir  au  secours  de  la 
dame  de  Plours,  il  demourcroit  tout  celuy  mois  en 
la  vile,  luy  priant  que  pareillement  le  voulsist  faire. 
Ce  que  le  juge  luy  acorda.  Pareillement  se  présenta 
Fescuyer,  de  sa  part.  Si  s'embracérent  :  et  s'en  ala 
l'escuyer ,  tout  armé ,  à  Nostre-Dame  des  Carmes  :  et 
messire  Jaques  s'en  ala  désarmer  en  son  pavillon  :  et 
de  là  envoya  à  Toison  d'or  (qui  avoit  esté  son  juge) 
une  longue  robe  de  drap  d'or  ,  fourrée  de  bonnes 
martres  soubelines ,  pour  recompenser  son  travail  :  et 
s'en  retourna  ledict  messire  Jaques  comme  il  avoit 
acoustumé. 

Le  dimenche  suyvant  fit  ledict  messire  Jacfues  de 
Lalain  un  grand  souper  ,  en  manière  de  banquet  , 
au  palais  de  Tevesque  :  et  là  eut  grand'noblessc  et  che- 
valerie assemblée,  grande  foison  de  vins  et  viandes, 
et  moult  de  divers  et  riches  metz  :  et  me  souvient 
d'un  gracieux  entremetz,  qui  fut  au  milieu  de  la  grand 
table  :  qui  fut  à  manière  d'une  lice  close  :  et  de  l'un 
des  costés  esloyent  en  front  ,  et  en  rang ,  la  repré- 
sentation de  ceux,  qui  avoyent  combatu  à  l'encontre 
de  l'entrepreneur  ,  en  celuy  pas ,  montés  et  parés 
comme  ils  estoyent  venus  chacun  à  sa  bataille  :  et 
devant  eux  estoit  la  représentation  de  l'entrepreneur, 
armé  et  paré,  la  hache  au  poing,  comme  plus-sou- 
yent  il  avoit  combatu  ;  et,  avoit,  devant  ses  pies ,  un 

10.  4 

petit  couplet  d'escripture  :  qui  disoit ,  en  substance, 
comme  il  mercioit ,  à  ses  compaignons  ,  l'honneur, 
que  chacun  luy  avoit  fait  :  et  leur  faisoit  offre  de  les 
servir,  comme  ses  fre'res  et  amis,  tant  qu'il  vivroit, 
de  corps  et  de  biens.  Grandement  fut  le  souper  servi , 
et,  après  tables  levées  et  grâces  dictes,  furent  les  prix 
donne's  par  le  raport  de  messire  Jaques  entrepre- 
neur :  et  premier  fut  donnée  la  hache  d'or  à  Gérard 
de  Rossillon ,  pour  avoir  féru  le  plus-haut  coup  de 
sa  hache,  sur  ledict  messire  Jaques  :  et  fut  pour  un 
coup  d'un  rabat  de  la  queiie  :  par  lequel  ledict  Gé- 
rard atteindit  ledict  messire  Jaques  sur  le  bord  de  la 
sallade  :  et  recheut  le  coup  sur  l'espaule  senestre  : 
comme  plus-à-plain  est  escrit  au  récit  d'icelles  armes. 
Pour  le  prix  des  armes  de  l'espee  ,  il  fut  donné  à 
Jaques  d'Avanchies  :  et,  pour  iceluy  prix  donner, 
ne  fut  faicte  aucune  enqueste  à  l'entrepreneur  :  pource 
que  luy  seul  avoit  coml^atu  d'espee  à  celuy  pas.  Au 
regard  du  prix  des  courses  de  lance,  il  fut  donne'  à 
messire  Jehan  de  Bonniface  :  lequel  certes  avoit 
moult  bien  couru,  et  atteint  :  comme  il  est  cy-dessus 
declairé.  A  celuy  soir  lit  ledict  messire  Jaques  l'acord 
de  Tristan  de  Toulongeon  et  de  Gérard  de  Rossillon  : 
qui  pour  un  vert  débat,  par  jeunesse ,  s'estoyent  com- 
^batus  :  et  esloit  ledict  messire  Jaques  tant  aimé  et 
prisé  de  chacun ,  que  jamais  son  conseil  n'eust  esté 
refusé. 

Ainsi  fut  le  banquet  achevé,  et  le  mistere  d'iceluy 

pas  r  et  le  dernier  jour  ,  que  le  pavillon  fut  tendu, 

et  que  l'heure  de  midi  fut  passée,  que  Ton  avoit  acous- 

tunié  de  dcstcn<lrc  ledict   pavillon  ,   tous   les  nobles 

. hommes,  et  serviteurs  de  l'hostel  de  nussire  Jaques, 

vindrent  acompaigner  les  officiers- d'arme  s  :  qui  de- 
voyentles  misteres  raporter,  pour  la  dernière  fois,  à 
cottes-d'armes  vestues,  et  le  plus-lionnorablement  que 
faire  se  pouvoit  :  et  premier  venoit  Leal,  le  poursuy- 
vant  dudict  messire  Jaques  de  Lalain  (qui  portoit  la 
licorne,  la  fontaine,  et  les  trois  targes)  et  après  ve- 
noit Toulongeon  le  héraut  (qui  portoit  la  dame  de 
Plours  )  et  après  venoit  Cbarolois  le  héraut  :  qui  por- 
toit la  représentation  de  la  glorieuse  Vierge  Marie  : 
dont  ledict  pavillon  avoit  esté  paré  et  gardé  toute 
l'année  :  (  t  en  tel  ordre  vindrent  à  l'hostel  de  l'en- 
trepreneur :  qui  altendoit,  aveques  aucuns  de  ses 
amis ,  la  fin  de  son  emprise  :  et  laissa  passer  parde- 
vant  luy  la  licorne  :  et  puis  devant  la  dame  de  Plours 
se  delliila,  et  devant  la  Vierge  Marie  s'agenouilla  terre 
a.  terre,  et  la  baisa  aux  pies  moult-devotement  :  et 
depuis  furent  portés  iceux  misteres  à  Nostre-Dame  de 
Boulongne  :  où  l'on  les  peut  encores  voir  et  trouver 
en  l'église,  sur  l'oratoire  du  duc  de  Bourgongne. 

Tantost  après,  le  signcur  de  Crequi  s'en  retourna 
en  Picardie  (  où  il  n'avoit  esté  de  longue  espace  à  l'oc- 
casion de  son  voyage  :  comme  il  est  escrit  cy-dessus) 
et  messire  Jaques ,  son  neveu  ,  demoura  audict  lieu 
de  Chalon  :  où  les  signeurs  du  païs ,  et  voisins,  le  fes- 
teyérent  grandement,  à  leur  pouvoir.  Car  (comme  il 
est  dict  dessus)  par  sa  vertu  ,  douceur,  et  courtoisie, 
et  aussi  par  les  biens  et  asseurance  qu'ils  veirent  en 
l'exécution  d'iceluy  pas ,  monstre  par  ledict  messire 
Jaques,  tant  l'aimoyent  et  l'honnoroyent ,  que  plus 
l'on  ne  pourroit  :  et  devez  croire  que  les  dames  du 
païs  faisoyent  de  gracieuses  devises ,  à  la  loucnge  de 
luy  :  et  l'appeloyent  le  bon  chevalier,  et  le  nom- 

4- 

mo)œnt  pour  un  nouvel  Pontus  en  vertus,  vaillance, 
et  renommée.  Ainsi  faisoit  parler  de  luy  messire  Ja- 
ques de  Lalain  :  et  élevoit  sa  renommée  si  hautement, 
que  nul  plus  de  son  temps  :  et ,  quand  le  mois  de  sep- 
tembre fut  passé  ,   ledict  messire  Jaques  s'en  ala  à 
Homme,  et  de  là  à  Naples  moult-notablement  acom- 
paigne'  :  et  porta  par  les  Italies,  et  en  Naples,  son 
emprise,  quil  avoit  emprise  à  porter  par  la  plus-part 
des  royaumes  chrestiens  :  mais  nul  ne  toucha  à  son 
emprise  :  combien  qu'à  la  court  du  roy  de  Naples  l'on 
y  Youloit  toucher  :  mais  le  roy  Alphonse  (  qui  pour 
lors  estoit  roy  d'Arragon,  et  de  Naples)  ne  le  voulut 
souffrir ,  pour  l'amour  qu'il  avoit  au  duc  Philippe  de 
Bourgongne  :  à  qui  il  estoit  fre're-d'armes.  Audict  lieu 
de  Naples  trouva  ledict  messire  Jaques  le  duc  Jehan 
de  Cléves,  ne'veu  du  duc  de  Bourgongne,  celuy  qui 
avoit  nourri  ledict  messire  Jaques   :   lequel  duc  de 
Cléves  revenoit  de  Jérusalem  (où  il  avoit  esté  faict 
chevalier)  et  plusieurs  autres  signeurs  de  ses  païs  :  et 
devez   sçavoir   que   le   roy  d'Arragon  le    festeya   et 
receut   moult  -  honnorablement ,  tant  pour   l'amour 
qu'il  avoit  à  la  maison  de  Bourgongne,  comme  pour 
l'honneur  de  la  personne  dudict  duc  de  Cléves  :  qui 
fut,  de  soy,  un  des  beaux,  des  sages,  et  des  bien- 
adrecés  princes  de  son  temps  :   et  le  roy  Alphonse 
dessusdict  fut  large   prince  ,   honnorable ,  et   aban- 
donné :  et  de  là  se  partit  le  duc  de  Cléves,  et  aveques 
luy  messire  Jaques  de  Lalain  :  et  s'en  retournèrent 
devers  le  duc  de  Bourgongne  :  qui  pour  lors  se  tenoit 
au  païs  de  Brabant  :  et  furent  bienviengnés  et  bien 
reccus  :  et  atanL  se  tait  mon  mémoire  du  pas  de  la 
dame  de  PI  ours. 

CHAPITRE  XXII. 

Comment  le  duc  de  Bourgongne  fit  sa  feste  de  la 
Toison  à  3Ions  en  Hainaut  :  comment  les  Gandois 
se  firent  ennemis  d'iceluy  leur  signeur  :  et  comment 
le  comte  de  Charolois  fit  ses  premières  joustes, 

^iNsi  se  passa  Tan  i45o  :  et  enlrasmcs  en  Tan  5i , 
que  le  duc  de  Bourgongne  tint  sa  feste  de  la  Toison  à 
Mons  en  Hainaut,  moult-liaute  et  moult-solennelle.  Là 
fut  en  personne  le  duc  d'Orléans,  chevalier  dudict 
ordre,  et  moult  d'autres  comtes ,^  barons,  et  cheva- 
liers :  et,  la  feste  tenue,  fut  tenu  le  chapitre  de  l'élec- 
tion :  et  fut  donné  le  colier  au  duc  de  Cle'ves  dessus- 
dict,  et  à  messire  Jaques  de  Lalain,  au  signeur  de 
Launoy,  et  à  autres  grans  personnages. 

Au  partir  d'icelle  feste  furent  envoye's  en  ambas- 
sade,  messire  Jehan  de  Crouy  et  messire  Jaques  de 
Lalain,  devers  le  roy  d'Arragon,  dcssusdict,  et,  à 
leur  retour  devers  le  roy  de  France  :  et  ce  pour  aviser 
aucun  bon  moyen,  pour  la  défense  de  la  foy  chres- 
tienne.  Car  Ton  estoit  averti  que  le  grand  Turq  se 
préparoit  à  grande  puissance  ,  pour  entreprendre 
contre  les  signeuries  de  l'empereur  de  Constantinoble  : 
qui  pour  lors  estoit  terre  chrestienne,  et  dont  la  cité 
de  Constantinoble  estoit  l'une  des  élevées  en  re- 
nommée de  pouvoir,  beauté,  et  richesse,  de  tout  le 
inonde.  Cestuy  Turq  (0  fut  le  propre  fils  de  Lamo- 

^»]  Cestuy  Turq  :  Mahomet  II,  fili  d'Amurat  II. 

rault  Bays  :  qui  déconfît  le  duc  Jehan  de  Bourgongne 
en  Hongrie,  jeune  prince,  vertueux  en  sa  loy,  et  de 
haute  entreprise. 

Le  bon  duc  Philippe  (qui  tousjours  avoit,  à  son 
pouvoir,  labouré  pour  la  defFense  de  la  foy  chrestienne , 
et  tousjours  vouloit  continuer)  envoyoit  ses  chevaliers 
et  ambassadeurs,  là  où  il  cuidoit  profiter  d'aide  pour 
cette  matière  :  mais  tous  les  ai j très  princes  furent  si 
négligens,  ou  par  voulonté  divine,  ou  par  leur  mesme 
coulpe,  que  rien  ne  fut  en  ce  pourveu  :  dont  il  advint 
que  ladicte  cité  fut  prise  et  destruite,  l'Empereur 
mort,  et  sa  noble  génération  impériale  faillie  et  es- 
teinte,  et  le  pouvoir  des  Infidelles  acreu  et  augmenté, 
et  la  foy  chrestienne  foulée,  grevée,  et  amoindrie  : 
comme  cy-apres  sera  veu  et  leu. 

Cel^e  saison  le  duc  de  Bourgongne  se  partit  de  son 
païs  de  Brabant,  et  ala  en  la  duché  de  Luxembourg, 
pour  renouveler  les  hommages  et  les  fidélités  de  ceux 
de  Luxembourg  :  dont  le  duc  estoit  nouvellement  si- 
gneur  et  gagé.  Car  la  duchesse  estoit  trépassée  :  et, 
combien  qu'ils  fussent  en  la  main  du  duc  de  Bour- 
gongne (qui  les  tenoit  en  bonne  justice)  et  que  les 
voisins  haussaires  (0,  rustres,  et  pillars ,  cessassent 
leurs  courses,  et  leurs  pilleries,  de  longue  main  acous- 
tumees  en  iceluy  païs,  toutesfois  les  aucuns,  et  au- 
cunes viles,  avoyent  au  cœur  le  duc  de  Zasses,  et  les 
Zassons  :  et  estoit  bien-averti  le  duc,  que  ceux  de 
Tionville  n'avoyent  nulle  bonne  voulonté  envers  luy  : 
et  pource  ala  le  duc  à  Luxembourg  :  et  renouvela 
leurs  sermens  :  et  tousjours  leur  laissa  Cornille,  son 
fils  bastard  :  qui  les  gouvernoit  et  tenoit  en  moult- 


CO  Haussaires  :  nrrogans. 

bonne  justice,  et  les  gardoit  et  garantissoit  de  toutes 
foujles  de  voisins  :  et  envoya  le  duc  en  Bourgongne, 
vers  raessire  Claude  et  Tristan  de  Toulongeon,  fre'res  ; 
lesquels  luy  amenèrent  cent  lances  de  Bourgongne  : 
et  le  duc  emmena  le  comte  d'Estampes,  pour  lors 
gouverneur  de  Picardie,  Anllioine,  bastard  de  Bour- 
gongne, le  signeur  de  Saveuses,  le  signeur  d'Emeries, 
et  autres  ;  qui  emmenèrent  environ  mille  archers  de 
Picardie  :  et  ala  le  duc  en  armes,  et  toute  sa  maison  : 
et  la  duchesse  et  le  comte  de  Charolois  demourërent 
à  Brucelles,  attendant  la  venue  du  duc  :  qui  dcmoura 
environ  trois  mois  :  et,  pendant  ce  temps,  la  comtesse 
deBoucquan,  fille  du  roy  d'Escoce,  acoucha  d'un  fils, 
à  la  Vëre  en  Zeelandc  :  et  ala  le  comte  de  Charolois 
lever  l'enfant  :  et  eut  dur  et  merveilleux  temps  en  la 
mer  :  mais  il  estoit  à  son  désir  :  car  il  aimoit  et  desi- 
roit  les  batteaux,  et  la  mer  :  et  ne  luy  sembloit  nul  vent 
ne  nulle  fortune  dangereuse  :  et  se  congnoissoit,  de 
son  propre  art  naturel,  au  gouvernement  des  l^at- 
teaux  :  et  ainsi  se  passa  le  temps,  jusqucs  au  retour 
du  bon  duc  son  père. 

En  celuy  temps  faisoit  le  roy  Charles  la  guerre  en 
Normandie  :  laquelle  guerre  le  Roy  chaudoya  moult- 
fort  et  moult -asprement,  par  grand  sens,  et  par 
grand  hardement  :  et  avoit  le  roy  fiançois  trouvé 
manie're,  et  de  longue-main  ,  de  mettre  débat  en  An- 
gleterre ,  à  cause  du  gouvernement,  entre  le  duc 
d'Yorch,  et  le  duc  de  Sommerset  :  pource  que  le  roy 
Henry  d'Angleterre,  fils  du  vaillant  et  sage  roy  Henry,, 
dont  cy-dessus  est  faicte  mention,  esîoit  un  simple 
personnage,  et  plus  adonné  à  Dieu  et  à  dévotion, 
qu'à  deiiendre  et  croistre  son  royaume  et  sa  signeuiic  : 

et  gouvernoitla  royne  Marguerite,  sa  femme,  toute 
Angleterre  :  laquelle,  à  la  vérité,  fut  une  femme  sa- 
chant, et  de  grand  esprit.  Geste  Royne  fut  fille  du  roy 
de  Cécile,  et  de  la  maison  d'Anjou  :  comme  cy-dessus 
est  faicte  mention.  Par  celle  dissension  les  Anglois  per- 
dirent ce  qu'ils  avoyent  en  France,  tant  en  Normandie 
comme  en  Guienne,  en  peu  de  temps  :  et  furent  de'con- 
fits  à  Fourmigny,  par  monsieur  Artus  de  Bretaigne, 
comte  de  Richemont,  connestable  de  France,  et  par 
monsieur  Louis  de  Clermont,  fdsaisné  du  duc  de  Bour- 
bon. Par  celle  division  (qui  par  trop  dura  et  continua 
en  Angleterre  )  telle  malheurté  et  fortune  cheut  sur  An- 
gleterre, qu'eux  mesmes  firent  mourir  tout  le  noble 
sang,  toute  leur  noblesse,  et  mesmes  leur  roy  et  souve- 
rain signeur  :  et  mirent  la  couronne  hors  de  la  bgnee  de 
Lanclastre  :  et  firent  roy  en  la  maison  de  la  lignée 
d'Yorch  :  desquelles  matières,  touchant  Angleterre, 
je  deviseray  bien  au  long,  en  temps  et  lieu  :  pource 
que  j'ay  beaucoup  veu  et  congnu  dudict  cas.  Mais 
des  guerres,  et  de  la  conqueste  de  Normandie  et  de 
Guienne  (qui  en  cet  an  5i  se  faisoyent )  j'en  lairray 
escrire  aux  nobles  et  sages  croniqueurs,  qui  ontsceu 
et  enquis  de  ce.  Car,  de  moy,  je  n'en  ay  rien  veu  :  et 
corromproye  mon  entreprise,  d'escrire  plus  que  je 
n'ay  veu,  et  dont  j'ay  labeur  assez  devant  la  main, 
grâce  à  Dieu  :  qui  me  doint  le  temps  d'en  rendre  bon 
compte. 

En  celuy  an,  5i ,  vint  pardeça  madame  Ysabel  (0 
de  Coimbres,  et  Jehan  Monsieur,  son  frère  :  qui  vint 
depuis  en  celle  mesme  saison.  Iceux,  frère  et  sœur, 

(0  Madame  Ysabel:  elle  éioil  sœur  du  prince  Jacques  de  Portugal, 
dont  il  a  clc  parlé  plus  liaul. 

furent  depuis  moult-bien  adrecés,  de  vertus,  et  de 
bonnes  meurs  :  et  furent  enfans  au  duc  de  Coimbres, 
mort  et  occis  en  Portugal,  et  neveu  et  nie'ce  à  la  du- 
chesse Ysabel  deBourgongne,  et  chace'set  exilés deleurs 
signeuries  et  héritage  (comme  il  est  cy-dessus  escrit) 
et  les  receut  le  bon  duc  et  la  duchesse,  ensemble  le 
comte  de  Charolois,  leur  fils,  moult-doucement,  et 
en  grande  pitié  de  leur  exil  :  et  leur  ala  le  comte  au^ 
devant,  et  tous  les  princes  et  nobles  hommes  de  la 
maison  :  et  comment  le  bon  duc  les  pourveut,  et  s'en 
aquita,  sera  veu  cy-apres. 

Autre  chose  n'avint  en  Fan  5i,  qui  à  ramentevoir 
face  :  mais  assez  tost  après  se  fit  le  mariage  de  mon- 
sieur de  Ravastain,  neveu  de  monsieur  le  duc  Phi- 
lippe, avec  madame  Ysabel  de  Coimbres,  nièce  de 
madame  de  Bourgongne  :  et  se  marièrent  en  la  vile 
de  risle  :  où  furent  faictes  joustes  et  tournoyemens  : 
et  certes  ce  furent  deux  gens,  qui  firent  grand  chère 
ensemble,  et  mesmes  à  tous  ceux  qui  les  aloyent  veoir. 

Or  est  besoing,  pour  declairer  les  choses  et  aven- 
tures que  j'ay  veiies  en  l'an  52,  que  je  reprenne  au- 
cunes causes,  avenues  au  par-avant,  et  dont  je  n*ay 
point  voulu  ma  plume  travailler,  pour  attendre  temps 
et  lieu,  afin  de  reciter  autres  choses,  qui  mieux  em- 
plissoyent,  et  causoyent  les  saisons,  et  les  années, 
dont  cy-devant  j'ay  rendu  compte  par  mes  Mémoires  : 
et,  h-present  me  vient  à  poinct  et  reigle  de  les  ramen- 
tevoir. Comme  par-cy-devant  j'ay  escrit,  il  peut  clai- 
rement apparoir  comme  le  bon  duc  tint,  sous  la  main 
de  Dieu,  longuement  ses  païs  en  paix  et  à  repos  :  et 
ne  trouve  point  que  ceux  de  G  and  eussent  aucun 
travail  d'armes,  ou  de  guerre  :  depuis  le  siège,  mis 

par  ]ecluc,  en  leur  fiance,  devant  la  vile  de  Calais (0, 
et  duquel  sie'ge  je  ne  racompte  rien  en  mesdicts  Mé- 
moires :  pource  que  ce  sont  choses  avenues  avant 
mon  avènement,  et  dont  je  ne  parleroye  que  par  ouyr 
dire  ;  qui  seroit  contre  la  forme  de  mon  entreprise. 
A  cause  de  ce  repos  multiplie'rent  tellement  les  Gan- 
dois,  en  peuple,  richesses,  augmentement  de  bour- 
geois et  d'autres  biens,  que  certes  il  n'estoit  point 
bien-heureux  en  Flandres,  qui  n'esloit  amy,  bien- 
veuillant,  bourgeois,  ou  suget  de  Gand  :  et  tenoyent 
le  païs  de  Was,  et  celuy  des  Quatre-mestiers,  en  leur 
sugettion,  comme  leurs  bourgois  et  obeïssans,  qu'ils 
estoyent  :  et,  quand  ils  se  virent  augmentés  de  gens, 
défaveur,  et  de  l)iens  (comme  dict  est)  ils  s'oublièrent 
aucunement,  à  l'ocasion  d'une  demande  de  certain 
droit  sur  le  sel  (2),  que  leur  avoit  fait  demander  le 
duc,  deux  ou  trois  ans  au-par-avant.  Ce  qu'ils  avoyent 
refusé  :  dont  le  duc  s'estoit  parti  mal  content  d'eux  : 
et  n'aloit  plus,  ne  venoit,  en  sa  vile  de  Gand,  ne  la 
duchesse,  ne  le  comte  de  Charolois  leur  fils  :  et  tou- 

(0  Devant  la  vile  de  Calais  :  ce  fut  au  mois  de  juin  i436,  que  Phi- 
lippe-le-Bon  fit  le  siège  de  Calais.  Ceux  de  Bruges  et  de  Gand  aban- 
donnèrent Tarmée  sous  le  prétexte  que,  dans  une  sortie  exécutée  par 
les  assiégés,  la  noblesse  ne  les  avoit  pas  soutenus. 

(')  Certain  droit  sur  le  sel:  le  duc  de  Bourgogne  mit  cet  impôt  en 
144^  •  il  étoit  de  dix-huit  sous  par  sac  de  sel.  Les  habitans  de  Gand 
refusèrent  de  le  payer,  et  telle  fut  la  source  des  troubles  qui  écla- 
lèrent  bient<^t  après.  Ce  que  dit  l'auteur,  de  Daniel  Sersanders,  n'est 
ni  clair,  ni  exact.  Cet  homme ,  après  avoir  exercé  les  fonctions  de 
super-doyen  des  métiers,  fut  élu  écheviu  en  i449-  Comme  il  s'ctoil 
distingué  parmi  les  adversaires  du  nouvel  impôt,  le  duc  ne  voulut  con- 
firmer ni  sa  nomination  ,  ni  celK"  des  collègues  qu'on  lui  avoit  donnés. 
Cependant,  un  an  après,  il  redevint,  malgré  la  Cour,  super-doyea 
des  métiers. 

tesfois  s'estoyentles  matières  entretenues  par  moyens, 
tellement  que  le  débat  n'estoit  point  plainement  ou- 
vert :  et  fut  longuement  apparence  que  le  tout  se 
deust  appaiser. 

Neantraoins  en  Tan  5i ,  les  Gandois  firent  clief  de 
leur  conseil  un  nomme  Daniel  Cessandres  :  et  de'- 
putérent  maistre  Pierre  Boudin,  et  niaistre  Gilles 
Bouin ,  et  autres  :  qui,  sous  ombre  de  leurs  privilèges, 
firent  loy  :  et  establirent  bourgmaistres  et  escbevins 
a  la  vile  de  Gand,  sans  y  appeler  le  prince  ou  ses  of- 
ficiers :  édifièrent,  et  mirent  en  loy,  toutes  gens  à 
leur  main  ,  et  délibérés  de  soustenir  leur  opinion 
contre  leur  prince  ,  et  contre  tous  autres.  De  ces 
choses  fut  le  bon  duc  moult-malcontent  :  mais  par 
conseil  l'on  dissimuloit,  sous  ombre  des  entreprises, 
qui  se  faisoyent  pour  l'apaicament.  Mais  en  cette  sai- 
son (comme  dict  est)  les  matières  agrevèrent  plus-fort 
que  devant,  pour  les  raisons  dcssus-dictes,  et  comme 
il  est  escrit  cy-dessus.  Ainsi  se  dissimuloit  le  temps  : 
et  se  tenoit  le  bon  duc  Philippe ,  et  la  duchesse,  en  la 
vile  de  Brucelles,  en  grans  fcstimens  de  joustes,  de 
tournois,  de  banquets,  et  autres  plaisans  passetemps  : 
et  en  cest  an  5i,  environ  la  Toussaincts,  fut  une 
jouste  criée,  et  publiée  :  et  à  celle  jouste  frt.  le  duc  pré- 
parer son  seul  fds  et  héritier  monsieur  Charles,  comte 
de  Charolois ,  pour  jouster  pour  sa  première  fois,  et 
lequel  n'avoit  que  seize  à  dixsept  ans  d'aage  :  et  se  pré- 
parèrent les  jeunes  signeurs,  qui  avec  luy  avoyentesté 
nourris,  pour  jouster  aveques  luy,  et  aussi  plusieurs 
autres  princes,  chevaliers,  et  escuyers,  rudes  jous- 
teurs,  et  acoustumés  du  mestier. 

Et ,  pource  que  c'estoit  la  première  fois  que  le  noble 

comte  avoit  mis  la  lance  en  l'arrest,  ne  porte  le  har- 
nois  pour  exécution,  environ  trois  jours  avant  la 
feste,  Ton  fit  essayer  le  comte,  et  par  délibération 
des  signeurs  et  des  dames  de  la  Court,  fut  ordonné  que 
le  comte ,  nouvel  homme-d'armes ,  courroit  la  première 
lance  contre  messire  Jaques  de  Lalain  :  et  disoyent 
tous,  que  contre  meilleur  chevalier  ne  pourroit  faire 
sa  première  épreuve,  et  que  ce  seroit  heur  en  armes, 
à  si  haut  personnage,  d'atteindre  et  d'estre  atteint, 
pour  le  premier,  de  chevalier  renommé  :  et  ainsi  eut 
messire  Jaques,  le  bon  chevalier,  cest  honneur,  par  ef- 
fect,  de  courre  là,  et  d'éprouver  la  noble  personne  du 
fils  de  son  souverain  signeur,  et  son  signeur  apparent 
à  venir  :  et  furent  montés  et  armés  au  parc  de  Bru- 
celles :  où  furent  le  bon  duc  et  la  duchesse  presens  à 
celle  épreuve.  Lances  leur  furent  baillées  :  et  à  celle 
première  course  le  comte  ferit  messire  Jaques  en  Tescu, 
et  rompit  sa  lance  en  plusieurs  pièces  :  et  messire  Ja- 
ques courut  haut  :  et  sembla  au  duc  qu'il  avoit  son 
fils  épargné  :  dont  il  fut  mal-content  :  et  manda  au- 
dict  messire  Jaques,  que  s'il  vouloit  ainsi  faire,  ^u'il 
ne  s'en  meslast  plus.  Lances  leur  furent  rebaillees  :  et 
ledict  messire  Jaques  de  Lalain  laissa  courre  sur  le 
comte  :  et  d'autre  costé  vint  le  comte  moult-vive- 
ment :  et  se  rencontrèrent,  tellement  qu'ils  rompirent 
leurs  lances  tous  deux  en  tronsons  :  et  de  ce  coup  ne 
fut  pas  la  duchesse  contente  dudict  messire  Jaques  : 
mais  le  bon  duc  s'en  rioit  :  et  ainsi  estoyent  le  père  et 
la  mère  en  diverse  opinion.  L'un  desiroit  l'épreuve, 
et  l'autre  la  seureté  :  et  a  ces  deux  courses  faillit  l'essay 
du  noble  comte ,  et  duquel  essay  furent  les  sages 
moult-conlens  et  rejouis  :  pourcc  qu'ils  virent  leur 

prince,  à  venir,  prendre  les  armes,  et  soy  monstrer 
courageux,  et  homme  pour  ensuyvir  la  noble  lignée, 
dont  il  estoit  issu  :  et  se  passa  le  temps,  jusques  au 
jour  des  joustes  :  qui  se  firent  sur  le  marché  de  Bru- 
celles :  là  où  il  y  eut  grande  assemblée,  et  grande 
noblesse  :  et  fut  amené  le  comte  Charles  sur  les  rangs, 
et  acompaigné  par  le  comte  d'Estampes,  son  cousin, 
et  par  plusieurs  autres  princes,  chevaliers,  et  nobles 
hommes  :  et  le  tenoit  fort  de  près  le  signeur  dWuxi , 
et  Jehan  de  Rosimbos,  signeur  de  Formelles  :  et  ces 
deux  l'avoyent  nourry  et  gouverné  des  son  enfance. 

Si  fut  couvert  et  paré  d'orfaverie  :  et,  d'autre  part, 
là  vindrent  jousteurs  de  toutes  pars  :  et  là  jousla  le 
comte  de  Boucquam,  Philippe  de  Crouy  ,  Jehan  de  la 
Trimouille ,  Charles  de  Ternant ,  et  plusieurs  autres 
jeunes  signeurs  et  nouveaux  jousteurs ,  nourris  aveques 
le  comte  :  et  ainsi  commença  la  jouste  :  et ,  à  la  vérité, 
le  comte  rompit  seize  ou  dixhuict  lances,  donna  et 
receut  de  tresbonnes  atteintes,  et  fit  si-bien  le  devoir, 
que  chacun  luy  donna  le  bruit  d'icelle  jouste  :  et  luy 
fut,  le  soir,  présenté  le  prix  par  deux  princesses  : 
et  fut  crié    Montjoye  par  les  heraux ,   moulthaute- 
ment  :  et  certes  ledict  comte  continua  la  jouste  lon- 
guement depuis  :  et  fut  tenu  pour  moult-puissant  et 
rude  jousteur  :  et  gaigna  plus  de  bruit  à  la  jouste, 
que  grand  maistre  que  l'on  sceust  :  et  pource  je  com- 
mence à  emplir  et  fournir  mes  Mémoires  de  luy ,  et 
de  ses  faicts  :  et  n'en  parle  pas  par  ouyr  dire,  ne  par 
raports  :   mais  comme   celuy  ,  qui   ay   esté  nourry 
aveques  luy  des  son  enfance ,  tant  au  service  du  boa 
duc  son  père,  comme  de  luy,  je  toucheray  et  par- 
leray  de  sa  nourriture,  de  ses  mœurs,  conditions,  et 

usances,  depuis  le  temps  que  je  le  vey  premier  :  qui 
est  escrit  en  mes  Mémoires  cy-dessus. 

Quant  à  ses  conditions  ,  je  commenceray  par  le 
pire  bout.  Il  estoit  chaud ,  actif,  et  dépit ,  et  desiroit, 
en  sa  condition  enfantine,  à  faire  ses  voulontés,  à 
petites  corrections  :  et  toutesfois  il  eut  l'entendement 
et  le  sens  si-grand  qu'il  re'sista  à  ses  complexions, 
tellement  qu'en  sa  jeunesse  ne  fut  trouvé  plus-doux 
ne  plus-courtois  de  luy.  Il  ne  juroit  Dieu,  ne  nuls 
saincts.  Il  avoit  Dieu  en  grand  cremeur  (0  et  révé- 
rence. Il  apprenoit  à  Tescole  moult-bien  ,  et  retenoit, 
et  s'apliquoit  à  lire  et  faire  lire  devant  luy ,  du 
commencement  les  joyeux  comptes  et  faicts  de  Lan- 
celot  et  de  Gauvain  :  et  retenoit  ce,  qu'il  avoit  ouy, 
mieux  qu'autre  de  son  aage  :  et  de  sa  nature  desiroit 
la  mer,  et  les  bateaux,  sur  toutes  riens.  Son  passe- 
temps  estoit  de  voler  à  émerillonsC^)  :  et  chaçoit  moult- 
voulontiers,  quand  il  en  pouvoit  avoir  le  congé.  Il 
jouoit  aux  eschets,  mieux  qu'autre  de  son  temps.  Il 
tiroit  de  l'arc ,  et  plus-fort  que  nul  de  ceux ,  qui  es- 
toyent  nourris  aveques  luy.  Il  jouoit  aux  barres,  à  la 
façon  de  Picardie  :  et  escouoit  (3)  les  autres  par  terre, 
et  loing  de  luy  :  et  depuis,  en  fournissement  de  jours 
et  de  force,  il  fut  tenu  et  nommé  moult-bon  et  puis- 
sant archer,  et  moult-rude,  fort  et  adroit  joueur  de 
barres  :  et  ainsi  croissoit  le  comte  :  et  estoit  nourri, 
duit,  et  apris,  et  de  soy  queroit  et  s'adonnoit  à  tous 
bons  et  honnestes  exercices  :  et  à  tant  me  taira  de  la 
nourriture,  et  de  l'exercice  du  comte  Charles  :  et 
retourneray  h  ce,  qui  avint  en  celuy  temps. 

(0  Cremeur  :  crainte.  —  (»)  De  voler  à  émerillons  :  d'aller  à  la 
chasse  au  vol  des  oiseaux.  —  (.'}  Escouoit:  jeloit. 

Or  approchasmes  nous  de  l'an   52  :  et  tousjours 
aloyent  et  venoyent  ambassadeurs  des  Gandois  devers 
le  bon  duc  feindant  tendre  à  apointcment  :  et  dissi- 
muloit  le  duc  leur  malice,  attendant  son  point,  et 
qu'il  eust  asseurë  son  faict  devers  le  Roy  François  : 
aveques  lequel ,  par   moyens  d'aucuns  qui   gouver- 
noyent  en  France,  il  avoit  tousjours  quelque  chose  à 
refaire  :  et  mesmement  sembloit  au  Roy,  que  le  duc 
tenoit  le  parti,  et  s'entendoit  aveques  son  fils,  mon- 
sieur Louis  de  France,  Dauphin  :  lequel  s'cstoit  parti 
de  la  maison  du  Roy  son  pe're  ,  et  contre  son  congé 
se  tenoit  au  Dauphiné,  et  faisoit  aliances  conlre  le 
Roy  et  ses  bien-veuillans  :  et  se  maria  à  la  fille  du  duc 
de  Savoye  :  et  se  maintcnoit  et  conduisait  en  toutes 
choses  à  sa  guise,  sans  le  conseil  ou  plaisir  de  sondict 
père  :  et  recueilloit  et  élevoit,  par  dons  et  par  pro- 
messes,  tous  ceux   qui    vouloyent  abandonner    son 
pe're  :  et,  à  la  vérité',  il  assembla,  au  Dauphiné,  une 
moult-grande  compaignie  de  gens-de-bien   :  et  leur 
estoit  large    et   abandonné  ,    plus   qu'autre    de    son 
temps  :  et,  par  cette  séparation  du  père  et  du  fds , 
ledict  Dauphin  ne  fut  point  es  conqucstes,  que  fit  le 
Roy  fiançois  en  Normandie  et  en  Guienne,  contre  les 
Anglois  :  et  de  cestc  matière  je   me   tairay  pour  le 
présent  :  combien  que  j'en  aye  personnellement  assez 
veu  :  car,  tost  après  le    mariage  faict  dudict  Dau- 
phin ,  et  de  la  fille  de  Savoye,  j'allay ,  de  gayeté  de 
cœur  ,  et  sans  charge  d'autruy  en  Savoye  et  au  Dau- 
phiné, pour  veoir  les  assemblées  des  deux  princes,  et 
leur  noble  Court  :  et  en  ce  temps,  ou  peu  paravant, 
la  noblesse  de  Savoye,  et  les  plus-grans  signeurs  se 
meslérent,  et  s'emcurent  en  débat  les  uns  contre  les 

autres  :  dont  la  plus-part,  et  les  plus-grans  furent  en- 
semble, contre  messire  Jehan  de  Compais,  signeur  de 
Thorain  :  et  fut  outrage'  ledict  signeur  de  Thorain, 
de   sa  personne  :  dont  le  duc  Louis  et  la  duchesse 
furent  moult-mal-contens  :  et  porte'rent  et  soustindrent 
ledict  de  Compais.  Cestuy  de  Compais  fut  celuy,  qui 
fit  armes  à  l'Arbre-Charlemaigne,  contre  Anthoine  de 
Vaudrey ,  comme  il  est  recité  en  ce  premier  livre. 
Par  le  débat  dessusdict  avint  que ,  par  le  conseil  et 
aveu  dudict  Dauphin ,  les  signeurs  de  Savoye  furent 
bannis  du  pais,  et  la  place  de  Varembon  rasée  et 
abatue  :  dont  certes  le  pais  eut  moult  à  souffrir  :  et  se 
mesla  pour  iceux  signeurs  le  Roy,  et  le  duc  de  Bour- 
gongne  :  car  plusieurs  en  y  avoit,  qui  furent  sugets 
du  Ro}?^,  et  aucuns  dudict  duc  :  et  estoyent  d'icelle 
guerre ,  contre  le  signeur  de  Thorain ,  le  signeur  de 
Barget ,  mareschal  de  Savoye,  le  signeur  d'Antre- 
mons,  le  signeur  de  la  Queulle,  le  signeur  de  Lureu, 
de  Varembon,  de  Varas,  de  Chaillant,  de  Yirieu,  de 
Manton ,  et  jusques  à  vingtcinq  ou  trente  chefs-d'hos- 
tels,  barons  ,  bannerets  ,  et  signeurs  :  laquelle  guerre 
porta  et  soustint  ledict  de  Compais  moult-courageu- 
sement :  et  fut  celte  matière  appaisee  par  le  moyen 
du  roy  Charles,  et  du  duc  de  Bourgongne  :  et  de  ce 
me  tairay  :  pource  que  je  veux  entrer  es  guerres ,  que 
commence'rent  les  Gandois  ,   contre  le  duc  leur  si* 
gneur  :  et  ne  reciteray  chose ,  à  l'aide  de  Dieu ,  que 
je  n  aye  à  la  vérité  sceiie  et  veiie. 

CHAPITRE  XXIII. 

Comment  les  Gandois  coururent  le  plat  -  pais  de 
Flandres  j  y  prenans  quelques  chasteaux  et  for- 
tresses  :  et  comment  ils  assiégèrent  Audenarde. 

Il  convient  donques  savoir  comment  la  guerre, 
que  firent  les  Gandois  contre  leur  signeur,  le  comte 
de  Flandres,  fut  démenée.  Vérité  fut  que  les  Gandois 
mirent  sus  une  grande  compaignie,  de  gens  de  cheval, 
et  à  pie  :  qui  tous  portoyent  blancs  chaperons  :  et 
furent  plus  de  quatre  mille  hommes  ,  en  diverses 
compaignies  :  et  coururent  parmy  le  païs  de  Flan- 
dres, par  cens,  et  par  quarterons  :  et ,  s'ils  sçavoyent 
un  riche  païsan,  ils  luy  mettoyent  sus,  qu'il  estoit 
contre  les  signeurs  de  Gand  :  et  le  roboyent  et  pil- 
loyent  :  et  faisoyent  œuvres,  que  gens  sans  raison  et 
sans  conduitte  peuvent  faire  :  et  toutesfois  envoye'rent 
les  Gandois,  à  Brucelles,  leur  ambassade,  devers  le 
duc  :  et,  le  jour  du  grand  vendredy  (0,  luy  crie'rent 
mercy  :  et  tenoyent  manière  qu'ils  ne  demandoyent 
que  de  demouier  bons  sugets  :  et  estoyent  en  celle 
ambassade  des  plus  -  notables  religieux  de  Sainct- 
Bavon  et  de  Sainct-Pierre,  et  des  plus-notables  bour- 
geois de  Gand.  Mais,  à  la  vérité,  la  chose  estoit  à  ce 
venue,  (jue  les  gens-de-bien  n'avoyent,  à  Gand,  plus 
de  pouvoir,  ne  d'authorité  en  icelle  vile  :  et  gouver- 
noyent  les  mechans,  et  les  gens  voulontaires  :  et  ceste 

(0  Du  grand  vendredy  :  le  vendredi  saint  de  Tannée  1^62. 
10.  5 

chose  congnoissoit  bien  le  duc,  el  que  le  pardon,  ne 
le  traitlé  ,  ne  servoit  de  rien  à  cslre  fait  aveques 
ceux,  qui  nul  pouvoir  navoyent  :  et  d'abondant 
scavoit,  et  oyoit,  les  outrages  faicts  par  les  blancs-cha- 
perons, sur  le  plat-païs  de  sa  comte'  de  Flandres. 

Si  leur  respondit  qu'il  sçavoit  bien  qu'eux,  qui 
parloyent  de-par  les  rebelles  de  Gand ,  le  disoyent 
en  bonne  intention,  et  qu'ils  voudroyent  les  choses 
telle,  et  ainsi  qu'ils  disoyent  :  mais  ceux  de  Gand  ne 
demandoyent  point  grâce,  comme  Ton  doit  venir  à 
son  prince,  pour  avoir  pardon  :  mais  demandoyent 
traitte' ,  l'espee  au  poing  ,  en  grande  assemblée ,  et 
en  armes  :  comme  s'ils  envoyoyent  devers  leur  voisin, 
ou  leur  compaignon.  Parquoy  il  ne  voyoit  nulle  cause, 
pour  leur  faire  response  :  mais  quand  ils  viendroyent 
à  mercy,  en  l'ordre  que  sugets  doivent  venir  (quel- 
que ofi'ense  qu'ils  eussent  faicte  par-cy-devant)  il  leur 
tiendroit  terme  de  prince  miséricors,  et  auroit  regard 
à  non  punir  ou  grever  les  bons ,  pour  le  pèche'  des 
mauvais  :  et  sur  ce  point  se  retiaït  le  duc  en  sa 
chambre  :  et  n'eurent  autre  response  de  luy. 

Ce  mesme  jour  du  bon  vendredy,  que  les  ambassa- 
deurs crioycnt  mercy,  les  Gandois  envoyèrent  aucuns 
de  leurs  gens  au  vilage  de  Gaures  (0,  sur  l'Escaud  : 
et  espie'rent  que  le  chaslelain  estoit  au  service,  et  au 
monslier  :  et  ne  se  doutoit  on  de  rien.  Si  entre'rent 
les  Gandois  au  chastel  (qui  est  bon  et  fort)  ferme'- 
rent  la  porte,  et  prirent  les  biens  et  la  maison  :  et 
demoura  le  chastclain  hors,  en  tresgrand  danger  de 
sa  vie.  Celuy  chastel  est  au  signeur  de  Laval  (qui  est 

(»)  Gaures  :  c'éloil  un  gros  village  situé  sur  TEicaul  cnlre  Gaud  et 
Oudcuarde  :  il  ëloil  dcfcndu  par  un  château. 

un  grand  baron  en  Bretaigne  )  et  luy  vient  par  partage 
de  Flandres  :  dont  ceux  de  Laval  sont  descendus , 
d'une  fille.  En  ce  temps,  et  par  subtil  moyen  ,  priient 
les  Gandois  le  chastel  de  Poucfjues  ,  et  celuy  d'Es- 
candreberch  (0  :  qui  marchil  à  Hainaut. 

Les  nouve  les  venues  au  duc  de  Bourgongne,  il  fît 
haster  ses  manderaens  et  ses  gens-d'armes  par  tous  ses 
pais  :  et  desja  e^toit  le  comte  d'Estampes  en  Picardie  : 
qui  faisoit  lever  les  gens-darmes.  Le  duc  de  Cle'ves 
assembla  ceux  de  son  pais,  pour  venir  secourir  le 
duc,  son  oncle.  Le  maresclial  de  Bourgongne  levoit 
les  Bourgongnons.  Le  comte  d  Sainct-Pol,  et  messire 
Jehan  de  Crouy,  signeur  de  Chimay,  levoyent  les 
Hannuyers  et  Namurrois,  et  aucuns  de  Flandres  et 
de  Picardie.  Le  comte  de  Nassau,  messire  Philippe  de 
Hornes,  signeur  de  Bausignies ,  et  autres,  levoyent 
les  Brabançons.  Ceux  de  Hallevvin  ,  messire  Simon 
de  Lalain,  Louis  signeur  de  Gruthuse,  et  autres, 
leve'rent  la  noblesse  de  Flandres.  Le  signeur  de  la 
Vëre  et  le  signeur  de  Brcda  levoyent  les  Holandois , 
et  Zeelandois  :  et  ainsi  se  levoit  l'armée,  et  se  faisoit 
l'assemblée  des  gens- d'armes,  de  toutes  pars  :  et  le 
duc  et  ceux  de  son  hostel  se  préparoyent,  chacun 
qui  mieux  mieux.  Au  regard  de  monsieur  Charles  de 
Bourgongne,  comte  de  Charolois ,  il  travailla  toute 
celle  quaresme  :  et  l'avoit  on  envoyé  faire  honneur 
de  sa  personne,  à  messire  David  de  Bourgongne,  son 
fre're  naturel  (lequel  fut  lors  sacré  evesque  de  l'eves- 
ché  de  Terouenne)  et  de  là  fut  renvoyé  à  Bergues 
sur  la  mer,  et  jusques  en  Zeelande,  pour  l'accord 

(0  Escandreberch  y  lisez  SchendelUke.  L,  Céloit  un  village  situ*  à 
une  dcmi-Iieue  de  Grandmont. 

5. 

d'aucun  ai(1e,  faicte   au  duc  son  père  :  et  certes  ne 
luv  ne  la  plus-part  de  ses  jeunes  serviteurs  ne  furent 
pas  prests   du   premier  jour  :  et  ne  sçavoyent  gue'res 
qu'il  faloit  pour  le  faict  de  la  guerre  (  qui  leur  estoit 
nouvelle  chose)  et   disoit   on   que  le  bon   duc  et  la 
duchesse  (pource  quils  voyoycnt  l'orgueil  des  Gan- 
dois,  et  la  bataille  preste)  et  aussi  plu.-ieurs  sages  et 
doubtifs  (0  des   païs  (qui   les  en  prioyent  et  conseil- 
loyent)  eussent  bien  voulu  que,   sous  ombre  de   soy 
apprester,   et  mettre  en  tel  estât  qu'il  appartenoit, 
le  comte  fust  demouré  à  Brucelles,  jusques  a  ce  que 
la  bataille  eust  este'  passée.  Mais  ledict  comte  (à  qui 
le  cueur  croissoit  aveques  les  jours)  fit  faire  ses  ap- 
prests  à   toutes  diligences  :  et  jura  par  sainct  George 
(qui  fut  son  plus-grand  serment)  qu'il  iroit  plustost 
en  son  pourpoint,  qu'il  n'acompaignast  son  signeur 
et  pe're,  à  soy  venger  de  ses  rebelles  sugels  :  et  ainsi 
s'apresta  le  comte  de  Gharolois,  ses  gens,  et  ceux  de 
la  maison  du  duc. 

Le  duc,  voyant  les  Gandois  obstines  de  plus  en 
plus  fort  en  leur  orgueil,  envoya  le  signeur  de  Ter- 
nant ,  acompaigné  des  nobles  hommes  qu'il  peut  as- 
sembler en  la  Court,  et  selon  qu'il  les  trouva  pre- 
miers prests ,  en  la  vile  d'Allost  :  et  y  mena  environ 
cinquante  gentils  hommes,  et  deux  cens,  que  varlets- 
dc-guerre ,  qu'archers  :  et  trouva  ledict  signeur  de 
Ternant  les  bourgeois,  et  les  ha  bilans  de  ladicte  vile, 
bons,  et  délibérés  à  garder  et  defTendre  leur  vile, 
contre  les  Gandois,  et  à  maintenir  la  querelle  de  leur 
prince  et  signeur  :  et  les  reigla  le  noble  chevalier  à 
eux  départir  par  conncstables,  et  par  dizaines,  pour 

prendre  les  deflenses  des  murailles  ,  ainsi  qu'elles 
furent  ordonnées  et  baillées  par  Uiy,  et  par  les  com- 
mis de  ladicte  vile  :  et  fit  garder  les  portes,  et  les 
clefs,  par  les  gens  de  la  court  du  duc,  qu'il  avoit 
amenés  aveques  luy  :  et  d'autre  part  envoya  le  duc, 
à  Audenarde,  messire  Simon  de  Lalain,  signcur  de 
Montigni,  et  le  signeur  des  Cornets  (0  :  qui  esloyent 
aimés  et  congnus  en  Audenarde  :  et,  pour  asseurer 
plus  le  peuple,  y  menèrent  iceux  deux  signeurs  leurs 
femmes,  et  leurs  mesnages,  et  envoyèrent,  de  leur 
charge,  bien  soixante  lances,  et  trois  cens  archers, 
qu'à  pié,  qu'à  cheval  :  et  certes  tout  le  peu})le,  et 
tous  les  bourgeois  ,  d'anciéneté  ont  esté  bons  et 
loyaux  pour  leur  comte  et  signeur,  comme  plus-à- 
plain  se  peut  veoir,  h  lire  par  toutes  les  croniques, 
par-avant  escrites.  Moult-joyeux  furent  ceux  d'Au- 
denarde,  quand  ils  virent  que  le  duc  leur  envoyoit 
tels  deux  notables  personnages,  pour  les  aider  et  def- 
fendre  contre  les  ennemis.  Si  se  pourveurent  d'armes 
et  d'artilleries,  et  de  tant  que  mestier  leur  estoit, 
sans  y  rien  épargner,  ne  regretter. 

Or  lairrons  à  parler  du  duc,  et  de  son  appareil  : 
et  reviendrons  aux  Gandois,  et  à  ce  qu'ils  firent  : 
et  peut  on  légèrement  entendre  que  ce  peuple,  émeu 
et  déreiglé,  estoit  parmy  Gand  en  merveilleux  nom- 
bre ,  armés  et  embattonnés  :  et ,  quand  ils  se  trou- 
voyent  en  un  marché  dix  ou  douze  mille  assemblés, 
il  leur  sembloit  qu'en  tout  le  monde  lion  netrouveroit 
pas  encores  autant  de  gens,  ne  n'acomptoyent  à  puis- 
sance d'autre  :  et  parloyent  et  murmuroyent  tous 
ensemble  :  et  crioyent,  disans  pourquoy  on  ne  les 

(0  Des  Cornets  j  lisez  D'£scorneLs.  L. 

employoit  contre  le  duc  de  Bourgongne  :  et  tant 
brairent  et  crièrent ,  qu'un  nommé  Lievin  Bonne 
(qui  est  autant  à  dire  en  françois,  Lievin  Fe've)  du 
mestier  des  maçons,  emprit  de  les  conduire  et  mener 
devant  A.udenarde  :  et  aporta,  en  une  besace,  de 
grandes  clefs  :  et  leur  fit  à  croire,  et  entendre,  que 
c'estoyent  les  clefs  des  portes  de  ladicte  vile  d'Au- 
denarde.  Si  fut  créé  Houlman  (0  sur  eux,  et  obeï, 
comme  si  ce  fust  leur  signeur  naturel  :  et  le  qua- 
torzième jour  d'avril,  l'an  52,  après  Pasques,  vin- 
drent  les  Gandois  devant  Audenarde ,  à  si  grand 
nombre,  qu'il  sembloit  que  tout  le  monde  fust  là 
assemblé  :  et  marchèrent  en  tresl)elle  ordonnance  : 
et  menoyent  grand  charroy  de  vivres,  et  d'artillerie. 
Quand  messire  Simon  de  Lalain  sceut  leur  ▼enue, 
il  fit  armer  tous  ceux  de  la  vile,  et  monter  à  cheval 
les  hommes-d'armes  qu'il  avoit  amenés  :  et  luy-mesme 
passa  le  pont  de  l'Escaud  ,  et  la  porte,  avec  deux 
cens  archers-à-pié,  et  ce  qu'il  avoit  de  gens-à-cheval  : 
et  se  ferit  sur  les  premiers,  qui  venoyent  sans  grand 
ordre  :  et  en  prit,  tua,  et  navra  plusieurs,-  avant 
que  les  Gandois  se  fussent  rasseurés  :  mais  ils  fai- 
soyent  marcher  uhc  compaignie  de  picquenaires  C^), 
et  d'archers  :  où  ils  pouvoyent  estre  quatre  ou  cinq 
mille  hommes  :  qui  se  tenoyent  serrés  et  en  ordre. 
Si  marchèrent  roidement  ,  contre  ledict  messire 
Symon  :  et  rembarrèrent  luy  et  ses  gens-de-cheval  : 
et  les  soustindrent  les  archers,  qui  estoyent  à  piè  : 
et  du  long  de  la  douve  du  fossé  tiroyent  fort  et  sou- 
vent :  et  si-bien  fut  la  saillie  dudict  messire  Symon 

(0  Houlman ,  lisez  Hooft-mariy  qui  vcul  dire  capitaine.  —  (*'  Pic^ 

conduite,  qu'il  retrait  tous  ses  gens  sans  perte,  et 
fît  fermer  la  porte  de  celuy  costé.  Car  à  la  vérité  il 
veit  si -grand  peuple  venir  à  l'encontre  de  la  vile,  et 
en  tel  ordre,  qu'il  jugea  légèrement,  q^'il  auroit  le 
sie'ge  :  et  certes  les  Gandois  furent  bien  trente  mille 
testes  armées  :  qui  tous  cuidoyent  que  Lievin  van 
Bonne,  leur  houlmanet  conducteur,  leur  deust  ouvrir 
les  portes  de  la  vile,  et  qu'il  eust  les  clefs,  comme 
il  leur  avoit  dit  :  mais  ils  trouvèrent  autre  dètour- 
Lier,  qu'ils  ne  pensoyent.  Car  ledict  messire  Symon 
et  le  signeur  des  Cornets  pourveurent  les  murailles, 
les  tours,  et  créneaux,  de  tout  ce  qui  pouvoit  estre 
nécessaire,  pour  soustenir  et  attendre  siège  et  assaut: 
et  certes  les  bourgeois  et  les  habitans  d'Audenarde 
furent  tous  reconfortés,  et  résolus  d'attendre  ce,  qui 
pouvoit  avenir,  et  de  tenir  loyalement,  et  de  grand 
courage,  le  parti  de  leur  prince  :  dont  ils  furent 
moult  à  louer. 

Celle  nuict  se  logèrent  les  Gandois  devant  Aude- 
narde  :  et  menoyent  grand  cry  et  grandes  huées,  en 
menaceant  fort  la  vile  et  les  habitans  :  et  leur  sem- 
bloit  que  grand  tort  leur  estoit  faict,  que  prestement 
on  ne  leur  livroit  la  vile,  à  faire  leur  plaisir  :  et  le 
l'endemain  ils  firent  un  pont  sur  l'Escaud,  entre  la- 
dicte  vile  et  le  vilage  de  Hainue  (0  (qui  sied  au  plus- 
près  dudict  Audenarde)  et  par  ce  pont  passèrent  bien 
quinze  mille  combatans,  et  alèrent  assiéger  la  porte, 
par  où  l'on  va  à  l'Isle  et  à  Tournay.  Si  trouvèrent  la- 
dicte  porte  bien  pourveiie  d'artillerie,  et  pouldre,  et 
d'arbalestes  :  parquoy  ils  ne  peurent  mettre  leur  siège, 

(»)  Hainue,  lisez  Eyne,  village  situé  à  une  demi-lieue  d'Oudenarde  , 
sur  le  chemin  de  Gand.  L. 

si-pres  de  ladicte  porte,  qu'ils  eussent  bien  voulu  ; 
et  ainsi  se  logèrent  les  Gandois  devant  Audenarde  : 
et  mirent  leur  sie'ge  deçà  et  de  là  :  et  par  deux  ponts, 
qu'ils  firent  sur  l'Escaud,  au  lieu  dessusdict,  ils  pou- 
voyent  secourir  et  aider  les  uns  les  autres  :  et  se 
cloïrent  et  fortifie'rent,  de  chacun  costé,  de  fosse's 
et  de  palis  :  et  sembloit,  à  veoir  leur  contenance, 
que  jamais  ne  se  deussent  lever,  pour  chose  qui  leur 
avinst,  qu'ils  n'eussent  la  vile  à  leur  bon  plaisir  :  et 
ne  fait  pas  à  demander  si  messire  Simon  de  Lalain  tra- 
vadioit  pour  la  seurete'  de  sa  garnison  et  de  son  hon- 
neur :  et,  pour  pourveoir  à  Tassaut  de  cestuy  or- 
gueilleux peuple  ,  il  fit  crier  que  toutes  femmes 
apportassent  pierres  et  cailloux  sur  les  murs  :  et, 
pour  exemple,  fît  venir  une  dame,  sa  femme,  et  sœur 
germaine  du  signeur  des  Cornets,  et  plusieurs  nobles 
femmes,  ses  parentes,  et  autres  :  et  tout  ce  jour  por- 
tèrent hottes  et  paniers,  les  unes  sur  leur  dos,  et 
autres  sur  leurs  testes  :  et  toutes  autres  femmes, 
bourgeoises  et  marchandes,  et  autres,  y  acouroyent  : 
et  devez  sçavoir  que  moult-bien  fuixînt,  et  en  peu  de 
temps,  les  murailles  et  les  deffenses  garnies,  et  es- 
tofees  de  ce,  qu'il  y  faloit.  Or  lainons  nous  un  peu 
le  siège  d'Audenarde  :  et  retournerons  au  duc,  et  à 
son  armée  :  et  deviserons  comment  il  départit  sadicte 
armée  aux  deux  costës  de  la  rivière  de  l'Escaud,  et 
ce  qu'il  en  avint. 

CHAPITRE  XXIV. 

Comment  le  siège  d' Audenarde  fut  levé  par  bataille  : 
que  gaignérent  les  gens  du  duc  de  Bourgongne  j 
contre  les  Gandois. 

Quand  le  duc  de  Bourgongne  entendit  que  les  Gan- 
dpis  avoyent  assiégé  la  vile  d'Audenarde,  il  se  partit 
hastivement  de  Brucelles,   et  fit  tirer,  des  colî'res  de 
son  épargne ,  grans  deniers,  et  grand  avoir,  pour  payer 
ses  gens-d'armes  :  et  furent  iceux  deniers  départis  aux 
trésoriers,  et  clercs  à  ce  commis,  pour  faire  paye- 
mens  de  toutes  pars  :  et  se  tira  le  duc  et  le  comte,  son 
fils,  en  la  vile  de  Hast  (0,  en  Hainaut  :  oii  il  attendit 
par  aucuns  jours  son  armée,  et  ses  gcns-d'armes  :  qui 
se  préparoyent  et  aprestoyent,   cliacun  du  mieux, 
et  le  plus-diligemment,  qu'il  leur  estoit  possihle  :  et, 
pendant  ce  temps,  les  Gandois,  qui  estoyent  devant 
Audenarde,  trayoyent  contre  la  vile,  de  leur  artillerie 
à  poudre  :  et  faisoyent  du  mieux,  et  du  pis  qu'ils 
pouvoyent  :  et,   pour   cuider  mettre  le   peuple  en 
soupson  et  imagination  contre  leurs  capitaines,   et 
principalement  contre  ledict  messire  Syraon  de  La- 
lain,  ils  tire'rent  de  leurs  arbalestes  plusieurs  traits, 
et  viretons  ('2)  escrits,  les  aucuns  en  flamand,  et  les 
autres  en  françois  :   et  y  avoit,  qu'ils  requeroyent  et 
semonnoyent  ledict  messire  Symon,  de  rendre  et  dé- 
livrer la  vile,  au  jour  qu'il  avoit  pris  avecques  eux, 

(0  Hast  y  lisez  Aet.  L.  —  '\'^)  Viretons  :  traits  d'arbalète. 

et  que  l'argent,  qu'ils  luy  avoyent  promis,  estoit  tout 
prest. 

Plusieurs  tels  traits  furent  aportës  h  messire  Symon 
de  Lalain  :  mais  incontinent  luy-mesme  les  portoit  aux 
signeurs  et  principaux  de  ladicte  vile  :  qui  se  rioyent 
et  gaboyentlO  des  Gandois,  et  de  leur  folie  :  n'onques 
le  peuple  ne  s'en  meut,  ny  n'en  creut  aucune  chose, 
contre  le  bon  chevalier  :  mais,  par  le  contraire,  plus 
grevoyent  les  Gandois  ceux  de  la  vile,  plus  crois- 
soyent  en  courage,  à  souffrir  et  porter  ce,  qui  pou- 
voit  avenir,  pour  la  querelle  de  leur  prince  :  combien 
qu'ils  estoyent  souvent  en  grande  melancholie,  de  ce 
qu'ils  n'avoyent  aucunes  nouvelles  du  duc,  et  de  leur 
secours.  Car  les  Gandois  les  avoyent  environnés  de 
toutes  parts,  si  qu'il  ne  pouvoit  nul  entrer,  n'yssir  de 
la  vile,  qui  ne  cheust  en  leurs  mains  :  et  toutesfois 
messire  Symon  de  Lalain  soul)tiva  de  faire  nager  à 
mont  la  rivie're  de  l'Escaud  (qui  passe  par  la  vile)  et 
par  l'obscurité  de  la  nuict  envoya  aucuns  messages  : 
quirevindrent  sauvement  :  et  raportérent  la  grand'ar- 
mee,  qui  marchoit  pour  les  secourir,  et  si-certaines 
enseignes  du  duc  leur  prince,  que  le  peuple  en  fut 
tout  reconforté  et  réjouy  :  et,  quand  les  Gandois  vei- 
rent  et  congnurent  que  ceux  d'Audenarde  ne  pren- 
droyent  autre  soupson  contre  leur  capitaine,  s'appen- 
sérent  de  faire  autrement. 

Ils  sceurent  que  messire  Symon  de  Lalain  avoit  deux 
petis  filz  de  sa  femme,  et  que  l'on  les  nourrissoit  en 
Hainaut,  sur  les  marches  de  Flandres.  Si  prirent  deux 
autres  petis  enfans  de  semblable  aage,  et  les  aporté- 
rent  devant  les  murailles  ;   et  les  monstroyent,  les 

glaives  lires  à  Tentour,  prests  pour  iceux  enfans  meur- 
drir  et  occire  ;  et  crioyent  qu'ils  avoyent  couru  en 
Hainaut,  et  pris  iceux  enfans  :  et,  s'il  estoit  pe're , 
qu'il  le  monstrast  :  car,  si  prestement  il  en  rendoitou 
delivroit  la  vile  à  leur  voulonté,  ils  occiroyent  les- 
dicts  enfans  :  et  cuidoyent  que  la  dame  (qui  estoit 
femme,  mère,  et  de  piteux  courage)  deust  mener  tel 
dueil,  et  monstrer  tel  efTray,  qu'il  deust  faire  pour 
elle  ainsi  qu'ils  avoyent  propose'.  Mais  le  noble  che- 
valier n'en  tint  compte  :  et  fit  afuster  canons  et  ser- 
pentines celle  part ,  et  tirer  sur  eux ,  plus-fort  que 
devant  :  et  disoit  au  peuple,  que,  j)Our  ses  enfans 
veoir  mourir,  il  ne  vouloit  perdre  sa  loyauté,  son 
honneur,  ne  ses  amis. 

Ainsi  se  continua  le  siège  d'Audenarde  :  et  crois- 
soit  et  multipliuit  tousjours  le  pouvoir  des  Gan- 
dois  :  car  (comme  dit  est)  le  peuple  du  plat-païs  de 
Flandres  avoit  ceux  de  Gand  en  telle  extime,  par 
crainte  et  par  foie  amour,  que  tous  acouroyent  à  leur 
aide.  Mais  l'armée  du  duc  de  Bourgongne  se  levoit, 
et  tiroit  aux  champs  :  et  se  partit  le  duc,  de  Hast, 
pour  aler  à  Grandmont  (  qui  est  une  grosse  bour- 
gade, non-guéres  forte  :  et  là  est  adore'  le  corps  de 
Sainct  Andrieu  ('))  et  sur  le  chemin  aborda  avecques 
luy  le  comte  Louis  de  Sainct-Pol,  son  frère  messire 
Jaques  de  Luxembourg,  messire  Jehan  de  Crouy,  si- 
gneur  de  Chimay,  pour  lors  grand  bailly  de  Hainaut  : 
lesquels  avoyent  bien  deux  mille  archers,  et  cinq  cens 
hommes-d'armes  :  et  le  duc  avoit  aveques  luy  Adolf 
Monsieur,  fre're  du  duc  de  Cle'ves,  l'infant  dom  Jehan 
de  Coimbres,  et  Cornille,  bastard  de  Bourgongne  : 

(0  Sainct  Andrieu  :  Sainl-Adrien. 

qui  pour  lors  n'avoit  charge  de  gens-d'armes,  que  de 
ceux  de  son  hostel  ;  pouice  que  Ton  attendoit  les 
Bourgongnons  (que  le  maresclial  estoit  aie'  querre)  et 
luy  devoit  on  bailler  cent  lances,  aveques  ceux  de 
Luxembourg  :  qui  encores  n'esloyent  pas  arrivés.  En- 
cores  s'estoyent  tire's  plusieurs  capitaines,  et  ceux  de 
riiostel,  devers  le  duc,  et  pouvoit  avoir,  tout  com- 
pris, en  sa  compaignie,  quatre  mille  combatans  :  et 
se  logea  audict  lieu  de  Grantmont  :  et  tous  les  jours 
envoya  clievaucheurs ,  pour  visiter  le  siège,  par  plu- 
sieurs petites  compaignies,  les  unes  après  les  autres: 
qui  raportoyent  leur  avis,  quant  à  la  puissance  de 
leurs  ennemis,  et  la  manière  de  leurs  foi  ts  et  de  leur 
siège.  Mais,  pour  revenir  au  comte  d'Estampes  (qui 
avoit  sa  charge  levée)  il  se  tira  pour  prendre  son  che- 
min à  Vaitreloz  (0  :  et  fut  averti  que  grand  nombre 
de  Flamans,  tenans  le  parti  des  Gandois,  s'estoyent 
assemblés  au  Pont-des-pierres  (2),  et  qu'ils  voiiloyent 
garder  et  deffendre  le  passage  de  la  rivière  du  Lis.  Si 
fît  prestement  marcher  celle  part  le  signeur  de  Sa- 
veuses  :  qui  tousjours  (quelque  vieil  qu'il  fust)  vouloit 
estre  des  coureurs,  et  des  premiers.  Robert  de  Mira- 
mont  et  autres  le  suyvirent,  et  quelques  jeunes  gens 
de  riiostel  du  comte,  et  ceux,  qui  desiroyent  d'eux 
éprouver  :  et  prestement  mirent  piè  à  terre,  jusques 
à  cinq  cens  combatans  :  et  commencèrent  à  tirer  ces 
archers  de  Picardie  et  de  Hainaut,  et  à  marcher  sur 
les  Gandois  :  et  en  peu  d'heure  gaignérent  le  port  sur 
eux. 

Si  se  mirent  Gandois  k  la  fuite  :  et  les  hommes- 

(«)  f^aitreloz,  lisez  ffaterloz,  villuge  si  lue  entre  Tournai ,  Lille  cl 
Courlrai.  L.  —  i')  Pont-des-picrres  ;  lisez  pont  de  Spieie.  L. 

cFarmes  les  poursuyvirent  à  cheval  :  qui  les  aba- 
toyent  :  et  les  archers  et  les  gens-de-pie  leur  cou- 
poyent  les  gorges,  comme  à  moutons  :  et  se  boutèrent 
bien  deux  cens  vilains  en  une  église  :  et  defiendoyent 
l'entrée  de  la  porte,  à  longues  picques,  moult-vigou- 
reusement. Là  furent  hommes-d'armes  :  qui  pous- 
soyent  de  leurs  lances  :  et  n'avoyent  point  l'avantage  : 
car  les  picques  et  les  glaives  des  Flamans  estoyent 
plus  longs.  Là  s'aborde'rent  les  archers  :  et  ne  dura 
pas  longuement  l'assaut  du  traict,  quand  les  vilains 
abandonne'rent  la  porte,  et  s'enfuirent  garentir,  les 
uns  au  clocher,  les  autres  derrière  les  autels,  chacun 
qui  mieux  mieux  :  mais  tout  ce  ne  leur  valut  :  car  ils 
furent  poursuyvis,  et  tous  occis.  Ainsi  gaigna  le  comte 
d'Estampes  le  passage  du  Pont-des-pierres  :  et  ala  lo- 
ger à  Vaitreloz,  et  à  Launoy  :  et  envoya  visiter  le 
sie'gc  de  jour  et  de  nuit,  par  diverses  compaignies, 
pour  mieux  entendre  leur  convive  (0,  et  ouir  les  opi- 
nions. L'une  fois  y  aloit  le  signeur  de  Saveuses,  et  au- 
tresfois  le  signeur  de  Ilaubourdin  :  et  tant  visitèrent  et 
entendirent  du  faict  de  leurs  ennemis,  que,  sans  guères 
arresler,  conclusion  fut  prise  et  délibérée  de  les  as- 
saillir de  leur  costè  ;  et  par  un  matin  (qui  fut  le 
vingtsixièm^  jour  d'avril)  se  délogèrent,  et  tirèrent 
contre  Audenarde  :  et  avoit  la  charge  de  l'avangarde 
Anthoine,  bastard  de  Bourgongne  :  qui  portoit,  pour 
enseigne,  un  grand  estendard  blanc,  à  unebarbacane 
de  brodure,  moult-bien-acompaignè  :  et  le  suyvoyent 
le  signeur  de  Saveuses  et  moult  d'autres  signeurs  et 
nobles  hommes  :  et  conduisoit  son  faict,  et  sa  compai- 
gnie,  George  de  Rosimbos,  un  moult  notable  escuyer. 

{*)  Convint  :  dùposiiion. 

Quand  les  Gandois  veirent  le  premier  estendard 
venir,  ils  n*en  tindrent  pas  grand  compte  :  et  cui- 
doyent  avoir  une  petite  compaignie,  qui  les  deust 
légèrement  ecarmoucher  :  mais  prestement  ils  veirent 
deux,  trois,  et  quatre  estendais,  et  grosse  com- 
paignie  de  gens-d'armes,  et  grandes  fumées  de  che- 
vaux, et  la  poudre  si-haute  et  si-grande,  qu'ils  furent 
tous  émerveillés  :  et  toutesfois  se  mirent  en  bataille  et 
en  ordre,  au  long  de  leurs  tranchées  :  et  firent  sça- 
voir  de  lautre  part  du  siège,  que  cliacun  se  pre'pa- 
rast:  car  ils  voyoient  les  ennemis,  et  doutoyent  de  la 
bataille.  Or  furent  les  compaignies  les  unes  devant  les 
autres  :  et  les  archers  lioyent  et  attachoyent  leurs 
chevaux  les  uns  autres  :  et  furent  tantost  grand  nom- 
bre à  pie,  et  plusieurs  hommes-d'armes  aveques  eux  : 
et  le  comte  d'Estampes  (  qui  encores  n'estoit  cheva- 
lier) requit  au  bastard  de  Sainct-Pol,  signeur  de 
Haubourdin,  qu'il  le  fist  chevalier.  Ce  que  ledict  si- 
gneur de  Haubourdin  fit  par  moult-honnorable  façon  : 
et  quand  le  comte  fut  chevalier,  il  fit  chevaliers,  de  sa 
main,  Anthoine,  bastard  de  Bourgongne,  le  signeur 
de  Moreul,  Philippe  de  Hornes,  signeur  de  Bausignies, 
Anthoine  Rolin ,  signeur  d'Emeries  ,  le  signeur  de 
Pxubempré,  le  signeur  de  Crévecueur,  lé  signeur  du 
Bois,  Jehan,  signeur  de  Mirammont,  Robert  et  Pierre 
de  Mirammont ,  frères  ,  et  moult  d'autres  nobles 
hommes  :  et  croy  que  ce  jour  furent  faict^  plus  de 
deux  cens  chevaliers. 

Or  vous  compteray  du  noble  chevalier,  messire  Ja- 
ques de  Lalain  :  qui  ne  queroit,  et  n'entbndoit  à  faire  et 
exécuter  de  sa  main,  qu'œuvre  chevaleureuse.  Si  re- 
garda faire  les  chevaliers  nouveaux  :  et  leur  remonstra 

qu'il  estoit  à  celle  heure  lieu  et  temps  de  gaigner 
honnorahlement  leurs  espérons  dorés  :  et  qu'il  avoit 
choisi  un  endroit  sur  les  ennemis,  où  la  closture  es- 
toit  de  petite  force,  et  le  fossé  peu-profond  :  et  que, 
combien  que  les  Gandois  fussent  grand  peuple  à  ce- 
luy  costé,  si-tost  qu'ils  verroyent  que  l'on  leur  cour- 
roit  sus  asprement ,  ils  n'oseroyent  la  place  tenir  : 
et  que  bien-heureux  seroyent  s'ils  pouvoyent  rompre 
la  presse  de  ce  peuple  :  et  qu'il  vouloit  estre  aveques 
les  nouveaux  chevaliers.  A  ce  s'acordérçnt  iceux  che- 
valiers,  qui  furent  tous  bien -montés  et  armés,  et 
suivis  chacun  d'un  varlet  à  cheval,  seulement.  De  celle 
compaignie  fut  le  signeur  de  Bausignies,  le  signeur 
de  Crévecueur,  le  signeur  du  Bois,  le  signeur  de 
Belle-fouriére ,  le  signeur  de  Herin ,  et  autres  :  et 
(comme  dit  est)  ledict  messire  Jaques  avoit  choisi 
une  grosse  compaignie  de  Gandois  :  qui  estoyent  en 
bataille,  sur  une  terre  labourée  :  et  s'estoyent  forti- 
fiés au  front  du  grand  chemin,  qui  va  d'Audenarde 
a  Courtray.  Si  se  serrèrent  les  chevaliers  l'un  près  de 
l'autre  :  et  couchèrent  leurs  lances  :  et  se  ferirent  au 
milieu  de  la  pi  esse.  Les  Gandois  baissèrent  leurs  pic- 
ques  et  leurs  glaives  :  et  cej?tes,  au  passer,  ils  recueil- 
lirent les  chevaliers  tresdurement  :  et  navrèrent  plu- 
sieurs de  leurs  chevaux,  les  uns  de  coups  de  picques, 
et  les  autres  de  grands  couteaux  trenchans  et  pe- 
sans.  Les  chevaliers  passèrent  outre  moult-vaillam- 
ment :  et  rompirent  leurs  ennemis,  à  leur  endroit  : 
mais  tantost  se  remirent  ensemble  :  et  messire  Jaques 
(qui  fut  haslif  de  repasser)  redonna  de  l'esperon ,  et 
se  ferit  au  troupeau,  l'espee  au  poing,  comme  un 
lion.  Si  fut  le  bon  chevalier  envelopè  des  Gandois  :  et 

il  les  combatoit  de  sa  main  ,  et  de  son  cheval  :  et 
plusieurs  en  abatil  par  terre  :  et  certes  à  celle  heure 
les  nouveaux  chevaliers  s'e'prouvérent  moult-honno- 
rablement  :  et  estoit  chacun  d'eux  si  -  empressé  des 
ennemis,  que  Tun  ne  pouvoit  l'autre  secourir,  n  ai- 
der :  et  en  celle  bataille  avint  que  messire  Jaques  de 
Lalain  (qui  faisoit  merveilles  d'armes  et  de  vaillances, 
et  qui  soustenoit  ce  que  corps  en  pouvoit  poiter  ne 
soufrir)  se  trouva  enserré  de  deux  ou  de  trois  costés  : 
et  estoit  arresté  et  clos,  et  en  danger  d'estre  tué  par 
la  main  des  Gandois,  quand  un  varlet,  serviteur  du 
signeur  de  Bausignies  (que  l'on  nommoitle  Bourgon- 
gnon  )  sans  armeure  ou  aide,  s'aventura,  et  ferit  son 
cheval  des  espérons ,  une  javeline  en  sa  main  :  et  si- 
bien  exploita,  que  du  poitral  de  son  cheval  rompit 
les  picques  de  Tun  de  ces  costés,  qui  tenoyent  le 
bon  chevalier  enserré  :  et  rompit  la  presse  à-l'entour 
de  luy.  Or  avint  qu'à  celle  recousse  (0  le  varlet,  qui 
s'estoit  si-vaillamment  prouvé,  receut  un  coup  sur 
la  teste,  d'une  mace  crestelee  (^)  :  et  fut  abatu  de 
son  cheval,  au  milieu  de  la  presse  :  et  receut  plu- 
sieurs coups.  Mais,  quand  messire  Jaques  veit  le  var- 
let en  danger,  il  se  ferit  au  plus-espes  de  la  presse, 
l'espee  au  poing  :  et  mit  le  corps  et  la  vie  en  aven- 
ture, pour  secourir  celuy,  quil'avoit  osté  de  danger: 
et  eut  si- bonne  fortune,  que  les  nouveaux  cheva- 
liers, ses  compaignons,  s'estoyent  domeslés  :  et  moult- 
bien  le  firent  et  chevaleureusemcnt  :  et,  sur  tous,  le 
signeur  de  Bausignies  :  qui  avoit  moult  de  coups  re- 
ceus  :  et  bien  y  parut  à  son  cheval  :  qui  estoit  playé 

(0  Ilecoussc  :  délivrance.  —  (»)   Crestelee  :  enUillce  en  forme  tic 
tlcnl5. 

et  navré  moult-durement.  Si  vindient  tous  à  celle 
recousse  :  où  moult  abatirent  de  Gandois  :  et  recou- 
vrement le  varlet  :  qui  ne  fut  point  occis  :  mais  il 
€ut  moult  de  playes  :  dont  il  fut  longuement  ma- 
lade :  et  à  celle  cause  ,  et  pour  le  bon  renom  de 
luy,  le  bon  duc  le  retint  vailet-de-corps  en  son  es- 
cuirie  :  et  depuis,  plus  de  vingt  ans  après,  il  mou- 
rut contre  les  François,  devant  Corbie,  archer  des 
ordonnances,  sous  ma  charge  :  et  fut  tousjours  tenu 
pour  un  bon  et  vaillant  compaignon. 

Or  me  faut  revenir  au  surplus  de  l'aventure  de  ce- 
luy  jour.  Le  comte  d'Estampes  fit  descendre  ses  ar- 
chers, et  aucuns  hommes-d'armes  :  et  les  hommes- 
d'armes  à  cheval  tenoyent  une  aelle  (0,  à  la  main 
dextre,  tresgrosse  et  tresfiëre  :  et  les  Gandois  (qui 
plus  suyvoient  leur  outrecuidance ,  qu'ils  n'avoyent 
regard  à  quelles  gens  ils  avoyent  afi'aire)  marche'rent 
sur  noz  gens  à  toute  puissance  :  mais,  quand  ils  sen- 
tirent ces  fle'ches  d'archers,  qui  leur  perçoyent  hau- 
bers  et  pansiers,  ceux,  qui  virent  les  premiers,  ou 
leurs  prochains,  ainsi  navrer,  choir,  mourir  et  allou- 
1er,  se  rompirent  incontinent,  et  se  mirent  à  la  fuite 
comme  les  moutons  devant  les  loups  :  et  les  hommes- 
d'armes  (qui  estoyent  à  cheval)  les  poursuyvoyent  et 
abatoyent,  tellement  que  les  archers  les  rateindoyent, 
et  en  prenoyent,  et  occioyent  à  leur  plaisir  :  et,  à 
ce  que  fay  ouy  nombrer,  avant  qu'ils  peussent  re- 
passer le  pont  qu'ils  avoyent  fait,  il  y  en  eut  plus  de 
trois  mille  occis,  et  tués  en  la  place  :  et,  si  n'eust 
esté  que  les  gens -de- cheval  ne  s'osèrent  aventurer 
sur  ledict  pont  (qui  n'estoit  faict  que  pour  gens-de- 

'}  Ténor tni  une  aelle  :  formoient  une  aile. 

pie)  certes  le  meurdre  et  la  tuerie  eust  esté  moult- 
èrande  :  et  devez  entendre  que  messire  Symon  de  La- 
lain  et  ceux  d'Audenarde  furent  moult-joyeux,  quand 
ils  se  veirent  desassiege's ,  et  hors  de  la  servitude  de 
ce  peuple. 

Si  ouvrirent  leur  porte  :  et  firent  armer  et  monter 
leurs  soudoyers  :  et  entra  le  comte  d'Estampes ,  et 
la  signeurie,  à  grande  joye ,  en  la  vile  d'Audenarde  : 
et  prestement  fut  l'autre  porte  ouverte  :  et  passa 
mesbire  Jaques  de  Lalain  outre  la  rivie're ,  à  la  pour- 
suite des  ennemis  :  et  le  suyvirent  moult  de  jeunes 
gens ,  et  de  gens-de-bien,  comme  Evrard  de  Digonne, 
Guyot  Dusie  ,  Sibvet  Pellerin  ,  messire  Anthoine  de 
Herin ,  et  plusieurs  autres  :  et  trouve'rent  que  l'autre 
siège  de  Gandois  fut  levé  de  peur ,  et  de  l'efTroy  que 
leur  firent  les  suyvans  de  l'autre  part  :  et  s'enfuyoit 
chacun  ,  qui  mieux  mieux  ,  tirant  et  retournant  à 
Gand. 

Or  vous  lairray  de  la  fuite  des  Gandois,  et  de  la 
chace  (  qui  ne  porta  pas  grand  fruit  :  pource  qu'ils  se 
trouvèrent  peu  de  gens,  et  nuls  archers)  et  retour- 
neray  au  duc  de  Bourgongne  (qui  estoit  à  Grantmont) 
et  comment  il  exploita ,  quand  il  sceut  les  nouvelles 
du  siège  levé. 

CHAPITRE  XXV. 

Comment   le  duc  de   Bourgongne   défit    ceux ,    qui 

fujojent  du  siège  d' y"/ udenarde  ,  vers  G  and  :  et 

comment  plusieurs    rencontres   et  écarmouches  se 

firent   entre   les   Bourgongnons   et   les    Gandois  , 

durant  cette  guerre. 

Vérité  fut  que  celuy  jour,  et  si-tost  que  le  comte 
d'Estampes  fut  en  Audenarde,  et  qu'il  eut  les  Gan-^ 
dois  mis  en  fuite,  il  envoya,  à  toute  diligence,  son 
héraut,  nommé  Dourdam ,  au  lieu  de  Grammont , 
pour  porteries  nouvelles  du  sie'ge  levé  :  et  fit  le  lieraut 
si-grande  diligence,  qu'il  vint  de  haute  heure  devers 
le  duc  :  et  si  y  a ,  d'Audenarde  à  Grammont,  cinq 
lieues.  Et,  quand  le  duc  fut  averti  du  siège  levé',  il 
fit  sonner  ses  trompettes,  pour  estre  chacun  à  cheval 
à  toute  diligence  :  et  se  mirent  les  routes  aux  champs, 
et  au  chemin,  chacun  qui  mieux  mieux,  pour  tirer  à 
la  porte  de  Gand  ,  et  du  costé  où  les  fugitifs  Gandois 
du  siège  devoyent  rentrer  en  leur  vile.  Le  comte  de 
Saincl-Pol,  et  messire  Jehan  de  Crouy  avoyent 
l'avantgarde  :  et  se  partirent  les  premiers  :  et,  pource 
que  par  bonne  avanture  je  fu  des  premiers  armés  de 
rhostel  du  comte  de  Charolois  (à  qui  je  fu  serviteur) 
il  m'envoya  devant,  pour  sçavoir  des  nouvelles  de 
ce,  qui  pouvoit  advenir  par  celle  chevauchée.  Si 
m'acompaignay  d'un  ancien  escuyer  bourgongnon  , 
nommé  Philippe  d'Arlay  (  qui  beaucoup  avoit  veu  de 

la  guerre)  et  chevaucliasmes  si-diligemment  parmy 
l'avantgarde,  que  nous  passasmes  plusieurs  enseignes, 
cornettes,  et  guidons ,  et  ratteindismes  le  premier  gui- 
don :  qui  estoit  audict  messire  Jehan  de  Crouy  ;  qui 
estoit  acompaigné  d'environ  cinq  cens  archers,  et 
\ingl  hommes-d'armes  :  où  je  recongnu  messire  Jehan 
de  Ruberatpré  :  qui  moult  fort  chevauchoit  celle 
route  :  pource  qu'ils  avoyent  nouvelles  qu'à  un  mou- 
lin à  vent ,  à  l'entrée  des  maladeries  de  Gand ,  aucuns 
Gandois  se  rassembloyent.  Ce  qui  estoit  vray  :  et 
certes,  quand  la  compaignie  y  aborda,  ils  estoyent  ja 
rassemble's  plus  de  huict  cens  hommes-de-pié,  à  une 
enseigne  de  Nostre-Dame  :  et  disoit  on  que  c'estoit 
le  mestier  des  tisserans. 

Archers  mirent  incontinent  pie  à  terre,  de  l'autre 
part  du  grand  chemin  :  et,  selon  qu'ils  abordoyent, 
ils  se  mettoyent  en  bataille  :  et  certes  je  regarday 
bien  à  loisir  la  contenance  desdicts  Gandois  :  mais 
ils  estoyent  si  effrayés  et  si-dereigle's ,  que  peu  se  mi- 
rent en  ordonnance  pour  combatre ,  mais  par  mon- 
ceaux :  et,  si-tost  que  les  archers  se  trouvèrent  deux 
cens  à  terre,  ils  crièrent,  Nostre  Dame ,  Bourgorigne ^ 
et  coururent  sus  aux  Gandois  moult-fièrement  :  et 
les  Gandois,  pour  toute  deflfcnse,  s'enfuirent  par  la 
maladerie,  et  par  le  fauxbourg,  contre  Gand  :  et 
bien  le  pouvoyent  faire.  Car  ils  furent  assaillis  sur 
costière  :  parquoy  ils  avoyent  le  chemin  de  la  vile  à 
leur  commandement.  Les  hommes-d'armes  commen- 
cèrent à  aprocher,  et  les  gens-d'aimes  à  cheval  :  et 
dura  la  chace  et  la  tuerie  des  Gandois ,  jusques  aux 
portes  de  la  vile  :  et  plusieurs  furent  dedans  les  der- 
nières barrières  ,  et  par-dedans  les  maisons  du  faux- 

bourg  de  la  maladerie.  Plusieurs  Gandois  estoyent 
musse's  (0  sous  les  licts  et  es  chambres,  planchers  et 
celliers  ,  chacun  qui  mieux  mieux ,  pour  garantir  sa 
vie  :  mais  les  archers  et  gens-de-pië  cherchoyent  i^)  les 
maisons,  et  les  prenoyent  et  occioyent  sans  mercy  et 
sans  rançon  :  et  n'est  pas  à  douter  que  la  vile  de 
Gand  ne  fust  en  grand  efi'roy  de  ceste  chose.  Si  son- 
nèrent leur  belfroy ,  et  coururent  à  la  porte,  à  moult- 
grand  nombre  de  gens  :  et  le  duc  de  Bourgongne, 
le  comte  de  Charolois  son  fds,  et  toute  la  bataille,  se 
mirent  en  ordonnance,  au  moulin  à  vent  dessusdict, 
en  attendant  ceux ,  qui  chaçoyent  les  ennemis  :  et 
estoit  ja  basse  vespre,  et  bien  tard,  quand  tous  furent 
revenus  et  rassemble's. 

Si  prit  le  duc  conseil  qu'il  estoit  de  faire  :  et  fut 
conseillé  d'aler  à  Gavre,  pour  essayer  si  ceux  de  la 
place  se  voudroyent  rendre  au  duc,  pour  l'ebaisse- 
ment  du  sie'ge  levé'  :  et  fut  toute  nuict,  quand  le  duc 
y  arriva  :  et  se  logea  chacun  sans  grand  ordre  pour 
celle  nuict,  les  uns  es  maisons,  les  autres  es  jardins 
et  es  champs  :  et  toute  nuict  tirèrent  ceux  du  chastel 
sur  noz  gens ,  et  par  le  vilage ,  de  canons  et  de  ser- 
pentines (dont  ils  estoyent  bien-pourveus)  et  ne  vou- 
lurent n'ouyr,  ne  parlementer.  Le  l'endemain ,  bien- 
matin,  le  duc  fit  sonner  les  selles,  et  fut  envoyé  mes- 
sire  Robert   de   Miraumont,   et  raessire   Pierre   son 
frère,  acompaignés  de  deux  cens  archers,  le  chemin 
de  Gand,  pour  sçavoir  si  les  Gandois  estoyent  point 
issus  :  et  le  duc  s'en  retourna  le  droit  chemin   de 
Sainct  Adrian  de  Grammont  :  et  là  se  logea  et  y  de- 
meura par  aucuns  jours.  Sur  la  fin  d'avril ,  le  duc  et 

(')  Musses  :  cacliés.  —  (')  Cherchoyent  ;  foiiilloicnl. 

le  comte,  son  fils,  se  tire'rent  à  Audenarde  ;  et,  le 
premier  jour  de  may,  le  comte  d'Estampes,  le  signeur 
de  Kavastain,  le  bastard  de  Bourgongne  ,  messire  An- 
thoine  le  Bastard  ,  le  signeur  de  Haubourdin ,  et  plu- 
sieurs autres  capitaines,   firent   une  course   devant 
Gand  :  et  vindrent  assez  matin  devant  la  vile  :  et 
furent  gaigne's  deux  ou  trois  forts  boulovarts  sur  eux. 
Mais  finalement  les  Gandois,  à  grosse  puissance  de 
gens  et  d'artillerie,  gardèrent  leurs  prochains  forts  : 
et  ne  fut  faict  autre  exploict  pour  celuy  jour  :  sinon 
qu'ils  perdirent  plusieurs  vilains,  pris  et  tués  :  et 
avint  que,  tandis  que  l'on  ecarmouclioit  devant  la 
vile,  aucuns  des  Gandois  se  retraïrent  en  une  maison, 
close  de  fossés,  qui  sied  sur  les  marests  :  là  où  ils 
furent  suyvis  et  assaillis  par  gens  de  toutes  pièces, 
qui  les  poursuy virent:  et  à  celuy  assaut  messire  Jehan, 
signeur  de  Miraumont,  fut  atteint  d'un  trait  d'arba* 
leste  à  la  gorge  :  dont  il  mourut  :  et  fut  dommage  : 
car  il  estoit  un  notable  et  vaillant  chevalier.  Assez 
tost  après  le  duc  se  tira  à  Termonde  :  et  ordonna  ses 
garnisons,  fortes  et  puissantes.  Le  comte  de  Sainct- 
Pol  et  le  signeur  de  Cimay  furent  envoyés  à  Allost. 
Le  comte  d'ICstampes  demoura  à  Audenarde  :  et  le 
mareschal  de  Bourgongne  fut  ordonné  à  Courtray  : 
et  eut  bien  trois  cens  lances  de  Bourgongnons  :  et 
furent  les  chefs  le  signeur  de  Ray,  le  signeur  de  Beau- 
champ,  le  signeur  d'Espiry,  et  autres  :  et  le  duc, 
voyant  la  rivière  de  TEscaud  estre  grande  et  profonde 
devant  Termonde ,   et  que  là  convenoit  passer  par 
bateaux,  pour  aler  courre  devant  Gand,  et  pour  apro- 
cher  ses  ennemis  d'iceluy  coslé,  fit  mander  ouvriers 
de  toutes  pars,  pour  faire  un  pont  sur  tonneaux,  à 

cordes  et  à  planches  :  et,  pour  defTenclre  ledict  pont, 
fit,  outre  l'eaue,  faire  un  gros  boulovart  de  bois  et 
de  terre  :  et  là  se  logèrent  le  signeur  de  Ternant,  et 
le  signeur  de  Humiéres,  tous  chevaliers  de  la  Toison 
d'or,  sachans  et  experimente's  en  armes  :  et  avoyent 
la  charge  et  conduite,  tant  de  Touvrage,  comme  de 
la  garde  d'iceluy  costé. 

Le  jour  de  l'Ascension  Nostre-Signeur,  au  poinct 
du  jour,  passèrent  le  pont  le  signeur  de  Launoy,  le 
signeur  de  Humie'res,  messire  Jaques  de  Lalain  ,  et 
messire  Jehan,  bastard  de  Rcnty  ,  acompaigne's  de 
plusieurs  jeunes  chevaliers  et  nobles  hommes,  qui 
desiroyent  d'eux  éprouver  contre  les  ennemis  :  et 
tire'rent  à  un  gros  vilage ,  à  trois  petites  lieues  près 
de  là,  que  l'on  appelle  Locres  (0.  Celuy  jour  con- 
duisoit  les  archers  ledict  messire  Jehan,  bastard  de 
Renli  :  et  avoit  aveques  luy  la  plus-part  des  archers 
du  duc  :  dont  il  cstoit  capitaine.  Si  passa  une  grande 
eaue,  qu'il  faut  passer  à  un  pont  de  bois  :  et  entra 
au  vilage  :  et  mit  les  Gandois  et  fuite  :  qui  ne  se  dou- 
toyent  point  de  sa  venue  :  et  aucuns  se  retraïrent  en 
l'église  :  et  tantost  passe'rent  les  autres  chevaliers  et 
leurs  routes.  Si  commencement  les  archers  à  fourrer 
et  à  piller  le  vilage,  et  les  autres  à  assaillir  ceux, 
qui  estoyent  retraits  au  clocher  du  monstier  :  et  de- 
mourérent  en  tel  desroy,  sans  ordre  et  sans  guet,  près 
de  deux  heures  :  et  tandis  les  cloches  des  vila^es 
Gandois  sonne'rent  l'effroy  :  et  les  Gandois,  fugitifs, 
coururent  es  autres  gros  vilages  :  et  se  rassembieVent 
plus  de  trois  mille  hommes  :  et  vindrent  marcher  en 
deux  compaignies ,   les  uns  droit  au  vilage  ,  et  les 

autres  sur  costiëre ,  à  la  couverte  des  hayes ,  et  des 
plessis  (0  :  et  tant  firent  qu'ils  gaigne'rent  le  pont, 
par  où  les  gens  du  duc  estoyent  entrés  audict  vilage  : 
où  ils  mirent  le  feu  en  leurs  propres  maisons  :  et,  à 
l'avantage  du  vent,  surprirent,  brule'rent,  et  occirent, 
plusieurs  de  noz  gens,  et  la  pluspart  mirent  en  des- 
roy  et  en  fuite  :  çt,  quand  ils  cuidërent  regaigner  la 
rivie're  par  le  pont,  ils  trouvèrent  les  Gandois,  qui 
leur  couroyent  sus  à  longues  picques,  et  avec  arba- 
lestes    :   et   enfondroyent   chevaux,  et  tuoyent  gens 
sans  mercy  ou  répit  :  et  les  gens  du  duc  repassèrent 
la  rivie're  (qui  moult  estoit  grande  et  périlleuse)  à 
nou  (2)  de  cbeval,  et  de  pie,  à  moult-grand  danger  : 
et  les  chevaliers,  qui  la   conduite  avoyent ,  mirent 
moult-grand  peine  de  rassembler  et  de  ralier  leurs  gens. 
Or,  pource  que  bien-faict  ne  doit  estre  teu,  ne 
celé  en  sa  vérité,  il  faut  bien,  à  ce  besoing,  que  je 
parle  du  bien-faict  et  de  la  vaillance,  que  fit  ce  jour 
le  bon  clu3valier  messire  Jaques  de  Lalain.  Il  couroit, 
en  sa  personne ,  là  où  il  voyoit  la  plus-grand'presse 
d'ennemis,  et  le  plus  grand  besoing,  pour  ses  gens 
secourir.    Il  combatoit  Tespee  au  poing,  comme  un 
chevalier  sans  paeur  et  sans  doute  :  et  passa  et  re- 
passa la  rivière  par  plusieurs-fois  :  et  sauva  si-grand 
nombre  de  gens,  de  mort  et  de  penl,  que  tous  luy 
donnèrent  l'honneur  de  la  journée  :  et  disoyent  au 
retour  tous  les  compaignons,  en  généralité,  que  la 
chevalerie  de  messire  Jaques  de  Lalain  les  avoit  pré- 
servés de  mort.  Cinq  chevaux  eut  occis  dessous  luy 
celuy  jour  :  et,  quand  il  cuida  avoir  tout  achevé,  et 
mis  ses  gens  à  sauveté  devant  luy,  comme  le  bon 

pasteur  fait  ses  brebis,  il  sceut  que  son  fre're,  Phi- 
lippe de  Lalain,  estoit  enclos  des  ennemis.  Si  retourna  : 
et  fut  suyvi  d'aucuns  :  et  à  force  d'armes  recouvra 
son  fre're  des  ennemis  :  et  qui  me  demanderoit  qui 
furent  ceux  qui  le  suy virent,  et  dont  il  se  loiia  fort 
de  leur  bonne  compaignie  pour  celuy  jour,  certes  je 
le  sçay  par  ledict  messire  Jaques  :  et  fut  Gaspart  de 
Dourtan  ,  un  escuyer  bourgongnon  (  qui  fît  armes 
à  luy  en  Bourgongne)  Jehan  Rasoir,  escuyer  de  Hai- 
naut ,  son  serviteur  (  qui  fit  armes  aussi  en  Bourgongne 
contre  Michau  de  Certaines  :  comme  il  est  escrit  cy- 
dessus)  et  un  fol-joyeux  (qui  estoit  au  comte  de  Cha- 
rolois)  nommé  Andrieu  de  la  Plume  :  et  de  ces  trois 
se  loua  fort  le  chevalier  pour  celuy  jour,  sur  tous 
autres. 

Finalement  se  partit  la  journée,  à  foule  et  perte 
de  noz  gens  :  mais,  toutesfois,  perdirent  les  Gandois 
trop  plus  de  gens  ,  sans  comparaison ,  que  ne  firent 
les  nostres  :  et  le  duc  de  Bourgongne  (qui  bien  sça- 
voit  que  ses  gens  avoyent  eu  à  souffrir  )  les  attendit 
au  boulovart,  outre  la  rivière  :  et  là  fit  aporter  son 
souper  :  et  soupérent  aveques  luy  les  chevaliers ,  qui 
avoyent  este'  à  la  journée  :  et  fit  seoir  messire  Jaques 
de  Lalain  empres  luy,  et  au-dessus  de  luy  :  et  dît 
qu'il  vouloit  tenir  les  anciennes  bonnes  coustumes  : 
qui  estoyent  que  l'on  devoit  honnorer  le  meilleur  che- 
valier du  jour. 

Le  duc  de  Bourgongne,  voyant  que  le  pont  qu'il 
avoit  fait  faire  estoit  fort  assez  pour  passer  grande 
armée,  et  que  les  tonneaux,  les  cordes,  et  les  plan- 
ches, levoyent  et  soustenoyent  tel  faix  que  l'on  leur 
vouloit  bailler,  prit  conseil  de  faire  passer  et  courir 

plus-granrle  puissance  :  et,  assez  tost  après  la  journée 
devant-dicte  ,  le  signeur  de  Crouy  en  eut  la  charge, 
et  fut  chef  pour  celuy  jour  :  et  menoit  et  conduisoit 
Testendard  du  duc  de  Bourgongne,  et  le  portoit  pour 
celuy  jour,  Maillart  de  Fleschin ,  un  escuyer  de  Pi- 
cardie ,  escuyer  d'escuyerie  du  duc  :   et  fut  acom- 
paigné   iceluy  estendard    par   Adolf,    monsieur    de 
Cléves  ,  neveu   du  duc  ,    par  Cornille  ,  bastard   de 
Bourgongne,  par  le  signeur  deTernant,  par  messire 
Jaques  de  Lalain ,  et  moult -d'autres  signeurs  :  qui 
passèrent  le  pont  par  un  raardy  :  et ,   pource  qu'on 
fut  averti  que  les  Gandois  estoyent  à  grand  nombre 
en  un  vilage,  my-chemin  de  Termonde  et  de  Gand , 
nomme'  Hovermaire  (0,  où  ils  gardoyent  un  haut  et 
puissant  boulovart,  qu'ils  avoyent  fait  pour  garder 
et  delTendre  iceluy  vilage   de  Hovermaire  ,  marcha 
la  compaignie  celle  part  :  et  le  comte  de  Sainct-Pol, 
messire  Jehan  de  Crouy,  messire  Jacjues  de  Luxem- 
bourg, et  plusieurs  autres,  grandement  et  noblement 
acompaigne's ,  estant  mande's  et  avertis  par  le  duc  de 
Bourgongne,  partirent  de  leur  garnison  d'Allost,  et 
vindrent  à   Termonde,  et    passe'rent    le    pont,    en 
moult-bel  ordre,  suyvant  la  premie're  compaignie  : 
et  le  signeur  de  Crouy,  et  sa  route,  tiroit  tousjours 
avant  :  et  furent  ordonnes,  par  manière  d'avantcou- 
reurs,  le  signeur  de  Ternant,  et  messire  Jaques  de 
Lalain,  acompaigne's  de  Michau  de  Changy,  d'Anthoine 
de  Lornay,  et  d'autres. 

Si  Irouve'rent  les  Gandois  sur  leur  boulovart ,  en 
grand  nombre,  et  en  grand  appareil  de  dcflTense  :  et 
me  souvient  que  le  signeur  de  Ternant,  en  sa  per- 

sonne,  monstrales  ennemis  :  et  dît,  «Beaux-Signeuis, 
((  voilà  les  ennemis  et  rebelles  de  nostre  prince.  Or 
«  y  perra  (0  ce  jourd'huy  qui  bien  le  fera.  »  Et  pres- 
tement furent  pointes  de  soulies  coupées  :  et  hommes- 
d'armes  et  archers  se  mirent  à  pie,  qui  mieux  mieux. 
Là  furent  chevaliers  nouveaux  faicts  en  grand  nombre 
par  le  signeur  de  Crouy,  Adolf,  monsieur  de  Cle'ves, 
Cornille,  bastard  de  Bourgongne,  Philippe  de  Crouy, 
fils  du  signeur  de  Cimay,  Jehan  de  la  Trimouille, 
signeur  de  Dours,  Guy  de  Brimeur,  signeur  d'Hym- 
bercourt,  Philippe  de  Crévecueur,  signeur  des  Cor- 
des, Charles,  fils  du  signeur  de  Ternant ,  Pliilippot 
de  Jacourt,  signeur  de  ViHarnoul,  et  grand  nombre 
d'autres,  les  noms  desquels  je  n'ay  peu  retenir  ne 
savoir  :  et,  selon  que  les  chevaliers  nouveaux  estoyent 
faicts,  ils  marchoyent  contre  ledict  boulovart  :  qui 
fut  promptement  assailli  :  mais  les  Gandois,  quand  ils 
virent  venir  et  aprocher  enseignes  et  gens  ,  les  uns 
après  les  autres,  et  que  l'on  les  assailloit  si-baude- 
ment,  ils  se  mirent  à  la  fuite,  et  abandonnèrent  les 
dedenses  :  et  furent  chacës  pesle-mesle  :  et  plusieurs 
en  y  eut  d'occis:  mais  ils  avoyent  grand  avantage,  tant 
pource  qu'il  faloit  gaigner  et  monter  ledict  boulovart 
sur  eux  ,  comme  pource  qu'ils  estoyent  legéi  ement 
armés,  et  le  chaud  estoit  grand,  et  le  sablon  pesant 
et  chaud  à  marcher,  et  fort  au  desavantage  de  noz 
hommes-d'armes  :  et  certes  l'un  des  premiers  hommes, 
que  je  vey  sur  le  boulovart,  fut  messire  Jaques  de 
Lalain.  Messire  Adolf  de  Cléves,  et  messire  Cornille, 
bastard  de  Bourgongne,  montèrent  promptement  sur 
ledict  boulovart,  sans  attendre  et  sans  marchander, 

et  poursuyvirent  les  ennemis  moult-longnement,  à 
pie  :  et  me  souvient  que  Guillaume  de  Sainct-Songne, 
un  moult  notable  escuyer  (  qui  gouvernoit  et  avoit 
nourry  ledict  bastard  de  Bourgongnc)  courut  au- 
devant,  et  l'arresta  :  et  luy  dît  :  «  Comment?  Mon- 
<c  sieur,  voulez  vous,  par  vostre  verdeur  et  jeunesse, 
«  mettre  ceste  noblesse  en  danger,  qui  vous  suit  à 
K  pie,  à  pe'santes  armes,  et  par  telle  chaleur,  qu'il 
<c  faut  les  plusieurs  porter  et  soustenir  par  Its  bras? 
«  Vous  devez  estre  le  cliastel  et  le  fort,  où  tous  les 
«  autres  se  doivent  rassembler  et  fortifier  :  et  Ton  ne 
ce  vous  peut  consuyr  (0  ne  ratteindre  :  et  certes,  si 
«  les  ennemis  relournoyent ,  et  vous  trouvoyent  en 
«  tel  travail  et  desroy ,  ceste  vaillance  vous  seroit 
«  tournée  à  honte,  par  le  dommage  qu'à  vostre  cause 
«  pourroit  avoir  la  compaignie.  » 

Le  bon  chevalier  (qui  moult  obeïssoit  à  celuy  qui 
Tavoit  nourry)  s'arresta  :  et  se  rassembla  chacun  à 
l'entour  de  luy  :  et  tandis  fut  le  boulovart  rompu  : 
et  à  cheval  monta  messire  Jehan  de  Crouy  (  qui  estoit 
venu  en  la  seconde  compaignie)  et  passa  son  enseigne 
et  sa  compaignie  :  et  chacea  jusques  à  Gand  :  et  fu- 
rent les  chevaux  ramene's  à  ceux,  qui  estoyent  des- 
cendus à  pie  :  et,  tandis  que  ces  choses  se  faisoyent, 
les  Gandois,  estans  à  Locres  en  grand  nombre,  sa- 
chans  que  leurs  compaignons,  estans  à  Hovermaire, 
avoyentà  souffrir,  se  partirent  bien  trois  mille  hommes, 
et  vindrent  celle  part  :  et  cuide'rent  enclorre  la  coui- 
paignie  par  derrie're ,  pensans  qu'encores  durast  l'as- 
saut au  boulovart  :  et  si-bien  avint  que  la  compaignie, 
qui  avoit  assailli,  estoit  desja  à  cheval  :  et  le  comte 

Louis  de  Sainct-Pol  et  sa  compaignie  (  qui  ne  s'estoyent 
bougés  de  la  bataille  ,  ne  rompu  leur  ordre,  pour 
chose  qui  fust  avenue  )  fut  assez-tost  averti  de  la  re- 
venue des  Gandois,  tant  par  la  poudre  qui  se  levoit 
en  leur  chemin,  comme  par  aucuns  chevaucheurs, 
qui  se  perceurent  d'çux.  Si  se  mit  chacun  en  devoir, 
et  en  ordre,  pour  recevoir  iceux  Gandois. 

Fie'remcnt  marchèrent  lesdicts  Gandois  :  et  recu- 
lèrent ce  qu'ils  trouvèrent  de  noz  gens  :  et  avoyent 
archers  et  arbalestiers,  qui  liroyent  devant  leur  ba- 
taille. Si  trouvèrent  un  grand  fossé  :  où  ils  s'arres- 
térent,  se  mirent  en  bataille,  et  attendirent  les  uns 
les  autres  :  et  noz  gens  aprochérent,  et  entrèrent 
partie  en  un  champ  devant  eux  :  et  de  costè  furent 
envoyés  environ  cent  archers  :  qui  tirèrent  tous  à  une 
fois  sur  coslière  :  et  commença  le  hu  et  le  cry  de 
toutes  pars  :  et  prestement  se  rompirent  lesdicts  Gan- 
dois, et  se  mirent  en  fuitte  :  et  certes  il  en  mourut- 
bien,  à  celle  renconire,  quinze  cens  :  et  fut  un  droit 
enoysellcment  ('),  et  un  gibier  pour  les  jeunes  et 
nouveaux  chevaliers  :  dont  |  lusieurs  y  en  avoit,  qui 
estoyent  nouveaux  gens-d'armes  :  et  s'en  retourna  la 
compaignie  à  Termonde ,  celle  nuit,  menant  grande 
proye  de  prispnniers,  de  bagues,  et  de  bestial,  con- 
quis sur  les  ennemis. 

Le  vingt -cinqiéme  jour  de  may,  le  comte  d'Es- 
tampes, estant  à  Audenarde,  fort-acompaigné  de  la 
noblesse  et  puissance  de  Picardie,  fit  une  emprise, 
pour  aler  gaigner  sur  les  Gandois  le  vilage  de  Néve  C^), 

(O  Enoysellement  :  chasse  aux  oiseaux.  —  (')  Néve,  lisez  Nevèle. 

en  Flandres  :  que  les  Gandois  et  le  peuple ,  leur  aidant 
et  bien-veuillant,  avoyent  moult- fort  fortifie'  :  et  y 
estoycnt  grand  nombre  de  vilains  assemblés.  Si  fit 
le  comte  ouvrir  les  portes  devant  le  jour  :  et  marcha 
l'enseigne  de  messire  Anthoine  ,  bastard  de  Bour- 
gongne,  la  première  :  et  vindrent  bien-matin  es  bar- 
rie'res  de  JNéve  :  et  descendirent  à  pie  aveques  les 
archers,  le  signeur  de  Herin,  Guyot  Dusie,  Errard 
de  Digoine  ,  Sibvet  Pellerin ,  et  plusieurs  autres  jeunes 
gens  :  qui  tousjours  queroyent  à  eux  monstrer,  où 
qu'ils  se  trouvassent  :  et  fut  l'ecarmouche  si-bien  et 
si-hardiment  entreprise  et  conduitte,  qu'ils  reboute'rent 
les  ennemis  :  et  entre'rent  audict  vilage  à  puissance 
d'armes  :  et  s'enfuirent  les  Gandois  à  petite  perte  de 
leurs  gens. 

Si  commencèrent  archers  et  compaîgnons  à  piller 
et  fourrer  les  maisons,  pour  butiner  et  pour  gaigner: 
et  se  dereiglérent  tellement,  que  les  enseignes  demou- 
rérent  toutes  seules,  excepte'  d'aucuns  gens-de-bien, 
à  qui  le  dereigle  et  la  pillerie  de'plaisoit  moult  :  mais 
autre  chose  n'y  pouvoyent  faire  :  et  tandis  se  rassem- 
ble'rent  les  Gandois  fugitifs,  aveques  autres,  qui  leur 
venoyent  au  secours  :  et  vindrent  par  la  porte,  par 
où  estoyent  entrées  les  enseignes  du  comte  d'Es- 
tampes :  et,  quand  ils  les  veircnt  venir,  aucuns,  qui 
bien  sçavoyent  le  dereigle  des  gens -d'armes  parmy 
le  vilage,  ferme'rent  une  barrière,  qui  esloit  devant 
un  pont,  faict  en  haste,  sur  un  grand  fossé  profond ,  qui 
clooit  ledict  vilage  :  mais  incontinent  y  vinilrent  le 
signeur  de  Herin,  et  Jehan  de  Chassa,  dicl le  Benestru, 
et  un  grand  tas  de  jeunes  gens,  pleins  de  ftu  et  de 
courage  :  qui  sans  grand  conseil ,  ouvrirent  la  bar- 

riére,  et,  sans  attendre  archers  ou  aide,  marchèrent 
dehors,  et  coururent  sus  aux  premiers  ecarmoucheurs 
des  Gandois,  et  les  recule'rent  jusques  à  l'ombre  d'une 
grosse  censé,  où  Gandois  s'estoyent  embusche's  à  grand 
nombre.  Si  sailHrent  sur  iceux  hommes-d'armes,  et 
en  occirent,  et  blecérent  :  et  recule'rent  ceux,  qui 
se  peurent  sauver,  si-lourdement  par  le  pont,  qu'au- 
cuns y  furent  noycs,  et  autres  en  grand  danger. 

Là  fut  tué  Sibvet  Pellerin  :  qui  moult-vaillamment 
s'estoit  monstre  celuy  jour.  Celuy  Pellerin  estoit  un 
escuyer  du  Dauphine'  :  qui  avoit  esté  nourri  en  la 
maison  du  duc  de  Bourgongne,  et  son  page  aveques 
moy,  et  mon  compaignon  :  et  estoit  apparent  (s'il 
eust  vescu  )  d'estre  fort-renommé  de  vaillance.  Là  fut 
occis  le  signeur  de  Herin,  nommé  messire  Anlhoine, 
un  chevalier  de  Picardie,  vaillant,  et  moult-bon  corps, 
Jehannequin  le  Prévost  ,  Chariot  de  Moroges  ,  et 
autres  :  et  là  furent  blecés ,  et  en  grand  danger,  Er- 
rard  de  Digoine ,  Guyot  Dusie,  Jehan  de  Chassa  ,  et 
moult  d'autres  :  lesquels  furent  plus-sauves  par  l'aide 
de  Dieu  ;  que  par  autre  cause  :  et  de  ce  coup  se  bou' 
térent  les  Gandois  dedans  le  vilage,  et  en  regai- 
gnérent  et  conquirent  bien  la  moitié,  avant  que  Ton 
y  sccust  remecher. 

Le  comte  d'Estampes  fit  sonner  à  l'estendard,  par 
ses  trompettes  :  et  ne  pouvoit  ses  gens  rassembler  : 
et  fitPhilippot  Bourgeois,  un  escuyer  de  Nivernois,  qui 
portoit  ^e^tendard  du  comte,  moult-bon  et  asseuré 
devoir  :  et  là  se  rassemblèrent  les  enseignes  de  mes- 
sire Anthoine,  bastard  de  Bourgongne,  de  messieurs 
de  Haubourdin ,  de  Saveuses,  d'Emeries,  de  Pvubem- 
pré,  de   Miraumont,  de  >~eufville ,  d'Aplaincourt , 

et  autres  :  et  marchèrent  vaillamment  icelles  en- 
seignes, sans  attendre  ou  regarder  qui  les  suyvoit. 
Si  reprit  chacun  cueur,  et  hardement  :  et  marchèrent 
archers  et  hommes -d'armes  :  et  reboutèrent  et  dè- 
confnent  de-rechef  les  Gandois  :  et  de  celle  recharge 
receurent  les  Gandois  une  moult -grande  perte.  Car 
aucuns,  qui  ne  sçavoyent  où  se  garantir,  ne  sauver, 
se  retraïrent ,  en  grand  nombre,  sur  une  motte, 
close  d'eaue  et  de  marests  :  et  furent  tellement  ber- 
saillès  CO  de  traict,  qu'ils  se  vindrent  rendre,  pour 
tout  garant,  es  mains  de  leurs  ennemis  :  et  furent 
tous  occis,  sans  mercy.  Moult  fut  le  comte  déplai- 
sant des  gens-de-bien ,  qu'il  avoit  perdus  celuy  jour  : 
et  aussi  furent  les  autres  signeurs,  qui  les  congnois- 
soyent  :  mais  il  les  convint  passer  et  porter,  par  la 
fortune  de  la  guerre.  Si  fut  trouvé  par  conseil  , 
que  l'on  ne  pourroit  les  corps  emmener  :  et  furent 
mis  en  une  maison  :  et  y  fut  bouté  le  feu  :  et  par 
tout  le  vilage  de  Nève  :  et  se  remit  le  comte  au  che- 
min ,  pour  retourner  à  Audenarde  :  mais  les  vilains 
du  païs  avoyent  les  arbres  abatus  sur  les  chemins  : 
et  s'estoyent  assemblés  et  armés  :  et  tout  le  jour 
firent  desroy  et  effroy,  ou  devant,  ou  derrière  la 
compaignie  :  et  bien  le  pouvoyent  faire  :  car  tout 
le  païs  est  tout  fossillé  (^),  à  l'avantage  des  gens-de- 
pié,  et  au  desavantage  de  ceux  de  cheval.  Là  fut  tué 
un  escuyer,  maistre-d'hostel  du  comte,  nommé  Janin 
Dinde,  et  moult-de  gens  et  de  chevaux  navrés,  et 
blecès  :  et  ainsi  se  passa  la  journée. 

Ainsi  se  faisoit  la  guerre  entre  le  duc  et  les  Gan- 
dois ,  ses  rebelles  :  et  y  eut  moult  d'emprises,  et  de 

(«}  lia  saillc's  :  Lless«s.  —  W  Fossillé  :  rempli  de  fossés. 


D  OLIVIER  DE  LA   MARCHE.  (.-: 


rencontres,  faictes  d'un  costé  et  d'autre  :  et  moult 
de  gens  pille's  et  tués  par  petites  compaignies  :  dont 
ensemble  se  trouveroit  grand  nombre  :  et  se  tindrent 
assez  près  de  la  Hamette  et  de  Renais ,  par  les  bois 
et  par  les  fortes  bayes,  aucuns  Gandois  :  qui  se  nom- 
moyent  les  compaignons  de  la  verde  tente  :  lesquels 
firent  moult  de  maux  et  de  pillages,  sur  les  gens  du 
duc  :  et,  pource  que  le  paï's  du  Was  (qui  sied  entre 
le  Lis  et  l'Escaud  )  et  aussi  le  païs  des  Quatre-mes- 
tiers,  estoit  le  droit  païs,  et  la  droite  .ourse,  et  la 
fourmilière,  où  estoit,  et  dont  naissoit  le  plus-grand 
pouvoir  de  ceux  de  Gand  ,  le  duc  se  délibéra  de 
passer  l'P^scaud,  pour  entrer  en  iceluy  païs,  à  toute 
puissance. 

Si  fit  au  lieu  de  Terremonde  son  appareil  et  son 
mandement  :  et  vint  le  duc  Jeban  de  Clévcs,  son  ne- 
veu, moult  bien  acompaignede  nobles  bommes,  et  de 
crennequiniers  d'Alemaigne  :  et  par  un  mardi,  cin- 
qie'me  jour  de  juin,  fuient  envoyés  les  marescbaux 
des  logis,  fourriers,  et  autres  :  et  fut  cbcf  le  signeur 
de  Contay,  pour  lors  maistre-d'bostel  de  la  ducbesse 
de  Bourgongnc,  un  moult-notable,  vaillant,  et  dili- 
gent clievalier,  et  lequel  estoit  lieutenant  pour  le  ma- 
rescbal  de  Bourgongne  :  et  fu  envoyé  aveques  luy 
pour  le  logis  du  comte  de  Cbarolois  :  et  pour  chacun 
signeur  y  avoit  gentils-hommes  envoyés,  un,  ou  plu- 
sieurs, pour  faire  les  logis.  Celuy  mardi  nous  pas- 
sasmes  l'eaue ,  devant  Riplemonde  :  et  passasmes 
environ  trois  cens  combatans  :  et  trouvasmes  un 
escuyer  gascon  :  qui  se  nommoit  Bertrandon  ,  et 
estoit  capitaine  du  cbastel  dudict  Riplemonde.  Cr- 
luy  nous  dît  tout  haut,  «  Beaux  signeurs,  la  nuict 

«  aproche  :  et  vous  estes  près  de  voz  ennemis  :  et  suis 
«  asseuré  qu'à  Themesie  (0  a  deux  mille  Gandois,  qui 
«  n  attendent  que  nouvelles  de  vostre  descente  :  et 
(c  d'autre  part,  cy  au  plus-près,  en  ce  vilage  que  pou- 
«  vez  veoir,  a  tresgrosse  puissance,  aprestee  contre 
«  vous.  Si  pensez  de  vous  clorre  et  asseurer,  pour  vous 
«  deffendre  ,  si  besoing  en  avez  :  car,  pour  chose  qu'il 
(c  avienne,  je  n'ouvriray  le  cbastel,  que  mon  prince 
((  m'a  baillé  en  garde  :   si  je  n'ay  autres  nouvelles, 
(c  lettres,  et  enseignemens  de  luy.  »  Si  se  mirent  les 
principaux  ensemble.  Là  estoit  messire  François  l'Ar- 
ragonnois,  pour  lors  maistre  de  l'artillerie  :  qui  avoit 
par  bateaux  amené  dix  ou  douze  serpentines,  à  légers 
chariots.   Là  estoit  messire  Jaques  signeur  de  Har- 
chies,  le  signeur  de  Rabaudanges,  et  autres.  Si  parla  , 
le  premier,  le  signeur  de  Coutay  :  et  dît,  k  Beaux 
«  signeurs,  combien  que  le  vilage    soit  tout  brûlé 
c(  et  vague ,  il  nous  y  convient  choisir  une  place ,   et 
«  la  clorre  sur  les  ennemis,  de  ce  que  nous  avons  d'ar- 
(c  tillerie,  et  faire  un  feu,  et  demeurer  en  armes  tous 
a  ensemble  ceste  nuict.  >» 

Ainsi  fut  faict,  et  la  place  prise  devant  l'église,  et 
ordonnés  et  mis  gens-de-bien  à  pié,  et  à  cheval  pour 
escoutes  :  et  les  Gandois  (qui  estoyent  à  Vasselle  C^), 
si-pres  de  nous,  qu'à  veiie  de  vilage)  firent  grand 
guet  de  leur  coslé,  et  ne  furent  pas  avertis  de  nostre 
convive  :  et  pour  ceLle  nuict  ne  fut  rien  empris  les 
uns  sur  les  autres.  Le  lendemain,  au  plus-matin,  le 
comte  de  Sainct  Pol,  et  le  signeur  de  Cimay  (qui  con- 
duisoyent  Tavantgarde)  passèrent,  en  leurs  personnes. 
Le  signeur  de  Contay  et  plusieurs  autres  leur  alerent 

au-devant.  Si  demanda  le  comte  audict  signeur  de 
Contay,  où  son  logis  estoit  délivré  :  lequel  luy  res- 
pondit,  et  monstra  que  l'on  avoit  délivre'  son  logis  à 
l'entrée  du  vilage  de  Vasselle,  en  certaines  maisons: 
mais  il  convenoit  voisiner  aveques  les  ennemis  :  qui 
estoyent  en  grand  nombre  audict  Vasselle.  Lors  dît 
le  comte  de  Saincl-Pol,  que  si  près  ne  pouvoyent  lo- 
ger, sans  débat.  Si  renvoya  les  cliarriëics,  et  les  ba- 
teaux, où  il  estoit  passe,  et  de  ses  gens,  pour  faire 
passer  hastivement  mille  archers  à  pie',  et  trois  cens 
lances,  à  deux  chevaux  pour  hommes  d'armes,  pour 
le  plus  :  et  tandis  alérent  le  comte  et  le  signeur  de 
Cimay  ouir  messe  :  et  furent  ceux,  qu'ils  avoyent  or- 
donne's,  tantost  passes  :  car  ils  avoyent  quatre  grandes 
charrie'res,  et  d'autres  batteaux,  à  passer  gens-de-pie'. 
Si  fut  prestement  sonne',  et  commande',  que  chacun 
s'apprestast  ,  pour  combatre  les  ennemis  :  et  mar- 
che'rent  les  enseignes,  qui  furent  passées,  et  ces  ar- 
chers à  pie  :  qui  moult  desiroyent  de  grever  leurs 
ennemis. 

Quand  les  Gandois  sentirent  venir  et  veirent  apro- 
cher  les  compaignies,  ils  se  retraïrentà  garder  un  gros 
boulovart,  qu'ils  avoyent  fait  et  e'ievé  sur  le  grand 
chemin  :  mais  peu  y  arestérent,  que  les  archers  ne 
le  fissent  desemparer  :  et  en  y  eut  plusieurs  morts  et 
pris,  et  les  autres  s'enfuirent  :  mais  grande  partie 
d'eux  furent  si-pres-haste's  et  suyvis,  qu'ils  se  retraï- 
rent  en  une  petite  maison,  close  d*eaue,  et  autres  en 
un  monstier.  En  ces  deux  lieux,  et  h  une  fois,  furent 
Gandois  assaillis  :  et  dura  l'assaut  plus  de  trois  heures  : 
et  le  comte  de  Sainct-Pol  (qui  tousjours  doutoit  la 
rencharge    des    Gandois  )    entretenoit   les  hommes- 

d'armes  sons  Festendard,  le  mieux  qu'il  pouvoit  :  mais 
les  jeunes  gens  estoyent  fors  (')  à  tenir  en  ordre  :  et 
se  déroboycnt,  pour  aler  assaillir  avequeslcs  archers, 
et  tellement  que  les  enseignes  demourérent  (telle  fois 
fut)  petitement  acompaignees  :  et  le  comte  dît  par 
plusieurs  fois,  «  Nous  nous  mettons  en  desordre, 
«  contre  la  doctrine  de  la  guerre  :  et  (peut  estre)  noz 
«  ennemis  sont  plus-près  que  nous  ne  pensons.  Chacun 
«  se  veut  avancer  :  et  cuide  bien  faire  :  mais  je  dy 
«  qu'il  aquiert  assez  honneur,  qui  se  garde  de  honte.  » 
Le  signeur  de  Cimay  metloit  grand'peine  de  re- 
cueillir ses  gens  :  et  avint  que  l'église  et  le  chastel  fu- 
rent si-fiérement  assaillis  ,  que  les  Gandois  deman- 
dèrent les  capitaines,  pour  eux  rendre  :  et  alle'rent 
celle  part  le  comte,  et  le  signeur  de  Cimay:  et  tandis 
les  Gandois,  qui  se  tenoyent  à  Themesie,  et  autres, 
s'assemblèrent  environ  trois  mille  :  et  avoyent  plu- 
sieurs chariots  de  petite  artillerie,  et  légère  :  et  abor- 
dèrent droit  devant  l'estendard  des  hommes-d'armes  : 
et  trouvèrent  la  compaignie  en  petit  ordre.  Si  se 
monstrèrent  les  Gandois  à  une  foule,  moult-fièrement  : 
et  s'arrestèrent,  pour  le  creux  d'un  grand  chemin. 
Là  vey  je  Guy  de  Benthun  (qui  portoit  l'estendard 
du  comte  de  Sainct-Pol)  marcher  sur  les  ennemis, 
sans  regarder  qui  le  suyvoit  :  et  endura  et  soustint, 
sans  démarcher,  moult-vaillamment  :  et  fut  moult- 
longuement  sans  grand  secours,  ou  aide.  Toutesfois 
chacun  recourut  à  son  enseii^ne  :  et  revint  le  comte 
à  son  estendard  :  qui  fut  suivy  de  ses  gens  :  et  d  autre 
part  le  signeur  de  Cimay  ralia  les  archers  :  et  vint,  à 
la  couverre  des  hayes  du  vilage,  donner  sur  costièie 

(le  ses  ennemis.  Si  fut  marclié  sur  eux  baudemcnl, 
d'un  costé  et  d'autre  :  et  combien  que  les  Gandois 
eussent  grand  ordre  et  grand  vouloir,  toutesfois  si  se 
mirent  ils  prestement  en  roupture  et  déconfiture  :  et 
furent  gaigne's  leurs  chariots,  et  artillerie,  dont  ils 
avoyent  assez  amené'  aveques  eux  :  et  se  continua  la 
cliace  loing,  et  longuement. 

Le  duc  de  Bourgongne  (qui  fut  de  l'autre  part  de 
la  rivie're)  ouit  le  hu  et  la  noise,  qui  se  faisoit  à  Te- 
carmouclie,  d'une  part  et  d'autre.  Si  entendit  que  les 
premiers  avoyent  à  bcsongner  :  et  se  bouta  en  une 
petite  nacelle,  luy  et  son  fils  le  comte  de  Charolois,  et 
son  neveu  le  duc  de  Cle'ves,  et  messire  Cornille  ,  bas- 
lard  de  Bourgongne  :  et  passa  l'eaue  :  et,  selon  que 
les  gens-d'armes  passoyent ,  ils  les  faisoient  mettre  en 
bataille,  pour  soustenir  ce  que  besoing  faisoit  :  et 
tousjours  passoyent  gens-d'armes,  à  force  et  à  puis- 
sance :  et  chacea  le  comte  de  Sainct-Pol  juscpies  à  ce 
que  lesigneur  de  la  Hauverdrie  et  autres  luy  certifie'- 
rent,  qu'ils  avoyent  veu  les  Gandois  entrer  es  bar- 
rie'res  et  fermetés  de  Gand  :  et  certes  les  Gandois  per- 
dirent, celuy  jour,  bien  deux  mille  hommes  :  et  le 
bon  duc  recueillit  les  signeurs  et  les  com]>aignons 
mouU-agreablement  :  et,  durant  l'e'carmouclie,  pas- 
soyent les  gens-d'aruies  :  comme  dict  est.  Le  comte 
d'Estampes  (qui  pour  ce  jour  faisoit  l'arriérega:  de)  fut 
averti  qu'aucuns  Gandois  vouloyent  rompre  une  di- 
gue :  par  quoy  l'eaue  pouvoit  nuire,  et  grever  l'ar- 
mée :  comme  l'on  disoit.  Si  fit  passer  des  archers  en 
petit  nombre  :  (|ui  rompirent  iceîle  emprise  :  et  en 
tuèrent,  et  prirent  :  et  ainsi  se  passa  celle  journée  : 
et  dura  le  passage  des  gens-d'armes  celuy  jour,  et  l.i 

plus-part  du  jeudy  :  et  estoit  la  compaignie  grosse  et 
belle  :  car  le  duc  de  Cléves  vint  servir  le  duc,  son 
oncle,  à  quinze  cens  chevaux,  gens  moult-bien  monte's 
et  arme's  à  la  façon  et  guise  d'Alemaigne  :  et  disoit  on 
larmee  du  duc  de  Bourgongne,  de  huict  à  neuf  mille 
combatans,  et  non  plus. 

Le  vendredy,  au  poinct  du  jour  ,  fut  faicte  une 
alarme  :  et  se  tira  chacun  a  son  enseigne,  armé  et 
embattonné,  comme  il  appartient  :  et  fut  ordonné 
que  chacun  seroit  à  pié,  exceptés  les  chevaucheurs  et 
découvreurs,  au  nombre  de  centchevaux-legers,  pour 
sçavoir  des  nouvelles  et  convive  des  ennemis.  Si  tira 
le  duc,  et  ses  enseignes,  en  une  grande  place,  qui  est 
entre  Vasselle  et  Ruplemonde,  et  sur  la  venue  de 
ceux  de  Gand.  Hervé  de  Meriadet  portoit,  celuy  jour, 
l'estendard  du  duc  :  et  le  conduisoit  le  bastard  de 
Bourgongne  :  qui   moult  bien  le  sçavoit  faire  :   et , 
combien  que  le  comte  Charles  fust  jeune,  et  en  sa 
première  armée,  toutesfois  il  marchoit,  ou  l'espee , 
ou  le  batton  au  poing  :  et  tenoit  gens  en  ordre,  et 
en  bataille  :  et  se  faisoit  douter  et  obeïr  :  et  monstroit 
bien  que  le  cueur  luy  disoit  et  apprenoit  qu'il  estoit 
prince ,  né  et  élevé  pour  autres  conduire ,  et  gouver- 
ner. Fiére  chose  fut  à  voir  telle  assemblée,  telle  no- 
blesse, et  tel   peuple   :  dont  seulement  la  fierté  de 
l'ordre ,  la  resplendisseur  des  pompes  et  des  armeures, 
la  contenance  des  estendards  et  des  enseignes,  estoit 
suffisant  pour  ébahir  et  pour  troubler  le  harderaent 
et  la  folle  emprise  du  plus-hardi  peuple  du  monde  : 
et  demeurèrent  les  batailles  en  ordre,  jusques  il  fut 
haute  heure ,  que  les  chevaucheurs  raportcrent  que  ce 
n'estoit  rien.  Si  se  retrait  chacun  eo  son  logis  :  et  cer- 

lifîe  qu'avant  qu'il  fust  midy ,  l'on  eut  deux  ou  trois 
alarmes  en  Tost ,  suivans  Tun  l'autre  :  et  sailloycnt 
les  enseignes  hors  du  logis,  et  les  gens  armés,  à  pie 
et  à  cheval  :  et,  à  ce  que  j'entencîi  depuis,  ce  fut  par 
les  chevaucheurs  :  qui  veirent  saillir  ceux  de  Gand  et 
leur  charroy,  se  mettans  en  ordre  autour  de  leur 
vile  (•),  pour  venir  combatre  leur  signeur  :  dont  me&- 
sire  Louis  de  Mamines  fit  le  vray  raport  :  comme 
vous  orrez  cy-apres.  Celuy  jour,  environ  une  heure 
après  midy,  le  duc  (qui  fut  averti  que  les  Gandois  à 
tout  effort  estoyent  issus  de  Gand,  pour  venir  leur 
signeur  assaillir  et  combatre)  se  mit  aux  champs,  les 
archers  à  pie ,  et  les  autres  à  cheval  :  et  fut  le  champ 
pris  entre  Ruplemonde  et  Yasselle  :  et  laissa  le  dur 
aprocher  les  Gandois,  et  venir  jusques  au  vihige,  et 
le  plus-avant  que  faire  se  peut. 

Le  comte  de  Sainct-Pol  et  messire  Jehan  de  Crouy 
eurent  la  première  e'carmouche  :  et  le  duc  de  Bour- 
gongne  envoya  le  duc  de  Cle'ves,  et  sa  compaignie, 
tenir  le  visage,  à  la  venue  de  Themesie  :  où  l'on  di- 
soit  que  s'esloit  assemblé  grand  nombre  de  Gandois  : 
et  doutoit  on  qu'ils  ne  vinssent  à  puissance  de  costé, 
ou  par  derrière  :  et  à  ceste  cause  fut  mise  la  bataille 
du  duc ,  par  deux  ou  trois  fois,  à  rechange  de  place. 
Là  fit  le  bon  duc  chevaliers,  de  sa  main,  l'infant 
Jehan  de  Portugal,  fils  du  duc  de  Coïmbres,  Philippe 
Pot,  signeur  de  la  Roche ,  Guillaume  Raolin,  signeur 
de  Beaucharap ,  Guillaume  de  Sainct-Songne ,  Michau 

(")  Autour  Je  leur  vile  :  tout  ce  récit  semble  invraisemblable,  parce 
que  rarmëe  du  duc  de  Bourgogne  éloit  alors  à  huit  grandes  lieues  de 
Gand.  11  paroît,  suivant  l'ancien  commentateur,  qu'il  s'agit  ici  de  la 
ville  de  Tamise. 

de  Changy ,  Anthoine  et  Philippe,  Laslards  du  diiC 
Antlioine  de  Biabant ,  et  moult  d'autres.  Là  \ey  je 
messiie  Louis  de  la  Viévile,  signeur  de  Sains,  relever 
bannie're  :  et  le  présenta  le  roy-d'armes  de  la  Toison 
d'or  :  et  ledict  messire  Louis  tenoit,  en  une  lance, 
le  pennon  de  ses  plaines  armes  :  et  dît  ledict  Toison, 
«  Mon  tresredouté  et  souverain  signeur ,  voycy  vostre 
ce  humble  suget  ,  messire  Louis  de  la  Viévile ,  issu 
«  d'ancienne  l)annie're ,  à  vous  sugette  :  et  est  la  si- 
te gneurie  de  leur  bannière  entre  les  mains  de  son 
«  aisnè  :  et  ne  peut,  ou  doit,  sans  méprendre,  porter 
c(  bannie're,  quant  à  la  cause  de  la  Viévile,  dont  il 
«  est  issu  :  mais  il  a  par  partage  la  signeurie  de  Sains, 
«  anciennement  terre  de  bannière.  Parquoy  il  vous  sup- 
<c  plie  (considérée  la  noblesse  de  sa  nativité,  et  les  ser- 
«  vices  faicts  par  ses  prédécesseurs)  qu'il  vous  plaise  de 
<(  le  faire  banneret,  et  le  relever  en  bannière  :  et  il  vous 
«  présente  son  pennon  armoyé,  sufiisarnment  acom- 
«  paignè  de  vingt  cinq  hommes-d'armes  pour  le  moins, 
c(  comme  est  ,  et  doit  estre ,  l'ancienne  coustume.  » 
Le  duc  luy  respondit  que  bien  fust  il  venu ,  et  que 
voulontiers  le  feroit.  Si  bailla  le  roy-d'armes  un  cou- 
teau au  duc  :  et  prit  le  pennon  en  ses  mains  :  et  le 
bon  duc,  sans  oster  le  gantelet  de  la  main  sencstre, 
feit  un  tour  au  tour  de  sa  main,  de  la  queue  du 
pennon  :  et  de  l'autre  main  coupa  ledict  pennon  : 
et  demoura  quarré  :  et,  la  bannière  faicte,  le  roy- 
d'armes  bailla  la  bannière  audict  messire  Louis  :  et 
luy  dît  ,  ((  Noble  chevalier  ,  recevez  l'honneur ,  que 
«  vous  fait  aujourdhuy  vostre  signeur  et  prince  ,  et 
«  soyez  aujourdhuy  bon  chevalier  :  et  conduisez  vostre 
((  bannière  à  l'honneur  de  vostre  lignage,  i» 

Ainsi  fut  le  signeur  de  Sains  relevé'  en  bannière  : 
et  prestement  se  présenta  messire  Jaques,  signeur  de 
Harcliies  ,  en  Hainaut  :  et  porta  son  pennon ,  suffisam- 
ment acompaigné  de  gens-d'armes,  siens,  et  d'autres, 
qui  l'acompaignoyent.  Celuy  messire  Jaques  requit  h 
son  souverain  signeur,  comme  comte  de  Hainaut, 
qu'il  le  fist  banneret  en  la  signeurie  de  Harchies  : 
et,  à  la  vérité,  bien  luy  devoit  estre  acordé  :  car  il 
estoit  un  tresvaillant  clievaiier  de  sa  personne  :  et. 
avoyent  luy  et  les  siens  lionnorablement  servi  en 
toutes  guerres.  Si  luy  fut  acordé  :  et  fut  faict  ban- 
neret, celuy  jour,  le  signeur  de  Harcliies  :  et  de  ces 
deux  bannières  je  fay  dilference  :  d'autant  que  l'un 
relève  sa  bannière,  et  l'autre  entre  en  bannière  :  et 
tous  deux  sont  nouveaux  bannerets  celuy  jour  :  comme 
dict  est  :  et  ay  voulontiers  ccste  chose  escrite  :  afin 
que  ceux,  qui  après  viendront,  sachent  ce  que  j'ay 
apris  et  compris  des  cérémonies  ,  appartenantes  à 
noblesse,  pour  en  cueillir  le  fruit,  et  laisser  le  mau- 
vais. 

Ainsi  se  firent  chevaliers  et  bannières  :  et  le  comte 
de  Charolois  faisoit  chevaliers,  en  sa  première  bataille  : 
et  aprenoit  œuvres  de  prince  à  faire.  Là  fit  il  clievaiier 
Jehan  de  Rossimbos,  signeur  de  Formelles,  son  second 
chambellam,  et  Baudoin  de  NoycUes,  son  maistre- 
d'hostel ,  et  moult  d'autres  :  dont  il  ne  me  souvient. 
Le  comte  d'Estampes  et  messire  Anthoine,  bastard  de 
Bourgongne  ,  tenoyent  une  moult -grosse  arriére- 
garde,  ainsi  que  sur  costiére,  pour  joindre,  et  pour 
secourir  si  besoing  faisoit  :  et,  comme  dict  est,  sur 
l'avantgarde  client  l'ècarmouche  :  et  se  trouvèrent  les 
Gandois  en  moult-grand  nombre. 

Si  commencèrent  trompettes  à  sonner,  artilleries  à 
poudre  de  toutes  pars  à  tirer ,  et  archers  à  huer,  à  mar- 
cher, et  à  tirer  de  moult-^rand  courage  :  et  s'avança  mes- 
sire  Jaques  de  Luxembourg  chevaleureusement,  sur  un 
coursier  bon  et  puissant  :  mais  le  cheval  fut  abatu  sous 
luy  par  les  Gandois  :  et  y  eut  de  grandes  armes  faictes 
à  le  secourir,  et  recourre.  Fie'rement  fut  la  première 
pointe  combatue  :  mais  les  Gandois  ne  peurent  le 
traict,  ne  le  faix  des  gens-d'armes  porter,  ne  souf- 
frir :  et  se  mirent  à  la  fuite  et  desroy  :  et  se  mirent 
les  derniers  et  seconds  à  fuïr,  de  l'elFroy  des  premiers. 
Advint  que  messire  Cornille,  bastard  de  Bourgongne, 
quand  il  veit  les  Gandois  branler ,  se  déroba  de  la 
bataille,  où  il  estoit  aveques  le  duc,  son  père  :  et  fut 
suyvi  des  jeunes  gens  de  sa  chambre,  en  petit  nom- 
bre :  comme  Jaques  Dorsan ,  Pierre  Chenu,  Tierri  de 
Charmes,  Jehan  de  Longchamp,  et  de  peu  d'autres  : 
et  vint  passer  le  chevalier  à  un  passage,  où  il  ren- 
contra les  Gandois  à  grosse  flotte  :  qui  s'en  fuyoyent 
ensemble,  et  serre's.  Si-ne  regarda  pas  le  noble  cheva- 
lier quel  nombre,  et  quelles  gens  :  mais  coucha  sa 
lance,  et  les  rompit,  et  en  abatit  plusieurs,  de  celle 
rencontre  :  et  fut  suyvi  courageusement  des  nobles 
hommes  dessusdicts.  Mais  ainsi  avint  que  Fortune  (qui 
a  les  yeux  bande's,  et  qui  ne  congnoit ,  ne  veut  grand 
ne  petit  congnoistre  :  ains  de  sa  perverse  condition, 
et  propriété  irraisonnable,  ressemble  l'aigle,  ou  l'oy- 
seau  de  proye  qui  se  fiert  parmi  les  coulombs,  et  ne 
quiert,  ne  demande,  que  des  meilleurs,  pour  sa  pas- 
ture  et  proye)  guida  la  picque  ou  la  lance  aiguë  d'un 
vilain,' maudit  et  déloyal  :  et  fut  atteint  le  noble  - 
chevalier  en  la  bouche,  d'un  coup  en  montant,  tel- 

lement  qu'il  eut  la  teste  persee  en-dessus  :  et  luy 
clieut  le  sang  et  la  cervelle  en  la  bouche  :  et  preste- 
ment mourut. 

De  grandes  armes  firent  les  nobles  hommes  dessus- 
dicts,  et  grandes  dibgences  :  et  moult  y  eut  de  Gan- 
dois  piteusement  occis,  tant  pour  la  deconfituie,  que 
pour  la  vengeance  d'icelle  mort  :  et  fut  Tendemain 
certifie',  par  gens  à  ce  commis,  que  l'on  avoit  comple', 
sur  le  lieu,  plus  de  trois  mille  hommes  morts.  L'hon- 
neur, la  journée,  et  la  victoire,  demeura  au  duc  : 
mais  il  fit  si  grande  perte,  à  la  maison  de  Bourgongne, 
en  la  mort  du  bastard,  que  la  vengence  de  cent  mille 
vilains,  morts  à  ceste  cause,  ne  sauroyent  la  perte 
satisfaire.  Grand  deuil  et  cjrand  regret  fit  le  bon 
duc,  à- part,  de  son  bastard  :  que  moult  aymoit. 
Aussi  fit  le  comte  de  Cliarolois,  et  messire  Anthoine, 
Jjastard  de  Bourgongne,  son  fre're  ;  et  de  là  en-avant 
ne  fut  plus  appelé  ledict  messire  Anthoine  par  son 
nom ,  mais  baslard  de  Bourgongne  seulement.  Ainsi 
se  départit  celle  journée  :  et  le  corps  de  messire  Cor- 
uille  fut  envoyé'  à  Brucelles  :  et  le  fit  enterrer  la  du- 
chesse à  Saincte- Goule,  moult-honnorablement:  car 
elle  l'aimoit  moult  pour  ses  bonnes  vertus  :  et  fut  mise 
sur  luy  sa  bannieVe ,'  son  estcndard,  et  son  pennon  : 
et  depuis  me  dît  Toison  d'or,  qu'il  n'appartenoit  à 
nomme  ces  trois  choses  estre  mises  en  pareure  sur  sa 
sépulture,  s'il  n'estoit  mort  en  bataille  :  mais  bien 
l'un,  ou  les  deux,  et  non  point  les  trois  ensemble. 
Celuy  jour  fut  blecë  le  signeur  de  Cimay,  au  pie  :  et 
messire  Jaques  de  Lalain  eut  la  jambe  faucce,  d'une 
pique  :  et  demeure'rent,  pour  aucuns  jours,  au  chastel 
de  Ruplemonde,  et  jusques  à  ce  qu'ils  hc  peurent  aider. 

Or  fut  la  bataille  de  Rupleraonde  le  vendredi  ;  cl 
le  lendemain  vindrent  les  Holandois  à  grand  nombre 
de  bateaux  :  et  furent  bien  trois  mille  combatans  :  et 
les  menoyent  et  conduisoyent  le  signeur  de  la  Vére, 
le  signeur  de  Brederode,  et  le  signeur  de  Launoy, 
gouverneur  de  Holande  :  et  fut  tresbelle  chose  à  les 
veoir  venir  par  la  rivie're  de  l'Escaud  :  et  ont  une 
manie're  d'aler  en  armes  et  en  guerre  :  qui  est  telle  , 
que  tous  les  jours  les  nobles  hommes  ont  les  cottes- 
d'armes  vestues  :  et  portent  les  bannerets  leurs  ban- 
nieVes  de'pleyees,  et  les  autres  leurs  pennons  armoyés, 
dépleye's  :  et  toute  celle  guerre ,  des  qu'ils  descendi- 
rent de  leurs  bateaux,  alérent  à  pie  ou  à  chariots,  en 
tel  estât  qu'il  est  escrit  cy-dessus.  Assez  tost  après  se 
partit  le  duc,  de  Riplemonde  :  et  tira  en  un  gros 
vilage,  que  l'on  appelle  Eursel  (0  :  et  là  cuidoit 
trouver  les  Gandois  :  mais  ils  estoyent  tellement  e'pou- 
vente's  de  la  bataille,  que  tous  ceux  de  ce  quartier  là 
s' estoyent  retirés  à  Gand,  pour  eux  garentir  :  et  fit  le 
duc  bouter  le  feu  par  plusieurs  vilages,  en  son  pais 
rebelle  :  et  envoya  messire  Anthoine,  bastard  de 
Bourgongne,  le  signeur  de  Bausignics,  messire  Jaques 
de  Lalain ,  et  les  Holandois ,  au  pais  des  Quatre 
mestiers. 

Si  sceurcnt  les  Gandois  que  le  bastard  de  Bour- 
gongne estoit  logé  en  leur  signeurie  :  comme  ils  di- 
soyent.  Si  eut  un  coutelier ,  qui  faisoit  couteaux  et 
canivets,  à  la  marque  du  wibrekin  :  qui  en  françois 
est  appelé  un  foret  à  percer  vin.  Celuy  coutelier  éleva 
les  Gandois  en  grand  nombre  :  et  vindrent  courre 
sus  auxdicts  signeurs  :  qui  se  mirent  en  bataille  :  et 
(*)  Eursel,  lisez  Eluersele.  L. 

leur  coururent  sus,  et  les  de'confirent  :  et  moult  eu 
occirent,  et  prirent  :  et  les  fugitifs  de  celle  journée 
rencontre'rent  les  Holandois ,  qui  estoyent  loge's  à 
Eurselle  :  lesquels  les  déconfn  ent  pour  la  seconde  fois 
celuy  jour  :  et  fut  pris  le  coutelier,  et  pendu  :  et  de 
tous  ceux,  que  l'on  prenoit,  on  en  faisoit  justice, 
de  main  de  bourreau  :  et  congnut  ledict  coutelier, 
à  sa  mort,  que  les  Gandois  luy  avoyent  donnée  la 
comte',  et  le  pais  de  Was  :  mais  il  en  prit  piteuse 
possession.  Ainsi  faisoit  le  duc  de  Bourgongne  la 
guerre  contre  les  Gandois,  ses  rebelles  (0  :  et  destrui- 
soit  son  propre  pais ,  par  celuy  accident ,  de  sang  et  de 
feu:  car  Ton  mettoit  ce,  qui  estoit  atteint,  tout  à 
sang  et  à  justice  :  et  bruloit  on  tout  le  plat-païs  :  dont 
si-grand  nombre  de  maisons  et  de  vilages  furent  ars 
et  brule's,  qu'il  montoit,  en  nombre,  à  une  grande 
province  :  et,  combien  que  le  duc  fust  en  ce  déplai- 
sir et  baine  contre  les  Gandois ,  et  leurs  adberans , 
toutesfois  se  tenoyent  es  bois,  et  es  marests,  plusieurs 
pauvres  gens,  et  en  grande  quantité,  qui  se  venoyent 
rendre  à  la  mercy  de  leur  prince  :  et  il  leur  par- 
donnoit  libéralement,  et  les  envoyoit  à  sauveté,  se- 
lon qu'ils  se  rendoyent. 

(0  Les  rebelles  :  ces  deux  mots  sont  supprimés  dans  Tédilion  pu- 
bliée par  Laiirens.  On  remarque  encore,  au  revers  de  ce  feuillet, 
que,  dans  le  litre  du  chapitre  xxvi,  le  même  éditeur  a  remplacé  la 
phrase  suivante  :  et  comment  les  Gandois  continuèrent  en  obstination 
et  rébellion  ,  par  celle-ci  :  sans  toutesfois  riens  prouffîler.  Voyez ,  à  ce 
sujet,  ravcrtissement  placé  en  t«le  du  tome  ix.  (  lY.  du  Libr.-édit.  ) 

CHAPITRE  XXVI. 

Comment  le  roy  Charles  ,  septième  j  enwc'ya  ses 
ambassadeurs  vers  le  duc  de  Bourgongne  et  les 
GandoiSj  pour  cuider  faire  paix  entre  eujc  :  et 
comment  les  Gandois  continuèrent  en  obstination 
et  rebellioji. 

pjv  ce  temps  le  roy  Charles  (  qui  desja  avoit  fait  sa 
conqueste  en  Normandie,  et  desiroit  de  relourneren 
Guienne,  et  en  Bordelois,  contre  les  Anglois,  et  en 
cette  guerre  soy  servir  du  comte  de  Sainct-Pol ,  et 
d'autres  gens-d'armes,  qui  estoyent  ensongne's  en  la 
guerre  de  Gand)  envoya  son  ambassade  devers  le  duc, 
après  en  avoir  esté  requis  et  supplié  par  les  Gandois, 
se  trouvans  mal  de  leur  folle  emprise  :  et  députa 
chef  d'icelle  ambassade  le  comte  mesme  de  Sainct-Pol 
(combien  qu'il  fust  en  l'armée  :  comme  dict  est)  le 
procureur  du  Roy,  et  maistie  Guillaume  de  Pouppin- 
court.  Si  vindrent  devers  le  duc,  en  son  pais  de  Was, 
et  là  où  il  estoit  logé  aux  champs  :  et  les  receut  le 
duc  moult -honnorableiuent  :  et,  après  avoir  ouy 
leur  commission,  il  fut  content  que  lésdicts  ambas- 
sadeurs allassent  à  Gand,  et  veissent  et  ouïssent  les 
raisons  de  ses  ennemis  :  mais  le  comte  de  Sainct-Pol 
n'y  voulut  point  aler.  Si  alérent  le  procureur  du  Roy 
et  ledict  de  Pouppincourt  celle  part  :  et  furent  bien 
recueillis  des  Gandois,  de  prime-face  :  pource  qu'ils 
cuidoyent  que  le  Roy  les  envoyoit  devers  eux,  pour 

^mbracer  leur  faict  contre  le  duc.  Si  firent  plaintes 
injuriables,  des  termes  que  leur  avoit  tenu  leur  comte  : 
comment  il  leur  avoit  voulu  rompre  leurs  privile'ges 
et  franchises,  et  mettre  tribut  sur  le  sel  :  comment 
il  leur  avoit  leurs  bourgeois  pris  et  occis,  et  exécute's 
d'espee  et  de  corde,  par  main  de  bourreaux  et  au- 
trement :  comment  il  bruloit  et  exiloit  les  maisons, 
et  les  demourances  de  leurs  sugets ,  et  bourgeois,  et 
leurs  he'ritages  :  et  sembloit,  à  ouir  leur  proposition 
et  remonstrance,  que  le  duc  eust  grand  tort,  de  re- 
tour, qu'il  ne  soufTroit  les  signeurs  de  Gand  possesser 
signeurieusement  du  droit  et  signeurie  de  comte  , 
comme  si  eux-mesmes  fussent  signeurs  et  proprié- 
taires, ou  voisins  de  leur  prince  :  et  congnurent  assez- 
tost  les  ambassadeurs  du  Roy  leur  rébellion,  et  vou- 
lonté  :  combien  que,  comme  sages,  ils  entendirent 
le  proposé  des  Gandois,  froidement,  et  par  plusieurs 
journées. 

En  ce  temps  s^estoit  tire'  le  duc  à  Vasmustre,  un 
gros  vilage,  qui  sied  sur  l'Escaud  W  :  et  fut  envoyé 
de  là  le  comte  d'Estampes,  faire  une  cbevaucliee  par 
le  pais  :  et  fit  ce  jour  une  si-grande  chaleur  de  sou- 
leil,  que  plusieurs  des  chevaux  de  la  compaignie  du 
comte  moururent  celuy  jour.  Le  comte  fit  rompre 
plusieurs  boulovars,  faicts  par  les  Gandois  :  et  vint 
instituer  devant  Morl)ecque  :  mais  il  trouva  que  les 
Gandois  avoyent  fortifié  le  vilage  (qui  est  clos  de 
marests  et  de  maresçages)  et  avoyent  enclos,  en  leur 
fortification ,  l'abaie  de  Los  C^)  en  Flandres  (  qui  est 
une  grosse  abaïe  de  l'ordre  de  Cisteaux)  et  n'avoit 
qu'une  entrée,  bien  barrée,  et  fossillee  de  grands 

V)  Sur  VEsçaud,  [Uez  sur  la  Darme.  —  (»J  Los ,  lisez  ^aud^loo.  L. 

fossés,  et  de  pertuis  tout  à  l'en  tour,  à  manie're  de» 
pie'ges,  pour  garder  que  l'on  n'y  peust  aprocher  à 
cheval  :  et  s'estoyent  les  Gandois  de  là  environ  retire's 
en  ce  lieu,  en  grand  nombre  :  et  le  dellendoycnt  d'ar- 
tillerie ,  et  de  puissance.  Si  ne  fut  point  le  comte  con- 
seillé d'assaillir  le  vilage  :  ains  s'en  retourna,  luy  et 
sa  compaignie,  moult-grevés  de  la  chaleur. 

Le  l'endemain  y  fut  envoyé  le  comte  de  Charolois, 
noblement  et  puissamment  acompaigné  du   duc  de 
Cléves,  et  d'autres  princes  et  signeurs  :  et  certes  la 
chaleur  du  jour  fut  si-grande  et  si-extréme,  que  je 
vey  pescher  l'eaue  troble  aux  salades ,  et  boire  l'eaue 
d'un  fossé,  et  le  puiser  jusques  à  la  boiie  :  et  mou- 
rurent gens  et  chevaux  de  chaud,  comme  le  premier 
jour.  Le  comte  vint  devant  Morbecque  :  et  trouva  le 
lieu  fort,  et  gardé,  comme  il  est  dit  dessus.  Si  fut  pris 
conseil  par 'les   princes  et  signeurs  :   et  furent  tous 
d'opinion  que  l'on  s'en  retournast,  sans  autre  em- 
prise faire  pour  celle  fois  :  et  pensoyent  et  pesoyent 
la  personne  du  comte  et  sa  première  course  :  mais  le 
jeune  prince  tenoit  opinion  contraire  :  et  disoit  que 
les  vilains ,  ne  leur  fort  lieu,  ne  faisoyent  point  à 
craindre  :  et  se  mit  en  tous  les  devoirs,  que  vaillant 
prince  se  peut  mettre  :  mais  les  signeurs  d'Auxi  et 
de  Formelles  luy  remonstroyent  qu'il  se  contenlast 
de  l'opinion  des  sages  capitaines,  expérimentés,  que 
le  duc,  son  père,  avoit  envoyés  aveques  luy  (comme 
le  signeur  de  Ternant,  de  Crequi ,  et  de  Humiéres) 
et  qu'il  ne  fist  pas  chose,   parquoy  l'on  dist  (s'il  en 
mesavenoit  )  que  par  sa  jeunesse  et  verdeur  il  cust 
mis  le  cas  de  son  père  en  danger.  Le  comte  ne  se 
vouloit  contenter  :  et  bien  luy  sembloit  bonne  l'cxe- 

cution  à  cela  :  et,  au  moins,  requeroit  qu'il  couchast 
celle  nuict  devant  les  ennemis,  et  que  l'on  renvoyast 
querre  de  l'artillerie,  et  gens  (si  mestier  faisoit)  pour 
assaillir  le  vilage,  le  l'endemain  au  matin  :  mais  le 
conseil  ne  fut  pas  de  celle  opinion  :  et  s'en  retourna 
le  comte,  sans  autre  exécution  :  dont  il  larmoyoit 
de  dépit  et  de  courage  :  et ,  s'il  n'eust  douté  la  déso- 
béissance du  duc  son  pe're ,  il  ne  s'en  fust  pas  ainsi 
revenu. 

En  celuy  lieu  de  Wasemustre  revindrent  les  am- 
bassadeurs du  Roy  :  et  fut  le  bon  duc  bien -joyeux 
qu'ils  congnurent  la  grand  d  raison  des  Gandois.  Si 
se  partit  le  duc  de  Wasemustre  :  et  chevaucha  par 
les  pais  de  Flandres,  à  grosse  armée,  et  en  grand 
ordre  :  et  faisoit  tout  brûler  et  destruire  :  et  vcnoyent 
pauvres  gens  du  plat-païs  en  grand  nombre,  eux 
rendre  à  sa  mercy  :  et  il  leur  pardonnoit  moult- 
debonnairement.  Au  regard  de  Morbecque,  messire 
Anthoine,  bastard  de  Bourgongne  (qui  poursuyvit 
et  déconfit  les  Gandois  au  pais  de  Qualre-mestiers  ; 
comme  il  escrit  cy-dessus)  entra  à  Moibecque,  par 
le  costé  de  Gand,  non  fortifié,  et  dont  ils  ne  se  dou- 
toyent  :  et  pilla  et  brûla  le  vilage  :  et  rompit  tous 
les  forts  :  et  encliacea  les  Gandois,  à  Gand  ;  et  en 
prit  et  occît  plusieurs  :  et  le  duc  tira  ses  gens  près 
d'un  vilage,  nommé  Long-Pont  (0,  près  de  la  rivière 
de  l'Escaud.  Là  se  logea  le  duc  emmy  les  champs, 
en  tentes  pavillons,  et  loges  faictes  :  et  prit  chacun 
peine  de  soy  bien  loger  et  mettre  à  couvert,  tant 
pour  la  pluye,  comme  pour  le  souleil ,  et  pour  la 
chaleur,  qui   moult  fut  grand  celle  saison  :  et  tous 

10  Long-Pont,  lisez  le  passage  du  Long-Pont ,  près  de  la  Dorrac 

les  jours,  ou  bien  souvent,  se  faisoyent  courses  de- 
vant Gand,  par  les  compaignies  :  et  se  levoit  l'e'car- 
mouche  sur  eux  à  petites  compaignies  ,  pour  les 
cuider  tirer  aux  cliam])S  :  mais  ils  se  tenoyent  en  leurs 
forts,  et  près  de  leur  vile,  si  qu'on  ne  pouvoit  gue'res 
gaigîier  sur  eux,  ou  profiler,  à  les  envahir  par  telle 
manière,  mais  beaucoup  perdre. 

Le  passetemps   pour  jeunes  gens  ,  qui  desiroyent 
d'eux  adventurer,  estoit  bel  :  car  il  n'y  avoit  de  l'ost, 
jusques  à  Gand,  que  deux  lieues,  et  beau  pais  :  et, 
durant  ce  temps,  les  Gandois  (  qui  se  voyoyent  fort- 
sene's  en  leur   vile,  destruits  par  le  plat -pais,   et 
chargés  du  peuple  fugitif,  femmes  et  enfans)  requirent 
licence  de  renvoyer  devers  les  ambassadeurs  du  Roy, 
pour  rentrer  en  moyen  sur  la  pacification  de  ceste 
guerre.  Si  retourne'ient  lesdicts  ambassadeurs  à  Gand  : 
et  finalement  acorda  le  duc  une  tie've  :  qui  fut  prise, 
d'un  costé  et  d'autre,  pour  six  semaines  seulement, 
et  la  trêve  conditionnée  par  la  manie're  qui  s'ensuit. 
Piemiërement,  que,  si  la  paix  ne  se  pouvoit  trouver 
durant  iceluy  temps,  les  Gandois  devoyent  payer,  et 
satisfaire  au  duc  de  Bourgongne,  tous  les  interests  et 
despens,  par  luy  porte's  et  souslenus  à  l'occasion  de 
celle  guerre.  Item,  que,  durant  iceluy  temps,  ils  ne 
devoyent  amener,  ou  faire  amener,  en  la  vile  de  Gand, 
nuls  vivres  ,  ne  renvitaillemens  ,  autres  que  ceux,  qui 
y  estoycnt  à  l'heure  et  au  temps  de  la  trêve  prise. 
Item^  ne  pouvoyent ,  ne  devoyent,  entrer  en  nulles 
viles  de  Flandres,  ou  des  autres  païs  du  duc,  sans 
saufconduit. 

Et  sur  ces  poincts  leur  fut  baiilc  saufconduit  pour 
cinquante  hommes  de  la  vile  de  Gand  ,  leurs  députes  : 

dont  furent  les  chefs  ,  et  principaux ,  maistre  Gilles 
Boudin,  et  maistre  Antlioine  Bovin  :  et  ce  pour  venir 
à  risle  :  où  journée  leur  fut  baillée,  pour  journoyer 
aveques  les  commis  de-par  le  duc  de  Bourgon^^ne 
sous  le  moyen  des  ambassadeurs  du  Boy  francois  et 
ceux  dont  cy  dessus  est  faicte  mention  :  et  avint  que 
le  roy-d'armes  de  Flandres  fut  envoyé'  à  Gand,  pour 
porter  la  trêve,  seelee,  faicte,  et  requise  à  leur  re- 
queste,  par  les  ambassadeurs  dessusdicts  :  et,  tandis 
que  l'ofTicier  d'armes  aloit  parler  à  ceux  qui  la  vile 
gouvernoyent,  un  grand  nombre  de  garsons  et  de 
peuple,  sans  conseil,  ou  autre  commission,  prirent 
le  varlet  du  héraut  (  qui  pourmenoit  ses  chevaux  )  et 
sans  respit ,  confession,  ou  autre  cérémonie,  l'ale'rent 
pendre  et  estrangler,  au  contrevenge  de  la  mort  de 
leur  coutelier  ,  dont  cy-dessus  est  escrit.  O  noble  et 
ancienne  gandoise  puissance  ,  pucelle  triumphanle 
devant  le  pouvoir  des  hauts  roys  et  princes,  par  ta 
police,  gouverne,  et  magnificque  obéissance,  aujour- 
dhuy  est  en  grand  péril  fa  gloire,  ton  renom,  et  ton 
pucelage  :  qui  es  au  pouvoir,  et  dessous  les  mains,  de 
ribaus,  pillars,  et  gourmans,  nourris  et  empoisonnés 
de  vices,  sans  vergongne,  entendement,  ou  raison  : 
comme  il  appert  au  cas  avenu,  présentement  recité, 
et  dont  je  plain  la  peine  des  lisans,  pour  la  honte  des 
facteurs. 

Les  trêves  criées  et  faictes,  le  duc,  et  son  armée, 
s'en  retourna,  cessa  de  faire  la  guerre,  ordonna  ses 
garnisons  k  Audenarde,  Courtray,  Allost,  et  en  tous 
les  voisinages  de  Gand,  rompit  au  surplus  son  armée, 
et  envoya  les  gens-d'armes  en  leurs  hostels  :  et  prit 
son  chemin  par  Tcrremonde  :  où  il  ordonna  le  bas- 

tard  de  Bourgons^ne,  bien-acompaignë.  Messire  Adolf 
de  Cieves  fut  à  Courtray,  attendant  que  le  maieschal 
de  Bourgongne  fust  venu  aveques  les  Bourgongnons, 
si  besoing  faisoi!.  Le  signeur  de  Cimay,  grand  bailly 
de  Hainaut,  fut  ordonné  en  Hainaut ,  et  messire  Ja- 
ques de  Lalain  à  Audenarde.  Le  signeur  de  Sains  et 
Antlioine  de  Wisoc  furent  à  Allost  :  et  Louis ,  signeur 
de  la  Gruthuse,  se  tenoit  à  Bruges,  capitaine  de  la 
vile  :  là  où  moult-prudemment  se  gouverna,  à  l'hon- 
neur et  profit  du  duc ,  et  au  gre'  du  peuple.  Le  duc 
de  Cléves  s'en  retourna  :   et  reramena  les  Clevois  en 
son  païs.  De  Teremonde  vint  le  duc  à  Bruxelles  :  où 
il  trouva  la  duchesse  et  les  dames.  Si  recommença  on 
à  faire    chères  et  festeyemens  :   car  le  bon  duc  fut 
prince  joyeux  et  envoysé(0,  plus  qu'autre. 
.    De  là  tira  la  signeurie  à  Tlsle.  Au  mois  d'aoust  se 
tenoit  le  conseil,  et  le  parlement  pour  la  paix,  au  heu 
de  risle,  par  les  ambassadeurs  du   Roy,    entre  les 
commis  du   duc   de  Bourgongne,  et  les  de'pute's  de 
Gand  :  mais  finalement  ils  n'apointe'rent,  et  ne  firent 
aucune  chose  :  et  se  partirent  lesdicts  de'pute's ,  sous 
ombre  d'aler  remonstrer  au  peuple  de  Gand  aucuns 
points,  qu'ils  n'avoyent  pouvoir  de  passer  ou  acorder, 
comme  ils  chsoyent  :  et  laissèrent  l'un  des  messagers 
de  Gand  seulement,  pour  garder  leur  logis  :  mais  au 
jour,  qu'ils  avoyent  baillé  de  revenir,  ils  ne  revin- 
drent  point ,  ni  ne  mandèrent  aucune  chose.  Parquoy 
les  ambassadeurs  du  roy  de  France,  voyans  leur  obsti- 
nation et  voulonté  perverse  contre  leur  signeur,  don- 
nèrent sentence,  par  grand  avis  et  délibération  :  où 
furent  compris  les  points  cy-escrits.  Premièrement  con- 

(0  Envoysé :  gai.  rtjoui. 


D  OLIVIEPi  DE  LA  MARCHE.  I  I  ^ 


dannérent  iceux  ambassadeurs  les  Gandois,  à  clone  et 
fermer  la  porte  de  Gand,  par  où  ils  saillirent  pour  venir 
mettre  le  siéj^e  devant  Audenarde  contre  leur  siîjneur  : 
et  ce  seulement  un  jour  la  semaine,  et  à  toi  jour  qu'ils 
firent  leur  saillie.  Secondement  ordonne'rent  que  la 
porte,  par  où  ils  saillirent  pour  venir  combatre  leur 
signeur  personnellement  à  Riplcmonde  ,  seroit  perpé- 
tuellement close  et  murée.  Tiercement ,  qu'ils  met- 
troyent  jus  ,  sans  les  relever  ,  les  blancs  chaperons  : 
n'auroyent  plus  bourgeois  forains  :  et  ne  feroyent  plus 
bannissemens,  sans  dire  et  publier  les  causes,  et  pour- 
quoy.  Qu'ils  ne  creeroyent,  ou  feroyent  plus  la  loy 
de  la  vile,  par  la  puissance  de  leurs  mestiers  :  mais  il 
y  auroit  quatre  hommes,  ordonnés  par  le  duc,  comte 
de  Flandres,  leur  signeur,  et  par  le  commun  quatre. 
Ordonnèrent  et  juge'rent,  en  outre,  que  les  banniéies, 
toutes,  sans  nulles  excepter  (sons  lesquelles  ils  fai- 
soyent  leurs  assemblées)  seroyent  mises  en  un  coffre, 
fermé  de  cinq  clefs  :  dont  l'une  garderoit  le  bailly, 
l'autre  le  premier  eschevin  :  et  le  grand  doyen  auroit 
la  garde  de  la  tierce  clef  :  et  les  autres  deux  seroyent 
mises  es  mains  de  deux  preudhommes  éleus  par  le 
commun  de  la  vile  de  Gand  :  et  fut  dict  qu'ils  ne  s'es- 
criroyent  plus  signeurs  de  Gand.  Iteirij  que  les  houe- 
mens,  bourgmaistres,  eschevins,  et  les  plus  notables 
de  la  vile,  au  nombre  de  deux  mille  hommes,  vien- 
droyent  en  chemise ,  une  lieue  hors  de  ladicte  vile  de 
Gand,  crier  raercy  à  leur  signeur  :  et  que  les  officiers 
domestiques  du  duc,  leur  signeur,  ne  seroyent  point 
sugets  à  la  jurisdiction  des  Gandois  :  mais  seroyent 
envoyés  au  duc  :  et ,  au  regard  de  la  congnoissanco 
que  pretendoyent  avoir  ceux  de  Gand  sur  ceux  dn 

pais  d'AIlost,  de  Tel  monde,  et  d'Audenarde',  fut  ap- 
pointe' et  dict,  que,  dedans  l'an  re'volu ,  les  ambas- 
sadeurs ordonneroyent  de  celle  juiisdiction  ,  si  elle 
demoureroit,  ou  non.  Au  regard  des  despens,  qu'a- 
voit  fait  le  duc  de  Bourgongne  par  leur  rébellion,  ils 
furent  condamne's  à  deux  cens  cinquante  mille  ridres, 
et  jour  et  terme  mis  pour  les  payer.  Lesquelles  choses 
le  bon  duc  (qui  tousjours  vouloit  la  grâce  de  Dieu  et 
du  monde  pour  luy)  acorda  et  consentit  :  mais  les 
Gandois,  obstinés  en  leur  persévérante  malice,  furent 
dix  jours  sans  acorder,  ou  contredire,  ceste  sentence  : 
et,  quand  les  ambassadeurs  congnurent  qu'ils  n'au- 
royent  autre  response  des  commissaires  de  Gand ,  si 
renvoye'rent  un  héraut  ou  roy-d'armes  du  Roy  audict 
lieu  de  Gand  :  mais,  nonobstant  la  cotte-d'arraes  des 
fleurs  de  lis,  il  fut  en  danger  de  sa  vie  :  et  ne  peut 
pre'senter  ses  lettres  :  mais  fut  tout  joyeux  d'estre 
quitte  des  mains  des  Gandois  :  et  s'en  revint  sans 
autre  chose  faire. 

Les  ambassadeurs  ,  voyans  ceste  chose  ,  prirent 
congé'  du  duc  de  Bourgongne  :  et  s'en  retourne'rent 
en  France.  Les  Gandois,  obstinés  et  perséverans  s'e- 
meurent  de-rechef  :  et  hrent  capitaine  de  la  verde 
tente,  un  nommé  le  bastard  de  Blanc-Estrain.  Celuy 
assembla  tous  les  mauvais  garsons  de  Gand,  saillit  de 
la  vile,  prit  Hulst  et  Ascelle ,  et  vint  à  puissance 
devant  la  vile  d'Allost  :  et,  quand  messire  Louis  de 
la  Viéville,  signeur  de  Sains,  et  messire  Anthoine 
de  Wisoc  (qui  avoyent  la  garde  delà  vile)  virent  les 
Gandois  venir  en  si -grand  nombre,  ils  defiendnent 
que  leurs  gens  ne  saillissent  en  aucune  manière  :  et 
mirent  les  gardes,  ordonnés,  aux  portes  et  murailles. 


d'olivier  de  la  mauche.  i  u) 

Les  Gandois  aprocliërent  la  muraille  ,  et  livrèrent 
l'assaut  :  mais  ils  furent  durement  recueillis  de  traict 
à  poudre,  d'arbalestes,  de  cailloux,  et  de  pierres  : 
et  ne  profita  rien  leur  assaut  :  ainçois  perdirent  plu- 
sieurs de  leurs  gens,  et  furent  recule's  de  l'assaut.  Si 
s'arreste'rent  Gandois  à  un  boulovart  ,  qui  n'estoit 
pas  encores  parfaict  :  et  l'assaillirent  si  fie'rement,  que 
l'on  cuida  (  telle  fois  fut  )  qu'ils  le  deussent  emporter 
et  gaigner.  Si  fut  renfort  baille,  pour  ledict  boulo- 
vart garder  :  et  furent  Gandois  reboutés  à  leur  honte 
et  perte  :  et  à  la  delliense  dudict  boulovart  fut  tué  un 
escuyer  de  la  vile  de  Gand,  nommé  Lievin  d'Este- 
lam  (0  :  mais,  combien  qu'il  fust  Gandois,  il  n'en 
tenoit  point  le  parti  :  et  avoit  esté  nourry  page  du 
duc  :  et  estoit  en  son  service,  et  en  celle  gai  iiison  > 
pour  sa  première  armée,  aveques  Jehan  de  Boscjue- 
husc,  et  Philippe,  bastard  de  la  Viévile  :  qui  avoyent 
esté  nourris  ensemble  :  et  fut  testuy  assaut  le  trei- 
zième jour  de  novembre  (^). 

Ainsi  se  partirent  Gandois  de  devant  Allost,  à  peu 
de  profit  :  et  s'en  retournèrent  à  Gand  :  et,  assez  tost 
après,  les  Gandois  saillirent  de  leur  vile,  et  vindrent 
h  puissance  bruller  Harlebecque  ,  et  autres  vilages, 
au  plus-près  de  Courtray.  Les  nouvelles  vindrent  au 
duc  de  Bourgongne  (qui  estoit  à  Tlsle)  que  les  Gan- 
dois estoyent  aux  champs,  et  brulloyent  son  paï's.  Si 
fît  partir  à  toute  diligence,  messire  Adolf  de  Cléves, 
son  neveu  (qui  pour  lors  estoit  devers  luy)  et  ce  qu'il 
peut  finer  et  lever  de  gens-d'armes,  tant  à  la  Court, 
comme  autre  part  :  et  à  toute  diligence  poursuyviient 

C')  D'KsUlam ,  lUez  de  Steelant.  L.  —  W  Novembre ,  lisez  septembre. 

les  Gandois  :  mais  ledicl  messire  Adolf  ne  les  trouva 
pas  :  car,  si-tost  qu'ils  eurent  leur  emprise  faicte,  ils 
se  retraïrent  en  leur  vile.  Le  bastard  de  Bourgongne 
(qui  estoit  demouré  en  sa  garnison  de  Terremonde) 
désira  de  faire  une  course  devant  Gand.  Si   fit  son 
apprest,  le  plus-secrétement  que  faire  le  peut  :  mais 
toutesfois  sceurent  les  Gandois  sa  venue ,  et  le  jour 
qu'il  devoit   courir  (qui  fut   le  vingtcinqiëme  d'oc- 
tobre) et  firent  partir  secrètement  trois  mille  hommes, 
par  la  porte  qui  va  en  Anvers  :  et  perdirent  chemin 
plus  d'une  lieiie  :  et  le  bastard  de  Bourgongne  vint  le 
grand  chemin ,   a  estendard  dépleyé  :  et  trouva  les 
Gandois  à  si  grosse  puissance,  hors  de  la  vile,  et  en 
tel  arroy ,  que  ses  gens  se  mirent  en  desroy ,  et  ne 
peurent  le  faix   souslenir  :  et,  quand  ledict  bastard 
congnut  que  ses  gens  ne  demandoyent  qu'à  eux  re- 
tirer, il  prit  vingt  lances,  et  les  archers  de  son  corps 
seulement  :  et  fit  marcher  contre  la  vile  de  Terre- 
monde,  le  chemin  qu'il  estoit  venu  :  et  soustint  en  sa 
personne,  aveques  les  vingt  lances,  la  poursuite  des 
Gandois  ;  qui  avoyent  grand  nombre  d'Anglois  ave- 
ques eux  estans  partis  de  la  garnison  de  Calais,  pour 
venir  les  Gandois  servir  :  et  fit  sa  retraitte  si-bien  et 
si-à-poinct,  que  les  Gandois  (qui   s'estoyent  partis 
pour  luy  clorre  le  chemin  )  ne  peurent  venir  à  temps  : 
et  les  autres  Gandois,  qu'il  trouva  devant  la  vile,  le 
poursuyvoyent  aigrement,  achevai  et  à  pie,  cuidans 
clorre  ledict   bastard   entre  les   deux  compaignies 
mais  par  bonne  conduicte  il  e'chapa  de  ce  péril. 

Ainsi  se  continuoit  la  guerre  :  et  le  mareschal  de 
Bourgongne  amena  les  Bourgongnons  environ  trois 
cens  hommes-d'armes,  nobles  hommes,  et  grande  si- 

gneurie  du  pais.  Si  furent  mis  à  Courtray  :  et  ledict 
maresclial  (qui  moult  sçavoit  et  congnoissoit  de  la 
guerre)  sceut,  et  s'apperceut,  que,  si  tost  que  les  gens 
du  duc  faisoyent  une  emprise  contre  ceux  de  Gand, 
ils  estoyent  mansins  par  les  cloches  des  vilages,  qui 
avertissoyent  de  l'un  à  l'autre.  Si  s'appensa  d'y  remé- 
dier :  et  fit  une  emprise,  mandant  messire  Jaques  de 
Lalain ,  qui  estoit  à  Audenarde  :    et  chevauche'rent 
ensemble,  et  en  ordre  :   et  brulle'rent  Escloz  (0,  et 
tous  les  vilages  de  ce  quartier  :  et  fit  abatre  les  cloches 
des  clochers ,  pour  e'chever  les  dangers  dessusdicts  :  et 
trouve'rent  petit  empeschement  :  et  s'en  retourna  ledict 
mareschal  à  Courtray,  et  messire  Jaques  à  Audenarde. 
Assez  tost  après,  le  mareschal  de  Bourgongne  fit 
une  course  devant  Gand  :  et  n'avoit  point  seulement 
les  Bourgongnons  aveques  luy,  mais  tresbonne  bande 
de  Picards,  et  de  Hannuyers  :  que  conduisoyent  les 
signeurs  d'F^meries  et  de  Miraumont,  messire  (iauvain 
Quieret,  et  auties  :  et  en  bel  ordre  chevaucha  le  ma- 
reschal devant  Gand  :  et  mit  ses  coureurs  et  ses  ecar- 
moucheurs  devant,  pour  cuidcr  attraire  les  Gandois  : 
mais  ils  se  tindrent  en  leurs  forts,  si  que  peu  pouvoit 
on  sur  eux  profiter.  Si  prit  conseil  de  remettre  les 
compaignies  au  retour  :  et  quand  les  Anglois,  qui  lors 
estoyent  au  service  de  ceux  de  Gand,  comme  dict  est, 
les  virent  ainsi  retourner,  ils  sortirent  dehors,  et  ave- 
ques eux  aucuns  des  Gandois,  à  cheval  :  et  pouvoyent 
estre  cinquante  combatans,  gens  de  faict  :  et  ne  pour- 
chaçoyent  point  la  compaignie  (car  elle  leur  estoit 
trop  forte,   et  l'ordre  de  l'arrieregarde  bien  garde 
mais  pensoyent  bien  qu'aucuns  comj  aignons  s'ecar- 

(')  Escloz,  lisez  Eecloo,  ville  située  entre  Gand  et  Bruges. 

teroyent  à  petite  compaignie ,  pour  gaigner.  Ce  qui 
avilit  :  car  douze  archers  s'estoyent  écarte's  :  et  se 
trouvèrent  enclos  des  Gandois,  assez  près  d'un  pont, 
que  les  Gandois  avoyent  gaigné  sur  eux.  Si  ruèrent 
les  douze  archers  baudement  pie  à  terre  :  et  se  trou- 
vèrent dos  contre  dos  :  et  tirèrent  de  leurs  flèches  : 
qui  blecèrent  le  cheval  d'un  Anglois  :  lequel  cheval 
de  TAnglois  de  la  bleceure  recula  par  les  Gandois,  si 
qu'il  rompit  la  presse  :  et,  quand  les  ai  chers  se  vi:ent 
dèpressès,  ils  chargèrent  hardiment,  si  qu'ils  reculè- 
rent les  Gandois  et  les  A.nglois.  Si  s'avisa  l'un  des  douze 
archers  d'un  cornet  de  chace,  qui  pendoit  à  son  col  : 
et  sonna  haut,  une  fois,  ou  deux,  comme  s'il  appel- 
last  secours.  Les  Gandois  (qui  cuidoyent  que  le  se- 
cours fust  près,  et  qu'il  ne  laloit  que  l'appeler,  ainsi 
qu'ils  avoyent  ouy)  se  mirent  à  la  voye,  et  laissèrent 
les  archers  :  qui  prestement  reparèrent  le  pont ,  et  se 
remirent  en  ordre  :  et  finalement  je  n'ay  point  sceu 
que  les  douze  archers  perdissent  aucune  chose  (fust 
cheval,  ou  autre  chose)  ne  que  nul  d'eux  eust  ble- 
ceure, n'inconvenient,  qui  à  ramentevoir  face  :  et 
ainsi  s'en  revindrent  à  Courtray  :  et  ay  récité  ceste 
aventure,  pour  ramentevoir  le  bien-faict  du  petit  et 
du  grand,  et  aussi  pour  monstrer  à  tous  gens-d'armes 
que  peu  avient  que  viles,  chasteaux,  ou  gens,  soyent 
pris,  ou  rues  jus  (0,  tant  qu'ils  se  veulent  delTendre. 

Le  second  jour  de  décembre  messire  Philippe  de 
Lalain,  un  jeune  chevalier,  frère  de  messire  Jaques,  et 
lequel  se  tenoit  aveques  son  frère  en  la  garnison 
d'Audenardc,  désirant  de  soy  avancer  et  faire  con- 
gnoistre,  éleva  grande  partie  de  la  garnison  ,  et  en- 

(0  Ruc'sjus  :  mis  à  bas,  renverses. 

treprit  une  course  devant  Gand,  le  plus-secre'te-r 
ment  que  faire  peut  :  mais  les  Gandois  avoyent  tant 
d'amis  et  d'espies,  par  toutes  les  viles,  et  par  le  pais, 
que  l'on  pouvoit  peu  faire  de  choses ,  dont  ils  ne 
fussent  avertis.  Si  fut  mausuy  (0  en  son  emprise  :  et 
saillirent  les  Gandois  à  grosse  puissance  :  et  mirent 
embusclies  sur  le  passage,  qu'il  devoit  passer  :  mais 
ainsi  avint  qu'un  page  de  la  compnignie  dudict  messire 
Philippe  queroit  son  maistre  :  qui  estoit  devant,  du 
nombre  des  chevaucheurs.  Ledict  page  faillit  de  trou- 
ver son  maistre  :  et  passa  tout  outre  lesdicts  chevau- 
cheurs :  et  trouva  les  aguelteurs  des  Gandois  :  qui  le 
prirent,  et  luy  coupèrent  la  gorge:  et  le  trouve'rent 
mort  sur  le  chemin  ,  les  gens  dudict  messire  Philippe  : 
ot  congnurent  bien  que  les  Gandois  estoyent  aux 
champs.  Si  s'arreste'rent,  et  firent  arrester  la  compai- 
gnie  :  et,  quand  Gandois  s'apperceurent  qu'ils  ne 
marchoyent  plus-avant,  si  se  desembuschcrcnt  à  si- 
grosse  compaignie,  que  besoing  fut  à  la  garnison  de 
retourner  :  et  fut  mandé  à  messire  Jaques  de  Lalain 
({u'il  saillist,  pour  son  frère  secourir.  Ce  qu'il  fit  :  et 
recueillit  ses  gens,  et  les  mit  en  bataille  devant  les 
Gandois  :  mais  il  estoit  si-tard,  que  la  nuict  départit  les 
corapaignies  :  et  s'en  retourna  messire  Jaques  à  Au- 
denarde  :  et  les  Gandois  couchèrent  en  une  abbaïe  (*), 
près  de  là  :  et  devant  le  jour  se  partirent,  et  s'en  re- 
tournèrent à  Gand. 

En  celuy  temps  le  bastard  de  Bourgongne,  luy 
estant  à  Terremonde,  eut  moyen  de  parlementer  se- 
crètement à  un,  qui  estoit  chef  desdicts  Anglois,  et 

'•    Mausuy  :  mal  suivi.   —   '\  I\n  une  ablnïe  :  l'abbaye  d'Eeuam. 

se  nommoit  Jehan  Fallût ,  monlt  subtil  homme  de 
guerre,  et  avantageux.  Celuy  Jehan  Fallot  remonstra 
à  ses  compaignons,  qu'ils  ne  pouvoyent  avoir  hon- 
neur de  servir  celle  commune,  contre  leur  signeur,  et 
aussi  qu'ils  estoyent  en  danger  de  ce  puissant  peuple, 
et  que  communément  le  guerdon  de  peuple  (0  est  de 
tuer  et  assommer  ceux ,  qui  mieux  le  servent,  et  si- 
bien  leur  remonstra  Jehan  Fallot,  qu'il  convertit  bien 
cinquante  Anglois  des  plus-gens-de-bien  :  et  un  jour, 
sous  ombre  d'une  emprise  contre  les  Bourgongnons, 
ils  s'en  vindrent  à  Terremonde,  rendre  à  mondictsi- 
gneur  le  bastard  :  qui  moult-bien  les  receut,  et  leur 
bailla  logis,  et  ordonnance  telle,  qu'ils  en  furent  bien- 
contens. 

Tost-apres,  ceux  de  la  verde-tente,  et  autres  Gan- 
dois,  fu ent  une  rese  (*)  sur  les  marches  de  Hainaut  : 
et  dedans  le  pais  pille'rent,  brulle'rent  et  firent  moult 
de  maux  :  et  disoit  on  qu'ils  estoyent  de  huict  à  neuf 
mille  hommes  :  et  certes  lesdicts  Gandois  avoyent 
grand  avantage  :  car  il  estoit  yver,  et  avoit  gelé'  :  et 
les  Gandois  estoyent  à  pie,  et  aloyent  par  fosse's,  et 
par  marescages.  Ce  que  gens-de- cheval  ne  pouvoyent 
faire.  Si  fut  averti  le  bastard  de  Bourgongne  de  leur 
retour,  et  de  leur  passage  :  et  pourtant  se  partit  de 
Terremonde,  en  bonne  ordonnance  et  ordre  :  et  leur 
vint  à-l'encontre  sagement,  les  prenant  à  son  avan- 
tage :  et  porta  ausdicts  Gandois  tresgrand  dommage  : 
et  en  occit  plus  de  cinq  cens  :  et  leur  recouit  (^)  leur 
proye  :  mais  pour  l'avantage  de  la  saison,  qui  faisoit 
pour  eux,  il  ne  les  peut  defi'aire  de  tous  poincts.  Ce 

(0  Lt  guerdon  de  peuple  :  la  récompense  que  donne  le  peuple.  — 
(')  Rese  :  expédilion  militaire.  —  (')  Recouit,  ou  re4couit  :  recouvra. 

qu'il  eust  légèrement  fait,  si  ceustesté  temps  clievau- 
chable.  A  celle  rencontre  s'éprouve'rent  moult-bien 
les  Anglois,  nouveaux  Bourgongnons  :  et  monstre'- 
rent,  celle  premie're  fois,  qu'ils  vouloyent  loyalement 
servir,  et  tenir  le  parti  qu'ils  avoyent  pris.  En  ce  temps 
les  Gandois  envoyèrent  devers  le  comte  d'Estampes, 
luy  requérir  qu'il  leur  impetrast  saufconduit  devers 
le  duc,  pour  avoir  lieu  de  traitler  aucune  paix.  Ce 
qui  leur  fut  acordé  :  et  fut  journée  prise  à  Bruges  :  oii 
fut  envoyé',  de-par  le  duc,  ledict  comte  d'Estampes, 
et  gens  de  conseil  :  et,  pour  les  Gandois,  un  che- 
valier, nommé  messire  Jehan  de  Woss,  et  le  prieur 
des  chartreux  :  mais  celle  journée  ne  peut  prendre 
efiect,  à  la  deffaute  des  Gandois  :  et,  quand  ledict 
prieur  et  le  chevalier,  qui  estoyent  là  envoyés  de-par 
ceux  de  Gand  virent  l'obstination,  l'outrecuidance, 
et  le  mauvais  et  déréglé  courage  des  Gandois,  ils  ne 
voulurent  plus  retourner  à  Gand  :  et  demourérent  à 
Bruges. 

Le  mois  de  février  suyvant,  environ  le  dixseptiéme 
jour,  les  Gandois  furent  avertis  que  le.  mareschal  de 
Bourgongne,  et  la  plus-part  des  grans  capitaines  es- 
toyent à  i'isie ,  devers  le  duc  :  et  n'estoyent  pas  à 
Courtray.  Si  firent  une  issue  de  leur  vile,  à  grosse 
compaignie  :  et  marchèrent  contre  Courtray  :  et  n'en 
sceurent  ceux  de  la  garnison  nulles  nouvelles,  jusques 
ils  virent  la  fumée,  et  le  train,  à  près  d'une  lieue  du- 
dict  Courtray.  Si  se  partirent  les  plusieurs  sans  ordre 
et  sans  commandement  :  et  tirèrent  au-devant  des 
Gandois.  Là  fut  Tecarmouche  bien  faicte,  et  bien 
ecarmouchee  :  mais  les  Gandois  (qui  moult  estoyent 
puibsans)  gaignoyent  tousjours  place  :  et  non-pour- 

tant  firent  à  recarmouche  les  Bourgongnons  I)ien  leur 
devoir  :  et  en  y  eut,  archers  et  liommes-d'armes,  qui 
mirent  pie  à  terre  :  et,  si  ce  n'eussent  esté  les  sages 
gens-d'armes,  qui  avoyent  veu  de  la  guerre,  qui  les 
firent  remonter,  et  qui  soustindrent  jusques  ils  furent 
remonte's,  certes  il  y  eust  eu  grande  perte  :  et  tou- 
tesfois  il  y  en  demoura  :  mais  en  petit  nombre.  Si  se 
retrait  la  garnison  :  et  les  Gandois  marchèrent  tous- 
jours  jusques  aux  barrières  :  et  à  l'entrée  des  faux- 
bouriis.  Là  s'aireste'rent  hommes-d'armes  et  archers  : 
qui  deffendirent  ledict  fauxbourg,  tellement  que  les 
Gandois  s'en  partirent  sans  rien  faire  de  leur  profit  : 
et  eurent  grand  nombre  de  gens  morts  et  blece's. 
Moult  se  firent  d'emprises,  et  de  rencontres,  celuy 
yver,  d'une  part  et  d'autre,  et  tant,  que  de  tous  je  ne 
puis  avoir  l'entendement,  ne  la  mémoire  :  mais  je  re- 
cite voulontiers  ce  que  j'en  puis  sçavoir,  en  conti- 
nuant mon  œuvre. 

Le  second  jour  de  mars,  le  bastard  de  Bourgongne 
de  gayeté  de  cueur  partit  de  Terremonde  :  et  fit  une 
chevauchée  par  le  pais,  tant  en  intention  de  rencon- 
trer les  ennemis  (s'ils  estoyent  par  bonne  aventure 
aux  champs)  comme  aussi  pour  donner  crainte  aus- 
dicts  ennemis,  et  rompre  leurs  emprises  et  courses  ; 
par  lesquelles  le  pais  de  Flandres,  et  l'environ,  avoit 
moult  à  porter  et  soufliir.  Si  avint,  par  bonne  aven- 
ture, que  les  avanceurs  dudict  bastard  rencontrèrent 
les  Gandois  :  qui  de  rien  ne  s'en  doutoycnt  :  et  rc- 
tournoyent  en  leur  vile,  à  tout  butin  et  proye,  qu'ils 
avoyent  pille'  et  robe  celle  nuict  par  le  pais.  Le  ra- 
port  faict,  le  bastard  de  Bourgongne  donna  dedans, 
sans  les  marchander  :   et  moult  en  occît  et  prit  :  et 

tousjours  perHoyent  les  Ganclois  :  et  lousjours  leur 
croissoit  le  cueur,  et  la  haine,  qu'ils  avoyent  contre 
leur  signeur. 

Ainsi  se  passa  celuy  yver,  à  courses  et  emprises  de 
guerre,  d'une  part  et  d'autre  :  et,  le  cinqie'me  jour  de 
mars,  la  duchesse  de  Bourgongne  se  partit  de  l'isle, 
pour  aler  à  Bruges.  Si  en  furent  les  Gandois  avertis  : 
et  par  nuict  mirent  une  grosse  emhusche  entre  Bruges 
et  Bollers,  et  Broussales,  en  pais  couvert  :  qui  est 
près  d'une  grande  plaine,  que  l'on  nomme  Burles- 
cans  (0.  Mais  la  duchesse,  avertie,  ne  prit  pas  le 
grand-chemin  acoustumë  :  ains  se  fit  conduire  par  la 
basse  Flandres  :  et  ala  à  Bruges  sauvcment  :  et  d'icelle 
emprise  avint  que  messire  Symon  de  Lalain,  estant  à 
l'Escluse,  et  sachant  que  la  dame  devoit  passer,  pour 
échever  (^)  le  danger  et  le  péril  d'elle,  et  de  sa  com- 
paignie,  se  mit  aux  champs,  à  estendard  de'pleyé,  et 
à  bonne  puissance  de  gens-de- cheval  :  et  y  estoit  en 
sa  personne  le  signeur  de  Maldegam.  Celuy  signeur 
chevauchoit  devant  :  pource  que  luy  et  ses  gens  sça- 
voyent  le  chemin  et  adre'ce,  comme  ceux  qui  en  es- 
toyent.  Si  avint  que  ce  jour  le  temps  estoit  noir, 
chargé  d'une  grande  bruine  :  dont  ils  s'embattirent  (3) 
au  danger  de  l'embusche,  avant  qu'ils  s'en  sccussenl 
percevoir.  Si  fut  le  signeur  de  Maldegam  prestement 
assailli  :  et,  quand  messire  Symon  entendit  l'afTaire 
en  quoy  estoit  le  signeur  de  Maldegam,  il  fit  ses  ar- 
chers descendre  :  et  luy-mesme  se  mit  aveques  :  et  vint 
moult-courageusement  au  secours  de  ses  compaignons: 
mais  les  Gandois  (qui  grand  nombre  estoyent)  l'en- 

(0  Burlfscans ,  lisez  Buscarn-i'elt.  L.   —  (*)   Echever  :  éviter.   — 
v^)  S'embaltirent  :  se   précipilérent. 

cloïrent  de  toutes  pars.  Vaillamment  se  delTendit  mes- 
sire  Symon  et  ses  gens,  et  moult-bien  se  prouva  de  sa 
personne  :  et  ses  honimes-d'aimes  ((:ui  estoyent  à 
cheval)  se  fourre'rent  dedans  les  ennemis,  sans  peur 
et  sans  crainte  :  et  si-bien  se  maintindrent  (combien 
que  les  Gandois  estoyent  quatre  pour  un)  qu'ils  rom- 
pirent la  presse  :  et  se  rassemblèrent  ensemble,  si 
que  les  Gandois  furent  contens  de  les  laisser  paisibles  : 
et  fut  récarmouche  si  fie'rement  combatue,  que  Tes- 
tendard  dudict  messire  Symon  fut  abatu,  et  perdit, 
mors  sur  la  p^.ace,  quatre  hommes  d'armes,  et  douze 
ou  seize  archers  :  et  firent  les  Gandois  moult-grande 
joye  ,  et  moult-grand  hu  (0,  de  l'estendard  qu'ils 
avoyent  gaigné  :  et,  dedans  brefs  jours  après,  prirent 
Englemonstier  (2)  et  y  firent  moult  de  maux  et  de 
dommages. 

A  la  requeste  des  Gandois  se  tint  une  autre  journée 
en  espérance  de  paix  ,  au  lieu  de  Seclin  ,  près  de 
l'Isle  :  et  là  fut,  pour  le  duc  de  Bourgongne,  le  comte 
d'Estampes,  et  le  conseil  de  vingt  de'putés,  pour  les 
Gandois  :  mais  rien  n'y  fut  faict,  ny  conclu,  qui  tour- 
nast  à  aucun  efl'ect.  En  celuy  temps  un  compaignon 
François  (qui  estoit  venu  servir  les  Gandois  pour  pe- 
cune  )  nommé  Pierre  INIoireau,  pour  son  commen- 
cement fit  une  emprise  :  et  emmena  foison  de  Gandois 
courre  devant  Terremonde  :  et  fit  ses  ordonnances  : 
et  marche'rent  Gandois  en  moult-bel  ordre  :  et  le  bas- 
tard  de  Bourgongne ,  averti ,  saillit  hors  de  ladicte 
vile  de  Terremonde  :  et  les  rencontra  plus-tost  qu'ils 
ne  cuidoyent  :  et  finalement  les  Gandois  furent  de'- 

.    (0  Hu  :  cri.  —  (»)  Iinglemonstier  :  c'étoit  une  grasse  bourgade  cnirc 
Courlray  cl  Bruges,  qui  apparteuuit  alors  au  comte  d'Elampes. 

confits  :  et  les  cliacea  le  bastard  jusques  aux  barrie'res 
de  Gand,  tuant,  prenant,  et  menaignant  (0  ses  en- 
nemis :  et  leur  fut  faict  un  grand  dommage  celuy  jour. 
La  guerre  se  continua  et  exécuta,  entre  le  duc /le 
Boujgongne  et  les  Gandois,  fie're  et  cruelle.  Car  ce 
que  lesdicts  Gandois  prenoyent  de  Bourgongnons,  et 
de  ceux  du  parti  du  duc,  il  les  mettoyent  à  Tespee, 
sans  rançon  et  sans  mercy  :  et  ce,  qui  estoit  pris  des 
Gandois,  estoit  mis  à  mort,  ou  par  faict  de  guerre, 
ou  par  justice,  et  de  main  de  bourreau  :  et  se  passa 
Tan  52  en  telle  pestilence,  au  païs  de  Flandres,  que 
moult  en  fut  de  vefves,  et  d'orfelins  :  et  se  continua  la 
pestilence  et  la  mortalité  h  Gand  si-grande  et  si- 
merveilleuse,  que  tant  d'hommes,  de  femmes,  et  d'en- 
fans  moururent  en  celuy  temps  à  Gand,  de  maladie 
et  d'epidimie,  que  c'est  une  merveille  du  nombre  :et 
m'en  tay,  en  doute  d'eslre  repris. 

CHAPITRE  XXyiI. 

De  plusieurs  é  carn  touche  s  j  et  rencontres  ^  entre  le 
duc  de  Bourgongne  ^  comte  de  Flandres ,  et  les 
Gandois. 

Or  deviseray  je  de  Tan  i453,  et  des  aventures  d'i- 
celuy,  en  continuant  mon  œuvre  et  ma  matière  :  qui 
vaut  bien  d'estre  perséveree.  Si  fut  vray  que  l'an  53 , 
le  troisième  jour  d'avril,  après  Pasques,  Pierre  Moi- 
reau,   dessusdict,   soy  voulant  \enger   du  reboute- 

\*}  MehaignajU:  fatigant,  maltraitant. 

ment  que  luy  fit  (0  le  bastard  de  Bourgongne,  à  sa 
première  conduite  des  Gandois ,  assembla  dcsdicts 
Gandois  tant  et  si-largement  qu'il  en  pouvoit  finer  : 
eUmarclia  de-rechef  contre  Terremonde  :  etcroy  qu'à 
celle  lieure  n'y  estoit  point  le  bastard  de  Bourgongne  : 
mais  estoit  en  Court,  devers  le  duc.  Si  fut  messire 
George.de  Rosimbos,  signeur  de  Pillâmes,  averti 
(lequel  estoit  lieutenant  du  bastard  de  Bourgongne) 
et  feit  entrer  au  boulovart  d'outre  l'eaue,  trois  cens 
archers  et  cinquante  hommes-d'armes,  et  aprester 
l'artillerie  :  et  les  Gandois  marchèrent  moult-fie're- 
ment  :  et  vindrent  de  tel  courage,  que  pour  doute 
du  traict  à  poudre  ils  ne  laissèrent  qu'ils  ne  veinssent 
livrer  l'assaut  audict  boulovart,  main  à  main  :  et  dura 
ledict  assaut,  aspre  et  fier,  bien  trois  heures  :  et 
furent  ceux  du  boulovart  une  fois  ou  deux  rafres- 
chis  et  renforce's  de  ceux  de  la  garnison  :  et  finale- 
ment se  partirent  Gandois  :  et  se  retraïrent  à  leur 
grande  perte.  Car  les  archers  saillirent  sur  les  levées 
de  la  rivière  :  et  moult  eti  occirent  :  mais  la  chace 
ne  fut  pas  longue  :  pource  que  moult-grand  nombre 
furent  les  Gandois  :  et  doutoyent  les  capitaines  de  la 
garnison  qu'il  n'y  cust  embusche. 

Le  lendemain  (  qui  fut  le  quatrième  jour  d'avril  ) 
les  Gandois  firent  une  autre  emprise,  et  h  grosse 
puissance  coururent  en  Hainaut,  jusques  au  plus-près 
d'Enguyen,  passèrent  près  de  Tournay,  firent  moult 
de  maux  et  de  dommages  en  leur  chemin,  et  sen  re- 
tournèrent sans  nul  contredict  :  et  bien  le  peurent 
faire  :    car  les  mesnagers  avoyent  abandonne   leurs 

(0  Du  rebontement  que  luy  Jh  :  (le  la  victoire  qu'nvoil  rcmporlte 
sur  lui. 

garnisons  ,  pour  aler  visiter  leurs  maisons  et  leurs 
mesnages  :  et  n'y  avoit  nuls  gens-d'armes  assemble's 
au  pais  ,  qui  eussent  peu  faire  à  la  puissance  des 
Gandois  nulle  résistance.  Quand  le  duc  de  Bourgongne 
veit  la  continuation  de  ses  ennemis  et  rebelles,  il  fit 
de  nouvel  son  mandement  :  et  manda  gens-d'armes 
par  tous  ses  pais,  pour  estre  prests  au  quinzième  jour 
de  may  :  et  en  ce  temps,  à  la  requeste  des  nations 
à  Bruges  demourans,  le  duc  acorda  une  journée  à 
risle  :  où  furent  des  plus-notables  de  Gand  :  et  fut 
la  paix  comme  conclue  :  mais  le  peuple  n'en  voulut 
rien  tenir  :  et  crioyent,  parmy  Gand,  La  guerre j 
la  guerre.  L'on  verra  qui  seront  les  lojaux  Gandois ^ 
cjui  conibatront  pour  leur  franchise. 

En  ce  temps  aucuns  Luxembourgeois,  qui  tousjours 
avoyent  tenu  en  leur  courage  le  parti  du  roy  Lan- 
celot  de  Hongrie  (0,  voyans  le  duc  empesclië  contre 
les  Gandois ,  malicieusement  cuidcrent  faire  leur 
profit,  et  prendre  le  temps  à  leur  avantage  :  et  pour- 
tant s'emeurent  et  rebellèrent  :  et  firent  rebeller 
aveques  eux  la  vile  de  Tionville  (qui  est  la  meilleure 
de  la  ducbé,  après  la  vile  de  Luxembourg)  et  mirent 
les  officiers  du  duc  de  Bouigongne  deliors,  et  ceux 
qu'ils  pensèrent  qui  csloyent  du  parti  du  duc.  Si  fut 
avisé  d'envoyer  devant,  pour  le  secours  du  païs  :  et, 
pource  que  par  le  tre'pas  du  noble  chevalier  mes- 
sire  Cornille,  bastard  de  Bourgongne,  le  signeur  de 
Crouy  avoit  eu  le  gouvernement  d'icelle  duché',  fut 

(')  Lancelol  Je  Hongrie  :  les  historiens  contemporains  ne  parlent 
pas  de  Tinlervention  de  Ladislas ,  roi  de  Hongrie,  dans  TafTaire  du 
duché  de  Luxembourg',  dont  il  est  question  dans  les  chapitres  pr»!- 
(  rd«^ns. 

avisé  que  l'on  y  envoyroit  deux  des  neveux  dudict 
si^neur  de  Crouy,  moult -bons  chevaliers  :  et  fut 
l'un  messire  Anthoine  de  RuLempié,  et  l'autre  mes- 
sire  Jehan  de  Rubempré,  signeur  de  Bie'vres  :  et  leur 
furent  baille's  cinq  cens  archers ,  et  soixante  lances  : 
et  garde'rent  la  fionliére  à  Arlon,  et  à  Vireton ,  et 
à  autres  places  voiïsines  :  et,  à  l'aide  du  signeur  de 
Souleuvre  ,  du  signeur  de  Rollers,  de  Bourset ,  et 
d'autres,  qui  ne  tindrent  point  le  parti  des  rebelles, 
se  conduisirent  iceux  deux  chevaliers,  frères,  si-nota- 
blement en  leur  commission  ,  qu'il  n'y  eut  depuis 
rien  conquis,  ne  perdu,  sur  le  duc  de  Bourgongne  : 
et  à  Luxembourg  se  tenoit  messire  Guillaume  de 
Saincl-Songne ,  et  Guillaume  de  Grevant  :  pource 
que  ledict  messire  Guillaume  y  avoit  eu  gouverne- 
ment, et  estoit  congnu  des  signeurs,  nobles  hommes 
du  pais,  et  autres,  du  temps  du  bastard  de  Bour- 
gongne, messire  Cornille,  tre'passé  :  dont  ledict  mes- 
sire Guillaume  avoit  le  gouvernement  :  et  l'avoyent 
trouvé  sage  et  véritable  :  et  à  celle  occasion  par  bons 
moyens  il  entretint  plusieurs  bonnes  maisons,  viles, 
et  jersonnes,  qui  ne  se  tournèrent  point  :  et  (qui 
plus  fut)  il  ramena  des  plus-obstinés  h  la  mercy  du 
duc  :  et  fit  moult  de  biens,  à  l'avantage  du  duc, 
pendant  iceluy  temps  :  et  nous  tairons  pour  le 
présent  d'icelie  guerre  ,  pour  retourner  à  celle  de 
Gand. 

Pour  continuer  ma  matière  commencée,  les  Gan- 
dois,  perséverans  en  leur  obstination,  firent  tousjours 
la  guerre,  à  leur  pouvoir,  à-l'encontre  de  leur  prince 
et  signeur  :  et  firent  moult  d'emprises,  de  courses, 
d'enlrefaicles,  et  de  maux  au  plat-païs  de  leurs  voi- 

sins  :  et  tousjours  perdoyent  gens,  par  cens  et  par 
miliers  :  et  le  vingtcinqiéme  jour  de  juin  (')  s'assem- 
ble'rent  ceux  de  la  Verde-tente,  en  grand  nombre  : 
et  coururent  à-l'entour  d'Allost,  et  boutèrent  feux, 
tuans  et  pillans.  Si  furent  rencontre's  par  le  signeur 
de  Cimay,  grand  bailly  de  Hainaut  (qui  avoit  as- 
semblé aucunes  garnisons  aveques  les  siens)  lequel  les 
deflit,  et  en  lit  telle  occision,  que,  depuis,  la  Verde- 
tente  ne  fut  si  forte  qu'elle  estoit  par-avant. 

Quand  le  bon  duc  eut  essayé  le  courage  et  l'inten- 
tion des  Gandois,  ses  rebelles,  l'une  fois  par  ambas- 
sadeurs françois,  et  autre  fois  par  ambassades,  à  leur 
mesme  requeste  envoyés  par  les  nations  estran^es,  et 
par  les  viles  voisines  (qui  tous  se  meslérent,  à  leur 
pouvoir,  de  trouver  paix  et  apointement  en  ceste 
matière)  et  que  tousjours  fut  trouvé  le  droit  pour  le 
duc,  et  la  roupture  par  les  Gandois  mal-conseillés  , 
le  duc  congnut  évidemment  qu'il  falloit,  par  l'espee 
et  par  le  sang,  abaisser  cest  orgueil  déreiglé.  Si  eut 
fait  ses  mandemens  par  ses  païs  :  et  se  tira  au  lieu  de 
Courtray  :  et  se  partit  de  Tlsle  :  où  il  avoit  longue- 
ment séjourné  à  grand  triompbe  :  et  fut  le  vingtième 
jour  de  juin  :  et,  le  vingtcinqiéme  jour  d'iceluy,  le 
duc  (qui  avoit  séjourné  à  Courtray,  quatre  jours  en- 
tiers :  durant  lequel  temps  l'armée  et  les  garnisons 
s'estoyent  assemblées  autour  de  Grammont ,  etrsl'ar- 
tillerie  s'estoit  aprochee)  en  partit,  avec  son  fî!s  :  et 
alérent  mettre  le  siège  devant  une  place,  qui  se 
nomme  Squandebecque  (2)  :  laquelle  place  les  Gandois 
tenoyent,  et  s'y  retrayoyent  :  et  fut  à  l'occasion  d'i- 

(0  Le  vingtcinqiéme  j(mr  de  juin  :  Monslrelet  dit  que  ce  fut  le  j5. 
—  ('-  Squandebecque  :  lisez  Schendelheke.  L. 

celle  place  moult  de  maux  par  le  plat-pais  de  Hainaut 
faict  :  et  furent  enclos  en  ladicte  place  bien  deux 
cens  Gandois  :  et  assez  près  de  là  y  avoit  une  autre 
tour,  petite,  close  d'eaue  :  en  laquelle  s'estoyent  re- 
traits environ  vingt  compaignons. 

Tandis  que  le  mareschal  de  Bourgongne  ordonnoit 
le  siège  et  les  approches,  aucuns  aventuriers  furent 
avertis  d'icelle  tour,  et  des  Gandois  retraicts  en  icelle- 
Si  leur  fut  prestement  livré  l'assaut  par  plusieurs 
hommes-d'armes  :  qui  prestement  entrèrent  au  fosse, 
et  commencement  à  assaillir  :  et  les  Gandois  se  delFen- 
dirent  moult-hardiment.  Les  archers  tiroyent  flèches 
si  dru,  et  si-souvent,  que  les  Gandois  pouvoyent  à 
grande  peine  venir  à  leurs  deffenses  :  mais,  nonobs- 
tant, ils  se  dellendoyent  aspremcnt.  Les  hommes- 
d'armes  estoyent  en  lieu,  tous  armés,  qu'ils  ne  leur 
pouvoyent  rien  faire,  si-non  recevoir  les  coups  de 
pierres,  et  de  bricques,  que  leur  ruoyentlesdicts  Gan- 
dois :  car  en  la  tour  n'avoit  qu'une  entrée,  d'un  huis 
tresestroit,  haut  en  la  tour,  bien  clos,  et  bien  serré. 
Si  fut  une  eschelle  aportee,  et<lrecee  devant  la  porte, 
en  intention  de  la  rompre  :  et  le  premier,  qui  monta 
dessus,  fut  Jaques  de  Falerans,  un  moult  vaillant  es- 
cuyer  :  et  monla  jusques  à  la  porte  :  mais,  par  une 
fente,  un  Gandois  luy  donna  si-grand  coup  d'une  pic- 
que  ,  qu'il  l'emporta  jus  de  l'eschelle,  et  l'abatit  tout 
plat  au  fossé  :  mais  il  fut  par  ses  compaignons  tantost 
relevé  :  et  n'eut  autre  mal ,  ne  bleccure.  Si  monta  in- 
continent l'eschelle  Esticnne  de  Sainct-Moris,  cousin 
germain  dudict  Jaques  de  Falerans.  Il  avoit  l'espee  au 
poing  :  et  monta  jusques  au  plus-haut  :  et  conten- 
doit  de  couper  latlicte  picque,  dont  Icdict  Gandois 

dcfiendoit  moult- fièrement  la  porte.  Plusieurs  coups 
d'aguet  et  d'avis  rua  le  Gandois,  de  la  picque,  pour 
cuider  Fescuyer  atteindre  ;  qui  se  soustenoit  vaillam- 
ment ,  et  contendoit  d'entrer  en  la  tour ,  et  de  gaigner 
l'entrée  à  son  pouvoir  :  mais  le  vilain  (  qui  combatoit 
à  son  avantage)  rua  un  coup  de  toute  sa  force,  et 
atteindit  ledict  escuyer  au  visage ,  et  lui  perça  la  joiie, 
et  la  teste,  en  costiëre  :  et  porta  l'escuyer  au  fossé,  tel 
atourné,  que  l'on  cuidoit  qu'il  fust  mort.  Finalement 
l'assaut  dura  si-longuement,  que  le  signeur  de  Monlagu, 
et  autres  capitaines  vindrent  à  l'assaut  :  et  fut  i\e[- 
fendu  que  plus  nully  ne  montast  l'eschclle  :  pour  ce 
que  trop  grand  desavantage  avoyent  les  assaillans  :  et 
fut  l'escbelle  ostee  :  et  fit  on  aporter  largement  paille  : 
et  soustenoyent  les  hommes- d'armes,  à  leurs  lances, 
les  faix  de  la  paille,  lies,  et  allumes  de  feu  :  parquoy 
l'on  bruUa  ladicte  porte  :  et  tandis  un  escuyer,  nommé 
Jehan  de  Florey  ,  leva  l'eschclle  ,  d'un  autre  quarre 
de  la  tour  :  et  du  bout  d'une  hache  mina  tellement 
les  bricques  de  la  tour  qu'il  y  fit  un  trou  si  grand, 
qu'il  valoit  un  nouvel  huis  :  et,  quand  les  Gandois, 
qui  avoyent  deifendu  plus  de  trois  heures,  se  veirent 
ainsi  pressés  de  toutes  pars  ,  ils  monstrérent  signe  de 
parler  :  et  finalement  se  rendirent  à  votilonté  :  et 
furent  mis  es  mains  du  prevost  des  màreschaux ,  et 
depuis  pendus  à  un  arbre. 

Ainsi  fut  le  siège  mis  devant  le  chastel  de  Scande- 
becque ,  la  tour  prise  :  et  se  logea  le  duc ,  les  princes, 
et  gens-d'armes  de  toutes  pars  :  et  fut  l'artillerie  afus- 
tee ,  et  les  aproches  faictes  :  et  auxdictes  aproches  fut 
tiré  du  traict  ,  tout  outre  le  visage  d'un  escuyer, 
nommé  Jehan  Pvasoir,  serviteur  de  messire  Jaques  de 

Lalain  :  et  n'en  mourut  point.  Aussi  fut  blecé  un 
moult  bel  et  vertueux  jeune  chevalier ,  nommé  mes^ 
sire  Jehan  du  Bois,  signeur  de  Hannekin  :  et  eut  le 
pie  senestre  percé  d'une  coulevrine.  Plusieurs  y  eut 
blecés  et  navrés  (  qui  sans  grande  cause  s'appro- 
choyent,  et  découvroyent  devant  le  traict  )  dont  je 
me  passe  pour  abréger  :  et  fut  l'artillerie  du  duc  si- 
bien  diligentee,  que  les  Gandois ,  eux  voyans  enclos 
de  toutes  pars,  commencèrent  à  parlementer  :  et 
firent  traiter  par  leur  curé  :  et  se  rendirent  à  la  vou- 
lonté  du  duc,  corps,  vie,  et  biens  :  et  ne  demoura  le 
siège  que  cinq  jours  entiers  :  et  furent  tous  pendus, 
réservé  le  prestre ,  leur  curé ,  et  un ,  qui  se  disoit 
capitaine  de  Gavre  :  qui  fut  gardé,  pour  les  causes, 
que  vous  pourrez  ouir  cy-apres  :  et  fut  le  capitaine 
pendu  au  pont-levis  :  qui  estoit  noble  homme,  et  l'un 
des  beaux  hommes  que  Ton  pouvoit  veoir  :  et  ainsi 
prit  le  duc  le  chastel  de  Scandebecque. 

Le  duc  fit  retourner  son  artillerie  :  et  prit  conseil 
d'aler  assiéger  le  cliastel  de  Poucques  :  et  tira  celle 
part  :  et  le  mareschal  de  Bourgongne ,  acompaigné 
des  Bourgongnons ,  de  messire  Jaques  de  Lalain ,  des 
signeurs  de  Beauchamp,  et  d'Emeries,  et  autres  capi- 
taines, tirèrent  contre  le  chastel  de  Gavre  :  pource 
que  celuy,  qui  se  disoit  capitaine  de  Gavre  (  comme 
dict  est)  promit  audict  mareschal,  de  luy  faire  rendre 
la  place.  Si  fut  mené  parler  à  ses  compaignons  :  mais 
ils  lindrent  petit  de  compte  de  luy,  et  de  son  pou- 
voir :  et  tirèrent  après  luy  canons,  et  autres  traicls  : 
et  s'en  levint  le  mareschal  de  Bourgongne  sans  autre 
chose  exploiter  pour  celle  fois  :  si  non  qu'il  fit  pendre  le 
Gandois  à  un  arbre  :  et  coucha  celle  nuict ,  et  la  corn- 

paignie,  en  un  vilage,  assez  près  dudict  lieu  de  Gavre  : 
et  le  Tendemain  retourna  l'avantgarde  devers  le  duc 
de  Bourgongne.  Le  bon  duc  (qui  desiroit  de  soy  ven- 
ger de  ses  rebelles  ,  et  qui  vouloit  exécuter  Testé  : 
qui  estoit  bel  et  sec)  se  tira,  au  départir  de  Scande- 
becque,  devant  le  cliastel  de  Poucques.  Si  fut  le  chas- 
tel  environné  de  toutes  pars ,  et  de  plaine  venue  la 
basse-court  brulee  et  arse ,  voire  leur  pont,  gisant 
jusques  au  pont  levis ,  qu'ils  avoyent  à  grande  haste 
drecé  contre ,  et  pour  la  deffense  de  leur  porte  :  comme 
afin  que  l'on  n'cntrast  peslemesle  par  le  pont.  Si  fut 
l'artillerie  drecee  grosse  et  petite,  contre  un  pan  de 
mur  ,  entre  deux  "tours  :  lequel  pan  de  mur  estoit 
maçonné  d'une  sale  et  autres  chambres  :  et  voyoit  on 
bien,  par  les  fenestrages,  que  celuy  pan  ne  pouvoit 
avoir  guéres  grand  force  :  et  aussi  le  lieu  et  le  terroir 
estoit  convenable  à  asseoir  artillerie ,  au  regard  des 
marescages  des  autres  costés  :  et  furent  en  peu  de 
temps  les  tours  et  les  murailles  fort  cmpirees. 

En  faisant  icelle  baleure  ,  il  avint  que  par  un  matin 
messire  Adolf  de  Cléves ,  le  bastard  de  Bourgongne, 
et  autres  jeunes  signeurs,  alérent  visiter  l'artillerie, 
et  une  bombarde,  nommée  le  Bergère,  qui  moult- 
bien  faisoit  la  besongne  :  et  se  tenoyent  pavesés  et  cou- 
verts du  raantel  de  celle  bombarde  :  et  vint  celle  part 
le  bon  chevalier  messire  Jaques  de  Lalain  :  qui  se  tira 
hors  de  la  couverte,  et  voulut  regarder  du  convive, 
de  la  place  (0,  et  de  la  bateure  :  et  se  bouta  derrière 
deux  tonneaux ,  pleins  de  terre  :  et  par-dessus  avoit 
deux  pavais  drecés.  Le  chevalier  estoit  grand  :  et  re- 

(')  Regarder  du  convive,  de  la  place:  examiner  la  situation  de  la 
place. 

garda  entre  les  deux  pavais  :  et  à  ce  moment  ceux  du 
chastcl  boute'rent  le  feu  en  un  veuglaire  (0,  qu'ils 
avoyent  nouvellement  afusté  au  plat  de  la  porte.  Si 
fut  la  fortune  telle,  que  la  pierre  rompit  les  deux 
pavais  :  et  assena  le  noble  chevalier  en  la  teste  :  et 
luy  emporta  tout  le  front,  depuis  le  nez  en  sus  :  et 
cheut  mort  le  chevalier  à  la  terre  :  et  de  ce  coup  et 
douloureuse  atteinte  n'oublia  pas  Fortune  sa  diverse 
nature  :  qui  est  telle,  qu'elle  ne  peut  souffrir  les 
fleurs,  ne  les  fruits,  sur  la  terre  souvent  venir  à 
meurison,  ou  profit,  sans  leur  envoyer  vents,  gelées, 
vermines ,  ou  temps  impétueux  ,  tendant  tousjoui^  à 
ses  fins  tresmaudictes  :  qui  est  de  prendre  la  fleur 
sans  fruit,  ou  le  fruit  sans  meurison,  et  finalement 
de  tout  arruiner  et  destruire  ce,  qui  naist,  et  croist, 
entre  le  ciel  et  la  terre.  Mais ,  celle  fois ,  cette  mau- 
dite forsenee  Fortune,  faillit  à  son  atteinte  :  car  elle 
heurta  au  front  du  noble  chevalier,  à  telle  heure  et  à 
tel  bruit,  que  la  renommée  de  ses  vertus  et  de  son 
sens  ,  et  de  sa  chevalerie  vivra  et  demourera  en  estre 
et  en  mémoire,  non  pas  seulement  par  les  souve- 
nances des  vivans  et  de  leurs  recors  ,  mais  autant  que 
les  escritures  faictes ,  et  à  renouveler,  auront  cours 
et  durée  en  ce  monde.  Car  je  sçay  bien  que  le  roy- 
d'armes  de  la  Toison  d'or,  George  Chastelain,  nostre 
grand  historiograph'e  ,  ne  plusieurs  autres,  qui  se 
meslent  et  entremettent  d'escrire,  n'oublieront  point, 
en  leurs  ramentcvances  et  escrits  ,  cestuy  uiessire 
Jaques  de  Lalain  :  dont  l'employ  de  leur  récit ,  en 
cestc  partie,  fera  honneur  et  profit  à  leurs  œuvres  et 
matie'res. 


(0  f'^cuglaire  :  canon. 

Ainsi  mourut  messire  Jaques  de  Lalain  :  dont  l'ame, 
par  la  miséricorde  de  Dieu  ,  et  par  l'apparence  de  la 
vie  du  bon  chevalier,  donne  espoir  de  prendre  le 
chemin  de  Paradis  :  et  fut  le  corps  emporte  en  une 
église,  et  ensevély,  et  mis  sur  un  chariot,  le  mieux  et 
le  plus-honnorablement  que  l'on  le  peut  faire  :  et 
Tacorapaigne'rent  les  nobles  hommes  de  sa  compai- 
gnie  :  et  chevauchoyent  après  le  corps,  à  cornette 
dëpleyee  ,  comme  s'ils  fussent  par  luy  conduits  et 
menés  en  bataille  :  et  aveques  gcns-d'eglise  fut  mené 
à  Lalain,  en  Hainaut  :  où  estoit  messire  Guillaume 
de  Lalain,  père  dudict  messire  Jaques,  un  ancien  no- 
table chevalier,  chevalier  d'honneur  de  la  duchesse 
de  Bourgongne,  et  madame  Jehannette  de  Crequi,  sa 
mère  :  qui  piteusement  recueillirent  leur  fils  :  mais 
toutesfois  se  monstrérent  sages  et  constans ,  en  por* 
tant  leur  deuil  patiemment,  congnoissans  que  du 
plaisir  de  Dieu  chacun  se  doit  contenter.  Si  fut  en- 
terré en  l'église  de  Lalain  :  où  depuis  j'ay  veu  sa 
sépulture,  moult-solennelle  :  et  ne  fait  pas  a  deman- 
dei  si  le  duc  de  Bourgongne  et  le  comte  de  Charo- 
lois  furent  déplaisans  de  ceste  male-avenlure,  avec 
toute  la  chevalerie  et  communauté  de  l'armée  :  car 
il  fut  mesmes  rcgreté  et  plaint  de  tous  les  lieux,  où 
il  esloit  en  congnoissance.  Or  ici  finit  ce,  que  je  puis 
réciter,  et  mettre  par  mémoire ,  du  tresvertueux  che- 
valier, messire  Jaques  de  Lalain  priant  Dieu,  par 
sa  grâce ,  qu'il  veuille  que  je  le  voye  escrit  au  livre 
de  vie  ,  aveques  les  parfaicts. 

Le  siège  de  Poucques  dura  neuf  jours  :  et  fut  abatu 
un  grand  pan  de  mur,  rez  à  rez  du  fossé  :  et  le  fossé 
estoit  de  petite  eaue.  Si  se  rendirent  les  Gandois  à  la 

voulontë  du  duc  :  et  furent  pris  et  lies,  et  tous  pen- 
dus ,  sans  rançon ,  ou  répit ,  ou  miséricorde  :  ex- 
cepté un  ladre  (qui  leans  se  trouva  enclos)  et  deux 
ou  trois  jeunes  enfans,  et  les  gens-d'e^lise  :  et,  ce 
faict,  fît  le  duc  remonter  son  artillerie  et  tira  à 
CoLirtray,  pour  prendre  conseil  qu'il  estoit  de  faire  : 
et  là  séjourna  douze  jours,  cuidant  trouver  manière 
que  son  fds Charles n'allast  plus-avant  en  icelle  guerre: 
pource  qu'il  congnoissoit  la  fiére  obstination  des  Gan- 
dois,  et  esperoit  avoir  la  bataille,  et  doutoit  pour 
son  seul  fils  et  he'ritier  :  et  pource  l'envoya  visiter  la 
dudiesse,  sa  mère  :  qui  de  le  retenir  fit  son  devoir, 
luy  remonstrant  qu'elle  en  estoit  requise  du  duc,  et 
de  ses  païs.  Mais  il  respondit  courageusement  qu'il  ne 
demoureroit  point,  et  qu'il  vaudroit  mieux  à  ses 
païs,  à  venir,  le  perdre  jeune,  que  d'avoir  signeur 
sans  courage  :  et  finalement  revint  le  jeune  comte  à 
Courtray,  avant  le  parlement  du  duc  son  père. 

Le  seizième  jour  de  juillet  le  duc  de  Bourgongne 
se  partit  de  Courtray  :  et  ala  devant  Gavre  :  et 
l'assiégea,  et  l'environna  de  toutes  pars  :  et  fit  des- 
cendre bombardes,  mortiers,  et  engins  volans  :  et 
furent  les  aproclies  faictes,  si -près  que  faire  se  peut  : 
et  à  la  vérité  la  place  de  Gavre  ne  fut  guères  em- 
piree  de  bombardes  ne  d'engins ,  fors  le  dessus  des 
pans,  et  des  tours,  qui  furent  abatus  :  et  avint,  après 
avoir  duré  le  siège  six  ou  sept  jours,  que  le  capitaine 
du  chastel  (qui  se  nommoit  Jehan  de  Bos  (0)  voyant 

(•)  Selon  Monstrelet,  il  y  avoil  dans  cette  place  deux  capitaines 
anglais  nommes  Jehan  de  T'^os  ^  et  Jehan  de  H  ont.  Miy«T  prétend 
que  le  capitaine  qtii  s'enfuit  vers  Garni ,  i'appcloil  ^rnout  l'^andeh 
Speecken. 

que  pour  monstrer  feu,  ou  enseignes,  son  secours  ne 
venoit  point  de  Gand ,  congnoissant  la  variation  du 
peuple  gandois,  et  se  sentant  batu  et  e'tonné  de  toutes 
pars,  s'appensa  d'aventurer  son  cas  :  et  prit  aveques 
luy  six  ou  sept  hommes,  ses  feables,  et  gens  de  faict  : 
et  fit  une  saillie  par  le  plus  obscur  de  la  nuict,  et 
frapa  hardiment  sur  les  premiers  qu'il  trouva  es 
tranchées,  et  es  aproches  (qui  furent  en  petit  nom- 
bre, et  qui  ne  se  doutoycnt  de  rien)  et  finalement 
mit  iceux  en  fuite  et  desroy  :  et  feit  un  grand  efTiay 
sur  l'artillerie  :  mais  luy  (  qui  avoit  ailleurs  son  em- 
prise progettee)  ne  poursuyvit  point  :  ains  passa  la 
rivière  de  l'Escaud  à  nou,  et  ses  gens  :  et  s'en  tira  à 
Gand  sauvement  :  et  n'est  pas  a  oublier  comment  il 
amassa  ceux  de  la  vile,  et  leur  dît  qu'il  s'estoit  aven- 
turé pour  sauver  ses  compaignons,  qui  estoyent  as- 
siégés à  Gavre,  et  qui  desja  estoyent  en  grande  né- 
cessité de  vivres  et  de  bateures,  et  n'y  avoit  moyen 
pour  les  secourir,  que  par  bataille,  qui  leur  estoit  par 
eux  promise  :  et  leur  dît  que  le  duc  de  Bourgongne 
n'avoit  guéres  de  gens,  et  que  son  armée  estoit  moult 
amoindrie  par  ses  gens,  qui  l'abandonnoyent,  et  se 
déroboyent  tous  les  jours  de  la  compaignie  :  dont 
il  estoit  bien  acertené  par  prisonniers,  qu'il  avoit  pris 
sur  le  siège. 

Là  fut  un  Anglois  nommé  Jehan  Ost.  Iceluy  Anglois 
avoit  grande  authorité  aveques  les  autres  Anglois, 
tenans  le  parti  de  Bourgongne  :  et  avoit  j)romis  d'a- 
mener les  Gandois  en  bataille  :  car  le  duc  de  Bour- 
gongne voyoit  moult  son  profit  de  les  combatre  aux 
champs  :  et  dcsiroit  moult  de  les  y  trouver,  pour  soy 
venger,  et  abréger  sa  guerre.  Si  dît  cest  Anglois  tout 

haut,  que  pieça  il  leur  avoit  bien  dit  que  le  duc  de 
Bourgongne  n avoit  guéres  de  gens,  et  que  l'on  ne 
devoit  point  laisser  perdre  ceux  qui  estoyent  assiégés 
à  Gavre ,  n'une  si  ])onne  place  :  et  leur  dît  qu'il 
Youloit  estre  le  premier  au  front  de  la  bataille  :  et 
les  asseura  moult  de  la  victoire.  Si  fut  le  peuple  lé- 
ger à  e'mouvoir  :  et  saillirent  hors  de  la  vile  de  Gand 
en  deux  compaignies  :  dont  en  la  premie're  compai- 
gnie  eut  vingt-cinq  mille  hommes,  e'ieus  et  nombre's, 
sans  les  gens-de-cheval,  Anglois,  et  autres:  et  condui- 
soit  les  chevaucheurs  d'icelle  première  compaignie 
ledict  Jehan  Ost ,  pour  les  A.nglois,  et  un  jeune  homme 
gandois ,  nommé  Jehan  Van  IVielle  ,  pour  lesdicts 
Gandois  :  et  avoyent  canons  et  serpentines  à  cha- 
riots,  et  artillerie  à  poudre  assez,  et  largement. 
Apres  iceux  saillirent  une  grosse  compaignie  de  gens, 
où  il  pouvoit  avoir  vingt  mille  hommes,  et  plus.  Ceux 
saillirent  sans  ordre  ,  et  sans  commandement  :  et 
marchèrent  après  les  premiers  ,  comme  une  arrié- 
regarde. 

CHAPITRE  XXVIII. 

De   la  bataille   de    Gav^re,    gaignee  par   le  duc  de 
Bourgongne  j  sur  les  Gandois  :  et  coniment  paix 
futfaicte  entre  luy  et  eux. 

Si  lairrons  un  peu  à  parler  des  Gandois,  et  retour- 
nerons au  siège  :  et  fut  viay  que,  quand  le  capitaine 
de  Gavre  se  fut  parti  du  chastel  ,  par  la  manière 
dessus-cscripte,  ceux,  qui  dcmourèrentaudicl  chastel, 

commencèrent  à  murmurer,  et  à  s'ébahir  :  et  disoyent 
que  leur  capitaine  et  autres  leurs  compaignons  les 
avoyent  trahis  et  abandonnés  :  et  commence'rent  à 
parlementer  :  et  aucuns  se  voulurent  avaler  par  la 
muraille,  pour  eux  rendre  à  nostre  parti  :  et,  pour 
abréger,  se  rendirent  à  la  youlonte'  du  duc  de  Bour- 
gongne.  Si  furent  tous  pris  et  emprisonnés  ,  et  le 
chastel  saisi  :  qui  à  la  vérité  n'estoit  guéres  empiré 
de  l'artillerie  :  car  les  murs  sont  bons,  et  de  pierre 
de  taille  :  et  ce,  qui  plus  les  grevoit,  furent  mortiers 
et  engins  volans  :  dont  ils  furent  baudement  servis. 

Le  l'endemain  au  matin  furent  tous  pendus  iceux 
Gandois,  et  autres  tenans  leur  parti  :  car  il  y  avoit 
des  Anglois  aveques  eux,  et  aucuns  fugitifs,  crimi- 
nels, des  pais  du  duc,  et  nommément  un  trompette, 
nommé  Aloguet  :  qui  avoit  servi  le  bon  chevalier 
(que  Dieu  absolve)  messirc  Jaques  de  Lalain  :  et  se 
partit  de  luy  pour  ses  démérites.  Ainsi  furent  pendus 
ceux,  qui  furent  trouvés  au  chasteau  de  Gavre  :  et 
fut  par  un  mardi,  vingt  deuxième  de  juillet  :  et  estoit 
si  matin,  que  les  plusieurs,  qui  regardoyent  faire 
la  justice,  n'avoyent  point  encores  ouy  de  messe  :  et 
ainsi ,  et  à  celle  heure  que  l'on  pendoit  ledict  Aloguet, 
et  ainsi  que  le  dernier  de  tous,  à  mon  avis  bien 
quarante,  vindrent  nouvelles,  a  petit  elfray,  que  les 
Gandois  estoycnt  issus  de  Gand,  pour  venir  combatre 
leur  signeur.  Si  courut  chacun  aux  armes  :  et  fut  or- 
donné messire  Symon  de  Lalain ,  pour  aler  au-devant 
à  cinquante  chevaux,  pour  veoir  leur  convive.  Ce 
qu'il  fit  bien  :  et  de  leur  estât  et  maintien  fit  ce  jour 
par  plusieurs  fois  savoir  :  comme  celuy,  qui  bien  1<? 
savoit  faire,  et  qui  se  congnoissoit  au  mestier. 

Ordonnances  furent  faictes  :  et  premie'rement  prit 
l'avanlgarde  place  :  que  conduisoit  le  niareschal  de 
Bourgongne  et  le  signeur  de  Cimay  :  et  furent  aveques 
eux  de  grands  signeurs,  et  de  grands  personnages  de 
Bourgongne,  de  Picardie,  et  de  Hainaut  :  et  furent 
d'icelle  avantgarde  envpye's  devant  ,  comrae  sur 
un'aelle,  à  la  main  dextre  ,  les  signeurs  de  Beau- 
champ  et  d'Espiry  :  qui  avoyent  en  charge  cent  lances 
de  Bourgongnons,  ou  environ.  A  la  main  senestre, 
tirant  à  la  rivière  de  l'Escaud,  fut  une  autre  aelle 
d'environ  mille  archers  de  pie'  :  et  les  conduisoit  mes- 
sire  Jaques  de  Luxembourg  :  et  entre  ces  deux  com- 
paignies  estoit  un  comte  de  Petitepierre,  alemand  : 
qui  estoit  venu  servir  le  duc  en  icelle  armée  :  et  avoit 
cent  chevaux,  et  non  plus,  tant  hommes  -  d'armes , 
comme  cranequiniers.  En  l'avant -garde  furent  ban- 
nie'res  de'pleyees,  et  toutes  enseignées,  et  pareures, 
à  qui  mieux  mieux  :  et  plus-derrie're  estoit  la  bataille  : 
où  estoit  le  duc  de  Bourgongne,  le  comte  de  Charolois 
son  fils,  le  comte  d'Estampes,  messire  Adolf  de  Clëves, 
messire  Jehan  de  Coïmbres,  le  bastard  de  Bourgongne, 
et  moult  d'autres  grands  personnages.  Là  furent  ban- 
nières dépleyees  en  grand  nombre  :  et  portoit  le  si- 
gneur de  Haubourdin  la  bannie're  du  duc,  et  le  signeur 
de  Crévecueur  celle  du  comte  de  Charolois.  Bertran- 
don  portoit  le  pennon  :  et  Hervé  de  Meriadet  portoit 
l'estendard.  Ce  jour  furent  moult  de  chevaliers  faicts 
comme  messire  Jaques  de  Luxembourg,  Tibaut  de 
Neufcliastel,  maréchal  de  Bourgongne,  Louis,  signeur 
de  la  Gruthuse  :  qui  ce  jour  fit  Tarricregarde,  à  grosse 
compaignie  de  Flamans,  et  autres.  Là  furent  cheva- 
liers les  signeurs  de  llougeuiunt,  de  Soyc,  de  Bupt, 

et  le  signeur  de  Goux  (qui  depuis  fut  chancelier  de 
Bourgongne)  le  signeur  de  Chandivers,  Tristan  de 
Toulongeon  ,  signeur  de  Soey,  et  si-grand  nombre 
d'autres,  que  je  ne  sçay  le  tout  ramentevoir. 

Si  lairrons  à  parler  de  l'ordre  de  la  bataille  :  et  re- 
viendrons à  l'exécution  :  qui  fut  telle,  que  messire 
Symon  de  Lalain  (qui  conduisoit  les  clievaucbeurs) 
chevaucha  le  plus-diligemment,  et  par  le  meilleur 
ordre  qu'il  peut,  contre  les  ennemis  :  et  rencontra  en 
sa  personne  les  chevaucheurs  gandois  :  et  venoit, 
tout  devant,  Jehan  Ost,  anglois  :  qui  avoit  promis  de 
mettre  aux  champs  le  peuple  gandois.  Ledict  Anglois 
leva  la  main  en  signe  de  seureté  :  et  s'avança  audict 
messire  Symon  :  et  luy  dît,  «  J'ameine  les  Gandois, 
«  comme  je  l'ay  promis.  Si  me  faictes  conduire  au  duc 
K  de  Bourgongne  :  car  je  suis  son  serviteur,  et  de  son 
tf  parti.  «  Messire  Symon  bailla  deux  hommes,  qui 
FAnglois  conduisirent  à  sauvelë  :  et  Jehan  Yan  Nielle 
(qui  conduisoit  les  chevaucheurs  gandois)  et  leurs 
gens-de-cheval  marchoyent,  et  gaignoyent  tousjours 
place,  sur  messire  Symon  de  Lalain  :  qui  les  faisoit 
ecarmoucher ,  en  retrayant,  et  en  tirant  hors  du 
grand  chemin,  couvert  d'une  grosse  haye,  et  par 
celle  haye  ne  pouvoyent  veoir  Gandois  les  batailles, 
ne  les  gens-d'armes. 

Si  commence'rent  Gandois  à  passer  au  champ,  à 
pie  et  à  cheval  :  et  se  mettoyent  ces  picquenaires(')en 
bataille  :  et  en  peu  d'heure  se  trouvèrent  si  grand 
nombre,  et  si  serrés,  qu'à  grand'pcine  voyoit  on  le 
jour,  par  entre  les  picques  et  les  glaives  :  et  avint 
que  Jehan  de  la  Guysele,  un  escuyer  de  Hainaut,  en 

(';  Picqnenaires  :  soldats  armes  de  piques. 

ecarmouchant  sur  les  Gandois  de  cheval,  cliar^^ea  sur 
un  liomme-d'armes  :  mais  la  gourmette  de  son  cheval 
rompit  :  et  ainsi  ne  le  peut  tenir,  qu'il  ne  fust  des 
gens-de-pié  pris,  enclos,  et  assomme'.  Là  aborda  l'ar- 
tillerie des  Gandois  :  et  par  trois  fois ,  et  à  trois  re- 
posées, marchèrent  les  Gandois,  gaignant  place  et 
champ  sur  les  ecarmoucheurs  :  n'onques  les  batailles , 
ne  les  ordonnances,  ne  se  bouge'rent.  Bien  fut  vray 
que  le  mareschal  de  Bourgongne  manda  au  signeur 
de  Beauchamp,  et  au  signeur  d'Espiry,  qu'ils  recu- 
lassent leurs  enseignes  et  leurs  compaignies  ,  pour 
plus-avant  attraire  les  Gandois  :  mais  le  signeur  de 
Beauchamp  respondit  que  Ton  l'avait  trop  avance 
pour  reculer  :  et ,  combien  que  la  response  meust 
de  haut  et  vaillant  courage,  et  que  tout  bien  prist 
de  celle  chose,  si  fut  il  conseillé  de  prier  mercy  au 
duc,  de  la  désobéissance  qu'il  avoit  faicte  à  son  ma- 
reschal :  et  ce  veuil  je  bien  escrire ,  pour  monstrer 
aux  jeunes  gens,  qui  mes  Mémoires  liront  que,  selon 
l'arbre  de  bataille,  nulle  chose  n'est  exlimee  bien 
faicte,  contre  le  commandement  du  chef,  ne  de  ses 
lieutcnans. 

L'artillerie  des  Gandois  tiroit  a  grand'forcc.  Si  fut 
avisé  d'envoyer  de  la  légère  artillerie,  devant  les  pre- 
mières compaignies  :  et ,  si-tost  que  ladicte  artillerie 
fut  assise,  et  qu'elle  commença  à  tirer,  les  Gandois 
s'ouvrirent  et  se  déreiglérent  de  leur  ordre.  Si  char- 
gèrent les  signeurs  de  Beauchamp  et  d'Espiry  dedans , 
moult-vivement.  Là  fut  chevalier  messire  Philippe  de 
Lalain,  frère  du  bon  chevalier  messire  Jaques,  dont 
cy-dessus  est  assez  escrit  :  et  à  celle  charge  fut  tué, 
d'un  canon,  un  escuyer  bourgongnon,  nommé  Jehan 


d'olivier  de  la  marche.  1^7 

de  Poligny.  Or  reviendrons  aux  mille  arcbers,  qui 
estoyent  à  pie',  sous  la  conduite  de  messire  Jaques  de 
Luxembourg,  nouveau  chevalier.  Le  chevalier  et  sa 
bande  marchèrent,,  et  coururent  au-devant  de  leurs 
ennemis  moult  vaillamment ,  crians  et  tirans  de 
force  et  de  courage  :  et,  à  la  ve'rité,  là  cheut  la  grande 
puissance  des  Gandois  ;  car  tous  tire'rent  contre  la 
rivière.  Là  eut  grande  presse  et  dure  deflense  :  et  là 
fut  tué,  d'une  picque,  un  escuyer  flamand,  nomme 
Olivier  de  Launoy,  homme-de-bien  ,  et  fort-renommé. 
Là  abondit  Tavantgarde,  les  bannières  et  les  esten- 
dars.  Si  furent  les  Gandois  rompus,  et  mis  en  fuite  : 
et  s'enfuit  Jehan  Van  PSielle.,  et  ses  gens-de-cheval  : 
et  nagèrent  la  rivière  :  et  là  entroyent  les  Gandois, 
armés  de  leurs  jaques,  haubergeons,  panciers,  et  hu~ 
nettes  :  et  s'aventuroyent  de  nouer  ('),  en  tel  estât, 
la  rivière  :  mais  les  archers  les  tuoyent ,  noyoyent , 
et  assommoyent  comme  bestes,  sans  mercy  et  ran- 
çon :  et,  en  nageant  parmy  l'eaue ,  on  les  tiroit  de 
flèches ,  si  que  peu  se  sauvèrent  par  nager. 

Le  duc  de  Bourgongne  (  qui  moult  estoit  loing  de 
Tavantgarde)  fit  crier,  Nostre-Dame,  Bourgongne  : 
et  marcha  aveques  sa  bataille  :  et  furent  les  archers 
moult-travaillés,  d'avoir  si-loing  marché  à  pié  :  et 
furent  les  bannières  et  les  enseignes  premières  sur  les 
ennemis,  que  les  archers  de  la  bataille  :  et,  durant 
le  temps  que  les  premiers  estoyent  ensongnès  à  ceux 
qui  avoyent  pris  le  bord  de  la  rivière  ,  une  grosse 
compaignie  de  Gandois  se  trouva  retraite  d'aventure 
en  un  preail  (2),  assez  grand  et  spacieux.  Celuy  preail 
estoit  clos  de  la  rivière  de  l'Escaud,  en  tournoyant, 

(')  Nouer  :  nager.  —  C^''  Preail  :  pré. 

et  par  devant  avoit  une  grosse  haye  d'espines,  fos- 
selee,  et  moult  forte  à  passer  :  et  n'y  avoit  que  deux 
entrées  tresestroictes,  par  où   Ton   peust  devers  eux 
passer.  Les  Gandois  (  qui  là  se  trouvèrent  bien  deux 
mille  hommes,  et   ne  pouvoient  plus  avant  eux  re- 
traire, ne  fuir,  par  la  rivie're  )  prirent  cueur,  et  se 
mirent  en  deffense  moult-vigoureusement.  Là  s'avan- 
cèrent  messire    Pierre   de    Miraumont  ,    Jaques    de 
Fallerans,  le  Moyne  de  Neufville,  et  autres  nobles 
liommes-d'armes  :  mais  certes  ils  furent  durement  re- 
cueillis, de  picques,  et  de  masses  crestelees  ('),  par 
lesdicts  Gandois  :  et  furent  leurs  chevaux  enfondrés, 
et   occis,    et  les  hommes- d'armes  abatus  et   navre's 
moult- dangereusement.  Là  s'arresta  le  duc  de  Bour- 
gongne,  son  fils,  et  toutes  les  bannie'res  de  la  bataille. 
Le  duc  de  Bourgongne,  voyant  ses  ennemis  et  re- 
belles  devant  ses  yeux ,   donna   de    l'espcron  ,    sans 
autre  conseil  prendre  :  et  entra  dedans  le  preail.  Il 
estoit  richement  arme'  et  monté,  et  moult-bel  et  che- 
valeureux  chevalier  :  et  certes,  quand  les  Gandois  le 
virent  venir,  ils  le  recongnurent,  et  s'arreste'rent  tous 
devant  sa  noble  personne  :  mais  le  venin  ,  confit  en- 
longue  obstination,  qu'ils  avoyent  au  cueur,  fut  su- 
bitement maistre  de  la  raison.  Si  luy  coururent  sus 
moult-asprement  :  et  le  bon  duc  (qui  fut  un  des  vail- 
lans  chevaliers  de  son  temps  )  se  ferit  entre  eux,  non 
pas  comme  prince  ,   ou  personnage  de  prix  ou  d'es- 
time (  tel  qu'il  estoit  )  mais  comme   un  homme  clie- 
valeureux ,  tout  plein  de  hardement  et  de  prouesse  : 
et  les  Gandois  feroyent  sur  le  noble  prince  ,  de  grand 
et  de  fclon  courage  .  et  luy  navrc'rent'son  cheval  en 

(')  Crestelees  :  armées  de  dents. 

plusieurs  lieux.  Là  estoit  Bertrandon ,  le  pennon  au 
poing,  près  de  son  maistre,  pour  enseigner  et  mons- 
trer  le  prince  ,  et  où  il  estoit.  Là  vint  le  signeur  de 
Haubourdin,  à  tout  la  bannière,  et  Hector  de  Me- 
riadet  à  tout  Testendar.  Là  entra  le  noble  comte  de 
Charolois  (qui  moult  aigrcdment  cliaçoit  enseignes 
et  gens -d'armes  au  secours  du  duc,  son  pe're)  et 
aborda  des  premiers  en  la  place  :  et  fut  blecé  d'une 
picque  au  pie,  par-dessous.  Là  vey  je  messire  An- 
tlioine  de  Vaudrey  donner  au  travers  des  Gandois , 
moult-chevaleureusement.  Là  entre'rent  les  bannières 
du  comte  de  Charolois,  et  des  autres  princes  et  signeurs. 
et  sur  ce  poinct  abordèrent  les  archers  de  la  bataille  : 
qui  estoyent  venus  à  pie,  et  de  loing.  Si  commencè- 
rent à  lancer,  et  à  traire,  de  moult  grand  courage. 
Là  vey  à  piè  deux  hommes- d'armes  de  nom  :  et  de 
plus  ne  m'en  souvient.  L'un  fut  messire  Jaques  de 
Foucquesolles  (  qui  portoit  le  guidon  de  messire  Ti- 
baut  de  Luxembourg,  signeur  de  Fiennes)  et  l'autre 
fut  messire  Philebert  de  Jaucourt,  signeur  de  Villar- 
nou.  Ces  deux  marchèrent  chevaleureusement  sur  les 
ennemis. 

Si  commencèrent,  du  traict  des  archers,  les  Gan- 
dois à  perdre  gens  et  place  :  et  reculèrent,  pour 
adosser  la  rivière  :  et  se  combatoyent  et  deflendoyent 
Gandois  moult-vaillamment  :  et  moult  navrèrent  et 
blecèrent  de  gens  et  de  chevaux  :  et  certes,  un  Gan- 
dois, vilain,  et  de  petit  estât,  et  sans  nom  pour  estre 
recongnu,  fit  ce  jour  tant  d'armes,  tant  de  vaillance, 
et  d'outrage,  que,  si  telle  aventure  estoit  avenue  à 
un  homme-de-bien,  ou  que  je  le  scer.sse  nommer, 
je  m'aquiteroye  de  porter  honneur  à  son  hardement  : 

car  vaillance  est  entre  les  bons  si  privilégiée,  et  de 
telle  aulliorité,  qu'elle  doit  estre  manifestée,  publiée, 
et  dicte,  de  petite  personne,  ou  de  petit  estât,  comme 
des  plus-grans. 

Ainsi  dura  ceste  bataille ,  en  cestuy  endroit ,  lon- 
i^uement  :  car  (comme  dict  est)  le  lieu  estoit  fort 
d'entrée ,  et  de  closture  :  et  se  vendoyent  Gandois 
pour  leur  dernier  jour  :  mais  finalement  le  preail  fut 
tel ,  que  les  Gandois  furent  occis  sur  la  place ,  sans  ce 
qu'un  seul  en  recbapast ,  par  prison,  ou  autrement  : 
et  certes  la  bataille  ne  se  combatoit  plus  autre  part  : 
car  les  Gandois  estoyent  tous  de'confits  :  et  n'aborda 
point  la  seconde  compaignie,  qui  se  partit  de  Gand 
(comme  il  est  esciit  cy-dessus)  à  la  bataille  :  mais 
s'enfuirent,  de  Tellroy  des  fugitifs  :  et  furent  cbacés 
par  aucunes  compaignies  de  l'avantgarde  :  qui  moult 
en  prirent  et  pccirent.  Si  fut  tard  :  et  se  retrait  cha- 
cun en  son  logis  :  et  furent  les  bannières  mises,  sans 
repleyer  ,  devant  :  qui  estoit  moult  belle  chose  ,  à 
veoir  le  rcflambloy  de  diverses  armes  des  nobles 
princes  et  signeurs,  qui  bannie'res  porloyent.  Aussi- 
tost  que  le  bon  duc  fut  en  son  logis  retourne',  et  après 
avoir  rendu  louenges  à  Dieu  de  sa  haute  victoire  ,  il 
manda  son  conseil  :  et  servoit  alors,  de  premier  cham- 
bellan ,  le  signeur  de  Charny  :  et  messire  Pierre, 
signeur  de  Goux,  fut  là  le  principal  du  conseil,  pour 
les  clercs.  Si  dît  le  bon  duc,  tout  haut,  telles  parolles, 
ou  semblaliles. 

«  Celuy  Dieu  ,  qui  nous  a  aujourdhuy  pourveus  de 
«  victoire,  me  doint  grâce  à  ce  jour  de  le  recon- 
«  gnoistre,  et  de  faire  chose,  qui  luy  soit  agréable. 
«  Or,  congnoissant  iceluy  Dieu  mon  créateur,  Jésus- 

ft  Christ,  tout  piteux  et  misericors,  en  ensuyvant  son 
«  plaisir  et  commandement,  combien  que  par  la  di- 
«  vine  aide  j'ay  la  main  au-dessus  de  mes  rebelles,  les 
«  Gandois  ,  toutesfois  je  veux  user  de  grâce  et  de 
«  miséricorde  :  n'onques  je  ncu  pitié'  d'eux,  ne  de  leur 
«  cas ,  jusques  à  ceste  heure.  Si  veux  que  lettres  soyent 
«  faictes,  adreceantes  à  la  vile  de  Gand,  contenans 
«  que ,  sans  avoir  regard  à  l'avantage  que  j'ay  par  la 
«  victoire,  mais  pour  l'honneur  de  Dieu  seulement, 
«  tout  tel  et  semblable  traitte',  que  je  leur  ay  acorde'à 
te  risle  et  ailleurs,  en  leur  plus-grande  prospérité,  je 
«  le  veux  tenir  et  acomplir.  m 

Si  furent  sur  ce  lettres  faictes,  moult-bien  causées 
et  devisees  :  car  certes  ledict  messire  Pierre  de  Goux 
fut  l'un  des  adroits  hommes  de  conseil,  qui  fust  en 
son  temps.  Le  lendemain,  au  poinct  du  jour,  son- 
ne'rent  les  trompettes  h  metti-e  selles,  et  puis  à  cheval  : 
et  se  partit  le  duc,  son  fils,  et  loutq  la  signeurie,  à 
tout  leurs  bannie'res  au  vent  :  et  tire'rent  contre  Gand 
en  moult  bel  ordre.  Messire  Gauvain  Quieret,  signeur 
de  Dreul,  conduisoit  les  coureurs  :  et  estoit  aveques 
luy  le -roy-d'armes  de  Flandres,  vestu  de  sa  cotte- 
d'armes  :  et  portoit  les  lettres  :  et  estoit  introduit, 
pour  les  présenter  à  ceux  de  Gand.  Le  mareschal  de 
Bourgongne  et  le  signeur  de  Cimay  menoyent  l'avant- 
garde  :  et  le  duc  et  la  bataille  suyvoyent  :  et  le  comte 
d'Estampes  faisoit  l'arriégarde  :  et,  quand  les  cou- 
reurs aprochérent  la  vile  de  Gand,  ils  s'arrestérent 
pour  veoir  la  convive  de  la  vile  :  et  à  cest  endroit 
convient  que  je  devise  comment  se  conduirent  les  Gan- 
dois ,  quand  ils  sceurent  la  déconfiture  de  leurs  gens. 

Vérité  fut  que  des  plus  légers  du  pié  y  au   des 

mieux-montés  fugitifs  de  la  bataille,  vindrent  à  Gand, 
en  petit  nombre,  les  premiers  ;  et  dirent,  à  grand 
elîray,  et  à  grande  peur,  les  nouvelles  de  leur  décon- 
fiture. Si  coururent  ceux,  qui  gouverne'rent,  et  qui 
avoyent  authorité  lors  en  la  vile  :  et  vindrent  aux 
portes  de  leur  vile  :  et  les  fermèrent  :  et  gardèrent,  à 
puissance  ,  que  les  fugitifs  n'y  rentrassent  :  pour  ce 
qu'ils  doutoyent  qu'ils  ne  fussent  si-aigrement  pour- 
suivis, que  les  Bourgongnons  n'entrassent  pesle-mesle. 
Ce  qui  estoit  bien  possible.  Car,  si  n'eust  esté  le  dé- 
tourbier  du  preail,  dont  cy-dessus  est  escrit,  il  estoit 
plus  croyable  qu'autrement,  que,  qui  eust  poursuivy 
la  chose,  l'on  eust  entré  en  la  vile  ,  ou  par  la  manière 
dicte,  ou  par  l'épouventcment,  en  gênerai,  de  tous 
les  Gandois  :  dont  pour  ces  causes  furent  les  portes 
de  Gand  fermées  :  et  certes  les  coureurs  virent,  à  la 
porte  de  la  vile,  plus  de  quatre  mille  hommes,  sans 
harnois  et  sans,  battons  :  qui  s'estoyent  sauvés  de  la 
bataille  :  et  ne  les  vouloit  on  remettre  en  ladicte  vile. 
Si  s'approchèrent  peu  à  peu  les  coureurs,  pour  sça- 
voir  que  vouloit  dire  ce  grand  peuple  :  et  veirent  qu'il 
estoit  vague  comme  bestes  :  et  ne  faloit  que  les  tuer. 
Si  monstrèrent  signe  :  et  vindrent  aucuns  audict  si- 
gneur  de  Dreul  :  qui  luy  dirent  la  convive  :  et  par 
iceux  furent  mandés  ceux  de  Gand  à  la  barrière  :  et 
leur  porta  le  héraut  les: lettres  :  qu'ils  receurent  moult- 
humblement,  et  en  grande  révérence  :  et  lindrenl  leur 
parlement  en  la  vile,  sur  lesdictes  lettres  :  et  assez 
brief  firent  response  au  roy-d'armes,  qu'ils  sup- 
plioyent  à  leur  signeur,  en  l'honneur  de  la  passion 
de  Nosirc-Signeur ,  qu'il  se  vousist  retraire  en  son 
logis  de  Gavre,  pour  celle  nuict  :  et  que  l'endemaiu 

ils  iroyent  devers  luy,  et  en  telle  façon,  qu*il  seioit 
bien-content  d'eux,  le  remerciant  de  la  grâce,  qu'il 
leur  faisoit  par  ses  lettres. 

Le  bon  duc  acorda  la  requeste  :  et  s'en  retourna 
celle  nuict  chacun  en  son  logis.  Si  vindrent,  devers  le 
duc  ,  l'abbé  de  Sainct-Bavon  ,  le  prieur  des  Chartreux , 
et  autres  grans  personnages  :  et  n'acordérent  pas  seu- 
lement au  duc  ce  qu'il  avoit  demandé  selon  les  pre- 
miers traittés,  mais  sousmirent  le  tout  à  sa  voulonté  : 
et  fit  le  duc  en  ceste  chose  petit  changement  :  et  tint 
ce  qu'il  avoit  dict ,  comme  prince  de  vérité,  qu'il 
estoit  :  et  fut  l'amendise  honnorable  mise  par  escrit, 
ensemble  les  traittés,  le  pardon  ,  et  toutes  choses  :  et 
fut  jour  pris,  pour  acomplir  ces  choses  escrites. 

Or  parlerons  de  l'exécution  de  cette  paix  de  Gand, 
et  des  cérémonies  tenues  à  l'amende  honnorable,  faicte 
par  les  (ianduis.  Le  dernier  jour  de  juillet,  le  duc  et 
son  armée ,  en  moult  bel  ordre  ,  et  tousjours  demou- 
rans  les  bannières  dépleyees,  se  tira  contre  Gand  :  et 
s'arresta  à  une  petite  lieue  de  la  vile,  et  sur  le  grand- 
chemin,  qui  vient  de  la  porte  dessous  Sainct  Pierre, 
pour  tirer  à  Audenarde  :  et' fit  mettre  le  front  de  sa 
bataille audroit  du  chemin,  et  en  manière  d'une  aelle, 
à  dextre ,  son  avantgarde  ,  et  son  arrieregarde  au 
senestre  :  et  estoit  moult-bcUe  chose  à  veoir.  Le  duc 
fut  armé  de  toutes  armes  :  et  fut  monté  sur  le  cheval, 
que  les  Gandois  avoyent  navré  sous  luy  à  la  bataille, 
qui  encores  estoit  farci  d'estoupes  en  plusieurs  lieux, 
pour  le  remède  de  ses  playes.  Il  estoit  acompaigné  du 
comte  Charles  son  fils  ,  du  comte  d'Estampes ,  de 
messire  Adolf  de  Cléves  ,  signeur  de  Ravaslain,  de 
messire  Jehan  de  Portugal  ,  fils  du  duc  de  Coimbres , 

du  bastard  de  Bourgongne,  de  messire  Nicolas  Rau- 
lin,  signeur  d'Authune,  chancelier  de  Bourgongne, 
et  des  chevaliers  de  la  Toison ,  comme  du  signeur  de 
Cliarny ,  du  signeur  de  Hauljourdin  ,  du  signeur  de 
Cimay,  du  signeur  de  Launoy ,  du  signeur  de  Mon- 
tagu  ,  du  signeur  de  Humiéres  ,  de  messire  Baudot  de 
Noyelles,  et  autres.  Ceux  se  tenoyent  au  front  de  la 
bataille,  devant  la  bannie're ,  et  devant  les  enseignes 
du  duc  :  et  le  mareschal  de  Bourgongne^  noblement 
acompaigné ,  conduisoit  l'ordre  :  et  amena  Les  Gan- 
dois  faire  leur  amende  :  et  premièrement  venoyent  à 
pie  l'abbé  de  Sainct-Bavon  et  le  prieur  des  Chartreux  : 
et  après  marchoyent  vingtcinq  eschevins  ,  conseillers, 
et  houemans  ,  des  plus  grans  et  principaux  de  ladicte 
"vile  :  et  estoyent  iceux  vingtcinq  en  leurs  chemises, 
nues  testes,  et  de'chaux  :  et  après  suyvoyent  deux 
mille  Gandois,  veslus  de  noires  robes,  de'ceincts  , 
nues  testes,  et  déchaux  :  et  tous  se  mirent  à  genoux 
devant  le  duc  :  et  porta  la  parolle  l'abbé  de  Sainct- 
Bavon  :  qui  moult-piteusement,  et  en  pleurant,  pria 
au  duc,  par  trois  fois,  mercy  pour  son  peuple  mal 
conseillé  :  et  certainement  tous  lesdicts  Gandois,  en 
généralité,  se  monstroycnt  repentans  de  leur  mefiiict, 
et  déplaisans.  Si  leur  respondit  le  bon  duc,  que,  puis 
qu'ils  demandoyent  mercy ,  ils  la  trouveroyent  en 
luy  :  et  qu'ils  luy  fussent  bons  sugets,  et  il  leur  seroit 
bon  prince,  et  que  jamais  plus  ne  luy  souviendroit 
de  l'injure,  par  eux  commise  contre  luy.  Si  furent 
les  ])anniéres  des  mestiers  de  Gand  aportees  toutes, 
et  baillées  au  roy- d'armes  de  la  Toison  d'or:  qui 
en  la  présence  du  duc ,  les  fit  mettre  en  un  sac , 
et  les  fit  porter  au  logis. 

Ces  choses  faictes,  s'en  retournèrent  les  Gandois 
moult-joyeux  :  et  fut  la  paix  criée  en  leur  vile  :  et 
firent  feux,  luminaires,  et  carolles  (0  de  joye,  parmy 
la  vile  :  et  celle  nuict  plusieurs  compaignons  s'al- 
le'rent  festeyer  à  Gand,  et  eurent  grand  clie're  :  et  le 
duc  de  Bourgongne  pour  celle  nuict  s'en  retourna 
en  son  logis,  à  Gavre  •  et  le  Tendemain,  après  disner, 
se  tira  le  duc  en  sa  vile  d'Audenarde  :  et ,  par  ma- 
nière de  triomphe  et  de  victoire ,  fit  porter  devant 
luy ,  par  ses  arcliers  de  corps  et  autres,  les  bannie'res 
des  mestiers  de  Gand  :  et  depuis  furent  portées,  la 
moitié'  devant  Nostre  Dame  de  Boulongne,  et  l'autre 
moitié  devant  Nostre-Dame  de  Haulx  :  où  Ton  les 
pouvoit  veoir,  à  flieure  que  ceste  guerre  de  Gand 
fut  par  moy  enregistrée  :  et  de  là  se  tira  le  duc  à 
risle  :  et  rompit  son  armée. 

En  ce  temps  estoit  le  signeur  de  Crouy  à  Luxem- 
bourg :  et  y  faisoit  la  guerre  aux  Alemans  :  lesquels 
(comme  il  est  escrit  cy-dessus)  s'estoyent  e'meus  a- 
l'encontre  du  duc  de  Bourgongne  :  et  pouvoit  avoir 
le  signeur  de  Crouy  mille  bons  combatans.  Si  re- 
conquit j)lusicurs  l)onnes  places  par  le  païs  :  et  se 
trouva  unes  trêves  acordees  de  chacun  costé,  jusques 
à  l'Ascension  suyvant ,  par  condition  que  ceux  de 
Tionville  et  des  places,  qui  tenoyent  contre  le  duc, 
promirent,  au  cas  que  dedans  iceluy  temps  de  l'As- 
cension les  Alemans  ne  les  secouroyent  par  bataille, 
qu'en  ce  cas  ils  devoyent  rendre  ladicte  vile,  et  les 
places,  au  duc  de  Bourgongne,  ou  à  son  commande- 
ment :  et  feray  fin,  cy-endroit,  de  ceste  matie're  : 

\')  Corolles  :  danses,  concerts. 

car  la  bataille  ne  vint  point  en  icelny  terme  :  et  se 
rendirent,  et  se  remirent  en  la  main  du  duc,  comme 
ils  estoyent. 

Or  reviendrons  au  bon  duc,  qui  estoit  à  l'Isle, 
aveques  la  duchesse  sa  femme ,  et  autres  dames  :  et 
se  faisoyent  banquets,  joustes,  tournois ,  et  festicmens, 
grans  et  pompeux  :  et  le  comte  de  Charolois  y  estoit 
en  son  verd,  et  croissoit  en  jours,  et  en  force  de 
corps  :  et  Tacompaignoit  le  bastard  de  Bourgongne, 
moult-gentil  chevalier.  Si  joustoit  le  comte  tressou- 
vent  :  et  à  ce  mestier  estoit  renomme,  non  pas  seu- 
lement comme  un  prince,  ou  un  signeur,  mais  comme 
un  chevalier  dur,  puissant,  et  à  douter  :  et  certes  il 
frequentoit  les  joustes  en  iceluy  temps  :  et  gaignoit 
bruit  et  paix  :  et  enduroit  le  faix  et  le  travail  :  et 
donnoit  et  recevoit  grans  coups,  sans  soy  épargner  : 
comme  si  c'eust  esté  un  pauvre  compaignon,  qui  de- 
sirast  son  avancement  à  ce  mestier.  D'autre  part  il 
jouoit  aux  barres  aveques  les  plus-forts,  et  les  meil- 
leurs rueurs  :  et  le  tenoit  on  des  très-bons.  Il  estoit 
si-puissant  archer,   que  c'estoit  merveilles  :   et ,  au 
regard  de  danses  et  de  mommeries,  combien  que  de 
sa  complexion  il  n'estoit  point  adonné  à  telles  oisi- 
vetés, toutesfois  tenoit  compaignie  aux  grans  et  petis, 
à  ce  qu'ils  vouloyent  faire  :  et  dansoit  tresbien.  Il 
aprit  l'art  de  musique  si-perfectement ,  qu'il  meltoit 
sus  chansons  et  motets  :  et  avoit  Fart  perfectement 
en  soy.  Tousjours  continuoit  le  service  de  Dieu  ;  et 
jcusnoit  tous  jeusnes  ,   commandés  pour  le   moins. 
Jamais  ne  se  couchoit,  qu'il  ne  fist  lire  deux  heures 
devant  Iny  :  etlisoit  souvent,  devant  luy,  le  signeur 
d'Hymbercourt  (qui  moult  bien  lisoit,  et  retenoit> 


d'olivier  de  la  marche.  iS'J 

et  faisoit  lors  lire  des  hautes  histoires  de  Romme  :  et 
prenoit  moult  grand  plaisir  es  faicts  des  Rommains. 
Bon  compaignon  estoit  lors  aveques  les  belles  filles  : 
car  il  n'estoit  point  marié  :  car,  luy  marié,  jamais 
ne  rompit  son  mariage  :  ny  ne  le  sceu  onques  de  luy, 
ne  d'assez  sufiisans,  pour  ouir  parler  de  tels  secrets  : 
et  ce  je  certifie  jusques  aujourd'huy  de  mon  récit.  Il 
estoit  si-grand  ausmonnier,  qu'il  donnoità  tous  pau- 
vres, qu'il  encontroit  par  les  viles  et  par  les  champs.  Il 
estoit  en  son  vertueux  avenir  sage,  large  et  véritable  : 
et  se  nourrit  en  telles  mœurs  et  en  telles  vertus,  que 
je  n'ay  point  leu ,  ne  sceu,  si-vertueux  avènement  de 
prince  :  et,  si  Dieu  me  donne  grâce  de  continuer  mon 
œuvre,  et  de  réciter  les  hauts  faicts  que  j'ay  veus  de 
luy,  en  moy  aquitant  de  dire  vérité,  je  monstreray 
évidemment  cjue  bel  et  délectable  fut  le  verd,  et  la 
fleur,  dont  le  maeur  et  le  fruit  est  de  si  haute  per- 
fection. 

En  ce  temps  se  maria  le  duc  Jehan  de  Cléves,  et 
Ysabel  de  Bourgongne,  seule  fdle  et  héiitiére  du 
comte  d'Estampes  :  et  se  faisoyent  grandes  chères, 
et  grans  festimens  :  et  se  mirent  sus  aucuns  convives, 
que  l'on  appelle  banquets  :  qui  commencèrent  à  petis 
fraiz,  et  montèrent  et  multiplièrent  en  grandes  assem- 
blées, et  fraiz  de  viandes,  et  d'autres  mets  :  et  mon- 
toyent  et  croissoyent  iceux  banquets  de  chevaliers  à 
signeurs ,  et  de  signeurs  à  princes  :  et  de  grand  à 
grand  multiplioyent  en  despense  :  et  vouloit  chacun 
monstrer  plus-grande  chose,  que  son  par-avant. 

De  ce  temps  avint  que  le  pape  Nicolas  envoya  de- 
vers le  duc  de  Bourgongne,  au  lieu  de  l'Isle,  un  che- 
valier :  et  luy  signifia  la  prise  de  Constautinoble,  qu'a- 

voit  fait  le  Turq,  nommé  Lamorat  Bay  (0  :  qui  fut 
fils  fie  celuy,  qui  de'confit  les  Chrestiens  en  Hongrie, 
et  où  fut  pris  le  duc  Jehan  de  Bourgongne,  père  du 
duc  Philippe  :  et  comment  celuy  Turq  avoit  assailly, 
par  plusieursfois  la  cité  (où  il  avoit  trouvé  merveil- 
leuse résistance  par  les  Chrestiens)  et  comment  Sa- 
quambasac,  un  Mammeluz,  avoit  recommencé  l'as- 
saut, et  parce  fut  la  cité  prise,  et  le  noble  Empereur 
occis,  et  tous  ses  enfans  :  et  comment  la  riche  église 
de  Saincte  Sophie  avoit  esté  pillée,  violée,  et  des- 
truicte  ,  et  les  sainctes  reliques ,  voire  le  corps  de 
Nostre-Signeur,  Jesus-Christ,  rué  parmy  la  rue,  par 
les  liens  et  ordures,  aveques  les  pourceaux,  sans  les 
meurdres,  les  injures,  et  les  elîbrcemens,  faicts  aux 
Chrestiens  et  Chrestiennes.  Or  certes  les  nouvelles 
furent  piteuses  à  ouir  :  car  (comme  disoyent  les  voya- 
gers)  c'estoit  une  moult-noble  cité,  que  Conslanli- 
noble  :  et,  aveques  la  pitié,  la  destruction  du  peuple, 
et  l'amoindrissement  de  la  foy  chrestienne ,  faisoit 
moult  à  plaindre  la  mort  et  destruction  du  noble  Em- 
pereur, et  sa  personne.  Car,  sans  autre  prince  blasmer, 
ou  amoindrir,  je  juge  l'empereur  de  Constantinoble, 
vivant,  la  plus  noble  personne  du  monde  :  car  l'em- 
pereur d'Alemaigne  n'est  empereur  que  par  élection  : 
et  cestuy  de  Constantinoble  estoit  empereur  de  ligne 
en  ligne,  et  de  père  à  fils,  de  plus  de  cinq  cens  ans  de 
règne  :  et,  puis  qu'un  empereur  précède  les  rois  en 
nom  et  en  dignité,  je  cuide  avoir  fait  scur  jugement. 

Si  conclut  iceluy  chevalier,  si  le  duc  et  la  maison 
de  Bourgongne  avoyent  jamais  vouloir  de  servir  l'E- 
glise, qu'il  estoit  heure  de  le  monstrer   par  cllect. 

(•)  Lamoral  Btiy  :  Matiomct  II ,  fils  d'Anjurat. 

Pareillement  envoya  FEmpereur  (0  devers  le  duc,  en 
iceluy  mesmc  temps,  liiy  signifier  ceste  chose  ,  et 
qu'il  avoit  mandé  tous  les  princes  d'Alemaigne  au  lieu 
de  Rissebourg  (2),  pour  illec  conclurrc  sur  le  bien  et 
ressource  de  chrestienté,  en  poindant  et  aiguillonnant 
le  duc,  qu'il  ne  devoit  pas  refuser  de  venir  jusques  à 
Rissebourg,  pour  si  grand  bien,  et  d'estre  à  la  journée 
comme  les  autres,  qui  autresfois  avoit  ofiert  de  passer, 
en  sa  personne,  jusques  en  Asie  :.e\,  combien  que  pour 
ces  matières  le  duc  eust  en  ce  temps  envoyé  prélats 
et  chevaliers  notables  devers  l'Empereur,  et  qu'encores 
y  estoyent,  toutesfois  il  conclut,  et  prit  en  propos, 
de  soy-mesme  aler  en  personne  à  la  journée,  et  de  soy 
préparer,  pour  servir  l'Eglise  et  la  foy  :  et ,  pour  émou- 
voir les  signeurs  et  nobles  hommes  de  ses  païs,  et  ses 
sugets  à  servir  Dieu  en  ccste  partie,  et  que  de  leur 
voulonté  et  dévotion,  et  sans  contrainte,  ils  entras- 
sent au  sainct  voyage,  prit  conseil  de  publier  son  em- 
prise, par  voye  de  grande  assemblée  :  et  pource  que 
les  banquets  et  festeyemens  se  continuoyent  et  s'en- 
tresuivoyent  de  grans  en  plus  grans,  et  s'aprochoit  la 
fin  des  banquets  ,  pour  chcoir  en  la  main  du  bon  duc, 
et  clorre  la  feste,  il  fit  faire  ses  préparatoires  d'entre- 
mets ,  et  de  viandes  :  et  conduisoyent  ceste  chose 
messire  Jehan,  signeur  de  Launoy,  un  chevalier  de 
l'ordre  de  la  Toison ,  homme  sachant  et  nouvel  (3) , 
et  un  escuyer,  nommé  Jehan  Boudaut,  homme  moult- 
notable  et  discret  :  et  me  fit  le  bon  duc  tant  d'hon- 
neur, qu'il  voulut  que  j'y  fusse  appelé  :  et  pour  ceste 

(•)  VEmpertur  :  remï>€reur  d'Allemagne.  —  (')  Rissebourg,  lisez 
Ratisbonne.  —  (^)  Sachant  et  nouvel  :  savant  et  d'un  esprit  in- 
Vcnùf. 

matière  se  tindrent  plusieurs  consaux  (0  où  fut  appelé 
le  chancelier,  et  le  premier  chambellan  :  qui  lors  estoit 
revenu  de  la  guerre ,  qu'il  avoit  menée  en  Luxembourg , 
et  dont  il  estescrit  cy-dessus.  Aussi  furent  à  ce  conseil 
des  plus-grans  et  des  plus-prive's  appelés  :  et,  après  dé- 
libération d'opinions,  furent  les  cérémonies,  et  les 
mistéres  conclus,  tels  qu'ils  se  devoyent  faire  :  et  vou- 
lut le  duc  que  je  fisse  le  personnage  de  Saincte-Eglise, 
dont  il  se  voulut  aider  à  celle  assemblée  :  et  fut  une 
solennelle  chose,  et  qui  vaut  le  ramentevoir,  et  sert  à 
nostre  propos.  Si  ay  enregistré,  avec  ceste,  ledict 
banquet,  le  plus-largement  que  j'ay  peu  :  afin  d'en 
avoir  mémoire. 

CHAPITRE  XXIX. 

Cj  commence  V ordonnance  du  banquet,  que  fit,  en 
la  vile  de  Vlsle ,  treshaut  et  trespuissant  prince ^ 
Philippe,  par  la  grâce  de  Dieu  duc  de  Bour- 
gojigne,  de  Bradant ^  etc.  l'an  i^55,  le  dixseptiéme 
deféwrier^ 

PouRCE  que  grandes  et  lionnorables  œuvres  désirent 
loingtaine  renommée,  et  perpétuelle  mémoire,  et 
mesmement  quand  lesdictes  œ  .vres  sont  faictes  en 
bonne  intention,  je  me  suis  entremis  de  mettre  par 
escrit,  et  enregistrer  par  ordre,  au  plus-près  de  la 
vérité,  et  selon  mon  petit  sentcment,  une  fostc,  faicte 
à  risle,  le  dixseptiéme  jour  de  février,  l'an  i453,  par 

(')  Conxaux  •  rouscils. 

très  excellent,  treshaut,  et  trespuissant  prince,  mon- 
sieur le  duc  de  Bourgon^ne,  de  Brabant,  etc.  Et 
commença  icelle  feste  par  une  jouste,  cedict  jour  : 
laquelle  jouste  avoit  este'  criée,  à  un  tresheau  ban- 
quet, que  monsieur  de  Cle'ves  donna  en  ladicte  vile, 
environ  dixhuict  jours  paravant  :  auquel  fut  mondict 
signeur,  ensemble  la  signeurie,  dames  et  damoyselles 
de  sa  maison  :  et  fut  le  cry  tel,  que  le  chevalier  au 
cigne  ,  serviteur  aux  dames,  faisoit  sçavoir  à  tous 
princes,  chevaliers,  et  nobles  hommes,  que  le  jour, 
que  mondict  signeur  feroit  son  banquet  (lesquels  ban- 
quets sefaisoyent  l'un  après  Tautre)  l'on  le  trouveroit 
en  ladicte  vile,  armé  de  harnois  de  jouste,  en  selle  de 
guerre,  pour  jouster  à  la  toile,  de  lances  de  mesure, 
et  de  courtois  roquets  (0,  à-l'encontre  de  tous  ceux ,  qui 
venir  y  voudroyent  :  et  celuy  qui  pour  ce  jour  feroit 
le  mieux,  au  jugement  des  signeurs  et  des  dames,  sans 
ce  qu'il  s'en  exceptast  en  rien,  gaigneroit  un  riche 
cigne  d'or,  enchaine'  d'une  chaîne  d'or,  et  au  bout  de 
celle  chaine  un  riche  rubiz,  que  les  dames  presente- 
royent  à  celuy,  qui  l'auroit  desservy.  Tel  lut  le  cry, 
par  l'ordonnance  et  aveu  de  monsieur  Adolf  de  Cle'ves  : 
lequel  estoit  celuy,  pour  qui  la  criée  se  faisoit  :  et,  à 
ce  que  je  vey,  la  criée  et  jouste  se  faisoit  au  propos 
d'un  entremets,  qui  contenoit ,  à  cedict  banquet,  la 
plus-part  de  la  longueur  de  la  principale  table. 

Ce  fut  une  nef  à  voile  levé,  moult  bien-faicte  :  en 
laquelle  avoit  un  chevalier  tout  droit,  armé  :  qui  le 
corps  avoit  vestu  d'une  cotte- d'armes,  des  plaines 
armes  de  Cléves  :  et  devant  avoit  un  cigne  d'argent, 
portant  en  son  col  un  cûlier  d'or  ;  auquel  tenoit  une 

CO  Roquets  :  bâions. 

longue  cliaine  d'or  :  dont  ledict  cigne  faisoit  manière 
de  tirer  la  nef  :  et  au  bout  de  ladicte  nef  seoit  un 
clia^jtel,  moult-bien-faict,  et  richement  :  au  pie  duquel 
flotoit  un  faucon,  en  une  grosse  rivière  :  et  me  fut 
dict  (0  que  ce  signifioit,  et  monstroit,  comme  jadis 
miraculeusement  un  cigne  amena  dedans  une  nef, 
par  la  rivie're  du  Rin,  un  chevalier  au  chasteau  de 
Cleves  :  lequel  fut  moult  vertueux  et  vaillant  :  et  l'e- 
pousa  la  princesse  du  pais  :  qui  pour  lors  estoit  veuve, 
et  en  eut  lignée  :  dont  lesdicts  ducs  de  Cle'ves,  jus- 
ques  à  ce  jour,  sont  issus  :  et  pource  il  me  semble 
que  la  manière  de  la  criée  ensuivoit  refîect  de  l'en- 
tremets. 

En  celle  nuict  fut  présenté  le  chapelet  à  monsieur 
le  comte  d'Estampes  :  lequel  fit  son  banquet  environ 
dix  jours  après.  Ce  banquet  fut  moult  plantureux  et 
riche,  et  garni  de  plusieurs  entremets  nouveaux  : 
dont  je  me  passe  ,  pour  abréger,  et  pour  venir  à  mon 
intention.  En  ceste  feste  fut  le  chape'et  présenté  à 
monsieur  le  duc,  en  telle  façon  que,  quand  les  en- 
tremets furent  levés,  d'une  chambre  saillirent  grande 
foison  de  torches  :  puis  vint  un  officier  d'armes,  ser- 
viteur de  mondict  signeur  d'Estampes,  nommé  Dour- 
dan,  vestu  de  sa  cotte -d'armes  :  et  après  vindrent 
deux  chevaliers  ,  chambellans  de  mondict  signeur 
d'Estampes  (  c  estassavoir  monsieur  de  Miraumont , 
et  monsieur  de  Drueul  )  vestus  de  longues  robes  de 

(')  El  me  fut  Jict  :  allusion  à  une  tradition  fabuleuse  sur  l'orif;ine 
de  la  maison  de  Clèves.  Selon  cette  tradition ,  Salvius  Brabou,  oiiicier 
de  Jules  César,  poursuivant  un  ciyne  dans  la  Moselle,  arriva  au  châ- 
teau de  Mc^hen,  on  il  épousa  la  sœur  de  César,  veuve  de  Carie  Ynacli  j 
cl  de  ce  mariage  sortirent  les  ducs  de  Clèves. 

velours ,  fourrées  de  martres  :  et  n'avoyent  rien  sur 
leur  chef  :  et  portoyent  chacun,  d'une  main,  un 
gentil  cliapelet  de  fleurs  :  et  après  eux  venoit  une 
tresbelle  dame,  jeune,  de  Taage  de  douze  ans,  vestue 
d'une  robe  de  soye  violette,  richement  bordée,  et 
estofee  d'or  :  et  luy  partoyent  unes  manches,  outre 
la  robe,  d'une  moult-deliee  soye,  escriptes  de  lettres 
grégeoises  :  et  estoit  son  chef  paré  de  ses  cheveux , 
beaux  et  blonds,  et,  par-dessus,  une  tocque,  affulee 
d'un  volet  (0,  moult-enrichi  de  pierrerie  :  et  estoit 
montée  sur  une  haquenee,  houssee  de  soye  bleiie  :  et 
l'amenoyent  trois  hommes  à  pie',  vestus  de  manteaux 
de  soye  vermeille,  portans  chaperons  à  cornette  de 
soye  verde  :  et  aloyent  ces  trois,  chantans  une  chan- 
son ,  faicte  à  propos  :  et  en  telle  ordonnance  passe'- 
rent  par-devant  les  tables  :  et  vindrent  jusques  devant 
le  lieu  où  estoit  assis  mon  Iresredouté  signeur,  mon- 
sieur le  duc  :  et ,  quand  i'ofiicier  d'armes  et  les  deux 
chevaliers  luy  eurent  faict  la  révérence,  ledict  oflicier 
dît  ce,  qui  luy  estoit  enchargé,  en  ceste  manière, 

Tresexcellent,  haut  prince,  et  redouté, 
A  vous  venons  en  toute  révérence. 
Pour  charge  avons,  que  vous  soit  présenté 
Ce  chapelet  :  lequel  est  aporlé 
Par  la  dame,  que  voyez  en  présence. 
Le  comte  d'Estampes  eu  son  absence 
La  vous  transmet  en  ce  lieu  ,  et  envoyé  : 
Et  la  nomme  on  la  princesse  de  joye. 

Quant  Tofficier  d'armes  eut  ce  dit,  les  deux  cheva- 
liers vindrent  à  la  dame  :  et  luy  baillèrent  le  chapelet 

(0  Affukt  d'un  volet  :  couverte  d'un  voile. 

II. 

en  ses  mains  :  et  lors  les   autres  trois,   qui  Tame- 
noyent ,  la  descendirent  de  sa  baquenee. 

Si-tost  qu'elle  fut  descendue,  les  deux  chevaliers 
Tadextrérent  (0  :  et  adonc  elle  fit  la  révérence  à  mon- 
dict  signeur  :  et  par  uns  petis  degrés,  faicts  à  ceste 
cause,  elle  monta  sur  la  table,  et  s'agenouilla  une 
fois  sur  le  Jjord  de  ladicte  table  :  et  puis  se  mit  à 
genoux  devant  mondict  signeur,  et  là  demoura  jus- 
ques  elle  eust  baisé  ledict  chapelet,  et  mis  sur  le  chef 
de  mondict  signeur  :  qui  à  son  relever  la  baisa  :  et 
s'en  retourna  ladicte  dame ,  son  emprise  achevée. 
Ainsi  fut  présenté  le  chapelet  a.  mondict  signeur  le 
duc.  Parquoy  il  détermina  le  jour  de  son  banquet  : 
et  fit  moult  grans  préparatoires.  Au  jour  de  ce  ban- 
quet,  donques,  monsieur  Adolf  (qui  s'estoit  fait  crier 
le  chevalier  au  cigne)  vint  après  disner,  de  tresbonne 
heure  sur  les  rangs  :  et  fut  acompaigné,  du  lieu  où 
il  s'estoit  armé,  par  mondict  signeur  le  duc,  par  mon- 
sieur de  Charolois,  par  monsieur  le  bastard  de  Bour- 
gongne ,  vestus  tous  trois  de  robes  de  velours  sur 
velours  noir  :  et  a\qyent  chacun  un  colier  d'or,  moult- 
enrichis  de  pierreiies,  comme  diamans,  balais,  et 
perles  :  et  portoit  mondict  signeur  une  cornette  à  son 
chaperon,  si-riche  de  pierrerie,  que  je  ne  sçay  autre- 
ment extimer,  fors  habillement  de  prince  puissant. 
Monsieur  Adolf,  acompaigné  (comme  dict  est)  de 
mondict  signeur,  de  monsieur  de  Charolois,  et  de 
monsieur  le  bastard,  et,  en  outre,  de  monsieur  d'Es- 
tampes, partit  de  son  hostel,  à  grand  compaignie  de 
gens,  vestus  de  ses  robes  :  et  aloyent  devant  :  et, 
après  eux  aloyent  tabourins  :  et  après  aloit  un  pour- 

(«^  Vaiïextr&ent  :  Tiustruisireut  de  ce  qu'elle  dcvoit  faire 

suivant  d'armes,  vestu  d'une  cotte-d'armes  pleine  de 
cignes  :  et  après  aloit  un  grand  cigne ,  merveilleuse- 
ment et  subtilement  faict,  ayant  une  couronne  d'or 
au  col  :  à  quoy  pendoit  un  escu,  des  plaines  armes 
de  Cle'ves  :  et  à  celle  couronne  pendoit  une  chaine 
d'or  :  qui  d'un  bout  tenoit  à  la  tresse  de  l'escu  du 
cbevalier ,  et  estoit  ce  signe  adextré  de  deux  sagit- 
taires, moult-bien-faicts  :  qui  tenoyent  arcs  et  flèches 
en  leurs  mains,  et  faisoyent  semblant  de  tirer  à-l'en- 
contre  de  ceux ,  qui  vouloyent  aprodier  le  cigne. 

Ledict  chevalier,  tenant  à  la  chaine  d'or,  suyvoit 
le  cigne  armé  tresrichement  de  toutes  armes  :  et  estoit 
son  cheval  couvert  de  drap  de  damas  blanc,  et  bordé 
de  franges  d'or,  et  son  escu  de  mesme  :  et  à  dextre, 
et  à  senestre,  et  derrière,  avoit  trois  jeunes  enfans , 
pages,  habillés  de  blanc,  en  manière  d'angels,  montés 
sur  beaux  coursiers,  enharnachés  de  drap  blanc,  bien 
découpé  :  et  après  venoit  un  palefrenier,  vestu  de 
blanc ,  sur  un  petit  cheval  :  qui  menoit  en  main  un 
destrier,  couvert  de  drap  blanc ,  brodé  de  grandes 
lettres  d'or,  et  frangé  d'or,  à  la  devise  dudict  chevalier  : 
et  après  venoit  monsieur  le  duc  de  Cléves,  frère  du- 
dict chevalier,  et  monsieur  Jehan  de  Coïmbres,  fils 
du  roy  Jehan  de  Portugal,  avec  grand  nombre  de 
chevaliers  et  nobles  hommes,  tous  vestus  de  blanc, 
à  la  pareure  du  chevalier  :  et  portoyent  les  lances  en. 
belle  ordonnance. 

En  tel  estât  et  compaignie  fut  mené  ledict  cheva- 
lier devant  les  dames  :  et  fut  présenté  par  Toison  d'or, 
roy  d'armes,  à  tresexcellente,  treshaute,  et  trespuis- 
sante  princesse,  madame  la  duchesse  de  Bourgongne, 
et  aux  autres  princesses ,  dames  et  damoyselles  :  et 

puis  il  fut  amené  es  lices  :  et  lors  le  cigne  ,  qui 
Tavoit  amené,  avec  les  sagittaires  fut  mis  sur  un 
houid,  qui  leur  estoit  préparé. 

Gérard  de  Rossillon  fut  le  premier,  qui  se  pré- 
senta à  rencontre  du  chevalier  :  auquel  le  chevalier 
donna  un  si-grand  coup,  de  la  première  course,  qu'il 
luy  perça  et  fendit  son  escu  tout  outre  :  dont  ledict 
Gérard  eut  grand  détourbier.  Apres  vint  raessire 
Jehan  de  Monfort,  moult-gentement  housse  de  soye 
et  de  brodure.  Assez  tost  après  vint  monsieur  le  comte 
de  Sainct-Pol ,  housse  de  drap  d'or  :  dont  la  moitié 
estoit  gris,  et  l'autre  cramoisy.  Apres  vint  monsieur 
de  Fiennes,  couvert  de  velours  noir,  à  larmes  noires, 
înonstrees  d'un  peu  de  blanc.  Tantost  après,  monsieur 
de  Charolois,  et  monsieur  le  bastard  (qui  s'en  alérent 
armer,  quand  ils  eurent  convoyé  mondict  signeur 
Adolf)  vindrent  sur  les  rangs ,  housses  de  velours 
violet,  bordé  de  franges  d'or  et  de  soye,  et  leurs  escus 
de  mesmcs,  estans  chargées  lesdictes  housses  de  cam- 
panes  d'argent  :  et  estoyent  bien  acompaignés  de 
grands  signeurs  :  et,  entre  autres,  monsieur  d'Es- 
tampes servoit,  de  lance,  monsieur  de  Charolois.  Les 
dessus  nommés  joustérent,  et  plusieurs  autres  che- 
valiers bien  en  poinct  :  comme  monsieur  de  Gruthuse, 
couvert  de  velours  cramoisy,  monsieur  de  Mourcourt 
de  velours  cramoisy ,  fourié  de  martres ,  messire 
Chrestien  de  Digoine,  enharnaché  de  drap,  chargé 
de  campanes  dorées ,  messire  Evrard  de  Digoine , 
couvert  d'orfaverie,  mesaire  Jehan  de  Guistelle,  cou- 
vert de  menu  vair,  messire  Philippe  de  Lalain,  cou- 
vert de  velours  noir,  à  larmes  d'or,  aveques  plusieurs 
autres  jousteurs,  tresbien  en  poinct  :  mais  de  leurs 

coups  ne  sçay  je  point  Textime.  Toutesfois  je  sçay  de 
vray,  que  le  chevalier  au  cigne  et  Louis  du  Cheva- 
laut  s'entrerenconlre'rent  si-rudement,  que  tous  deux 
s'entreportéi  ent  par  terre ,  les  chevaux  sur  leurs  corps 
tel  atourne's,  qu'il  fut  force  à  l'un,  et  à  l'autre,  d'a- 
bandonner la  jouste  pour  ce  jour.  Du  demourant  je 
me  tay.  Chacun  fit  son  mieux  de  la  jouste  :  qui  faillit 
par  traict  de  temps  :  et,  quand  elle  fut  faillie,  chacun 
se  retrait. 

Puis  à  heure  convenable  se  trouveVent  en  une  sale  : 
en  laquelle  mondict  signeur  avoit  fait  prépaier  un 
tresriche  banquet  :  et  là  vint  mondict  signeur,  acora- 
paignë  de  princes  et  chevaliers,  dames  et  damoiselles  : 
et,  trouvans  ledict  banquet  à  servir,  ils  se  prirent  à 
regarder  les  entremets,  qui  édifiés  y  estoyent.  La  sale, 
où  se  faisoit  ce  banquet  estoit  grande,  et  bien  tendue 
d'une  tapicerie,  en  quoy  estoit  faicte  la  vie  d'Hercules. 
Pour  entrer  en  ceste  dicte  sale,  il  y  avoit  cinq  portes, 
gardées  d'archers,  vestus  de  robes  de  drap  gris  et  noir  : 
et  dedans  la  sale  avoit  plusieurs  chevaliers  et  escuyers, 
conduisans  ledict  banquet  :  desquels  les  chevaliers 
estoyent  vestus  de  drap  de  damas,  et  les  escuycrs  de 
satin  desdictes  couleurs  de  noir  et  gris.  En  celle  sale 
avoit  trois  tables  couvertes,  l'une  moyenne,  l'autre 
grande,  et  l'autre  petite  :  et  sur  la  moyenne  avoit 
une  église,  croisée,  verree,  et  faicte  de  gente  façon  : 
où  il  y  avoit  une  cloche  sonnante  ,  et  quatre  chantres. 
Il  y  avoit  un  autre  entremets,  d'un  petit  enfant  tout 
nu,  sur  une  roche  :  qui  pissoit  eauc  rose  continuelle-» 
ment.  Un  autre  entremets  y  avoit,  d*une  caraque, 
ancrée,  garnie  de  toute  marchandise,  et  de  person- 
nages de  mariniers  :   et  ne  me  semble  point  qu'en 

la  plus  grande  caraque  du  monde  ait  plus  d'ouvragés, 
ne  de  manières  de  cordes  et  voiles,  qu'il  en  y  avoit 
en  ceste.  Un  autre  entremets  y  avoit,  d'une  moult 
belle  fontaine  :  dont  une  partie  estoit  de  verre,  et 
l'autre  de  plomb  de  tresnouvel  ouvrage  :  car  il  y 
avoit  petis  arbriceaux  de  verre ,  feuilles  et  fleurs ,  si 
nouvellement  faictes,  qu'à  merveilles  :  et  l'espace  de 
l'artifice  estoit  ainsi  comme  un  petit  preel,  clos  de 
roches  de  saphistrins  et  d'autres  estranges  pierres,  et 
au  milieu  d'iceluy,  avoit  un  petit  sainct  Andrieu  , 
tout  droit,  ayant  sa  croix  devant  luy  :  et  par  l'un  des 
bouts  de  la  croix  sourdoit  la  fontaine,  un  grand  pie' 
de  hauteur  :  et  recheoit  dedans  le  preel ,  par  si-sub- 
tile manière,  que  l'on  ne  sçavoit  que  Teaue  devenoit. 
La  seconde  table  (qui  estoit  la  plus  longue)  avoit 
premièrement  un  pasté  :  dedans  lequel  avoit  vingt 
huit  personnages  vifs,  jouans  de  divers  instrumens, 
chacun  quand  leur  tour  venoit.  Le  second  entremets 
de  celle  table  estoit  un  chasteau,  à  la  façon  de  Lu- 
signan  :  et  sur  ce  chasteau ,  au  plus-haut  de  la  mais- 
tresse  tour,  estoit  Melusine,  en  formé  de  serpente  : 
et  par  deux  des  moindres  tours  de  ce  chasteau  sailloit, 
quand  on  vouloit,  eaue  d'orange  :  qui  tomboit  es  fossc's. 
Le  tiers  estoit  un  moulin  à  vent,  haut  sur  une  mote  : 
et  sur  le  plus-haut  volant  avoit  une  perche  :  au  bout 
de  laquelle  estoit  une  pie,  et  gens  à  l'entour,  de  tous 
estats,  ayans  arcs  et  arbalestes  :  et  tiroyent  à  la  pie, 
à  demonstrer  que  toutes  gens  tirer  à  la  pie  est  mesticr 
commun.  Le  quart  fut  un  tonneau  mis  en  un  vignoble  : 
où  il  y  avoit  deux  manières  de  breuvages  :  dont  l'un 
estoit  bon  et  doux,  et  l'autre  amer  et  mauvais  :  et 
sur  Icdict  tonneau  avoit  le  personnage  d'un  homme, 

richement  vestu  :  qui  tenoit  en  sa  main  un  brief  : 
où  il  esloit  escrit,  Qui  en  veut  ^  si  en  prenne.  Le 
cinqie'me  estoit  un  désert,  ainsi  que  terre  inhabitée  : 
auquel  avoit   un  tygre ,  merveilleusement  vivement 
faict  :   lequel  tygre  se  combatoit  à  Tencontre  d'un 
grand  serpent.  Le  sixie'me  estoit  un  homme  sauvage, 
monté  sur  un  chameau  :  qui  faisoit  semblant  et  ma- 
nière d'aler  par  païs.   Le  septième  estoit  le  person- 
nage d'un  homme,  qui  d'une  perche  batoit  un  buis- 
son, plein  de  pelis  oyseaux  :  et  près  d'eux,  en  un 
verger,  clos  de  treilles  de  rosiers,  faict  tresgentement, 
avoit  un  chevalier  et  une  dame,  assis  a  table  :  les- 
quels mangeoyent  les  oisillons,  dont  l'un  batoit  le 
buisson  :  et  monstroit  ladicte  dame,  au  doigt,  qu'il 
se    travailloit    en  vain  ,    et    follement    perdoit    son 
temps.  Le  huictiéme  estoit  un  fol,  monté  dessus  un 
ours  :  et  estoit  entre  plusieurs  estranges  montaignes 
de  diverses  roches,  chargées  de  grésil,  et  de  glaces, 
pendans  de  bonne  façon.  Le  neufiéme  estoit  un  lac, 
environné  de  plusieurs  viles  et  chasteaux  :  auquel  lac 
avoit  une  nef,  à  voile  levée  ,  tousjours  vagant  par 
l'eaue  du  lac,  à  par  soy  :  et  estoit  ceste  nef  gcntement 
façonnée ,  et  bien  garnie  de  choses  appartenantes  à 
navire. 

La  tierce  table  (qui  estoit  la  moindre  des  deux 
autres)  avoit  une  forest  merveilleuse,  ainsi  comme  si 
ce  fust  une  forest  d'Lide  :  et  dedans  celle  forest  es- 
toyent  plusieurs  bestes  estranges  et  d'estrange  façon: 
qui  se  mouvoyent  d'elles-mesmes ,  ainsi  que  si  elles 
fussent  vives.  Le  second  entremets  de  celle  table  estoit 
un  lyon  mouvant,  attaché  à  un  arbre,  au  milieu 
d'un  preau  :  et  là  avoit  le  personnage  d'un  homme^ 

qui  batoit  le  cliien  devant  le  lyon.  Le  tiers  et  dernier 
entremets  estoit  un  marchand,  passant  par  un  vilage, 
portant  à  son  col  une  hotte  de  toutes  manières  de 
merceries  pleine. 

Or ,  pour  deviser  la  manie're  du  service  et  des 
viandes ,  ce  seroit  merveilleuse  chose  à  racompler  : 
et  aussi  j'avoye  tant  autre  part  à  regarder,  que  de- 
viser au  vray  n'en  sçauroye  :  mais  de  tant  me  souvient 
que  chacun  plat  fut  fourny  de  quarante  huict  ma- 
nières de  mets  :  et  estoyent  les  plats  du  rost  chariots 
étofés  d'or  et  d'asur.  En  celle  salle ,  au  plus-près  de  la 
table,  avoit  un  haut  buflet,  charge'  de  vaisselle  d'or 
et  d'argent,  et  de  pots  de  cristal ,  garnis  d'or  et  de 
pierreries  :  et  n'aprochoit  nul  ce  bufiet ,  plus-avant 
des  gardes  de  bois  ,  qui  estoyent  là  faictes  :  si  non 
ceux,  qui  servoyent  de  vîn. 

Ainsi  comme  au  milieu  de  la  longueur  de  la  sale, 
assez  près  de  la  paroy  (0,  à  l'opposite  de  la  longue 
taljle  ,   avoit  un   haut  pillier  :  sur  quoy  avoit  une 
image  de  femme  nue  :  qui  les  cheveux  avoit  si-longs , 
qu'ils  la  couvroyent  par  derrière,  jusques  aux  reins  : 
et  sur  son  chef  avoit  un  chapeau  tresriche  :  et  estoit 
envelopee,  ainsi  que  pour  musser  W  où  il  appartenoit, 
d'une  vServiette ,  à  manière  de  volet  bien  deliè ,  escritte, 
en  plusieurs  lieux  ,  de  lettres  grégeoises  :  et  gettoit 
cest  image  ,  par  la  mammelle  droite,  ypocras  (^) ,  au- 
tant que  le  souper  dura  :  et  auprès  d'elle  avoit  un 
autre  pillier,  large  ,  en  manière  d'un  hourd  :  surquoy 
estoit  atachè,  à  une  chaisne  de  fer,  un  lyon  vif,  en 
signe  d'estre  garde  et  deflense  de  cest  image  :  et  contre 

(')  La  paroy:  la  muraille.  —  (^)  Musser  :  cacher.  —  (')  Ypocras  . 
hydromel. 

son  pillier  estoit  escrit,  en  lettres  d'or,  en  une  targe, 
Ne  touchez  a  rua  dame. 

Mondict  signeur  donques,  madame  la  dudiesse,  et 
toute  leur  noble  compaignie  mirent  assez  longuement 
à  visiter  ces  entremets.  Toute  la  sale  estoit  pleine  de 
nobles  gens  :  et  peu  en  y  avoit  d'autres.  Là  estoyent 
cinq  houids  bien  ordonne's ,  pour  ceux  qui  ne  vou- 
droyent  point  seoir  à  table  :  qui  tanlost  furent  pleins 
d'hommes  et  de  femmes  :  dont  la  plus-part  estoyent 
de'guisees  :  et  tant  en  sçay  ,  qu'il  y  avoit  des  cheva- 
liers et  des  dames  de  grand'maison ,  et  qui  là  estoyent 
venus  de  loing ,  les  uns  par  mer,  et  les  autres  par 
terre,  pour  veoir  la  feste,  dont  il  estoit  grande  re- 
nommée. Pour  le  faire  brief,  après  que  chacun  eut 
assez  regardé  les  entremets,  les  maistres-d'hostel ,  qui 
la  besongne  conduisoyent,  vindrcnt  faire  l'ordon- 
nance de  l'assiette. 

Au   milieu    de  la   moyenne  table   s'assit   mondict 
signeur  le  duc  :  et  à  sa  dextre  s'assit  madamoiselle , 
fille  de  monsieur  le  duc  de  Buurbon  :  après  elle  mon- 
sieur  de  Cle'ves,  madame   de   Ravastain,    nièce    de 
madame  la  duchesse ,  et  femme  de  monsieur  Adolf  : 
et  madame   la  duchesse  fut  assise  à  la  senestre   du 
duc,  avec  madame  de  Charny,  madamoiselle  d'Es- 
tampes, monsieur  de  Sainct-Pol ,  madame  de  Beures, 
femme  de  monsieur  le  bastard  de  Bourgongne ,  mon- 
sieur de  Pons ,  et  madame  la  chancelie're.  A  la  grande 
et  seconde  table  fut  assis   monsieur   de   Charolois  , 
monsieur  d'Estampes,  monsieur  Adolf,  monsieur  de 
Fiennes,  monsieur  le  bastard  de  Bourgongne,  et  mon- 
sieur de  Hornes ,  meslés  avec  grand  nombre  de  dames 
et  de  damoiselles  ,  et  aussi  tant  d'autres  chevaliers , 

que  les  tables  estoyent  pleines,  d'un  coste'  et  d^autre: 
et  pareillement  à  la  troisième  table  furent  assis  es- 
cuyers  et  damoiselles  ensemble  ,  en  telle  façon  que 
les  tables  furent  fournies. 

Quand  chacun  fut  assis,  ainsi  que  dict  est,  en  Te'- 
glise  (  qui  fut  le  premier  entremets)  sur  la  principale 
tal)le,  sonna  une  cloche,  tieshaut  :  et,  après  la  cloche 
cessée,  trois  petis  enfans ,  et  une  teneur,  chantèrent 
une  tresdouce  chanson  :  et, lors  qu'ils  l'eurent  acom- 
plie,  au  pasté  (  qui  estoit  le  premier  entremets  de  la 
longue  table,  comme  dessus)  un  berger  joua  d'une 
musette  monlt-nouvellement.  Apres  ce,  ne  demoura 
gue'res  que ,  par  la  porte  de  l'entrée  de  la  sale ,  en- 
tra un  cheval  à  reculons ,  richement  couvert  de  soye 
vermeille  :  sur  lequel  avoit  deux  trompettes,  assis  dos 
contre  dos,  et  sans  selle  ,  vestus  de  journades  (')  de 
soye,  grise  et  noire,  chapeaux  en  leurs  testes,  et  faux 
visages  mis  :  et  les  mena  et  remmena  ledict  cheval , 
tout  au  long  de  la  sale,  à  reculons  :  et  tandis  ils 
joue'rent  une  batture  ,  de  leurs  trompettes  :  et  y  avoit, 
à  conduire  cest  entremets,  seize  chevaliers,  vestus  de 
robes  de  la  livrée.  Cest  entremets  acompli ,  en  l'église 
fut  joiié  des  orgues  :  et  au  pasté  fut  joiié  d'un  cornet 
d'Alemaigne,  moult-estrangement  :  et  lors  entra  en 
la  sale  un  luyton,  ou  un  monstre  tresdefiguré  :  qui, 
du  faux  du  corps  en  bas  avoit  jambes  et  pies  de  grifon 
velus,  et  grans  ongles  :  et,  depuis  le  faux  en  amont, 
avoit  forme  d'homme  :  et,  avoit  vestu  une  jaquette 
juste,  de  soye  blanche,  rayée  de  verd ,  et  chaperon 
tenant  en  sus.  Il  avoit  estrange  barbe  et  visage.  Il 
portoit  en  ses  mains  deux  dards,  et  une  targe.  Il  avoit 

sur  sa  teste  un  homme ,  les  pies  dessus  :  qui  se  sous- 
tenoit  par  ses  deux  mains  sur  les  espaules  du  monstre  : 
et  ledict  monstre  estoit  monté  sur  un  sanglier,  cou- 
vert richement  de  soye  verde  :  et ,  quand  il  eut  fait 
son  tour  parmy  la  sale,  il  s'en  retourna,  par  où  il 
estoit  venu.  Quand  le  luyton  s'en  fut  re'tourné,  ceux 
de  l'église  chante'rent  :  et  au  pasté  fut  joiié  d'une 
doucine ,  avec  un  autre  instrument  :  et  tantost  après 
sonnèrent ,  moult-haut,  quatre  clairons  :  et  firent  une 
joyeuse  bature.  Ces  clairons  estoyent  derrière  une 
courtine  verde,  tendue  sur  un  grand  hourd,  faict 
au  bout  de  la  sale. 

Quand  leur  bateure  finit,  soudainement  fut  tirée 
la  courtine  :  et  là  fut  veu,  sur  ledict  hourd,  un  per- 
sonnage de  Jason,  armé  de  toutes  armes  :  qui  se  prom- 
menoit  en  celle  place  ,  regardant  au  tour  de  luy , 
comme  s'il  fust  venu  en  terre  estrange.  Puis  s'age- 
nouilla, et  regarda  vers  le  ciel  :  et  lisit  nn  brief  (') 
que  Mcdee  luy  ayoit  baillé,  quand  il  se  partit  d'elle, 
pour  la  Toison  d'or  conquerre  :  et,  à  son  relever,  il 
veit  venir  contre  luy,  grands  et  horribles  beufs,  qui 
luy  vindrent  courir  sus  :  et  tantost  ledict  Jason  cou- 
cha sa  lance,  et  s'apoincta  pour  combatre  ces  bestes: 
qui  l'assailloyent  de  merveilleuse  force,  et  si-vive- 
ment que  c'estoit  effrayante  chose  à  regarder  :  car 
ils  gettoyent  feu  et  flambe  par  les  narines,  et  par  la 
gorge  :  et  ledict  Jason  se  deffendoit  et  combatoit  par 
si-belle  façon,  que  tous  disoyent  qu'il  avoit  une  con- 
tenance d'homme-de-bien.  La  bataille  dura  longue- 
ment, et  tant  que  ledict  Jason  getta  sa  lance,  contre 
1-es  beufs  :  et  mit  la  main  à  l'espee  :  et,  en  soy  com- 

bâtant,  luy  souvint  que  Medee  luy  avoit  donné  une 
fiole,  pleine  d'aucune  liqueur,  ayant  telle  vertu, 
qu'au  moyen  de  ladicte  liqueur  il  pouvoit  lesdicls 
bœufs  matter,  et  subjuguer,  et  esteindre  leur  ardant 
feu  :  qui  luy  nuisoit  fort.  Si  prit  la  fiole  :  et  getta  la 
liqueur  contre  les  museaux  desdicts  bœufs  :  et  pres- 
tement ils  se  rendirent  dompte's,  veincus,  et  mats  :  et 
à  tant  fut  la  courtine  retirée  :  et  cessa  ce  mistëre, 
pour  celle  fois.  Apre's  ce  mistére  fut  joué  des  orgues, 
en  l'église,  par  le  long  et  espace  d'un  motet  :  et  tan- 
tost  après  fut  chanté  au  pasté,  par  trois  douces  voix, 
une  chanson  tout  du  long  :  laquelle  se  nomme  La 
saus^egarde  de  ma  vie. 

Puis  par  la  porte,  dont  les  autres  mets  estoyent 
venus,  après  ce  que  l'église  et  le  pasté  eurent  cha- 
cun jolie  quatre  fois,  entra  dedans  la  sale  un  cerf, 
merveilleusement  grand  et  beau  :  lequel  estoit  tout 
blanc,  et  portoit  grandes  cornes  d'or  :  et  estoit  cou- 
vert d'une  riche  couverte  de  soye  vermeille,  selon  mon 
advis.  Dessus  ce  cerf  estoit  monté  un  jeune  fils,  de 
l'aage  de  douze  ans,  habillé  d'une  robe  courte  de 
velours  cramoisy,  portant  sur  sa  teste  un  petit  cha- 
peron noir,  découpé  :  et  estoit  chaussé  de  gents  sou- 
liés.  Ce  dict  enfant  tenoit,  à  deux  mains,  les  deux 
cornes  dudict  cerf.  Quand  donques  il  entra  dedans  la 
sale,  lors  il  commença  le  dessus  d'une  chanson,  moult- 
haut  et  clair  :  et  ledict  cerf  chanta  la  teneur,  sans  y 
avoir  autre  personne,  sinon  l'enfant,  et  l'artifice  dudict 
cerf  :  et  nommoit  on  ladicte  chanson ,  qu'ils  chan- 
toyent,/e  ne  vej  onques  la  pareille j,  etc.  En  chan- 
tant, comme  je  vous  racompte,  ils  feirent  le  tour 
par-devant  les  tables  :  et  puis  s'en  retournèrent  :  et 

me  sembla  bon  cest  entremets,  et  voulontiers  veu. 
Apres  ce  bel  entremets  du  blanc  cerf  et  de  Tenfant, 
les  chantres  chante'rent  un  motet  dedans  Teslise  :  et 
au  pasté  fut  joiië  d*un  lut,  aveques  deux  bonnes  vcix  : 
et  faisoyent  ainsi  tousjours  l'église  et  le  pasté  quelque 
chose  entre  les  entremets. 

Apres  ce,  quand  ceux  dudict  pasté  eurent  fait  leur 
devoir,  sur  le  hourd,  auquel  l'on  monstroit  l'histoire 
de  Jason,  sonnèrent  une  bateute  les  quatre  clairons, 
qui  paravant  avoyent  joiié  :  et,  après  celle  bateure 
achevée,  l'on  tira  la  courtine,  dont  devant  est  faicte 
mention  :  et  à  tant  fut  veu  Jason  :  qui  se  promenoit, 
tresrichement  embattonné  ('),  comme  à  l'autre  fois. 
Si  luy  avint,  à  cest  heure,  que  tout  soudainement 
luy  vint  courir  sus  un  treshideux  et  epouventable  ser- 
pent. Ce  serpent  donques  avoit  la  gorge  et  la  gueule 
ouverte,  les  yeux  gros  et  rouges,  et  les  narines  en- 
flées :  et  estoit  composé  et  edilié  en  telle  façon,  que 
par  sadicte  gueule,  et  par  la  plus-grand  part  de  ses 
conduits,  il  gettoit  venin  trespuant,  et  feu  et  fumées 
merveillables.  Quand  Jason  regarda  ce  serpent,  et  le 
veit  venir  et  tirer  vers  sa  personne,  il  se  mit  en  def- 
fense  moult  bien,  et  tresordonnément  :  et  là  se  com- 
mencèrent à  combatre  ledict  Jason  et  le  serpent  :  et 
en  ce  feirent  si -bon  devoir,  que  ce  ne  sembloit  pas 
mistére,  ainçois  sembloit  trop  mieux  une  tresaigre  et 
mortelle  bataille  :  et,  pour  l'assouvissement  de  leur 
personnage,  Jason  luy  getta  sa  lance  :  puis  le  com- 
batit  de  son  espee  :  et  tint  manière  de  soy  remembrer 
d'un  anneau,  que  Medee  luy  donna,  servant  à  ceste 
bataille.  Si  le  monstra  au  serpent  :  et  prestement  il 

fut  vincu  :  et  lors  Jason  le  fe.it  tant  de  son  espee, 
qu'il  lu)'^  coupa  la  teste  devant  tous  :  puis  luy  arracha 
les  dents,  et  les  meit  en  une  gibecie're,  qu'il  portoit  : 
et  à  tant  fut  la  courtine  letiree.  A  tant  fut  joiié  des 
orgues  en  l'église  :  et  au  pasté  joue'rent  de  flustes 
quatre  ménétriers. 

Puis  par  le  haut  de  la  sale  partit,  d'un  bout,  un 
dragon  ardant  :  qui  vola  la  plus-part  de  la  longueur  de 
la  sale  :  et  passa  outre,  tellement  que  l'on  ne  sceut 
qu'il  devint  :  et  lors  chante'rent  ceux  de  l'église  :  et 
au  pasté  jouèrent  de  vielles  les  aveugles.  Apres,  à  un 
des  bouts  de  la  sale,  en  haut,  partit  tout  en  l'air  un 
héron  :  qui  fut  escrié  de  plusieurs  voix,  en  guise  de 
fauconniers  :  et  tantost  partit,  d'un  autre  bout  de  la 
sale,  un  faucon  qui  vint  toupicr  (')  et  prendre  son 
vent  :  et  d'un  autre  costé  partit  un  autre  faucon  :  qui 
vint  de  si-grande  roideur,  et  ferit  le  héron  si  rude- 
ment, qu'il  l'abatit  au  mi'ipu  de  la  sale  :  et,  après 
la  criée  faicte  ,  Icdict  héron  fut  présenté  à  mondict 
signeur  :  et  alors  fut  encoi^s  une  fois  chanté  en 
l'église  :  et  au  pasté  jouèrent  trois  tabourins  en- 
semble. 

Apres  ce  ,  sonnèrent  les  quatre  clairons  sur  le 
hourd  :  et,  leur  bateure  achevée,  fut  tirée  la  courtine  : 
et  là  fut  veu  Jason  ,  armé  et  embattonné  :  qui  les 
beufs  avoit  atachés  à  une  charrue ,  qu'il  lenoit  et 
gouvernoit  à  guise  de  laboureur  :  et  faisoit  les  beufs 
aler  et  tirer.  Quand  il  eut  labouré  la  terre,  il  aban- 
donna les  beufs  :  et  prit  les  dents,  qu'il  avoit  arra- 
chés au  serpent  :  et  les  sema  parniy  la  terre  ,  qu  il 
avoit  labourée  :  et,  selon  ce   que  ledict  Jasou  aloit 

avant ,  en  empleyant  la  semence  desdictes  dents , 
sourdoyent  et  naissoyent  gens  arme's  et  embattonne's  ; 
et  regardèrent  l'un  l'autre,  et  s'entrecoururent  sus  si- 
fîérement ,  qu'ils  se  firent  le  sang  couler  :  et  à  la  fin 
s'entretuérent,  en  la  présence  de  Jason  (qui  les  re- 
garda, quand  il  eut  semé  les  dents)  et,  prestement 
qu'ils  se  furent  tous  abatus^t  occis  devant  luy,  la 
courtine  fut  retirée. 

Le  mistëre  acomply,  l'on  joiia  des  orgues  en  Teglise  : 
et  au  pasté  fut  faicte  une  cbace ,  telle  ,  qu'il  sembloit 
qu'il  y  eust  petis  chiens  glalissans,  et  braconniers 
Imans,  et  sons  de  trompettes,  ce  mme  s'ils  fussent  en 
une  forest  :  et  par  celle  chace  finit  l'entremets  dudict 
pasté.  Tels  furent  les  entremets  mondains  de  celle 
feste  :  et  laisseray  à  tant  à  en  parler,  pour  compter 
d'un  entremets  pitoyable  :  qui  me  semble  le  plus 
espécial  des  autres  :  et  fut  tel. 

Par  la  porte,  où  tous  les  autres  entremets  estoyent 
passés  et  entrés,  vint  un  géant  plus-grand,  sans  nul 
artifice,  que  je  visse  onques,  d'un  grand  pié,  vestu 
d'une  robe  longue  de  soye  verde,  rayée  en  [)lusieurs 
lieux  :  et  sur  sa  teste  avoit  une  tresque,  à  la  guise 
des  Sarrasins  de  Grenade  :  et  en  sa  main  senestre  te- 
noit  une  grosse  et  grande  guisarme  (0,  à  la  vieille 
façon  :  et  à  la  dextre  menoit  un  éléphant,  couvert 
de  soye  :  sur  lequel  avoit  un  chasteau  :  où  se  tenoit 
une  dame ,  en  manière  de  religieuse,  vestue  d'une 
robe  de  satin  blanc  :  et  par-dessus  avoit  un  manteau 
de  drap  noir  :  et  la  teste  avoit  afulee  d'un  blanc  cou- 
vrechef,  à  la  guise  de  Bourgongne,  ou  de  recluse  : 
et,  si-tost  qu'elle   entra   en  la  sale,   et  elle  veit  la 

[^)  Guisarme  :  hache  à  deux  Iranchans. 

10.  12 


n8  MEMOIRES 


in\5  MEMOIRES 

noble  compaignie  qui  y  esloit,  lors,  comme  néces- 
sairement embesongnee ,  elle  dît  au  géant,  qui  la 
menoit, 

Géant,  je  veuil  cy  arrester  : 

Car  je  voy  noble  compaignie  : 

A  laquelle  me  faut  parler. 

Géant ,  je  veuil  cy  arrester. 

Dire  leur  veuil  et  remonslrer 

Chose,  qui  doit  bien  estre  ouyc.  " 

Géant ,  je  veuil  cy  arrester  : 

Car  je  voy  noble  compaignie. 

Quand  le  géant  ouy  la  dame  parler,  il  la  regarda 
moult-efliayément  :  et  toutesvoyes  il  n'arresta,  jus- 
ques  il  vint  devant  la  table  de  monsieur  :  et  là  s'as- 
semblèrent plusieurs  gens,  eux  emerveillans  que  celle 
dame  pouvoit  estre.  Parquoy,  si-tost  que  son  éléphant 
fut  arresté,  elle  commença  une  compleinte,  telle,  que 
cy-apres  est  escrite. 

Helas  ,  helas ,  moy  douloureuse , 
Triste ,  déplaisante  ,  ennuyeuse  , 
Désolée,  las,  peu-heureuse 

La  plus,  qui  soit. 
Chacun  me  regarde,  et  me  voyt  : 
Mais  ame  ne  me  rccongnoil  : 
Et  me  laisse  on ,  sur  cest  endroit , 
En  teir  langueur, 
Qu'âme  vivant  n'eut  onqucs  tell'  douleur. 
J'ay  cueur  pressé  d'amertume  et  rigueur, 
Mes  yeux  fondus,  flestrie  ma  couleur, 

Qui  bien  y  vise. 
Oyez  mes  plaints,  vous  tous,  ou  je  ravise. 
Secourez  moy  ,  sans  le  mctlre  en  fcinlise. 
Plourez  mes  maux  :  car  je  suis  saincte  Eglise, 

La  vostre  mère , 
Mise  à  ruine,  et  à  douleur  amcre, 

,        Foulée  au  pié,  par  aspre  vitupère  : 

Et  mes  griefs  maux  porte  ,  soulTre,  et  compère, 

Par  voz  dessertes. 
Pelitement  vous  souvient  de  mes  pertes: 
Lesquelles  sont  si  cléres  et  apertes  : 
Mes  mauoirsars,  et  mes  places  désertes, 

£t  mes  enfans 
Mors  et  noyés,  et  pourris  par  les  champs, 
Où  sont  chartrier»  *' ,  foiblement  Dieu  croyans. 
Mon  dommaiue  est  es  mains  des  mécroyans. 

J'en  suis  chacee 
Honteusement,  comme  pauvre  égarée, 
Mussanl,  fuyant,  par  dure  destinée. 
Si  lassée,  si  esteincte,  et  grevée, 

Qu'à  peine  say 
Dire  les  maux,  où  je  suis,  et  que  j'ay. 
Plus  me  complains,  et  moins  de  secours  j'ay. 
Ma  pauvreté  toutesfois  maiutiendray. 

Pour  essayer 
Lesquels  premier  se  voudront  empleyer 
A  secourir  saincte-Eglise,  et  aider  : 
Qui  ne  requiers  le  travail  saus  meslier. 

Ainsi  je  cours 
De  lieu  en  lieu ,  et  puis  de  tours  en  tours , 
Criant  premier  l'Empereur  au  secours  : 
Et  puis- après  je  gette  cris  et  plours, 

A  toute  outrance. 
Pour  estre  ouie ,  et  avoir  all<  geance 
Devant  le  treschrestien  roy  de  France, 
Victorieux  :  où  j'ay  bien  ma  liance. 

Et  doy  avoir. 
Puis  chemine,  i>ans  guércs  remanoir, 
Aux  autres  roys  ,  pour  leur  faire  savoir 
Le  grand  mechef ,  où  me  faut  lemauoir  : 

Et  puis  revien 
Aux  ducs,  comtes,  et  puissans  terriens. 
Princes,  marquis,  aux  grands  et  aux  moyens, 
Géneralment  à  tous  bons  chrestiens , 

Pour  remembrauce 
Du  Créateur  (  qui  esi  nostre  espérance  ) 
Que  tout  chacun  s'appareille  ,  et  avance 
Pour  le  secours  :  qui  est  ma  desirance. 

Or  suis  joyeuse , 
Que  puis  faire  ma  complainte  piteuse 
Devant  toy,  duc,  dont  je  suis  désireuse. 
Mets  en  mes  mots  entente  savoureuse  : 

Et  je  t'en  prie. 
Aussi  fay  je  à  cesle  compaignie. 
Pour  raoy  aider  Tuu  à  fauire  s'alie. 
Car  Dieu  le  veut  :  et  uub  bien  faicts  n'oublie. 

Ainsi  me  va,  par  le  divin  vouloir, 
Qu'à  ce  banquet  je  me  suis  embatue, 
Venant  de  loing  par  effrayé  pouvoir, 
Cherchant  les  lieux,  où  cueurs  sont  à  mouvoir 
A  secours,  moy  doulente  et  éperdjc. 
Loué  soit  Dieu,  que  je  suis  cy  venue  : 
Car  avis  mVst  que  j'ay  fait  le  voyage. 
Pour  racheter  mou  ennuyeux  dommage. 

O  toy,  6  toy,  noble  duc  de  Bourgongne. 
Fils  de  l'Eglise ,  et  frère  à  ses  enfans , 
Enten  à  raoy,  tt pense  à  ma  besongne. 
Pein  en  ton  cueur  la  honte  et  la  vergongne , 
Les  griefs  remords,  qu'en  moy  je  porte  et  sem 
lofulelles,  par  milliers  et  par  cens. 
Sont  triomi'hans  en  leur  terre  damnée  : 
Là  où  j  idis  souloye  eslre  hounoree. 

Et  vous,  princes  puissans,  et  honnorcs, 
Plorez  mes  maux,  larmuycz  ma  douleur. 
Ma  joye  n'est,  s'emprendre  ne  voulez. 
En  moy  vengeant,  ce  que  faire  devez. 
En  servant  Dieu,  et  aquerant  honneur. 
Par  mes  enfans  je  suis  en  ce  mesheur. 
Par  eux  seray  (si  Dieu  plaist)  secourue. 
Si  requier  Dieu,  de  conseil  eslre  acieue. 

Vous  ,  <hev;.liers,  qui  portez  la  Toison, 
ÎS'oublicz  pas  le  tre^dÏNin  service  r 

Et  vous  aussi ,  nés  de  bonne  maison , 
Gentilshommes ,  voicy  belle  ochoisou  (0 , 
Pour  acquérir  de  los  le  bénéfice. 
Mon  secours  est  pour  Jeunes  gens  propice. 
Les  noms  croistront,  et  Tame  enrichira. 
Du  service,  que  chacun  me  fera. 

Dont  en  amour  de  Dieu  premièrement, 
Et  en  faveur  de  nom  et  de  noblesse , 
Je  te  requier  à  certes  fermement. 
Mon  aimé  fils,  pour  mon  recouvrement  : 
Et  vous,  signeurs  ,  pour  toute  gentilesse. 
Par  tout  m'en  vois:  car  à  l'œuvre  me  presse 
Mon  faict  piteux.  Helas!  qu'on  ne  l'oublie. 
Sous  tel  espoir  Dieu  vous  doint  (>;  bonne  vie. 

La  lamentation  de  nostre  mère  Saincte  Eglise 
faicte  ,  en  la  salle  entre'rent  grand  nombre  d'offi- 
ciers-d'armes :  desquels  le  dernier  estoit  Toison  d'or, 
roy-d'armes.  Ce  Toison  d'or  portoit  en  ses  mains  un 
faisan,  vif,  et  aorné  d'un  tresriche  colier  d'or,  tresri- 
chement  garni  de  pierreries  et  de  perles  :  et,  après 
ledict  Toison  d'or,  vindrent  deux  damoiselles  :  c'est- 
à-sçavoir  madamoiselle  Yoland,  fille  bastarde  de  mon- 
dict  signeur  le  duc,  et  Ysabeau  de  Neufchastel ,  fille  de 
monsieur  de  Montagu,  adextrees  de  deux  chevaliers 

de  Crequi,  et  messire  Symon  de  Lalain.  En  telle  or- 
donnance vindrent  lesdicts  officiers  d'armes,  et  ledict 
Toison  d'or,  aveques  le  faisan,  jusques  devant  monsieur 
le  duc  :  auquel  ils  firent  la  révérence  :  puis  luy  dît 
ledict  Toison  d'or,  en  ceste  façon , 

«  Treshaut  et  trespuissant  prince,  et  mon  tresre- 
a  douté  signeur,  voicy  les  dames,  qui  treshumblement 

(0  Ochoison  :  occasion.  —  (')  Dieu  vous  doint  :  Dieu  vous  donne. 

«  se  recommandent  à  vous  :  et,  pource  que  c'est  la 
«  coustume,  et  a  esté  anciennement,  qu'aux  grandes 
«  festes,  et  nobles  assemblées,  on  présente  aux  princes, 
«aux   signeurs ,   et   aux   nobles   hommes  le    paon, 
«  ou  quelque  autre  oiseau  noble,  pour  faire  vœus 
«  utiles  et  valables,  elles  m*ont  icy  envoyé,  avec  ces 
«  deux  daraoiselles,  pour  vous  présenter  ce  noble  fai- 
«  San ,  vous  priant  que  les  veuillez  avoir  en  souve- 
(c  nance.  »  Ces  parolles  dictes,  mondict  signeur  le  duc 
(  qui  savoit  à  quelle  intention  il  avoit  fait  ce  banquet) 
regarda  l'Eglise  :  et,  ainsi  comme  ayant  pitié  d'elle, 
tira  de  son  sein   un  brief,    contenant  qu'il  vouoit, 
qu'il  secourroit  la  chrestienté,  comme  il  sera  dict  cy- 
apres  :  dont  l'Eglise  fit  manière  de  soy  réjouir  :  et, 
voyant  que  mondict  signeur  avoit  baillé  à  Toison  d'or 
son  vœu,  et  que  ledict  Toison  d'or  le  lisit,  elle  s'es- 
cria  tout  haut  :  et  dît, 

Dieu  soit  loué ,  et  servi  hautemeut 
De  toy,  mon  fils,  doyen  des  pers  de  France. 
Ton  treshaul  vœu  m'est  tel  enricbiment, 
Qu'il  me  semble  que  je  suis  clérement 
De  tous  m(S  maux  à  pleine  délivrance. 
Par  tout  m'en  vois,  requérir  aliance  : 
Et  prie  à  Dieu  qu'il  te  donne  la  grâce 
Que  ton  désir  à  son  plaisir  se  face. 

O  vous  princes,  chevaliers,  nobles  hommes, 
Voyez  patron  pour  hauts  faicts  entreprendre. 
Rompez  voslre  aise,  acoursissez  voz  sommes, 
Levez  vos  mains,  tandis  que  nous  y  sommes. 
Offrez  à  Dieu  ce  que  hiy  devez  rendre. 
Je  pren  congé:  car  cy  ne  puis  descendre  : 
Mais  vois  tijani  la  terre  chrcstienne, 
Pour  Dieu  servir  et  abréger  ma  peine. 

A  ce  mot  le  géant  reprit  son  éléphant  :  et  le  rem- 


d'olivier  de  la  marche.  i83 

mena  par-devant  les  tables,  en  la  manière  qu'il  estoit 
venu.  Quand  j'eu  veu  cest  entremets  (  cesl-asçavoir 
l'Eglise)  et  un  chasteau  sur  une  si-diverse  beste,  j'ar- 
guay  en  moy,  si  je  pourroye  comprendre  que  ce  vou- 
loit  dire  :  et  ne  peu  autrement  entendre ,  fors  que  celle 
beste  (qui  nous  est  estrange,  et  diverse  pardeça)  elle 
avoit  emmenée,  en  signe  qu'elle  travaille  et  labeure 
sur  grandes  et  diverses  adversite's,  en  la  partie  de 
Constantinoble  (lesquelles  adversités  nous  congnois- 
sons)  et  le  cliasteau  en  quoy  elle  estoit,  signifioit  Foy. 
En-outre,  par  ce  que  ceste  dame  estoit  conduite  et 
menée  par  ce  grand  géant,  ayant  la  main  armée, 
j'enten  qu'elle  donnoit  à  congnoistre,  qu'elle  doutoit 
les  armes  desTurqs,qui  l'avoyent  cliacee,  et  qui  que- 
royent  sa  destruction. 

Quand  donques  elle  se  fut  partie  d'ilec,  les  nobles 
Iiorames,  à  tous  costës,  par  pilié  et  compassion,  en- 
comraencérent  à  faire  vœus,  et  ensuyvir  mondict  si- 
gneur  le  duc,  chacun  selon  sa  faculté'  :  et  mirent  ces 
vœus  par  escrit  :  ainsi  comme  il  sera  dict  cy-apres. 
Mais,  pource  que  tant  de  vœus  se  firent,  ou  s'appa- 
reille'rent  de  faire,  que  la  chose  eust  esté  trop  longue, 
mondict  signeur  fit  crier  par  Toison  d'or,  que  la  chose 
cessast  atant,et  que  tous  ceux,  qui  voudroyent  voiier, 
baillassent  le  lendemain  leuis  vœus  audict  Toison 
d'or,  et  il  les  tenoit  valables,  comme  s'ils  eussent  esté 
faicts  en  sa  présence. 

Pour  abréger  mon  escripture ,  tantost  après  le  cry 
dudict  Toison  d'or,  le  banquet  fut  assouvi,  les  nappes 
furent  levées,  et  chacun  fut  en  pie  par  la  sale  :  et, 
quant  à  moy,  ce  me  sembla  lors  un  songe  :  car,  di; 
tous  les  entremets  des  tables ,  il  n'y  demoura  sinon 

la  fontaine  de  verre.  Quand  je  ne  vey  rien  plus  de 
nouveau,  a  quoy  passer  le  temps,  lors  commença 
mon  entendement  à  mettre  devant  mes  yeux  plusieurs 
choses,  touchant  ceste  matie're.  Premie'rementje  pen- 
say  en  moymesme  les  outrageux  excès  et  la  grande 
despense ,  que  pour  la  cause  de  ces  banquets  ont  esté 
faicts  puis  peu  de  temps  :  car  celle  manière  de  cha- 
pelets avoit  là  treslonguement  duré  :  dont  chacun 
s'efforçoit  à  son  ordre,  et  mettoit  peine  de  recevoir  la 
compaignie  plus-hautement  :  et  principalement  mon- 
dict  signeur  avoit  fait  si-grand  appareil,  coust,  et 
assemblée,  que  je  nommoye  ceste  chose,  outrageuse, 
et  déraisonnable  despense,  sans  y  trouver  entende- 
ment de  vertu  ,  sinon  touchant  l'entremets  de  l'Eglise, 
et  des  vœus  ensuyvans  de  ce  :  et  encores  me  sembloit 
si-haute  entreprise  trop  soudainement  commencée. 

En  celle  pensée  et  imagination  demouray  longue- 
ment,  et  tant  que  je  me  trouvay  d'aventure  auprès 
d'un  signeur,  conseiller  et  chambellan,  et  bien-privé 
de  mondict  signeur  le  duc  :  auquel  j'avoye  assez 
d'acointance.  Lors  je  me  pri  à  deviser  aveques  luy  : 
et  luy  racomptay  la  fantasie,  en  quoy  j'estoye  :  et , 
quand  je  luy  eu  tout  dict,  il  me  fit  ceste  response  , 

«  Mon  aray  saches  (et  je  le  t'afferme,  en  foy  de 
«  chevalier)  que  ces  chapelets,  banquets,  et  festoye- 
«  mens,  qui  se  sont  menés  et  maintenus  de  longue 
«  main,  n'ont  esté  sinon  par  la  ferme  entreprise  et 
«  secrette  desirance  de  monsieur  le  duc,  pour  parve- 
«  nir  à  faire  son  banquet,  par  la  manière  qu'on  a 
«  cy  veiie,  désirant  grandement,  et  de  tout  son  cucur, 
«  conduire  à  eliéct,  un  ancien  sainct  propos,  qu'il  a 
je  eu  de  servir  Dieu,  hostre  Créateur  :  lequel  pi  opes 

(  a  esté,  et  peut  estre,  congnu  par  le  vœu,  dont 
t  maintenant  il  a  fait  publication:  c'est  asçavoir  pour 
c  le  bien  de  la  clirestienté,  et  pour  résister  aux  entre- 
(  prises  des  ennemis  de  nostre  foy  :  et  des  pieça  a 
X  bien  monstre  le  grand  désir  qu'il  en  avoit  :  comme 
c  d'y  envoyer,  et  soudoyer  navires  et  gens -d'armes 
très-longuement.  Mesmement  il  y  a  trois  ans  ,  ou 
environ,  qu'en  la  vi!e  de  Mons  en  Hainaut  mondict 
signeur  tint  la  feste  de  l'ordre  de  la  Toison  d'or  : 
et  là  furent  assemble's  grand  nombre  de  chevalerie, 
porlans  iceluy  ordre  :  et ,  à  la  messe  du  jour,  mon- 
X  sieur  l'evesque  de  Challon,  chancelier  d'icelle,  pro- 

<  posa,  en  sermon  gênerai,  la  grande  de'solation  et 
(  ruine,  en  quoy  l'Eglise  militante  estoit,  en  reque- 

<  rant  les  chevaliers  dudict  ordre,  et  autres,  pour  le 
(  confort  d'icelle  nostie  mère,  de'solee  :  et  sur  ceste 
«  matière  par  iceux  chevaliers  furent  prises  de  moult- 
belles  conclusions,  pour  le  service  de  Dieu   aug- 

(  menter ,  et  la  foy  maintenir  :  desquelles  choses 
(  mondict  signeur  fut  tousjours  principal  e'mouveur, 

<  et  le  premier  délibéré  d'y  empleyer  corps  et  che- 
c  vance.  Depuis  lors  (  comme  il  est  certain  )  luy  est 
c  survenue  la  rébellion  deGand  :  a  laquelle  subjuguer 
X  a  despendu  du  temps  et  de  l'avoir  :  et,  la  grâce 

Dieu  ,  il  en  est  venu  à  si -bonne  et  honnorable 
conclusion,  que  chacun  sçait.  Or  est  ainsi  que, 
pendant  ce  temps,  le  Turq  a  fait  de  grandes  choses 

X  sur  la  chrestienté  :  comme  d'avoir  gaigné  Constan- 
linoble  (qui  jamais  n'avoit  eu  villenie  si  giande  des 

X  raécreans)  l'Empereur  mort,  et  l'Empire  destruict. 

X  Ces  choses  ont  tousjours  entamé  le  cueur  et  le  désir 

(  de  mondict  signeur,  au  service  de  Nostre-Signeur 

«  Jesus-Clirist:caraubesoingest  deule  secours.  Dont, 
«  pour  conclusion ,  saches  qu'il  mesme  a  ceste  be- 
cc  songne  conduite  et  démenée  de  longue  main  ,  pour 
ce  avoir  temps  de  pouvoir  voiier,  et  monstrer  le  bon 
«  vouloir  et  le  désir  qu'il  a  au  bien-public,  et  gé- 
«  neral  profit  de  la  chrestienté.  » 

Ainsi  que  ce  chevalier  et  moy  parlions  et  devisions 
de  la  cause  et  principale  occasion  pourquoy,  à  son 
entendement  ,  celle  feste  et  grande  assemblée  fut 
faicte ,  en  la  salle  entrèrent ,  par  la  grande  porte  , 
grand'  foison  de  torches  :  après  lesquelles  venoyent 
plusieurs  joueurs  de  divers  instrumens,  comme  ta- 
bourins,  luts,  et  harpes  :  et  après  eux  vint  une  dame, 
vestue  d'une  robe  de  satin  blanc,  moult-simplement 
faicte ,  à  guise  de  religieuse  :  et  par-dessus  elle  estoit 
affulee  et  habillée  d'un  large  manteau  de  damas  blanc  : 
et  avoit  le  chef  atourné  moult-simplement  d'un  blanc 
couvrechef,  mis  tout  ainsi  qu'à  une  chose  saincte  et 
dévote  appartenoit  :  et  sur  son  espaule  senestre  por- 
toit  un  rollet  (0  :  où  estoit  escrit  en  lettre  d'or,  grâce 
DIEU  ,  signifiant  et  monslrant  le  nom  d'elle.  Apres 
vindrent  douze  chevaliers,  chacun  menant  une  dame 
par  la  main  :  et  estoyent  iiabillés  de  pourpoints  cra- 
moisis, et  de  palletots  à  manches,  la  moitié  gris,  et 
l'autre  noir,  de  salin  brodé  de  feuillage,  et  chargé 
d'orfaverie  :  et  avoyent  chapeaux  de  velours  noir, 
orfaverisés  comme  lesdicts  paletots  :  et  lesdictes  douze 
dames  furent  vestues  de  cottes  simples,  de  salin  cra- 
moisi, bordées  de  letices  (2)  :  et  par-dessus  avoyent 
en  manière  d'une  chemise,  de  si -fine  toile,  qu'on 
voyoit  la  cotte  parmy  :    et  avoyent   un  alour    tout 

(■)  Rollet  :  pclil  rouleau.  —  («)  Letices  :  fourrures. 

rond,  à  la  façon  de  Portugal,  dont  les  bourelets  es- 
toyent  à  manière  de  rauces  :  et  passoyent  par-der- 
rie're ,  ainsi  que  pattes  de  chaperons  pour  hommes  , 
de  delie's  volets,  chargés  d'orfaverie  d'or  branlant  : 
et  furent  leurs  visages  couverts  du  volet  :  et,  pour 
déclarer  des  dames,  dont  j'ay  parlé  par-avant,  que 
Grâce  Dieu  menoit,  il  fait  à  sçavoir  que  tantost  que 
ladicte  Grâce  se  trouva  devant  mondict  signeur,  elle 
parla,  et  dît, 


Grâce  Dieu  suis,  la  divine  aumonniëre  : 
Qui  des  biensfaits  de  Paradis  pourvoye. 
Ferme  seurié,  et  espérance  entière. 
Miséricorde  est  dessous  ma  bannière  , 
Dieu  ne  permet  nuls  dons,  que  je  n'y  soye. 
Par  son  plaisir  à  loy  droit  cy  m'envoye, 
Pour  toy  bailler  ce  bricf,  et,  au  surplus, 
Te  présenter  ces  dames  de  vertus. 


«  Pource  que  mon  benoist  créateur  a  ouy  le  vœu, 
«  que  toy  Philippe ,  duc  de  Bourgongne  ,  as  n'aguéres 
«  fait  en  la  présence  de  ceste  noble  compaignie ,  et 
«  mesmcs  plusieurs  autres  nobles  hommes  cy-presens, 
«  tous  ensuyvans  :  lequel  ton  vœu,  ensemble  iceux, 
c(  procedans  de  bonne  voulon  té,  sont  agréables  à  Dieu  : 
«  à  ceste  cause  il  m'envoye  par  toute  chrestienté,  vers 
«  empereurs,  roys ,  ducs,  comtes,  et  autres  bons 
«  chrestiens ,  leur  présenter  de  par  luy  douze  dames 
«  (  que  j'ay  ici  )  chascune  portant  le  nom  de  vertu  : 
«  lesquelles  si  croire  voulez,  vous  viendrez  à  bonne  et 
«  victorieuse  conclusion  de  vostre  emprise,  et  aquer- 
«  rez  bonne  renommée  par  tout  le  monde,  et  en  fin 
«  Paradis,  n 

Le  biief  leu  et  ouy,  ladicte  dame,  Grâce   Dieu, 
reprit  sa  raison  :  et  dît  à  Monsieur , 

Les  dames  cy  bailleront  par  escrit 
Leurs  parfaicts  noms  :  lesquels  je  vous  lîray. 
Qui  bien  les  voyi ,  moult  plaist  à  Jesus-Christ  : 
Auquel  je  prie ,  et  au  Sainci-Esperit , 
Qu'en  vous  soyent  :  si  m'en  rejouiray, 
A'^oicy  la  Foy  :  que  vous  presenteray 
Premièrement.  Or  je  vous  prie  oyez 
De  tous  leurs  briefs  ce  que  lire  m'orrez. 

En  ce  language  proposant,  comme  vous  avez  ouy, 
ladicte  daine.  Grâce  Dieu  ,  présenta  une  de  ses  douze 
dames,  et  la  première  :  qui  avoit  à  nom,  Foy.  Geste 
dame  portoit  un  brief  en  sa  main.  Tantost,  donques, 
que  Grâce  Dieu  l'eut  pre'sentee,  et  mise  avant,  elle 
(  c'est  à  entendre  Foy  )  bailla  son  brief  à  Grâce  Dieu  , 
la  guide,  maistresse,  et  conduiseresse  de  ces  douze 
dames  :  lesquelles  toutes,  l'une  après  l'autre,  pareil- 
lement que  Foy,  furent  pre'sentees  en  ordre  :  et  bail- 
lèrent leurs  briefs  :  lesquels  furent  receus  et  leus  de 
ladicte  Grâce  Dieu  :  et  ces  briefs  signifioyent  et  de- 
monstroyent  ouvertement  leurs  noms,  leurs  vertus, 
leurs  puissances  ,  et  trespltines  et  treshautes  autho- 
rités  et  prerogations  :  et,  pour  entretenir  propos,  le 
brief  de  Foy  contenoit  les  mistéres,  qui  s'ensuyvent, 
sans  adjonction,  ne  diminution. 

Couplet  de  Foy. 

Je  suis  la  Foy,  et  divine  espérance , 
Que  chacun  doit  congnoistre  sans  erreur  : 
Qui  vien  à  vous,  duc  de  noble  naissance. 
Et  à  tous  ceux,  qui  sont  cy  en  présence , 

Pour  mercier  Tempriic  de  valeur, 
Touchant  aux  vœus  de  raeriie  d'honueur, 
Et  au  secours  que  vous  me  présentez  : 
Qui  moult  vaudra,  si  vous  ne  m'oubliez. 

Couplet  de  Charité'. 

Charité,  mère  des  bienfaicts 
Suis  au  palais  de  Dieu  nommée  : 
Qui  par  voz  hauts  vouloirs  parfaicts, 
Signes  d'amours  non  conlrefaicts, 
J'espère  la  Foy  confortée. 
Si  suis  en  re  lieu  arrivée  : 
Afin  que  la  guide  je  soye , 
Qui  voz  œuvres  vers  Dieu  convoyé. 

Couplet  de  Juslicc. 

Justice  ay  nom,  la  droicturiére, 

Le  rt- fugc  des  moins-puissans. 

Quoy  que  Ton  me  nomme  aspre  et  fiére  , 

Si  ren  je  par  bonne  manière 

Les  humains  corps  obeîssans. 

Or  vien  j'  à  vous,  d'heure  et  de  temps. 

Pour  advertir  que  servirez 

Foiblement  Dieu,  quand  ne  m'aurez. 

Couplet  de  Raison. 

Je  suis  Raison  ,  fille  de  sapience, 
Amie  de  Dieu,  son  ailine  et  prochaine. 
Guerre  amorti.  Paix  est  ma  nourrissance. 
Amour  soustien,  droict  maintien  eu  puissance. 
A  vous  servir  je  metlrny  toute  peine. 
Je  vien  donques  en  la  vostre  demaine  : 
Et  Dieu  le  veut  :  pource  qu'en  son  service 
Sur  toute  riens  suis  valable  et  propice. 

Couplet  de  Prudence. 

Pour  vous  parer,  prince  de  haut  affaire, 
Prudence  suis  :  que  Dieu  à  vous  envoyé: 
En  espérant  que  ferez,  pour  luy  plaire, 
El  entendrez  ;  pour  le  plus  nécessaire, 


190 


MEMOIRES 

A  secourir  l'Eglise,  qui  larmoyé. 
Tant  que  m'aurez,  et  serez  où  je  soye. 
Adversité  n'aura  nulle  puissance 
De  vous  oster  foy ,  ne  bonne  espérance. 

Couplet  d'Attrempance, 

Attrempance,  qui  les  hauts  faicts  mesure, 
Me  nomment  ceux  ,  qui  congnoissent  mon  estre. 
Il  n'est  nul  beur,  qui  sans  moy  guéres  dure. 
Mon  faict  est  seur ,  non  pas  à  Taveuture. 
De  vous  servir  je  me  veuil  entremettre. 
Soudain  vouloir  ne  peut  estre  mon  maistre. 
Si  vous  m'avez  (  je  le  dy  seurement  ) 
Rien  ne  ferez,  qu  à  bon  entendement. 

Couplet  de  Force. 

Force,  ou  bien  magnanimité. 
M'appelle  on  :  pource  que  je  pense, 
.  Par  efiort  de  bonne  equilé. 
Pour  tous  en  généralité, 
A  livrer  vive  résistance. 
Je  suis  contre  vices  deffcnse. 
Et  puis  moult  eu  armes  servir. 
Pensez  donc  de  moy  retenir. 

Couplet  de  Vérité'. 

A  vous  je  vicu  en  telle  intention 
Que  ne  ferez  rien  contre  mon  vouloir. 
Vérité  suis,  de  tell'  condition, 
Que  je  ne  fay  nuUe  part  mansion , 
S'honueur  de  bouche  ne  m'y  fait  remanoir. 
Tenez  voz  mots,  si  me  voulez  avoir. 
Par  voz  vertus  faites  crier  Monljoye  : 
Et  je  scray  la  voslre ,  où  que  je  soye. 

Couplet  de  Largesse, 

Grand  faict  sans  moy  nul  ne  peut  achever, 
Osl  acquérir,  n'acquérir  bon  renom. 
Qui  me  reboute,  il  fait  fort  à  blasmer. 
Par  moy  peut  ou  moult  de  gens  assembler, 

Et  avoir  bruit  •  qui  que  le  veut ,  ou  non. 
A  vous  je  vien.  Largesse  m'appelle  on. 
■Je  serviray  pour  les  povres  aider. 
Qui  serviront  quand  viendra  le  mestier. 

Couplet  de  Diligence. 

Diligence,  la  noble  poursuivande , 

Suis  nommée  :  pource  que  tant  travaille. 

Que  maintes  fois  mes  fortunes  amande. 

Dieu  me  transmet  à  voz  yeux  :  et  vous  mande 

Qu'à  le  servir  sans  sommeiller  on  veille, 

Et  que  m'ayez  :  aGn  que  je  reveille 

Les  lasches  cueurs  :  qu'on  ne  peut  émouvoir 

Â  travailler,  pour  tous  les  biens  avoir. 

Couplet  d'Espérance. 

Espérance,  guidée  de  bon  vouloir, 

D'ardant  désir  à  vous  je  me  présente. 

Le  graud  honneur,  la  richesse,  et  l'avoir 

De  ce  monde,  conqucsterez  pour  voir. 

Nul  n^o.<!era  devant  vous  faire  attente. 

Requérez  Dieu  :  et  mettez  ferme  entente, 

D'estre  en  brief  temps  presls  pour  le  Turq  combalre  : 

Et  vous  verrez  son  grand  orgueil  abalre. 

Couplet  de  P^aillance. 

Prince,  enllambé  de  désir  pitoyable, 

Et  vous,  nobles,  où  tout  houneur  s'avance, 

Cueurs,  tous  euflés  de  vouloir  honnorable, 

Aimans  renom,  queraus  œuvre  louable, 

A  vous  j'acour  en  grande  ejouissance. 

Fille  d'honneur  suis,  et  m'appelle  on  vaillance. 

Je  vous  requier  qu'on  ne  me  laisse  point. 

Car,  sans  m'avoir,  grand  faict  ne  se  fait  point. 

Apres  les  présentations  de  ces  douze  vertus,  faictes 
par  Grâce  Dieu  à  mondict  signeur,  et  ne'cessaires  à  la 
perfection  de  son  emprise,  quand  les  noms  et  leurs 
briefs  furent  leus,  veus,   et  ouis  en  plaine  salle  ^  et 

en  commune  audience ,  atant  elle ,  comme  ayant  sa 
charge  pai foui  nie,  et  son  œuvre  paraclievé,  d'illeques 
se  voulut  retrairc.  Si  prit  congé,  par  la  manière  qui 
s'ensuit  ,  conseillant ,  et  saluant  mondict  signeur  , 
ainsi , 

Puis  qu'ainsi  est  que  je  vous  ay  baillées 
Ces  filles  cy,  pour  vostre  parement, 
Je  vous  requier  que  soyenl  recueillies 
Par  tel  moyen,  que  mieux  apareillees 
Soyent  d'entendre  à  vostre  sauvement. 
A  vous  les  laisse.  A  Dieu  je  vous  command  ; 
A  qui  prie  que  brief  vous  voye  faire 
Chose  de  nom ,  et  qui  luy  puisse  plaire. 

A  tant  s'en  retourna  Grâce  Dieu  :  et  laissa  les  dames , 
qu'elle  avoit  amenées  :  et,  pource  que  leur  raiste're 
fut  achevé',  leur  furent  ostés  les  briefs ,  qu'elles  por- 
toyent  sur  leurs  espaules  :  et  commence'rent  à  danser, 
en  guise  de  mommerie,  et  à  faire  bonne  che're,  pour 
la  feste  plus  joyeusement  pai  fournir  :  et  cy  ensuyvent 
les  noms  des  chevaliers  et  des  dames  de  celle  mom- 
merie  :    et  premièrement  les   noms    des   chevaliers, 
monsieur  de  Cliarolois,   monsieur  de  Cle'ves,  mon- 
sieur d'Estampes,  monsieur  Adolf  de  Cle'ves,  mon- 
sieur Jehan   de    Coimbres ,   monsieur  le  bastard  de 
Bourgongne  ,  monsieur  de  Bouchain  ,   messire  An- 
thoine,  bastard  de  Brabant ,  messire  Philippe,  bas- 
tard  de  Brabant,  messire  Philippe  Pot,  messire  Phi- 
lippe de  Lalain,  et  messire  Chrestien   de  Digoine  : 
et,  pour  les  dames,  madamoiselle  de  Bourbon,  mada- 
moiselle  d'Estampes,  madame  de  Ravastain,  madame 
d'Arcy,  madame  de  Commines  ,  madame  de  Santers, 
madame  des  Obcaux  ,   madame  du  Chasteler,  Mar- 

guérite  ,  bastarde  de  Bourgongne  ,  Anthoinette  , 
femme  de  Jehan  Boudaut ,  et  Ysabeau  Constain. 
Tandis  qu'on  dansoit  en  telle  manière  ,  les  roys- 
d'armes  et  heraiix  ,  aveques  les  nobles  hommes  qui 
furent  ordonne's  pour  Tenqueste ,  ale'i  cnt  aux  dames 
et  aux  damoyselles ,  savoir  à  qui  l'on  devoit  donner 
et  présenter  le  prix,  pour  avoir  le  mieux  jousté,  et 
rompu  bois  pour  ce  jour  :  et  fut  trouvé  que  monsieur 
de  Charolois  l'avoit  gaigné  et  desservy. 

Si  prirent  les  officiers-d'armes  deux  damoyselles, 
princesses  (c'est  asavoir  madamoyselle  de  Bourbon, 
et  madamoyselle  d'Estampes)  pour  le  prix  présenter  : 
«telles  le  baillèrent  à  mondict  signeur  de  Charolois  : 
lequel  les  baisa,  comme  il  avoit  acoustumé,  et  qu'il 
est  de  coustume  :  et  fut  crié  IMontjoye,  moult-haute- 
ment. Tantost  après  fut  aporté  le  vin,  et  les  espices  : 
lesquelles  espices  estoycnt  en  sept  dragœuers  (0,  doiit 
la  plus-part  estoyent  de  pierreries  :  et  furent  à  celle 
heure  criées  unes  joustes,  de-par  monsieur  de  Cha- 
rolois ,  pour  l'endemain  :  lequel  s'acompaigna  de 
monsieur  le  bastard,  et  de  Benetru  de  Chassa  :  et  se 
firent  nommer,  en  ladicte  criée,  tiois  compaip;nons 
aventureux,  portans  escu  violet,  et  noir.  Lesquelles 
joustes  furent  joustees  tresbien  :  et  gaigna  messire 
Adolf  le  prix  de  dehors  :  et  mondict  signeur  le  bas- 
tard  le  prix  de  dedans  :  et  donna  ce  jour  mondict  si- 
gneur le  duc  le  banquet  à  toutes  les  dames  en  son 
hostel. 

Entre  deux  et  trois  heures  après  minuict,  mondict 
signeur  et  sacompaignie,  se  partirent  de  la  place  où  ce 

(»}  Dragœuers  :  pcliles  boites  où  Ton  melloil  des  dragées. 

banquet  fut  faict  :  et  se  retrait  chacun  en  sa  chacune. 
Or,  pource  que  je  sçay  bien  que  plusieurs  ont  escrit 
de  celle  feste,  et  que  chacun  ne  peut  avoir  tout  veu, 
et  pourroit  on  dire  que  j'en  parle  bien  largement, 
afin  que  l'on  sache  que  la  manie're  de  mon  récit  et 
enregistrement  est  vray,  je  l'ay  fait  visiter  par  mon- 
sieur de  Launoy,  et  par  Jehan  Boudaut,  principaux 
gouverneurs  des  choses  dessus- escrites  ,  et  par  les 
maistres-d'hostel  de  mondict  signeur  le  duc  :  et,  après 
leur  Visitation  faicte,  et  seelee  de  mondict  signeur  de 
Launoy,  je  Tay  osé  communiquer.  Si  supplie  tres- 
humblement  mondict  tresredouté  et  souverain  si- 
gneur, monsieur  le  duc  dessusdict,  et  à  tous  ceux 
qui  liront,  ou  oyront  ceste  chose,  qu'ils  veuillent 
mon  ignorance  pardonner,  et  qu'ils  preslent  leurs 
oreilles  à  escouter  partie  de  vœus,  qui  furent  faicts 
à  cause  de  cestuy  banquet. 

CHAPITRE  XXX. 

Ensuivent  une  partie  des  vœus  ,  que  firent  le  très- 
noble  et  tresredouté  prince  Philippe  ,  par  la  grâce 
de  Dieu  duc  de  Bourgongne  ^  de  Brabant  etc.  et 
plusieurs  autres  grands  signeurs ,  chevaliers  j  et 
gentils-hommes  j  l'an  i^5i  :  et  premièrement  le 
vœu  d'iceUiy  prince. 

«  Je  voiie  tout  premie'rement  .m  Dieu ,  mon  créateur, 
t^t  à  la  glorieuse  Vierge  ÎNIarie  sa  mc're,  en-npros  aux 
dames,  et  au  faisan,  que,  si  le  plaisir  du  treschres- 

tien  et  tiesvictoiieux  prince,  monsieur  le  Roy,  est 
de  prendre  croisée,  et  exposer  son  corps  pour  la  def- 
fense  de  la  foy  chrestienne,  et  re'sister  à  la  dam- 
nable  emprise  du  grand  Turq  et  des  Infîdelles,  et  si 
lors  je  n'ay  loyale  ensongne  (0  de  mon  corps,  je  le 
serviray,  en  ma  personne,  et  de  ma  puissance,  au- 
dict  sainct  voyage,  le  mieux  que  Dieu  m'en  donnera 
la  grâce  :  et,  si  les  affaires  de  mondict  signeur  le  Roy 
estoyent  tels,  qu'il  n'y  pcusl  aler  en  sa  personne,  et 
son  plaisir  est  d'y  commettre  aucun  prince  de  son 
sang,  ou  autre  signeur,  chef  de  son  armée,  je  à 
sondict  commis  obeïray  et  serviray,  audict  sainct 
voyage,  le  mieux  que  je  pourray,  et  ainsi  que  si  luy 
mesme  y  estoit  en  personne.  Et,  si  pour  ses  grans 
affaires  il  n'estoit  disposé  d'y  aler,  ne  d'y  envoyer, 
et  qu'autres  princes  chrestiens  à  puissance  conve- 
nable emprennent  le  sainct  voyage,  je  les  y  acom- 
paigneray,  et  m'empleyeray  aveques  eux  a  la  deffense 
de  la  foy  chrestienne,  le  plus-avant  que  je  pourray  : 
pourveu  que  ce  soit  du  bon  plaisir  et  congé  de  mon- 
signeur  le  Pioy,  et  que  les  païs,  que  Dieu  m'a  com- 
mis à  gouverner,  soyent  en  paix  et  seureté.  A  quoy 
je  travailleray  :  et  me  mettray  en  tel  devoir  de  ma 
part,  que  Dieu  et  le  monde  congnoistront  qu'à  moy 
n'aura  tenu,  ne  tiendra  :  et,  si  durant  le  sainct 
voyage  je  puis  par  quelque  voye  ou  manière  que  ce 
soit,  savoir,  ou  congnoistre,  que  ledict  grand  Turq 
ayt  voulonté  d'avoir  à  faire  à  moy,  corps  à  corps,  je 
pour  ladicte  foy  chrestienne,  le  combaltray,  à  laide 
de  Dieu  tout  puissant,  et  de  sa  tresdouce  Vierge 
mère  :  lesquels  j'appelle  tousjours  en  mon  aide.  Faict 

(»}  Ensongne  :  empêchement. 

à  risle,  le  dixseptiëme  jour  de  février,  l'an  de  l'incar- 
nation de  Nostre  Signeur ,  i453  ,  signé  de  ma  main. 

Philippe.  » 

Le  vœu  de  monsieur  de  Cliarolois. 

«  Je  voiie  à  Dieu  mon  créateur ,  et  à  sa  glorieuse 
mère,  aux  dames,  et  au  faisan,  que,  si  mon  tresre- 
douté  signeur  et  pe're  va  au  sainct  voyage,  ainsi  qu'il 
entreprend,  et  le  désire  d'acomplir,  et  ce  soit  son 
plaisir  que  j'y  voise  aveques  luy,  que  j'y  iray,  et  le 
serviray  au  mieux  que  je  pourray,  et  sauray  faire.  y> 

Le  vœu  de  monsieur  de  Cléy^es, 

«  Je  voiie  aux  dames  et  au  faisan ,  que  je  serviray 
monsieur  mon  oncle,  s'il  luy  plaist,  en  cas  que  les 
affaires  de  mon  pais  le  puissent  porter.  » 

Le  vœu  de  monsieur  d'Estampes, 

«  Je  voiie  à  Dieu  mon  créateur,  et  à  sa  glorieuse 
mère  premièrement,  et  en  après  aux  dames  et  au 
faisan ,  que ,  si  le  plaisir  de  mon  treshonnoré  signeur 
et  oncle ,  est  que  je  voise  en  sa  compaignie  au  sainct 
voyage  de  la  deffense  de  la  foy  chrestienne,  et  résis- 
tance de  la  damnable  emprise  du  grand  Turq,  et  des 
Infidelles,  je  l'acompaigneray  et  serviray  de  ma  puis- 
sance :  et  durant  ledict  sainct  voyape,  si  je  puis  sa- 
voir, ou  congnoistre,  qu'il  y  ait  aucuns  grans  princes 
ou  grans  signeurs  de  la  compaignie  dudict  grand 
Turq,  et  Icnans  sa  loy,  qui  ayont  voulonlé  d'avoir 

a.  faire  à  moy,  corps  contre  corps,  deux  à  deux,  trois 
à  trois,  quatre  à  quatre,  ou  cinq  à  cinq,  je,  pour 
ladicte  foy  clirestienne  soustenir,  les  combatray,  à 
laide  de  Dieu  le  tout-puissant  et  de  sa  tresdouce  mère  : 
lesquels  j'apelle  tousjours  en  mon  aide ,  par  la  manière 
dessusdicte.  Estampes.  » 

Le  vœu  de  monsieur  de  Ravastain. 

«  Je  voiJe  etc.  si  mon  tresredouté  signeur  et  oncle 
va  en  ce  sainct  voyage,  si  c'est  son  plaisir,  que  je 
seray  prest  d'aler  aveques  luy,  tout  par  tout  où  sou 
plaisir  sera.  Et,  si  tant  est  que  mondict  signeur  ne 
puisse  aler  audict  sainct  voyage,  et  son  plaisir  soit  à 
moy  faire  cest  honneur,  de  moy  y  envoyer,  je  m'oTre 
à  le  servir  de  mon  corps  et  de  ma  chevance,  tant  et 
si-avant,  qu'il  me  sera  possible.  Adolf  de  Gléves.  » 

Le  vœu  de  monsieur  le  Bastard. 

«  Je  Anthoine,  bastard  de  Bourgongne,  voiie  aux 
dames  et  au  faisan,  que,  si  mon  tresredouté'  signeur 
va  en  ce  sainct  voyage,  j'iray  aveques  luy,  et  le  ser- 
viray  de  mon  corps  et  clievance  :  et,  au  cas  qu'il  n'y 
voise,  et  il  luy  plaise  moy  y  envoyer,  et  commander 
aucune  chose  sur  ce ,  en  quelque  manière  que  ce 
soit,  je  m'y  empleyeray  de  tout  mon  pouvoir,  comme 
tenu  y  suis  :  et,  des  le  jour  que  je  partiray,  je  pren- 
dray  une  emprise,  laquelle  je  porteray  tout  le  voyage 
durant,  pour  combatre  un  Turq,  en  quelque  manière 
qu  il  voudra  requerre  :  et  ce  feray  sçavoir  en  l'hostel 
du  Turq.  » 

Le  %yœu  de  monsieur  de  Pons. 

«  Je  voiie  premièrement  à  Dieu ,  aux  dames  et  an 
faisan,  que,  s'il  plaist  à  mon  tresiedouté  signeur  et 
puissant  prince,  monsieur  le  duc  de  Bourgongtie, 
aler  encontre  le  grand  Turq,  et  autre  part  sur  les 
Sarrasins,  et  il  me  fait  tel  honneur  que  j'aie  en  son 
service,  je  le  serviray  de  mon  corps,  tant  que  ma  vie 
durera,  ou  qu'il  luy  j  laira.  Item^  si  son  bon  plaisir 
n'est  que  je  soye  en  son  service ,  je  voiie  à  Dieu ,  comme 
dessus,  en  demy  an  prochain  venant,  que  je  ne  se- 
journeray  en  vile  quinze  jours  passés ,  jusques  à  tant 
que  corps  à  corps  j'aye  combatu  un  Sarrasin  d'iceluy 
Turq,  ou  d'autre  lieu,  selon  que  je  le  pourray  trou- 
ver premier,  à  l'aide  Nostre-Dame  :  pour  l'amour 
de  laquelle  jamais  ne  coucheray  en  lict  le  samedy,  jus- 
ques j'aye  acompli  ce  que  dict  est.  Faict  le  dixsep- 
tie'me  de  février,  i453.  » 

Le  vœu  de  monsieur  de  Charny. 

et  Je  voiie  aux  dames  et  au  faisan ,  que ,  si  mon 
tresredoute'  et  souverain  signeur,  monsieur  le  duc, 
entretient  le  voyage  sainct  sur  les  Infidelles,  je  le  ser- 
viray de  mon  corps  et  de  mes  biens,  au  cas  toutes- 
voyes  que  je  n'auray  maladie,  ou  loyal  ensongne  de 
mon  corps  :  et,  en  ce  cas,  j'y  envoyeray  huict  ou  dix 
gentils-hommes,  paye's  pour  un  an.  » 

Le  vœu  de  monsieur  de  Crouy. 

«  Je  Anthoinc,  signeur  de  Crony,  considère  le  vœu 
qu  a  (ait  mon   tresredoute  signeur,  monsieur  le  duc 

cîeBourgongne,  en  ensuivant  iceluy,  voiie  à  Dieu  mon 
créateur,  aux  dames ,  et  au  faisan  ,  qu'au  cas  que  mon- 
dict  signeur  le  duc  entretienne  son  voyage  et  armée, 
que  sous  les  conditions  contenues  en  sondict  vœu , 
qu'il  a  voilé  de  faire  sur  les  Sarrasins  et  mécreans  , 
par  ainsi  que  ce  soit  son  plaisir,  fyray  aveques  luy 
et  en  sa  corapaignie,  et  le  seiviiay,  pour  l'honneur  de 
Dieu,  en  sondict  voyage,  de  mon  corps,  et  à  mes 
despens,  un  an  entier,  sans  pource  prendre  ne  de  luy, 
ne  d'autres  Chresticns,  aucuns  gages  ou  biensfaicls  : 
et  obeiray  à  luy,  ou  à  celiiy  qu'il  luy  plairra  ordon- 
ner son  lieutenant  en  ceste  partie,  en  tout  ce  qu'il 
luy  plaira  à  moy  enjoindre  et  commander,  en  renon- 
çant à  toutes  vaines  gloires,  orgueil,  et  autres  choses 
mondaines,  qui  en  aucunes  manières  pourroyent  em- 
pescher  ou  retarder  ce  que  dessus  est  dict,  et  généra- 
lement à  toutes  autres  choses,  qui  me  pourroyent 
survenir,  excepté  mort,  prison,  ou  maladie,  ou  au- 
tre empeschement  raisonnable,  et  tel  qu'à  mondict 
signeur,  et  autres  princes,  sembleroit  eslre  digne  et 
suffisant  pour  excusation,  et  tellement  que  ce  sera 
au  plaisir  de  Nostre- Signeur,  à  la  salvation  de  mon 
ame,  et  à  mon  honneur.  Tesmoing  ceste  cedule,  signée 
de  ma  main,  etc.  A.  de  Croy.  » 

Le  vœu  de  monsieur  de  Cymay. 

((Je  Jehan  de  Crouy,  signeur  de  Cymay,  fay  autel  et 
semblable  vœu  à  Dieu  mon  créateur,  et  à  sa  glorieuse 
mère,  aux  dames,  et  au  faisan,  qu'a  fait  monsieur 
mon  frère,  et  tel  que  cy-dessus  est  contenu  :  et,  au 
cas  que  par  maladie  ou  autre  empeschement,  qui  fust 

si-apparent  que  chacun  congnust  que  je  n'y  pour- 
roye  aler,  j'y  envoyeray  liuict  gentils -hommes  de 
nom,  et  d'armes,  à  mes  despens,  payés  pour  un  an 
entier,  pour  servira  l'honneur  de  Dieu,  mondict  si- 
gneur  et  prince,  sous  et  par  la  manière  dessusdicte. 
Tesmoing  mon  signe,  cy  mis.  i.  de  Croy.  » 

Le  vœu  de  monsieur  de  Santés, 

n  Je  voiieàDieu  mon  créateur  et  à  laglorieuseVierge 
Marie,  sa  douce  mère ,  en  présence  de  treshaute  et  Ires- 
puissante  princesse,  des  nobles  dames  et  damoiselles, 
qui  cy  sont,  et  à  ce  faisan,  que,  si  le  Roy,  ou  mon 
tresredouté  signeur,  monsieur  le  duc  de  Bourgongne, 
prendent  la  croisée,  pour  résister  à  la  puissance,  et 
contre  l'empereur  desTurqs,  ennemis  de  la  saincle 
foy  chrestienne,  je  les  y  serviray  et  acompaigneray  en 
ma  personne,   l'espace  d'un  an   :  et,  si  à  l'occasion 
de  ma  vieillesse   et  foiblesse  de  corps  je  n'y  pouvoye 
aler,  si  y  envoyeray  je,    pour  gaigner  les  pardons, 
et  satisfaire  aux  péchés  et  delTautes  que  j'ay  par  cy- 
devant  commises,  et  moy  aquiter  de  l'obligation  que 
je  doy  à  la  foy  de  Jesus-Christ  à  cause  du  sainct  bap- 
tesme,  deux  hommes-d*armes  et  deux  archers,  suf- 
fisamment montés  et  armés  :  lesquels  je  payeray  et 
soudoyeray,  par  l'espace  d'un  an,  à  mes  despens.  « 

Le  vœu  de  monsieur  de  Crequi. 

<(  J'ay  ouy  et  entendu  la  pitoyable  complainte  dv 
nostre  mère  Saincte-Egflise  :  dont  mon  cueur  a  reccu 
amére  et  douloureuse  déplaisancc  :  mais,  quand  j'ay 
sceu  le  vœu  de  mou  tresredouté  signeur,  celle  douleui* 

s'est  ainsi  comme  cessée  ou  adoucie,  pour  le  grand  es- 
poir que  j'ay,  qu'aucun  bon  et  sainct  fruit  s'en  ensuy- 
vra  :  et ,  combien  que  chose,  que  faire  puisse,  pourroit 
peu  profiter  et  valoir  à  la  ressourse  et  grande  déso- 
lation d'icelle  ,  neantmoins  ,  pource  qu  aveques  les 
grans  princes  de  la  chrestienté,  raison  est  qu'elle  soit 
secourue  et  servie  à  sa  nécessité,  des  moyens  et  des 
petis,  je  voiie  aux  dames  et  au  faisan,  que,  moye- 
nant  la  grâce  de  noslre  benoist  créateur  et  de  sa 
benoiste  mère,  au  cas  que  les  besongnes  et  affaires 
de  mondict  tresredoute  signeur  pourront  souffrir 
qu'il  entreprende  le  sainct  voyage  dont  en  son  vœu 
est  faicte  mention,  et  il  luy  plaist  moy  recevoir  en  sa 
compaignie,  je  me  mettray  en  son  service,  à  mes  des- 
pens,  en  tel  estai  et  compaignie  de  gentils-hommes,  et 
autres,  que  bonnement  faire  pourray,  selon  les  biens 
que  Dieu  m'a  donnés  :  et  m'y  empleyeray  en  telle  fa- 
çon, à  mon  pouvoir,  que  j'espère  que  Dieu  et  le  monde 
seront  de  moy  contens  :  pourveu  toutesvoyes  que 
lors  ne  soye  empesché  de  mon  corps  :  et,  s'il  avenoit 
(  que  Dieu  ne  veuille  )  j'y  envoyeray,  tant  de  gentils- 
hommes, comme  autres,  en  tel  et  si-grand  nombre, 
que  la  faculté  de  ma  chevancc  pourra  porter.  » 

Le  vœu  de  monsieur  de  Haubourdin. 

«  Je  voiie  à  Dieu  mon  créateur,  et  à  sa  glorieuse 
mère,  aux  dames,  et  au  faisan,  que,  si  mon  tres- 
redoute signeur  prend  la  croisée  et  va  en  ce  sainct 
voyage ,  je  le  serviray  de  mon  corps  et  de  ma  puis- 
sance, tout  le  mieux  que  je  pourray  :  et,  si  mondict 
signeur  avoit  ensongne,  païquoy  il  n'y  peusl  aler  en 

sa  personne ,  et  il  y  envoyé  aucun  de  son  sang  en  son 
nom  ,  je  luy  sei  viray  et  obeïray ,  comme  je  feroye  à 
mondict  signeur  :  et  ne  laisseray  que  je  ne  voise  au- 
dict  sainct  voyage,  en  la  manière  dicte,  si  méhaingCO, 
ou  prison ,  ne  m'en  détournent  :  et  ne  m'en  retour- 
neray ,  que  je  ne  m'y  soye  empleyé  un  an  du  moins, 
si  ce  n'est  pour  aucuns  grans  biens,  ou  profits,  pour 
la  chrestientë,  et  par  l'exprès  commandement  ou  or- 
donnance des  princes,  avec  qui  je  seray  :  et,  s'il  avient 
que  pendant  le  temps  que  je  seray  audict  sainct  voyage 
il  y  ait  journée  de  bataille,  je  feray  tant,  au  plaisir 
de  Dieu,  que  Chrestiens  et  Turqs  auront  congnois- 
sance  de  mon  nom  :  et  me  mcttray  en  mon  loyal  de- 
voir, sans  passer,  toutesfois  ,  n'aller  hors  l'ordon- 
nance, faicte  et  commandée  par  les  princes  ,  si  je  suis 
à  la  bataille  ou  eschelle,  à  l'endroit  où  le  Turq  soit, 
que  j'aborderay  le  jour  à  sa  personne  :  et,  si  Dieu  par 
sa  grâce  donne  victoire  aux  Chrestiens,  et  que  je 
puisse  veoir  que  le  Turq  parte  delà  bataille  pour  soy 
sauver  (quelque  chose  qu'il  m'en  puisse  avenir)  je  ne 
laisseray  la  chace  de  luy  (  si  je  ne  suis  mort ,  ou  si  fort 
navré,  que  je  ne  le  puisse  parfournir,  ou  que  mon 
cheval  me  faille  en  chemin)  jusqucs  je  l'aye  mort, 
ou  prisonnier  :  si,  devant  que  je  l'ataigne,  il  ne  se 
sauve  en  fortresse,  ou  par  si-fort  passage,  qu'on  ne 
le  puisse  passer.  » 

Le  vœu  de  monsieur  le  chancelier  de  Bourgongne. 

«  Pource  que  je,  Nicolas  Raoulin,  obstant  mon  an- 
cienneté et  foiblesse,  ne  pourroye  bonnement  aler  en 

^*)  3Iehain  g:  maladie  y  blessure. 

}>crsonne  ,  au  sa  in  et  voyage  que  mon  tresredouté 
signeur  ,  monsieur  le  duc  de  Bourgongne  ,  entend 
faire  ,  pour  la  defiense  de  la  foy  chrestienne,  et  ainsi 
et  par  la  manière  qui  declairee  est  en  son  vœu  sur  ce 
faict,  je  voiie  à  Dieu  premièrement,  et  après  aux 
dames,  et  au  faisan,  qu'en  mon  lieu  j'envoyeray, 
avec  mondict  tresredouté  signeur,  en  son  service,  au- 
dict  sainct  voyage,  un  de  mes  enfans,  acompaigne'  de 
vingt-quatre  gentils- hommes  ,  arme's  et  montes  suf- 
fisamment :  et  les  entretiendray  k  mes  despens,  tant 
et  si-longuement  que  mondict  signeur  le  duc  y  sera.  » 

Le  vœu  de  monsieur  de  Bergues. 

«  Je  voiie  aux  dames  et  au  faisan  ,  qu'au  cas  que 
mon  tresredouté'  signeur  le  duc  voise  en  ce  sainct 
voyage ,  et  qu'il  luy  plaise  que  je  le  serve ,  je  le  ser- 
viray  de  ma  personne,  en  telle  façon  que  mondict 
signeur  le  m'ordonnera  :  et,  si  par  maladie,  ou  autre 
empeschement ,  je  n'y  puis  aler,  j'y  envoyeray  et  en- 
tretiendray douze  gentils -compaignons  crannequi- 
niers,  un  an,  à  mes  despens.  » 

Le  vœu  de  monsieur  de  Commines. 

«  Je  Jehan ,  signeur  de  Commines  ,  voiie  à  Dieu 
et  à  la  Vierge  Marie,  aux  dames  et  au  faisan,  que, 
si  mon  tresredouté  signeur,  monsieur  le  duc,  va  en  ce 
sainct  voyage ,  qu'il  a  intention  de  faire  ,  pour  résister 
aux  emprises  du  grand  Turq  et  des  mécreans,  je  le 
serviray  par  tout  où  bon  luy  semblera  (  soit  par  mer, 
ou  par  terre  )  de  mon  corps  ,  et  à  mes  despeng  :  et ,  en 
cas  de  maladie,  ou  d'autre  empeschement,  si-appa- 

icnt  que  chacun  congnoisse  que  je  n'y  puisse  aler, 
j'y  envoyeray  quatre  gentils-hommes  de  nom,  et  à 
mes  despens  :  lesquels  je  payeray  tant  et  si-longue- 
ment, que  Farmee  de  mondict  signeur  s'entretiendra 
par-de-là  :  pourveu  que  ce  soit  le  bon  plaisir  de  mon- 
dict signeur.  » 

Le  vœu  de  monsieur  de  Rochefort. 

«  Je  Charles,  signeur  de  Rochefort ,  fay  vœu  à  Dieu 
mon  créateur,  et  à  la  glorieuse  Vierge  Marie ,  aux 
dames,  et  au  faisan,  que,  si  mon  tresredouté  signeur, 
monsieur  le  duc,  va  au  sainct  voyage,  sur  leslnfidelles^ 
ennemis  de  nostre  foy,  si  son  bon  plaisir  est,  j'yray 
aveques  luy,  et  Facompaigneray  et  serviray  de  mon 
corps ,  et  de  ma  puissance  :  et ,  au  cas  que  mondict 
signeur  nVra  en  cedict  sainct  voyage,  et  mondict 
tresredouté'  signeur  et   maistre ,   monsieur  le  comte 
d'Estampes,  y  va,  si  c'est  son  plaisir,  j'yray  sembla- 
blement  aveques  luy ,  et  le  serviray  de  mon  corps  et 
de  ma  chevance  :  pourveu  qu'aucun  accident  de  ma- 
ladie ,  ou  autre,  ne  me  survienne,   parquoy  je  ne 
puisse  aler  au  sainct  voyage  :  auquel  cas  j^y  envoyeray 
six  gentils-hommes,  armés  et  habille's  :  et  les  payeray 
pour  un  an  entier.   Et,  si  ainsi  est  que  mondict  si- 
gneur d'Estampes   trouve  lesdicts  Infidelles ,  qui  le 
fournissent  pour  son  vœu  (  c'estassavoir  de  combatre 
àeux  contre  deux,  trois  contre  trois,  quatre  contre 
quatre,  ou  cinq  contre  cinq  )  et  le  plaisir  de  mondict 
signeur  et  maistre  est  que  je  l'acompaigne,  en  ce  cas, 
je  seray  voulonticrs  de  ceux  ,  qui  combatront  aveques 
luy  lesdicts  Infidelles,  par  la  manière  dicte,  et  ainsi 
que  mondict  signeur  Tentent.  » 

Le  vœu  de  Jehan  du  Bois. 

«  Je  voiie  à  Dieu ,  à  Nostre-Dame ,  aux  dames ,  et 
au  faisan,  que,  s'il  est  ainsi  que  mon  tresredouté 
signeur,  monsieur  le  duc  de  Bourgongne ,  entre- 
prenne, et  voise  au  sainct  voyage  ordonne,  pour  la 
delFensc  de  la  foy  chrestienne,  et  que  son  plaisir  soit 
que  je  voise  en  sa  compaignie,  je  le  serviray  de  mon 
corps  et  chevance ,  et  ne  l'abandonneray  tant  qu'il  y 
sera,  ou  que  la  vie  me  durera  :  et  que,  des  le  jour 
que  partiray,  ne  mangeray  ,  par  vendredy,  chose, 
qui  ait  receu  mort ,  jusques  à  ce  que  je  me  seray 
trouvé  cmbesongné,  combatant  main  à  main  à  un, 
ou  plusieurs  ennemis ,  de  ladicte  foy.  Item ,  et  si  mon 
dict  tresredouté'  signeur  a  bataille  au  grand  Turq,  et 
que  la  bannière  de  mondict  tresredouté  signeur,  et 
celle  de  ses  adversaires  y  soyent  dépleyees  ,  et  je  soye 
en  ma  franchise  et  liberté,  sans  estre  méhaigné,  je 
m'aborderay  à  la  bannière  du  grand  Turq,  si  je  la 
puis  nullement  congnoistre  :  et  la  trebucheray  par 
terre,  ou  je  mourray  en  la  peine.  Et,  au  cas  que  les 
affaires  de  mondict  tresredouté  signeur  ne  puissent 
porter  d'y  aler  en  sa  personne ,  ou  il  y  commette 
monsieur  son  fils,  monsieur  d'Estampes,  ou  autre, 
je  le  serviray  en  toute  obéissance,  comme  la  per- 
sonne de  mondict  signeur.  Et,  s'il  avient  que  mon- 
sieur d'Estampes  emprende  bataille  à  aucun  prince, 
acompaigné  de  certain  nombre  de  nobles  hommes,  et 
il  luy  plaise,  de  sa  grâce,  moy  faire  cest  honneur, 
que  j'en  soye  l'un  ,  je  m'y  empleyeray  tellement, 
qu'au  plaiiir  de  Dieu,  de  Nostre-Dame,  et  de  mon- 

sieur    Sainct  George  (  ausquels  je  prie  qu'ils   m'en 
donnent  la  grâce)  je  luy  feray  honneur.  » 

Les  vœus  de  monsïeuj^  de  Boussu  j,  et  de  niessire  Phi- 
lippe  de  Lalain. 

«  Monsieur  de  Boussu  et  messire  Philippe  de  La- 
lain vouent  à  Dieu,  à  Nostre-Dame,  aux  dames,  et 
au  faisan,  que,  si  mon  tresredouté  signeur,  monsieur 
le  duc  de  Bourgongne,  va  en  Turquie,  à  Tencontre 
des  Infidelles,  les  dessusdicts  le  serviront  bien  et  loyau- 
ment,  si  le  plaisir  de  mondict  signeur  est  qu'ils  y  voi- 
sent  :  et  du  jour  qu'ils  partiront,  ils  porteront  une 
emprise,  pour  en  combatre  deux  :  et,  si  1^  tiers  y  ve- 
noit,  ils  en  prendront  telle  aventure,  que  Dieu  et 
Notre-Dame  leur  voudront  envoyer.  » 


Le  vœu  de  messire  Claude  de  Toulongeon. 


«  Je  voiie  à  Dieu,  à  Nostre-Dame,  et  a  madame 
saincte  Anne,  aux  dames,  et  au  faisan,  que  je  servi- 
ray  mon  tresredouté  et  souverain  signeur,  monsieur 
le  duc  et  comte  de  Bourgongne,  au  sainct  voyage 
qu'il   a  intention  faire  à   Tencontre   du   Turq,   en- 
nemy  de  nostre  foy  :  et  le  serviray  du  corps,  tout  le 
temps  qu'il  y  sera  :  et  des  biens,  que  Dieu  m'a  don- 
nés, j'y  empleyeray  tout  ce  qu'il  me  sera  possible  : 
et,  au  cas  que  mondict  signeur  ait  quelque  empesche- 
mcnt,  par  quoy  il  n'y  peust  aler,  s'il  y  envoyé  aucun 
de  son  sang,  je  le  serviray,  et  obeïray,  durant  ledict 
voyage  ,  connue  je  fcroye  la  personne  de  mondict  si- 
gneur :  cl,  outre-plus,  incontinent  que  je  scray  hors 

des  luai'ches  de  pardeça,  je  porteray  une  emprise, 
pour  faire  armes,  à  pie  ou  à  cheval,  à  l'encontre  d'un 
des  gens  dudict  Turq  :  laquelle  emprise  je  feray  si- 
gnifier (si  je  puis)  en  son  ost  :  et  tout  par  le  bon  gré 
et  licence  de  mondict  signeur  :  lequel  j'en  suppliray 
et  requerray  :  et,  si  celuy,  qui  voudra  lever  madicte 
emprise,  ne  me  vouloit  venir  combatre  devant  mon- 
dict signeur,  ou  son  commis,  je  l'iray  combatre  de- 
vant le  Turq,  moyenant  que  je  puisse  avoir  bonne 
seurté.  « 

Les  vœus  de  mes  sire  Chrestien  et  de  monsieur  Ev'rard 

de  Digoi/ie. 

«  Nous  Chrestien  et  Evrard  de  Digoine,  frères,  che- 
valiers, vouons  à  Dieu,  à  la  benoi^te  Vierge  Marie, 
aux  dames,  et  au  faisan,  que,  si  nostre  tiesredouté 
signeur,  monsieur  le  duc  de  Bourgongne,  va  au  sainct 
voyage  contre  les  Infidelles,  nous  ironsaveques,  et  le 
servirons  de  corps  et  avoir  :  et,  s'il  avient  que  nous 
nous  trouvions  en  bataille  avequcs  les  Infidelles,  nous 
ferons  nostre  pouvoir  de  porter  jus  la  premie're  en- 
seigne, qui  apperra  des  ennemis  :  et  de  ce  ferons  si- 
grand  devoir,  qu'il  ne  sera  point  dit,  que  nous  n'en 
ayons  faict  nostre  possible.  Et,  s'il  plaisoit  à  nostre 
tresredoute'  signeur,  monsieur  d'F^stampes ,  de  nous 
faire  cest  honneur,  et  grâce,  que  nous  fussions  deux 
de  ceux  dont  il  s'acompaignera  pour  fournir  aux 
aimes  de  son  vœu,  nous  le  servirons  tellement,  qu'au 
plaisir  de  Dieu,  luy  et  tous  autres  devront  eslre  con- 
lens.  Et,  outre,  je  Chrestien  de  Digoine,  voiie  comme 
dessus,  que,  s'il  plaist  à  mon  créateur  et  à  sa  glorieuse 

mère,  moy  faire  tant  de  grâce  que  je  retourne,  je 
repasseray  par  trois  royaumes  cbrestiens  :  dedans 
lesqrels  je  porteray  emprise,  pour  faire  armes  à  pie 
et  à  cheval.  » 

Sur  quoy  finit  ledict  banquet,  et  lesdicts  vœus. 

CHAPITRE  XXXI. 

Du  mariage  de  V aisné  fils  de  Crouj  h  une  fille  du 
comte  de  Sainct-Pol  :  du  voyage  du  bon  duc  Phi- 
lippe en  Alemaigne  :  et  du  mariage  du  comte  de 
Charolois  _,  awec  madame  ïsabeau  de  Bourbon. 

En  ce  mesme  temps  le  signeur  de  Crouy,  estant  à 
Luxembourg,  fit  espouser  Jehan  de  Crouy,  son  fils 
aisne',  à  la  fille  du  comte  de  Sainct-Pol  :  laquelle  fdle 
fut  baillée  es  mains  du  signeur  de  Crouy,  qu'elle  es- 
toit  jeune,  et  enfant  :  et  fut  traite' iceluy  mariage  entre 
le  comte  de  Sainct-Pol,  pe're  de  la  fille,  et  le  signeur 
de  Crouy,  père  du  fils.  Mais  pour  aucun  mal  con- 
tent, ou  autres  causes,  ledict  comte  de  Sainct-Pol  ne 
vouloit  point  que  le  mariage  se  parachevast  :  et  tou- 
tesfois  il  n'avoit  sa  fille  en  ses  mains  :  mais  l'avoit  le 
signeur  de  Crouy  :  comme  dict  est.  Parquoy  il  fit  con- 
sommer le  mariage  :  et  envoya  prier  le  comte,  et  ses 
amis,  notablement  :  mais  le  comte  n'y  voulut  point 
aler,  ne  les  amis  :  dont  grande  haine  se  conceut  entre 
les  parties  :  et  toutcsfois  fut,  et  demouia  faict,  ledict 
mariage  :  et  soubtiva  chacun  de  troubler  son  compai- 
gnon,  €t  de  Teilcct,  et  de  ce,  qui  en  avint,  je  devisc- 
ray  cy-a])rcs. 

En  ce  temps  du  banquet  du  duc ,  se  trouva  à  l'Isle 
le  comte  de  Sainct  Pol,  comme  Ton  peut  voyr  cy-des- 
sus  :  et  ne  se  contenta  point  le  duc  du  vœu,  qu'il 
avoit  fait  en  sa  présence  (0  :  pource  qu'il  ne  se  mons- 
troit  point  suget,  tel  qu'il  estoit.  Or  fit  le  comte  une 
grande  feste  à  Cambray^  et  une  grande  assemblée  :  oïl 
il  y  eut  tournois  et  joustes,  et  grans  entremets  :  mais, 
pour  la  cause  susdicte,  ne  voulut  souffrir  le  duc,  que 
nul  de  son  liostel  y  alast  :  et  commencèrent  telles 
choses  à  mettre  le  comte  en  deTidence,  et  soupson  : 
parquoy  il  s'élongna  de  la  maison  de  Bourgongne  :  et 
se  tenoit  aveques  le  roy  de  France.  P'n  ce  temps  le 
comte  avoit  besongné  aveques  le  duc  Charles  de  Bour- 
bon ,  pour  avoir  Ysabel  de  Bourbon ,  sa  fille,  en  aliance 
de  mariage,  pour  Jehan  de  Luxembourg,  aisné  fils  du 
comte  :  mais  la  damoiselle  avoit  esté  nourrie  avec  la 
duchesse  de  Bourgongne  :  et  estoit  Bn  la  maison  du 
duc  :  qui  estoit  son  oncle  :  parquoy  le  comte  ne  par- 
vint point  à  son  emprise  :  et  avint  qu'en  dissimulant 
ledict  mariage,  le  bon  duc  (qui  avoit  empris  d'alei"  à 
Rissebourg,  et  ne  sçavoit  s'il  passeroit  outre,  ou  s'il 
auroit  autre  de'tourbier)  fut  conseille'  qu'avant  son 
parlement  il  mariast  son  fils  :  et,  voyant  les  mœurs, 

(0  Voici  ce  vœu  dont  il  nVst  pas  fait  mention  dans  le  chapitre  pré- 
cédent :  «  Je  voue  aux  dames  et  au  faisan  ,  que  ,  avant  qu'il  soit  six 
«  sepmaines,  je  porteray  une  emprise  en  intention  de  faire  armes  à 
«  pie  et  à  cheval  :  laquelle  je  porteray  par  jour  et  la  plus  partie  du 
«  temps  :  et  ne  lairray  pour  chose  qu'il  m'avienne ,  si  le  Roi  ne  le  me 
«  commande  ,  ou  si  armée  se  face  aler  sur  les  Infidèles  par  le  Roy  en 
«  sa  personne ,  par  son  commandement  ou  autrement,  si  c'est  le  bon 
a  plaisir  du  Roy,  j'iray  en  ladicte  armée  de  tresbon  cueur  pour  faire 
«  service  à  la  chrestienié  :  et  mettray  peine  au  plaisir  de  Dieu  ,  d'estre 
a  des  premiers  qui  assembleront  avec  lesdicts  Infidèles.  » 

lo,  i4 

vertus,  et  conditions  de  sa  nie'ce,  Ysabel  de  Bourbon, 
dessusdicte,  il  prit  en  son  opinion  de  la  donner  à 
femme  à  son  fils  :  et  envoya  querre  le  comte  à  toute 
diligence  :  qui  desja  avoit  pris  congé  de  luy,  pour  aler 
en  Hollande,  es  affaires  du  duc  son  pe're  :  lequel  re- 
vint hastivement,  pour  obeïr  :  et  à  la  vérité,  la  du- 
chesse ne  conseilla  point  le  mariage  :  pource  qu'elle 
queroit  et  entendoit  de  marier  son  fils  en  Angleterre, 
à  la  fille  aisnee  du  duc  d'York  (qui  depuis  fut  du- 
chesse d'Exestre  )  pource  qu'elle  le  vouloit  alier  en 
Angleterre  :  où  elle  avoit  le  cueur  par  nature  :  car  elle 
fut  fille  d'une  fille  de  Lanclastre ,  mariée  au  roy  de 
Portugal ,  son  père  :  et  toutesfois  fut  le  duc  obeï 
de  la  mère  et  du  fils  :  combien  qu'à  ceste  cause  fu- 
rent aucuns  differens  en  ceste  matière.  Moult  prisoit 
et  louoit  la  mère  les  vertus  et  conditions  de  la  noble 
damoiselle. 

Si  furent  fiancés  secrètement  :  pource  que  le  duc 
n'avoit  le  consentement,  ne  le  sceu,  du  duc  de  Bour- 
bon, père  d'elle,  ne  de  la  duchesse,  sœur  germaine 
du  duc  :  et  tendoit  le  duc  d'avoir  la  si^neurie  de 
Chasteau-Chinon,  pour  joindre  h  Bourgongne.  Si 
fut  envoyé  Jehan  Boudaut,  escuyer,  dessusnommé, 
pour  conduire  ceste  matii're  :  et  s'en  retourna  le 
comte  en  son  voyage  de  Hollande.  Le  bon  duc  (qui 
tout  ardoit  de  faire  son  voyage,  et  d'exécuter  ce  qu'il 
avoit  promis)  fit  diligenter  son  partement  :  et  se 
partit,  à  moins  de  cent  chevaux,  de  la  vile  de  l'isle, 
le  quinzième  jour  de  mars,  iceluy  an  53  :  et  se  fit 
guider  k  Chastel  en  Porcien  :  dont  le  signeur  de  Crouy 
estoit  comte  et  signeur  :  et  sied  assez  près  de  Bar-sur- 
Aube,  entrée  du  pais  de  Bourgongne  :  où  il  fut  noble- 

ment  receu  :  et  ainsi  se  mit  le  bon  duc  en  son  voyage 
d'Alemaigne  :  et  laissa  son  fils  gouverneur  de  tous  ses 
païs,  en  son  absence.  Il  laissa  ses  païs  en  paix  et  union , 
en  richesses,  en  justice,  et  en  toutes  les  bonnes  pros- 
pérités ,  que  prince  peut  laisser  païs.  Il  laissa  son  fils 
pourveu  de  conseil  :  comme  du  chancelier  Raolin , 
du  signeur  de  Crouy,  du  signeur  de  Goux,  et  d'autres 
grans  personnages  :  et  certes  ses  païs  demourérent 
en  telle  prospérité,  que  Ton  pourroit  dire  d'eux  ce, 
que  dit  le  poète,  quand  il  dit  que  les  siècles  estoyent 
dorés  :  et  en  ce  gouvernement  se  gouverna  le  comte 
Charles  si-bien  et  si-vertueusement,  que  nulle  chose 
n'empira  en  sa  main  :  et,  quand  le  bon  père  revint 
de  son  voyage,  il  trouva  ses  païs  entiers,  comme 
devant. 

En  ce  temps  plusieurs  nobles  hommes  et  femmes, 
de  l'hostel  du  duc,  se  rendirent  en  l'observance  :  et 
nommément  Anthoine  de  Sainct-Simon,  Anthoine  de 
Sailly,  Jehannin  d'Or,  et  plusieurs  autres  :  qui  me- 
nèrent moult  belle  et  saincte  vie  :  et  ainsi  s'en  ala 
le  duc  en  Alemaigne  :  et  son  fils  demoura  gouverneur 
pour  luy  :  et  nous  tairons  un  peu  à  parler  du  noble 
comte,  et  parlerons  du  père,  et  comment  il  exploita 
en  Alemaigne. 

Quand  l'empereur  Frédéric  d'Auslriche  sceut  la 
venue  du  duc  Philippe  de  Bourgongne  en  Alemaigne, 
luy  craintif  de  sa  personne,  et  voyant  que  tous  les 
princes  d'Alemaigne  faisoyent  grand  honneur  audict 
duc,  et  le  festeyoyent  honnorablement,  se  retira  es 
dernières  parties  de  son  empire  :  et  manda  au  duc 
qu'il  n'allast  plus-avant  pour  celle  fois,  et  qu'il  en- 
voyeroit  devers  luy,  pour  eux  entendre  l'un  l'autre. 

:4. 

Ce  qu'il  fit  :   et  y  envoya  son   chancelier  (qui  fut 
depuis  pape  Pie  (0)  mais  ils  ne  se  peurent  acorder  : 
et  demoura  la  chose  en  roupture  :  et  durant  ce  temps 
le  duc  Phihppe  prit  une  grande  maladie  :  et  fut  lon- 
guement malade  en   une   bonne  vile  d'Alemaigne  : 
toutesfois  par  la  grâce  de  Dieu  il  en  échapa  :  et , 
sans  faute ,   les  princes   d'Alemaigne  le  festeye'rent 
grandement  (comme  ceux  de  Bavie're  :  à  qui  il  estoit 
parent)  et  autres  nobles  princes  :  qui  moult-honno- 
rablement  le  receurent  et  festeye'rent  :  et  le  bon  duc, 
voyant  et  congnoissant  qu'il  n'auroit  autre  response 
de  l'Empereur,  se  délibéra  de  s'en  retourner  en  ses 
pais.   Ce   qu'il  feit  :    et   fut   grandement  festeyé  en 
l'hostel  du  prince  d'Orange  :  et  en  ce  temps  le  si- 
gneur  d'Antre  maria  son  fils  à  la  fille  de  Neufchastel  : 
et  de  ceste  aliance  de  Vergy  et  de  Neufchastel ,  fut 
faicte  grande  extime  en  Bourgongne  :  pource  que  ce 
sont  deux  grandes  maisons.  Le  signeur  d'Antre  fit  di- 
ligence d'arrester  le  duc  son  signeur  à  icelles  noces  : 
lesquelles  furent  moult -plantureusement  servies  de 
vins  et  de  viandes  :  et  y  furent  toutes  les  dames  du 
païs  :  et  devez  entendre  que  le  signeur  d'Antre  fut 
le  plus  large  et  abandonne'  de  ses  biens,  qu'homme 
de  son  temps  :  et  ne  plaindoit  nulle  despense.  Les 
noces  dure'rent  quatre  jours  :  et  y  estoit  tout  homme 
de'frayé,  et  mesmes  par  les  vilages,  au  fraiz  et  à  la 
despense  dudict  signeur  d'Antre  :   et,   à  la  vérité, 
iceluy  signeur  d'Antre  fut  un  des  larges  despensiers, 
et  des  libéraux  hommes,  qui  fust  de  son  temps. 
La  feste  achevée,  le  bon  duc  (qui  avoit  le  cueur 

(')  Pape  Pic:  JEuens  Silvius  Ficolomiui,  connu  sous  le  nom  de 
Pic  II. 

et  la  voulonté  que  le  mariage  se  fîst  de  son  fils  et 
de  sa  nie'ce)  dépescha  messire  Philippe  Pot,  un  sien 
chevalier  prive'  :  et  par  lettres,  et  par  commande- 
ment de  bouche,  manda  à  son  fils,  qu'il  espousast 
sadicte  nièce ,  et  qu'il  trouvast  le  mariage  consommé 
à  son  retour.  Ce  qui  fut  faict  et  acoraply,  selon  le 
désir  du  pe're  :  et,  à  la  vérité',  ladicte  dame  estoit 
toute  vertueuse ,  et  digne  de  ce  grand  bien  avoir.  Les 
noces  furent  à  l'isle  :  et  y  eut  riches  joustes  :  car 
monsieur  de  Ravastain  et  monsieur  le  Rastard  firent 
la  feste  grande  et  plantureuse  :  et  ainsi  fut  madame 
Ysabel  de  Rourbon  comtesse  de  Charolois  :  et  fut  le- 
dict  mariage  en  l'an  i454' 

CHAPITRE  XXXII. 

D'un  combat  à  outrance j  faict  entre  deux  bourgeois 
de  F^alenciénes  ,  en  la  présence  du  duc  Philippe 
de  Bourgongne  j  comte  de  Hainaut, 

Ea-  continuant  ma  matière,  le  bon  duc  se  partit  de 
ses  pais  de  Rourgongne  :  et  vint  tout  droit  à  Valen- 
ciennes  :  auquel  lieu  il  trouva  la  bataille  preste  entre 
deux  hommes,  pour  franchise  de  vile  :  et  devez  savoir 
que  la  vile  de  Valenciennes  est  fondée  sur  piivile'ges, 
donne's  par  les  empereurs  ,  et  par  les  comtes  de 
Hainaut  :  et,  entre  autres,  ils  ont  un  privilège,  que, 
quand  un  homme  a  occis  un  autre  de  beau  faict  (c'est- 
à-dire  en  son  corps  deiïendant)  il  peut  venir  deman- 
der la  franchise  de  Valenciennes,  et  qu'il  veut  main- 

tenir,  à  l'escu  et  au  batlon,  qu'il  a  faict  le  faict  de 
beau  faict  :  et  sur  ce  luy  est  acordee  la  franchise  : 
et  ne  luy  peut  nul  rien  demander  pour  ceste  querelle  : 
sinon  qu  on  le  prenne  et  maintienne  à  l'escu  et  au 
batton  (  comme  dict  est  )  et  devant  la  loy  de  la 
vile. 

Or,  pource  que  telles  choses  n'aviennent  pas  sou- 
vent, le  bon  duc  s'arresta  à  Valenciennes,  pourveoir 
celle  bataille  :  et  fut  vray  qu'un ,  nommé  Mahuot , 
avoit  tué  un  parent  de  Jacotin  Plouvier  :  et  à  ceste 
cause  ledict  Jacotin  poursuyvit  ledict  Mahuot  devant 
la  loy  de  Valenciennes  :  et  disoit  qu'il  avoit  meurdry 
son  parent,  par  aguet,  non  pas  de  beau-faict,  et  que 
ce  luy  vouloit  ledict  Jacotin  prouver,  et  monstrer,  à 
l'escu  et  au  batton ,  selon  la  franchise  de  la  vile  :  et 
de  ce  fut  grand  procès  tenu  devant  la  loy  :  et ,  fin 
de  compte,  fut  jugé  et  dit,  que  le  gage  de  bataille 
y  estoit  manifeste  :  et  fureat  pris  tous  deux  par  la 
justice,  et  mis  chacun  en  prison  fermée  à  part  :  et  at- 
tendirent si-longuement,  que  le  duc  revint  des  Ale- 
maignes  :  et  se  trouvèrent  le  père  et  le  fils  à  Valen- 
ciennes, pour  veoir  l'exécution  des  deux  champions  : 
combien  que  le  duc  n'estoit  point  juge  en  ceste  partie  : 
mais  l'estoyent,  et  sont,  ceux  de  la  vile  :  et,  à  la  vé- 
rité, ils  tindrent  moult  belle  cérémonie  à  la  bataille 
des  dessusdicts  :  et,  combien  que  j'aye  parlé  de  ceste 
matière  au  volume  que  j'ay  fait  du  gage  de  bataille , 
toutesfois  ne  me  puis  je  tenir,  ne  passer,  que  je  ne 
die  aucune  chose  de  ce  que  je  vey  en  ceste  bataille. 

Les  principaux  assistans  furent  le  prevost  du  comte, 
et  le  prevost  de  la  vile  :  et  fut,  pour  ce  jour,  prevost 
du  comte,  messire  Gilles  de  Harchics,  signcur  de 

Belligniers,  et,  prevost  de  la  vile,  un  notable  bour- 
geois, nommé  Merciot  du  Gardin  ;  et  tenoyent  ces 
deux  la  gravite'  et  cérémonie  du  camp  :  et,  de  l'or- 
dre de  la  vile,  deux  gentils-hommes  avoyent  le  regard 
aux  portes.  Le  peuple  estoit  grand  sur  le  marché  : 
et  estoit  conduit  par  un,  nommé  Nicolas  du  Gardin  : 
qui  se  tenoit  en  une  garne,  à  l'hostel  de  la  vile,  à 
tout  un  grand  batton  :  et,  s'il  voyoit  que  le  peuple  se 
dérivast,  ou  muast  en  rien  ('),  il  feroit  de  son  bat- 
ton  :  et  crioyt ,  giiare  le  ban  :  et  sur  ce  mot  cha- 
cun se  tenoit  quoy,  et  doutoit  la  punition  de  justice  : 
et  à  la  vérité  tout  le  peuple  et  ceux  de  la  vile  es- 
toyent  pour  jMahuot,  en  courage  :  pource  qu'il  com- 
batoit  pour  la  querelle  de  la  vile.  Or  avons  devisé  de 
l'ordre  de  ladicte  vile  ;  et  faut  escrire  du  faict  de  la 
lice,  et  du  champ  clos,  et  comme  les  champions 
se  maintindrent  en  ceste  bataille. 

Ce  champ  clos  estoit  rond,  et  n'y  avoit  qu'une 
entrée  :  et  tantost  ceux  de  la  vile  firent  apporter  deux 
chaizes,  couvertes  de  noir,  mises  et  apposées  à  l'op- 
posite  l'une  de  l'autre  :  et  tantost  après  entra  Ma- 
huot  en  ladicte  lice ,  et  s'alla  seoir  en  sa  chaize  :  et 
n'arresta  guéres  que  Jacotin  Plouvier  vint  de  l'autre 
part,  qui  semblablement  s'asseit  en  la  chaize  pour 
luy  préparée.  Les  champions  estoyent  semblables  d'ha- 
billemens.  Ils  avoyent  les  testes  rases,  les  pies  nus, 
et  les  ongles  coupés  ,  des  mains  et  des  pies  :  et ,  au 
regard  du  corps ,  des  jambes,  et  des  bras ,  ils  estoyent 
vestus  de  cuir  bouilli,  cousu  estroittement  sur  leurs 
personnes  :  et  avoyent  chacun  une  bannerolle  de  sa 
dévotion  en  sa  main  :  et  tantost  entrèrent  ceux  de  la 

{*)  MuasL  en  rien  :  remuât  en  arrière. 

loy,  commis  à  ce  :  qui  portoyent  nn  grand  messel  :  et 
feiient  le  serment  l'un  contre  l'autre  :  c'estassavoir 
que  Mahuot  jura  qu'il  avoit  tué  son  homme  de  beau 
faict  :  et  Jacotin  Plouvier  jura  le  contraire  :  et  tantost 
leur  furent  apporte's  à  chascun  un  escu ,  peint  de  ver- 
meil, à  une  croix  de  sainct  George  :  et  leur  furent 
baillés  les  escusla  pointe  dessus  :  et  me  fut  dict,  que, 
quand  le  plus-noble  homme  du  monde  combatroit  à 
Valenciennes,  il  n'auroit  autre  avantage,  sinon  que 
la  pointe  de  son  escu  seroit  en  bas,  et  pourroit  porter 
son  escu,  comme  un  noble  homme  le  doit  porter. 
Jtem  leur  furent  baillés  deux  battons  de  mesplier  (0, 
d'un  poix  et  d'une  grandeur  :  et  puis  furent  les  chaizes 
ostees,  et  mises  hors  de  la  lice  :  et  s'en  retournèrent 
ceux  de  la  loy,  et  laissèrent  les  champions  l'un  devant 
l'autre  :  et  le  prevost  de  la  vile  rua  le  gand,  qui 
avoit  esté  getlé  pour  faire  ladicte  bataille  :  et  cria , 
chacun  face  son  des^oir. 

Et  prestement  se  levèrent  les  champions,  et  couru- 
rent sus  l'un  à  l'autre,  moult -vigoureusement  :  et 
devez  entendre  que  les  champions  demandèrent  à 
ceux  de  la  loy  trois  choses  :  à  sçavoir  sucre,  cendres, 
et  oincture  :  et  premièrement  leur  furent  apportés 
deux  bacins,  pleins  de  graisse  :  dont  les  habillemens, 
que  chacun  d'eux  avoit  vestus,  furent  oingts  et  en- 
graissés :  afin  que  l'un  d'eux  ne  peust  prendre  prise 
sur  l'autre.  Secondement  leur  furent  apportés  deux 
bacins  de  cendres,  pour  oster  la  graisse  de  leurs  mains: 
afin  qu'ils  peussent  mieux  tenir  leurs  escus  et  leurs 
battons  :  et  tierccment  fut  mise,  en  la  bouche  de  cha- 
cun d'eux,  une  portion  de  sucre,  autant  à  l'un  comme 

('}  Mcsj'lù'r  :  nt-fliei. 

à  Fautre,  pour  recouvrer  salive  et  aleine  :  et  de  cha- 
cun des  trois  leur  fut  faict  essay  devant  eux,  comme 
devant  deux  princes. 

Or,  combien  que  ledict  Maliuot  ne  fust  si-grand 
ne  si-puissant  de  sa  partie,  toutesfois  vigoureusement 
il  puisa  du  sablon  ,  et  le  getta  aux  yeux  et  au  vi- 
sage de  Jacotin  Plouvier  :  et  de  ce  coup  luy  donna 
de  son  batton  sur  le  front  :  dont  il  luy  fit  playe 
et  sang.  Mais  ledict  Jacotin  (  qui  estoit  homme 
fort  et  puissant)  poursuivit  tellement  et  si-aigrement 
sa  bataille,  que  ledict  Mahuot  fut  abatu  à  bouchon  : 
et  Jacotin  Plouvier  luy  saiUit  dessus  :  et  fut  la  bataille 
à  ce  menée,  que  ledict  Jacotin  creva  les  deux  yeux  à 
son  adversaire  :  et  puis  luy  donna  un  grand  coup  de 
son  batton  :  dont  il  l'assomma  :  et  le  mit  hors  de  la 
lice  :  et  en  ce  faisant  mourut  ledict  Mahuot  :  et  fut 
condamne'  à  estre  mené  au  gibet,  et  pendu  :  et  ainsi 
finit  la  bataille  entre  Jacotin  Plouvier  et  Mahuot.  Si 
soit  pris  en  gré  ce  que  j'ay  sceu  ramentevoir  de  ceste 
matière. 

Assez  tost  après  se  firent  unes  autres  armes  à  Va- 
lenciennes,  de  deux  nobles  hommes  :  dont  l'un  fut 
chevalier  et  l'autre  fut  un  escuyer  de  Thostel  de  mon- 
sieur le  Bastard  :  et  se  nommoit  Jehan  de  Rebremettes, 
signeur  de  Thibavile.  Ces  deux,  pour  aucun  estrif, 
comparurent,  à  jour  ordonné,  au  lieu  de  Valenciennes, 
armés  comme  il  appartenoit,  pour  combatre  h  pie  : 
et  devoyent  iceux  getter  un  gect  de  lance,  et  puis 
combalre  de  haches,  jusques  à  vingt  cinq  coups.  Les 
deux  nobles  hommes  comparurent,  parés  de  leurs 
cottes-d'armes  :  et  se  combatirent  chevaleureusement, 
sans  faire  grande  foulle  l'un  sur  l'autre,  et  ainsi  se 


aiH  MEMOillES 

partirent  icelles  armes  :  et  disoit  on  que  Dieu  avoit 
envoyé  ces  deux  nobles  hommes,  pour  faire  honneur 
à  Valenciennes  :  et  tenoit  on  la  bataille,  faicte  entre 
Jacotin  Plouvier  et  Mahuot,  plus  honte  qu'honneur: 
à  cause  du  meurdre  perpétré  en  la  présence  du  prince. 

CHAPITRE  XXXIII. 

De  quelques  particularités  en  la  maison  de  Bour- 
gongne  :  de  la  retraite  du  dauphin  Louis  ^  vers 
le  bon  duc  Philippe  :  et  du  courroux  d'iceluy  duc, 
contre  le  comte  de  Charolois  ^  son  fils. 

Le  duc  s'en  retourna  à  l'Isle  ;  où  il  fit  de  grandes 
chères  et  de  grans  festiemens  :  et  puis  se  tira  en  Hol- 
lande :  où  le  faict  de  la  Toison  estoit  préparé  :  et  en 
ce  temps  devint  grosse  madame  de  Charolois  :  dont 
le  pais  fut  moult-réjouy  :  et,  en  ce  mesme  temps, 
monsieur  David,  bastard  de  Bourgongne,  fut  éleu 
evesque  d'Utrecht  :  et  ne  furent  pas  ceux  de  De- 
vantel  (0  obeïssans  audict  evesque  :  mais  falut  faire 
une  armée  :  en  laquelle  le  duc  Philippe,  en  personne, 
et  tous  les  grans  de  ses  païs  alérent  en  armes,  comme 
il  appartenoit  :  et  leur  fit  on  forte  guerre  par  eaue  et 
par  terre  :  car  ledict  Devantel  est  fortifié  d'une  grosse 
rivière  :  et  estoit  le  siège  des  Bourgongnons  deçà  la 
rivière  :  et  à  passer  celle  rivière  eut  plusieurs  vail- 
lances faictes ,  et  plusieurs  apertises  d'armes  :  dont 
je  me  tay  pour  abréger. 

(»]  Devanld,  lisea  Dcventer 

En  ce  temps  vint,  devers  le  roy  Charles,  Tambas- 
sade  du  ro}^  Lancelot  de  Hongrie,  pour  avoir  ma- 
dame Magdelaine  de  France  en  mariage,  pour  ledict 
roy  Lancelot  :  et  fut  la  plus-belle  et  la  plus-grosse 
ambassade ,  qui  onques  vint  en  France  :  car  ils  por- 
toyent  le  billon  d'or  :  et ,  par  privilège  du  roy  de 
France,  ils  forgeoyent  florins  d'or^  parmy  les  vilages 
où  ils  se  trouvoyent  :  et  de  trente  six  articles,  dont 
ils  avoyent  à  faire  au  roy  Charles,  jamais  ne  vou- 
lurent parler  du  second,  que  le  premier  article  ne 
fust  vuidé ,  fust  par  refus  ou  par  acord  :  et  ainsi  de 
tous  les  autres  points  :  et  sans  faute  le  mariage  eust 
esté  faict,  si  ne  fust  la  mort  dudict  Lancelot  :  qui 
mourut  durant  le  parlement. 

Durant  iceluy  sie'ge  de  Devantel,  nouvelles  vin- 
drent  au  duc,  que  monsieur  Louis  de  France,  Dau- 
phin de  Viennois,  venoit  de  pardeça ,  et  prcnoit  son 
chemin  contre  Brucelles  :   et  à   ceste  cause  furent 
moyens  trouvés  de  surseance  de  guerre  entre  le  duc 
Philippe  et  ceux  de  Devantel  :   et  prit  le  duc  son 
chemin,  pour  venir  au-devant  de  mondict  signeur  le 
Dauphin   :   et  envoya  au-devant  de  luy,  jusques  à 
Louvain,  le  comte  d'Estampes,  et  autres  grans  per- 
sonnages, pour   le  bien-viengner,  et  depuis  y  vint 
monsieur  le  comte  de  Charolois  :  et  aussi  y  envoya 
madame  Ysabeau  de  Portugal,  madame  de  Charolois, 
et  madame  de  Ravastain,  pour  recevoir  mondict  si- 
gneur le  Dauphin  :  et  mondict  signeur  le  Dauphin 
se  tira  à  Brucelles,  et  fut  logé  au  logis  du  duc  :  et  ne 
demoura  guéres  après  que  le  duc  vint  :   et,  tandis 
qu'il  parloit  à  madame  sa  femme,  monsieur  le  Dau- 
phin descendit  les  degrés  :  dont  monsieur  le  duc  fut 

moult-dëplaisant  :  et  là  s'embracérent  :  et  lit  le  duc 
nioult-giand  honneur  et  re'verence  à  mondict  signeur 
le  Dauphin  :  et  faire  le  devoit  :  car  c'estoit  l'héritier 
de  France.  Ainsi  s'entrerencontrérent  monsieur  le 
Dauphin  et  monsieur  de  Bourgongne  :  et  eurent  plu- 
sieurs paroUes  ensemble ,  secrettes ,  et  qui  ne  sont 
pas  venues  à  ma  congnoissance  :  et  fnent  grandes 
chères  ensemble  :  et  y  eut  grandes  joustes,  et  grans 
festeyemens  :  et  fut  sa  venue  pardeça,  en  l'an  i456. 

En  ce  mesme  temps,  madame  de  Ravastain  acoucha 
d'une  fille  :  laquelle  monsieur  le  Dauphin  tint  sur  les 
fons  :  et,  assez-tost- après,  madame  de  Charolois 
acoucha  d'une  fille  (qui  fut  madame  Marie,  me're  de 
monsieur  l'archeduc,  qui  est  à  présent)  et  estoit 
monsieur  le  Dauphin  aie  chacer  à  Genespe  :  mais 
monsieur  de  Charolois  fort  acorapaigné  l'ai  a  prier  et 
requérir  d'estre  son  compère,  et  de  tenir  l'enfant.  Ce 
qu'il  acorda  benignement  :  et  retourna  à  Brucelles  : 
et  furent  les  choses  préparées  pour  le  baptisement  de 
madamoiselle  de  Bourgongne  :  car  en  ce  temps  on  ne 
la  disoit  point  m.idame  :  pource  que  monsieur  n'esloit 
pas  fils  de  roy.  Ainsi  se  fit  ce  baptisement  moult- 
solennel,  de  prélats,  de  noblesse,  et  de  luminaire  • 
et  du  surplus  je  me  passe,  pour  abréger. 

Le  roy  Charles  de  France,  voyant  que  son  fils  ne 
venoit  point  à  son  obéissance,  se  mécontenta ,  et  mes- 
mement  du  duc  de  Bourgongne  :  et  disoit  qu'il  le 
tenoit  en  ceste  obstination  :  mais  il  fut  trouvé  autre- 
ment :  car  mondict  signeur  le  Dauphin  déclaira  plai- 
nement ,  que  ,  s'il  n'estoit  soustenu  en  ceste  maison , 
il  avoit  son  apoinlement  en  Angleterre,  ennemis  du 
royaume  de  France ,  et  que  là  il  seroit  soustenu  et 

bien- venu  :  et,  pour  rentretënement  de  mondict  si- 
gneur  le  Dauphin ,  monsieur  de  Bourgongne  luy  bailla 
trente  six  mille  francs  de  pension  ordinaire  :  pourveu 
qu'il  espousast  madame  Cliarlote  de  Savoye  :  laquelle 
il  avoit  pieça  fiancée.  Ce  qui  fut  faict  :  et  vint  pardeca  : 
et  leur  fut  baillé  le  chasteau  et  la  vile  de  Genespe, 
pour  tenir  leur  estât  :  et  demoura  pardeça  mondict 
signeur  le  Dauphin  bien  cinq  ans  :  pendant  lequel 
temps  il  eut  de  beaux  enfans,  et  mesmement  monsieur 
Joachin  ;  qui  fut  l'aisne'  :  et  fut  baptisé  audict  Ge- 
nespe :  où  le  duc,  la  duchesse,  et  son  fils,  furent  au 
baptesme  :  et  furent  le  duc  Philippe  et  le  signeur  de 
Crouy  compères,  et  madame  de  Charolois  commère  : 
et  certes  monsieur  le  duc  Philippe  fut  si-joyeux  de  la 
nativité  de  ce  noble  enfant,  qu'il  donna  mille  lions 
d'or  à  Josselin  du  Bois,  quand  il  luy  aporta  les  nou- 
velles de  celle  nativité  :  et  fut  nommé  monsieur 
Joachin  :  mais  il  ne  vescut  guéres ,  ainsi  qu'il  pleut 
à  Nostre  Signeur  :  et  depuis  fut  née  audict  Genespe, 
madame  de  Bourbon,  d'à-present,  et  autres  nobles 
enfans  :  et  réjouit  moult  le  pais  :  et,  au  partir  de  ce 
premier  baptesme,  monsieur  de  Charolois,  madame, 
et  son  mesnage,  s'en  retournèrent  au  Quesnoy  (qui 
estoit  lors  le  lieu  de  leur  demeure)  et  le  bon  duc  Phi- 
lippe s'en  retourna  en  ses  affaires  :  et  se  passoit  le 
temps  en  ambassades,  pour  obvier  à  la  guerre  d'une 
part  et  d'autre  :  et  tellement  fut  pratiqué,  que  nulle 
guerre  ne  se  meut  :  et,  à  la  vérité,  le  duc  se  mettoit 
en  grand  devoir  devers  le  roy  Charles,  pour  obvier  à 
ces  inconveniens  :  et  monsieur  le  Dauphin  de  sa  part, 
se  conduisoit  sagement ,  et  par  conseil  dudict  duc 
Philippe  :  et  les  principaux  du  conseil  dudict  Dauphin 

furent  le  signeur  de  Montauban  et  le  bastard  d'Ar- 
mignac,  avec  le  signeur  de  Craon  :  et  avoit  mondict 
signeur  le  Dauphin  de  moult  notables  jeunes  gens, 
comme  le  signeur  de  Cressol,  le  signeur  de  Villiers, 
de  l'Estanc,  monsieur  de  Lan,  monsieur  de  la  Barde, 
Gaston  du  Lyon,  et  moult  d'autres  nobles  gens,  et 
gens  eleus  :  car  il  fut  prince  :  et  aima  chiens  et  oyseaux  : 
et  mesmes,  où  il  sçavoit  nobles  hommes  de  renommée, 
il  les  achetoit  à  poix  d'or  :  et  avoit  tresbonne  condi- 
tion. Mais  il  fut  liomme  soupsonneux  :  et  légèrement 
attrayoit  gens,  et  légèrement  il  les  reboutoit  de  son 
service  :  mais  il  estoit  large  et  abandonné  :  et  entre- 
tenoit,  par  sa  largesse,  ceux  de  ses  serviteurs  dont  il 
se  vouloit  servir,  et  aux  autres  donnoit  congé  légère- 
ment :  et  leur  donnoit  le  bond  à  la  guise  de  France. 

En  ce  temps,  et  en  celle  saison,  se  meut  une  soup- 
son  et  une  deffidence,  entre  le  comte  de  Charolois  et 
les  signeurs  de  Crouy,  ses  parens  et  aliés  :  et  disoit  on 
que  cette  soupson  mouvoit  à  cause  des  meubles  de 
madame  de  Bethune,  tante  de  madame  de  Crouy, 
du  costé  de  Lorraine  et  de  Baudremont  :  pource  :que 
ledict  signeur  de  Crouy  avoit  pris  ,  et  mis  en  ses 
mains,  grande  portion  des  meubles  de  madicte  dame 
de  Bethune  :  et  le  comte  Charles  disoit  que  son  pc're, 
luy  avoit  donné  la  succession  de  madicte  dame  de 
Bethune,  en  héritages,  et  en  meubles  :  et  fut  le  pre- 
mier poinct  de  la  haine,  et  de  la  soupson  dudict 
comte  de  Charolois.  D'autre  part  le  signeur  de  Crouy 
et  les  siens  faisoyent  plus-grande  adréce  à  monsieur 
le  Dauphin,  qu'il  ne  sembloit  bon  audict  comte  pour 
son  profit  :  et  avoit  abandonné  lefaict  du  cojnte,  pour 
celuy  de  monsieur  le  Dauphin.  A  quoy  mondict  si- 

gneur  de  Charolois  voyoit  grand  dommage  pour  luy, 
et  pour  la  maison  de  Bourgongne  :  et  avoit  grande 
aliance  le  signeur  de  Crouy  :  car  il  avoit  fait  venir  et 
arrester  pardeça  le  mareschal  de  Bourgongne,  homme 
actif,  vindicatif,  et  prest  pour  soy  venger  :  et  hayoit 
le  chancelier  de  Bourgongne  Kaolin,  à  l'occasion  de 
la  mort  du  signeur  de  Pesmes,  que  ledict  chancelier 
avoit  faict  mourir  par  justice  :  et  ainsi  ceux  de  Crouy, 
et  leur  maison,  faisoyent  leur  faict  à  part,  porte's  et 
aimés  du  duc  merveilleusement  :  et  d'autre  part  le 
chancelier  Kaolin  se  fit  serviteur  du  comte  de  Charo- 
lois :  et  ainsi  entra  la  maison  de  Bourgongne  en  bande 
et  en  partialité,  les  uns  portés  du  père,  et  les  autres 
portés  du  fils  :  dont  grand  dommage  vint  h  ceste 
maison. 

Or,  de  nouvel  estoit  faict  Testât  du  comte  de  Cha- 
rolois :  auquel  je  fu  mis  et  couché  premier  panetier 
du  comte  :  et  un  moult  honneste  escuyer,  nommé 
Philippe  de  Sasa,  fut  mon  compaignon  en  iceluy  es- 
tât, par  demy  an,  selon  et  par  la  manière  que  sont 
comptés  la  plus  part  des  nobles  hommes  par  les  es- 
crocs (0,  et  selon  la  coustume  de  la  maison  de  Bour- 
gongne. Avint  que,  faisant  iceluy  estât,  furent  mis 
chambellans ,  messire  Philippe  de  Crouy,  fils  de  mes- 
sire  Jehan  de  Crouy,  et  aussi  messire  Anthoine  Kao- 
lin, signeur  d'Emeries  :  qui  avoit  espousé  la  sœur  de 
madame  d'Estampes.  En  ce  temps  alérent  dehors,  et 
à  leurs  affaires,  le  signeur  d'Aussy,  premier  cham- 
bellan du  comte,  et  le  signeur  de  Formelles,  second 
chambellan  :  et  demouroit  la  place  de  tiers  cham- 
bellan, et  du  plat  :  et  vouloit  le  duc  que  ledict  Phi- 

(')  Escrocs  :  regialres. 

lippe  de  Ci  ouy  tinst  la  place  de  tiers  cbamhellan  :  et 
le  comte  de  Gharolois  y  vouloit  avoir  le  signeur  d'E- 
meries  :  et  ainsi  furent  en  question,  le  père  pour  l'un, 
et  le  fils  pour  l'autre  :  et  le  duc,  voyant  qu'il  n'estoit 
point  obeï  de  son  fils,  et  qu'il  vouloit  tenir  son  opi- 
nion contre  luy,  par  un  jour  de  sainct  George ,  au 
matin ,  ledict  duc  manda  à  son  fils  qu'il  luy  aportast 
lesdictes  ordonnances  en  son  oratoire.  Ce  qu'il  fit  :  et 
le  pe're  (qui  moult  estoit  de  grand  cueur)  prit  les  or- 
donnances, en  la  piésence  de  la  me're  et  du  fils  :  et  les 
getta  dedans  le  feu  :  et  dît  à  son  fils  ,  «  Or  allez  querre 
«  voz  ordonnances  :  car  il  vous  en  faut  de  nouvelles.  « 
Et  là,  moult- furieusement  fit  partir  son  fils  hors  de  l'o- 
ratoire :  et  la  duchesse  se  monstra  mère,  et  suyvit  son 
fils  :  et  ainsi  commença  le  débat  entre  le  père  et  le  fils  : 
et  la  maison  entra  en  partialité'  :  dont  moult  de  maux 
avindrent  :  et  avint  que  le  duc  abandonna  sa  maison, 
et  s'en  ala  seul  parmy  les  champs,  comme  un  homme 
troublé,  outre  la  raison  :  et  devez  croire  que  monsieur 
le  Dauphin  fut  moult-ébahy  et  epouventé  de  ceste 
aventure  :  et  queroit,  par  toutes  voyes,  d'amender 
ce  me'chef  :  et  luy  sembloit  bien  qu'il  seroit  dict  en 
Fiance,  et  ailleurs,  que  sa  personne  portoit  toute 
malaventure,  et  qu'il  ne  vicndroit  en  lieu,  où  débat 
et  question  ne  se  mcust  par  malheur.  Grandes  dili- 
gences furent  faictes  pour  trouver  le  duc  :  et  fut  sceu 
qu'il  estoit  arrive'  en  la  forest,  au  feu  d'un  charbon- 
nier ;  et  de  là  se  feit  emmener  au  lieu  de  Senember- 
gue  (0  :  où  il  trouva  un  sien  veneur  :  qui  le  logea,  et 
le  traitta  de  ses  biens,  selon  sa  possibilité'  :  et  ainsi 

(0  Senemliergue ,  lisez  Scvenberghc.  C'cloit  une  ptlile  ville  voisine  de 
Breda.  L. 

demeura  ce  grand  duc  celle  nuict  en  la  compaignie 
d'iceluy  veneur,  et  en  sa  povre  maison  :  et  devez 
croire  que  ses  povres  serviteurs  furent  celle  nuict  en 
grand  souci  et  melancholie,  pour  leur  maistre  :  qui 
s'en  estoit  allé  et  e'gare'  d'eux  si-estrangement.  Mais 
nous  reviendrons  à  parler  comment  se  conduisit  le 
fils. 

Soy  voyant  en  la  male-grâce  de  son  pe're,  il  s'en  ala 
à  Termonde,  luy  et  son  estât,  escoutant  et  atten- 
dant nouvelles  de  son  pe're  :  et  le  lendemain  furent 
avertis  monsieur  le  Dauphin  et  les  gens  du  duc,  qu'il 
s'estoit  à  Senembergue  arresté,  comme  dict  est  :  et 
tantost  vindrent  devers  luy  ses  principaux  serviteurs. 
Les  uns  le  tensoyent  :  les  autres  le  rejouissoyent  :  et 
faisoit  chascun  le  mieux  qu'il  pouvoit  :  et,  entre  au- 
tres choses,  se  plaindoit  le  duc,  de  sa  femme,  la  du- 
chesse :  qui  Tavoit  al)andonné  pour  suyvir  son  fils  : 
et  je  fu  présent  où  le  mareschal  dît  à  madicte  dame 
le  regret,  que  mondict  signeur  le  duc  avoit  en  cesfe 
partie.  A  quoy  elle  respondit  qu'elle  congnoissoit 
mondict  sieur  son  mary  pour  un  à  redouter  cheva- 
lier :  et  en  cesle  fureur  douta  qu'il  ne  courust  sus  à 
son  fds  :  parquoy  elle  le  mit  hors  de  l'oratoire,  et  s'en 
alla  après  :  priant  à  mondict  signeur  qu'il  luy  vousist 
pardonner,  et  qu'elle  estoit  une  estrangere  pardeça, 
et  n'avoit  point  de  soustenue  que  de  sondict  fils. 

Ainsi  se  faisoyent  allées  et  venues  :  et  fut  ordonné, 
que,  de-par  monsieur  le  Dauphin  ,  monsieur  de  Ra- 
vastain  et  le  roy-darmes  de  la  Toison  d'or  iroyent  à 
Termonde,  pour  entendre  la  voulonté  du  comte  de 
Charolois ,  et  de  ses  pratiques  :  dont  je  sçavoye  à 
parler  :  car  je  fu  par  plusieurs-fois  envoyé  à  Brucelles, 
10.  i5 

de-par  mondict  signeur  de  Charolois  ,  pour  avoir 
lavis  du  chancelier  Raolin ,  comment  il  se  devoit 
conduire  en  ce  présent  affaire.  Les  dessusdicts,  mon- 
sieur de  Ravastain  et  Toison  d'or ,  demandèrent  à 
mondict  signeur  de  Charolois ,  s'il  vouloit  demeurer 
en  ceste  obstination  envers  son  père  :  mais  ledict 
comte  leur  respondit ,  qu'il  ne  vouloit  point  demeu- 
rer obstiné ,  mais  tout  humble  et  tout  obéissant  au 
duc  son  père  :  comme  c'estoit  raison  :  et  sur  ce  point 
y  eut  alees  et  venues  :  car  le  duc  fut  consent  de  se 
contenter  de  son  fils  :  pourveu  qu'il  envoyeroyt  deux 
hommes  hors  de  son  hostel ,  ayant  le  duc  imagina- 
tion que  ceux  estoyent  cause ,  de  tenir  en  fiereté  le 
fils  contre  le  père.  L'un  des  deux  fut  Guillaume  Biche  : 
et  l'autre  fut  Guillot  Dusie.  Iceluy  Guillaume  Biche 
se  tira  à  Soissons  et  à  Paris  :  et  Guillot  Dusie  se  tira 
en  sa  maison  en  Bourgongne  :  et  à  ces  deux  fit  le 
comte  de  grans  biens  en  leur  exil  :  et  mesmes  le  roy 
de  France  retint  de  son  hostel  ledict  Guiot  Dusie  : 
et,  à  la  vérité,  ledict  Guiot  estoit  pour  lors  un  des 
gentils escuyers  delà  maison  :  et  ainsi  fut  le  duc  obeï  : 
et  Guillaume  Biche  (  qui  estoit  un  homme  sage  et 
subtil)  s'acointa  de  ceux  de  Paris,  tellement  qu'il 
sçavoit  les  secrets  des  consaux ,  tenus  par  les  gens 
du  roy  de  France  :  et  moymesme  fu  par  plusieurs  fois 
envoyé  devers  luy ,  pour  avertir  monsieur  le  duc ,  et 
monsieur  le  Dauphin  ,  de  choses  ,  qui  grandement 
leur  touclîoyent  :  et  par  telles  manières  se  commença 
à  bander  le  royaume  de  France ,  les  uns  pour  le  roy 
Charles,  le  père,  et,  les  autres  pour  monsieur  le 
Dauphin  ,  le  fils  :  et  se  concluoit  en  France  bien  peu 
de  matières  de  grand  elfcct ,  dont  monsieur  le  Dau- 

pliin  ne  fust  averti.  Ainsi  se  dissimuloit  le  temps,  par 
ambassades  et  par  grans  personnages ,  envoye's  de- 
par  le  duc,  devers  le  roy  de  France  :  qui  moult  pro- 
fîte'rent  que  la  guerre  ne  commença  point  pour  ceste 
matière,  mais  demoura  chacun  en  son  entier  :  et,  au 
regard  du  comte  de  Charolois ,  il  retourna  à  Bru- 
celles :  où  il  trouva  le  duc  son  pe're  :  et  par  le  moyen 
de  monsieur  le  Dauphin  furent  ces  clioses  appaisees, 
et  aussi  moyenant  les  choses  dessus-dictes. 

CHAPITRE  XXXIV. 

D'une  maladie  du  bon  duc  Philippe  :  de  la  mort  du 
roy  Charries  ,  septième  :  et  du  couronnement  du  roy 
Louis  j  onzième^  sonjils. 

En  ce  temps  le  duc  Philippe  eut  une  maladie  :  et 
par  conseil  de  ses  médecins  se  fit  raire(0  la  teste,  et 
ester  ses  cheveux  :  et,  pour  n'estre  seul  rais  et  denuo 
de  ses  cheveux,  il  fit  un  edict ,  que  tous  les  nobles 
hommes  se  feroyent  raircleurs  testes,  comme  luy  :  et 
se  trouvèrent  plus  de  cinq  cens  nobles  hommes  :  qui 
pour  l'amour  du  duc  se  firent  raire,  comme  luy  :  et 
aussi  fut  ordonné  messire  Pierre  Vacquembac ,  et 
autres,  qui,  prestement  qu'ils  veoyent  un  noble 
homme,  luy  ostoyent  ses  cheveux  :  et  vint  ceste  chose 
mal-à-point',  pour  la  pareure  de  la  maison  de  Bour- 
gongne  :  car  en  ce  temps  vindrent  nouvelles  à  nïon- 

sieur  le  Dauphin ,  que  le  roy  Charles  ,  son  père ,  estoit 
malade  à  Meun-sur-Yévre  :  et  ne  demoura  guéres  de 
temps  après,  que  les  nouvelles  vindrent  qu'il  estoit 
mort.  Ce  qui  fut  vray  :  et  mourut  audict  chastel  de 
Meun-sur-Yëvre ,  le  jour  de  la  Magdelaine  i46i. 

Ces  nouvelles  de  la  mort  du  roy  Charles  furent  tost 
publiées  :  car  monsieur  le  Dauphin  (  que  je  nommeray 
roy  d'ores-en  avant)  fît  ces  choses  hastivement  sçavoir 
à  monsieur  le  duc  Philippe ,  et  à  monsieur  de  Charo- 
lois  :  et  devez  sçavoir  que  grandes  préparations  se 
firent  de  pompes ,  et  autrement,  pour  mener  le  Roy 
à  son  sacre  :  où  le  bon  duc  le  voulut  bien  acompai- 
gner  :  pource  qu'il  l'avoit  nourri  cinq  ans  en  sa  mai- 
son,  et  à  ses  despens  :  et  luy  vouloit  bien  monstrer 
qu'il  ne  le  vouloit  pas  abandonner  à  son  besoing  : 
car,  à  la  ve'rité,  la  faveur  du  duc  de  Bourgongne  fit 
maint  courage  bon  en  France,  et  dont  les  affaires  du 
roy  Louis  ne  valoyent  pas  pis. 

Or  revenon  à  la  manière,  que  tint  mondict  signeur 
le  Dauphin.  Quand  il  se  trouva  roy,  il  estoit  à  Ge- 
nespe(un  petit  chasteau ,  et  un  petit  bourg,  qui  es- 
toit à  monsieur  de  Bourgongne ,  comme  duc  de  Bra- 
bant  )  et  de  là  se  tira  à  Mabeuge  :  et  quit  (0  tousjours 
les  plus-petites  viles  des  pais  du  duc  de  Bourgongne  : 
et  luy  croissoyent  gens  de  touscoste's,  grands  signeurs, 
gens-d'armes,  et  autres  :  et  le  duc  de  Bourgongne  le 
suyvoit,  quelque  part  qu'il  vousist  aler.  Le  comte  de 
Charolois,  par  le  moyen  d'aucuns  ses  serviteurs  (et 
disoit  on  que  c'e>toit  Guillaume  Bische  )  s'entendit 
fort  aveques  le  nouveau  roy  de  France  :  et  lellenuMit 
que,  depuis  son  sacre,  il  le  mena  à  Tours  :  où  il  h- 

fcsteya  grandement,  et  luy  donna  trente  six  mille 
francs  de  pension  :  mais  il  ne  l'entretint  gue'res  en 
celle  pension  :  dont  le  débat  et  la  noise  commença 
entre  eux,  comme  vous  orrez  cy-apres. 

Ainsi  fut  conduit  et  mené  le  nouveau  roy  Louis  de 
France  à  Reims  :  où  il  fut  sacré  moult  honnorablement 
et  solennellement  :  et  de  là  vint  à  Paris  :  où  il  prit  sa 
couronne,  au  plus-grand  triomphe,  que  fit  onqucs 
roy  de  France  couronné  :  car  le  duc  de  Bourgongne 
avoit  amené,  pour  acompaigner  le  Roy,  une  noblesse, 
si  bien  acoustree  de  pompes  et  d'habillemens,  que 
c'estoit  belle  chose  à  les  veoir  :  et  estoit  le  duc  de 
Bourgongne  richement  paré  d'or  et  de  pierreries ,  et 
son  fils  le  comte  de  Charolois  semblablement  :  et, 
si  je  me  vouloye  arrester  à  escrire  les  pompes  et  les 
pareures,  qui  furent  faictes  cedict  jour,  je  pourroye 
estre  prolix  en  mon  escriture,  et  ennuyeux  aux  lisans  : 
et  pource  m'en  passeiay,  pour  abréger. 

Pendant  le  temps  que  le  Roy  se  tenoit  à  Paris,  le 
signeur  duLau  estoit  le  mignon  du  Roy,  et  s'habilloit 
pareil  de  luy  :  et  se  faisoyent,  parmy  Paris,  grandes 
guorres  (•),  et  grans  festeyemens  :  et  le  duc  de  Bour- 
gongne estoit  logé  en  sa  maison  d'Artois  :  auquel 
lieu  il  feit  par  plusieurs  fois ,  et  comme  tous  les  jours, 
grande  assemblée  de  dames,  de  damoiselles ,  et  aussi 
des  plus-notables  bourgeoises  de  la  vile  :  et  leur  don- 
noit  grans  soupers  et  grans  banquets  :  et  chacun  jour 
estoit  la  sale  parée  de  grans  buffets  de  nouvelle  vais- 
selle, aucunes  fois  dorée,  et  aucunes-fois  blanche  :  et 
se  firent  joustes  moult-riches  et  moult  pompeuses  : 
où  jousta  le  comte  de  Charolois   :   qui  vint  sur  les 

rangs  moiilt-pompeusement,  à  campanes  d'or  et  de 
soye  :  et  s'arme'rent  le  comte  et  ses  gens  à  l'hostel  de 
messire  Jehan  d'Estouteville,  lors  prevost  de  Paris  :  et 
tenoyent  les  gens  du  comte  de  Charolois  ,  et  leurs 
pompes,  toute  ceste  belle  rue  des  Tournelles  •  qu'il 
faisoit  moult-beau  veoir.  Moult  de  nobles  signeurs 
de  France  jousterent  bien-empoinct  :  mais ,  quand 
vint  à  deviser  du  prix,  il  fut  trouvé  que  Frederik  de 
Wiltem ,  avec  son  escu,  et  son  cheval  couvert  de  la 
peau  d'un  daim ,  avoit  le  mieux  couru ,  rompu  ,  et 
gaigné  le  prix.  Iceluy  Frederik  de  Wiltem  estoit  lors 
un  jeune  escuyer,  suget  de  monsieur  de  Bourgongne, 
et  des  païs  d'outre  Meuse  :  et,  pourtant  si  son  che- 
val n'estoit  couvert  si-richement  comme  les  autres ,  si 
ne  luy  veux  je  point  dérober  son  bien-faict. 

Ainsi  se  passa  celle  jouste  :  et ,  assez-tost-apres ,  le 
comte  de  Charolois  fit  un  tournoy  en  la  salle  de  Bour- 
bon :  qui  fut  moult-bien  combatu  :  et  y  fut  monsieur 
Philippe  de  Savo3'e  :  qui  s'aquita  trcsbien ,  pour  sa 
prcmie're  fois.  Le  Roy  et  la  signeurie  demourerent  à 
Paris  aucun  temps,  et  se  partit  le  Roy  :  et  le  con- 
voya monsieur  de  Bourgongne  ,  et  tous  les  princes 
de  France.  Le  Roy  prit  le  chemin  de  Touraine  :  et 
monsieur  de  Bourgongne  s'en  retourna  en  ses  païs , 
on' apparence  de  toute  bonne  paix.  Le  comte  de  Cha- 
rolois prit  le  chemin  de  Bourgongne  ,  et  de  là  passa  la 
rivie're  de  Loire,  et  ala  h  Tours,  devers  le  roy  de 
France  :  qui  le  receut  et  traita  honnorablement  pour 
colle  fois  :  et  devoit  le  duc  François  de  Bretaigne  ve- 
nir devers  le  roy  de  France  :  mais  le  Roy  ne  voulut 
jamais  souflrir  que  le  duc  de  Bretaigne  et  le  comte  tk* 
Charolois   se  (louvassent  ensemble  :  et   pourcc  do- 

pesclia  il  le  comte  de  Charolois  avant  la  venue  du 
duc  de  Bretaigne  :  et  il  s'en  ala  devers  son  përe ,  au 
païs  de  Flandres  :  et  le  duc  de  Bretaigne  besongna 
aveques  le  roy  de  France  ce  qu'il  y  avoit  à  faire. 

CHAPITRE  XXXV. 

Comment  le  roy  Louis  mécontenta  le  comte  de  Cha- 
rolois :  dont  liiy  sourdit  guerre  j  sous  couleur  du- 
bien-public  de  France. 

Comme  f  ay  dit  dessus ,  le  roy  de  France  donna  à 
monsieur  de  Charolois  trente  six  mille  francs  de  pen- 
sion :  et  par  aucun  temps  fut  le  comte  bien  payé  de 
sa  pension  :  mais  le  Roy  (qui  fut  moult-subtil  en  ses 
affaires)  tint  une  manière,  que,  quand  il  se  vouloit, 
servir  du  comte,  il  le  traittoit  bien,  et  tenoit  mines 
contraires  à  ceux  de  Crouy  :  et,  quand  il  se  vouloit 
servir  d'iceux  de  Crouy,  il  traittoit  mal  le  comte  de 
Charolois  :  et  ainsi  avint  que  le  Roy  rompit  la  pension 
de  monsieur  de  Charolois ,  et  rappela  ceux  de  Crouy, 
dont  il  se  vouloit  servir  et  aider  à  cçste  fois  :  et  tant 
convindrent  ensemble,  que  le  Roy  conclut  de  rache- 
ter la  rivie're  de  Somme  :  et,  pour  la  vie  du  duc 
durant ,  le  Roy  avoit  promis  de  ne  la  point  racheter. 
Si  montoit  ledict  rachapt  a  quatre  cens  mille  escus  : 
et  contendoit  le  Roy  qu'iccux  quatre  cens  mille  escus 
viendroyent  en  la  main  du  comte  :  mais,  quand  le 
roy  de  France  veit  son  plus-beau ,  il  ne  tint  rien  au 
comte,  de  ce  qu'il  luy  avoit  dict  ;  i^iais  en  fit  son 

pvofit  :  et  fuient  deux  choses,  qui  moult  deplcurent 
au  comte  :  l'une ,  que  le  Roy  luy  avoit  osté  sa  pen- 
sion :  et  l'autre,  qu'il  avoit  racheté'  (Oies  terres,  en- 
gagées ,  de  la  rivière  de  Somme ,  pour  quatre  cens 
mille  escus  :  qui  furent  mis  es  mains  de  Jacob  de 
Bresilles,  lors  garde  des  joyaux  de  mondict  signeur 
le  duc. 

Le  roy  de  France  (qui  lors  se  tenoit  à  Abbeville) 
visitoit  souvent  le  duc  de  Bourgongne  (qui  se  tenoit 
à  Hédin  )  et,  entre  autres  parolles,  luy  offrit  le  roy  de 
France,  que,  s'il  vouloit ,  il  luy  feroit  venir  le  comte 
de  Charolois  son  fils,  à  la  raison,  et  le  mettroit  tota- 
lement en  son  obéissance  :  mais  le  duc  de  Bourgongne 
(qui  tousjours  fut  sage,  prudent,  et  courageux)  res- 
pondit  au  Roy,  qu'il  le  laissast  convenir  de  son  fils, 
et  qu'il  en  feroit  bien  :  et  sembla  au  duc  que  le  Roy 
disoit  ces  parolles  pour  mettre  sa  maison  et  ses  païs 
à  plus-grand  brouillis,  qu'ils  n'estoyent  :  et  ne  le  prit 
pas  bien  en  gré. 

En  ce  temps  un  bastard  de  Rubemprë  aborda  en 
Zeclandc,  à  tout  un  léger  bateau  ,  d'avantage.  Ledict 
bastard  estoil  homme-de-faict ,  courageux,  et  entre- 
prenant :  et  fut  tantost  soupsonnc  contre  luy,  qu'il 
ne  venoit  pas  pour  bien  faire  :  car  le  comte  de  Cha- 
rolois (qui  estoit  jeune)  se  tenoit  lors  en  Rolande, 
et  s'aloit  joiier  h  son  privé,  de  lieu  en  autre  :  par- 
quoy  les  sages,  qui  estoyent  autour  de  luy,  ne  sas- 
seui  érent  point  dudict  bastard  :  mais  fut  envoyé  gens 
pour  le  prendre.  Ce  qui  fut  faict  :  et  fut  mis  ledict 
bastard  en  prison  fermée  :  et  m'envoya  ledict  comte 
de  Charolois  à  Hédin,  devers  le  duc  son  père,  pour 

(0  Ce  rachsl  eut  lieu  en  ij63. 

l'averlir  d'icelle  prise,  et  des  causes  pourquoy  :  et 
le  bon  duc  ouit  ce,  que  je  luy  voulu  dire,  Immaine- 
ment  ,  et  comme  sage  prince  :  et,  à  la  vérité,  il 
se  soupsonnoit  des-lors  des  soubtivetés  du  roy  de 
France. 

Assez-lost-apres  se  partit  le  duc,  de  Hédin  :  et  s'en 
revint  en  ses  païs  :  dont  le  roy  de  France  ne  fut  pas 
content  :  mais  dépescha  une  grosse  ambassade  (0  :  dont 
fut  chef  le  comte  d'Eu  :  et  vindrent  trouver  le  duc 
de  Bourgongne  en  sa  vile  de  l'Isle  :  et  firent  grandes 
propositions  contre  luy  :  et  vouloit  le  roy  de  France 
que  je  fusse  mis  en  sa  main  ,  pour  estre  puni  à  son 
désir,  de  ce  qu'il  me  mettoit  sus  que  j'avoye  esté 
cause  de  la  prise  du  bastard  de  Rubempré,  et  aussi 
que  le  duc  de  Bourgongne  s'estoit  parti  de  Hédin, 
sans  dire  adieu  au  roy  de  France  :  mais  le  bon  duc 
(qui  fut  amesuré  en  tous  ses  faicts)  leur  respondit 
que  j'estoye  son  suget  et  son  serviteur ,  et  que  si  le 
Roy  ,  ou  autre  ,  me  voulait  rien  demander  ,  il  en 
feroit  la  raison.  Toutesfois  ces  choses  se  pacifièrent  : 
et,  pour  guerdon  de  toute  la  grande  dispense  qu'avoit 
fait  le  roy  de  France  ,  luy  estant  dauphin,  à  la  mai- 
son de  Bourgongne,  il  luy  donna,  transporta,  et 
quitta  vingt  mille  escus  ,  que  le  roy  Charles,  son 
père,  âvoit  payés,  pour  avoir  le  droit  de  la  duché 
de  Luxembourg  :  et  pour  icelle  somme  demoura 
la  duché  de  Luxembourg,  en  héritage  paisible,  au 
duc  de  Bourgongne,  pour  luy,  ses  hoirs,  et  postérités 
quelconques. 

Le  bon  duc  en  ce  temps  là  estoit  fort  caducque  et 

(0   Une  grosse  ambassade  :  c'est  k  celle  époque  (i4'54)   4"^  com- 

envieilly  de  sa  personne,  à  cause  d'une  grande  mala- 
die qu'il  avoit  eue,  et  qui  moult  l'empira  :  mais  tou- 
tesfoisil  estoit  prince  de  si-grand  cueur,  qu'il  suppor- 
toit  son  mal  :  et  ainsi  le  porta  longuement.  En  ce 
temps  les  comtes  de  Charolois  et  de  Sainct-Pol  se  com- 
mencement à  entendre  ensemble,  pour  la  grande  haine 
qu'ils  avoyent  à  ceux  de  Crouy  :  et  croy  bien  que  les 
mauvais  raports  en  estoyent  bien  cause  :  et  visita  le 
comte  de  Sainct-Pol  mondict  signeur  de  Charolois,  au 
Quesnoy,  et  ailleurs  :  où  ils  conclurent  partie  de  leur 
intention. 

En  ce  temps  monsieur  Charles  de  France,  fi  ère  du 
roy  Louis,  en  espérance  d'avoir  partage  au  royaume 
de  France,  parla  main  et  en  la  conduite  d'un  noble 
capitaine,  nommé  Oudet  de  Rie,  se  partit  soudaine- 
ment de  Tours ,  sur  un  bon  cheval  :  et  en  peu  de 
temps  se  trouve'rent  en  Bretaigne  :  où  le  duc  François 
receutla  compaignie  à  grand  joye  :  et  prestement  le  fit 
sçavoir  au  comte  de  Charolois,  son  fre're-d'armes  :  et 
par  le  moyen  du  comte  de  Sainct-Pol  commence'rent 
à  faire  aliances  (0  de  tous  costés,  contre  le  roy  de 
France  :  et  de  celle  aliance  estoit  monsieur  de  Bour- 
])0D,  le  duc  Louis  {^)  :  et  sur  luy  commença  la  guerre 
par  le  roy  de  France. 

Si  fut  une  jo-urnee  tenue  à  Nostre-Dame  de  Paris  : 
où  furent  les  seele's  envoyés  de  tous  les  signeurs,  qui 
voulurent  faire  aliance  avec  mondict  signeur,  le  frère 
du  Roy  :  et  portoyent  i^eux,  qui  avoj^ent  iesseelés, 
secrètement  ,  chacun  une  aiguillette  de  soye  à  sa 
ceincture,  à  quoy  ils  congnoissoyent  les  uns  les  au- 

(')  j4liances  :  ers  comninnic^lions  eurent  lieu  vers  la  fin  de  I  année 
1  \Q\.  —  {})  Le  duc  Louis ,  lisez  le  dut  Jean. 

très  :  et  ainsi  fut  faicte  ceste  aliance,  et  dont  le  Pvoy 
ne  peut  onques  rien  sçavoir.  Toutesfois  il  y  avoit  plus 
de  cinq  cens,  que  princes,  que  chevaliers,  que  dames 
et  damoiselles,  et  escuyers,  qui  estoyent  tous  acer- 
tenés  de  ceste  aliance  :  et  se  faisoit  ceste  emprise  sous 
ombre  du  bien-publiq  :  et  disoit  on  que  le  Roy  gou- 
vernoit  mal  le  royaume,  et  qu'il  estoit  besoing  de  le 
reformer. 

En  ce  temps  se  mirent  sus  en  armes,  de  tous  costés, 
iceux  aliés ,  et  autres  du  royaume  de  France,  et 
cuidoit  le  Roy  que  ce  fust  pour  venir  à  son  aide  : 
mais  il  trouva  bien  le  contraire.  Et,  au  regard  du 
comte  de  Charolois,  il  avertit  le  duc,  son  père,  de  Ta- 
liance  qu'il  avoit  f  licte  avec  monsieur  de  Rerry,  fre're 
du  Roy  :  où  estoyent  compris  les  ducs  de  Rretaigne, 
de  Bourbon,  et  d'Alençon,  enseml:)le  le  comte  du 
Maine,  le  comte  d'Armignac,  le  comte  de  Dunois 
et  moult  d'au  1res  grans  personnages  ;  et  en  ce  temps 
se  conduisoit  mondict  signeur  de  Berry,  par  le  con- 
seil du  duc  de  Bretaigne,  et  par  le  comte  de  Dunois  : 
et  requirent  leurs  aliés  de  toutes  pars  :  et,  quand  le 
l)on  duc  entendit  que  son  fils  estoit  alie  aveques  tant 
de  gens-de-bien,  il  fut  content  qu'il  s'aquitast,  et  qu'il 
tinst  promesse  aux  autres  princes,  et  qu'il  fist  son 
armée  en  ses  païs,  telle  qu'il  la  pourroit  avoir.  Ce 
qu'il  fit  :  et  assembla  grans  gens-d'armes  et  grande 
compaignie  :  et  se  tira  aux  champs,  au  jour  qui  es- 
toit ordonné  :  et  avoit  une  moult-belle  et  puissante 
compaignie  :  où  estoyent  le  signeur  deRavastain,  le 
comte  de  Sainct-Pol,  le  bastard  de  Bourgongne,  et 
plusieurs  autres  signeurs  :  et  fut  pour  celle  armée, 
par  le  commandement  du  duc,  le  signeur  de  Ilau- 

bouidin  lieutenant  ge'neral  du  comte  de  Cbarolois  :  et 
ainsi  se  tira  celle  armée  aux  champs  :  où  il  y  avoit 
plus  de  dix  mille  chevaux,  sans  les  sommiers  et  l'ar- 
tillerie :  qui  estoit  une  grosse  bande.  D'autre  part  le 
duc  de  Berry  et  le  duc  de  Bretaigne  se  tirèrent  aux 
champs,  en  intention  d'eux  joindre  ensemble,  aveques 
le  comte,  au  lieu  de  Sainct-Denis,  à  un  jour,  qui  fut 
limité. 

Mais  le  roy  de  France ,  acompaigné  de  dixneuf  cens 
lances  des  ordonnances,  prit  conseil  qu'il  estoit  de 
faire,  et  sur  laquelle  des  deux  bandes  il  couroit  sus, 
ou  sur  les  Bretons,  ou  sur  les  Bourgongnons  :  mais  ils 
dirent  tous  qu'il  valoit  mieux  courre  sur  les  Bourgon- 
gnons :  pource  que  l'ancienne  haine,  d'entre  les  Fran- 
çois et  les  Bourgongnons ,  estoit  plus  grande  que 
contre  les  Bretons  :  et  esperoit  le  Roy  qu'il  auroit 
meilleur  avantage  et  aventure.  Les  Bourgongnons 
marche'rent  jusques  à  Montleher}'^  :  et  le  roy  de  France 
marcha  au  devant  d'eux,  à  grosse  et  fiére  compaignie 
de  François. 

Le  comte  de  Cbarolois  mit  ses  batailles  en  ordre  : 
et  là  furent  faicts  chevaliers  d'une  part  et  d'autre  :  et 
en  puis  parler  :  car  je  ïu  ce  jour  chevalier.  Le  signeur 
de  Clecy,  Jehan  de  Monfort,  Hemer  Bouton,  et  pour 
nostre  chef  le  signeur  de  Chasteau  Guyen,  fils  du 
prince  d'Orange,  et  de  la  sœur  du  comte d'Armignac, 
et  plusieurs  autres,  fusmes  chevaliers  à  ce  premier 
rencontre.  Le  roy  de  France  ordonna  ses  batailles 
outre  un  fossé  :  et  fit  partir  environ  trois  cens 
bommes-d'armcs,  la  lance  sur  la  cuisse,  sans  varlet 
ou  mesquine  CO  :   qui  vindrent  donner  du   costé  du 

(*)  l^fesquine ,  lisez  Mèchin  :  Mrvileur. 

comte  de  Charolois  :  mais  les  archers  de  monsieur  le 
bastard  donnèrent  de  leurs  flèches  par  le  ventre  d'i- 
ceux  chevaux,  tellement  qu'ils  les  firent  ressortir,  et 
tourner  le  dos  :  et  le  comte  de  Charolois  donna  de- 
dans, et  porta  moult  grand  dommage  aux  François  : 
et  fit  un  tour,  putour  du  chasteau  :  et  puis  il  s'en  re- 
vint joindre  avecques  ses  gens  :  et  avint  que  le  comte 
fut  rencontré  d'aucuns  François,  et  fort  occupé  de  sa 
personne,  jusques  à  luy  dire  qu'il  se  rendist  :  mais 
courageusement  soustint  l'assaut  de  ses  ennemis  :  et 
avint  que  le  fils  de  son  médecin,  nommé  Robert  Co- 
tereau  ,  monté  sur  un  fort  cheval ,  voyant  son  maistre 
en  ce  danger,  se  vint  fourrer  au  milieu  de  ce  débat, 
l'espee  au  poing  :  dont  le  françois,  qui  tenoit  le  comte 
moult-de-pres,  s'élongna  de  ceste  place  :  et  fut  lô 
comte  garenti  pour  celle  fois  :  et  prestement  le  comte 
fit  chevalier  ledict  messire  Pvobert  Cotereau,  et  le 
pourveut  de  TofTice  d'estre  lieutenant  des  fiefs  en  Bra- 
bant  :  qui  est  un  bel  estât,  et  profitable. 

Ainsi  avint  de  celle  journée  :  et  donnèrent  les 
François  sur  le  quartier,  à  la  main  senestre  :  dont 
plusieurs  portèrent  le  faix  à  grand'peine  :  et  mes- 
mement  s'en  fuirent  aucuns  des  capitaines  bourgon- 
gnons  :  dont  la  compaignie  du  comte  fut  fort  amoin- 
drie :  et  en  deraandoit  on  au  signeur  d'Emeries,  au 
signeur  d'Incy,  et  à  plusieurs  autres  :  et,  à  la  vérité 
dire,  je  ne  les  sauroye  comment  excuser  :  car  ils 
furent  pris  au  pont  Saincte-Maixance  :  et  parut  bien 
qu'ils  estoyent  pris  sans  tenir  ordre,  et  comme  gens 
fugitifs  de  la  bataille. 

Quant  au  comte  de  Charolois,  combien  qu'il  fust 
blecé  en  la  senestre  partie  de  son  col,  et  de  poincte 

d'espee,  toutesfois  il  ralia  ses  gens,  et  se  mit  en  ba- 
taille devanj:  ses  ennemis  :  et  dura  longuement  qu  ils 
estoyent  les  uns  devai.t  les  autres,  sans  guéres  exé- 
cuter du  mestier  de  la  guerre  :  tellement  que  la  nuict 
aproclia ,  et  se  retira  chacun,  pour  celle  nuict  :  et, 
pource  que  les  François  firent  grands  feux,  et  en 
plusieurs  lieux,  parmy  le  vilage  de  -Nlontlehery,  cha- 
cun de  nostre  parti  cuidoit  que  le  roy  de  France  se 
fust  arresté  audict  vilage  ,  pour  Tendemain  venir 
combatre  les  Bourgongnons  :  mais  non  leit  :  ains 
toute  la  nuict  chevaucha ,  et  s'en  ala  à  Corbeil,  com- 
bien que  le  chastel  de  Montlehery  tinst  pour  luy  :  et 
le  comte  de  Charolois  (ainsi  blece'  qu'il  estoit)se  tira 
à  une  grosse  haye,  sur  le  champ  de  la  bataille  :  où  il 
demeura  pour  la  nuict:  et  fusines  ordonne's  cinquante 
hommes  d'armes,  qui  veillasmes  celle  nuict  à  cheval, 
pour  soustenir  les  premiers  :  et  sur  le  poinct  du  jour 
fusmes  envoyés  aveques  le  signeur  de  Morneil,  lors 
maistre  de  l'artillerie,  pour  gaigner  et  recouvrer  cer- 
taines pièces  d'artillerie,  au  pié  du  chastel  de  Mont- 
lehery. Ce  qui  fut  faict  :  et  à  celle  heure  vint  un  cor- 
delier  du  vilage  :  qui  nous  dît  comme  le  Roy  françois 
s'estoit  en-ale'  à  Corbeil,  et  que  toutes  manières  de 
gens-d'armes  françois  avoyent  abandonné  Montlehery, 
exceptés  ceux,  qui  tenoyent  le  chaste!  :  et,  pour  plus- 
grande  seureté,  furent  gens  envoyés  pour  visiter  le 
lieu  :  et  fut  trouvé  que  nuls  François  n'estoyent  de- 
mourés  audict  vilage  de  Montlehery,  n'a  l'environ  : 
et  fut  la  fuite  des  François  lonerue  :  car  le  comte  du 
Maine  fut  ce  jour  au  giste  à  Chasteleraux  :  et  autres 
s'en  alérent ,  d'une  tire,  à  Partcnay,  et  à  Lusignan  : 
et  firent  grande  diligence  pour  eux  sauver. 

Tin  celle  nuict  le  signeur  de  Condé  fut  tellement 
espouventë,  qu'il  abandonna  le  comte  de  Charolois, 
et  s'enfuit  jusques  en  Bourgongne  :  et  le  comte  de 
Cliarolois,  cuidant  que  ses  ennemis  le  deussent  l'en- 
demain  combatre  et  assaillir,  tint  un  conseil  au  Ions 
de  ladicte  haye,  sur  une  pie'ce  de  bois  abatue  :  et  là 
se  trouvèrent  les  grans,  les  sages,  et  les  plus-gens  de- 
bien  de  son  armée.  Là  ouy  je  parler  le  signeur  de  Cre- 
qui,et  le  signeur  de  Haubourdin:  qui  ramentevoyent 
comment,  estant  le  duc  Philippe  à  sa  premie're  ba- 
taille, qui  fut  à  Sainct-Riquier,  ladicte  bataille  fut  ce 
jour  perdue  pour  le  duc,  et  puis  recouvrée,  et  que 
plusieurs  s'enfuyrent,  qui  depuis  revindrent  à  icelle 
bataille  :  et  fut  cause  du  recouvrement  d'icelle  le 
comte  de  Ligny  :  qui  amena  une  bande  de  gens- 
d'armes,  qui  moult  de  bien  firent  au  duc  et  à  sa 
compaignie  :  et  le  duc  s'éprouva  si-bien  de  sa  per- 
sonne, qu'il  prit  trois  prisonniers  françois,  de  sa  main, 
comme  il  est  escrit  en  autres  chroniques  :  et  mcsmes 
le  duc  prit,  de  sa  main,  Poton  de  Saintreilles  :  qui 
pour  lors  estoit  nommé  et  tenu  l'un  des  experts  et 
des  gentils  hommes-d'armes  du  royaume  de  France. 
Ainsi  se  ramentevoyent  les  beaus  faicts  du  père,  pour 
honnorer  le  fils  :  et  devez  sçavoir  que  les  aucuns 
du  conseil  doutoyent  la  journée  de  l'endemain  :  et 
mettoyent  avant  que  bon  seroit  de  tirer  en  Bour- 
gongne, toute  la  nuict,  et  que  là  se  pourroit  recou- 
vrer gens-d'armes,  et  bonnes  places,  pour  sauver  et 
garentir  ledict  comte,  de  ce  danger.  Mais,  quand 
vint  à  l'opinion  du  signeur  de  Contay,  premier  maistrc- 
d'hostel  du  comte,  il  dît  que  Dieu  n'avoit  pas  sauve 
le  comte  de  ce  danger,  s'il  ne  le  vouloit  mettre  outre  : 

et  qu'il  demouroit  d'opinion  ,  que  le  comte  attendis! 
la  fortune,  et  gardast  le  champ,  et  Montlehery,  à 
rencontre  de  ceux,  qui  luy  voudroyent  calenger  :  et 
sur  ceste  opinion  le  jour  commença  à  poindre  :  et 
demoura  la  conclusion,  que  l'on  attendroit  la  fortune. 
Or  est  temps  que  je  devise  de  monsieur  de  Berry, 
et  du  duc  de  Bretaigne  :  qui  s'estoyent  retirés,  eux  et 
leur  armée,  k  Chasteaudun.  Ils  eurent,  pour  les  pre- 
mières nouvelles,  que  le  comte  de  Charolois  estoit  dé- 
confit ,  et  que  le  roy  de  France  avoit  gaigné  la  ba- 
taille :  mais,  tantost  après  leur  vindrent  certaines 
nouvelles,  que  le  comte  de  Charolois  avoit  gaigné  la 
bataille,  et  tenoit  le  champ  :  et  que  le  roy  de  France 
s'estoit  retiré  à  Corbeil.  Si  conclurent  les  Bretons  de 
se  venir  joindre  avec  mondict  signeur  de  Charolois  : 
et  mondict  signeur  de  Charolois  garda  ce  jour  le 
champ  de  la  bataille  (  que  l'on  nommoit  anciennement 
le  champ  de  Plours)  et  le  Tendemain  se  logea  à  Mont- 
lehery :  où  nous  avions  esté  envoyés  Jaques  de  Mont- 
martin  et  moy,  pour  faire  les  logis  :  et  là  trouvasmes, 
sur  de  la  paille,  le  corps  mort  du  sénéchal  de  la  Va- 
rcnne  (qui  fut  grand  dommage)  et  plusieurs  autres 
nobles  et  bons  personnages,  françois,  les  uns  morts, 
les  autres  blecés,  et  les  autres  prisonniers  en  diverses 
mains  :  et  ainsi,  pour  ce  jour  second,  se  logea  le 
comte  à  Montlehery  :  et  le  fit  pour  médeciner  les 
navrés  :  dont  il  avoit  grand  nombre.  Si  moururent  à 
ceste  bataille,  du  costé  du  comte  Charles,  raessire 
Philippe  de  Lalain ,  le  signeur  de  liâmes,  Jehan  de 
Pourlan  ,  Jaques  du  Chasteller,  et  plusieurs  autres 
gcns-de-bien  :  et,  le  lendemain  du  logis  de  Montle- 
hery, le  comte  lit  marcher  à  Chastrcs  (où  il  n'y  a 

qu'une  petite  lieue)  et  ce  en  intention  de  rencontrer 
le  duc  de  Berry ,  le  duc  de  Bretaigne,  et  leur  armée  : 
qui  estoit  tresbelle  et  puissante,  et  pleine  de  noblesse. 

Or  ay  je  devisé  de  la  bataille  de  Montlehery  (  qui 
futle  seizième  jour  de  juillet,  Tan  i465)  :  et  comment 
elle  fut  conduite  d'une  part  et  d'autie  :  et  ne  déplaise 
à  messieurs  les  liiitoriograplies  François  :  qui  ont  mis 
la  bataille  gaignee  pour  le  roy  de  France  :  car  il  n'est 
pas  ainsi  :  mais  garda  le  cliamp,  comme  sa  victoire, 
le  comte  de  Charolois,  par  trois  jours,  sans  élongner, 
en  tout,  plus  d'une  lieue,  et  pour  les  causes,  que  j'ay 
dites  cy  dessus.  Quant  au  roy  de  France  (qui  s'estoit 
retiré  à  Corbeil ,  pour  sa  plus -grande  seurté ,  et 
au'Si  pour  estre  seur  de  sa  cité)  il  se  tira  à  Paris  :  et 
fit  bonne  chère  à  chacun,  aussi  bien  à  ceux  qui  s'en 
estoyent  fuis,  comme  aux  autres  ;  car  il  avoit,  à  celle 
heure,  faute  de  gens  et  d'amis  :  et  ainsi  se  passa  ceste 
bataille. 

Si  reviendrons  à  parler,  en  celuy  temps,  des  Bour- 
gongnons,  que  menoit  et  conduisoit  le  mareschal  de 
Bourgongne,  messire  Thibaut  de  Neufchastel,  si- 
gneur  de  Blancmont.  Il  avoit  aveques  luy  les  deux 
frères  de  Toulongeon,  messire  Claude  et  messire  Tris- 
tan :  lesquels  estoyent  bien-acompaignès.  Aussi  avoit 
il  le  signeur  d'Espiri ,  le  signeur  de  Ru  ,  le  signeur  de 
Soye,  et  les  enfans  de  Vaudrey  :  que  conduisoit  Phi- 
lippe de  Vaudrey,  gruyer  (0  de  Bourgongne.  II  avoit 
Guiot  Dusie,  et  plusieurs  autres  bons  personnages  : 
et  d'autre  part  se  joindit  aveques  eux  le  duc  Jehaii  de 
Calabre,  un  moult -noble  prince  :  et  certes,  quand 

^0  Gruyer:  garde  forestier. 

ks  Boui  gongnons  et  les  Lorrains  furent  assemblés  en- 
semble, cestoit  une  moult-belle  armée,  et  puissante 
d'hommes-d'armes  :  et  au  milieu  de  la  Beausse  leur 
vindrent  nouvelles  que  le  roy  de  France  avoit  gaigné 
celle  bataille  de  Montlehery,  et  que  le  comte  de  Cha- 
rolois  estoit  ou  mort,  ou  pris  :  dont  de  plain  saut  la 
compaignie  fut  moult  efîrayee  :  mais  ce  noble  prince, 
monsieur  de  Calabre ,  reconfortoit  toute  la  compai- 
gnie :  et  disoit  qu'il  ne  croyoit  point  que  celle  no- 
blesse, et  puissance,  fust  déconfite  pour  un  jour  :  et 
pria  qu'on  eust  patience  d'ouir  les  secondes  nouvelles, 
et  que  les  premières  nouvelles  de  la  guerre  ne  sont 
jamais^  seures  ne  vrayes  :  et  que,  quand  il  seroit  vray 
de  la  déconfiture  (que  Dieu  ne  vousist)  il  s'offrit  en 
sa  personne  de  demeurer  aveques  les  Bourgongnons  : 
et  oonseilloil  d'eux  tirer  devers  le  bon  duc  Philippe, 
pour  prendre  vengeance  de  ce  grand  méclicf,  à  luy 
avenu  :  et  se  monstroit  le  duc  de  Calabre  vray  et  loyal 
prince  eu  ceste  partie  :  et,  combien  qu'il  y  eust  des 
picques,  et  des  partialités  ,  entre  luy  et  le  mareschal 
de  Bourgongne,  toutesfois  il  mit  tout  arriére  dos  :  et 
besongnoit  de  conseil,  et  d'aide,  avec  ledict  mares- 
chal familièrement,  et  le  mareschal  aveques  luy  :  et, 
en  devisant  de  ces  matières,  et  regardant  qu'il  estoit 
de  faire,  il  vint  un  certain  messager,  qui  luy  certifia, 
sur  sa  vie,  que  le  comte  de  Charolois  avoit  obtenu  la 
journée,  et  gaigné  la  bataille.  Si  fut  ce  grand  ducil 
mis  en  toute  joye  :  et  marchèrent  pour  venir  devers 
le  comte  :  et  estoyent  tous  en  esquadres  :  qui  estoit 
moult-belle  chose  à  veoir. 

Quand  les  ducs  de  Berry  et  de  Brctaigne  sceurcnt 
la  venue  des  Bourgongnons,  et  mesmcs  du  duc  Jehan 

de  Calabre ,  leur  cousin ,  ils  partirent  de  Moret  en 
Gastinois,  pour  aler  au-devant:  et  d'autre  part  se 
partit  le  comte  de  Charolois  :  et  se  joindit  aveques 
monsigneur  de  Berry,  pour  aler  au-devant  du  duc 
Jehan  de  Calabre  :  et  pouvez  croire  qu'ils  se  firent 
grand  honneur  et  grande  feste  à  rassembler  :  et,  pen- 
dant ce  temps  le  comte  de  Charolois  fit  tendre  ses 
tentes  et  ses  pavillons  ,  sur  la  rivière  de  Seine  ,  et 
sembloit  que  ce  fust  Raimondin  ,  qui  eust  fait  une 
nouvelle  vile. 

Là  tindrent  les  signeurs  un  conseil ,  comment  ils 
soustiendroyent  la  bataille,  si  les  signeurs  de  France 
revenoyent  encores  une  fois  :  mais  monsieur  de  Bueil 
(qui  moult  sçavoit  de  la  guerre)  affermoit  tousjours 
qu'ils  ne  reviendroyent  plus  à  la  bataille,  et  que  le  roy 
de  France  en  avoit  assez  pour  ceste  fois  :  et  fut  pris 
conclusion  de  tirera  Sainct-Maturin-de-Larchamp , 
et  que  là  se  prendroyent  conclusions  de  ce  qu'il  seroit 
de  faire  :  et  fut  celle  grosse  armée  séparée  pour  ceUe 
fois.  Le  duc  de  Calabre,  et  le  comte  de  Charolois,  et 
le  comte  de  Sainct-Pol,  demourérent  à  Sainct-Mathu- 
rin.  Les  ducs  de  Berry  et  de  Bretaigne,  et  grande 
partie  de  la  signeurie,  se  logèrent  à  INemours  :  et  le 
signeur  de  Haubourdin  se  logea  en  une  vile,  qu'il 
avoit  gaignee,  aveques  grande  partie  des  signeurs,  et 
de  l'armée  :  et  en  ce  temps  fut  tenu  un  conseil  à 
Sainct-Mathurin  (où  estoit  Tanneguy  du  Chastel  , 
grand-escuyer  de  France  )  et  vouloyent  les  aucuns  que 
celle  noble  armée  se  tirast  sur  les  marches  de  Bour- 
gongne,  pour  eux  fortifier  de  gens  et  de  vivres  :  mais 
le  comte  de  Charolois  (à  qui  estoit  ceste  première 
victoire)  tenoit  la  main  qu'on  retournast  devant  Paiis, 

et  que  l'on  fist  bonne  et  forte  guerre  au  roy  de  France  : 
et  fu  envoyé',  aveques  six  arcliers,  toute  la  nuict, 
devers  mondict  signeur  de  Haubourdin  ,  pour  l'aver- 
tir de  la  voulonté  du  comte,  et  qu'il  tinst  la  main  à 
monsieur  de  Dunois,  et  aux  autres  signeurs,  d'ainsi  le 
faire  :  et  fit  celle  nuict  le  signeur  de  Haubourdin  si- 
bonne  diligence,  qu'il  gaigna  les  signeurs,  qui  es- 
toyent  en  icelle  vile  :  et  l'endemain,  au  plus  malin, 
se  tirèrent  à  Nemours  :  et  fut  la  chose  conclue,  que 
l'on  tireroit  devant  Paris  ,  à  l'appétit  du  comte  de 
Charolois. 

Et  ne  demoura  gue'res  que  toute  l'armée  tira  devant 
Paris  :  et  se  logèrent  monsieur  de  Berry  et  le  duc  de 
Bretaigne  au  chasteau  de  Beauté,  et  là  environ  :  et  le 
duc  de  Calabre  et  le  comte  de  Charolois  se  loge'rent  à 
Conflans,  au  Pont  -  de-Charanton,  et  à  l'entour  ;  et 
tous  les  jours  se  faisoyent  de  grandes  ccarmouches  de- 
vant Paris,  du  coste'  de  la  porte  Sainct-Anthoine.  Le 
roy  de  France  avoit  assemblé  à  Paris  grosse  armée ,  et 
grans  gens-d'armes  :  et  les  estoit  aie  quérir  jusques 
en  Normandie  :  et  par  une  noire  nuict  envoya  les 
francs-archers,  normans,  faire  un  tranchis  sur  la  ri- 
vière :  et  estoit  iceluy  tranchis  garni  d'artillerie,  tel- 
lement qu'il  batoit  du  long  de  la  rivière ,  et  du  tra- 
vers :  et  se  pouvoit  on  tenir  à  grand  peine  à  Conflans  : 
mais  le  duc  de  Calabre  et  le  comte  de  Charolois  visi- 
tèrent, en  leurs  personnes,  ledict  tranchis  :  et  pres- 
tement firent  aporter  grandes  cuves  à  vendanger  (  car 
légèrement  pouvoit  on  recouvrer  desdictes  cuves  : 
pource  que  grans  vignobles  sont  en  ce  quartier)  et 
de  ce  firent  gros  boulovars,  garnis  de  bonne  artille- 
rie :  et  tellement  battoyent  du  travers  de  la  rivière. 

que  les  Normans,  qui  estoj'^enl  es  tranchis,  n'osoyent 
lever  la  teste  :  et  firent  iceux  princes  faire  un  pont  sur 
la  rivie're ,  par  lequel  les  Boui  gongnons  passoyent  : 
et  tous  les  jours  y  avoit  grande  e'carmouclie  de  là 
l'eaue  :  et,  quand  François  se  venoyent  monstrer,  le 
duc  de  Calabre  avoit  une  petite  compaignie  de  Suisses, 
qui  prestement  passoyent  l'eaue,  et  ne  doutoyent  point 
les  gens-de-cheval  ;  car  ils  estoyent  commune'ment 
trois  Suisses  ensemble ,  un  piquenaire ,  un  coule- 
vrinier,  et  un  arbalestier  :  et  estoyent  si-duits  de  ce 
mcstier,  qu'ils  secouroyent  l'un  l'autre  au  besoing  : 
et  se  bouta  aveques  eux  un  arclier  du  corps  du  comte 
de  Cliarolois,  nommé  Savarot  :  qui  se  monstra  moult- 
bien  aveques  lesdicts  Suisses. 

Ainsi  se  continuoit  la  guerre  du  costé  de  Conflans  : 
et  quasi  tous  les  jours  se  tcnoit  conseil  à  Beauté,  de- 
vant monsieur  de  Berry  et  les  autres  princes  :  et  tous 
les  jours  y  aloyent  le  duc  de  Calabre  et  le  comte  de 
Charolois ,  armés  ,  et  l'espee  ccincte  :  et  estoyent  ha- 
billés de  journades  pareilles  :  et  sembloyent  bien  deux 
princes,  et  deux  capitaines,  qui  desiroyent  plus  le 
débat,  que  la  paix  :  et  tousjours  estoyent  ces  deux 
princes  d'opinion  de  mener  la  guerre  outre  :  pource 
qu'ils  trouvoyent  le  roy  de  France  variable  en  ses 
promesses.  A  ce  conseil  venoyent  les  députés  de  Paris  : 
et  nommément  l'evesque  de  Paris,  un  moult  notable 
clerc,  frère  de  maistre  Alain  Chartier  :  mais  à  nulle 
fois  ne  se  peut  trouver  nulle  bonne  conclusion.  D'au- 
tre part  le  roy  de  France  (qui  moult  estoit  subtil  en 
ses  affaires)  mit  sus,  de  son  costé,  un  parlement  :  qui 
se  tenoit  en  la  Grange-aux-Merciers,  assise  assez  près 
de  Conflans  :  et  duquel  parlement  estoit  chef  mon- 

sieur  Charles,  duc  d'/\.njou  (0  r  et  monsieur  de  Berry 
et  les  princes  y  envoyèrent  leurs  députés  :  et  lendoit 
iceluy  parlement  à  fin  de  trouver  un  expédient  sur  la 
îéformalion  du  royaume,  et  sur  le  bien-public  :  dont 
les  princes  faisoyent  plainte. 

En  ce  temps  mourut  madame  Ysabel  de  Bourbon, 
comtesse  de  Charolois  :  et  mourut  à  Anvers  :  et  fut 
enterrée  en  l'abbaïe  de  Sainct  Michel  :  oii  elle  gist 
raoult-notablement  ensepulturee  :  et  fut  le  vingt- 
sixième  de  septembre,  Tan   i465. 

En  ce  temps  furent  prises  plusieurs  trêves  d^une 
part  et  d'autre  :  et,  durant  lesdictes  trêves,  nous 
allions  à  Paris ,  faire  grand  chère  ,  pour  nostre  ar- 
gent :  où  nous  estions  les  tresbien-venus  :  et  qui  me 
demanderoit  comment  se  trouvoyent  les  vivres  pour 
si-grande  et  puissante  armée  qu'il  y  avoit  à  Paris,  et 
dehors,  tant  de  gens-d'armes,  comme  de  chevaux,  je 
respon  ,  certes,  que  la  cité  de  Paris  estoit  lors  fort 
pleine  de  blés  et  de  vins  :  et  fit  grandement  son  profit 
de  l'armée.  D'autre  part,  le  comte  de  Roussi,  fils  du 
comte  de  Sainct-Pol ,  avoit  trouvé  manière  de  soy 
bouter  ,  et  tenir  main  forte ,  dedans  la  vile  de  Laigni- 
suiyMarne  :  dont  moult  de  biens  et  de  pourveances 
vindrent  aux  princes,  et  à  l'armée,  qui  estoit  hors 
de  Paris. 

En  ce  temps  fut  le  comte  Louis  de  Sainct-Pol  faict 
connestal)le  de  France  par  le  Roy  :  et  depuis  chan- 
gèrent les  entendemens  et  bonnes  amitiés,  qui  es- 
toyent  entre  le  comte  de  Charolois  et  ledict  conncs- 
tablc  :  pource  que  de  là  en-avant  ledict  connestable 
se  declaira  François,  et  abandonna  la  hantise  dudicl 

(')  Charles,  duc  tVylitjouy  lisez  Charlis  d\JnJoti ,  tomtc  duMaiiiC^ 

comte  :  et  fu  audict  temps  envoyé',  par  le  saufconduit 
du  roy  de  Fiance  ,  devers  le  duc  de  Bourgongne, 
pour  pratiquer  cent  mille  escus ,  que  le  fils  deman- 
doit  au  père ,  pour  payer  ses  gens-d'armes. 

Or  ne  faut  pas  oublier,  que,  quand  les  Liégeois, 
anciens  ennemis  de  la  maison  de  Bourgongne,  virent 
que  le  duc  Philippe  estoit  de'nue'  de  ses  gens- d'armes, 
et  leur  sembla  que  plus  à  leur  avantage  ne  pouvoyent 
prendre  le  noble  prince,  ils  commencement  la  guerre, 
de  feu  et  de  sang  :  mais  le  bon  duc  (qui  jamais  ne 
s'effraya  de  chose,  qui  luy  avint  )  manda  le  signeiir 
de  Gasbecque,  messire  Philippe  de  Hornes,  le  se'ncs- 
chal  de  Hainaut,  messire  Anthoine,  bastard  de  Bra- 
bant,  et  le  fils  du  signeur  d'Arcy  :  et  de  ces  quatre 
fit  capitaines,  et  leur  bailla  gens-d'armes ,  pour  les 
acompaigner  :  et  les  envoya  au-devant  dcsdicts  Lié- 
geois :  qui  desja  estoyent  aproche's  de  Montenak  : 
mais  lesdicts  gens-d'armes,  sous  la  conduite  dudicfe 
messire  Philippe  de  Hornes,  signeur  de  Gasbecque, 
leur  coururent  sus  moult-asprement  (car  il  estoit  un 
tresvaillant  chevalier,  et  asseuré  )  et  dcconfirent  les- 
dicts Liégeois,  et  en  firent  grand  meurdre  :  et  fut 
nommée  icelle  journée  le  remonstre  de  Montenak  : 
et  ainsi  la  puissance  du  bon  duc  Philippe  soustint  la 
guerre,  et  en  France,  et  en  Lie'ge  :  et  en  vint  à  son 
dessus  et  à  son  honneur,  par  l'exécution  de  son  fils. 

En  ce  temps  ,  pource  qne  madame  de  Charolois 
estoit  trépassée,  entremetteurs  se  mirent  sus,  pour 
faire  le  mariage  de  monsieur  de  Charolois  et  de  ma- 
dame Jehanne  de  France  (0,  fille  du  Roy  (qui  de- 

(0  Jehanne  de  France  ,  lisez  Anne.  Ce  fut  la  célèbre  Anne  du 

présent  est  duchesse  de  Bourbon)  et,  en  espoir  de 
faire  celle  aUance,  le  comte  de  Charolois,  se  fiant  au 
roy  de  France ,  passa  l'eaue,  et  ala  souper  en  la  bas- 
tille Sainct  Anthoine,  aveqnes  le  Roy  :  où  ils  par- 
le'rent  de  plusieurs  choses  :  et  une  autre  -fois  le  roy 
de  France,  luy  sixième  de  chevaux,  vint  au  milieu 
de  toutes  les  gens -d'armes  du  comte  :  et  sembloit 
d'eux  toute  pi  ivauté  et  bienveuillance  :  et  en  ce  temps 
nous  amenasmes,  du  trésor  du  duc,  trois  sommiers 
chargés  d'or,  où  il  pouvoit  avoir  quatre  vingts  mille 
escus  :  et  le  lendemain  furent  reveùes  criées,  et  tous 
gens-d'arnies  sur  les  champs,  pour  recevoir  argent  : 
et  là  fut  ce  que  le  roy  de  France  vint ,  à  six  chevaux , 
visiter  l'armée  :  et  le  comte  de  Charolois  se  partit 
de  Conflans ,  sur  un  petit  cheval,  à  tout  son  grand 
manteau  de  dueil,  qu'il  avoit  fait  pour  la  mort  de  sa 
femme  :  et  sous  les  enseignes,  et  entre  les  batailles, 
se  conjoingnirent  et  s'embracérent  le  Roy  et  le  comte 
moult-amoureusement,  comme  il  sembloit.  Le  Roy 
s'en  retourna  à  Paris  :  et  le  comte  veit  ses  reveùes  :  et 
le  lendemain  furent  payées  toutes  manières  de  gens- 
d'armes. 

Grans  parlemens  furent  tenus  entre  le  comte  et  le 
Roy,  touchant  iccluy  mariage  :  et  oflroit  le  Roy  de 
donner  en  mariage,  à  sa  fille,  les  comte's  de  Brie  et 
de  Champaigne  :  et  pour  ceste  matie're  fut  envoyé 
maistre  Jehan  Carondelet  (qvi  depuis  a  este'  chance- 
lier de  Bourgongne  )  avec  charge  d'aler  à  Paris  ,  et  de 
visiter  les  tiltres,  pour  sçavoir  si  un  roy  de  France 
pouvoit  donner  en  mariage,  à  sa  fille,  lesdictes  com- 
tes de  Bric ,  et  de  Champaigne ,  et  les  ostcr  de  la  Cou- 
ronne :  et,  combien  que  le  comte  de  Charolois  fust 

en  guerre,  il  eut  tousjours  aveques  luy  deux  notables 
clercs,  bourgongnons  ,  pour  conduire  ses  matières  : 
dont  l'un  fut  maistre  Guillaume  Hugonet  (qui  depuis 
fut  chancelier  de  Bourgongne)  et  l'autre  fut  maistre 
Jehan  Carondelet  :  que  j'ay  nommé  dessus. 

Tousjours  se  continuoit  le  mariage  dcssusdict  :  et 
durant  ce  temps  fut  prati(juë,  en  ladicte  Grange-aux- 
Merciers,  une  paix  :  qui  fut  telle,  que  tien  te  six 
hommes  du  royaume  de  France  devoyent  avoir  le  re- 
gard, pour  augmenter  le  bien-public  :  et  en  estoit  le 
Roy  content  :  et  à  la  vérité  ce  fut  soubliveîé  au  Roy, 
pour  eslrequite  de  celle  charge,  et  venir  à  paix  aveques 
les  princes  de  son  royaume  :  car  j'en  ay  assez  enquis  : 
et  ne  sceu  onques  qui  estoycnt  les  trente  six,  ne  qui 
estoit  le  premier,  ne  le  dernier  :  et,  à  mon  jugement, 
le  Roy  se  monstra  le  plus-subtil  de  tous  les  autres 
princes  :  et  entretenoit  le  comte  de  Charolois  du  ma- 
riage dessusdict  :  et  ne  sçay  s'il  y  a  voit  grande  vou- 
lonlé.  Ainsi  fut  la  paix  criée  de  tous  costës  :  et  dcvoit 
le  Roy,  par  ce  traitte'  bailler  à  monsieur  de  Bei  ry  la 
duché  de  Normandie,  pour  son  partage  :  mais,  qui»nd 
vint  au  fort  de  bcsongncr,  le  roy  de  France  en  ouvra 
tout  autrement  :  comme  vous  orrez  cy-apres.  Ainsi 
se  détendit  celle  armée.  Monsieur  de  Beiry  et  le  duc 
de  Bretaigne  tirèrent  en  Normandie  :  et  le  duc  de 
Calabre  et  le  comte  de  Charolois  prirent  le  chemin 
de  Villiers-le-Bel  (qui  est  un  gros  vilage,  assez  près 
de  Sainct-Denis)  et  là  se  visitoyent  privément  le  Roy 
et  le  comte  de  Charolois,  sous  ombre  dudict  mariage  : 
et  tindrent  la  Toussaincts  audict  Villiers-le-Bel  en- 
semble, moult-familiérement  :  et  puis  se  partit  cha- 
cun :  et  se  retira  le  Roy  à  Paris  :  et  le  comte  de 

Charolois  prit  son  cliemin  contre  Nostre-Dame  de 
Liesse  :  auquel  lieu  il  fit  ses  offrandes  dévotement  : 
et  puis  se  tira  contre  Liège,  en  intention  de  venger 
l'outrage  et  injure,  que  pretendoyent  faire  les  Liégeois 
au  duc,  en  l'absence  de  luy,  son  fils  :  et,  quand  il 
vint  au  pais  du  Liège,  il  les  epouventa  tellement,  que 
les  Liégeois  vindrent  à  genoux  crier  mercy  au  comte, 
pour  et  au  nom  de  son  père  :  et  promirent  de  non 
plus  venir  à  armée  contre  luy  :  mais  Liégeois  ne  sont 
pas  bien  coustumiers  de  tenir  ce  qu'ils  promettent  :  et 
aussi  ne  firent  ils  celle  fois. 

Quand  le  comte  eut  mis  à  mercy  lesdicts  Liégeois, 
il  s'en  retourna  en  ses  païs,  et  nommément  à  Bru- 
celles :  où  il  fut  grandement  festeyè  et  receu,  tant  du 
père,  et  de  la  mère,  comme  de  ses  sugets  :  et  tous- 
jours  se  continuoit  le  parlement  d'iceluy  mariage  :  et 
estoyent  les  principaux,  du  costè  du  comte,  le  signeur 
des  Cordes,  et  Guiot  Dusie  (qui  depuis  fut  chevalier) 
et  messire  Guillaume  Bische  :  et  principalement  le 
signeur  des  Cordes  et  Guiot  Dusie  :  et  ainsi  se  couloit 
le  temps  :  et  vivoit  le  roy  de  France  aveques  le  comte , 
et  le  comte  aveques  le  Roy. 

Or  avons  nous  devise  de  la  guerre  et  de  la  paix  :  et 
est  temps  que  je  devise  comment  exploita  monsieur  de 
Berry  à  prendre  sa  possession  de  la  duché  de  Nor- 
mandie :  h  quoi  le  Roy  avoit  sagement  pourveu  : 
comme  dict  est  :  car  prestement  que  le  duc  de  Brc- 
taigne  fut  entré  à  Rouen,  plusieurs  grans  personnages 
(comme  Jehan,  monsieur  de  Lorraine,  et  autres)  en- 
trèrent en  débat  pour  les  grans  offices  :  et  d'autro 
part  le  duc  de  Bretaigne  èlongna  de  luy  Tanneguy 
du  Ch.istel,  et  disoit  on  que  c'csloit  à  l'appctit  du  si- 

gneur  de  Lescut,  Oudet  de  Rie.  Par  ces  brouillis  le 
duc  de  Bcny  n'entra  point  à  Rouen  :  mais  fut  logé  à 
Saincte-Katlierine  du  mont  de  Rouen  :  et,  quand  le 
Roy  sceut  et  entendit  les  brouillis  qui  estoyent  à 
Rouen,  il  s'aprocha  à  grosse  armée,  pour  voir  et  en- 
tendre à  quoy  celle  chose  prendroit  fin  :  et  rapela  en 
sa  bonne  grâce  le  duc  de  Bourbon,  et  le  traitta  bien, 
pour  aux  autres  donner  à  entendre  que  ceux,  qui  se 
rendroyent  à  luy,  seroyent  amiablemcnt  traitte's  et 
receus.  Il  entretenoit  le  comte  de  Charolois ,  du  ma- 
riage dessusdict  :  et  se  vengeoit ,  à  Tespee  ,  du  surplus 
de  ses  ennemis  :  et  le  duc  de  Bretaigne  prit  conclu- 
sion de  s'en  retourner  en  ses  païs  :  et  monsieur  de 
Berry  fut  conseillé  de  s'en  aler  aveques  le  duc.  Ainsi 
s'en  retournèrent  en  Bretaigne  :  et  le  roy  de  France 
entra  à  Rouen  :  où  il  fit  grand  cliére. 

En  ce  temps  je  fu  envoyé,  par  monsieur  de  Cha- 
rolois, pour  sçavoir  comment  on  exploitoit  à  ceste 
possession  de  Rouen  et  de  Normandie  :  mais  je  fu 
tantost  averti  que  les  signeurs,  que  je  queroye,  es- 
toyent desja  en  Bretaigne.  Si  passay  parmy  Rouen, 
et  parlay  au  Roy  :  qui  me  demanda  où  j'alloye  :  et 
je  luy  respondy  que  monsieur,  mon  maistre,  m'en- 
voyoit  devers  monsieur  de  Berry  son  fiére,  pour  sça- 
voir son  estât,  et  aussi  pour  soy  affranchir  et  aquiter 
du  serment,  qui  estoit  entre  eux  deux  :  et  sur  ce  me 
laissa  le  Roy  passer,  et  se  contenta  de  mon  voyage. 
Tant  alay,  que  je  vein  en  Bretaigne  :  et  trouvay  le 
duc  et  son  estât  à  Rênes  :  et  le  duc  de  Berry  avoit 
passé  l'eaue  ,  et  estoit  logé  au  chasteau  de  Venues 
(que  fon  dit  l'Eimine)  où  le  duc  me  traitta  honno- 
rablement.    Il   estoit   acompaigné  de   monsieur    de 

Beaiijeu ,  frère  du  duc  de  Bourbon ,  de  l'evesque  de 
Verdun  (qui  esloit  de  ceux  de  Heraucourt)  de  maistre 
Pierre  Doriole,  du  neveu  du  comte  de  Dammartin, 
de  messire  Jehan  Blosset,  du  signeur  de  ^Nlalicorne, 
de  Joacliin  de  Velours,  et  de  moult  d'autres  gens-de- 
bien  :  et,  à  la  vérité,  quand  le  duc  de  Berry  et  le  duc 
de  Bretaigne  sceurent  que  j'estoye  envoyé'  pour  sçavoir 
de  leur  estât,  et  comment  ils  se  portoyent,  ils  en 
furent  moult-joyeux  :  et  me  fut  faicte  bonne  chëre  àé 
toutes  pars,  et  me  baillèrent  certaines  bonnes  charges 
a  dire  à  mon  maistre,  toutes  tendans  à  non  rompre 
les  premières  aliances  :  et  ainsi  m'en  retournay  en  la 
compaignie  de  monsieur  de  Beaujeu  :  auquel  monsieur 
de  Berry  avoit  donné  congé  de  s'en  retourner  en 
France  :  et  le  Roy  sceut  que  j'estoye  à  Tours  :  et  me 
manda,  pour  parler  à  luy,  à  Jargueaux.  Ce  que  je 
fey  :  et,  si  les  bonnes  parolles,  dont  il  me  donna 
charge ,  pour  les  dire  à  mon  maistre  de-par  luy , 
eussent  esté  vrayes,  nous  n'eussions  jamais  eu  guerre 
en  France. 

Ainsi  me  party  du  Boy  :  et  pri  mon  chemin  pour 
aler  à  Paris,  et  de  là  es  païs  de  monsieur  de  Bour- 
gongnc  :  et  ne  demoura  guères  après  que  monsieur 
de  Beaujeu  fut  arrivé  devers  le  Roy,  que  le  Roy  luy 
donna  sa  fille  en  mariage,  celle  mesme,  dont  il  estoit 
parolle  de  monsieur  de  Charolois  :  et  dît  aux  ambas- 
sadeurs du  comte,  qu'il  avoit  marié  sa  fille  à  meilleur 
marché,  que  de  luy  donner  les  comtés  de  Brie  et  de 
Champaigne  :  et,  quand  les  ambassadeurs,  et  mesmes 
maistre  Jehan  Carondelct  (qui  avoit  visité  à  Paris  les 
lettres,  de-par  le  Roy,  comme  dict  est)  furent  re- 
tournes devers  le  comte,  et  quil  eut  ouy  les  habilletés 

du  roy  de  France,  il  dît,  que  les  heureux  y  faillent  : 
et  ainsi  dissimulèrent  le  Roy  et  le  comte ,  l'un  contre 
l'autre,  ce  qu'ils  avoyent  sur  le  cueur. 

CHAPITRE  XXXVI. 

Comment  le  bon  duc  Philippe  envoya  son  Jils  na- 
turel y  Antlioine ,  sur  les  Sarrasins  de  Barbarie  : 
et  comment  le  comte  de  Charolois  destruisit  la  inle 
de  Dinand  ^  et  fit  venir  les  autres  Liégeois  à 
mercy. 

En  ce  temps  le  duc  de  Bourgongne  (qui  avoit 
acoustumé  de  recongnoistrc ,  envers  Nostre-Signeur 
les  biens  et  les  grâces  qu'il  luy  faisoit,  et  mcsmemcnt 
par  estre  requis  par  nostre  sainct-pe're  le  Pape,  pour 
donner  confort  à  la  foy  cliresticnne)  éleva  ses  deux 
fils  (0  bastards,  et  grande  noblesse  de  ses  païs ,  pour 
s'aler  joindre  aveques  le  Pape,  et  servir  la  chrestiente' : 
et  fit  fréter  et  avitailler  douze  galees,  et  les  armer 
d'environ  dix  mille  combatans ,  de  la  plus-belle  jeune 
noblesse  et  gendarmerie,  qui  fust  en  ses  pais  :  et  fut 
messire  Symon  de  Lalain,  signeur  de  Montigny,  lieu- 
tenant général  de  monsieur  le  bastard,  en  celle  ar- 
mée :  et  estoit  belle  chose  de  voir  les  bannières  et  les 
pennons  en  chacun  bateau  :  car  chacun  capitaine  vou- 
loit  monstrer  quel  homme  il  estoit,  en  ce  haut  et  sainct 
voyage.  Les  trompettes  et  clairons  sonnoyent,  à  mon- 

(0  Elewa  sts  deux  fils  :  celle  expédiiion  se  fit  eu  i464>  ^^an*  la 
guerre  du  bien  public. 

ter  les  geiis-d'armes  chacun  en  son  navire,  et  sous 
leur  capitaine ,  qui  donnoyent  moult-grand  réjouis- 
sement  :  et  d'autre  part  tiroit  l'artillerie  ;  qui  épou- 
ventoit  et  elîrayoit  toute  la  compaignie. 

Ainsi  monte'rent  les  nobles  hommes  ,  et  gens- 
d'armes ,  chacun  en  son  navire,  par  moult-belle  or- 
donnance :  et  donna  le  duc  Pliilippe,  outre  le  ravi- 
taillement, et  autres  fraiz  qu'il  faut  faire  à  fieter  tels 
navires,  à  mondict  signeur  le  bastard ,  son  fils  na- 
turel, cent  mille  escus  d'or,  content  :  que  luy  dé- 
livra Jacob  de  Bregilles ,  des  deniers  de  l'épargne  :  et 
ainsi  se  partit  le  bastard  de  Bourgongne,  et  celle  très- 
belle  armée  :  et  prirent  la  mer,  le  plus-tost  qu'ils 
peurent,  costoyérent  les  dunes  d'Angleterre,  passè- 
rent les  Raz  Sainct-Mathieu ,  entre'rent  en  la  mer 
d'Espaigne,  et  tant  vaucre'rent,  à  l'aide  de  Dieu,  du 
bon  vent,  et  de  la  bonne  fortune,  qu'ils  aborde'rent 
devant  Sceulte(0  :  qui  est  une  vile  en  Barbarie,  que 
leroy  de  Portugal  a  conquise,  et  la  tient  en  ses  mains 
comme  chrestienne  :  et  avoyent  les  Mores  et  les  Bar- 
bares fait  une  grosse  armée,  et  avoyent  assiège'  ladiclc 
vile  de  Sceulte,  et  la  tenoyent  fort  à  destroit  :  mais 
Dieu  y  amena  monsiei-r  le  bastard  et  son  armée  :  qui 
prestement  prirent  terre,  et  se  prepare'rent  de  coni- 
batre  iceux  Sarrasins  :  qui  avoyent  mis  ledict  siège: 
mais  les  Sarrasins,  voyans  le  courage  des  Chrestiens, 
se  levèrent  et  abandonnèrent  leur  sie'ge  :  et  n'y  eut 
autre  chose  faicte.  Car  les  Chrestiens  n'avoyent  nuls 
chevaux  :  parquoy  se  sauve'rent  légèrement  les  Sarra- 
sins et  leur  puissance.  Monsieur  le  bastard  ala  visi- 
ter ceux  de  Sceulte,  et  les  bonsCiirestiens  qui  dedans 
CO  Sceulte  :  Ccula. 

estoyent  :  qui  moult  le  merciérent  de  son  bon  se- 
cours :  et  retourna  chacun  en  son  navire  :  et  repri- 
rent la  mer  en  intention  de  venir  à  Ostie,  et  eux  join- 
dre aveques  pape  iEneas  :  mais  ils  trouvèrent  que  le 
pape  ^neas  estoit  mort,  et  son  armée  toute  rom- 
pue :  parquoy  ils  prirent  le  chemin  de  Marseilles  : 
auquel  lieu  semblablement  se  rompit  l'armée  des 
Bourgongnons  :  et  fut  celle  belle  assemblée  rompue  à 
petit  exploit. 

En  ce  temps  le  duc  Philippe  de  Bourgongne  prit 
une  maladie ,  dont  il  fut  moult  afibibli  et  agravé  de 
sa  personne  :  et  depuis  ne  fit  pas  grand  travail  :  ains 
se  trouva  vieil  et  maladif  :  dont  ce  fut  pitié  et  dom- 
mage: car  il  avoitvescu  courageusement,  et  en  prince 
vertueux  :  et  le  bastard  de  Bourgongne,  averti  de  la 
maladie   de   son    pe're,  s'en  vint  à   diligence  ,   pour 
le  servir  et  honnorer,  comme  il  devoit.  Le  duc  Phi- 
lippe donna  audict  bastard  la  comté  de  la  Roche  en 
Ardaine  :   mais  on  y  trouva  des  difficultés  :  parquoy 
il  l'eut  à  moult  grande  peine.  Grande  chère  fut  faicte 
audict  bastard ,  par  le  père  et  par  le  fds  ;  car  ils  es- 
toyent bien  avertis  qu'à  luy  n'avoit  tenu  l'exécution 
de  la  guerre  :   mais  tint  à  ce  que  nostre  sainct-pére 
le  Pape  mourut  :  parquoy  toutes  manières  de  gens- 
d'armes  se  retirèrent  :  et   doy   bien  ramentevoir  la 
grande  chère  et  bon  recueil  que  fit  le  duc  de  Calabre 
à  monsieur  le  bastard,  et  à  ses  gens,  au  lieu  de  Mar- 
seilles :  et  si   fait  à  ramentevoir,  que  l'armée  toute 
rompue,  messire  Piètre  Was,  et  messire  Frédéric  de 
Wittem  ,   garnirent  leurs  bateaux,   le   mieux  qu'ils 
peurent  :  et  firent  un  an  la   guerre  aux  Sarrasins, 
vaucrant  la    mer  à  leur  avantage  :   où  ils  aquirent 

grand  honneur  ;  car  ce  n'est  pas  peu  de  chose ,  après 
l'armée  rompue,  de  soustenir  la  guerre  un  an,  contre 
les  Infidèles  et  Sarrasins  :  comme  dict  est. 

En  ce  temps  (')  le  signeur  d'Escales ,  frère  de  la 
royne  d'Angleterre,  chargea  une  emprise,  pour  faire 
armes  à  pie'  et  à  cheval  :  et  lit  sçavoir  à  monsieur  le 
bastard  de  Bourgungne,  que,  s'il  vouloit  lever  son 
emprise,  et  le  de'charger  de  sa  charge,  il  le  desiroit 
devant  tous  autres.  Monsieur  le  bastard  (qui  des  pieça 
avoit  quis  de  faire  armes,  et  combatre  en  champ 
clos  )  fut  bien-jo3^eux  de  ces  nouvelles  :  et  les  porta 
au  duc,  son  përe  :  qui  libéralement  luy  acorda  d'a- 
complir  lesdictes  armes,  au  frère  de  la  royne  d'An- 
gleterre :  et  ainsi  furent  icelles  armes  acceptées  :  et  se 
prépara  chacun  de  son  costé,  de  ce  que  besoing  luy 
estoit  :  et,  pour  acompaigner  mondict  signeur  le  bas- 
tard,  Philippe  Bouton  et  Jehan  de  Chassa  se  prépa- 
re'rent  de  faire  armes  en  Angleterre  :  et  lors  madame 
de  Bourbon,  sœur  du  duc  Philip; >e,  et  ses  filles,  vin- 
drent  visiter  le  duc  :  et  fut  audict  temps  faict  le  ma- 
riage du  jeune  duc  de  Gueldres,  et  de  madamoiselle 
de  Bourbon  ,  nièce  du  duc  :  et  ainsi  se  passoit  la 
saison. 

En  celuy  temps,  les  Liégeois  de  Dinand,  ennuyés 
de  leur  bonne  fortune,  et  desirans  réveiller  leur  mal- 
heur, s'élevèrent,  et  prirent  Jehan  le  Charpentier,  un 
moult-notable  homme  de  Dinand,  et  le  firent  piteu- 
sement mourir  :  pource  qu'il  avoit  communiqué  avec 
le  duc  Philippe,  et  fait  traitté  aveques  luy,  au  bien 
et  utilité  de  ladicte  vile  de  Dinand  :  mais  ils  le  tour- 

(»)  En  ce  temps  :  celte  entreprise  fut  commeucëe  en  1466  et  ter- 
minée en  1467 ,  ainsi  qu'il  résulte  du  chapitre  suivant. 

nérent  en  un  autre  usage  :  et,  comme  dict  est,  firent 
mourir  piteusement  ledict  Jehan  le  Charpentier  ;  et 
(  qui  plus  esl)  disoyent,  du  duc  de  Bouigongne,  toules 
les  injurieuses  parolles,  dont  ils  se  pouvoyent  aviser  : 
et  mesmcment  boutèrent  le  feu  en  la  comté  de  Na- 
mur  :  et  fut  conseille'  le  duc,  en  ses  vieux  jours,  de 
prendre  les  armes,  et  d'assembler  gens- d'armes  de 
toutes  pars,  pour  soy  venger  diceux  de  Dinand  :  et 
se  tira,  luy  et  le  comte  son  fils,  à  jVamur  :  et  fut 
conseille'  le  duc  de  dcniourer  audict  Namur  :  et  en- 
voya son  fils  à  Bou\  ines  :  et  l'acompaigna  le  comte 
de  Sainct  Pol ,  connestable  de  France,  le  mareschal 
de  Bourgongne,  et  plusieurs  signeurs  de  Brabanl  et 
de  Hainaut  :  et  conclurent  d'aler  mettre  le  siège  de- 
vant Dinand  :  et  se  départirent  en  trois  parties. 

L'un  des  sièges  tenoit  le  comte  de  Charolois  :  le 
second,  le  mareschal  de  Bourgongne  :  et  le  tiers  sie'ge 
tenoit  le  bastard  de  Bourgongne  :  et  la  quarte  partie 
estoit  la  rivie're  :  oii  il  ne  faloit  point  de  siège  :  et 
ainsi  fut  Dinand  assiège'  de  tous  cosle's  :  et,  combien 
que  j'eusse  veu  plusieurs  sièges  de  prince,  toutesfois 
fut  il  là  faicte  une  chose,  que  je  n'avoye  onques 
veue  :  car  messire  Pierre  de  Hacquemljac,  lors  maistre- 
de-Vartillerie,  amena  les  bombardes  devant  les  portes 
de  Dinand,  à  heure  de  plain  midi  :  et  vous  declaireray 
comment.  Il  avoit  afustè  sa  menue  artillerie,  dont  il 
avoit  grand'plantè  (') ,  devant  les  portes  et  la  muraille 
de  Dinand  :  et,  quand  il  aprocha  à  tous  ses  bom- 
bardes, le  traict  à  poudre  voloit  si  dru,  que  ceux  de 
la  vile  n'osoyent  mettre  la  teste  hors  des  portes,  ne 

(0  Grand'plantè  :  beaucoup. 

(les  murailles  :  et  ainsi  aproclia  ses  bombardes  :  et 
mena  le  premier  cbeval  par  la  bride  :  et,  les  bom- 
bardes assises,  la  vile  de  Dinand  ne  dura  pas  longue- 
ment :  ains  se  rendit  à  voulonté  :  et  les  Liégeois  (  qui 
leur  estoyent  venus  à  secours  )  s'enfuirent,  et  s'elon- 
gnerent  de  ce  lieu  :  et  le  comte  de  Charolois  et  ses 
gens  entrèrent  dedans  la  vile,  comme  maistres  et  si- 
gneurs  :  et  fut  la  vile  pillée  de  toutes  pars  :  et  puis 
fut  mis  le  feu  dedans  :  et  fut  brûle' Dinand,  par  telle 
façon,  qu'il  sembloit  qu'il  y  eust  cent  ans,  que  la 
ville  estoit  en  ruine  :  et  le  comte  (  qui  moult  estoit 
grand  justicier  )  fut  averti  que  trois  arcbers  de  sa 
compaignie  avoyent  de'robé  une  femme  ,  et  qu'ils 
l'emmenoyent  derrie're  les  montaignes,  afin  qu'elle  ne 
fust  ouye  par  les  cris,  qu'elle  feroit  à  son  efforcement  : 
mais  le  noble  comte  tira  celle  part,  prit  les  malfaic- 
teurs,  et  prestement  les  fit  pendre  et  estrangler,  au 
premier  arbre  qu'il  trouva  :  et  à  la  femme  fit  des 
biens,  comme  il  appartenoit  :  et  signifia  à  son  pe're, 
par  le  signeur  d'Imbercourt,  la  victoire,  qu'il  avoit 
de  ses  ennemis,  et  l'exécution  qu'il  avoit  faicte,  luy 
priant  qu'il  se  voulsist  contenter  (  car  il  estoit  bien 
vengé  de  ceux  de  Dinand  )  et  aussi  demandoit  congé' 
de  poursuivre  ses  ennemis  liégeois  :  car  il  les  avoit 
fait  chevaucher  :  et  sçavoit  où  ils  estoyent  arreste's. 

De  son  exécution  se  contenta  le  duc  Philippe,  et 
luy  donna  congé'  de  poursuivre  ses  ennemis  :  et  s'en 
retourna  le  duc  à  Brucelles,  le  plus-tost  qu'il  le  peut 
faire  :  et  le  comte  et  sa  compaignie  tire'rent  après 
leurs  ennemis  :  et  les  trouvèrent  qu'ils  se  reposoyent 
de  l'autre  costé  de  la  rivière  de  Haubsbaing  :  et  les 
eust  le  comte  dèfaicls,  sans  nulle  faulo  :  mais  un  che 

valier  liégeois,  nommé  inessire  Regnaud  du  Rouvray, 
moult-vaillant  et  sage  chevaliei-,  eut  grand'pitié  de 
veoir  le  peuple  de  sa  nation  en  danger  :  car  il  con- 
gnoissoit  bien  que  les  gens-d'armes  les  défeioyent-  Si 
prit  un  asseuré  courage  :  et  dît  aux  Liégeois  ,  «  Mes 
«  amis  ,  ne  vous  bougez  :  mais  attendez  que  j'aye 
<c  parlé  au  comte  de  Cliarolois  :  et  peut  estre  que  je 
t;  trouveray  le  moyen ,  que  vous  ne  vous  combatrez 
«  point  légèrement.  »  Et  sur  ce  départit  ledict  messire 
Regnaud  :  et  dît  à  monsieur  le  comte,  «  Monsieur,  ce 
<c  povre  peuple  ne  vous  demande  rien.  Ils  entendent 
«  d'avoir  traité  aveques  vous  :  et  vous  prient  que  les 
a  veuillez  tenir  paisibles.  »  Mais  le  comte  (qui  moult 
estoit  fier  )  respondit  qu'il  ne  sçavoit  nulle  cause  de 
leur  venue  en  ce  lieu,  si  non  pour  liiy  porter  dom- 
mage :  et  qu'il  n'avoit  pas  intention  de  les  laisser 
partir,  sans  bataille.  Messire  Regnaud  prit  congé  :  et 
s'en  retourna  devers  les  Liégeois  :  et  leur  dît  qu'il 
avoit  bien  parlé  au  comte,  à  l'avantage  des  Liégeois: 
et  luy  avoit  remonstré  qu'ils  ne  luy  deraandoyent 
rien  :  mais  ils  se  défendroyent,  s'il  estoit  besoing.  Et 
ainsi  parloit  sagement  messire  Regnaud  de  Rouvray  : 
et  par  ses  alees  et  venues  pratiqua  tellement,  que  le 
jour  faillit  :  et  convint  chacun  soy  ix'tirer  d'une  part 
€t  d'autre,  sans  bataille,  pour  ce  jour  :  et  se  logea 
chacun,  qui  mieux  mieux  :  comme  il  est  coustume  de 
loger  devant  ses  ennemis.  Si  furent  grans  feux  faicts 
d'une  part  et  d'autre  :  mais  la  rivière  de  Habsbaing 
estoit  entre  deux  :  qui  garda  la  vie  ce  jour  à  maint 
Liégeois  :  et,  quand  le  jour  fut  venu,  et  que  le  comte 
et  son  armée  perceurent  que  les  Liégeois  s'estoyent 
retirés,  le  comte  fit  chacun  tirer  aux  champs,  à  la 

17- 

poursuite  dcsdicts  Liégeois  :  mais  pour  celle  fois  il  ne 
peut  atteindre  leur  puissance  :  car  ils  s'esloyent  ja 
retirés  es  bonnes  viles  ;  toutesfois  il  marcha  avant,  et 
espouventa  tellement  iceux  Liégeois ,  qu'ils  furent 
contrains  de  luy  venir  crier  mercy  :  voire  eux  mesmes 
abatirent  les  murailles  et  les  portes  de  leur  vile  :  et 
ainsi  se  départit  celle  armée  :  et  s'en  retourna  le 
comte  de  Chaiolois,  et  le  bastard  de  Bourgongne, 
devers  le  duc  leur  pe're  :  qui  les  recueillit  à  grande 
joye. 

CHAPITRE  XXXVIL 

Comment  le  bastard  Antoine  de  Bourgongne  ala  faire 
armes  en  Angleterre  :  et  comment  le  bon  duc  Phi- 
lippe ^  son  père  ^  mourut  ce  pendant. 

Ces  choses  faictes,  le  duc  envoya  son  fils  naturel  en 
Angleterre,  moult-bien  fourny  de  toutes  choses  :  et 
y  fut  messire  Symon  de  Lalain  pour  son  principal 
conduiseur ,  et  messire  Claude  de  Toulongeon,  si- 
gneur  de  la  Baslie,  messire  Philippe,  bastard  de  Bra- 
bant,  messire  Jehan  de  Monlferrant,  Gérard  de  Ros- 
sillon,  le  signeur  de  Tibaville,  et  plusieurs  autres: 
et  en  ce  temps  je  me  Irouvay  en  Angleterre,  et  m'y 
arrestay ,  pour  veoir  icelles  armes  :  et  certes  le  bas- 
tard  de  Bourgongne  tenoit  tel  estât  et  tel  triomphe, 
que  peut  faire  le  fils  aisne'  légitime  de  Bourgongne. 
Mais  nous  nous  tairons  de  toutes  ces  choses  pour  le 
présent,  pour  parler  de  l'exécution  d'icelles  armes. 

Le  roy  Edouard  d'Angleterre  avoit  fait  préparer 
les  lices,  grandes  et  pompeuses  :  et  pour  sa  personne 
fut  faicte  une  maison ,  moult-grande  et  moult-spa- 
cieuse :  et  estoit  icelle  maison  faicte  en  telle  manie're, 
que  Ton  y  montoit  par  degiés,  au  dessus,  où  estoit 
le  Roy.  Il  estoit  vestu  de  pourpre,  la  jartiére  en  la 
jambe ,  et  un  gros  bâton  en  sa  main  :  et  certes  il  sem- 
bloit  bien  personne  digne  d'estre  roy  :  car  il  estoit 
beau  prince,  et  grand,  et  bien  amaniere'.  Un  comte 
tenoit  l'espee  devant  luy,  un  peu  sur  coslie're  :  et  au 
tour  de  son  siège  estoyent  vingt,  ou  vingtcinq,  con- 
seillers, tous  blancs  de  cheveleures  :  et  ressembloyent 
sénateurs,  qui  fussent  là  commis,  pour  conseiller  leur 
raaistre.  Le  comte  de  Volsestre  tint  lieu  de  connes- 
table  :   et  estoit  acompaigne'  du  mareschal  d'Angle- 
terre :  et  scavoit  moult-bien  faire  son  office.  En  des- 
cendant  du  hourd,  avoit  trois  hourds,  deçà  et  de  là 
desdicts  degrés.  Au  premier  estoyent  chevaliers  :  au 
second  estoyent  escuyers  :  et  au  troisième  les  archers 
de  la  Couronne,  chacun  un  voulge  (0  en  la  main  :  et 
au  pié  desdicts  degrés  avoit  deux  chaizes,  Tune  pour 
le  conneslable,  et  l'autre  pour  le  mareschal  :  et,  à 
l'opposite,  de  l'autre  costé  de  la  lice  estoit  un  hourd, 
non  pas  si  haut  que  la  maison  du  Roy,  pour  loger  le 
maire  de  Londres,  et  les  hondremans  (^),  servans  pour 
celle  année. 

Tantost  après  que  le  Roy  fut  assis  en  son  trosne , 
et  en  sa  chaize  (  qu'il  faisoit  moult-beau  voir  )  le  maire 
de  Londres,  acompaigne  des  hondremans  ,  et  de  ceux 
de  la  loy ,  entrèrent  en  la  lice,  l'espee  devant  luy  :  et 

(•)  Voulge  :  dard.  —  W  Hondremans  :  aldermans. 

tira  contre  son  hourd  :  et,  en  passant  par  devant 
le  Roy  y  n'y  eut  autre  différence ,  si-non  que  celuy , 
qui  portoit  Tespee  devant  le  maire,  en  se  mettant  à 
genoux  le  maire  et  tous  les  autres,  mit  la  pointe  en 
bas ,  en  signe  d'humilité,  et  puis  se  releva  prestement  : 
et  s'en  ala  le  maire  de  Londres  mettre  au  hourd,  pour 
luy  ordonné  :  et  là  demoura  pour  veoir  les  armes,  et 
tousjours  l'espee  devant  luy  :  et  ne  demoura  guéres 
que  les  gardes  de  la  lice  (asçavoir  huict  hommes- 
d'armes,  bien-montés  et  bien-armés)  firent  leur  en- 
trée en  ladicte  lice,  par  le  congé  du  connestable  :  qui 
leur  ordonna  ce  qu'ils  devoyent  faire. 

Tantost  après ,  monsieur  d'Escalles  vint  à  l'entrée 
de  la  lice  :  et  le  connestable  ala  au-devant  de  luy, 
et  demanda  qu'il  queroit  :  et  il  respondit  qu'il  se  ve- 
noit  présenter  devant  le  roy  d'Angleterre,  son  sou- 
verain signeur  ,  pour  faire  et  acomplir  les  armes  , 
qu'il  avoit  emprises  à  l'encontre  du  bastard  de  Bour- 
gongne  :  et  sur  ce  luy  fut  faicte  ouverture  :  et  certes 
il  estoit  monté  et  armé  ricliement  :  et  avoit  dix  ou 
douze  chevaux  de  pareure ,  bien-riciiement  couverts  : 
et,  après  sa  présentation  faicte  devant  le  Roy,  il  se 
tira  de  sa  personne  en  une  petite  tente,  qui  luy 
estoit  ordonnée.  Puis  tantost  après  vint  le  bastard  de 
Bourgongne  :  qui  pareillement  demanda  entrée.  Ce 
que  l'admirai  luy  acorda  :  et  se  présenta  ledict  bas- 
tard  devant  le  Roy,  pour  fournir  ses  armes  :  et  devez 
sçavoir  qu'il  esloit  moult  -  pompeusement  acoustré  : 
et  avoit  douze  chevaux  couverts ,  les  ims  de  drap 
d'or,  les  autres  d'orfaverie ,  les  autres  de  velours, 
chargés  de  campanes ,  et  les  auti  es  couverts  de  martres, 
que  l'on  dit  sables,  si-belles  et  si-noires,  qu'il  esloit 

possible  d'en  trouver.  Les  autres  estoyent  couverts  de 
brodures,  faictes  moult-richement.  Les  pages  estoyent 
vestus  de  mesmes ,  comme  il  appartenoit  :  et  certes 
ce  fut  une  riche  suite ,  et  que  le  Roy  veit  voulon tiers. 
Sa  présentation  faicte,  il  se  retira  en  une  petite  tente, 
faicte  pour  luy  ;  et  prestement  se  firent  les  cris  et  les 
deffenses  acoustumees  :  et  furent  portées  au  Roy  , 
par  deux  comtes,  deux  lances  et  deux  espees,  d'une 
façon  et  d'une  grandeur  :  car  le  signeur  d'Escalles 
par  les  chapitres  devoit  livrer  les  bâtons,  au  choix  de 
sa  partie  adverse  :  et  envoya  lesdicts  bâtons  le  Roy 
au  bastard  de  Bourgongne ,  pour  choisir  ce  qui  luy 
scroit  le  meilleur.  Le  bastard  de  Bourgongne  choisit 
assez  légèrement  :  et  furent  mis  les  deux  bâtons,  qu'il 
retint,  es  mains  de  deux  olTiciers-d'armes  :  qui  les 
tindrent  dehors  le  pavillon,  jusques  il  fust  prest  pour 
saillir  :  et,  après  cris  et  crrcmonies  faictes,  les  cham- 
pions furent  saisis  de  lances  et  espees,  pour  eux  or- 
donne's. 

Si  mirent  les  lances  aux  arrests,  et  coururent  celle 
course,  sans  atteindre  ou  consuir  l'un  l'autre  :  mais, 
au  retour  qu'ils  firent ,  et  qu'ils  eurent  mis  les  espees 
en  leurs  mains,  le  cheval  de  monsieur  le  bastard 
donna  de  la  teste  contre  la  hâve  de  la  selle  du  signeur 
d'F^scalles,  et  de  ce  coup  leclict  cheval  se  tua  tout 
roide  :  et  tomba  mondict  signeur  le  bastard  sous  son 
cheval ,  l'espee  au  poing  :  et  tantost  le  fit  le  roy  d'An- 
gleterre relever  :  et  se  monstra  moult-courroucé  à 
rencontre  de  mondict  signeur  d'Escalles  :  pource  qu'il 
cuidoit  qu'il  eust  fait  fausseté  en  la  pareure  de  son 
cheval  :  mais  non  avoit  :  ains  avint  ce  coup  et  ce 
choc,  par  mesadventure ,  et  comme  je  l'ay  devise'  : 

et  le  Roy  leur  donna  congé  pour  celle  fois  :  et  s'en 
retourna  mondict  signeur  le  bastard  en  son  logis  :  et 
me  dît,  en  rentrant  en  sa  chambre,  «  Ne  vous  souciez. 
«  Il  a  aujourd'huy  combatu  une  beste ,  et  demain  il 
«  combatra  un  homme.  » 

Et  à  celle  heure  vint  le  connestable,  par  le  Roy, 
pour  sçavoir  s'il  estoit  aucunement  blecé  :  mais  mon- 
sieur le  bastard  respondit,  qu'il  mercioit  le  Roy,  et 
que  nulle  bleceure  n'avoit:  ains  estoit  prest  l'endemain 
de  faire  ses  armes  de  pie,  priant  qu'ainsi  le  vousist  le 
Roy  acorder  :  et  le  l'endemain  ,  à  heure  ordonnée , 
comparurent  au  camp  monsieur  le  bastard  et  mon- 
sieur d'Escalles  :  et  fut  tousjours  acompaigné  mondict 
signeur  le  bastard  du  duc  de  Suffort ,  qui  moult  cor- 
dialement Tacompaigna  :  et,  après  cris  et  cérémonies 
faicles,  monsieur  d'Escalles  envoya  trois  manie'res  de 
bâtons  présenter  au  Roy,  pour  icelles  armes  de  pié 
fournir  et  achever  :  et  d'iceux  bâtons  devoit  avoir  le 
bastard  de  Rourgongne  le  chois.  Les  deux  premiers 
bâtons  estoyent  deux  lances  à  getter  :  et  les  portoyent 
deux  clievaliers.  Les  seconds  bâtons  estoyent  deux 
haches  :  et  les  portoyent  deux  barons.  Les  troisièmes 
bâtons  estoyent  deux  dagues  :  et  les  portoyent  deux 
comtes  :  et,  quand  iceux  bâtons  furent  présentés  au 
Roy,  le  Roy  retint  en  ses  mains  les  deux  lances  à 
getter,  et  les  quatre  autres  bâtons  envoya  à  monsieur 
le  bastard,  pour  en  j)rendre  le  chois,  selon  le  con- 
tenu des  chapitres.  Monsieur  le  bastard  retint  une 
hache  et  une  dague  :  et  le  surplus  fut  aporté,  par  le 
connestable,  à  monsieur  d'Escalles  :  et  vindrent  les 
escoutes  de  pié  :  asçavoir  six  hommes-d'armes  de  pié, 
bien-cmpoint,  chacun  un  bâton  de  bois  en  la  main. 

Le  bastard  de  Bourgongne  estoit  paré  de  sa  cotte- 
d'armes  de  Bourgongne,  à  une  barre  de  travers,  pour 
monstrer  qu'il  estoit  bastard  :  et  le  signeur  d'Escalles 
avoit  sa  cotte- d'armes  au  dos  ;  et  portoit  sa  hache  sur 
son  col,  et  en  guise  d'un  espieu  :  et  venoit  criant, 
Sainct  George  j  par  trois  fois.  Les  champions  se  join- 
dirent  fie'rement  ;  et  s'assaillirent  l'un  l'autre  de  grand 
courage  :  et  fut  moult-belle  ceste  bataille  :  ne  je  ne 
vey  onques  combatre  de  haches  si  fièrement  :  et  certes 
monsieur  le  bastard  monstra  bien,  à  celle  bataille, 
qu'il  estoit  un  homme,  voire  un  chevalier,  duit  aux 
armes  et  au  mestier  :  et  furent  tous  deux  pris  et  de- 
partis,  sans  grand'foule,  l'un  d'avec  l'autre  :  et  ainsi 
furent  icelles   armes  faictes  et  acomplies  :  et,  à  la 
vérité,  je  vey,  depuis,  le  harnois  de  monsieur  d'Es- 
calles, où  monsieur  le  bastard  avoit  fait  de  grandes 
faulcees,  de  la  dague  de  dessous  de  sa  hache  :  et,  au 
regard  des  dagues  qui  leur  furent  baillées,  il  ne  s'en 
aidèrent  point  en  celle  bataille  :  et  ainsi  prirent  les 
champions  congé  du  Roy  :  et  se  partirent  tous  à  une 
fois  de   la  lice  ,   leurs  haches  sur  leurs  cols ,   pour 
monstrer  qu'ils  n'avoyent  esté  débatonnés  :  et  se  retira 
chacun  en  son  logis. 

Au  regard  du  roy  d'Angleterre  et  de  la  Royne,  ils 
avoycnt  fait  préparer  le  souper  en  la  Grange  des 
Merciers ,  et  là  vindrent  les  dames  :  et  vous  certifie 
que  j'y  vey  soixante  ou  quatre  vingts  dames,  de  si- 
noble  maison,  que  la  moindre  estoit  fille  de  baron  :  et 
fut  le  souper  grand  et  planteureux,  et  monsieur  le 
bastard  et  ses  gens  festoyés  grandement  et  honneste- 
ment. 

Au  l'endemain  firent  armes  à  pié  messire  Jehan  de 

Chassa  et  un  escuyer  gascon,  nomme  Louis  de  Bre- 
telles, serviteur  de  monsieur  d'Escalles  :  et  acompli- 
rent  icelles  armes,  sans  grand  foule  l'un  sur  l'autre  :  et 
le  l'endemain  firent  armes  à  cheval  :  esquellcs  messire 
Jehan  de  Chassa  eut  grand  honneur  :  et  fut  tenu  pour 
un  bon  coureur  de  lance  :  et  le  l'endemain  fit  armes 
messire  Philippe  Bouton,  à  l'encontre  d'un  escuyer  du 
Boy.  Iceluy  escuyer  estoit  gascon  :  et  se  nommoit 
Thomas  de  la  Lande  :  et  estoit  iceluy  Thomas  beau 
compaignon,  et  homme-dc-bien  :  et  entre  eux  sourdit 
une  question:  car  ceux,  qui  servoyent  messire  Philippe 
Bouton,  disoyent  que  l'arrest  de  Thomas  de  la  Lalande 
estoit  trop  avantageux.  Si  fut  visité  par  les  gens  du 
Boy  :  et  trouvèrent  qu'il  estoit  vray  :  dont  le  Boy  ne 
fut  pas  content  :  toutesfois  ils  conclurent  de  parfaire 
leurs  armes  :  et  fit*chacun  le  mieux  qu'il  peut,  comme 
il  est  coustume  en  tel  cas  :  et  ainsi  furent  les  armes 
achevées,  d'une  part  et  d'autre  :  et  monsieur  le  bas- 
tard  pria  les  dames  le  dimanche  au  disner,  et  nommé- 
ment la  Boyne  et  ses  seurs  :  et  fit  un  grand  desroy,  et 
une  grande  préparation  :  et  nous  partismesTliomas  de 
Loreille,  bailly  de  Caen,  et  moy,  pour  aler  en  Bre- 
taigne  ,  fournir  nostre  ambassade  :  et  vinsmes  à 
Pleume ,  attendant  le  vent,  et  navires,  pour  nous 
passer  en  Brelaigne  :  et  en  ce  temps  vindrent  les  nou- 
velles à  monsieur  le  baslard,  en  Angleterre,  que  le 
duc  de  Bourgongne  estoit  trépassé  :  et  devez  croire 
que  grand  dueil  eut  Icdict  bastard  (quand  il  ouit  la 
mort  de  son  père)  et  toute  la  noblesse,  qui  estoit  ave- 
ques  luy. 

Si  changèrent  leurs  plaisances  passées  à  plours,  et 
à  larmes  :  car  il  estoit  mort,  comme  prince  de  toute 

vertu  :  et  fit  en  sa  vie  deux  choses  à  l'extrémité  :  dont 
Tune  fut,  qu'il  mourut  le  plus-riche  prince  de  son 
temps  :  car  il  laissa  quatre  cens  mille  escus  d'or, 
contens,  soixante  douze  mille  marcs  d'argent  en  vais- 
selle courant,  sans  les  riches  tapisseries,  les  riches 
bagues,  la  vaisselle  d'or,  garnie  de  pierreries,  et 
sa  librairie,  moult-grande  et  moull-bien  étofee  :  et, 
pour  conclusion  ,  il  mourut  riche  de  deux  millions 
d'or,  en  meubles  seulement  :  et,  pour  la  seconde  ex- 
time ,  il  mourut  le  plus-large  et  le  plus-liberal  duc  de 
son  temps.  Il  maria  ses  nièces  à  ses  despens.  Il  sous- 
tint  grandes  guerres,  et  longuement.  Il  refit  par  plu- 
sieurs fois,  à  ses  despens,  l'église  et  la  chapelle  de 
Jérusalem.  Il  donna  dix  mille  escus,  pour  faire  la  tour 
de  Bourgongne  :  qui  est  en  Rodes.  Il  donna  dix  mille 
escus  au  roy  d'Albanie.  Nul  ne  s'en  aloit  de  luy,  qu'il 
ne  fust  bien  recompensé.  Il  lenoit  grand  estât,  a|)ro- 
chant  à  estât  de  roy.  Il  entretint  cinq  ans  monsieur 
le  Dauphin  en  son  estât  :  et  fut  prince  si-renommé, 
que  tout  le  monde  en  disoit  bien.  Ainsi  fit  le  ducPlii- 
lippe  de  Bourgongne  deux  choses  à  l'extrémité  : 
comme  dit  est  :  car  il  mourut  tout  libéral,  et  tout 
riche:  et  trépassa  de  ce  siècle,  le  quinzième  jour  de  juin, 
l'an  1467  :  et  le  bastard  de  Bourgongne  prit  congé  du 
roy  d'Angleterre,  de  la  Royne,  et  des  dames,  moult- 
piteusement  :  et  furent  ses  provisions  perdues  :  et 
rompit  le  propos  du  festeyement  :  et  s'en  revint  à 
Bruges  :  où  il  trouva  le  comte  de  Charolois  (que  Ton 
appeloit  duc  de  Bourgongne)  lequel  luy  fit  grand 
chère  :  et  d'oresenavant,  quand  je  parleray  dudict 
comte  ,  je  l'apelleray  duc  de  Bourgongne  :  comme 
c'est  raison. 

Si  fut  le  corps  dé  ce  noble  prince  porte  solennelle- 
ment, à  grand  dueil,  souspirs,  et  larmes,  en  Fe^lise 
de  Sainct  Donat,  audict  Bruges  :  où  il  reposa,  et  fut 
gardé  jusques  on  le  mena  en  Bourgongne,  pour  eslre 
sépulture  es  Chartreux  de  Digeon,  aveques  ses  pré- 
décesseurs. Les  préparations  furent  faictes,  pour  me- 
ner le  corps  du  duc  Philippe  en  Bourgongne,  et  aussi 
le  corps  de  madame  Ysabel  de  Portugal,  duchesse  de 
Bourgongne  :  laquelle,  après- son  trépas,  gisoit  à 
Gonnaut  :  et  fut  la  préparation  du  duc  moult  bien 
ordonnée  et  faicte.  Les  chevaux  du  chariot  couvert  de 
velours  :  et  pennons ,  bannières,  et  cottes- d'armes, 
estoyent  bien-ordonnés.  Le  corps  gisoit  en  son  cha- 
riot :  et  par  dessus  avoit  un  paisle  élevé  :  et  après  ve- 
noit  le  corps  de  madame  de  Bourgongne,  en  son  cha- 
riot et  chevaux  couverts  de  velours  :  et  sembloit  bien 
que  leans  gisoit  le  corps  d'une  grande  dame,  et  de 
noble  recommandation. 

Le  duc  leur  fils,  estoit  desja  en  Bourgongne,  et  en 
sa  vile  de  Digeon  :  et  conduisoyent  les  corps,  dessus- 
dicts,  le  signeur  de  Ravastain  ,  et  messire  Jaques  de 
Sainct-Pol  :  et  ne  me  puis  passer  de  deviser  comment 
iceux  deux  nobles  corps  entrèrent  à  Digeon,  et  la  ma- 
nière :  et,  pour  monstrer  et  donner  à  entendre  les 
cérémonies  et  les  pompes  qui  furent  tenues  à  iceluy  en- 
terrement, et  mesmes  à  celle  entrée  de  Digeon  ,  mon- 
dict  signeur  voulut  que  Ton  fist  honneur  à  la  nation 
de  Bourgongne  :  et  premièrement  marchoit  le  signeur 
d'Irelain  :  qui  portoit  le  pennon ,  armoyè  des  armes 
du  duc  :  et  puis  venoyent  les  deux  frères  de  Toulon- 
geon  :  qui  menoyent  le  cheval ,  couvert  des  plaines 
armes  du  duc  :  et  puis  venoit  le  signeur  de  Ray,  qui 

portoit  l'espee  du  duc  :  et  après  venoit,  à  costieVe  Tun 
de  l'autre,  le  signeur  de  Givry  (qui  estoit  de  Vienne) 
portant  l'escu  des  armes  du  duc  :  et  empres  luy  mar- 
choit  messire  Guillaume,  signeur  de  Vergy,  portant 
le  heaume  et  le  tymbre  du  duc  :  et  puis  venoyent 
messire  Charles  de  Challon ,  neveu  du  prince  d'O- 
range :  qui  portoit  la  bannie're  :  et  après  venoit  le 
rov-d'armes  de  la  Toison  d'or,  vestu  de  sa  cotte- 
d'armes  :  et  portoit  la  cotte-d'armes  du  duc,  depleyee 
entre  ses  deux  mains:  et  puis  venoit  le  duc  Charles, 
à  tout  son  habillement  de  dueil  :  et  le  suyvoyent  les 
grans  de  son  sang,  qui  estoyent  ordonnés  pour  faire 
le  dueil  aveques  luy  :  et  puis  si -grand  nombre  de 
chevaliers,  escuyers,  et  nobles-hommes,  que  c'estoit 
belle  chose  à  voir.  Les  églises  aloyent  devant,  par 
ordre.  Les  chevaliers  de  l'ordre,  qui  ne  portèrent 
point  le  dueil,  estoyent  tous  à  pie,  adextrans  le  cha- 
riot, et  tenans  le  poisle  couchant.  Le  poisle,  e'ievé, 
fut  soustenu  par  quatre  des  plus  grans  du  païs  de 
Bourgongne  :  et  n'ay  point  de  souvenance,  pour  les 
nommer.  Apres  venoit  le  corps  de  Madame,  en  son 
chariot  :  et  estoit  adextré  (0  de  huict  ou  de  dix  per- 
sonnages, des  plus-nobles  du  païs  :  et  ainsi  et  en  telle 
manière  furent  ces  deux  nobles  corps  menés  à  Digeon, 
et  reposèrent  celle  nuict  en  la  chapelle  de  l'ordre  :  et 
toute  nuict  y  eut  grand  luminaire,  grandes  prières, 
et  grandes  oraisons  :  et  le  l'endemain,  en  ce  mesme 
estât  et  triomphe,  furent  les  deux  nobles  corps  menés 
es  Chartreux  de  Digeon ,  et  logés  en  leur  sépulture  : 
et  là  fut  faict  grand  et  notable  service  :  et,  après  le 

(0  Adextré  :  accompagné. 

service  faict,  s'en  retourna  le  duc  en  sa  maison,  ainsi 
qu'il  estoit  venu  :•  excepté  que  les  deux  corps  demou- 
rérent  en  leur  sépulture  :  et  je  prie  à  Dieu  qu'il  en 
veille  avoir  les  armes  en  son  sainct  paradis. 


FIN  DU  PREMIER  LIVRE. 

MESSIRE  OLIVIER  DE  LA  MARCHE. 

CHAPITRE  PREMIER. 

Comment  le  duc  Charles  de  Bourgongne^  par-aimant 
comte  de  Charoluis  ,  ayant  succédé  au  bon  duc 
Philippe  de  Bourgongne  j  son  père  j  ala  de-rechef 
contre  les  Liégeois  :  et  comment  nouvelle  querelle 
s'émeut  entre  le  roj  Louis  et  luj_,  tant  pour  les 
partialités  d'yàngleterrCj  que  pour  les  viles  de  la 
riyiére  de  Somme. 

Vous  avez  bien  entendu  comment  je  me  parti  de 
monsieur  le  bastard  de  Bourgongne,  pour  aler  faire 
ce,  qui  m'estoit  commandé,  en  Bretaigne.  Sur  mon 
chemin  je  fu  averti  de  la  mort  de  monsieur  le  duc 
Philippe,  mon  signeur  et  mon  prince  :  qui  me  furent 
piteuses  nouvelles.  Toutesfois  je  passay  en  Bretaigne  : 
pource  que  ma  charge  es  toit  et  du  pe're  et  du  fils  : 

et,  quand  je  vein  en  Bretaigne,  je  trouvay  que  le  duc 
se  monstroit  moult-troublé  de  la  mort  du  duc  Phi- 
lippe :  et  avoit  fait  préparer  un  service  et  un  ose'que, 
le  plus-beau  que  je  vey  onques  :  car  il  y  avoit  qua- 
torze prélats  revestus  :  et  toute  la  nef  de  Teglise  estoit 
toute  parée  de  soye  et  de  bougran,  aux  armes  de  mon- 
sieur de  Bourgongne,  et  non  pas  armes  atachees  à 
espingles,  mais  couchées  et  moulées,  comme  Ton  fait 
les  cottes-d'armes.  Les  cierges,  et  le  luminaire,  furent 
grans  et  planteureux.  Cinquante  povres  y  eut  :  qui 
portoyent  cinquante  torches  :  et  ne  voulut  souffrir  le 
duc,  que  nuls  des  signeurs  de  Bretaigne  (combien 
qu'il  y  en  avoit  assez,  qui  estoyent  partis  de  Flandres) 
portassent  le  dueil  aveques  luy  :  et  disoit  qu'il  ne 
sçavoit  nul  en  sa  duché,  qui  fust  suffisant  pour  porter 
le  dueil  de  si-haut  prince  :  et  ainsi  porta  le  dueil 
tout  seul  :  et,  au  partir  du  service,  je  l'alay  mercier 
de  l'honneur,  qu'il  avoit  fait  à  la  maison  de  Bour- 
gongne :  et  il  me  respondit  qu'il  le  devoit  bien  faire  : 
et  ainsi  se  passa  iceluy  service  :  et  exploitay  ma  charge, 
le  plus-tost  que  je  peu  :  et  puis  repassay  la  mer,  et 
m'en  revein  devers  mon  maistre. 

Quand  les  Liégeois,  ennemis  de  leur  bonne  for- 
tune, entendirent  que  ceste  signeurie  estoit  changée 
de  père  à  fils,  et  que  le  duc,  qui  si  bien  les  .ivoit 
chastiés,  estoit  mort,  ils  vouldrent  éprouver  et  essayer 
si  leur  fortune  ne  seroit  pas  meilleure  à  l'encontre  du 
fils,  que  contre  le  père  :  et,  pour  commencer  leur 
malheur,  ils  reprirent  la  vile  de  Saintron  sur  le  duc 
de  Bourgongne  :  laquelle  vile,  par  les  traités  passés, 
le  duc  de  Bourgongne  avoit  retenu  en  ses  mains,  pour 
faire  barrière  entre  Liège  et  ses  pais  :  et  disoyent  iceux 

Liégeois,  «  Pourquoy  ne  reprendrons  nous  Sainlron, 
<(  qui  est  une  des  filles  de  Lie'ge?  » 

Et  le  duc  Charles  de  Bourgongne  ne  se  voulut  point 
contenter  d'icelle  prise  :  mais  à  son  commencement 
voulut  bien  monstrer  aux  Liégeois ,  qu'il  estoit  homme 
pour  garder  le  sien  :  et  fît  pre^^tement  une  grosse  ar- 
mée :  et  manda,  par  le  mareschal  de  Bouigongne,  les 
Bourgongnons  :  et  prestement  se  mit  aux  champs,  à 
grande  puissance  d'archers  et  hommes-d'armes  :  et , 
par  uneavantveille  deToussaints,  se  vint  loger  devant 
Saintron,  du  coslë  du  Habsbain  :  et  trouva  dedans 
Saintron,  pour  capitaine,  messire  Regnaud  de  Rou- 
vray,  dont  j'ay  parlé  cy-dessus  :  lequel  messire  R.e- 
gnaud  se  conduisit  en  ce,  qu'il  avoit  de  cliarge,  sage- 
ment et  honnorablement,  et  gardant  sa  loyauté  et 
son  parti. 

Le  duc  de  Bourgongne  se  logea  celle  nuict  devant 
Saintron,  comme  dit  est  :  et  en  veiilé  son  logis  esloit 
si  profond  et  si  mol,  qu'à  peine  pouvoit  on  aler  de 
logis  à  autre  :  et  celle  nuict  le  noljle  duc  ne  dormit 
pas  tousjouis,  mais  mit  par  escrit  les  ordonnances  de 
ses  batailles,  et  fit  faire  bon  guet  et  bonnes  escouttes: 
car  les  Liégeois  ont  une  manière  de  parler ,  qu'ils 
tiennent  que  nul  ne  passe  le  Habsbain  ,  qu'il  ne  soit 
combatu  le  l'endemain  :  et  bien  le  monstrérent  :  car 
le  l'endemain,  assez  matin,  ils  vindrent  gaigner  le 
vilage  de  Brustan ,  au  plus  près  du  duc  de  Bourgongne, 
à  grosse  puissance  de  Liégeois  :  et  les  conduisoit  un 
chevalier  de  Liège  nommé  messire  Bare  :  et  tantost 
les  compaignies  du  duc  de  Bourgongne  se  mirent  aux 
champs  :  et  me  souvient  que  le  duc  de  Bourgongne 
monta  sur  un  courtaut,  et  s'en  ala  devant  ses  com- 

paignies  :  et  portoit  sOn  ordonnance  par  escrit,  en 
ses  mains  :  et  mit  ses  gens-d'armes  en  ordre  et  en  ba- 
taille, ainsi  qu'il  avoit  consulté  la  nuict  devant  :  et 
monsieur  de  Roussi,  fils  du  connestable  de  France, 
et  le  mareschal  de  Bourgongne  amenèrent  les  Bour- 
gongnons  à  moult-bel  ordre,  pour  donner  et  ferir  à 
leur  bout,  et  à  leur  endroit  de  la  bataille  des  Lié- 


geois. 


Le  duc  de  Bourgongne  s'arma  :  et  furent  ordonnés 
vingt  chevaliers  (  dont  je  fu  l'un  )  pour  avoir  le  regard 
sur  sa  personne  :  et  maintenant  commença  la  bataille 
fiére,  et  bien-combatue  :  et  furent  envoyés,  pour  ren- 
fort, en  ladicte  bataille,  les  archers  du  signeur  des 
Cordes  ,  et  du  signeur  d'Emei  ies  :  où  il  y  avoit  une 
grosse  bande  d'archers  (et  vous  le  certifie)  h  coinbatre 
icelle  bataille.  Le  duc  de  Bourgongne  eut  tousjours 
douze  cens  hommes-d'armes  :  qui  ne  se  bougèrent , 
mais  regardèrent  la  bataille  combatre  devant  eux  : 
car  le  duc  de  Bourgongne  estoit  averti  que  le  roy  de 
France  envoyoit  une  grosse  bande  d'hommes-d'armes, 
pour  rompre  l'emprise  du  duc  :  mais  le  duc  y  avoit 
bien  pourveu.  La  bataille  ne  dura  pas  longuement  : 
car  les  archers  bourgongnons  estoyent  embatonnés  de 
grandes  espees,  par  l'ordonnance  que  leur  avoit  faicte 
le  duc  de  Bourgongne  :  et,  après  le  traict  passé,  ils 
donnoyent  de  si-grans  coups  de  celles  espees,  qu'ils 
coupoyent  un  homme  par  le  faux  du  corps,  et  un 
bras,  et  une  cuisse,  selon  que  le  coup  s'adonnoit  :  et 
se  mirent  les  Liégeois  (  qui  ne  peurent  la  puissance 
des  archers  soustenir)  à  fuir,  et  eux  sauver,  qui  mieux 
mieux  :  et  ne  trouvèrent  garant,  si-non  en  la  noire 
nuict  (qui  fut  tantost  obscure )  et  le  duc  de  Bour- 

gongne  vouloit  aler  après,  passer  la  nuict,  et  pour- 
suivre la  chace  :  mais  ceux,  qui  l'avoyent  en  charge, 
ne  le  soulFriient  pas,  pour  les  dangers,  qui  en  pou- 
voyent  avenir. 

Là  fut  occis   messire  Barre,  Liégeois  :  et  maints 
autres  Liégeois  :  et  eut  le  duc  de  Bourgongne  une  belle 
aventure  pour   son  premier  avancement ,  et  avène- 
ment à  estre  duc  :  et  avoit  laissé  le  duc  le  comte  de 
Marie,  et  sa  compaignie,  dev  mt  Saintron,  pour  gnrder 
la  saillie  des  ennemis  :  et  se  logea  chacun,  qui  mieux 
mieux,  en  grande   joye  de  la  bonne    aventure  :  et 
furent  gens  envoye's  celle  mesm-  nuict  parlemenlerà 
messire  Begnaud  :  mais  ledict  messire  Begnaud  ne 
respondit  onques  mot  ;  et  ne  lit  point  de  semblant 
d'avoir  veu  la  bataille   perdue   pour  eux.  Plusieurs 
Liégeois  furent  tue's  devant  Saintron,  les  uns  de  coup 
à  poudre,  et  les  autres  autrement  :  mais  leurs  parens 
boutoyent  les  corps  par  pièces,  et  les  boutoyent  en 
tonneaux  de  chaux,  en  intention  de  les  mener  pren- 
dre sépulture,  aveques  leurs  ancesseurs  :  et  certes  ils 
monstroyent   un    merveilleux    courage    :  et,   fin    de 
compte,  messire  Begnaud  de  Bouvray  tint  le  duc,  et 
son  armée,  trois  jours,  avant  qu'il  voulust  parlemen- 
ter :  et  durant  ce  temps  tua  des  gens  au  duc,  par 
traict  à  poudre,  et  autrement  :  et  mesmes  y  fut  tué 
un  de  ceux  de  Velu,  moult-honneste  gentilhomme. 

En  fin  de  compte,  messire  Begnaud  parlementa  : 
et  fit  un  traitté  honneste ,  pour  luy  et  ses  compai- 
gnons  Liégeois  :  et  par  ce  moyen  fut  la  vile  de  Sain- 
tron remise  es  mains  du  duc  de  Bourgongne  :  et  s'en 
ala  messire  Begnaud  à  Liège,  à  son  grand  honneur  : 
et  monstra  bien  qu'il  estoit  chevalier  de  grand  sens, 

et  de  grande  vertu  :  et  le  duc  de  Bourgongne  marcha 
avant,  et  son  armée  :  et  vint  devant  Liège  :  et  telle- 
ment y  exploita,  que  les  Liégeois  luy  crièrent  mer- 
cy  de  rechef,  et  abatirent  leurs  portes  et  leurs  mu- 
railles :  et  ainsi  furent  les  murailles  de  Lie'ge  abatues 
et  rasées  :  et  le  duc  s'en  retourna  en  son  pais,  après 
celle  victoire. 

Si  nous  tairons  à  présent  des  guerres  de  Lie'ge , 
pour  deviser  de  ce  qui  avint  depuis.  En  ce  temps  vint 
aucun  discord  entre  le  roy  Edouard  d'Angleterre,  et 
le  duc  de  Clarance ,  son  fre're  :  et  se  doutoit  le  roy 
d'Angleterre  de  luy  :  pource  qu'il  estoit  beau  prince, 
fort-aimé  au  royaume,  et  porte'  et  soustenu  du  comte 
de  Varvich,  dont  il  avoit  espousé  la  fille  ;  et  en  estoit 
le  roy  d'Angleterre  en  grande  difiidence,  et  si  grande, 
que  la  guerre  se  meut  entre  eux  :  mais  le  roy  d'An- 
gleterre se  trouva  le  plus-fort  :  et  fut  force  au  duc 
de  Clarance  ,  et  au  comte  de  Varvich  ,  de  vuider  le 
royaume  d'Angleterre  :  et  par  une  nuict  traverse'rent 
la  mer,  et  tirèrent  en  France,  devers  le  roy  Louis  : 
qui  les  receut  amiablement ,  bien  joyeux  de  ce  qu'ils 
estoyent  venus  à  garant  devers  luy,  et  en  son  royaume. 
Cestuy  comte  de  Varvich  fut  homme  sage  et  subtil  en 
ses  affaires  :  et  entretint  la  cité  de  Londres,  et  le 
royaume  d'Angleterre  par  trois  voyes.  La  premie're, 
par  caperonnees  (0,  et  par  humilité'  feinte,  au  peuple 
de  Londres  :  dont  il  estoit  moult-aimé.  Secondement 
il  estoit  maistre  des  cinq  ports  d'Angleterre  :  où  il 
souflVoit  grand  dommage  faire  :  et  jamais  de  son 
tenjps  on  ne  lit  droit,  en  Angleterre,  à  aucun  eslran- 

V,  Ltiperonncet  .  ll.iilciit». 

ger,  de  perte  qui  luy  fust  faicte  :  parquoy  il  estoit 
aimé  par  les  pillais  d'Angleterre  :  qu'il  vouloit  bien 
entretenir.  Et  tiercement  il  entretint  la  vile  de  Lon- 
dres, par  tousjours  y  devoir  trois  ou  quatre  cens  mille 
escus,  à  diverses  gens,  et  à  diverses  parties  :  et  ceux, 
à  qui  il  devoit,  desiroyent  sa  vie  et  sa  prospérité  ; 
afin  d'estre  une  fois  payés  de  leur  deu. 

En  ce  temps  firent  le  roy  d'Angleterre  et  le  duc  de 
Bourgongne  une  grosse  armée  par  mer  :  dont  fut 
chef,  pour  les  Anglois ,  le  signeur  d'Escalles,  et, 
pour  le  duc  de  Bourgongne  le  signeur  de  la  Vcre, 
comte  de  Grandpré  (lequel  estoit  moult  expérimenté 
en  la  mer)  et  certes  le  duc  de  Bourgongne  fit  son 
armée  par  mer  si-grande,  et  si-puissante  de  gens  et 
de  navires,  que  c'estoit  moult- fiére  chose  à  voir  :  et 
tira  ceste  armée  à  la  Hogue-Sainct-Vas,  en  Norman- 
die :  pource  que  les  navires  du  duc  de  Clarance  et 
du  comte  de  Varvich  s'y  estoyent  retirées  :  et  estoit 
l'intention  du  duc  de  Bourgongne  de  leur  détourber 
leur  retour  en  Angleterre.  Le  roy  Edouard  et  le  duc 
de  Bourgongne  conclurent  ensemble  de  retiier  icelle 
armée  :  et  ainsi  fut  icelle  armée  rompue,  pour  celle 
saison  :  et  depuis  le  roy  d'Angleterre  trouva  manière 
de  r'avoir  son  frère  ;  et  le  fit  mourir  en  un  baing, 
comme  l'on  disoit  :  et,  au  regard  du  comte  de  Varvich, 
il  deraoura  en  France  assez  longuement,  et  jusques  à 
ce  qu'il  descendit  aveques  la  royne  Marguerite,  fille 
du  roy  de  Cécile,  et  aveques  son  fils  :  qui  se  disoit 
prince  de  Galles.  Mais  le  roy  Edouard  les  de'confit  en 
bataille  :  et  là  mourut  le  comte  de  Varvich,  le  prince 
de  Galles,  et  le  duc  de  Sombresset ,  et  plusieurs  autres 
grans  personnages  :  et  ainsi  fut  celle  guerre  achevée, 

et  le  roy  Edouard  asseuré  ,  tant  du  prince  de  Galles, 
que  du  duc  de  Clarance,  et  de  ses  autres  principaux 
ennemis. 

En  ce  temps  le  roy  de  France,  par  moyen,  et  prin- 
cipalement par  le  moyen  du  connestable  de  France, 
fît  tant  que  les  viles  d'Amiens  et  de  Sainct -Quen- 
tin (0  se  mirent  en  l'obeïssance  du  Roy,  et  abandon- 
nèrent le  duc  de  Bourgongne  (combien  qu'elles  fussent 
de  terres  enclavées  sous  le  traitté  d'Arras)  et  preste- 
ment comme  le  duc  de  Bourgongne  en  fut  averti, 
luy,  comme  prince  courageux  et  de  vertu ,  fit  une 
grosse  armée,  et  se  vint  loger  devant  Amiens  :  et  se 
logea,  de  sa  personne,  à  Sainct- Acheu,  et  fortifia  son 
camp,  tellement  qu'il  estoit  périlleux  à  y  entrer  :  et 
le  connestable  de  France,  à  tout  quinze  cens  hommes- 
d'armes  des  ordonnances,  se  bouta  à  Amiens  :  et 
ainsi  se  commença  la  guerre  de  tous  costés  et  de 
toutes  pars. 

Le  duc  de  Bourgongne  (qui  faisoit  tirer  son  ar- 
tillerie contre  Amiens)  defl'endit  expressément  que 
Ton  ne  tirast  point  contre  l'église  :  ce  qui  fut  bien 
garde'  :  et  tint  toute  une  quaresme  le  duc  de  Bour- 
gongne iceluy  logis  :  et  là  furent  faictes  plusieurs 
armes  de  nobles-hommes,  d'un  costé  et  d'autre.  Le 
signeur  de  Molembais,  messire  Baudoin  de  Launoy, 
fit  armes  à-l'encontre  du  signeur  de  Sainct-Simon,  de 
certains  nombres  de  courses  de  lances,  à  fers  e'mou- 
lus  :  lesquelles  armes  furent  bien-acomplies.  Messire 
Claude  de  Vaudrey  fit  armes  à-l'encontre  du  Cadat 
de  Butil  :  et  estoyent  d'une  course  de  lance ,  et  puis 

(3)  Sainct- Quentin  :  ce  renouvellement  d'hostilités  eut  lieu  en  dé- 
cembre 1470. 

combatre  d'espees  tranchantes,  et  aiguës  :  et  avint,  en 
icelles  armes  faisant,  que,  la  course  de  lance  passée, 
ils  mirent  les  mains  aux  espees ,  et  se  coururent  sus 
fièrement  et  vigoureusement  :  mais,  ainsi  que  la  for- 
tune meine  les  choses,  messire  Claude  de  Vaudrey 
atteindit,  de  la  pointe  de  Tespee,  ledict  Cadat,  et 
luy  perça  le  bras  :  et  ainsi  furent  icelles  armes  acom- 
ptes :  et  tousjours  se  continuoit  le  siège  :  et  avint 
un  jour,  que  les  François  estoyent  aies  jouer  dehors 
Amiens ,  en  intention  de  revenir  le  soir ,  et  ce  jour  le 
duc  de  Bourgongne  faisoit  ses  rêveurs  :  et  les  Fran- 
çois cuidans  rentrer  paisiblement  en  la  vile  d'Amiens, 
rencontre'rent  des  gens  du  duc  :  et  y  en  eut  de  pris 
et  de  tués  :  et  cuidérent  les  gens  du  duc  gaigner  une 
porte  sur  les  François  :  mais  elle  leur  fut  bien  deffcn- 
due  :  et  là  fut  blecé,  d'une  fle'clie,  au  visage,  messire 
Philippe  de  Crouy,  signeur  de  Sainct-Py,  et  fils  du 
comte  de  Cimay  (qui  moult-bien  se  porta  h  l'assaut 
d'icelle  porte)  et  ainsi  se  passa  celle  journée  :  et  re- 
tourne'rent  chacun  en  son  logis  :  et  le  roy  de  France 
faisoit  pratiquer  unes  trêves  pour  celle  saison  :  et, 
quand  le  duc  de  Bourgongne  entendit  l'intention  du 
Ro}^ ,  il  envoya  devers  luy  un  sien  grand  page,  nomme 
Simon  de  Quingeay  :  lequel  ala  tant  et  vint,  d'une 
part  et  d'autre,  qu'icelles  trêves  furent  acordees, 
publiées  et  ci  iees ,  tant  en  l'ost  du  duc  de  Bourgongne , 
comme  à  Amiens  :  et  ainsi  se  rompit  celle  armée  pour 
celle  fois  :  et  le  duc  de  Bourgongne  vint  faire  ses 
pasques  à  Corbie  :  et  là  luy  vindrent  nouvelles  de  la 
mort  du  comte  de  Varvich  :  dont  les  François  furent 
trouble'Sj  et  les  Bourgongnons  réjouis  :  car  il  nous 
estoit  grand  ennçmy. 

En  ce  temps  (')  fut  pratiquée  la  descente  du  roy 
d'Angleterre ,  en  France  :  et  passa  la  mer  le  roy  d'An- 
gleterre, bien  acompaigné  :  et  descendit  en  France  : 
et  marcha  jusques  outre  la  rivière  de  Somme  :  mais 
il  n'y  aresta  guéres  :  car  le  roy  de  France  pratiqua 
les  Anglois  si-subtilement  et  par  telle  manière,  que 
moyennant  trente  six  mille  escus  que  devoit  payer 
chacun  an  le  roy  de  France  au  roy  d'Angleterre,  il 
fut  content  de  s'en  retourner  :  et  ainsi  fut  celle  des- 
cente abolie  et  mise  à  néant. 

En  ce  temps  i"^)  le  duc  de  Boiirgongne  mit  sus 
douze  cens  lances  :  et  fusmes  envoyc's ,  messire  Jaques 
de  Montmartin ,  le  hastard  de  Vie'vile,  capitaine  des 
archers,  et  moy,  pour  passer  les  reveiies  des  hommes- 
d'armes  ,  et  archers ,  qui  se  presenteroyent ,  en  icelles 
ordonnances  :  et  en  trouvasmes  assez  et  largement, 
et  de  gens-de-bien  :  qui  furent  retenus  et  passe's  :  et 
me  fit  le  duc  cest  honneur,  qu'il  me  fit  capitaine  de 
la  première  compaignie  d'icelles  ordonnances  :  et 
pour  la  seureté  de  la  vile  d'Abbevile,  que  le  signeur 
des  Cordes  avoit  nouvellement  conquise,  il  ordonna 
trois  cens  hommes- d'armes  :  et  entrèrent  en  celle  vile  : 
à  sçavoir  le  bailly  de  Sainct-Quentin,  messire  Jaques, 
signeur  de  Harchies,  et  moy  :  et,  pour  le  vous  donnci 
à  entendre,  chacun  homme-d'arraes  et  chacune  lanc-f 
d'icelles  ordonnances  estoyent  huict  combatans  ;  à 
sçavoir  l'homme-d'armcs,  le  coustillier  à  cheval,  deux 
archers,  deux  coulevriniers,  et  deux  piqucnaires  à 
pie  :  et  faisoit  les  compaignies  moult-beau  voir  :  et 
ainsi  fusmes  nous  logés  à  Abbevile  :  où  nous  entre- 

(•)  £n  ce  temps  :  ceUe  expédiiion  du  roi  d'Angleterre  cul  lieu  ru 
1475.  —  C»)  En  ce  Icmris  :  l47*- 

tinsmes  noz  gens  en  si-bon  ordre,  et  en  telle  disci- 
pline de  guerre,  que  nous  eusmes  plus  d'honneur  que 
de  honte  :  et  en  ce  temps  nous  courusmes  le  païs  de 
Vimeu  ,  et  ramenasmes  grand  butin  en  la  vile  :  et 
mesmement  nous  courusmes  Gamaches,  et  Loupy  : 
et  prismes  le  signeur  de  Loupy  et  ses  enfans  prison- 
niers :  et,  au  regard  de  Gamaches,  elle  fut  pillée  et 
brulee  :  pource  que  le  mareschal  Joachin  Rouaut 
s'estoit  bouté  à  Beauvais  contre  monsieur  de  Bour- 
gongne  ;  qui  mit  le  sie'ge  devant  Beauvais,  comme 
vous  orrez. 

En  ce  temps  (0  se  traittoit  le  mariage  de  monsieur 
de  Eourgongne,  et  de  madame  Marguerite  d'Yorch  : 
et,  pour  ce  faire,  furent  longuement  à  Bruges,  et 
devers  le  duc  un  evesque  d'Angleterre  ,  nommé 
l'evesque  de  Salsbery,  et  Thomas  Vagant,  un  gentil- 
homme, serviteur  du  roy  d'Angleterre,  né  de  la  na- 
tion de  Galles,  et  treshomme-de-bien  :  et  tant  trai- 
tèrent iceux  ambassadeurs,  que  le  mariage  fut  fait  et 
conclu  :  et  se  partirent,  pour  retourner  en  Angle* 
terre  devers  le  Roy ,  pour  faire  leur  raport. 

10  En  ce  temps  :  i  \Q\, 

CHAPITRE  IL 

Comment  le  duc  Charles  de  BourgongnCj  ayant  couru 
par  Vermandois  ^  assiégea  Beauvais  :  et  comment 
le  Roy  s' estant  trop  fié  en  luj  à  Peronne  _,  fut  con- 
traint de  Vacompaigner  en  armes  contre  les  Lié- 
geois j  par-avant  ses  aliés. 

Le  duc  de  Bourgongne,  qui  avoit  faict  douze  cens 
lances,  ordonna  ses  capitaines,  et  se  mit  aux  champs, 
et  vint  devant  Roye  ,  et  devant  Neelle  :  où  estoit 
Loïset  de  Balignen,  et  autres  capitaines  François  :  et, 
au  regard  de  Roye ,  ledict  Loïset  et  ses  compaignons 
s'en  partirent  par  traitté.  De  Neelle,  le  duc  la  prit 
lege'rement  :  et  fit  grand'discipiine  de  François  ;  et 
ainsi  fut  ce  quartier  achevé  (0  :  et  tourna  le  duc  de 
Bourgongne  son  armée  sur  Beauvais,  et  par  un  matin 
vint  assiéger  icelle  vile  :  mais  les  François  furent  dili- 
gens,  et  se  boutèrent  audict  Beauvais,  à  l'autie  costé 
de  la  rivière ,  bien  huict  cens  hommes-d'armes ,  et 
grand  nombre  de  francs-archers  :  et  le  duc  de  Bour- 
gongne par  un  matin  fit  assaillir  Beauvais  :  mais  il 
n'y  gaigna  rien ,  ains  y  perdit  beaucoup  de  ses  gens  : 
et  là  mouiut  un  vaillant  chevalier  bourgongnon  (que 
l'on  nommoit  le  signeur  d'Espiry)  dont  ce  fut  dom- 
mage :  car  il  estoit  moult-vaillant  chevalier.  Au  l'cn- 
demain  de  l'assaut ,  les  FVançois  firent  une  emprise  : 
et  vindrent,  sur  un  poinct  du  jour,  donner  en  l'ost 
du  duc  de  Bourgongne  :  et  là  fut  tué  messire  Jaques 
Dorsan,  maistre  de  l'artillerie,  et  plusieurs  des  Bour- 

(')  Ce  quartier  achevé  :  en  i472- 

gongnons ,  et  des  Picars ,  pris  et  tues ,  avant  que  les 
compaignies  fussent  rassemblées  :  et  ainsi  les  Fran- 
çois s'en  retournèrent  à  Beauvais  :  et  le  duc  de  Bour- 
gongne  fit  garder  son  camp ,  plus-pre's  qu'il  n'avoit 
fait  par-avant  :  et,  voyant  que  l'on  ne  profiteroit  rien 
devant  Beauvais,  le  duc  de  Bourgongne  manda  les 
trois  cens  lances,  qui  estoyent  à  Abbevile  :  et  y  mit 
messire  Baudoin  de  Launoy  et  sa  compaignie  :  leque' 
gaigna  Sainct-Yallery  :  mais  il  ne  la  tint  pas  longue- 
ment :  et  fut  conseillé  d'abandonner  sa  prise  :  et  1( 
duc  de  Bourgongne  marcha  en  pais  et  entra  en  Nor- 
mandie ,  et  gaigna  le  Neufchastel ,  et  toutes  les  petites 
viles,  qui  sont  deçà  Rouen  :  où  le  connestable  de 
France  s'estoit  bouté  à  plus  de  quatorze  cens  lances. 

Vivres  estoyent  courts  au  duc  de  Bourgongne  :  tel- 
lement qu'un  petit  pain  y  valoit  trois  patars  (0,  et  un 
pot  de  vin  dix  patars  :  et  ne  mengeoyent  les  povres 
gens  que  prunes  et  fruits  (car  c'estoit  la  saison)  dont 
la  courance  se  prit  en  Tost  :  et  y  moururent  beau- 
coup de  noz  gens  :  et  le  duc  de  Bourgongne  le  plus- 
souvent  se  présentoit  à  la  bataille,  à-l'encontre  du 
connestable  de  France  :  mais  les  François  se  tenoyent 
serrés  en  leur  vile  :  et  n'estoyent  pas  conseillés  d'eux 
aventurer.  Ce  pendant  un  marchand  de  Tlsle,  nommé 
Gantois,  envoya  à  monsieur  de  Bourgongne  certain 
nombre  de  chariots,  chargés  de  biscuit  :  et  donna,  en 
pur  don ,  et  biscuit  et  charroy  :  et  fit  iceluy  biscuit 
grand  confort  à  l'ost. 

Apres  avoir  demouré  douze  jours  devant  Rouen,  le 
duc  de  Bourgongne  se  conseilla  (veu  qu'il  ne  pouvoit 
finer  de  la  bataille)  qu'il  se  retrairoit  :  ce  qu'il  fit,  à 

(0  htpatar  valoit  qualre  deniers. 

moult-belle  ordonnance  :  et  relira  contre  Amiens  : 
mais  le  connestable  faisoit  tousjours  ses  diligences,  et 
tellement,  qu'il  se  boutoit  tousjours  es  viles  :  dont  le 
duc  de  Bourgongne  pouvoit  peu  profiter  :  et,  à  l'abor- 
der qu'il  fit  devant  Amiens,  il  y  eut  une  grande  e'car- 
mouclie,  d'une  part  et  d'autre  ,  et  plusieurs  gens 
morts,  François  et  Bourgongnons. 

En  ce  temps  estoit  venu,  devers  le  duc,  Nicolas, 
fils  du  duc  Jehan  de  Calabre,  en  intention  d'avoir  ma- 
dame  Marie,  fille  du  duc  Charles,  en  mariage  :  et, 
pour  dire  le  vray,  il  y  eut  des  promesses  faictes  par 
l'ordonnance  du  duc  Charles  :  et  certes  il  avoit  un 
bon  esquadre  de  gens-d'armes,  et  bien  en  poinct  :  et 
acompaigna  le  duc  de  Bourgongne  en  toute  celle  raze, 
et  mesmement  devant  Rouen  :  et,  après  que  le  duc  de 
Bourgongne  eut  livre  son  ëcarmouche ,  grosse  et 
fiére,  devant  Amiens,  il  se  retira  contre  ses  pais  :  et 
fit  un  gros  logis  à  Falvy  sur  Somme,  où  il  demoura 
assez  longuement  :  et,  pendant  ce  temps,  parle  moyen 
et  enhort  d'un  nommé  Anthoinc  du  Monet  (qui  es- 
toit  fort  privé  dudict  fils  de  monsieur  de  Calabre) 
iceluy  délibéra  de  s'en  retourner  en  ses  pais  :  et  dé- 
mancha congé  au  duc  de  Bourgongne  :  et  ne  fut  pas 
acordé  du  premier  jour  :  car  le  duc  de  Bourgongne 
avoit  des  imaginations,  et  mesmement  des  promesses 
faictes  entre  luy  et  sa  fille  :  et  tellement  pratiqua,  que 
ledict  fils  de  monsieur  de  Calabre  quila  toutes  pro- 
messes, à  luy  faictes  par  la  fille  du  duc  :  et  renouvel- 
lérent  autres  aliances  :  et  ain.i  se  départirent  :  et  le 
duc  de  Bourgongne  tira  à  Peronnc,  et  en  ses  pais  :  et 
ordonna  ces  douze  cens  lances  par  les  frontières  :  et, 
de  ma  part,  jo  fu  logé  à  Roye,  el  à  Mondidicr  :  et 

avoye,  à  chacun  d'iceux  lieux,  cinquante  liomme^- 
d'armes  :  lesquels  le  duc  fit  tresbien  payer  et  conten- 
ter, ensemble  tout  le  surplus  des  douze  cens  lances  :  et 
ainsi  se  menoit  la  guerre  guerroyable,  de  toutes  pars  : 
et  le  duc  de  Bourgongne  retourna  à  Arras  :  et  manda 
ceux  de  Hainaut  :  et  assembla  ses  douze  cens  lances  au- 
tour de  luy  :  et  puis  reraarcha  en  pais,  querant  tous- 
joui  s  la  bataille  contre  le  roy  de  France  :  mais  le  roy 
ne  monstroit  voulonte'  de  combalre.  Le  duc  se  tira  à 
Lyons  en  Santers  :  et  là  fit  un  gros  logis  de  gens-d'ar- 
mes, et  un  camp,  que  l'on  appela  le  camp  d'honneur  : 
et  tousjoursse  pre'sentoit  pour  la  bataille  :  mais  il  per- 
doitle  temps:  car  nul  n'estoit  délibère'  de  le  combatre. 
En  ce  temps  (0  un  sommelier  de  corps  du  duc, 
nomme'  Jehan  de  Boschuse,  fut  mande'  par  le  roy  de 
France  :  et  par  le  congé'  du  duc  y  ala,  et  tant  parle- 
mentèrent ensemble,  et  fît  ledict  de  Boschuse  tant 
d'alees  et  de  venues,  que  le  duc  asseura  le  Roy  :  et  le 
Roy  vint  à  Peronne,  avcques  le  duc  :  et  en  cedict 
temps  Fevesque  de  Lie'ge,  cousin  germain,  et  beau- 
fre're  du  duc,  et  le  signeur  d'Imbercourt,  messire  Guy 
de  Brimeur  (lequel  messire  Guy  esloit  lieutenant  du- 
dict  monsieur  le  duc,  en  toute  la  terre  de  Lie'ge,  et 
comte  de  Los)  lindrent  un  parlement  en  la  vile  de 
de  Tongres  :  et,  durant  ce  parlement,  aucuns  Liégeois 
s'assemble'rent,  et  par  nuict  entre'rent  à  Tongres,  et 
prirent  l'evesque  de  Liège,  et  le  signeur  d'Imbercourt  : 
et  fut  ledict  signeur  d'Imbercourt  prisonnier  au  si- 
gneur de  Hautepanne  :  et  ainsi  traitla  ledict  d'Imber- 
court, que  ledict  de  Hautepanne  ne  l'emmena  pas 
prisonnier  :   mais  il  promit  de  se  rendre  prisonnier 

\')  En  ce  temps  ■  Ccmines  place  cet  événement  en  i4S8. 

audict  de  Hantepanne,  à  certain  jour,  qui  fut  limité 
entre  eux  :  et,  au  regard  des  Liégeois,  ils  traittérent 
bien  leur  evesque  :  mais  ils  gouvernoyent  et  condui- 
soyent  ses  affaires  à  leur  plaisir  et  voulonte'. 

Le  Roy  estant  au  chasteau  dePeronne,  le  duc  de 
Bourgongne  tint  un  parlement  aveques  son  chance- 
lier, et  aucuns  des  chevaliers  de  l'ordre,  et  autres  :  et 
disoit  le  duc  de  Bourgongne,  que  le  Roy  luy  avoit 
promis  d'aler  en  sa  personne  aveques  luy,  pour  re- 
couvrer et  reconquérir  l'evesque  de  Lie'ge,  et  le  si- 
cneur  d'Imbercourt  :  et  que  sans  faute  il  ne  feroit 
point  de  conscience  de  contraindre  le  Roy  a  faire  ce 
qu'il  luy  avoit  promis  :  et  de  ceste  matie're  fut  grand 
débat  et  grande  question  entre  eux  :  et  disoyent  les 
anciens  et  notables  chevaliers,  qu'il  avoit  fait  venir  le 
Roy  à  sa  seurete',  et  grande  charge  seroit  à  la  maison 
de  Bourgongne,  si  le  Roy  avoit  de'tourbier  sur  cest 
asseurement  :  et  le  duc  respondoit  tousjours,  «  H  le 
«  m'a  promis  :  et  il  le  me  tiendra.  » 

Le  chancelier,  messire  Pierre  de  Goux,  persua- 
doit  tousjours  que  monsieur  de  Bourgongne  jurast  la 
paix,  qui  estoit  escrite ,  et  qu'il  avoit  promis  une 
fois  de  jurer,  et  le  Roy  et  mondict  signeur  :  mais  le 
duc  ne  vouloit  entendre  à  la  paix,  que  préalablement 
il  ne  fust  seur  que  le  Roy  luy  tiendroit  ce  qu'il  luy 
avoit  promis  :  et  fut  la  conclusion  telle,  que  lesdicts 
signeurs  iroyent  devers  le  Roy,  pour  sçavoir  son  in- 
tention :  et  ne  retint  mondict  signeur,  aveques  luy, 
que  moy  seulement  :  et  devez  sçavoir  que  le  Roy  avoit 
bien  ouy  les  aigres  paroles,  que  disoit  le  duc  Charles  : 
et  n'estoit  pas  sans  peur,  ne  sans  effray  :  et,  quand 
les  chevaliers  furent  venus,  ils  pratiquèrent  qu'il  se 

déclairast  pour  aler  à  Liège,  comme  il  avoit  promis  : 
et  il  pratiqua  que  la  paix  fust  jurée  entre  eux,  selon 
qu'elle  avoit  este  pourparlee.  Si  revindrent  querre  le 
duc  les  signeurs  de  Charny,  de  Crequi ,  et  de  la  Roche  : 
et  menèrent  le  duc  devers  le  Roy  :  qui  n'estoit  pas 
bien  asseuré  de  ses  besongnes  :  et,  si  tost  qu'il  veit 
entrer  le  duc  en  sa  chambre,  il  ne  peut  celer  sa  peur  : 
et  dît  au  duc,  «  Mon  frère,  ne  suis  je  pas  seur  en 
«  vostre  maison,  et  en  vostrepaïs?  »  Et  leducluy  res- 
pondit,  (c  Ouy,  Monsieur  :  et  si  seur,  que,  si  jevoyoye 
«  venir  un  trait  d'arbaleste  sur  vous,  je  me  mettroye 
«  au-devant  pour  vous  guarantir.  »  Et  le  Roy  luy  dît, 
«  Je  vous  mercie  de  vostre  bon  vouloir  :  et  veuil  aler 
<s  où  je  vous  ay  promis  :  mais  je  vous  prie  que  la  paix 
«  soit  des  maintenant  jurée  entre  nous  ». 

L'on  fît  aporter  le  bras  Sainct  Leu  :  et  là  jura  le 
roy  de  France  la  paix  entre  luy  et  le  duc  de  Bour- 
gongne  :  et  ne  se  pouvoit  saouler  de  se  fort  obliger 
en  ceste  partie  :  et  le  duc  de  Bourgongne  jura  ladicte 
paix,  et  promit  de  la  tenir  et  entretenir  envers  et 
contre  tous.  Le  Roy  et  le  duc  dejeusne'rent  :  et  puis 
monte'rent  à  cheval,  pour  tirer  contre  Lie'ge  :  et  pas- 
se'rent  par  le  Quesnoy  :  oii  le  duc  festeya  le  Roy 
moult-grandement  :  et  tirèrent  contre  Namur  :  et, 
eux  là  venus,  firent  marcher  leurs  gens-d'armes  con- 
tre le  pais  de  Liège,  et  contre  la  cité  :  que  les  Liégeois 
avoyent  renforcée  à  leur  pouvoir. 

Le  duc  manda  Philippe  Monsieur,  de  Savoye,  le 
mareschal  de  Bourgongne  ,  le  si;^neur  d'Imbercourt , 
et  autres  :  mais  ledict  signeur  d'Imbercourt  n'y  peut 
venir:  car  il  estoit  blecè  en  un  piè,  d'une  coulevrine  : 
et  là  fut  conclusion  prise,  que  le  dimenche  suyvant, 

au  son  d'une  bombarde,  chacun  tireroit  à  l'assaut: 
ce  qui  fut  faict,  et  bien  entretenu  :  et  ceUiy  dimen- 
che,  au  poinct  du  jour,  la  bombarde  tira  :  et  courut 
chacun  à  l'assaut  de  son  coslé  :  et  mesmes  le  signeur 
d'Imbercourt,  tout  ainsi  blecé  qu'il  estoit,  se  fit  por- 
ter par  hommes  en  une  bie'ie  de  bois,  armé  de  toutes 
pie'ces,  et  Tespee  nue  au  poing  :  et  vouloit  bien 
monstrer  qu'il  estoit  lieutenant  du  duc  de  Bour- 
gongne,  en  tout  le  pais  de  Lie'ge. 

Le  Roy  et  le  duc  marche'rent  de  leur  costé,  pour 
venir  à  l'assaut  :  mais  monsieur  de  Bourgongne  ne 
voulut  souffrir  que  le  Pvoy  se  mist  en  ce  danger  :  et 
luy  pria  de  demourer,  jusques  il  le  manderoit  :  et 
j'ouy  que  le  Roy  luy  dît,  «  Mon  fre're ,  marchez  avant: 
«  car  vous  estes  le  plus- heureux  prince,  qui  vive.  « 
Et  prestement  le  duc  entra  dedans  la  vile,  et  gens- 
d'aimes  de  tous  costés.  Mais  je  reviendray  au  signeur 
d'Imbercourt ,  et  à  ce  qui  luy  avint  celuy  jour. 

Vous  estes  bien  recors  que  îe  signeur  d'Imbercourt 
estoit  prisonnier  du  signeur  de  Hautepanne,  et  avoit 
promis  de  se  rendre  à  Hautepanne  :  dont  il  n'y  avoit 
plus  que  trois  jours  à  venir.  Ainsi  luy  prit,  et  Dieu 
le  voulut,  qu'à  celuy  assaut  ledict  Hautepanne  fut 
tué  :  et  ne  tiouva  plus  le  signeur  d'Imbercourt,  qui 
luy  calengcast  (0  sa  foy  :  et  par  ce  moyen  fut  quite 
et  aquité  de  sa  foy  et  prison. 

Les  Liégeois  s'enfuirent  par  le  pont  de  Meuse  :  et 
demoura  la  vile  de  Liège  en  la  main  du  duc  de 
Bougongne  :  et  le  roy  de  France  (qui  portoit  en  son 
chapeau  la  croix  Sainct-Andrieu)  entra  en  Liège  i'^) 

(0  Calen^east  :  réclamât,  dcmauclàl. —  {*}  Entra  en  Lif'ge  :  celle 
ville  fut  privée  le  3o  octobre  i  \69. 

tout  asseurément  :  et  crioit,  Vive  Bour^ongne  :  et 
commença  le  pillage  de  toutes  parts  (  ^-ui  fut  grand) 
et  le  duc  de  Bourgongne  se  bouta  en  l'église,  pour 
sauver  les  reliques  :  et  trouva  aucuns  archers,  qui 
y  faisoyent  pillage  :  et  en  tua  deux,  ou  trois,  de  sa 
main  :  et  le  Roy  se  tira  en  l'hostel  du  duc  :  et  cha- 
cun se  logea,  pour  garder  son  butin  :  et  ainsi  fut  la 
cité  de  Lie'ge  prise  d'assaut,  et  pillée  de  tous  coste's  : 
et,  quand  la  chose  fut  refroidie,  le  duc  se  retira  ' 
devers  le  Roy  :  et  firent  grand'  che're  l'un  à  l'autre  : 
et  le  duc  de  Bourgongne  fit  faire  justice  de  plusieurs 
mauvais  garsons ,  et  nomme'ment  de  ceux  ,  qui 
avoyent  esté  cause  de  la  mort  de  Jehan  le  Char- 
pentier. 

Apres  avoir  demouré  cinq  ou  six  jours  en  la  vile 
de  Liège,  le  Roy  parla  à  monsieur  de  Bourgongne, 
pour  soy  retirer  en  son  royaume.  Ce  que  le  duc  luy 
acorda  libéralement  :  et  le  fit  conduire  jusquesà  Nos- 
trc-Dame  de  Liesse,  par  le  signeur  des  Cordes,  et  par 
le  signeur  d'Emerics  :  et  le  Tendemain,  après  la  messe,  il 
appela  iceux  :  et  en  leur  présence  fit  le  roy  nouveau 
serment,  sur  l'image  de  Nostre-Dame,  qu'il  tien- 
droit  la  paix,  ne  jamais  n'entreprendroit  aucune,  chose 
contre  la  maison  de  Bourgongne  :  et  s'en  retourna 
le  Roy  en  son  royaume,  et  les  signeurs  des  Cordes  et 
d'Emeries  s'en  revindrent  à  Liège  devers  leur  maistre; 

Le  duc  depescha  à  Liège  ses  ambassadeurs,  pour 
aler  en  Bretaigne,  pour  signifier  à  monsieur  de  Berry, 
et  au  duc,  ce  qui  avoit  esté  faict  :  car  par  celle  paix 
le  duc  de  Berry  devoit  estre  comte  de  Champaigne  et 
de  Brie  :  et  sembloit  qu'on  luy  avoit  bien  a.^seuré 
son  faict  :  veu  qu'il  estoit  en  Champaigne ,  et  au 
10.  19 

plus-pres  du  duc  de  Bourgongne,  pour  en  avoir  se- 
cours et  aide,  si  besoing  en  avoit  :  mais  monsieur  de 
Berry  ne  voulut  point  tenir  cet  apointement  :  ains 
marchanda  avec  le  Boy  son  frère,  pour  estre  duc  de 
Guienne  :  ce  qui  luy  fut  libéralement  acordé  :  dont 
depuis  il  mourut  piteusement,  par  soy  trop  ficT  au 
Boy  son  frëre.  Ainsi  fut  ceste  paix  faicte  entre  le  roy 
de  France  et  le  duc  de  Bourgongne  :  dont  tous  les  pais 
furent  moult-re'jouis. 

CHAPITBE  III. 

Comment  le  duc  Charles  de  Bourgojigne  assiégea  la 
vile  de  Nuz  :  et  comment  il  s'en  retourna  par  ap- 
poinctementj  faict  avec  l'Empereur, 

TosT  après  se  meut  dissension  et  débat  entre 
l'archcvesque  de  Coulongne  ,  et  le  chapitre  de  la 
grand'eglise.  Cestuy  archevesque  estoit  fre're  du  comte 
Palatin,  de  la  maison  de  Bavie're,  et  prochain  parent 
du  duc  de  Bourgongne ,  à  cause  de  sa  grand  me'i  e  : 
et  fut  requis  (0  le  duc  de  Bourgongne,  d'aide,  par 
son  cousin  Tarchevesque  de  Coulongne  :  et  le  duc 
(qui  ne  demandoit  que  d'entretenir  et  empleyer  ses 
gens-d'armes)  luy  acoida  libéralement  :  et,  pour 
commencer  sa  guerre ,  il  mit  le  sie'ge  devant  Nuz  :  qui 
est  une  vile  bonne  et  forte,  assise  sur  le  Bin.  En  ce 
temps  les  Lombards  et  Italiens  vindrent  au  service  du 
duc  de  Bourgongne  :  et  estoyent  conduits  par  le  comte 

(0  Et  fut  requis  :  ceci  arriva  en  i474- 

de  Campobasse,  par  Jaques  Galiot,  par  Troilus,  et 
par  les  deux  frères  de  Lignane  :  et  se  tira  le  duc  à 
Pierrefort,  pour  veoir  iceux  gens-d'armes  :  et  certes 
il  y  avoit  une  belle  puissance  d'homii) es-d'armes,  et 
tresbonne  enfanterie,  selon  la  coustume  d'Italie.  Le 
duc  recueillit  ses  gens-d'armes  :  et  se  lira  contre  Nuz  : 
où  il  mit  le  siège,  comme  dict  est. 

Entre  le  Rin  et  la  vile  avoit  une  isle  :  qui  ne  se 
pouvoit  lors  passer,  que  par  le  Rin  :  et  là  je  vey  une 
épreuve,  que  firent  les  Italiens  :  car  ils  entreprirent, 
montes,  arme's,  et  bardes,  la  lance  sur  la  cuisse,  de 
passer  le  Rin,  et  d'entrer  en  icelle  isle,  et  la  con- 
quérir par  icelle  épreuve  :  et  en  ve'rite'  iceux  bommes- 
d'armes  firent  bien  leur  devoir  :  car  ils  se  gette'rent 
libéralement,  une  grosse  flotte,  en  la  rivière  du  Rin  : 
mais  le  Rin  estoit  si  roide  et  si  fort  à  iceluy  endroit, 
qu'ils  ne  peurent  leur  emprise  fournir  :  et  en  y  eut 
de  morts  et  de  noyés  :  dont  ce  fut  dommage  :  car  il 
y  avoit  de  gentils  iiommes-d'armes.  Toutesfois,  par 
commandement  du  duc,  ils  se  retire'rent,  au  mieux 
qu'ils  peurent  :  et  me  sembla  celle  épreuve  procéder 
de  grand  bardement. 

Ainsi  fut  ie  siège  mis  devant  Nuz  :  et  ceux  de  Cou- 
longne  renforcèrent  Nuz  de  bons  gens -d'armes  :  et 
passoyent  le  Rin  en  petis  bateaux  :  et  n'y  pouvoit  on 
reme'dier  :  car  le  duc  et  ses  gens  estoyent  nouveau- 
venus  à  ce  siège  :  parquoy  il  falut  qu'il  endurast  ce 
renforcement  :  toutesfois  à  force  de  bras  fît  aporter 
tant  de  terre,  qu'il  sécha  le  Rin  du  costè  de  l'isle  : 
et  entra  en  ladicte  isle,  à  puissance  :  et  prestement 
furent  faicts  tranchis  :  oti  se  pouvoyent  couvrir  les 
gens-d'armes  bourgongnons  :  et  garda  ladicte  isle  à 

^9- 

son  profit.  Le  duc  feit  tourner  deux  rivie'res  :  et  logea 
ses  gens  au  long  des  rivie'res  perdues,  encloant  son 
est  :  et  mesmes  y  logea  les  Liégeois  :  que  l'evesque 
du  Liège  avoit  amenés  au  service  dudict  duc  :  et  ainsi 
fut  Nuz  assiégé  de  toutes  pars  :  et  estoit  le  siège  bien- 
étofé  de  toutes  choses.  Il  y  avoit  liosteleries,  jeux  de 
paumes  et  de  billes,  cabarets,  tavernes,  et  toutes 
choses,  que  l'on  sceut  demander. 

Le  siège  dura  par  tous  les  mois  de  l'an  :  et  fut  le 
plus  beau  siège  et  le  mieux-élofé  de  toutes  choses,  que 
l'on  veit  pieça.  Les  Lombards  du  comte  de  Campo- 
basse  perdirent  un  trenchis  (que  les  Alemans  gai- 
gnèrent  sur  eux)  et  en  y  eut  beaucoup  de  morts  et 
de  tués  :  et  le  duc  fut  moult  mal-content,  contre  les 
Lombards  :  et  entreprit  de  leur  faire  regaigner  ce 
qu'ils  avoyent  perdu  :  mais  il  n'estoit  pas  conduisable. 
En  ce  temps  je  fu  envoyé  pour  ravitailler  la  vile  de 
Lints  (qui  estoit  en  grande  nécessité)  et  me  bailla  le 
duc,  pour  renfort,  le  viscomte  de  Soissons,  neveu  de 
monsieur  de  Moreul  :  qui  menoit  une  bonne  l)ande 
d'archers  à  pié.  Il  me  bailla  environ  cent  hommes- 
d'armes  italiens  :  et  si  me  bailla  messire  Philippe  de 
Bergues,  qui  menoit  et  conduisoit  cent  lances  :  et  en 
celuy  païs  (qui  estoit  hors  de  nostre  congnoissance) 
nous  fusmes  conduits  par  messire  Evrard  de  la  Marche  : 
qui  nous  livra  les  vivres  et  les  chevaux,  pour  porter 
le  ravitaillement  de  Lintz,  comme  dit  est  :   et  une 
froide  matinée  nous  nous  trouvasmes  sur  la  montaigne 
d'un  vignoble,  où  nous  tinsmes  conseil  qu'il  estoit  de 
faire.  Le  signeur  de  Haremberch  (qui  nous  avoit  fait 
venir)  ne  nous  osoit  aventurer  :  et  toutesfois  nous 
voulions  faire  et  essayer  ce,  pourquoy  nous  estions 

tenus  :  et  sur  le  poinct  du  jour  nous  mena  messire 
Evrard  sur  une  haute  montaigne  :  duquel  lieu  Ton 
pouvoit  voir  la  vile  de  Lints  (qui  sied  de  l'autre  costé 
du  Rin  )  et  si  pouvoit  on  voir  la  puissance  de  l'em- 
pire, là  logée,  et  qui  tenoit  le  siège  devant  ledict 
Lintz  :  et  d'un  coste'  y  avoit  une  vile  ,  et  de  l'autre  y 
avoit  un  vilage. 

En  ladicte  vile  estoit  logé  l'evesque  de  Trêves,  et 
sa  puissance  :  et  en  ce  gros  vilage  estoit  logée  la  puis- 
sance du  duc  de  Zasse  :  mais  il  n'y  estoit  point  en 
personne.  Pource  que  nous  ne  vismes  nulles  assem- 
blées entre  la  vile  et  le  vilage,  nous  prismes  conclusion 
de  descendre  :  et  fut  ordonne'  que  le  signeur  de  Sis- 
tain,  à  tout  un  nombre  de  cranequiniers,  descendroit 
le  premier  (pource  qu'il  sçavoit  le  païs)  etfaloit  des- 
cendre par  une  vigne,  au  plus-près  du  cliasteau.  Le 
viscomte  de  Soissons  descendit  après,  à  tout  les  ar- 
chers à  pie  :  et,  selon  qu'ils  descendoyent ,  ils  se 
mettoyent  en  bataille.  Je  descendy  pour  le  tiers,  à 
tout  six  vingts  hommes-d'armes.  Messire  Philippe  de 
Bergues  descendit  pour  le  quart,  à  tout  cent  hommes- 
d'armes  :  et  puis  descendirent  les  Italiens  en  deux  es- 
quadres,  c*:  en  moult-belle  ordonnance  :  et  puis  des- 
cendirent les  vivres,  chacun  cheval  chargé  de  blé,  ou 
de  farine,  et  un  homme,  qui  menoit  chacun  cheval 
par  la  bride  :  et  ainsi  marchasmes  contre  Lints  :  où 
nous  trouvasmes  des  bateaux ,  qui  prestement  pas-> 
scrent  noz  vivres  en  la  vile  de  Lints  (car  le  passage 
estoit  plus-près)  et  prestement  les  gens-d'armes  ale- 
mans  de  la  vile,  et  du  vilage  ennemis,  coururent  aux 
armes  :  et  y  eut  de  grandes  écarmouches  d'une  part 
et  d'autre  :  et,  tandis  que  les  ecarmoucheurs  se  ba- 

toyent,  les  vivres  passoyent  la  rivière,  comme  dit 
est  :  et  deçà  Teaue  avoit  un  gros  boulovart ,  que  les 
Alemans  avoyent  fait  pour  garder  la  rivière  :  et  ce 
jour  là  estoyent,  dedans,  les  bourgeois  d'Audrenac, 
et  leurs  voisins.  Noz  gens-de-pié  perceurent  ledict 
boulovart  :  et  de  premier  sault  le  vindrent  assaillir  : 
mais  ils  furent  reboutés  :  et,  ainsi  que  noz  dicts  gens- 
de-pie'  se  reliroyent  d'entre  iceux  du  boulovart,  par 
inconvénient  le  fru  se  bouta  en  la  poudre  d'une  cou- 
levrine  :   qui  fit  tantost  un  grand  effray  parmy  le 
boulovart  :  et  cuiflérent  noz  gens  que  ceux  du  bou- 
lovart eussent  brûle'  toute  leur  poudre.  Si  retourna 
chacun  celle  part,  en  criant,  à  lassant,  à  l'assaut: 
et  en  peu  d'heure  fut  le  boulovart  gaigné  d'assaut,  et 
tue'  dedans  plus  de  cent  ou  six  vingts  hommes  de  def- 
fense.  Noz  archers  trouve'rent  audict  boulovart  bon 
vin  de  Rin,  et  largement  :  et  ne  les  pouvoit  on  re- 
tirer de  la  mangeoire  :  et  ainsi  fut  le  boulovart  gaigné  : 
et  tousjours  s'entretenoit  l'écarmouche,  grosse  et  pla- 
niére,  entre  les  deux  forts  :  et,  à  la  plus  grande  dili- 
gence qu'il  estoit  possible,  je  retiray  ceux  du  boulovart  : 
et  y  eut  chevaliers  faicts,  et  une  tresbelle  besongne. 

En  la  vile  de  Lints  entra  raessire  Lancelot  de  Bar- 
lemont  :  qui  leur  aporta  argent  pour  leurs  soudes ,  leur 
mena  vivres  comme  vous  avez  ouy,  et  les  renforça  de 
gens  et  d'artillerie  :  et  autre  secours  ne  leur  pouvions 
faire  :  et  messire  Evrard  passa  l'eaue,  pour  parler  et 
acourager  ceux  de  la  vile  :  mais  rien  n'y  valut  :  caries 
gens  de  l'Empereur  entrèrent  en  ladicte  vile,  à  demy 
en  parlcmc^ntant  :  et  fut  ladicte  vile  pillée,  et  mise  à 
saqucment,  si-tost  que  nous  fusmes  élongnés  du  heu. 
Les  Alemans  du  duc  de  Zasse  avoyent  gaigné  la 

montaigne,  par  où  nous  estions  passes  :  mais,  à  nostre 
retour,  nous  regaignasmes  le  passage  sur  eux,  et  y  eut 
de  belles  armes  faictes  ;  et  se  retira  chacun  en  son 
quartier,  et  sous  son  enseigne  :  et  remontasmes  la  mon- 
taigne,  comme  nous  estions  venus  :  et  ne  perdismes, 
la  grâce  Dieu,  nul  homme  :  et  nous  en  retournasmes 
sains  et  saufs  celny  soir,  cliacun  gésir  en  son  logis  :  et 
pource  que  nous  ouismes  dire  que  messire  Guillaume 
d'Arembech  avoit  contresiegé  les  gens  du  duc  de  Bour- 
gongne  par  l'autre  costé  de  la  rivière  du  Rin,  et  bat- 
toyent  noz  gens  d'artillerie,  nous  en  alasmes  le  l'en- 
deraain  malin  ,  et  retournasmes  devers  le  duc,  en  bon 
vouloir  de  luy  faire  service.  Mais  ledict  messire  Guil- 
laume s'abusoit  :  car  le  duc  de  Bourgongne  avoit 
meilleure  artillerie,  et  meilleurs  canons,  que  n'avoit 
ledict  messire  Guillaume  :  et  ainsi  retourna  chacun  en 
son  logis  :  et  ne  demoura  gue'res,  depuis  nostre  par- 
tement,  que  nous  fusmes  avertis  que  ceux  de  Lints 
avoyent  perdu  leur  vile,  et  que  les  Alemansy  estoyent 
entres,  et  y  moururent  beaucoup  de  noz  gens. 

Ainsi  fut  la  vile  do  Lints  ravitaillée,  et  puis  prise  : 
et  nous  sceut  le  duc  moult-grand  gré  de  la  diligence  et 
exécution ,  que  nous  avions  faicte  :  et  ne  demoura 
guéres  qu'un  débat  se  meut  aux  logis,  entre  les  An- 
gloiset  les  Italiens  :  et,  à  la  vérité',  les  Anglois  avoyent 
le  pire  :  car  toutes  les  nations  se  joindoyent  avec  les 
Italiens.  Mais  le  duc  de  Bourgongne  chevaleureuse- 
ment,  TespKîe  au  poing,  se  mit  entre  deux,  etappaisa 
le  débat  :  qui  estoit  bien  dangereux. 

Or  pour  le  vous  donner  à  entendre,  ce  siège  de  IVuz 
dura  par  tous  les  mois  de  Tan,  si-planteureux  de  tous 
vivres  et  de  tous  biens,  que  l'on  y  estoit  comme  en 

une  bonne  vile  :  et  y  trouvoit  on  draps  de  toutes 
sortes,  espices  pour  me'decines,  et  toutes  choses  qu'on 
peut  demander.  L'artillerie  baloit  les  murailles  :  et 
souvent  y  avoit  de  grandes  e'carmouclics.  Les  a  proches 
faisoyent  si-pres  les  uns  des  autres,  qu'il  n'estoit  jour 
qu'ils  ne  combatissent.  Les  Alemans  vindrenl  loger  à 
Uquerocq,  un  chasteau,  qui  est  à  un  quart  de  lieue 
de  la  vile  de  Nuz,  et  appartient  au  bastard  de  Guel- 
dres  :  et  là  chargement  un  las  de  païsans  leur  faisant 
porter  chacun  deux  bissacs,  l'un  plein  de  poudre  et 
l'autre  de  sel  :  et  les  envoye'rent  gettcr  entre  les  mu- 
railles et  les  douves  :  et  ceux  de  la  vile  les  tire'rent  de- 
dans :  et  firent  grand  joye  de  leur  venue  (car  ils 
avoyent  nécessite')  et  fut  ce  ravitaillement  faict  par 
inconve'nient,  et  par  un  grand  froid  :  et  estoit  venu  le 
roy  de  Dannemarch ,  acompaigné  de  quatre  ducs, 
pour  parler  au  duc  de  Bourgongne,  et  pour  pacifier 
le  débat,  qui  estoit  entre  l'Empereur  et  le  duc  :  et  luy 
ala  le  duc  au-devant,  bien  une  lieue  :  et  fut  si-tard, 
quand  les  gens-d'armes  revindrent  en  leur  logis,  que 
le  guet  en  valut  beaucoup  moins  :  et  entre'rent  dedans 
la  vile  lesdicts  ravitailleurs,  par  un  quartier,  qui  n'es- 
toit  ne  clos  ne  fourny  de  gens-d'armes  :  et  ainsi  fut  ce 
ravitaillement  :  qui  recula  fort  les  aproches,  qu'avoit 
fait  le  duc  de  Bourgongne  :  car  à  ce  siège  furent  les 
rivie'res  de'tourne'es  (comme  j'ay  dict)  et  faictes  grandes 
baluresde  bombardes,  grandes  mines,  pour  aprocher 
la  muraille,  tranchis,  roulans,  et  engins,  bastides,  et 
bastillons,  et  toutes  choses,  dont  on  se  peut  deviser, 
ou  aviser,  pour  meltre  une  vile  à  sugcltion  :  et  sans 
nulle  fiiute  celle  vile  eust  este'  prise  par  le  duc,  si  ne 
fust  pour  trois  points. 

Le  premier,  par  le  ravitaillement  dessusdict  :  le  se- 
cond, par  les  eaues,  qui  vindrent,  et  noyèrent  ce  dont 
le  duc  avoit  fortifié  en  celle  année  :  et  le  tiers  fut  par 
la  venue  de  l'Empereur  :  qui  descendit  le  Rin,  à  bien 
soixante  mille  hommes  :  et  certes  l'Empereur,  et  tous 
les  princes  de  l'empire,  voire  les  communs  et  les  paï- 
sans,  cstoyent  tous  pour  le  chapitre  de  Coulongne,  et 
à  rencontre  de  leur  evesque,  excepte'  le  duc  de  Bour- 
gongne  seulement,  et  le  comte  Palatin  :  qui  monstra 
petit  semblant  d'aider   son  fre're.   Ainsi  l'Empereur 
descendit  devant  Nuz  :   et  tousjours  costoyoyent  la 
livie're  du  Rin  :  car  il  faut  aux  Alemans  grand  vic- 
tuaille  et  grand  mangeaille  :  et  n'eust  peu  l'ost  de 
l'Empereur  estre  fourni,  se  n'eust  esté  que  vivres  leur 
venoyent  par  la  rivière  du  Rin,  tant  de  Coulongne, 
comme  de  Zoux  :   et  se  fortifia  l'Empereur  en  son 
camp,  et  tous  les  princes  se  logèrent  aveques  luy  :  et 
là  estoit  le  marquis  de  Brandebourg  (qui  estoit  le  pil- 
lier,  et  le  grand  conseil  de  l'armée  de  fEmpereur)  et 
si  y  estoit  le  duc  de  Zasse,  moult-beau  jeune  prince, 
et  recommandé  par  tous  ceux,  qui  le  congnoissoyent: 
et  le  duc  de  Bourgongne,  par  un  matin,  éleva  son 
armée,  et  vint  ferir  sur  l'ost,  et  sur  le  logis  de  l'Em- 
pereur :  et  y  fut  le  desroy   si-grand,  qu'il  falut  la 
bannière  de  l'aigle  mettre  aux  champs  :  laquelle  por- 
toit  le  duc  de  Zasse,  comme  mareschal  de  l'empire. 

Toutesfois  le  duc  de  Bourgongne  n'entra  point  au 
camp  de  l'Empereur  pour  celle  fois  :  mais  l'artillerie 
y  fit  de  grans  outrages  :  et  mesmes  perça,  de  part  en 
part,  les  chariots  de  l'Emjîereur  :  dont  il  se  mécon- 
tenta fort.  Sur  le  jour  furent  de  grandes  armes  faictes 
à  la  chace  des  Alemans  :  qui  furent  poursuyvis  par 

messire  Josse  de  Lalain ,  et  par  le  signeur  de  Cbante- 
raine,  un  moult-vaillant  chevalier,  de  l'ordre  de  Ro- 
des :  et  entre'rent  iceux  pesle-mesle  dedans  le  Rin  : 
et  fut  faict  desdicts  Alemans  grande  discipline  celuy 
jour  :  et  dura  celle  écarmouche  jusques  à  la  nuict, 
que  chacun  se  tira  en  son  quartier  :  et  tous  les  jours 
estoyent  les  écarmouches  entre  les  deux  logis,  si- 
grandes,  que  souvent  Tevesque  de  Milan,  le  signeur 
d'Imbercourt,  et  autres  ambassadeurs,  ne  pouvoyent 
passer  par  le  milieu  de  l'écarmouche  :  et  faloit  sou- 
vent parler  aux  ecarmoucheurs  d'une  part  et  d'autie, 
pour  faire  cesser  les  écarmouches,  jusques  iceux  am- 
bassadeurs seroyent  passés.  Longuement  dura  ce  par- 
lement :  et  en  fin  de  compte  fut  conclu,  que  le  duc 
de  Bourgongne,  se  léveroit  de  devant  Nuz,  et  que 
l'Empereur  delogeroitde  son  camp,  et  que  tous  deux 
à  une  fois  se  delogeroyent,  et  partiroyent  de  leurs  lo- 
gis, et  se  retireroit  l'Empereur  en  l'empire,  et  le  duc 
de  Bourgongne  en  ses  pais  :  et  ainsi  fut  faict  d'une 
part  et  d'autre  :  et  fut  le  delogement  (0  faict  de  de- 
vant Nuz  :  et  se  retira  l'Empereur  contre  l'empire,  et 
le  duc  de  Bourgongne  en  ses  pais. 

(»)  Et  fut  le  delogement  :  le  siège  de  Nuz  fui  levé  le  3i  mai  i475.  L. 

CHAPITRE  IV. 

Du  mariage  du  duc  Charles  de   Bour^gongne  j   ai^ec 
Madame  Marguerite  d' i  orch  _,  sœur  du  roj  d'An- 
gleterre :  et  des  magnificences  _,    qui   lors  furent 
faictes  en  la  maison  de  Bourgongne, 

En  ce  temps  (0  Fevesque  de  Salsbery,  et  Thomas 
Vaguant  (qui  avoyent  tousjours  mené  le  mariage  de 
monsieur  de  Bourgongne  et  de  madame  Marguerite 
d'Yorcli,  sœur  du  roy  d'Angleterre)  retourne'rent  de- 
vers le  duc  :  et  luy  aporte'rent  le  traité  du  mariage, 
tel  que  le  duc  de  Bourgongne  le  demandoit  :  et  ainsi 
fut  jour  et  temps  pris,  pour  faire  les  noces  en  la  vile 
de  Bruges  :  qui  furent  les  plus-l)elles  noces,  où  je  me 
suis  trouvé  de  mon  temps  :  et  ne  me  puis  passer  de 
de  mettre  par  escrit,  et  incorporer  en  ces  presens 
Mémoires,  les  pompes.  Tordre,  et  la  manière  de  faire 
desdictes  noces  :  et  commenceray  à  la  lettre,  que  j'en 
escrivy  à  Gilles  du  Mas,  maistre-d'hostel  de  monsieur 
le  duc  de  Bretaierne. 

Gilles  du  Mas,  maistre-d'hostel  de  treshaut  et  tres- 
puissant  prince,  monsieur  le  duc  de  Bretaigne,  mon 
trescher  sire  et  frère,  à  vous  je  me  recommande, 
tant  et  de  si-bon  cueur,  comme  je  puis.  Pource  qu'en 
celle  haute  et  triomphale  maison,  oii  vous  estes  en 
estât,  pour  avoir  charge  de  conduire  les  grandes  festes 
et  recuillottes  des  princes  et  princesses,  quand  elles 

t';  En  ce  temps  :  Charles  épousa  la  princesse  d'Angleterre  en  j4^^' 

surviendront,  je  ne  sçay  si  en  la  noble  feste  des  noces 
de  monsieur  le  duc  de  Bourgongne  pourroit  avoir 
aucune  chose,  dont  la  mémoire  vous  peust  servir  en 
temps  et  en  lieu  ,  fay  recueilly  grossement ,  et  selon 
mon  lourd  entendement ,  ce  que  j'ay  veu  en  ceste 
dicte  feste,  pour  le  vous  envoyer,  vous  priant,  tant 
comme  je  puis,  que  pareillement  me  veuillez  avertir  des 
nobles  estats  et  hautes  œuvres,  qui  surviendront  en 
vostre  quartier,  et  que  nous  puissions  tousjours  de- 
meurer si-bons  amis,  et  si-familiers  ensemble,  comme 
il  appartient  à  deux  nobles -hommes,  d'un  estât  et 
office,  en  deux  fraternelles,  aliees,  et  amies,  nobles- 
maisons  :  et  je  prie  à  Dieu  qu'il  vous  doint  joye  de 
vostre  dame,  et  ce  que  vous  desirez. 

Au  regard  de  moy,  pour  parler  en  gros,  et  de  ce, 
dont  par  nécessité  je  ne  me  puis  passer  d'escrire,  au 
regard  du  grand  nombre  de  navires,  richement  e'tofees 
et  garnies  de  gens -d'armes,  que  le  roy  d'Angleterre 
mit  sus,  et  envoya,  pour  amener  madame  Margue- 
rite, "sa  sœur,  par  deçà,  et  de  la  descente  que  ma- 
dicte  dame  fît  à  l'Escluse,  je  m'en  passe,  pour  abré- 
ger escripture,  et  venir  au  gros  de  ma  matie're. 

Madicte  dame  et  sa  compaignie  arrivèrent  à  l'Escluse, 
par  un  samedy  vingtcinqie'me  jour  de  juing  :  et,  le 
l'endemain,  madame  la  duchesse  de  Bourgongne,  mère 
de  monsieur  le  duc  d'alors,  madamoiselle  de  Bour- 
gongne ,  aveques  elle  madamoiselle  d'Argueil ,  et  plu- 
sieurs autres  dames  et  damoiselles,  alle'rent  visiter  et 
veoir  madicte  dame  INIarguerite  :  et  n'y  demoure'rcnt 
que  la  disnee  seulement  :  et,  au  regard  que  madicte 
dame  la  duchesse  fit,  elle  fut  tant  joyeuse  d'avoir  vcu 
celle  belle  dame,  et  congnu  ses  mœurs  et  ses  vertus, 

qu'elle  ne  se  pouvoit  saouler  d'en  dire  les  Liens, 
qu'elle  y  avoit  veus  :  et  demoura  aveques  madicte 
dame  Marguerite ,  de  la  part  de  madame  la  duchesse, 
monsieur  le  comte  de  Charny,  et  madame  la  com- 
tesse, sa  femme,  messire  Jehan  de  Ruhempre',  et  mes- 
sire  Claude  de  Toulongeon,  et  plusieurs  autres  dames 
et  damoiselles,  et  gentils-hommes,  pour  recueillir  les 
estrangers  et  estrange'res  d'Angleterre  :  qui  cstoyent 
venus  à  tresbelle  compaignie  :  et  y  avoyent  ledict 
comte  et  comtesse  este'  envoye's  ,  pour  recuillir  ma- 
dicte dame,  à  la  descente  du  bal  eau.  Ce  qu'ils  firent 
bien  et  notablement  :  et  ne  bougèrent  d'aveques  elle, 
jusques  à  ce  qu'elle  vinst  à  Bruges  :  comme  cy-apres 
vous  pourrez  voir  et  entendre. 

Le  l'endemain,  que  madame  la  duchesse  fut  reve- 
nue devoir  madicte  dame  Marguerite,  monsieur  de 
Bourgongne  se  relira  au  lieu  de  l'Escluse,  à  petite 
compaignie  :  et  entra  par  derrière,  dedans  le  chas- 
teau  :  et,  après  qu'il  eut  soupe,  se  partit,  à  tout  six 
ou  sept  chevaliers  de  l'ordre  seulement  :  et  vint  assez 
secrètement  à  l'hostel  de  madicte  dame  Marguerite  : 
combien  qu'elle  en  estoit  avertie,  et  s'estoit  acom- 
paignce  des  plus  gens-de-bien  de  sa  compaignie  : 
comme  du  signeur  d'Escalles  ,  frère  de  la  royne  d'An- 
gleterre, et  de  plusieurs  autres  nobles  Anglois  :  qui 
estoyent  venus  à  celle  feste.  A  l'arrivée  ,  et  quand  ils 
se  veirenl  l'un  l'autre,  ils  se  feirent  moult -grand 
honneur  :  et  puis  s'assirent  sur  un  banc  :  où  ils  de- 
visèrent longuement  ensemble  :  et,  après  plusieurs 
devises,  monsieur  l'evesque  de  Salsbery  (qui  tous- 
jours  avoit  mené  ceste  matière)  se  vint  mettre  à  ge- 
noux entre  eux  deux,  et  les  mit  en  plusieurs  gracieux 

devis  :  et  assez  tost  après  vint  monsieur  le  comte  de 
Charny  :  qui  dît  telles  parolles  ,  «  Monsieur ,  vous 
«  avez  trouvé  ce,  que  vous  avez  tanf  quis,  et  désiré  : 
«  et,  puis  que  Dieu  vous  a  amené  ceste  noble  dame 
a  au  port  de  salut,  et  à  vostre  désir,  il  me  semble 
«  que  vous  ne  devez  point  départir,  sans  monstrer  la 
«  bonne  affection  que  vous  avez  à  elle,  et  qu'à  ceste 
«  heure  vous  la  devez  fiancer ,  et  luy  faire  pro- 
«  messe.  » 

Mondict  signeur  respondit  qu'il  ne  tiendroit  pas 
à  luy  :  et  l'evesque  de  Salsbery  dît  à  madame  Mar- 
guerite le  propos  en  quoy  ils  estoyent,  et  ce  que 
monsieur  desiroit  de  sa  part,  luy  demandant  qu'elle 
en  vouloit  faire  :  laquelle  luy  respondit  que  pour 
ceste  cause,  et  non  autre,  Tavoit  envoyée  le  roy 
d'Angleterre,  son  frère,  pardeça,  et  que  ceste  chose, 
laquelle  le  Roy  luy  avoit  commandée ,  elle  esloit 
preste  de  faire  et  acomplir  :  et  sur  ce  propos  les 
prit  l'evesque  par  les  deux  mains,  et  les  fiança  :  et 
ainsi  se  partit  pour  ceste  fois  mondict  signeur,  et 
Tendemain  s'en  retourna  à  Bruges. 

Madicte  dame  Marguerite  demoura  audict  lieu  de 
l'Escluse ,  jusques  à  l'autre  samedi  suy vant  :  et  fut  en- 
cores  visitée  par  mondict  signeur  :  et,  ledict  samedi, 
furent  les  bateaux  richement  parés,  pour  conduire  et 
mener  madicte  dame  au  lieu  du  Dan  (0  :  auquel  lieu 
elle  fut  receue  honnorablement ,  et  en  grand  joye, 
selon  le  cas  et  la  faculté  d'icelle  petite  vile.  Le  l'ende- 
main,  qui  fut  troisième  de  juillet,  mondict  signeur 
le  duc  de  Bourgongne  et  de  Brabant  se  partit,  à  privée 
compaignie,  entre  quatre  et  cinq  heures  du  malin  : 

(*)  Dan  ,  lisez  Dam. 

et  se  tira  au  lieu  du  Dan  :  où  il  trouva  madicte  dame 
Marguerite  et  sa  compaignie,  pre'paree  et  avisée  de  le 
recevoir ,  comme  il  estoit  ordonné  :  et  là  mondict  si- 
gneur  Tespousa  comme  appartenoit,  par  la  main  de 
l'evesque  de  Salsbery  dessusdict  :  et,  après  la  messe 
chantée,  mondict  signeur  s'en  retourna  en  son  liostel 
à  Bruges  :  et  croy  que,  tandis  que  les  autres  céré- 
monies se  firent,  il  feit  provision  de  dormir,  comme 
s'il  eust  à  faire  aucun  guet ,  ou  escoute ,  pour  la  nuict 
avenir. 

Tantost  après  se  rendirent,  au  lieu  du  Dan,  mon- 
sieur Adolf  de  Gle'ves,  signeur  de  Ravastain,  monsieur 
d'Argucil  ,  monsieur  de  Cliasteau-guion  ,  monsieur 
Jaques  de  Sainct-Pol,  monsieur  de  Koussy,  monsieur 
de  Fiennes,  messire  Jehan  de  Luxembourg,  le  comte 
de  Nanso  ('),  messire  Baudoin,  bastard  de  Bour- 
gongne,  et  tant  d'autres  chevaliers,  et  nobles-hommes, 
que  trop  longue  chose  seroit  de  les  racompter  :  et, 
eux  avoir  fait  la  révérence  à  madicte  dame,  la  nou- 
velle duchesse,  madicte  dame  entra  en  une  littiére, 
ricliement  parée  de  chevaux  ,  et  de  couverture  de 
riche  drap  d'or  :  et,  au  regard  de  sa  noble  personne, 
elle  estoit  vestue  d'un  drap  d'or  blanc  ,  en  habit  nup- 
tial, comme  il  appartient  en  tel  cas  :  et  sur  ses  che- 
veux avoit  une  riche  couronne  :  et,  au  regard  du 
colier  et  du  fermail ,  elle  en  estoit  richement  et  pom- 
peusement parée  :  et  après  elle  avoit  tréze  haquenees 
blanches,  enharnachees  de  drap  d'or  cramoisy  :  dont 
les  deux  estoyent  en  main,  au  plus  près  de  sa  littiére  : 
et  sur  les  autres  estoyent  montées  les  dames  d'An- 
gleterre,  qu'elle  avoit  amenées   en   sa  corapaignie. 

(')  Nanso  j  lisea  Nassau. 

Apres  icelles  haquenees  venoyent  cinq  chariots ,  ri- 
cliement  couverts  de  drap  d'or  :  dont  au  premier  es- 
toit  la  ducliesse  de  Nolfolck  :  qui  estoit  une  moult- 
Lelle  dame  d'Angleterre  :  laquelle  estoit  venue  pour 
acompaigner  et  amener  madicte  dame  pardrça  :  et 
aveques  elle  estoyent  madame  d'E^caUes,  madame  la 
comtesse  de  Cliarny  ,  madame  la  vidamesse  d'Amiens , 
et  non  plus.  Aux  autres  chariots  estoyent  plusieurs 
dames  et  damoiselles,  tant  Angloises,  comme  autres: 
et,  puis  qu'il  me  vient  à  point,  je  nommeray  partie 
desdictes  dames  angloises,  qui  vindrent  pour  amener 
madicte  dame  :  et  premièrement  madicte  dame  la  du- 
chesse de  Nolfolck  ,  secondement  madame  d'Escalles , 
madame  de  \Villebi ,  une  tresbelle  vefve ,  madame  de 
Cliton ,  madame  de  Strop,  madamoiselle  Leonor,  et 
plusieurs  autres  dames  et  damoiselles  ,  jusques  au 
nombre  de  quarante,  ou  cinquante  femmes. 

En  tel  estât  marcha  madicte  dame  ,  depuis  le  Dan 
jusques  à  la  porte  de  Bruges,  que  l'on  dit  la  porte 
Saincte  Croix  :  et,  au  regard  du  grand  nombre  des 
princes,  chevaliers,  et  escuyers,  nobles-hommes,  et 
nations,  qui  iceluy  jour  rencontre'rent  madicte  dame, 
richement  vestus,  et  empoint  (0,  je  m'en  passe  pour 
abréger  :  pource  que  je  veuil  venir  a  l'ordre,  comme 
ils  entrèrent  en  ladicte  vile.  Mais  toutesfois  suis  je 
contraint  de  ramenlcvoir  un  noble  chevalier  zeelan- 
dois  :  qui  à  celle  heure  et  entrée  avoit  six  chevaux ,  cou- 
vers  de  parcure  de  drap  d'or,  d'orfaverie,  de  drap  de 
soye,  et  de  campancs,  tresrichement ,  nomme' Adrian 
de  Borsele,  signeur  de  Bredam  :  lequel  pour  deux 
causes  je  ramentoy    en  cest  article.   La  premie're  , 

(*)  Empoint  :  fui:>aut  bonne  couicnance. 

pource  qu'il  fut  le  mieux  empoint  à  ceste  entrée.  La 
seconde ,  pource  que ,  par  la  voulonté  de  Dieu ,  le 
mecredy  après  il  trépassa,  à  Tocasion  d'une  maladie 
d'une  jambe  :  dont  ce  fut  dommage  :  et  fut  moult 
regretté  de  la  sis^neurie. 

A  celle  porte  de  Saincle  Croix  furent  les  ordon- 
nances faictes  :  et  marchèrent  par  ordonnance  ceux, 
qui  acompaignérent  la  noble  espouse ,  en  la  manière 
qui  s'ensuit,  sans  y  rien  oublier.  Premièrement  tous 
les  gens-d'eglise  et  collèges,  acompaignans  les  eves- 
ques,  abbés,  et  prélats,  qui  furent  ordonnés  à  porter 
les  reliques  ,  et  conduire  les  processions  ,  et  qui 
avoyent  attendu  longuement  madicte  dame  à  icelle 
porte ,  marchèrent  les  premiers ,  et  par  ordre ,  et  à 
l'ouvert  ,  tellement  qu'entre  deux  pouvoyt  marcher 
l'ordonnance  et  la  compaignie,  ainsi  qu'elle  venoit. 

Les  premiers,  qui  marchoyent  par  ordonnance, 
estoyent  le  bailly  et  escoutette  de  Bruges  :  et  après 
eux  venoyont,  deux  à  deux,  les  gentils-hommes  de 
l'hostel  des  princes  et  signeurs,  qui  n'estoyent  point 
de  la  retenue  et  ordonnance  de  monsieur  le  duc  :  et 
après  iceux  venoit  un  gentilhomme,  capitaine  des 
archers  de  monsieur  le  bastard  de  Bourgongne,  et 
douze  archers  apies  luy  ,  vestus  de  palletotz  d'orfa- 
verie  blanche,  à  un  grand  arbre  d'or  devant  et  der- 
rière :  qui  sigiiifioit  le  pas  de  l'arbre  d'or,  que  mon- 
sieur le  bastard  commença  celuy  jour  ,  et  maintint 
celle  feste ,  dont  cy  après  sera  faicte  mention. 

Apres  iceux  archers  marchoyent  les  gentilshommes, 

deux  à  deux,  de  l'hostel  de  mondict  signeur,  puis  les 

chambellans,  et,  après,  les  signeurs  du  sang  :   qui 

furent  à  moult-grand  nombre  :  et  furent  tous  vestus 

des  robes  et  pareures  de  mondict  signenr  :  qui  furent 
telles,  que  les  escuyers  avoyent  robes  de  drap  de 
damas  noir,  et  pourpoints  de  satin  cramoisi.  Les  chefs 
d'office  avoyent  longues  robes  de  satin  noir,  figuré,  et 
pourpoints  de  satin  figuré  ,  cramoisi  :  et  les  cheva- 
liers et  gens-de-conseil  avoyent  longues  robes  de  ve- 
lours noir,  et  pourpoints  de  velours  cramoisi  :  et  les 
serviteurs  et  varlets  de  la  maison,  tous  vestus  de  drap 
noir  et  violet ,  et  pourpoints  de  camelot.  Que  vous 
diroye  je  ?  Tant  et  si-largement  donna  Monsieur ,  de 
drap  de  soye  et  de  laine,  pour  ceste  pareure,  qu'il 
cousta  plus  de  quarante  mille  francs  :  et  cerles  il 
faisoit  beau  voir  marcher,  en  ordonnance,  les  che- 
valiers et  gentils-hommes,  vestus  de  ceste  pareure. 

Apres  iceux  du  sang  marchoyent  toutes  manières 
d'instrumens ,  par  ordre  (qui  estoyent  de  diverses 
nations)  et  après  iceux  venoyent  clairons,  menés- 
triers,  et  trompettes,  tant  anglois,  comme  bourgon- 
gnons,  qui  se  faisoycnt  moult  ellbrcément  ouyr  :  et 
après  venoyent  ofllciers- d'armes  de  divers  pais,  à 
grand  nombre  :  dont  il  en  y  avoit  vingt  quatre  por- 
tans  cotteS'd'armes.  A.pres  iceux  venoyent  six  archers, 
portans  la  couronne  d'or  sur  l'ospaule  :  qui  estoyent 
des  archers  de  la  couronne  du  roy  d'Angleterre  :  et 
avoyent  chacun  une  longue  flèche  en  la  main  :  et  après 
iceux  venoit  Madame  en  sa  litliére  :  comme  j'ay  dit 
devant.  Au  costé,  deçà  et  delà  ladicte  littiére,  tenant 
la  place  large,  estoyent  les  deux  capitaines  des  archers 
de  monsieur  le  duc  :  c'est-à-scavoir  monsieur  de  Ro- 
simbas  ,  et  messire  Philippe,  bastard  do  la  Viévilc, 
aconipaignés  de  vingt  archers  de  corps  seulement,  et 
habilles  de  pallctots  d'orfaverie.  Ceux  là  furent  à  pie  : 

et  avoyent  leurs  vouges  :  et  gardoyent  (comme  dict 
est)  la  littiére,  de  la  presse,  et   que  le  peuple  n'y 
aprochast  :  et,  au  regard  de  la  littiére,  elle  estoit  ri- 
chement adexlree.  Car  des  Bourgongnons  estovent  à 
pie  les  chevaliers  de  la  Toison  d'or,  richement  vestus 
et  parés,  les  uns  vestus  de  drap  d'or,  les  autres  d'or- 
faverie  moult-richement  :  et  estoit  en  chef  messire 
Adolf  de  Cléves,  cousin  germain  de  monsieur  de  Bour- 
gongne,  puis  monsieur  le  bastard  de  Bourgongne, 
monsieur  le  comte  de  Charny,  monsieur  de  Grequi, 
monsieur  de  la  Vére,  monsieur  d'Auxi,  messire  Symon 
de  Lalain,  messire  Plùlippe  Pot,  signeur  de  la  Roclie, 
messire  Philippe  de  Crevecueur,  signeur  des  Cordes, 
messire  Jaques  de  Sainct-Pol,  signeur  de  Richebourg, 
et  généralement  tous  les  chevaliers  de  l'ordre,  qui  se 
trouvèrent  là  :  et,  du  costé  des  Anglois,  avoit  beaucoup 
de  gens-de-bien  à  pié,  tenans  la  litière  :  et,  pource 
qu'ils  me  viennent  à  point,  je  deviseray  les  noms  des 
gens-de-bien  envoyés  pour  conduire  Madame,  pardeça. 
Là  estoit,  en  chef,  monsieur  le  comte  d'Escalles, 
frère  de  la  royne  d'Angleterre,  messire  Jehan  d'On- 
devile  son  frère,  l'un  des  fds  de  monsieur  de  Talbot, 
fière  de   la  duchesse  de  Nolfolcq,  messire  Thomas 
de   Mongomeri  ,   messire  Jelian   Havart,   le   signeur 
d'Acres,  maistre  Jehan  Don,  maistre  Thomas  Vagan, 
maistre  Salengier,  maistre  Jehan  Auperre,  et  moult 
d'autres  chevaliers  et  gentils-hommes,  dont  je  ne  sçay 
les  noms  :  et  pouvoyent  estre  jusques  au  nombre  de 
quatre  vingts  à  cent  nobles  :  qui  toute  la  feste  furent 
très-bien  empoinct,  et  richement  vestus  ;  mais  tous 
ceux  cy  n'estoyent  point  à  pié  au  tour  de  ladicte 
littiére,  sinon  dix  ou  douze,  premiers  nommés. 

r^o. 

Apres  ladicte  littiére  avoit  encores  six  archers  de 
la  couronne,  habillés  comme  les  premiers  :  et  certes 
c'estoyent  beaux  hommes,  et  bien  empoint  :  et  après 
iceux  venoyent  les  haquenees  et  chariots,  dames  et 
damoiselles,  en  tel  estât  et  ordonnance,  que  les  ay 
une  fois  devisees. 

Apres  la  compaignie  des  dames  venoyent  les  am- 
bassadeurs, tant  prélats,  que  chevaliers,  qui  estoyent 
là,  chacun  tenant  le  degré  de  son  maistre  :  et  furent 
ordonnés,  pour  les  acompaigner,  monsieur  le  chan- 
celier de  Bourgongne,  et  le  conseil  de  la  maison.  Là 
estoyent  Tevesque  de  Salsbery,  Tevesque  de  Mets  , 
Tevesquede  Verdun,  Tevesque  de  Cambray,  l'evesque 
d'Utrech,  l'eves^^ue  de  Tournay,  un  chevalier  de  par 
le  roy  d'Arragon,  trois  ou  quatre  chevaliers,  clercs, 
et  gentils-hommes  de  par  le  comte  Palatin,  et  moult 
d'autres,  dont  ne  me  souvient  :  et,  après  iceux,  ve- 
noyent les  nations,  par  ordre  :  qui  marchoyent  en  la 
manière,  qui  s'ensuit. 

Les  Vénitiens  marchoyent  les  premiers  :  et  estoyent 
eux,  et  leurs  serviteurs,  tous  à  cheval,  les  maistrcs 
vestus  tous  de  velours  cramoisi,  et  les  varlets  de  drap 
veimeil  :  et  devant  eux  avoyent  cinquante  hommes 
à  pié  vestus  de  vermeil ,  chacun  tenant  une  torche 
en  la  main.  Apres  venoyent  les  Florentins,  lesquels 
avoyent  devant  eux  soixante  torches,  portées  par 
soixante  hommes  à  pié,  vestus  de  bleu  :  et,  après  les 
torches,  faisoyent  marcher  quatre  pages,  l'un  après 
l'autre,  sur  quatre  destriers  :  et  lesdicts  pages  avoyent 
pourpoints  de  drap  d'argent ,  et  mantelines  de  velours 
cramoisi  :  et  les  chevaux  estoyent  couverts  de  salin 
bianc,  bordes  de  velours  bleu.  Devant  les  marchands 

florentins  marclioit  Thomas  Portunaire,  chef  de  leur 
nation,  vestu  comme  les  conseillers  de  monsieur  le 
duc  (car  il  estoit  de  son  conseil)  et  après  luy  mar- 
clîoyent  dix  marchans,  deux  à  deux,  vestus  de  satin 
noir  figuré,  et,  après,  dix  facteurs,  vestus  de  satin 
noir  simple,  et  tous  avoyent  pourpoints  cramoisi  :  et 
après  eux  avoit  vingtquatre  varlets  à  cheval ,  tous 
habi'le's  et  vestus  de  bleu.  Apres  marchoyent  les  Es- 
pagnarts  (0  qui  estoyent  trente  quatre  marchands  à 
cheval,  vestus  de  damas  violet  :  et  avoit  chacun  mar- 
chand son  page  à  pie  devant  luy,  tous  pareils,  vestus 
de  pourpoints  de  satin  noir,  et  de  jaquettes  de  ve- 
lours cramoisi  :  et  faisoyent  lesdicts  Kspaignarts  porter, 
devant  eux,  soixante  torches,  par  soixante  hommes  à 
pie,  vestus  de  violet  et  de  verd.  Apres  iceux,  venoyent 
les  Genevois  (^)  qui  faisoyent  aler  devant  eux,  une 
belle  fdle  à  cheval,  repre'sentant  la  pucelle ,  fille  du 
Roy,  que  sainct  George  guarantit  du  dragon  :  et 
sainct  George  venoit  après,  armé  de  toutes  armes, 
son  cheval  couvert  de  damas  blanc,  et  une  croix  de 
velours  cramoisi  :  et  ladicte  pucelle  estoit  vestue  de 
damas  blanc,  et  son  cheval  couvert  de  velours  cra- 
moisi :  et,  après  celle  histoire,  suyvoyent  trois  pages, 
vestus  de  damas  blanc,  et  leurs  chevaux  de  damas 
violet  :  et  puis  suyvoyent  les  marchands  genevois, 
jusques  au  nombre  de  cent  et  huict ,  tous  vestus  de 
drap  violet.  Et  après  venoyent  les  Ostrelins  :  lesquels 
estoyent  cent  et  huict  à  cheval ,  vestus  de  robes  de 
violet,  et  plusieurs  fourrées  de  gris  :  et  avoyent  six 
pages,  vestus  de  satin  violet,  robes  de  damas  blanc, 
et  leurs  chevaux  housses  de  damas  violet  :  et  faisoyent 
(0  Espagnarls  :  Espagnols.  —  W  Génsvois  :  Génois. 

lesdicts  Ostrelins  porter,  devant  eux,  soixante  torches, 
les  hommes  portans  icelles  aussi  vestus  de  violet. 
.  En  tel  ordre,  et  en  telle  ordonnance,  entra  ma- 
dicte  dame  en  sa  vile  de  Bruges  :  et  faut  commencer 
à  réciter  les  personnages,  qui  furent  monstres  en  sa 
joyeuse  venue  :  et,  au  regard  des  rues,  elles  furent 
tendues  tresrichement,  de  drap  d'or  et  de  soye,  et 
de  tapicerie  :  et,  quant  aux  histoires,  j'en  recueilly 
dix  en  ma  mémoire.  La  premie're  fut  comme  Dieu 
acompaii^na  Adam  à  Eve,  en  Paradis  terrestre.  La  se- 
conde ,  comment  Cleopatra  fut  donnée  en  mariage 
au  roy  Alexandre  :  et  ainsi  s'entretenoyent  les  his- 
toires au  propos,  jusques  l'on  vint  devant  Thostel  de 
Monsieur. 

Devant  ledict  hostel  avoit  un  riche  tableau,  tout 
peint  d'or  et  d'asur  :  au  milieu  duquel  avoit  deux 
lions  éleve's,  tenans  un  escu  armoye'  des  armes  de 
monsieur  de  Bourgongne  :  et  à  l'entour  dudict  ta- 
bleau avoit  douze  blasons  des  armes  des  pais  de  mon- 
dict  signeur,  tant  des  duchés,  que  des  comtés  :  et  au- 
dessus  du  tabernacle  estoit,  h  un  des  costés,  sainct 
Andrieu,  et  à  l'autre  sainct  George  :  et  au  dessous 
dudict  tableau  estoyent  les  fusils,  pour  devise,  et  le 
mot  de  raondict  signeur,  qui  dît.  Je  Vay  cmprins. 
Deçà  et  delà  dudict  tableau  avoit  deux  archers,  riche- 
ment  peints  et  élevés.  L'un  estoit  un  grec,  tirant  un 
arc  turquois  :  et  parmy  le  bout  de  son  trait  sailloit 
vin  de  Beaune,  autant  comme  la  feste  dura  :  et  de 
l'autre  costé  avoit  un  Alemand,  tirant  d'un  crannc- 
quin  :  et  par  le  bout  de  son  mattras  sailloit  vin  de 
Rin  :  et  tous  lesdicts  vins  toniboyent  en  deux  grans 
bacs  de  pierre  :  où  tout  le  monde  en  pouvoit  combler 

et  prendre  à  son  plaisir.  Dedans  la  court,  vers  Tespi- 
ceiie,  avoit  un  grand  pellican,  qui  se  donnoit  en  la 
poitrine  :  et,  en  lieu  de  sang  qui  en  devoit  partir,  en 
sailloit  ypocras  :  qui  tomboit  en  une  mande  d'osier, 
si  soubtivement  faicte,  que  rien  ne  s'en  perdoit,  mais 
en  pouvoit  chacun  prendre,  à  qui  ilplaisoit. 

Maintenant  reviendrons  à  la  descente  de  ceste  belle 
dame  :  laquelle  entra  dedans  la  court,  assez  près  de 
douze  heures  :  et  Madame,  la  mère  de  monsieur  de 
Bourgongne,  l'attcndoit  à  l'entrée  de  la  salle,  acom- 
paignee  de  madamoiselle  de  Bourgongne,  et  de  mada- 
moiselle  d'Argueil,  aveques  bien  cent  dames  et  da- 
moiselles  de  nom  :  et,  quand  ladicte  littiére  aprocha, 
madicte  dame  luy  ala  au-devant  :  mais  tantost  les  ar- 
chers de  la  couronne  (qui  estoyent  à  ce  ordonnes) 
prirent  la  littiére  sur  leurs  cols,  et  la  mirent  hors  des 
chevaux,  et  l'aporte'rent  pUis-avant,  au  devant  de  ma- 
dicte dame  :  et  puis  mirent  ladicte  littiére  à  terre  :  et 
là  fut  ladicte  littiére  de'couverte  :  et  vint  madicte  dame 
la  duchesse,  la  me're,  prendre  madicte  dame, sa  belle- 
fille,  hors  de  ladicte  littiére ,  et  l'emmena  par  la  main, 
à  son  de  trompes  et  de  clairons,  jusques  en  sa  cham- 
bre :  et  pour  le  présent  nous  tairons  des  dames  et  de 
la  chevalerie  ,  et  reviendrons  à  deviser  de  l'ordon- 
nance de  riiostel.  Pour  commencer  aux  communs 
offices,  à  la  cuisine  avoit  trois  cens  hommes,  à  la  saul- 
serie  quatre  vingts,  à  l'echansonnerie  et  panneterie, 
pour  chascune  soixante  hommes,  et  en  l'espiccrie 
quinze  ;  et  généralement  tous  les  offices  furent  fort 
fournis  de  gens. 

A  l'hostel  avoit  une  petite  salle  ordonnée  devant  la 
chapelle  (où  mangeoit  monsieur  de  Bourgongne  seu- 

lement)  et  auprès  d'icelle  salle  avoit  une  grand  salle 
(où  mangeoyenl  tous  les  chambellans)  et  plus -bas 
avoit  une  autre  plus  grande  salle,  où  niangeoyent  les 
maistres-d'liostel,  et  tout  le  commun  :  et  se  couvroit 
celle  salle  à  plusieurs  fois,  pour  le  grand  nombre  de 
gentils -hommes,  archers,  pages,  officiers- d'armes, 
trompettes,  menestriers,  et  joueurs  d'instrumens,  qui 
estoyent  à  icelle  feste.  Outreplus  avoit,  en  la  maison, 
sept  chambres,  ordonnées  pour  festeyer  les  estrangers  : 
dont  de  Tune  estoit  chef  monsieur  le  baslard  :  et  Ta- 
compaignoit  monsieur  de  la  Roche.  Les  autres  estoyent 
monsieur  Jaques  de  Sainct-Pol,  messieurs  d'Arcy,  de 
Crcqui ,  de  la  Gruthuse,  et  de  Bergues,  et  plusieurs 
autres,  qui  les  acompaignoyent  :  et  en  chacune  cham- 
bre y  avoit  maistre-d'hostel,  et  gens  ordonne's  pour  y 
servir  :  el,  pour  tenir  le  grand  estât,  fut  faicte  une 
s^lle  en  une  grande  place,  que  l'on  dit  le  jeu  de 
paume  de  la  court. 

Geste  salle  fut  faicte  hastivement  de  charpenterie, 
moult-grande,  moult-haute,  et  moult-spacieuse.  Elle 
estoit  enluminée  de  verrières,  si-bien  et  si-à-poinct, 
que  tous  disoyent  que  c'estoit  une  des  belles  salles, 
qu'ils  eussent  veue.  Ladicte  salle  estoit  tendue,  par 
liaut,  de  drap  de  laine, bleu  et  blanc,  et  par  les  coste's 
tapicee  et  tondue  d'une  riche  tapicerie ,  faicte  de 
riiistoire  de  Jason  :  où  estoit  compris  Tave'nement  du 
mistére  de  la  Toison  d'or.  Celle  tapicerie  estoit  toute 
d'or,  d'argent,  et  de  soye  :  et  ne  croy  pas  que  l'on  ait 
veu  si-grande  et  si-riche  tapicerie  ensemble.  Ladicto 
salle  fut  aidée  de  candélabres  de  bois  peints  de  blanc 
et  de  bleu  :  et  es  deux  bouts  de  ladicte  salle  pendoyent 
deux  chandeliers,  nioult-soublivemcnt  faicts  :  car  de- 

dansFartificede  chacun  pouvoit'estre  un  homme,  non 
veu.  Les  dessusdicts  chandeliers  estoyent  en  manière 
de  chasteaiix  :  et  les  pies  desdicts  chasleaux  estoyent 
hautes  roches  et  monlaignes,  moult  -  soubtivement 
faictes  :  et  par  les  chemins,  qui  tournoyoyent  au  tour 
desdictes  roches,  voyoit  on  divers  personnages  à  pie 
et  à  cheval,  hommes,  femmes,  et  diverses  bestes  (qui 
furent  raoult-bien  faicls,  et  soubtivement  )  et  le  dessous 
desdicts  cliandeliers  furent  chacun  de  sept  pièces  de 
miroir,  moult-giandes,  et  si-bien  composées,  que 
Ton  voyoit,  dedans  chacune  pie'ce,  tout  ce,  qui  se  fai- 
soit  dedans  ladicte  salle.  Lesdictes  montaignes  estoyent 
pleines  d'arbi  es,  d'herbes,  de  fueilles,  et  de  fleurs  :  et 
certainement  ils  furent  fort  prisés  et  regarde's  d'un 
chacun  :  et  furent  faicts  de  la  main  d'un  moult  subtil 
homme,  nonmiè  maistre  Jehan  Stalkin,  chanoine  de 
Sainct  Pierre  de  l'Isle  :  et  par  aucuns  jours  ledict 
Stalkin  fit  personnes  mettre  dedans  lesdits  chande- 
liers :  qui  faisoyent  virer  la  moitié  desdicts  chande- 
liers, aussi  dru  qu'un  moulin  à  vent  :  et  saillirent, 
hors  des  roches,  dragons,  gettans  feu  et  flamme, 
moult  estrangement  :  et  ne  voyoit  on  point  comment 
la  soubtiveté  se  conduisoit.  Au  bout  de  ladicte  salle, 
devant  la  grand'porte,  furent  faicts  deux  grans  hourds 
l'un  sur  l'autre,  moult-gentement  tapicés,  pour  mettre 
et  loger  les  dames  et  damoiselles,  qui  estoyent  venues 
pour  voir  la  feste,  et  se  tenoyent  comme  non-con- 
gnues. 

En  celle  salle  avoit  trois  tables  drecees  :  dont  l'une 
fut  au  bout  de  dessus,  traversant  à  potence  :  et  estoit 
la  table  pour  l'honneur.  Celle  table  estoit  plus-haute 
que  les  autres  :  et  y  m  on  toit  on  à  marches  de  degrés  ; 

et  tout  du  long  d'icelle  table  avoit  un  riche  ciel ,  et 
dossier,  si-grand,  qu'il  faisoit  tapis  au  banc,  tout  de 
tresriche  drap  d'or.  Aux  deux  coste's  de  ladicte  salle, 
tirantdu  long,  furent  les  autres  deux  tables  drecees, 
moult-bel  es  et  moult-longues,  et  au  milieu  de  ladicte 
salle  avoit  un  haut  et  riche  bulî'et,  faict  à  manière 
d'une  losange.  Le  dessous  dudict  buffet  estoit  clos  à 
manie're  d'une  lice,  et  tout  tapicé  et  tendu  des  armes 
de  monsieur  le  duc  :  et  de  là  en-avant  commençoyent 
marches  et  degre's ,  chargés  de  vaisselle  ;  dont  par  les 
plus-bas  estoit  la  plus  grosse,  et  par  le  plus-haut  es- 
toit  la  plus-riche  et  la  plus-mignote  :  c'esta.^çavoir  par 
le  bas  la  grosse  vaisselle  d'argent,  dorée,  et  par  l'a- 
mont estoit  la  vaisselle  d'or,  garnie  de  pierrerie  :  dont 
il  y  avoit  a  tresgrand  nombre.  Au-dessus  dudict  buffet 
avoit  une  riche  couppc,  garnie  de  pierrerie  :  et  par  les 
quarres  dudict  buffet  avoit  grandes  cornes  de  licorne, 
toutes  entie'res,  moult-grandes  et  moult-belles  :  et  de 
toute  la  vaisselle  de  la  pareure  dudict  buffet  ne  fut 
servi  pour  ce  jour  :  mais  avoyent  autre  vaisselle  d'ar- 
gent, de  pots,  et  de  tasses  :  dont  la  salle  et  les  cham- 
bres furent  servies  ce  jour  :  et  à  la  vérité',  monsieur  de 
Bourgongne  pouvoit  bien  servir  sa  feste  largement, 
en  vaisselle  d'argent  :  car  le  duc  Philippe  (  dont 
Dieu  ait  l'ame)  luy  en  laissa,  pour  provision,  plus  de 
soixante  mille  marcs,  ouvrés  et  prests  pour  servir. 

Les  tables  furent  noblement  couvertes  et  aprcs- 
tees  pour  disner  :  et  tantost  madame  de  Bourgongne, 
la  mère,  amena  la  noble  espouse,  sa  belle-fille  :  et 
fut  l'eaue  cornée  (0,  et  l'assiette  faicte,  telle  que  cy- 

(''>  Et  fut  Veauc  cornée  :  cl  Ton  sonua  de  la  corne  pour  invilrr  à  se 
IsHrer  les  mains. 

après  ensuit.  Uespouse  fut  assise  au  milieu  de  la  ta- 
ble :  et  auprès  d'elle,  à  la  main  dextre,  estoit  ma- 
dicte  dame  :  et  au  bout  de  la  table,  d*iceluy  costé, 
estoit  madamoiselle  de  Bourgongne  :  et  du  costé  se- 
nestre  fut  ordonnée  la  place  de  madame  la  duchesse 
de  Nolfolcli,  et  de  madamoiselle  d'Arguel  :  mais, 
pource  que  ladicte  duchesse  estoit  travaillée,  elle 
disna  ce  jour  en  sa  chambre  :  et  n'y  eut  d'iceluy  costë, 
que  madamoiselle  d'Arguel.  Derrie're  Tespousee  furent 
ordonnées  madame  la  comtesse  d'Escallcs,  et  madame 
la  comtesse  de  Charny,  pour  aider  à  supporter  l'es- 
pousee  :  comme  il  est  de  coustume  de  faire  en  tel 
cas.  Les  autres  tables  furent  pleines  de  dames  et 
damoiselles  ,  moult-richement  parées  et  vestues. 

Au  regard  du  service,  madame  la  nouvelle  duchesse 
fut  servie  d'eschançon  et  d'eî>cuyer- tranchant ,  et  de 
pannetier,  tous  Anglois,  tous  chevaliers,  et  gens  de 
grand'  maison  :  et  l'huissier  de  salle  cria.  Chevaliers^  à 
la  viamie  :  et  ainsi  ala  on  au  buffet  la  viande  quérir  : 
et  au  tour  du  buffet  maichoyent  tous  les  parens  de 
Monsieur,  et  tous  les  chevaliers,  tant  de  l'ordre,  que 
de  grand'  maison,  tous  deux  à  deux,  après  les  trom- 
pettes, devant  la  viande  :  puis  grand  nombre  d'offi- 
ciers-d'armes, leurs  cottes -d'armes  vestues  :  et  puis 
venoyent  tous  les  maistres-d'hostel,  tant  de  Monsieur, 
que  de  Madame  :  dont  le  dernier  estoit  messire  Guil- 
laume Bisse,  premier  maistre-d'hostel  :  lequel  avoit 
levé'  la  viande  au  buffet  :  et  après  venoit  le  pannetier  : 
et  le  suyvoyent  dix  ou  douze  chevaliers,  et  gens  de 
grand'  maison  :  qui  portoyent  la  viande  :  et  ne  vou- 
lut point  madame  la  duchesse,  la  me're,  pour  celuy 
jour  estre  servie  à  couvert  :  mais  laissa  l'honneur  à  sa 

belle- fille  :  comme  estoit  raison.  Or,  pour  abréger 
l'ordonnance  de  la  salle,  on  avoit  ordonné  quatre 
gentils-hommes,  et,  après  chacun  dix  gentils-hommes 
nommés  :  lesquels  quarante  quatre  servirent  la  salle 
de  viande  :  qui  me  sembla  tresdiligemment  servie  :  et 
fut  le  disner  servi  a  trois  fois  :  et  n'est  pas  à  oublier, 
que  toutes  les  salles ,  toutes  les  chambres ,  et  la  grande 
salle,  dont  je  parle,  furent  tous  servis  en  vaisselle 
d'argent. 

Les  signeurs  commis  ,  emmenèrent  les  signeurs  , 
chevaliers,  et  gentils- hommes  anglois,  parles  cham- 
bres :  et  en  un  lieu,  que  l'on  dit  la  gallerie,  disna 
le  légat,  acompaigné  des  ambassadeurs  des  roys  et 
des  princes ,  qui  Jà  estoyent ,  ensemble  de  tous  les 
evesques  de  celle  maison  :  et  disna  Monsieur  en  la 
salle,  pour  luy  ordonnée,  et  tous  ses  chambellans 
en  leur  reigle.  Qui  estoit  moult-belle  chose  à  voir  : 
pource  que  tous  estoyent  vestus  pareil,  de  la  livrée 
de  Monsieur  :  et  tous  les  serviteurs  de  mesmes ,  à 
leur  degré  :  et  ne  voyoit  on  homme,  parmy  leans  , 
que  vestu  de  velours  ,  et  grosses  cliaisnes  d'or,  à 
moult -grand  nombre  :  et  atant  se  taist  mon  escri- 
ture  du  disner ,  pour  revenir  à  la  jouste  et  au  pas 
de  l'arbre  d'or  :  qui  commença  celuy  jour  :  comme 
cy-apres  orrez. 

Le  disner  fut  faict  :  et  se  retraïrent  les  dames,  pour 
eux  aiser  en  leurs  chambres  ,  un  petit  :.  et  devez  savoir 
qu'il  y  eut  plusieurs  habillemens  changés  et  renou- 
velles :  et  puis  montèrent  en  leurs  chariots,  et  sur  leurs 
haquenees,  et  en  moult -grand'  pompe  et  triomphe 
vindrent  sur  les  rangs  :  et  tantost  après  vint  mon- 
sieur de  Bourgongne,  son  cheval  harnaché  de  grosses 

sonnettes  d'or,  et  luy  vestu  d'une  longue  rol)e  d'orfa- 
verie,  à  grandes  manches  ouvertes.  Ladicte  rol)e  es- 
toit  fourrée  de  moult-bonnes  martres  :  et  à  la  vérité 
ce  me  sembla  habillement  moult  princial  et  riche.  Ses 
chevaliers  et  gentils  -  hommes  l'acompaignoyent  à 
moult-grand  nombre  :  et  ses  archers  et  ses  pages  Fa- 
dextroyent  à  pië  :  et  ainsi  vint  descendre  devant 
rhostel,  qui  pour  luy  estoit  piéparé. 

La  place  de  la  jouste  fut  drecee  sur  le  marché  de 
Bruges  :  et  fut  toute  close,  qu'il  n'y  avoit  que  deux 
entrées  :  sinon,  pour  celuy  jour  seulement,  que  mon- 
sieur Adolf  de  Cléves  (  qui  devoit  ouvrir  et  commencer 
le  pas)  avoit  fait  faire  une  entrée,  au  droit  de  là  où  il 
se  devoit  armer  :  et,  pour  estre  mieux  averti  de  la 
cause  de  ceste  emprise,  monsieur  le  bastard  de  Bour- 
gongne  fonda  son  pas  sur  un  géant,  qu'un  nain  con- 
duisoit  prisonnier,  enchainé  :  dont  la  cause  de  sa  pri- 
son est  declairee  en  une  lettre  laquelle  lettre  un 
poursuyvant,  nommé  Arbre-d'Or  (qui  se  disoit  ser- 
viteur de  la  dame  de  l'isle  celée)  avoit  aportee  à  mon- 
sieur le  duc  :  et  aus^i  par  un  chapitre  baillé  à  mondict 
signeur. 

Au  regard  de  la  place ,  ordonnée  pour  la  jouste , 
à  l'entrée,  devers  la  chapelle  Sainct-Christofle,  estoit 
une  grande  porte,  peincte  à  un  arbre  d'or  :  et  y 
pendoit  un  marteau  doré  :  et  à  l'autre  bout,  à  Top- 
posite  ,  contre  Tiiostel  de  la  vile,  avoit  une  grande 
porte,  pareillement  à  l'arbre  d'or  :  et  ceste  porte 
estoit  faicte  à  tournelles,  moult -gentement  :  et  sur 
icelle  estoyent  les  clairons  de  mondict  signeur  le  bas- 
tard,  à  grandes  bannières  de  ses  armes,  et  vestus  de 
sa  livrée  (qui  fut  pour  ccluy  jour,  robes   rouges,  à 

petits  arbres  d'or,  mis  sur  la  manche,  en  signe  du 
pas)  et,  sur  les  deux  tours  de  ladicte  porte,  avoit 
deux  bannie'res  blanches  à  deux  arbres  d'or.  A  l'op- 
posite  des  dames,  du  costé  des  grandes  halles,  fut 
l'arbre-d'or  planté  :  qui  fut  un  moult-beau  pin,  tout 
doré  d'or,  exceptées  les  fueilles  :  et  d'empres  iceluy 
pin  avoit  un  perron,  à  trois  piliiers,  moult-gentement 
faict  :  où  se  tenoit  le  nain  ,  le  géant,  et  Arbre  -d'Or^ 
le  poursuyvant  :  par  qi-i  se  conduisoit  le  pas,  et  le 
mistére  de  la  jouste  :  et  à  l'encontre  dudict  pillier 
avoit  escrit  quatre  lignes,  qui  disoyent  ainsi, 

De  ce  perron  nul  ne  prenne  merveille. 
C'est  une  emprise,  qui  nobles  cueurs  reveille. 
Ou  service  de  la  tant  honnoree 
Dame  d'honneur,  et  de  l'Iàle  celée. 

Au  plus-près  dudict  perron  avoit  un  hourd  tapicé  : 
où  estoyent  les  juges,  commis  de-par  Monsieur,  pour 
garder  ledict  pas  en  justice  et  en  raison  :  et  furent 
ordonnés  premièrement  Thomas  de  Loreille ,  signeur 
d'Escoville,  ambassadeur  et  serviteur  de  monsieur  le 
duc  de  Normandie,  messire  Philippe  Pot,  signeur  de 
la  Roche,  messire  Claude  de  Toulongeon,  signeur  de 
la  Baslie  ,  et  messire  Robert ,  signeur  de  Miraumont, 
lieutenant  de  monsieur  le  mareschal  de  Bourgongne  : 
et  avec  iceux  estoit  le  roy-d'armes  de  la  Jarliére,  le 
roy-d'armes  de  la  Toison  d'or,  Bretaigne  le  heiaut, 
Constantin  le  héraut,  Bourgongne  le  héraut,  et  plu- 
sieurs autres  :  et  en  un  autre  hourd,  tenant  à  ceslui  là, 
estoyent  tous  les  roys-d'armes  et  hcraux  (  tant  est  ran- 
gers, comme  privés)  qui  estoyent  à  cesle  assemblée. 
Devant  le  hourd  des  juges  se  ferroyent  et  mesuroycnt 

toutes  les  lances  :  ne  de  tout  le  pas  ne  fut  lance  tenue 
pour  rompue,  qu'elle  ne  fust  mesurée  à  la  mesure  par 
lesdicts  juges,  ordonne's  :  ne  lance  courue  sans  me- 
sure :  mais  fut  le  droit  de  chacun  moult-bien  et  loyau- 
rnent  garde'  :  et  je  respon  que  j'accompaignay  lesdicts 
juges ,  tout  au  long  de  la  feste. 

Les  maisons,  les  tours,  et  tout  à  Tentour  desdictes 
lices,  tant  loing  comme  près,  tout  estoit  si  plein  de 
gens,  que  c'esloit  belle  cliose  avoir.  Mais,  puisque 
j'ay  devise'  de  la  manie're  de  la  place,  il  est  temps  que 
je  revienne  à  descrire  l'entrée  de  monsieur  de  Ravas- 
tain ,  et  celle  de  monsieur  le  bastard ,  chevalier  gar- 
dant l'Arbre-d'or  :  qui  pour  ce  jour  coururent,  et 
non  plus  :  et,  à  la  vérité,  Ton  doit  lege'rement  en- 
tendre qu'il  fut  tard  :  car  la  venue  de  l'espouse  fut 
longue,  et  le  disner  long,  et  pouvoit  estre  six  heures 
avant.  Comme  dessus  est  dict  ,  monsieur  de  Ravas- 
tain,  environ  six  heures,  arriva  à  la  porte  de  l' Arbre- 
d'or  (laquelle  il  trouva  close)  et  son  poursuyvant, 
nommé  Ravastain ,  la  cotte-d'armes  vestue  (qui  por- 
toit  le  blason  de  ses  armes)  heurta  trois  fois  d'un  mar- 
teau doré,  à  ladicte  porte  :  et  tantost  luy  fut  la  porte 
ouverte  :  et  vint  Arbre-d'or  le  poursuyvant,  ayant 
une  cotte-d'armes  blanche,  à  grans  arbres  d'or  :  et 
estoit  acompaigné  du  capitaine  des  archers  de  mon- 
sieur le  bastard,  et  de  six  de  ses  archers  :  qui  deffen- 
doyent  l'entrée.  Ledict  Arbre-d'or  dît  au  poursuy^ 
vaut ,  «  Noble  officier-d'armes,  que  demandez-vous?  )i 
Et  le  poursuyvant  luy  respondit  ,  «  A  ceste  porte  est 
«  arrivé  haut  et  puissant  signeur,  monsieur  Adolf  de 
«  Cléves ,  signeur  de  Ravastain  :  lequel  est  ici  venu, 
r<  pour  acomplir  l'aventure  de  l'Arbre-d'or.  Si  vous 

«  présente  le  blason  de  ses  armes  :  et  vous  prie  qu'ou- 
«  verture  luy  soit  faicte,  et  qu'il  soit  receu.  )>  Ledict 
Arbre  d'or  prit  unes  tables  :  où  escrivit  le  nom  du 
chevalier ,  venant  au  pas  :  et  puis  prit  en  ses  mains , 
en  grande  révérence,  et  à  genoux,  le  blason  de  mon- 
sieur de  Ravastain  :  et  l'emporta  solemnellement  jus- 
ques  à  l'Arbre-d'or  :  et,  en  passant  par  devant  les 
juges,  leur  monstra  ledict  blason  :  et  leur  dît  l'aven- 
ture, qu'il  avoit  trouvée  à  la  porte.  Si  fut  ledict  bla- 
son mis  et  attaché  à  l'Arbre-d'or ,  comme  il  estoit  or- 
donné :  et  fut  faict  sçavoir  au  chevalier ,  qui  gardoit 
le  pas,  le  nom  de  celuy,  qui  estoit  arrivé,  pour  son 
emprise  fournir. 

A  celle  heure  partirent  du  perron ,  pour  venir  à  la 
porte.  Arbre-d'or  (qui  aloit  devant)  et  api  es  luy  ,  le 
nain,  qui  menoit  le  géant  enchainé  :  et  le  nain  estoit 
vestu  d'une  longue  robe,  la  moitié  de  drap  de  damas 
blanc,  et  l'autre  moitié  de  satin  figuré,  cramoisy  :  et 
avoit  une  barrette  en  sa  teste  :  et  le  géant  estoit  vestu 
d'une  longue  robe,  d'un  drap  d'or  d'estrange  façon  : 
et  n'avoit  rien  en  sa  teste,  qu'un  petit  chapeau  de 
Provence.  Ledit  géant  estoit  ceinct,  parmy  le  faux 
du  corps,  d'une  chaine.  Celle  chaine  estoit  longue,  et 
trainant  :  et  par  le  bout ,  qui  trainoit,  le  tenoit  ledict 
nain,  et  le  menoit  après  soy  :  et  ainsi  arrivèrent  à  la 
porte. 

Sur  ce  poinct  fut  la  porte  ouverte  :  et  entrèrent 
premièrement  les  clairons  de  monsieur  de  Ravastain  : 
et,  après  lesdicts  clairons,  venoyent  les  tabourins, 
et ,  après  les  tabourins  ,  les  ofTiciers-d'armes,  et ,  après 
iceux  ofliciers-d'armos ,  vonoit  un  chevalier,  à  ma- 
nière d'un  homme-dc-conseil.  Ledict  chevalier  estoit 

monté  sur  une  petite  mulle,  enliarnachee  de  velours 
bleu  :  et  ledict  chevalier  vestu  d'une  longue  robe  de 
velours  bleu.  Suyvant  ledict  chevalier  venoit  la  per- 
sonne de  monsieur  de  Ravastain  ,   en  une  littiére  , 
richement  couverte  de  drap  d'or  cramoisy.  Les  pom- 
meaux de  ladicte  litliéie  esloyent  d'argent,  aux  armes 
de  raondict  signeur  de  Ravastain  ,   et  tout  le  bois 
richement  peinct,  aux  devises  de  mondict  signeur. 
Ladicte  littiére  estoit  portée  par  deux  chevaux  noirs, 
moult-beaux,  et  moult-fiers  :   lesquels  chevaux   es- 
loyent enharnachés   de  velours  bleu  ,  à  gros  doux 
d'argent,  richement  :  et  sur  iceux  chevaux  avoit  deux 
pages,  vestus  de  robes  de  velours  bleu  ,  chargé  d'orfa- 
verie,  ayans  barrettes  de  mesmes  :  et  estoyent  housés 
de   petis  brodequins  jaunes  ,   et    sans  espérons   :   et 
avoyent  chacun  un  fouet  en  la  main.  Dedans  ladicte 
littiére  estoit  le  chevalier,  à  demy  assis,  sur  grans 
coussins  de  riche  velours  cramoisy  :  et  le  fond  de  sa- 
dicte  littiére  estoit  d'un  tapis  de  Turquie.  Le  cheva- 
lier estoit  vestu  d'une  longue  rolje  de  velours  tanné, 
fourrée  d'ermines ,  à  un  grand  colet  renversé,  et  la 
robe  fendue  de  costé,  et  les  manches  fendues,  par 
telle  façon,  que,  quand  il  se  drecea  en  sa  littiére, 
l'on  voyoyt  partie  de  son  harnois.  Il  avoit  une  barrette 
de  velours  noir  en  sa  teste  :  et  tenoit  toute  manière 
de  chevalier  ancien,  foulé  et  débilité  des  armes  por- 
ter. Ladicte  littiére  estoit  adextree  de   quatre  che- 
valiers  :    qui    marchoycnt   à    pié,   grans    et   beaux 
hommes  :  qui  furent  habillés  de  paletots  de  velours 
l)leu,  et  avoyent  chacun  un  gros  batton  en  la  main. 
\pres  ladicte  littiére  venoit  un  varlet  de  pié,  vestu 
de  la  livrée  de  monsieur  de  Ravastain  :  qui  menoiten 

sa  main  un  destrier  en  selle,  couverte,  d'un  riclie 
drap  d'or  bleu ,  chargé  de  grosses  campanes  d'argent, 
et  "bordé  de  grandes  lettres  d'or,  de  brodure,  à  la 
devise  du  chevalier  :  et,  après  icelluy  destrier  venoit 
un  sommier ,  portant  deux  grans  paniers  :  où  pouvoit 
estre  le  surplus  de  son  harnois.  Les  deux  paniers  fu- 
rent couverts  d'une  couverte  de  velours  noir ,  chargé 
de  grosses  campannes  d'argent,  à  bâtons  et  à  letres 
de  mesmes  :  et  entre  les  deux  paniers  avoit  assis  un 
petit  sot,  vestu  de  velours  bleu,  à  la  devise  dudict 
signcur  de  Ravastain. 

En  celle  ordonnance  marcha  ledict  signeur,  jusques 
devant  les  dames  :  et,  luy  là  arrivé,  fut  sa  littiére  ou- 
verte par  les  quatre  chevaliers  :  et  là  se  mit  le  cheva- 
lier à  genoux,  et  osta  sa  Ijarrette  :  et  le  chevalier, 
monté  sur  la  petite  mulle,  fit  pour  luy  la  présentation 
aux  dames  :  dont  les  parolles,  ou  semblables  s'en- 
suyvent.  «  Treshaute  et  trespuissante  princesse,  ma 
a  tresredoutee  et  souveraine  dame,  et  vous  autres 
«  nobles  princesses,  dames,  et  damoiselles,  voyez  cy 
a  un  ancien  chevalier,  qui  des  long  temps  a  fréquenté 
«  et  exercé  les  armes  :  lequel  vous  fait  treshumble 
«  révérence.  Si  est  ainsi  que  par  longue  vie  il  est  venu 
«  à  ses  anciens  jours  :  es  quels  il  se  trouve  fort  débilité 
«  de  sa  personne  :  tellement  qu'il  ne  peut  plus,  ne 
«  pourroit,  les  armes  suyvre,  ne  porter  :  et  à  ceste 
«  cause  a  desja  longuement  délaissé  le  mestier ,  et 
c<  n'est  pas  délibéré  de  plus  porter  armes.  Mais  toutes- 
«  voyes,  pource  qu'il  a  sceu  cesle  grande  et  solennelle 
«  feste  du  noble  pas  et  enipiise  du  chevalier  à  l'Aibrc 
a  d'or  et  la  tresbelle  et  noble  assemblée  de  dames 
«  d'icelle  noble  compaignie,  il  ne  s'est  peu  tenir,  pour 

«  sa  dernière  maia,  de  venir  faire  son  devoir.  Si  se 
«  présente  treshumblement  par-devant  vous,  treshaute 
ce  et  trespuissante  princesse ,  et  vous  autres  nobles 
«  princesses,  dames,  et  damoiselles,  et  vous  requiert, 
«  en  toute  humilité,  que  le  veuillez  avoir  pour  re- 
«  commandé,  et  avoir  son  bon  vouloir  pour  agréable, 
(c  et  d'ores-en-avant  le  tenir  pour  excusé,  à  cause  de 
«  son  antiquité  et  debilitation  :  et ,  ceste  emprise 
«  achevée,  il  entend  de  soy  rendre,  et  renoncer  aux 
«  armes,  en  demourant  tousjours  vostre  treshumble 
«  serviteur,  et  de  toutes  dames.  » 

Apres  ce  que  le  chevalier  eut  présenté  monsieur  de 
Ravastain,  il  fut  respondu  par  les  dames,  qu'il  fust 
le  tresbien-venu  :  et  alors  Icdict  se  remit  en  son  che- 
min, pour  faire  le  tour  au  tour  de  la  toile  :  et  vint 
passer  par-devant  le  Perron,  et  l'Arbre  d'or,  où  pen- 
doit  le  blason  de  ses  armes.  Si  fit  le  chevalier  un  en- 
clinement  :  et  puis  se  présenta  devant  les  juges  :  et  là 
s'agenouillèrent  les  nain  et  géant  jusques  à  terre  :  et 
s'en  retournèrent  jusques  au  perron  :  où  le  nain  la- 
tacha  le  géant  à  l'Arbre  d'or  :  et  puis  se  monta  le  nain 
sur  son  perron,  à  tout  sa  tiompe  et  son  horologc, 
pour  en  besongner,  selon  qu'il  en  estoit  ordonné  par 
les  chapitres  :  et  mondict  signeur  de  Ravastain  partit 
hors  de  la  lice,  pour  soy  aler  armer,  par  la  porte 
qu'il  avoit  fait  faire,  et  dont  cy -dessus  est  faicle  men- 
tion. 

Ne  demoura  guéres  après,  que  le  signeur  de  Ba- 
vastain  vint,  pour  fournir  son  emprise  :  et  avoit  les 
quatre  chevaliers,  qui  avoyent  adextié  sa  littiére,  et 
deux  autres  escuyers,  vestus  comme  devant,  ayans 
harnois  de  jambes,  et  leurs  chevaux  harnachés  de  ve- 

21. 

lours  bleu,  chargés  de  campanes  d'argent:  et  mon- 
dict  signeur  de  Ravastain  venoit  après,  sur  son  des- 
trier, armé  comme  il  appartenoit,  l'escu  au  col  et  le 
heaume  en  la  teste.  Son  cheval  estoit  couvert  de  ve- 
lours bleu,  à  grandes  lettres  de  brodure  de  fil  d'or,  et 
une  grande  bordure  de  mesme,  chargée  de  campanes 
d'argent.  Son  escu  estoit  couvert  de  mesme:  et  après 
luy  venoit  le  destrier,  qu'on  avoit  mené  en  main, 
après  sadicte  littiére,  couvert  comme  il  est  dict  des- 
sus :  et  n*y  avoit  autre  chose  à  dire  ,  si-non  que  dessus 
ledict  destrier  estoit  monté  un  page,  habillé  d'orfa- 
verie,  en  manière  de  ceux,  qui  menoyent  ladicte 
littiére  :  et  après  revenoit  son  sommier,  et  puis  sa 
littiére ,  telle  que  dessus  est  escrit. 

Apres  que  ledict  signeur  de  Ravastain  eut  fait  le 
tour  parmy  la  lice,  en  attendant  la  venue  du  cheva- 
lier à  l'Arbre-d'or,  prestement  sonnèrent  les  trom- 
pettes, qui  estoyent  dessus  la  porte  :  et  fut  ladicte 
porte  ouverte  par  plusieurs  archers  de  corps  de  mon- 
dict  signeur  le  Rastard,  qui  la  gardoyent  :  et  pres- 
tement s'apparut  un  grand  pavillon  jaune,  tout  semé 
d'arbres  d'or  de  brodure  :    et  au-dessus  avoit  une 
pomme   d'or  ,    où   estoit    plantée  une   bannière  des 
armes  de  mondict  signeur  le  Rastard  :  et  fut  conduit 
ledict  pavillon  jusques  au  bout  de  la  lice  :  et  ne  voyoit 
l'on  rien  de  la  conduite  dudict  pavillon ,  exceptés  six 
pelis  pages  à  piè,  vestus  d'orfaverie,  qui  tcnoyent  la 
main  audict  pavillon.  Apres  le  pavillon  venoyent  sept 
chevaliers,  ou  nobles  hommes,  vestus  de  paletots  de 
drap  de  damas  blanc ,  montés  sur  bons  chevaux ,  et 
ayans  harnois  de  jambes.  Lesdicts  chevaux  estoyent 
couverts  de  courtes  couvertes  de  velours  violet,  semés 

de  gros  boulons  dores  :  auxquels  pendoyent  grosses 
campanes  d'argent  :  et,  incontinent  que  le  pavillon 
fut  au  bout  de  la  lice,  les  lances  furent  choisies  d'une 
part  et  d'autre,  devant  les  juges  :  et  fut  apporté  à 
chacun  une  lance  :  et  lors  fut  ouvert  le  pavillon  :  où 
estoit  le  chevalier  à  l'Arbre  d'or  monte'  et  armé  comme 
il  appartenoit.  Ledict  chevalier  portoitun  escu  verd  : 
lequel  escu  verd  fut  porté  par  le  chevalier  à  l'Arbre- 
d'or,  tout  au  long  de  l'emprise.  Son  cheval  estoit  cou- 
vert de  velours  violet. 

Aussi  tost  qu'ils  eurent  d'un  costé  et  d'autre  les 
lances  sur  la  cuisse,  le  nain  (qui  estoit  sur  le  perron) 
drecea  son  horologe  (  qui  estoit  de  verre,  plein  de 
sablon,  portant  le  cours  d'une  grand  demye  heure) 
et  puis  sonna  sa  trompe,  tellement  que  les  deux  che- 
valiers le  peurent  ouyr.  Si  mirent  les  lances  es  arrests  : 
et  commencèrent  leur  jouste  :  laquelle  fut  bien  courue 
et  joustee  :  et  eust  encores  mieux  esté,  si  ne  fust  esté  le 
cheval  de  mondict  signeur  de  Ravastain  :  qui  sur  la 
fin  ne  voulut  si-bien  aler,  qu'il  avoit  commencé  :  et 
durant  celle  demie  heure  rompit  le  chevalier  à  l'Ar- 
bre-d'or  plus  de  lances,  que  le  chevalier  venant  de 
dehors  :  parquoy  il  gaigna  la  verge  d'or  :  comme  il 
estoit  contenu  es  articles  du  Pas. 

Ainsi  se  passa  la  demie  heure,  que  tout  le  sablon 
fut  coulé  :  et,  ce  faict,  incontinent  le  nain  sonna  son 
cor  :  et  furent  toutes  les  lances  ostees  d'une  part  et 
d'autre  :  et  lors  Arbre-d'or,  le  poursuyvant,  chargea 
sur  son  col  deux  gros  planchons  (0  blancs,  et  semés 
d'arbres  d'or  :  et  les  aporta  au  chevalier,  venant  de 

(0  PlancJions  :  piques  ou  bâtons  de  défense- 

dehors,  pour  choisir  lequel  qu'il  luy  plairoit  :  et 
aporta  l'autre  à  celuy,  qui  gardoit  le  pas  :  et  de  ces 
deux  planchons,  à  sons  de  trompes  et  de  clairons,  firent 
une  course ,  sans  attainte  :  puis  se  vindrent  entreren- 
contrer les  deux  chevaliers,  et  eux  toucher  au  dé- 
partir :  et  à  tant  s'en  retourna  chacun  pour  celuy 
jour  :  car  il  estoit  si  tard,  que  plus  ne  pouvoyent  nuls 
des  coureurs  courre. 

Si  me  passe  à  temps  de  plus  en  escrire  pour  celle 
journée  :  et  faut  revenir  au  grand  banquet,  qui  fut 
tenu  celle  nuict  en  la  grand  salle  :  et,  au  regard  des 
salles  et  des  chambres,  où  des  grans  signeurs  plu- 
sieurs soupe'rent  celuy  soir,  du  service,  et  de  la  ma- 
nière, je  m'en  passe  pour  abréger  :  et  revien  à  Testât, 
qui  fut   tenu   en  la  salle  dessusdicte.   Premie'rement 
furent  les  tables  drecees  en  la  manie're  de  celles  du 
disner  :  mais  elles  estoyent  beaucoup  plus  larges,  et 
sur  lesdictes  tables  avoit  trente  nefz,  chacune  d'icelles 
portant  le  nom  de  l'une  des  signeuries  de   mondict 
signeur  de  Bourgongne  :  dont  il  y  avoit  cinq  duchés 
et  quatorze  comte's  :  et  le  surplus  estoyent  des  autres 
signeuries,  comme  de  Salins,  de  Malines,  d'Arcle,  et 
de  Bethune  :   qui  sont  grandes  et  nobles  signeuries. 
Lesdictes  naves  estoyent  toutes  peintes  d'or  et  d'asur, 
armoyees  chacune  des  armes  de  la  signeurie,  dont 
elle  se  nommoit,  es  bannie'res  et  es  targeons,  et  sur 
les  hunes  :  dont  en  chacune  nave  y  avoit  trois  :  oà 
estoyent  les  bannières  de  monsieur  de  Bourgongne  : 
et  au  plus-haut  avoit  un  grand  estendard  de  soye  , 
noir  et  violet,  semé'  de  fu.silz  d'or,  et  de  grandes  let- 
tres :  où  estoit  le  mot  de  monsieur  ,  JeVay  cwprins. 
La  viande  esloit  dedans  icelles  naves  :  qui  faisoyent 

les  plats.  Les  blasons  estoyent  de  soye,  et  tout  le 
cordage  doré  de  fin  or.  Gens  -  d'armes  et  marom- 
raers  (0  estoyent  faicts  et  e'icve's  parmy  les  navires, 
et  tout  au  plus-près  du  vif  qu'on  pouvoit  faire  la  sem- 
blance  d'une  carraque,  ou  d'un  grand  navire. 

Item,  sur  lesdictcs  tables  a  voit  trente  grans  pastës, 
couverts  de  différentes  couvertures,  en  manière  de 
hauts  chasteaux,  élevés,  tous  peints  d'or  et  d'asur,  à 
grandes  bannières  de  niondict  signeur  de  Bourgongne  : 
et  sur  chacun  chasteau  avoit  les  armes  et  le  nom  d'une 
bonne  vile  de  mondict  signeur  :  et  ainsi  fut  monstre 
trente  principautés  et  signcuries  de  l'héritage  de  mon- 
dict signeur  le  duc,  et  trente  viles  à  luy  sugettcs,  les 
non  pareilles  du  monde.  Iiein,  pour  la  pareure  d'i- 
celles  tables,  avoit  à  l'entour  de  chacune  nef  quatre 
botequins,  chargés  de  fruictaille  et  espiceries,  moult- 
richeraent  étofés.  Item  furent  iceluy  jour  présentés 
trois  entremets  mouvans  :  dont  l'un,  et  le  premier, 
s'ensuit. 

Premièrement  entra  dedans  la  salle  une  licorne, 
grande  comme  un  cheval,  toute  couverte  d'une  cou- 
verture de  soye,  pcincte  aux  armes  d'Angleterre  :  et 
dessus  icelle  licorne  avoit  un  liepard  moult-bien  faict, 
auprès  du  vif.  Celuy  liepard  avoit  en  sa  main  senestre 
une  grande  bannière  d'Angleterre,  et  à  l'autre  main 
une  fleur  de  marguerite,  moult-bicn  faicle  :  et,  après 
qu'à  son  de  trompes  et  de  clairons  ladicte  licorne  eut 
fait  son  tour  devant  les  tables,  on  l'amena  devant 
mondict  signeur  le  duc  :  et  là  un  des  maistres-d'hostel 
d'iceluy  signeur,  à  ce  ordonné,  prit  ladicte  fleur  de 
marguerite  es  mains  du  liepard  :  et  se  vint  agenouiller 

devant  mondict  signeur  ;  et  luy  dit  telles  paroUes, 
«  Tresexcellent,  treshaut,  et  tresvictoiieux  prince, 
«  mon  tresredouté  et  souverain  signeur,  le  fier  et  re- 
c<  douté  liepard  d'Angleterre,  vient  visiter  la  noble 
«  compaignie  :  et  pour  la  consolation  de  vous,  et  de 
«  voz  aliés,  pais,  et  sugets,  vous  fait  présent  d'une 
«  noble  marguerite.  »  Et  ainsi  receut  mondict  signeur 
ladicte  fleur  de  marguerite  moult-cordialement  :  et 
ainsi  s'en  retourna  ladicte  licorne,  par  où  elle  estoit 
venue. 

Assez  tost  après  rentra  parmy  la  salle  un  grand 
lyon  tout  d'or,  et  d'aussi  grande  grandeur,  que  le 
plus-grand  destrier  du  monde.  Celuy  lyon  estoit  cou- 
vert d'une  grande  couverte  de  soye,  toute  peinte  aux 
armes  de  mondict  signeur  de  Bourgongne  :  et  dessus 
iceluy  lyon  estoit  assise  madame  de  Beaugrant  (c'est 
asçavoir  la  naine  de  madamoiselle  de  Bourgongne) 
vestue  d'un  riche  drap  d'or,  et,  pardessus,  un  petit 
rocbet  de  volet  fin  :  et  portoit  pannetiére ,  boulette , 
et  tous  babillemens  de  bergère  :  et  menoit  derrière  elle 
un  petit  lévrier  en  laisse  :  et  furent  ordonne's  deux 
nobles  chevaliers,  monsieur  de  Ternant  et  messire 
Tristan  de  Toulongeon ,  pour  adextrer  ladicte  bergère  : 
laquelle  berge're  tenoit  en  sa  main  une  grande  ban- 
nière de  Bourgongne  :  et,  quand  ledict  lyon  entra 
parmy  la  salle,  il  commença  à  ouvrir  la  gorge,  et  à 
la  reclorre,  par  si  bonne  façon,  qu'il  prononçoit  ce, 
que  cy-apres  est  escrit  :  et  commença  ledict  lyon  à 
le  chanter  en  chanson,  faictc  à  ce  propos,  à  teneur 
et  dessus  :  qui  disoit  ainsi. 

Bien  vienne  la  belle  bergère  : 
De  qui  la  biauié  et  manicrc 

Nous  rend  soûlas  et  espérance. 
Bien  vienne  Tespoir  et  Sauce 
De  ceste  signeurie  entière. 
Bien  devons  celle  tenir  chère , 
Qui  nous  est  garand  et  frontière 
Contre  danger,  et  tant  qu'il  pense. 

Bien  vienne. 
C'est  la  source,  c'est  la  minière, 
De  nostre  force  grande  et  fiére. 
C'est  nostre  paix  et  asseurance. 
Dieu  louans  de  telle  aliance, 
Crions,  chantons,  à  lie  chère. 

Bien  vienne. 

En  chantant  ceste  chanson ,  fit  ledict  lyon  son  tour 
parmy  la  salle  :  et,  quand  il  fut  devant  madame  la 
nouvelle  duchesse,  ledict  maistre  d'hostel  (qui  avoit 
fait  le  présent  de  la  marguerite)  s'agenoilla  devant 
madictedame  la  duchesse,  nouvelle  :  et  dît  les  paroles, 
qui  s'ensuyvent.  «  Ma  tresredoutee  dame,  les  pais, 
«  dont  aujourdhuy  par  la  grâce  de  Dieu  vous  estes 
«  dame,  sont  moult-joyeux  de  vostre  venue  :  et  en 
«  souvenance  des  nobles  berge'res,  qui  par-cy-devant 
«  ont  este'  pastoures  et  gardes  des  brebis  de  pardeça, 
«  et  qui  si- vertueusement  s'y  sont  conduites,  que  les- 
«  dicts  pais  ne  s'en  sçavent  assez  louer,  à  ce  que  soyez 
«  mieux  instruicte  de  leurs  nobles  mœurs  et  condi- 
«  tions,  ils  vous  font  présent  de  ceste  belle  bergère, 
K  habillée  et  embatonnee  de  vertueux  habillemens  et 
«  bâtons,  à  ce  servans  et  propices,  vous  suppliant 
«  que  les  ayez  en  souvenance  et  pour  recommandés.  » 
Et,  en  ce  disant,  les  deux  chevaliers  prirent  ladicte 
bergère,  et  la  présentèrent  sur  la  table  :  et  madicle 
dame  la  receut  treslmmainement  :  et  n'est  pas  à  ou- 
blier que  la  houlette  et  pannetière,  servants  à  la  ber- 

géie,  estoyent  tous  peints  et  nomme's  de  vertus  :  et 
ainsi  le  lyon  recommença  sa  chanson ,  et  retourna 
par  où  il  estoit  venu. 

Le  tiers  et  dernier  entremets ,  pour  celuy  jour,  fut 
un  grand  dromadaire  :  qui  entra  parmy  la  salle,  faict 
auprès  le  vif,  par  tel  artifice,  qu'il  sembloit  mieux  le 
vif  qu'autrement  :  et  estoit  enharnache'  à  la  manière 
sarrasinoise,  à  grandes  campanes  dorées,  moult-ri- 
clies  :  et  sur  son  dos  avoit  deux  grans  paniers,  et, 
entre  iceux  paniers,  assis  un  homme,  habille  d'es- 
Irange  façon  :  et,  quand  il  entra  en  la  salle  ,  ledict 
dromadaire  remua  la  teste,  et  tenoit  une  contenance 
sauvage  :  et  celuy,  qui  estoit  dessus ,  ouvrit  les  pa- 
niers :  et  en  tiroit  oyseaux,  estrangement  peints, 
comme  s'ils  veinssent  d'Inde  :  et  les  gettoit  parmy  la 
salle,  et  par-dessus  les  tables  :  et,  en  tenant  ceste 
contenance,  à  sons  de  trompettes  et  de  clairons,  fit 
le  dromadaire  son  tour  par-devant  les  tables  :  et  re- 
tourna par  où  il  estoit  venu  :  et  plus  n'en  fut  faict 
pour  celuy  jour  :  et  ne  firent  pas  après  souper  longues 
danses  :  car,  avant  que  les  tables  fussent  ostees,  il 
sonna  trois  heures  après  minuict.  Si  fut  tantost  l'es- 
pouse  menée  coucher  :  et ,  du  surplus  du  secret  de 
la  nuict,  je  le  laisse  à  Tentendement  des  nobles  par- 
ties :  et  revien  à  deviser  de  l'aventure  du  l'endemain  : 
qui  fut  le  lundy,  second  jour  de  la  feste. 

Ce  lundy  disna  monsieur  le  duc  en  la  grand  salle  : 
et  avoit  assis,  au-dessus  de  luy,  madame  la  duchesse 
de  Nolfolck,  et  de  l'autre  costé  Madame.  Aux  autres 
deux  tables  furent,  en  l'une  toutes  les  dames,  et  en 
Vautre  tous  les  chevaliers  et  signeurs  anglois  :  et  fut 
on  grandement  servi  :  et,  au  regard  de  madame  de 

Bourgongne  la  mère,  et  la  nouvelle  duchesse,  elles 
disne'rent  en  chambre  :  et,  tantost  que  le  disner  fut 
passé,  on  se  tira  sur  les  rangs,  pour  voir  la  jouste. 
Comme  dict  est  dessus,  les  dames,  et  la  signeurie, 
ale'rent  sur  les  rangs,  pour  la  jouste  voir  :  exceptées 
les  deux  dictes  duchesses  :  qui  pour  iceliiy  jour  n'y 
alërent  point  :  et,  si-tost  que  mondict  signeurie  duc 
fut  sur  les  rangs,  fut  aporte  le  blason  de  monsieur  de 
Chasteauguion,  fiëre  de  monsieur  le  prince  d'Orange, 
et  neveu  de  monsieur  le  comte  d'Armignac  :  et  après 
fut  allé  querre  par  le  géant  et  par  le  nain  :  et  se  pré- 
senta en  la  manière  qui  s'ensuit. 

Monsieur  de  Cliastcau-guion  estoit  monté  et  armé, 
le  heaume  en  la  teste,  et  l'escu  au  col,  comme  il  ap- 
partenoit.  Son  cheval  estoit  couvert  de  drap  d'or  cra- 
moisy  :  et  après  luy  avoit  deux  autres  chevaux  :  dont  le 
premier  estoit  couvert  de  drap  d'or  bleu ,  et  le  second 
de  drap  d'or  violet  :  et  sur  lesdicts  chevaux  cstoyent 
montés  deux  pages,  veslus  de  mantelinesde  satin  \'erd 
et  devant  luy  avoit  sept  nobles  hommes  ,  pareille- 
ment vestus  de  mantelines  de  satin  verd.  Les  chevaux 
estoyent  enharnachés  de  drap,  tous  d'une  façon  :  et 
ainsi  fut  par  le  géant  présenté  aux  dames  :  et  fit  son 
tour,  comme  le  premier,  par-devant  l'A-rbre-d'or,  et 
par-devant  les  juges  :  et  puis  prit  son  rang,  pour  son 
emprise  fournir.  Tantost  après  fut  la  porte  ouverte, 
par  où  devoit  venir  le  chevalier  à  l'Arbre  -  d'or  :  et 
prestement  saillit  dehors  ledict  chevalier,  à  tout  son 
escu  verd,  et  son  cheval  couvert  d'un  riche  drap  d'or: 
et  avoit  devant  luy  quatre  gentils-hommes ,  et  leurs 
chevaux  housses  de  drap  de  Damas  blanc,  et  par- 
dessus semés  d'arbres  d'or  de  brodure  :  et  lesdicts 

gentils-hommes  veslus  de  mantelines  de  satin  tanne. 
Le  chevalier  venu ,  leur  furent  leurs  lances  présen- 
tées :  et  le  nain  mil  son  horologe ,  et  sonna  sa  trompe  : 
et  ainsi  commença  la  jouste. 

Durant  celle  demie  heure  coururent  les  chevaliers 
dixhuict  courses  :  et  rompit  le  chevalier  àTArbre-d'or 
dix  lances,  et  ledict  signeur  de  Chasteau-guion  neuf  : 
et  fut  la  première  fois,  que  ledict  signeur  de  Chas- 
teauguion  avoit  jamais  jouste  :  mais  il  se  porta  si-bien 
et  si-vivement  en  icelle  jouste,  qu'il  en  fut  moult 
prisé  de  tous  :  et,  après  la  demie  heure  achevée,  cou- 
rurent des  planchons  une  course,  sans  atteinte  :  et 
paya  ledict  monsieur  de  Chasteauguion  une  verge 
d'or  :  pource  qu'il  avoit  moins  rompu  de  lances,  que 
le  chevaHer  à  l'Arbre-d'or. 

Apres  iceluy  fut  présente  le  blason  de  Charles  de 
Visan,  un  escuycr,  varlet-de-chambre  de  monsieur 
de  Bourgongne  :  lequel  Charles  se  fit  acompaigner  de 
douze  archers  du  corps  de  mondict  signeur  :  qui  le 
suyvoyent  à  pie  :  et  avoit  seulement  un  gentil-homme 
à  cheval  pour  le  servir  :  lequel  gentil-homme  avoit  un 
palletot  d'orfaverie ,  et  son  cheval  enharnaché  d'orfa- 
verie,  à  la  devise  dudict  Charles  de  Yisan  :  et  le  che- 
val dudict  Charles  de  Visan  estoit  couvert  d'une  cou- 
verture d'orfaverie,  assise  sur  un  drap  violet.  Ladicte 
houssure  estoit  tresriche ,  faicte  à  la  devise  dudict 
Charles:  et,  son  tour  faict,  comme  les  autres,  prit 
le  bout  de  son  rang.  A  sons  de  trompettes  et  de  clai- 
rons partit  le  chevalier  de  l'Arbre-d'or,  à  tout  son 
escu  verd,  comme  il  avoit  de  coustume.  Son  cheval 
estoit  enharnaché  d'un  harnois  bleu,  chargé  (Forfa- 
verie ,  et  de  grosses  campanes  d'argent  :  et  coururent 

Tun  contre  l'autre,  en  celle  demie  heure,  vingt  et 
une  courses  :  et  rompit  le  chevalier,  gardant  le  pas, 
neuf  lances  :  et  ledict  Charles  huict  :  et  certes  il  y  eut 
à  celle  jouste  tresdures  atteintes  d'un  costë  et  d'autre  : 
car  ils  estoyent  tous  deux  bons  jousteurs  :  et  rompirent 
plusieurs  bois,  dont  on  ne  faisoit  nulle  mention,  en  ce 
pas  :  car  nulles  lances  ne  furent  tenues  pour  rom- 
pues, s'il  n'y  avoit  quatre  doigts  de  franc  au  dessous 
du  roquet,  ou  devant  la  grape.  Ainsi  fut  celle  jouste 
tresbien  joustee  :  et,  le  cor  sonné  par  le  nain,  cou- 
rurent une  course  de  planchons  :  qui  ne  fut  point  at- 
teinte :  et  paya  ledict  Charles  la  verge  d'or  :  pource 
qu'il  avoit  le  moins  rompu. 

Pour  le  tiers,  et  dernier  d'iceluy  jour,  se  pre'senta 
monsieur  de  Fiennes,  neveu  de  monsieur  le  comte  de 
Sainct-Pol ,  connestable  de  France  :  et  fut  son  blason 
mis  à  l'Arbre-d'or,  comme  les  autres  :  et  fut  conduit 
par  le  nain  et  par  le  géant,  entretenans  l'ordonnance 
du  pas.  Il  avoit  devant  luy  quatre  chevaliers  :  c'estas- 
çavoir  monsieur  Jaques  de  Luxembourg,  son  oncle, 
monsieur  de  Roussi,  son  cousin  germain,  messire 
Jehan  de  Luxembourg,  son  frère,  et  monsieur  le 
marquis  de  Ferrare.  Leurs  chevaux  estoyent  harna- 
chés de  velours  bleu,  brodé  d'orfaverie,  à  grosses 
campanes  d'argent  :  et  avoyent  palletots  de  velours 
noir,  brodés  de  lettres ,  à  la  devise  dudict  signeur  de 
Fiennes  :  et  y  avoit  plusieurs  autres  nobles-hommes, 
et  serviteurs,  tant  à  pié,  comme  à  cheval,  d'icelle 
pareure  :  et  mesmes  le  cheval  dudict  signeur  de 
Fiennes  estoit  couvert  d'une  houssure  de  velours  noir, 
bordée  en  brodure  de  fil  d'or,  à  sa  devise  :  et  sur  la 
croupe  de  son  cheval  avoit  une  moult-riche  fleur  de 

brodure,  toute  de  fil  d'or.  Il  y  avoit  après  luy  quatre 
pages,  vestus  de  robes  de  velours,  moitié  tanné, 
moitié  bleu,  chargées  d'orfaverie  :  et  avoyent  petis 
chaperons  tannés,  brodés  de  mesmes.  Le  cheval,  sur- 
quoy  estoit  le  premier  page  ,  estoit  housse  d'une 
housseure  d'orfaverie  menue,  enrichie  de  campanes 
d'argent.  Le  second  estoit  couvert  d'ermines,  à  une 
grande  brodure  de  drap  d'or  cramoisy  :  et  le  tiers 
housse  d'orfaverie  menue,  enrichie  de  campanes  do- 
rées, moult-richement.  Le  quart  de  velours  cramoisy, 
brodé  d'ermines  :  et  son  pallefrenier,  vcstu  de  mesmes 
les  pages,  venoit  après,  monté  sur  un  cheval,  cou- 
vert de  velours  bleu ,  chargé  d'orfaverie.  Ledict  pal- 
lefrenier menoit  un  destrier  en  main,  housse  et  cou- 
vert de  riche  drap  d'or  cramoisy,  et  la  selle  de  mesme. 
En  tel  estât  fit  mondict  signeur  de  Fiennes  son  tour 
parmy  la  lice  :  et  tantost  après  se  présenta  le  cheva- 
lier à  l'Arbre-d'or,  son  cheval  couvert  d'une  riche  cou- 
verte de  drap  d'or  verd ,  brodé,  par-dessus  le  verd , 
d'orfaverie  blanche,  tresrichement  :  et  estoit  acom- 
paigné  des  signeurs  et  nobles-hommes,  qui  avoyent 
couru  à  rencontre  de  luy  :  comme  contenu  est  par 
les  chapitres.  Les  deux  chevaliers  coururent,  en  celle 
demie  heure,  vingt  deux  courses  :  et  furent  rompues, 
par  le  chevalier  à  l'Arbre  d'or,  onze  lances  :  et  ledict 
signeur  de  Fiennes  en  rompit  six  :  et,  après  le  cor 
sonné,  coururent  une  course  de  bourdons  (0  ;  dont 
n'y  eut  atteinte  nulle  :  et  paya  ledict  si-neur  de 
Fiennes  la  verge  d'or  au  chevalier,  gardant  le  pas, 
pour  avoir  moins  rompu  :  et  à  tant  pour  ce  jour  se 
départit  la  fcste  :  et  n'y  eut  chose  qui  à  ramentevoir 

(')  Bourdons  :  bâtons  à  grosse  IcLe. 

face,  jusques  au  banquet  :  qui  fut  conduit  par  la  ma- 
nière qui  s'ensuit. 

Pour  mieux  tenir  forme  de  banquet,  fut  la  table, 
qui  estoit  à  la  dexlre  main,  ostee  :  et  de  l'autre  costé 
fut  la  table  ralongee,  et  faicte  joindre  et  tenir  à  la 
table  du  prince  :  et  de  l'autre  costé  fut  mis  un  grand 
buffet  plat,  et  la  vaisselle,  pour  le  service,  dessus  :  et 
fut  assis  et  conduit,  comme  il  s'ensuit.  Celuy  jour  fut 
le  banquet  conduit  de  vingt  quatre  plats,  moult- 
grans  et  moult-somptueux  ;  et  n'y  avoit  autre  pareure 
sur  les  tables,  pour  celuy  soir  :  et  assez  tost  après  fut 
veu  au  bout  de  la  table,  en  la  salle,  un  liourd  en- 
courtiné  :  et  sur  ce  bourd  commence'rent  trompettes 
à  sonner  :  et  sur  ce  fut  la  courtine  tirée  :  et  là  se  com- 
mence'rent à  monstrer  les  figures  des  douze  travaux 
d'Hercules  :  dont  le  premier  s'ensuit. 

Premièrement  fut  veu  Hercules  en  son  bers,  et  sa 
nourrice,  qui  luy  donnoit  la  mamelle  :  et,  au  plus- 
près,  le  bers  de  son  fre're  jumeau  :  et  sa  nourrice  (  qui 
le  tenoit  et  portoit  chaufer  au  feu)  luy  donnoit  le  te- 
tin,  et  l'emmaillotoit,  et  faisoit  manière  de  nourrice 
à  enfans  :  et  après  le  remit  en  son  bers,  et  commença 
h  bercer,  et  le  rendormir  :  et  pareillement  celle  d'Her- 
cules :  et  ainsi  s'endormirent  les  enfans,  et  les  nour- 
rices pareillement  :  et  lantost  après  entrèrent  dedans 
ladicte  salle  deux  serpens ,  si  bien  faicts,  que  cliacun 
disoit  que  l'on  ne  les  sçauroit  amender.  Ces  deux  ser- 
pens vindrent  premier  au  bers  du  frère  d'Hercules, 
et  le  prirent,  et  le  dévorèrent  :  et  puis  vindrent  au 
bers  d'Hercules,  pour  faire  le  semblable  :  mais  Her- 
cules de  force  rompit  ses  liens,  et  se  combatit  auxdicts 
serpens,  de  coups  de  poings,  et  de  telle  vigueur,  qu'il 

les  occit  :  et  fut  la  contenance  si-bien  tenue,  tant  des 
serpens,  comme  d'Hercules,  que  ce  sembloit  chose 
vive,  sans  mistére  :  et  ainsi  s'éveillèrent  les  deux  nour- 
rices ,  et  firent  un  grand  cry  :  et  sur  ce  poinct  fut  la 
courtine  retirée  :  et  fut  attache,  par  dehors  la  cour- 
tine, certain  escrit,  de  certaines  lignes,  dont  la  teneur 
s'ensuit^ 

Hercules  en  son  bers,  sous  pouvoir  de  nourrice. 
Tua  deux  grans  serpens  de  force,  sans  malice* 
A  luy  donc  ^e  raoustra  la  fortune  propice  : 
Et  son  frère  mouiut,  innocent  et  sans  vice. 
Puis  que  sur  deux  bessons  (')  portés  d'une  venlrec. 
Fortune  se  départ  par  diverse  livrée, 
Dont  Tun  laisse  périr  ainsi  qu'une  fumée , 
L'autre  porle  en  ses  bras  croissant  en  renommée , 
Bien  devons  Dieu  douter ,  de  cueur  et  de  pensée. 
Car  c'est  cil  qui  départ  où  il  veut  sa  soudée  <*). 

Pour  la  seconde  fois  fut  la  courtine  retirée,  après 
le  son  des  trompettes  :  et,  pour  le  second  travail 
d'Hercules,  furent  veus,  en  bateau.  Hercules  et  The- 
seus,  richement  arme's  :  et  vindrent  iceux,  boutans 
leurs  navires  à  leurs  lances  ,  jusques  auprès  d'une 
granle  montaigne  :  où  il  y  avoit  des  moutons,  qui 
pasturoyent.  Hercules  convoita  iceux  moutons  :  pource 
qu'au  païs  de  Grèce  n'en  avoit  nuls.  Si  descendit  jus 
de  son  navire  :  et  fit  reculer  ledict  navire  par  The- 
seus  :  et  vint  au  pie  de  ladicte  montaigne  :  et  sonna 
une  grande  trompe,  qu'il  trouva  là  :  et  fit  semblant 
de  prendre  lesdicts  moutons  :  et  tantost  saillit  avant 
un  géant,  merveilleusement  grand,  tenant  une  hache 
en  sa  main.  Hercules  courut  sus  audict  géant,  et  le 

Cù  Lestons  ;  jumeaux.  —  {.^)  Soudée  :  recompense. 

géant  à  luy  :  mais  en  peu  d'heure  le  déconfit  ledict 
Hercules,  et  le  mit  à  mort  à  la  terre  :  et  tantost  saillit 
de  la  montaigne  le  roy  Philotes,  la  couronDe  en  la 
teste,  et  armé  moult- richement  :  qui  courut  sus 
moult-vigoureusement  à  Hercules  :  et  dura  moult- 
longuement  la  bataille  entre  eux  deux  :  mais,  en  fin 
de  compte.  Hercules  desembattonna  ledict  Philotes, 
de  tous  ses  battons  :  et  il  se  rendit  à  luy  à  genoux  : 
et  Hercules  le  prit  à  mercy  :  et  porte  l'histoire  que 
ledict  Philotes  demoura  serf  d'Hercules  à  sa  vie.  Phi- 
lotes déconfit,  Theseus  ramena  le  navire  :  et  là  Her- 
cules prit  des  moutons  à  son  plaisir,  et  les  mit  audict 
navire  :  et  fit  entrer  Philotes  dedans  :  et  puis  rentra  : 
et  remit  son  navire  en  chemin  :  et  sur  ce  poinct  fut  la 
courtine  retirée,  et  remis  contre  la  courtine  un  billet, 
contenant  ainsi, 

Hercules  pour  mener  en  Grèce  le  premier 

Les  moutons  et  leur  laine  ,  comme  i  ou  chevalier, 

Déconfit  u::  géant,  moult  cruel  et  moult  fier, 

El  le  roy  Philotes  :  dont  il  fit  soudoyer. 

Bien  devoit  Flercules  esire  aimé  par  nature. 

Quand  pour  enrichir  Grèce  emprit  telle  aventure. 

Là  monstra  il  aux  princes,  par  raison  eldroicture. 

Qu'ils  doyvent  corps  et  veine  estendre  sans  murmure, 

El  empleyer  le  temps  par  travail ,  sans  lasseure , 

Pour  le  publique  bien  :  lequel  ils  ont  en  cure. 

Pour  la  troisième  fois ,  au  son  des  trompettes  fut 
la  courtine  tirée  :  et  là  fut  veu  un  navire  ancré  :  de- 
dans lequel  avoit  une  pucelle,  richement  vestue  et 
habillée,  qui  tenoit  manière  de  soy  rendre  à  la  misé- 
ricorde des  Dieux  :  et  tantost  fut  veu  Hercules,  The- 
seus, et  le  roy  Philotes, aveques  leurs  moutons  :  qui 

10.  22 

vaucroyent  en  mer,  comme  s'ils  aloyent  en  Grèce  :  et, 
quand  ils  aprochérent  de  la  pucelle,  elle  leur  mons- 
troit  qu'ils  n'approchassent  point  :  et  toutesfois  Her- 
cules tira  celle  part,  et  tint  manie're  de  parlementer  à 
la  damoiselle  :  et,  quand  il  eut  parlementé  à  elle,  il 
entra  dedans  son  bateau ,  et  prit  son  escu  et  sa  mas- 
sue :  et  Theseus  et  Philotes  recule'rent  leur  navire  : 
et  lors  ne  demoura  grandement,  qu'un  monstre  de 
mer,  de  merveilleuse  façon ,  vint  pour  dévorer  la  pu- 
celle :  laquelle  de  peur  tomba  toute  pasmee  :  mais 
Hercules  frapoit  de  sa  massue,  sur  la  teste  dudict 
monstre  :  et  le  monstre  luy  courut  sus  moult-aspre- 
ment  :  et,  fm  de  compte,  tant  ferit  Hercules,  de  sa 
massue,  qu'il  occît  ledict  monstre  :  et  tantost  revin- 
drent  Theseus  et  Philotes,  à  tout  leur  navire  :  qui  ata- 
chéreni  ledict  monstre  à  une  corde,  et  Tamene'rent 
trainant  à  leur  batteau  :  et  Hercules  desancra  la  na- 
vire de  la  pucelle,  et  s'en  vint  après  :  et  sur  ce  poinct 
fut  la  courline  retirée,  et  remis  par  escrit  le  rollet, 
qui  s'ensuit. 

Hercules  conquesta  de  Thonnear  grand  monjoje, 
D'occire  le  fier  monstre,  qui  vouloit  faire  proye 
D'Hesionne,  la  belle,  fille  au  grand  roy  de  Troje: 
Et  mit  le  peuple  à  paix ,  à  repos ,  et  à  joye. 
O  nobles  chevaliers,  ô  toute  genlilesse, 
Prenez  ici  exemple.  Hercules  vous  en  presse. 
Pour  garantir  les  dames  mf)nstrc2  grand'  hardiesse. 
Faites  vous  detrancher  pour  honneste  prouesse. 
Deflendez  leur  honneur  :  car  n'ont  autre  richesse. 
Qui  autrement  le  fait,  il  offense  noblesse. 

Pour  la  quatrième  et  dernière  fois  d'iceluy  jour, 
après  le  son  des  trompettes  fut  la  courtine  retirée  : 

et  là  fut  veu  Hercules  soy  promenant  aveques  Phi- 
lotes  :  et  y  avoit  un  païsan  sur  un  arbre,  faisant  ma- 
nière que  ledict  Hercules  ny  Pliilates  n'aprochassent  : 
mais  Hercules  tira  celle  part  :  et,  quand  il  entendit 
que  la  place  estoit  dangereuse ,  il  fit  monter  Pliilotes 
sur  l'arbre,  aveques  le  païsan    :   et  tanlost  vindrent 
trois  lyons,  qui   partirent  d'une  montaigne,  et  cou- 
rurent sus  à  Hercules,  moult-fiérement  :  et  Hercules 
se  defTenditde  moult-bonne  façon  :  maislcsdicts  lyons 
le  presse'rent  moult-fort  :  et   tant  dura  la   bataille 
qu'Hercules  les  occît  tous  trois,   Tun  après  l'autre  : 
et  descendirent    ledict  Philotes    et  le  païsan,    pour 
aider  à  escorclier  lesdicts  lyons  :  et  sur  ce  poinct  fut 
la  courtine  retirée,  et  remis  le  roUet,  tel  qu'il  s'en- 
suit. 

Hercules  se  trouva  assailli  des  lyons. 
Trois  en  occii  en  Theure  ,  ainsi  que  nous  trouvons. 
Fier  et  fort  se  raunstra  sur  lous  les  œorteL  liommes. 
Plus  trouvons  ses  faicts  granrls,  {ihis-avant  les  lisons. 
Les  irois  yons  terribles,  par  H'rcule.s  veincus, 
C'e>t  le  monde,  la  thair,  et  le  diable  de  plus. 
L'un  souille,  l'autre  atise,  et  le  tiers  lend  abus. 
Maints  bommes  ont  deceus,  dévorés,  et  perdus. 
Or  soyons  balaillans  des  glaives  de  vertus  : 
A  ce  que  de  noz  âmes  Dieu  ne  face  refus. 

Assez  tost  après  entra  parmy  la  salle  un  griffon 
moult  grand,  et  moult-bien  faict.  Ledict  griffon  re- 
muoit  les  aelles  et  la  teste,  comme  s'il  fust  en  vie  :  et 
estoyent  les  plumes  toutes  d'or  et  d'asur,  et  le  derrière 
du  grifibn  si  bien  et  perfaictement  faict,  qu'il  sem- 
bloit  en  vie.  La  croupe  du  griffon  estoit  couverte 
d'une  couverte  de  soye  blanche  et  bleue,  semée  des 

22, 

lettres  de  monsieur  le  duc  et  de  Madame  :  et,  éntre- 
tant  que  ledict  griffon  marchoit  parmy  la  salle,  il 
ouvrit  le  bec,  dont  sailliient  plusieurs  oiseaux  en 
vie  :  qui  s'en  voloyent  par-dessus  les  tables  :  et  ainsi, 
à  sons  de  trompes  et  de  clairons,  fit  ledict  griffon  son 
tour  parmy  la  salle  :  et  s'en  retourna  par  où  il  estoit 
venu  :  et  sur  ce  poinct  furent  ostees  les  tables  :  et  la 
dance  commença  :  ne  plus  n'y  eut  celuy  jour,  qui  à 
ramentevoir  face. 

Le  mardy  ensuivant  fut  le  disner,  en  diverses  salles 
et  chambres,  richement  servi  :  et,  après  le  disner, 
mondict  signeur  et  les  dames  ale'rent  sur  les  rangs, 
pour  voir  les  joustes  :  et  le  premier,  qui  se  pre'senla 
pour  celuy  jour,  fut  messire  Jehan  de  Luxembourg, 
frère  de  monsieur  de  Fiennes,  et  neveu  de  monsieur 
de  Sainct-Pol,  connestable  de  France.  Il  estoit  acom- 
paigné  de  plusieurs  notables  personnages,  tant  ses  pa- 
rens,  comme  autres.  Son  cheval  estoit  couvert  d'une 
couverture  d'orfaverie  dorée,  tresbelle.  Il  avoit  cinq 
pages  après  luy,  richement  et  gentement  habille's  : 
dont  le  premier  des  chevaux,  sur  quoy  lesdicls  pages 
estoyent  monte's,  estoit  couvert  de  velours  cramoisy, 
à  une  grande  brodure  de  drap  d'argent  bleu.  La  se- 
conde fut  de  drap  de  damas  bleu  ,  à  une  brodure  d'or- 
faverie blanche,  à  gros  tronçons,  en  manière  de  bat- 
tons d'argent,  et  à  grosse  campanes  de  mesme.  Le 
tiers  cheval  estoit  couvert  de  velours  noir,  à  grandes 
lettres  de  brodure  de  fil  d'or,  à  sa  devise.  Le  quart 
estoit  couvert  de  bonnes  martres,  le  poil  dehors  :  et  le 
cinqie'me  de  drap  d'or  cramoisy.  Si  lost  que  ledict 
messire  Jehan  de  Luxembourg  eut  fait  le  tour  acous- 
tume',  saillit  le  clicvalier  à  l'Arbre-d'or,  son  cheval 

couvert  de  velours  tanné ,  à  grandes  barbacannes 
de  fil  d'or  en  brodure,  et  lettres  de  mesme,  à  sa 
devise  :  et  d'icelles  barbacannes  issoyent  flammes  de 
feu.  Si  furent  les  lances  baillées,  et  l'horologe  mis 
en  son  cours  :  et  y  avoit  apparence  que  la  jouste 
eust  esté  bien  joustee,  et  la  demie  heure  bien  em- 
pleyee  :  mais  il  n'eust  guéres  couru,  que  Tarrest  de 
messire  Jelian  de  Luxembourg  fut  rompu  par  tel  me- 
chef ,  qu'il  n'y  eut  nul  moyen  d'y  remédier  :  parquoy 
ledict  messire  Jehan,  du  consentement  de  mondict 
signeur  le  bastard,  se  partit,  sans  achever  son  em- 
prise. 

Tantost  après  se  présenta  monsieur  d'Arguel ,  fils  de 
monsieur  le  prince  d'Orange,  et  neveu  de  monsieur  le 
duc  de  Bretaigne.  Il  avoit  six  nobles-hommes,  qui 
aloyent  devant  luy,  vestus,  et  harnachés  leurs  chevaux, 
de  velours,  treshonnestcment  :  et  estoyent  leurs  har- 
nois  de  chevaux  semés  de  grosses  campanes  d'argent. 
Son  cheval  estoit  couvert  d'un  riche  drap  d'argent , 
violet.  Il  avoit  trois  pages  aveques  luy,  sur  trois  che- 
vaux couverts.  Les  pages  estoyent  vestus  de  paletots 
de  velours  verd  :  et  le  premier  cheval  estoit  couvert 
de  velours  cramoisy  :  le  second,  de  velours  violet  :  et 
le  tiers,  de  velours  bleu,  chargés  de  campanes  d'ar- 
gent :  et  portoit  son  escu  my-parti  de  blanc  et  de  verd. 
Monsieur  le  bastard  se  présenta  sur  un  destrier  cou- 
vert de  drap  de  damas  blanc,  à  grosses  larmes  d'or,  en 
brodure  :  et ,  pour  dire  la  vérité ,  ils  empleyérent  celle 
demie  heure  moult-bien,  et  honnorablement  rom- 
pirent plusieurs  lances ,  et  firent  plusieurs  grandes 
atteintes,  non  comptées  par  les  juges,  pour  les  raisons 
cy-dessus-escriptes  :  mais  toutesvoyes,  en  celle  demie 

heure,  ils  rompirent  cliacurf  tre'ze  lances,  denement 
rompues  :  et,  pource  que  le  nombre  fut  pareil,  fut  jugé 
que  l'un  ne  Fautre  ne  devoit  point  de  verge  :  et,  après 
la  demie  heure,  coururent  les  planchons,  sans  faire 
atteinte,  qui  à  ramentevoir  face. 

Pour  le  dernier  d'iceluy  jour  se  présenta  messire 
Antlîoine  de  Hallewin,  un  noble  chevalier  flamand. 
Son  cheval  estoit  couvert  de  velours  noir,  brodé  et 
semé  de  fil  d'or  :  et  me  sembloyent  roses  élevées  :  et 
d'icelîes  roses  issoyent  grosses  campanes  d'argent.  La 
bordure  d'icelle  houssoure,  estoit  de  grandes  lettres 
de  fil  d'or  :  c'est-asçavoir  A,  et  I,  lacés  ensemble.  Il 
avoit  trois  chevaux  couverts  après  luy  :  et,  dessus, 
trois  pages,  vestus  d'orfaverie.  Le  premier  cheval  es- 
toit couvert  de  drap  d'or  giis  :  le  second,  d'oifaverie 
Llanche,  à  gros  boulons  d'argent  :  et  le  tiers,  de  ve- 
lours cramoisy,  à  une  grande  bordure  de  drap  d'argent. 
Tost  après  se  présenta  le  chevalier  à  l'Arbre-d'or.  Son 
cheval  estoit  couveit  d'un  diap  d'argent  cramoisy, 
brodé  d'orfaverie  dorée,  tresrichement  :  et  ne  rompit 
celle  demie  heure  que  trois  lances  :  et  ledict  messire 
Anthoine  de  Hallewin  en  rompit  cinq  :  païquoy  au- 
dict  de  Hallewin  fut  adjugée  la  verge  d'or.  Puis 
coururent  la  course  du  planchon ,  comme  il  estoit  de 
coustume  :  et  ainsi  se  passa  celle  journée,  jusques  à 
l'heure  du  souper,  que  le  banquet  fut  appareillé  en  la 
grande  salle,  à  telles  tables  comme  le  jour  devant^ 
ainsi  que  cy-apres  orrez. 

Celuy  mardi  fut  faict  le  troisième  banquet  :  et  fu- 
rent tous  couverts  les  plats  de  grandes  tentes  de  soye  , 
richement  peintes  et  étofées  d'or  et  d'argent  diverse- 
ment :  et  pareillement  furent  les  pastés  couverts  de 

pavillons  :  et  par-dessus  lesdictes  tentes  et  pavillons 
avoit  bannie'res  des  armes  de  mondict  signeur  de 
Bourgongne  :  et  par  les  goutiéres  avoit  escrit,  d'or, 
et  d'argent,  le  mot  de  mondict  signeur,  et  celuy  de 
Madame  :  dont  le  mot  de  mondict  signeur  estoit.  Je 
l'ay  emprinSj  et  celuy  de  Madame,  Bien  en  awienne  : 
€t  par-dessus  chacune  tente,  et  chacun  pavillon  avoit 
escrit,  en  un  rollet,  le  nom  d'une  vile  close,  sugette  à 
mondict  signeur  ;  parquoy  furent  monstrees,  à  celle 
fois,  soixante  viles  closes,  sugettes,  outre  et  par- 
dessus les  trente  du  premier  banquet.  Item  sur  chacun 
pasté  avoit  deux  marmousets  d'or  et  d'asur,  et  vestus 
de  soye  :  qui  tenoyent  manie're  d'enfondrer  lesdicts 
paslés,  de  divers  outils  :  les  uns  de  hoyaux,  les  autres 
de  massues,  et  les  autres  de  hesches  :  et  chacun  fai- 
soit  diverses  contenances.  Au  surplus,  fut  le  banquet 
grand  et  plantureux,  et  bien  fourni  :  et  au  milieu  de 
la  salle  avoit  une  tour,  aussi  haute  que  la  salle,  faicte 
au  propos  et  au  patron  de  la  grosse  tour,  que  fit  com- 
mencer monsieur  le  duc  Charles,  luy  estant  comte  de 
Charolois,  en  sa  vile  de  Gorguan  (0,  en  Holande  :  et 
certes  celle  tour  fut  moult  richement  faicte  ,  et  bien 
compassée,  et  toute  peinte  d'or,  d'asur,  et  d'argent  : 
et,  tantost  après  que  la  signeurie  fut  assise  à  table, 
une  guette ,  estant  au-dessus  d'icelle  tour,  en  l'echau^ 
guette  (^),  sonna  un  cornet,  moult-haut  :  et,  après  le 
cornet  sonne',  ladicte  guette  fit  semblant  de  faire  son 
guet,  comme  on  a  acoustumé  de  faire  en  tel  cas  :  et, 
après  qu'il  eut  longuement  regardé  au  tour  de  luy, 
voyant  les  tentes  et  pavillons  qui  au  tour  de  luy  es- 

0)  Gorguan:  lisez  Corcum.  —  W  £n  Cechauguttte  :  danà  la  guérile. 

toyent,  il  tint  manière  d'ebaïssement,  et  comme  s'il 
eust  esté  assiégé  en  icelle  tour  :  mais,  à  bien  regarder, 
il  les  congnut  :  et  congnut  .que  c'estoyent  viles  pour 
son  aide,  et  non  pas  pour  sa  nuisance. 

Si  se  commença  à  réjouir  :  et  appela  ses  trompettes, 
qu'ils  vinssent  faire  une  sonnade,  devant  la  compai- 
gnie  :  et  prestement  s'ouvrirent  quatre  fenestres,  au 
plus-haut  de  la  tour  :  et  de  chacune  fenestre  saillit  un 
gros  sanglier,  à  tout  trompettes,  à  grandes  bannières 
de  monsieur  de  Bourgongne  :  et  sonnèrent  une  longue 
batlure  ;  et  certes  ce  fut  un  estrange  personnage  à 
voir  :   et  puis  s'en  retournèrent  lesdicts  sangliers  :  et 
par   ce  furent   lesdictes   fenestres    closes.  Assez  tost 
après    recommença   ladicte   guette  son   propos  :  et, 
pour   mieux   festeyer   la   compaignie  ,  demanda  ses 
hauts  raénesliiers  :  et  tanlost  furent  les  quatre  fenes- 
tres ouvertes  :  et  par  la  saillirent  trois  chèvres  et  un 
l)Ouc,  moult-bien  et  vivement  faicts.  Le  bouc  jouoit 
d'une  trompette  saqueboute  (0  :  et  les  trois  chèvres 
jouoyent   de    sclialmayes   (2)  :    et  en  celle   manière 
jouèrent  un  motet,  et  puis  s'en  retournèrent  comme 
ils  estoyent  venus.  Pour  la  tierce  fois  commença  la 
guette  son  propos  :  et  dît  qu'il  estoit  fourni  de  gens, 
d'artillerie ,  et  de  vivres ,   et  qu'il  vouloit  monstrer 
qu'il  ne  se  soucioit  que  de  faire  bonne  chère.  Si  manda 
ses  joueurs  de  flustes  :  et  prestement  s'ouvrirent  les 
fenestres  :  et  là  se  comparurent  quatre  loups,  ayans 
llustes  en   leurs    pattes  :   et   commencèrent    lesdicts 
loups  à  jouer  une  chanson  :  et  puis  s'en  retournèrent 
comme  les  autres.  Pour  la  quatrième  fois  demanda  la 

i*}  Saquchoute  .  lance  crochue.  —  (»"*  Schalnitrjcs  :  chalumeau.^ 

guette  ses  clianties  :  et  là  s'apparurent  quatre  gros 
asnes  :  moult-bien  faicts  :  lesquels  dirent  une  chanson 
de  musique  à  quatre  pars,  faicte  à  ce  propos  :  qui  se 
disoit  ainsi. 

Faictes  vous  Tasiie,  ma  maistresse? 
Guidez  voas,  p^  vostre  rudesse. 
Que  je  vous  doive  abandonner? 
Ja  pour  mordre,  ne  pour  ruer, 
Ne  m'aviendra  (fue  je  vous  laisse. 
Pour  maiif;er  chardon  comme  asnesse. 
Pour  porltT  bas,  pour  faix  ,  pour  presse. 
Laisser  ne  puis  de  vous  aimer. 

Faictes  vous  Tasne  ? 
Soyez  far  ante ,  ou  moqueresse , 
Soillaschelé,  oit  hardiesse. 
Je  suis  faict  pour  vous  honnorer. 
Et  donc  me  devez  vous  tuer. 
Pour  avoir  le  nom  de  raeurdresse  ? 

Faictes  vous  Tasne  ? 

Pour  le  cinqiéme  et  dernier  entremets,  venant  de  la 
tour,  sonna  un  cornet,  comme  il  avoit  acoustumé  à 
chacune  fois  :  et  la  guette  recommença  son  propos  : 
et  manda  une  morisque,  pour  rejouir  la  compaignie  : 
et  maintenant  par  un  huis,  venant  sur  un  portouer , 
à  manière  d'une  galerie,  alant  au  tour   de  la  tour, 
partit  un  singe  dehors  (qui  tint  manière  de  soy  ébahir 
de   la  compaignie)  et    tantost   après   un   autre,  et 
jusques  au  nombre  de  sept,  dont  il  y  avoit  une  sin- 
gesse.  Lesdits  singes  estoyent  moult-bien  faits  auprès 
du  vif  :  et  y  avoit,  dedans  les  habillemens ,  de  très- 
bons  corps ,  et  qui  faisoyent  de   bons  et  nouveaux 
tours   :  et  n'eurent  guéres  marché  iceux  singes  par 
celle  galerie ,  qu'ils  trouvèrent  un  mercier  endormi 
auprès  de  sa  mercerie  :  et,  en  tenant  contenance  de 


3^6  :memoires 

singes,  le  premier  prit  un  tabourin  et  un  flaqeol  :  et 
commença  à  joiier  :  l'autre  prit  un  mi  rouer  :  l'autre  un 
pigne  :  et,  pour  conclusion ,  ils  laisse'rent  au  mercier 
petite  part  de  sa  mercerie  :  et  le  singe,  qui  avoit  le 
tabourin,  commença  à  jouer  une  morisque  :  et,  en 
dançant  icelle  morisque ,  fireat  le  tour  au  tour  de  la 
tour  :  et ,  après  plusieurs  liabilete's  de  singes ,  s'en 
retourne'rent  par  où  ils  estoyent  venus  :  et  sur  ce 
point  furent  les  tables  ostees  et  levées  :  et  la  dance 
commença  :  et  plus  n'y  eut  faict  pour  celuy  jour. 

Le  mecredy ,  quati  ieme  jour  d'icelle  feste ,  les  salles 
et  les  chambres ,  tant  pour  le  disner  comme  pour  le 
souper,  furent  richement  servies  de  poisson,  tant  de 
mer ,  comme  d'eaue  douce  :  et  ne  fut  celuy  soir  au- 
cune asseml)lee  faicte  de  dances,  ne  de  banquets, 
pour  le  jour  :  qui  estoit  de  poisson.  Mais  celuy  jour 
la  jouste  continua  :  et  fit  messire  Jehan  de  Chassa, 
signeur  de  Monnet,  un  gentil  chevalier  bourgongnon  , 
le  premier  présenter  le  blason  de  ses  armes,  pour  ata- 
cher  à  l' Arbre-d'or,  comme  il  estoit  de  coustume  : 
€t ,  avant  que  ledict  chevalier  envoyast  son  blason  , 
il  avoit  envoyé  aux  dames  unes  lettres  closes ,  par 
manieVe  de  supplication  :  et  ,  après  que  les  dames 
avoyent  ouy  les  lettres  dire ,  et  lire  en  leur  présence, 
luy  donneVent  licence  d'entrer  et  venir  au  pas  :  au- 
quel vint  tresnouvellement ,  comme  vous  orrez,  après 
la  teneur  de  sa  lettre  :  qui  fut  telle.  «  Tresexcellente, 
«  treshaute  ,  et  trespuissante  princesse ,  ma  tresre- 
«  doutée  dame ,  et  vous  autres  princesses,  dames  ,  cl 
K  damoiselles,  plaisir  vous  soit  de  sçavoir  qu'un  clie- 
«  valier  esclave  ,  né  du  royaume  d'Esclavonie  ,  est 
«  présentement  arrive  en  ccstc  noble  vile,  en  la  coa- 

duitte  d'une  damoiselle  errant,  sous  qui,  et  en 
gouvernement  de  laquelle,  il  est  mis,  par  le  com- 
mandement et  ordonnance  de  sa  belle  dame.  Or 
ne  veut  le  nohle  chevalier  soy  présenter  devant 
vostre  noble  vsigneurie ,  ne  par -devant  la  noble, 
haute,  et  belle  compaignie  ,  jusques  à  ce  que  vous 
soyez  de  son  cas  plainement  averties.  Vray  esl,  tres- 
nobles  princesses,  qu.e  le  chevalier  eclave  a  toute 
sa  vie  servi  et  honnore'  une  dame  d'Esclavonnie, 
loyalement  à  son  pouvoir  :  et  elle,  de  sa  grâce,  l'a 
entretenu  d'espérance  et  de  bonne  che're  assez  lar- 
gement, sans,  toutesvoyes,  le  vouloir  jamais  retenir 
pour  serviteur  :  mais  bien  le  nourrissoit  en  espé- 
rance de  guerdon.  Toutesvoyes  ledict  chevalier,  par 
maladie  d'amour  agravee  ,  longuement  nourrie  en 
son  cueur ,  a  souffert  ^angoi^seuse  et  travaillable 
peine  ,  qu'il  n'estoit  plus  puissant  de  porter  ne 
souffrir  :  et,  par  une  espérance  désespérée  ,  s'est 
enhardi  ledict  chevalier  de  requérir  miséricorde  , 
grâce,  et  guerdon  d'amours,  soy  tenant  indigne  de 
l'avoir,  mais  toutesvoyes  l'avoir  loyaument  mérite 
et  desservi. 

«  Ladicte  dame  continuant  en  sa  fieretc,  désobéis- 
sante à  amours ,  et  oubliant  la  vertu  féminine  de 
pitié,  a  refusé  audict  chevalier  sa  requeste ,  et  luy 
a  tenu  termes  si-estranges,  qu'il  a  demouré  hors 
de  toute  espérance  de  jamais  bien  avoir  en  ce 
monde  :  et  luy,  plein  de  déplaisir  et  de  rage,  s'est 
quelque  temps  retrait  en  sa  maison,  emmy  les  bois, 

<  roches ,  et  montaignes  :    où   il  n'a   vescu   que  de 
regrets,  souspirs,  et  larmes,  par  l'espace  de  neuf 

«  mois  entiers  :  et  n'est  point  à  douter,  que,  si  Ion- 

«  guement  il  y  fust  demeuré,  il  estoit  à  fin  de  sa  vie. 
«  Ladicte  dame,  quand  elle  a  ouy  son  cas,  a  eu  au- 
(c  cune  repen tance  de  son  peclié  et  ingratitude  :  et  luy 
«  a  envoyé  ladicte  dame  une  daraoiselle  errant,  qui  le 
«  conduit  :  par  laquelle  luy  a  fait  dire  plusieurs  belles 
«  et  grandes  remonstrances ,  luy  disant  que  les  biens 
«  d'amours  doivent  estre  achetés  par  longs  désirs  , 
«  par  longs  travaux,  et  par  inextimables  souffrettes  : 
«  et  que,  quand  aucun  bien  en  vient ,  plus  est  ché- 
«  rement  acheté ,  plus  est  aimé ,  cher  tenu  et  gardé  : 
«  et  que  le  plus-grand  péché  d'amours  y  qui  soit ,  si 
«  est  désespérance. 

«  Pource  a  conseillé  ladicte  dame  audict  chevalier, 

«  qu'il  prist  espérance,  pour  desespoir,  et  courage 

«  pour  ébaïssement  :  et  a  persuadé  ladicte  damoiselle, 

«  errant ,  audict  chevalier ,  qu'il  voyageast ,  et  prist 

«  aucune  queste,  pour  oublier  ses  meiancholies ,  et 

«  qu'elle  estoit  contente  de  Tacompaigner  en  sadicte 

«  queste,  un  an  entier,  tant  pour  le  conforter  en  son 

«  déplaisir  ,    comme   pour   raporter    à  sa    dame  les 

«  nouvelles  de   son   aventure.   Ledict  chevalier  ,    se 

«  laissant  légèrement  conseiller  ,  combien  qu'il  sort 

«  esclave,  et  d'Esclavonie ,  et  qu'il  n'ait  nulle  con- 

«  gnoissance  n'habitude  es  marches  de  pardeça ,  s'est 

«  souvenu  comment  plusieurs  Payens,  et  mesmement 

ce  le  preux  Salhadin  ,  estoyent  venus  en  France,  pour 

ce  louenges  et  vertus  acquerre  ,  et  avoyent  esté  au 

c(  noble  royaume  de  France,  si-honnorablcment  re- 

<c  cueillis  et  traittés ,  que  leurs  hoirs  et  successeurs , 

et  sans  la  foy ,  portent  encores  honneur  et  révérence 

c(  audict  royaume,  sur  tous  autres  royaumes  chres- 

«  tiens    :   et  singulièrement   a  esté  ledict   chevaliei' 

ce  averti  du  triomphe,  de  l'honneur,  et  de  la  vertu  de 
«  ceste  treslouable  maison  de  Bourgongne,  et  comme 
«  les  estrangers  y  ont  esté  honnorablement  recueillis, 
«  favorises,  et  retenus,  et  que  plus  de  vertueux  exer- 
«  cices,  comme  de  faicts-d'armes  ,  de  joustes ,  et  de 
«  tournois,  se  faisoyent  et  entretenoyent  continuel- 
«  lement  en  ceste  maison  tresvertueuse,  qu'en  nulle 
«  autre,  dont  il  soit  mémoire. 

«  Ces  choses  considérées,  ledict  chevalier  s'est  re- 
«  tiré  ceste  part,  en  la  conduitte  de  ladict^  damoi- 
«  selle  errant,  et,  pour  sa  première  et  bonne  aven- 
«  ture,  il  a  trouvé  la  noble  emprise  du  chevalier  à 
«  l'Arbre-d'or ,  et  le  pas  encommencé  :  parquoy  il 
«  supplie  à  vous,  treshaute  et  trespuissante  princesse, 
«  et  à  vous  autres  princesses,  dames  et  damoiselles, 
«  qu'il  vous  plaise,  de  vostie  grâce,  impetrer  licence 
«  du  tresexcellent,  treshaut,  et  tresvictorieux  prince, 
fc  monsieur  le  duc  de  Bourgongne,  et  de  Brabant, 
«  que  ledict  chevalier  esclave  puisse  courre  à  ceste 
«  noble  emprise ,  et  faire  son  devoir ,  et  luy  donner 
«  lieu  et  heure  pour  ce  faire ,  et  l'avoir  pour  recom- 
«  mandé  :  et  autre  chose  n'escrit  ledict  chevalier  : 
«  qui  prie  à  Dieu  qu'il  vous  doint  ce  que  desirez, 
«  ensemble  bonne  vie  et  longue. 

«  Vostre  treshumble  et  tresobéissant  serviteur, 
K  Le  Chevalier.  Esclave,  » 

Le  signeur  de  Monnet  entra  dedans  la  lice  :  et  fai- 
soit  mener  devant  luy  un  sommier  ,  portant  deux 
paniers,  couverts  d'une  couverte  de  velours  bleu, 
brodé  à  grandes  lettres  de  fil  d'or,  à  sa  devise  :  et 
dessus  avoit  trois  personnages  de  Mores  :  qui  jouoyent 


350  MEMOIRES 

de  divers  instruments.  Apres  iceluy  sommier  venoit 
une  damoiselle,  habillée  estrangenient,  et  comme  une 
damoiselle  errant  :  laquelle  estoit  montée  sur  une 
liaquenee  blanche,  couverte  de  drap  d'or  cramoisy  : 
et  tenoit  manière  de  conduire  et  mener  ledict  cheva- 
lier. Apres  venoit  le  chevalier,  sur  un  destrier ,  cou- 
vert de  velours  noir  ,  brodé  en  croisée  ,  d'orfaverie 
dorée  par-dessus.  Il  avoit  après  luy  quatre  nobles- 
hommes  à  cheval,  habille's  de  soye,  les  robes  et  les 
chapeaux  à  la  façon  d'Esclavonnie  :  et  sur  leurs  robes 
avoit  escrit  en  grandes  lettres  d'or ,  le  chevalier 
ESCLAVE  :  et  pareillement  luy-mesme  estoit  habille'  sur 
son  harnois.  Ils  avoyent  longues  barbes  :  et  portoyent 
ea  leurs  mains  grans  javelots  empenne's,  et  ferrés  d'or, 
tresnouvellement.  Certes  son  entrée  et  manière  de 
faire  fut  tresplaisante.  En  telle  ordonnance  fit  le  che- 
valier esclave  son  tour  parmy  la  lice  :  et  tantost  après 
se  présenta  le  chevalier  à  l'Arbre- d'or,  son  cheval 
couvert  d'une  couverte  de  drap  d'or  cramoisy,  bordée 
d'ermines  :  mais  ainsi  avint  de  leur  aventure,  que 
le  chevalier  esclave  se  trouva  mal-armé  de  sa  veiie  :  et 
luy  fut  advis  qu'il  courroit  sans  asseoir,  et  pourroit 
faire  perdie  le  temps  aux  autres  coureurs  sans  grand 
fruict  :  païquoy  il  requit  à  mondict  signeur  le  bas- 
tard  qu'il  s'en  peust  aler,  et  estre  quitte  de  son  em- 
prise. Laquelle  chose  luy  fut  acordee. 

Le  second,  qui  se  présenta  pour  iceluy  jour,  fut 
monsieur  Jaques  de  Luxembourg  ,  signeur  de  Ricquc- 
bourg,  frère  de  monsieur  de  8ainct-Pol ,  connesiable 
de  France  :  et  devant  luy  aloyent,  pour  Taconipiii- 
gner,  le  comte  d'Kscallcs,  et  mcssire  Jehan  d'Onde- 
vile,  tous  deux  frères  de  la  royne  d'Angleterre,  mon- 

sieur  de  Roussi  ,  monsieur  de  Fiennes  ,  et  messire 
Jehan  de  Luxembourg,  et  tous  cinq  neveux  dudict 
messire  Jaques.  Pareillement  l'acompaignoycnt  mon- 
sieur de  Renty  ,  et  le  marquis  de  Fenare  ,  tous  riche- 
ment vestus  et  monte's.  Son  cheval  estoit  housse  de 
drap  bleu,  à  une  grande  bordure  de  drap  d'argent 
cramoisy  ,  et  son  escu  de  mesme.  Il  avoit  six  chevaux 
de  pareure  après  luy  :  dont  le  premier  estoit  couvert 
de  velours  pramoisy ,  à  une  grande  bordure  d'er- 
mines  :  et  par-dessus  le  cramoisy  avoit  gros  chardons 
d'orfaverie  dorée,  élevés  et  moult  bien  apparens  sur 
la  housseure.  Le  second  fut  couvert  de  velours  bleu , 
à  grandes  lettres  de  brodure  de  sa  devise  :  et  fut 
frangée  d'or.  Le  tiers  estoit  couvert  de  velours  noir, 
à  grandes  lettres  de  brodure  comme  le  premier,  et 
semé  de  grandes  campanes  d'argent.  Le  quart  de  salin 
violet  semé  de  grans  chardons  d'orfavcrie  à  grandes 
fueilles  de  mesmes  :  et  estoit  celle  couverture  bordée 
de  velours  noir,  ladicte  bordure  semée  de  larmes  d'or. 
Ses  pages  estoyent  vestus  de  satin  blanc,  à  lettres  de 
brodure  de  sa  devise  :  et,  après  iccux  pages,  venoit 
un  varlet ,  vestu  de  mesme,  sur  un  cheval  couvert  de 
drap  de  damas  blanc,  violet ,  et  noir,  semé  de  bro- 
dures  de  lettres  d'or,  à  sa  devise,  et  par-dessus  chargé 
de  grosses  campanes  d'argent.  Ledict  varlet  menoit 
un  destrier  en  main ,  couvert  de  drap  d'or  violet  :  et 
en  celuy  estât  fit  son  tour  devant  les  dames,  par- 
devant  TArbre-d'or,  et  pardevant  les  juges  :  puis  prit 
son  rang  au  bout  de  la  toile.  Monsieur  le  bastard  de 
Bourgongne  se  présenta  à  l' Arbre-d'or,  pour  iceluy 
deifendre,  sur  un  cheval  couvert  de  velours  bleu  :  et 
sur  la  croupe  de  son  cheval  avoit  un  gros  rabot  d'ar- 

gent ,  élevé  :  et  toute  la  couverte  estoit  semée  moult- 
espessement  de  grandes  rabotuies  d'argent,  élevées  : 
et  certes  la  couverture  me  sembla  merveilleusement 
belle  et  riche.  Les  deux  chevaliers  coururent  leur 
demie  heure  :  et  gaigna  mondict  signeur  Jaques  de 
Sainct-Pol  la  verge  d'or  :  pource  qu'il  rompit  sept 
lances  ,  et  monsieur  le  bastard  n'en  rompit  que  six. 

Le  troisième,  qui  se  présenta  pour  celuy  jour,  fut 
messire  Philippe  de  Poictiers,  signeur  de  Ja  Ferté,  fils 
du  signeur  d'Arci.  Cestuy  chevalier  se  fit  amener  sur 
les  rangs,  par  une  belle  hlle  :  qui  se  nommoit  la  dame 
Blanche.  Elle  estoit  en  cheveux,  moult- gentement 
mise  empoint  :  et  fut  vestue  de  satin  blanc  :  et  à  la 
vérité  elle  estoit  belle ,  et  valoit  bien  estre  regardée. 
Elle  estoit  montée  sur  un  cheval,  tout  erminé  de  son 
poil ,  naturellement.  Ledict  cheval  estoit  couvert  d'un 
délié  volet  :  qui  ne  gardoit  point  qu'on  ne  veist  les- 
dictes  ermines ,  et  le  clieval  parmy.  A  dextre  d'elle 
venoit  le  chevalier,  sur  un  cheval,  couvert  d'une 
courte  couverte,  en  manière  de  harnacheure  de  salin, 
cramoisy,  frangé  de  franges  d'or  :  et  fut  ladicte  cou- 
verte toute  chargée  de  grosses  campanes  d'argent,  à 
façon  de  campanes  de  vache.  Il  avoit  deux  pages  après 
luy,  vestus  de  cappes  de  satin  violet  :  dont  le  cheval 
du  premier  estoit  couvert  de  velours  noir,  à  une 
croisure  de  velours  ciamoisi  :  et  le  second  estoit  cou- 
vert de  drap  d'or  bleu  :  et  en  cest  estât  vint  le 
chevalier  devant  les  dames  :  auxquelles  ladicte  dame 
Blanche  présenta  une  lettre,  où  estoit  escrit  ce  qui 
s'ensuit, 

TrcsreJoutee,  excellenie  pi  incesse, 
Droit  ry  m'cnvoyc,  euycrs  voslrc  noblesse, 

TTne  moult-noble  et  gracieuse  dame  : 
Et  ni'a  requis  que  devers  vous  j'adresse 
Le  chevalier,  pour  croisire  sa  prouesse. 
Lequel  aussi  elle  avoue  et  confesse 
Son  serviteur,  et  seul  de  ce  royaume. 
Nommer  se  fait,  par  nom  ,  la  dame,  Blanche. 
Or  elle  a  eu  n'aguéres  congnoissance 
De  cestuy  pas  (  qui  est  de  noî^le  usance  ) 
Et  du  perrou  à  l'Arbre-dor  Iresriche. 
Dont,  pour  acroistre  en  gloire  et  en  vaillance 
Le  chevalier,  qui  là  brandit  sa  lance. 
Son  serviteur,  \y  oflVe  d'amour  franche. 
Four  le  servir  eu  tout  humble  service. 

Le  chevalier  à  TArbre-d'or  se  présenta  sur  un  che- 
val, couvert  de  velours  noir,  à  grand  fueillages  d'or- 
faverie  blanche  branlant.  Les  deux  chevaliers  cou- 
rurent moult-durement  l'un  contre  l'autre  :  etgaigna 
ledict  messire  Philippe  de  Poictiers  la  verge  d'or  : 
pource  qu'il  rompit  dix  lances,  et  monsieur  le  bas- 
tard  n'en  rompit  (jue  neuf.  Le  dernier,  qui  se  pre'senta 
pour  celuy  jour,  fut  messire  Claude  de  Vaudrey,  un 
jeune  chevalier  bourgongnon.  Les  nobles- hommes, 
qui  l'acompaignoyent ,  avoyent  mantelines  de  satin 
verd  par  devant,  et  de  violet,  par-dcrrie're.  Son  cheval 
estoit  couvert  de  velours,  inyparty  de  verd  et  de  vio- 
let, semée  sa  houssure,  en  brodure,  de  coquilles  d'or, 
et  parmy  de  grosses  campanes  d'argent.  Tantost  se 
pre'senta  mnndict  signeur  le  bastard,  sur  un  cheval, 
couvert  de  drap  d'or  cramoisy,  à  une  bordure  dé- 
coupée, de  crezj  blanc.  Mondict  signeur  le  bastard 
gaigna  la  verge  d'or  :  pource  qu'il  rompit  plus  de 
lances  que  ledict  messire  Claude  de  Vaudrey  :  et  ainsi 
se  passa  celle  journée  :  car  (comme  j'ay  dict  dessus) 
on  ne  mangeoit  point  de  chair  :  ains   on  mangeoit 

10.  23 

poisson   :  et  à  celle  cause  ay  eut  nulle  assemblée. 

Le  jeudi,  cinqiéme  jour  de  celle  feste,  fut  faict  le 
disner  par  chambres  et  par  salles,  ainsi  que  Ton  avoit 
acoustumë  :  et  après  le  disner  l'on  se  tiia  sur  les  rangs, 
pour  voir  les  joustes  :  et  là  se  présenta ,  en  la  ma- 
nière acoustumee,  le  comte  de  Psaulmes,  un  comte 
d'Alemaigne,  chambellan  de  monsieur  le  duc  de  Bour- 
gongne  :  et  devant  luy  venoyent  cinq  nobles-hommes, 
vestus  de  journades  de  damas  violet  et  noir  :  et  estoit 
son  cheval  couvert  d'un  drap  d'or,  bleu.  Son  escu  es- 
toit  violet,  à  deux  lettres  d'or  de  sa  devise  :  et  sur  son 
heaume,  en  manière  de  bannerolle ,  portoit  uq  atour 
de  dame.  Il  avoit  après  luy  un  cheval  seulement, 
couvert  d'une  couverture  de  velours,  en  couleur  de 
pourpre  :  et  esloit  la  couverture  toute  semée  de 
grosses  campanes  d'argent,  à  façon  de  campanes  de 
vache  :  et  dessus  le  cheval  avoit  un  petit  page,  tres- 
gentement  empoint.  A  l'encontre  dudict  comte  de 
Psaulmes  se  présenta  le  chevalier  de  l' Arbre-d'or,  sur 
un  cheval  couvert  de  satin  craraoisy  :  et  par-dessus 
avoit  à  grande  foison  de  gorgerins  d'argent,  élevés, 
moult- bien  faicts  :  et  en  celle  demie  heure  gaigna  le 
comte  de  Psaulmes  la  verge  d'or  :  car  il  rompit  sept 
lances  :  et  mondict  signeur  le  bastard  n'en  rompit  que 
cinq. 

Apres  le  comte  de  Psaulmes  vint  raessire  Baudouyn, 
bastard  de  Bourgongne.  Il  avoit  devant  luy  quatre 
nobles-hommes,  vestus  de  velours  bleu ,  en  journades. 
Lesdictes  journades  estoyent  brodées  pardevant,  de 
houppes,  à  façon  de  plumats  (qui  estoit  la  devise  du- 
dict messire  Baudoin)  et  par  derrière  de  deux  W,  cou- 
plés ensemble,  lenans  à  un  bâton  dessus,  et  un  autre 

dessons,  Tun  des  hâtons  d'or,  et  l'autre  d'argent.  Il 
avoit  trois  chevaux,  harnache's  de  velours,  semé  de 
campanes  d'argent.  Son  cheval  esloil  couvert  de  ve- 
lours hleu  :  et  sur  sa  leste  avoit  une  grande  hannerolle 
veide,  frangée  de  blanc.  Il  y  avoit  trois  pages  après 
luy,  habille's  de  journades,  comme  ses  serviteurs  : 
dont  le  premier  cheval,  sur  quoy  estoit  le  premier 
page,  estoit  couvert  de  velours  bleu,  à  grandes  let- 
tres d'or  de  brodure  de  sa  devise.  Le  second,  de  drap 
d'or  cramoisy,  à  une  brodure  de  velours  noir  :  et  le 
troisie'me  estoit  de  velours  violet,  semé  de  campanes 
d'argent.  A  l'encontre  de  luy  se  présenta  monsieur  le 
bastard  de  Bourgongne,  gardant  l'Arbre -d'or.  Son- 
cheval  estoit  enharnaché  d'un  harnois  brodé  d'orfa- 
verie  blanche  :  et  par-dessus  avoit  grosses  campanes 
dorées.  En  celle  demie  heure  gaigna  mondict  signeur 
le  bastard  la  verge  d'or,  sur  son  frère  :  pource  qu'il 
rompit  huict  lances,  et  ledict  messire  Baudoin  n'en 
rompit  pas  tant. 

Le  dernier,  qui  se  présenta  pour  celuy  jour,  fut 
monsieur  de  Renti,  fds  aisné  du  signeur  de  Crouy, 
comte  de  Portien.  Il  avoit  devant  luy  cinq  chevaliers 
de  grand  maison,  ses  aliés  :  comme  monsieur  Jaques 
de  Sainct-Pol,  monsieur  de  Roussy,  monsieur  de 
Tiennes,  et  messire  Jehan  de  Luxembourg,  et  son 
frère  messire  Jehan  de  Crouy  :  lesquels  avoyenttous- 
journades  de  satin  blanc  :  et,  au  rémanent,  furent 
richement  montés  et  enharnachés,  chacun  à  sa  de- 
vise. Son  cheval  estoit  couvert  d'une  double  houssure  : 
c'estasçavoir  le  fond  de  satin  blanc,  et  par-dessus  de 
velours  noir,  tout  découpé  et  détranché  à  grandes 
lettres  de  Y  Y,  grégeois,  par  où  on  voyoit  le  fond 

23. 

parmy.  Son  escu  estoit  de  mesme  :  et  avoit  sur  son 
heaume  un  moult-beau  plumats.  Il  avoit  deux  che- 
vaux couvers  après  luy  :  surquoy  seoyent  les  pages, 
vestus  de  drap  d'or  cramoisy,  en  mantelines.  Le  pre- 
mier cheval  estoit  couvert  de  velours  bleu ,  brodé 
de  Y  Y,  grégeois  à  grandes  lettres  d'or,  à  une  grande 
bordure  de  drap  d'or  verd  :  et  le  second  estoit  cou- 
vert de  moult-riche  drap  d'or  cramoisy.  Le  chevalier, 
gardant  le  pas,  se  présenta  à  l'encontre  de  luy,  sur 
un  cheval  couvert  de  drap  de  damas  jaune.  La  cou- 
verte estoit  semée  de  testes  de  léopards  d'argent,  éle- 
vés, ayans  en  la  bouche  une  boucle  de  mesme  :  et  à  la 
course  de  celle  demie  heure  rompirent  chacun  cinq 
lances  :  parquoy  ne  gaignérent  point  de  prix  l'un  sur 
l'autre  :  et,  après  le  sablon  couru,  et  la  demie  heure 
passée,  leur  furent  les  planchons  apportés,  comme  il 
est  de  coustume  :  et  d'icelle  course  atteindirent  l'un 
l'autre  tresdurement  :  et  rompit  ledict  signeur  de 
Pventy  son  planchon  en  plusieurs  pièces  :  et  ainsi  se 
passa  celle  jouste  :  et  faut  revenir  au  banquet  :  qui 
fut  tel,  que  vous  orrez  cy-apres. 

Premièrement  furent  les  plats,  et  les  suites,  plus- 
grands  et  plus-somptueux  qu'ils  n'avoyent  esté  à  nuls 
des  autres  banquets  :  et  sur  la  table  avoit  quinze  paons , 
revestus  de  col  et  de  teste,  et  de  queiie,  et  les  corps 
tous  dorés  de  fm  or  :  et  parmy  iceux  paons  estoyeot 
entremeslés  seize  cignes,  tous  d'argent  :  lesquels  paons 
et  cignes  avoyent  chacun  un  colier  de  la  Toison,  et 
à  leurs  pies  un  petit  blason  des  armes  de  chacun  des 
chevaliers,  vivans,  de  l'ordre  :  et,  sur  le  dos,  petites 
mantelines  de  soye,  armoyees  pareillement  :  et  par 
cest  entremets  furent  monstres  les  trente  et  un  che- 

valiers  de  la  Toison,  à  ce  jour  vivans  :  et  furent  assis 
lesdicts  paons  et  cignes,  sur  les  tables,  chacun  en  tel 
degré  comme  ils  vont  à  Teglise,  en  l'ordre,  le  jour  de 
la  solennité  de  leur  feste. 

Item  et  par-dessus  lesdictes  tables  avoit  plusieurs 
bestes,  portans  sommages  (0  :  comme  grans  elephans, 
à  tout  chasteaux  :  dromadaii'es ,  à  tout  grans  paniers  : 
licornes ,  cerfs ,  et  bisches ,  chacun  portans  divers 
sommages.  Lesdictes  bestes  furent  toutes  étofees  d'or, 
d'argent,  et  d'asur,  et  les  barnachcmens  de  fil  d'or  et  de 
soye  tresrichement  :  et  estoyent  leurs  sommages  pleins 
et  fournis  de  diverses  espiceries  :  et  outreplus  portoyent 
chacun  les  armes  d'un  signeur,  suget  de  mondict  si- 
gneur  de  Bourgongne,  et  le  nom  de  la  vile  ou  signeu- 
rie  :  comme  l'un  porloit  Condé,  en  Hainaut,  au  nom 
de  Nemours  :  Avenues  en  Hainaut,  au  signeur  de  Poin- 
tiévres  :  Sainct-Pol,  et  Enguyen  la  Bassee ,  au  comte 
de  Sainct-Pol,  connestable  de  France  :  Dumkerkc  et 
Bourbourg,  au  comte  de  Marie  :  et  pareillement  de 
tous  autres  grans  signeurs,  sugets  de  mondict  signeur 
de  Bourgongne,  en  ses  divers  pvaïs.  Le  banquet  fut  bel 
et  riche,  et  fort  regardé,  et  se  seirent  tous  les  signeurs, 
dames,  et  damoiselles,  à  table  :  et,  après  qu'ils  eurent 
commencé  à  manger,  sur  le  hourd,  où  paravant  on 
avoit  monstre  quatre  des  travaux  d'Hercules ,  son- 
nèrent les  trompettes  :  et  là  fut  veu  le  cinqiéme  travail 
d'Hercules,  qui  fut  tel  qu'il  s'ensuit. 

Premièrement  furent  veus  Theseus  et  Pyrithous, 
armés  de  toutes  armes  :  et  tenoit  manière  Theseus 
de  soy  plaindre  à  Pyrithous,  son  compaignon ,  de 
Pluto,  qui  avoit  ravy  Proserpine,  son  amie,  et  icelle 

^';  Sommages  :  fardeaux  de  hêlçs  de  sommes. 

menée  en  enfer  :  et  Pyrillious  tenoit  manie're  de  luy 
promettre  de  l'en  venger,  et  la  ravoir  :  et  sur  ses  pro- 
messes vindrent,  les  glaives  au  poing,  à  la  porte  d'enfer  : 
qui  estoit  moult-bien  faicte.  Geste  porte  estoit  à  ma- 
nie're d'une  grand  gorge  de  dragon ,  noire  et  flam- 
boyant, en  manière  de  flambe  ardant ,  ayant  deux 
grans  yeux,  rendans  merveilleuse  clairlé  :  et,  quand 
Pyrillious  heurta  de  sa  lance  contre  ladicte  gorge, 
inconlincnt  s'ouvrit,  et  en  saillit  un  grand  chien  noir, 
tout  diiTorme,  et  ayant  trois  testes,  à  tout  un  glaive 
noir  en  ses  pattes.  Ce  chien  estoit  appelé  Cerberus, 
le  portier  d'enfer  :  et  tantost  courut  sus  aux  deux 
champions  :  et  fut  longue  la  bataille  entre  eux  :  mais 
en  fin  le  chien  tua  Pyiithous  :  et  mena  Theseus  à  telle 
nécessite',  qu'à  peine  se  pouvoit  plus  sou^tenir,  ne 
deifendre  :  mais  Hercules  y  sirvint,  par  bonne  aven- 
ture :  et  lors  commença  bataille  à  lencontre  de 
Cerberus  :  et  se  retrait  Theseus,  pour  guaiir  et  faire 
me'deciner  ses  playes  ;  mais  Cerberus  assailloit  Her- 
cules de  merveilleuse  force,  et  Hercules  luyli\roit 
merveilleuse  bataille  :  et,  pour  abréger  ceste  matie're. 
Hercules  abatit  le  chien  par  terre,  et  luy  vouloit  cou- 
per la  teste,  quand  Theseus  se  vint  agenouiller  de- 
vant Hercules,  et  luy  pria  qu'il  luy  livrast  ledict  Cer- 
berus. Hercules  le  fit  :  et  Theseus  le  prit,  et  attacha 
d'une  chaine  :  et  puis  s'en  ala  Hercules  à  la  porte 
d'enfer ,  l'espee  au  poing  :  et  là  trouva  grande  résis- 
tance de  feu  et  de  fumée  :  mais,  ce  nonobstant,  il 
entra  dedans  :  et  là  fut  ouïe  une  grande  voix,  et  noise, 
comme  il  se  combatoit  aux  infernaux  :  mais  ne  de- 
moura  gucres  que  celle  noise  fut  appaisee  :  et  ramena 
devant  soy  la  belle  Proscrpine,  richement  vcstue  et 

atoumee  :  et,  quand  Hercules  fut  comme  au  milieu 
du  houid,  il  prit  ladicte  Proserpine  en  une  main,  et 
son  espee  en  l'autre  :  et  là  courtine  fut  retirée,  et  mis 
le  brevet  dehors,  tel  qu'il  esloit  acoustunié  :  dont  la 
teneur  s'ensuit. 

Hercules  entreprit  voye  moult-dangerense. 
Quand  ala  eu  enfer,  l'abisme  périlleuse. 
Cerberus  combatit  à  la  porte  douteuse  : 
El  reprit  Proserpine ,  la  belle  et  la  joyeuse. 
Cerberus  signifie  péché,  le  dévoyable  : 
Qui  garde  des  enfers  le  gouffre  redoutable. 
Or  soyons  Hercules ,  le  vaillant  et  louable. 
Combaton  Cerbeï'us,  par  vertu  honnorable. 
Porton  à  Proserpine  un  bon  secours  aidable, 
Nostre  ame  retirans  hors  de  vice  damnable. 

Ainsi  se  continua  le  banquet,  de  manger  et  faille 
bonne  cliére  :  et  tantost  après  sonnèrent  les  trom- 
pettes :  et  furent  les  courtines  du  hourd  retirées  :  et 
là  furent  veues  deux  damoiselles  amazonnes  à  che- 
val, richement  armées,  et  leurs  espees  ceinctes,  et 
leurs  chevaux  couverts  richement.  Leurs  chefs  estoyent 
parés  de  leurs  cheveux,  blonds  et  beaux,  moult-no- 
blement :  et  portoyent  chapeaux  de  violettes  par- 
dessus :  et  derrière  elles  avoyent  femmes  à  pie ,  en 
manière  de  saquemans  ('),  armées  et  embatonnees, 
pour  combatre  et  deffendre  :  dont  les  unes  portoyent 
les  bacinets,  les  escus,  et  les  glaives  desdictes  damoi- 
selles :  et  en  ceste  ordonnance  firent  un  tour  ou  deux 
parmy  le  hourd.  Et  tantost  après  s'apparurent  Her- 
cules et  Theseus,  montés  et  armés  moult-richement^ 
et  après  eux  varlets-de-pié  ,  armés   et   embatonnés 

(*)  Sarfuemans  :  vagabondes. 

comme  il  appartient  :  et,  si-tost  que  les  damoiselles 
amazonnes  aperceurent  lesdicts  chevaliers,  elles  prirent 
leurs  heaumes,  leurs  escus,  et  leurs  glaives  :  et  les 
deux  chevaliers  pareillement  se  prépare'rent  pour  la 
jouste  :  et  incontinent  se  coururent  sus  les  uns  aux 
autres,  et  s'entrerencontre'rent  tresrudement  :  et  puis 
mirent  les  mains  aux  espees,  et  commença  la  bataille 
entre  les  quatre  de  cheval,  et  les  gens-de-pié  :  qui  fut 
merveilleusement  bien  combatue  et  vivement  faicte  : 
et  dura  la  bataille  treslonguement  :  et,  fin  de  compte, 
fut  la  courtine  retirée,  sans  monstrer  qui  eust  le  meil- 
leur d'icelle  bataille  :  et  fut  le  billet  mis  dehors,  tel 
qu'il  s'ensuit. 

Hercules  le  vaillant,  et  le  preux  Theseus, 

En  deux  femmes  armées  trouvèrent  tels  vertus. 

Que  pour  tous  les  périls,  oîi  se  sont  embalus , 

Ils  ne  furent  si  près  d'estre  morts,  ou  veincus. 

Puis  que  deux  amazonnes,  et  deux  féminins  corps. 

Contre  deux  sipuissans  sonstindrent  tels  eflbrs, 

Exemple  est  qu'on  doit  craindre  et  bataille  et  diâcords  : 

Son  ennemy  douter,  fuible ,  manchot,  ou  tors. 

Car  on  a  veu  souvent  (  qui  bien  en  est  recors) 

Que  les  victoires  sont  où  Dieu  donne  les  sorts. 

Apres  le  sixième  travail  d'Hercules  passé,  assez  tost 
après  fut  la  courtine  retirée,  au  son  des  trompettes  : 
et  là  fut  veu  le  septie'me  travail  ,  tel  qu'il  s'ensuit. 
Premièrement  fut  veu  Hercules  arme'  de  toutes  armes, 
soy  promenant  seul  :  et  luy  vint  au-devant  un  monstre 
dcmy-homme  et  demy-serpent.  Celuy  monstre  avoit 
la  teste  armée,  et  en  la  main  dextre  un  gantelet  et 
un  glaive ,  et  en  l'autre  main  un  grand  targon  :  et , 
quand  Hercules  aprocha  ,   le   monstre  fit  semblant 

dé  parlementer  à  luy.  Hercules  luy  respondit  par 
semblant  :  mais  Hercules  prestement  luy  courut  sus, 
et  le  monstre  à  luy  moult  fièrement  :  mais  la  bataille 
n'eut  guéres  duré,  qu'Hercules  le  joinditde  son  espee, 
et  le  prit  à  une  main,  et  de  l'autre  luy  coupa  la  teste  : 
mais  non  pourtant  le  monstre  ne  client  à  terre  :  dont 
Hercules  démarcha ,  tout  ébahi  :  et  ne  se  donnoit 
garde  Hercules,  qu'il  veit  que  le  monstre  luy  couroit 
sus,  et  avoit  sept  testes.  Hercules  getta  la  teste,  qu'il 
tenoit  :  et  courut  sus  au  monstre,  moult-vigoureuse- 
ment :  et  fut  la  bataille  assez  longue  :  mais  en  fm 
l'occît  Hercules  :  et  tint  manière  de  brûler  le  corps  : 
et  à  tant  fut  la  courtine  retirée,  etle  rollet  mis  dehors  : 
qui  disoit  ainsi. 

Hercules  es  pnluz  trouva  le  fier  serpent. 

La  teste  luy  trencba  :  mais  tout  incontinent 

Sept  autres  luy  saillirent  eniei  veillablement. 

Mais  toutes  les  trencha  Hercules  le  vaillant. 

Qui  un  vice  rencontre  d'aguet,  ou  d'aventure. 

Sept  autres  en  viendra  par  estrange  figure, 

£i  seia  fort  constant  qui  n'en  aura  morsure. 

Faison  comme  Hercules  à  Teunemy  injure. 

Tranchon  luy  les  sept  testes,  qui  sont  pleines  d'ordure  : 

Et  nous  gardon  de  faire  à  vice  nourriture. 

Apres  le  serpent  des  paluz  occis ,  pour  monstrer 
le  huictiéme  travail  d'Hercules,  fut  la  courtine  reti- 
rée au  son  des  trompettes,  comme  devant  :  et  là  fut 
veu  Hercules  armé  et  embatonné  de  son  escu  et  de 
sa  massue  :  et  se  promenoit  devant  une  cité,  remirant 
la  beauté  des  maisons  et  des  murailles  :  et  tantost  sail- 
lirent dehors  plusieurs  geans,  grans,  fiers,  et  hideux, 
jçi  estrangement  embatonnés.  Hercules  leur  courut 

SUS  moult-vigoureusement,  et  fit  tant  en  peu  d'eure, 
qu'il  abatit  quatre  d'iccux  geans  :  et  les  autres  se 
mirent  à  genoux  devant  luy  :  et  leur  vouloit  les  testes 
couper,  quand  deux  citoyens  issirent  de  la  cité  : 
qui  se  mirent  a  genoux  :  et  luy  pre'senta  l'un  les 
clefs,  l'autre  luy  mit  une  couronne  d'or  sur  la  teste  : 
et  ainsi  fut  Hercules  roy  de  Cramonne  :  et  atant  fut 
la  courtine  retirée,  et  mis  un  roliet  hors,  tel  qu'il 
s'ensuit. 

Hercules,  remîrant  les  hauts  mars  de  Cramonne, 

Unze  geaos  trouva  ,  par  manière  félonne  : 

Mais  à  leur  grand  pouvoir  n'aeompta  une  pronne. 

Tous  les  défit,  et  prit  cité,  et  la  couronne. 

Hercules  cy  nous  monstre  vertueux  exemplaire  : 

Que  pour  tourbe  de  gens ,  pour  menace,  ou  pour  braire. 

L'homme  chevaleureux  ne  se  doit  point  deSaire  : 

Mais  est  digne  d'avoir  de  couronne  salaire, 

Qui  contre  grand  pouvoir  ose  frontière  faire  : 

Car  on  voyt  peu  souvent  bon  defTendeur  défaire. 

Sur  ce  point  furent  les  tables  levées  :  et  commen- 
cèrent les  danses  :  et  plus  ne  fut  faict  pour  celuy 
jour. 

Le  vendredy  suyvant  fut  faict ,  et  tresrichement 
servi,  le  disner,  es  chambres  et  es  salles  :  mais,  assez 
tard.  Pource  que  plusieurs  jeusnoyent  pour  le  ven- 
dredy :  et  mesmement  les  Anglois  :  qui  en  ont  fort 
la  coustume  :  et  vindrent  sur  les  rangs,  pour  la  jouste 
voir  :  et,  pource  que  monsieur  d'Escalles  devoit  celuy 
jour  courir,  monsieur  le  bastard  de  Bourgongne  (qui 
gardoit  le  pas)  considérant  qu'ils  esloyent  fréres- 
d'armes,  et  qu'ils  avoyent  combatu  en  lices  l'un  con- 
tre l'autre ,  ne  voulut  point  courre  à  l'encontre  de 

luy  :  mais  fit  mettre  monsieur  Adolf  de  Cléves  en  sa 
place,  pour  garder  le  pas  pour  celle  fois. 

Ainsi  arriva  le  premier  sur  les  rangs  monsieur  le 
comte  d'Escalles ,  frère  de  la  royne  d'Angleterre  : 
et  estoit  acompaignë  de  la  plus- grande  noblesse,  qui 
là  fut  :  comme  de  ceux  de  Sainct-Pol,  ses  parens, 
et  de  moult -d'autres  chevaliers  et  gentils -hommes  , 
tant  anglois  ,  comme  bourgongnons  ,  et  mesnies  de 
monsieur  le  bastard  de  Bourgongne  ,  son  fre're-d'armes, 
monté  sur  un  petit  cheval,  à  tout  une  robe  longue 
d'orfaveiie  chargée  :  et  en  iceluy  point  acompaigna 
mondict  signeur  d'Escalles.  Le  cheval  dudict  signeur 
d'Escalles  esloit  couvert  de  drap  d'or,  my parti  de 
cramoisy  et  de  bleu.  Il  avoit  six  pages  après  luy, 
vestus  de  miJ.ntelines  de  satin  verd  figure.  Le  cheval, 
que  chevauchoit  le  premier  page,  estoit  couvert  d'une 
courte  houssure  de  velours  noir,  et  pardevant  à  poic- 
tral  et  à  réncs  :  et  estoit  charge  de  campanes  d'ar- 
gent,  à  façon  d'ancolies.  Le  second  estoit  couvert  de 
drap  d'or  cramoisy,  à  une  bordure  de  velours  noir, 
brodée.  Le  troisième  estoit  d'une  couverture  de  ve- 
lours cendré.  Le  quatrième  estoit  couvert  d'un  drap 
d'or,  dehaché,  à  façon  de  brodure,  à  lettres  d'or  par- 
dessus :  où  tenoyent  campanes  d'argent.  Le  cinqiéme 
estoit  couvert  de  pourpre  en  velours,  à  une  bordure 
édentee  de  drap  d'argent  :  et  sur  ledict  pourpre  avoit 
brodure  de  deux  EE  ,  acolés  ensemble.  Le  sixième 
estoit  couvert  de  drap  d'argent  et  de  velours  cramoisy 
édenté  :  et  estoit  semé  de  grosses  campanes  d'argent. 
Le  septième  estoit  mené  en  main  :  et  estoit  couvert 
de  velours  bleu  ,  à  deux  faces  d'ermines,  chargées  de 
grosses  poires  d'argent  :  et  estoit  celle  couverte  bor- 

dee  de  damas  violet ,  brodée  de  denx  EE,  à  sa  devise  : 
et  certes  le  chevalier  estoit  bel  homme -d'armes,  et 
bien  seoit  sur  son  cheval.  Pour  les  causes,  que  j'ay 
devant  dictes,  se  présenta  monsieur  Adolf  de  Cle'ves, 
signeur  de  Ravastain,  à  Tencontre  du  chevalier  an- 
glois,  son  cheval  couvert  d'une  riche  couverte  d'or- 
faverie  d'or  et  d'argent ,  à  manie're  de  figures  ,  sur 
velours  cramoisy  :  et  à  la  vérité  celle  demi^  heure  fut 
bien  joustee  et  empleyee  :  car  le  chevalier  anglois 
rompit  onze  lances  :  mais  il  perdit  la  verge  d'or  : 
pource  que  mondict  signeur  de  Ravastain  en  rompit 
dixsept ,  franchement  rompues  :  et  n'est  pas  à  oublier 
le  mechef,  qui  avint  à  celle  heure  et  jouste  :  car  mon- 
dict signeur  le  bastard  de  Bourgongne  eut  un  grand 
coup  de  pie  de  cheval  au-dessus  du  genouil  :  dont  il 
fut  tresgriévement  blecé,  et  en  tresgrand  danger,  s'il 
n'eust  esté  bien  secouru  par  bons  chirurgiens  :  et  par 
cest  empeschement  ne  peut  fournir  son  emprise  : 
mais ,  tout  blecé ,  qu'il  estoit ,  fit  maintenir  et  gar- 
der le  pas  à  ses  despens,  de  houssures,  et  de  toutes 
autres  choses  ,  comme  il  avoit  encommencé  :  et 
ne  courut  homme,  pour  la  garde  dudict  pas,  ne 
mondict  signeur  de  Ravastain ,  ny  autre  ,  qu'il  ne 
courust ,  es  couvertes  et  pareures ,  à  la  despense  de 
mondict  signeur  le  bastard.  Qui  fut  grande  et  cousta- 
ble  chose  :  comme  chacun  peut  légèrement  voir.  Mais 
à  tant  se  tait  le  compte  de  ceste  matière  :  et  revient 
à  la  fourniture  du  pas,  et  comment  il  fut  entresuyvi. 

Le  second  ,  qui  se  présenta  pour  celuy  jour,  fut 
monsieur  le  comte  de  Roussi  ,  fils  de  monsieur  le 
comte  de  Sainct-Pol ,  connestable  de  France.  Il  avoit 
devant  luy  trompettes  et  clairons  à  grande  foison,  et 

officiers -d'armes ,  qui  racompaignoyent  :  et  celuy  , 
qui  venoit  droit  devant  luy  ,  estoit  un  petit  nain  de 
Constantinoble ,  serviteur  du  roy  d'Angleterre  :  que 
madame  de  Bourgongne  avoit  amené  aveques  elle, 
pour  voir  la  feste.  Cestuy  nain  estoit  monté  sur  un 
petit  cheval ,  et  vestu  d'une  robe  de  velours  noir ,  à 
une  bande  blanche  :  et  portoit  en  sa  main  dextre  un 
papier  ,  en  manière  d'une  requeste  ,  et  en  son  bras, 
ataché  à  un  lasset,  une  clef,  qui  servoit  au  mistére  , 
qui  s'ensuit.  Apres  venoit  un  grand  chasteau  ,  riche- 
ment paré,  et  étofé.  Iceluy  chasteau  estoit  faict  à 
quatre  tours  ,  et  à  quatre  pans  de  murailles  ,  et  à 
une  grand'porte,  qui  se  pouvoit  fermer  et  ouvrir  :  et 
là  dedans  estoit  monsieur  de  Roussy  sur  son  cheval , 
armé  de  toutes  armes.  Il  avoit  après  luy  six  chevaux 
de  pareure.  Le  premier  estoit  couvert  de  velours 
noir,  chargé,  moult-espes,  de  campanes  d'argent, 
en  manière  de  poires.  Le  second,  de  satin  cramoisy, 
à  grans  feuillages  ,  en  brodure  d'or,  et  gros  boutons 
de  mesme  :  dont  la  pareure  de  la  fleur  esloit  argentée  : 
et  estoit  celle  housseure  frangée  de  franges  noires.  Le 
troisième  estoit  de  brodure,  semée  et  massonnee  d'or 
et  d'argent ,  et  par-dessus  semée  de  larmes  d'argent 
de  brodure  :  et  la  brodure  d'icelle  estoit  entassée  d'or 
tresrichement  :  et ,  pour  enrichir  la  massonnerie  ,  y 
avoit  grans  violiers  de  romarins  ,  vermeils  et  blancs, 
à  grandes  lettres  de  sa  devise  parmy  :  et  certes  la  cou- 
verture me  sembla  tresriche.  La  quatrième  couverte 
estoit  chargée  d'orfaverie  blanche.  La  cinqième  de 
brodure ,  à  grandes  fueillages  d'or ,  aveques  lettres 
meslees  ,  et  semées  de  larmes  d'argent  :  et  fut  celle 
cinqième   couverte   de  satin  noir,  brodée  en  lettres 

giéqncs  de  brodure.  La  sixième  estoit  de  drap  d'or 
cramoisy  ,  frangée  de  franges  noires  :  et  n'est  pas  à 
oublier  que  tous  ses  pages  furent  habille's  de  mante- 
lines  ,  chacun  à  la  pareure  de  la  houssure  :  et,  pour 
vous  donner  à  entendre  le  miste're  du  nain,  de  sa  re- 
queste  ,  et  de  sa  clef,  il  sembloit  qu'il  tinst  le  che- 
valier prisonnier  ,  par  le  commandement  d'aucune 
dame ,  et  qu'il  desirast  sa  délivrance  :  et  à  celle  fin  , 
quand  le  chastel  fut  au-devant  des  dames,  se  partit  le 
nain,  et  ala  devers  les  dames,  présenter  sa  requeste  : 
qui  disoit  ainsi.  «  Excellentes,  hautes,  et  nobles  prin- 
«  cesses,  dames  et  damoiselles,  le  chevalier,  prisonnier 
ce  de  sa  dame ,  vous  fait  treshumble  révérence.  Son  cas 
«  est  tel,  que  Danger  tient  la  clef  de  ceste  prison,  et 
«  l'a  mis  es  mains  de  Petit-Espoir,  son  serviteur  :  et 
u  n'en  sera  jamais  tiré,  ne  délivré,  si  ce  n'est  par  la 
«  bonté  et  pitié  de  vous.  Parquoy  supplie  ledict  che- 
«  valier  prisonnier  à  vous  tresexcellentes,  treshautes, 
«  et  trespuissantes  princesses,  dames  et  damoiselles, 
«  qu'il  vous  plaise,  de  vostre  grâce,  assembler  vostre 
«  tresnoble  et  tresvertueux  collège  féminin  (  car  entre 
«  plusieurs  s'en  pourra  trouver  la  voix  d'une,  et  telle, 
«  que  Danger  ne  voudroit,  ne  pouroit  luy  faiie  refus 
«  de  la  délivrance  du  chevalier)  à  celle  fin  qu'il  soit 
«  commandé  à  Petit-Espoir  ,  qui  le  meine  ,  qu'il  le 
c(  deferme  et  délivre  de  ceste  prison  ,  tant  doulou- 
«  reuse  :  car  autrement  (  s'il  n'estoit  à  son  délivre  ) 
«  il  ne  pourroyt  courre  à  celuy  noble  pas,  n'achever 
«  ne  fournir  l'aventure  de  l'Arbre  d*ur.  Ce  (ju'il  de- 
«  sire  de  tout  son  cueur,  et  de  demourer  treshunihle 
«  sei'viteur  de  vous  ,  et  de  toutes  nohlcs  dames.  )> 
Apres  la  requeste  ouye  par  les  dames,  le  congé  fut 

donné  de  deprisonner  le  chevalier  :  et  vint  le  nain  à 
tout  sa  clef,  et  en  ouvrit  la  porte  :  et  saillit  ledict 
chevalier  dehors,  armé  de  toutes  armes,  son  cheval 
couvert  de  satin  blanc,  brodé  de  grandes  lettres  d*or, 
à  sa  devise,  et  son  escu  estoit  de  mesme  :  et  en  tel 
estât  et  ordonnance  vint  prendre  le  bout  de  la  lice. 
A  rencontre  de  luy  se  présenta  Gliaiies  de  Visan, 
gardant  FArbre-d'or  pour  celuy  jour,  en  l'absence  de 
monsieur  le  bastard.  Son  cheval  estoit  couvert  de 
satin  blanc,  semé  et  brodé  d'arbres  d'or  :  et  coururent 
leur  demie  heure  :  mais  monsieur  de  PiOussi  gaigna  la 
verge  d'or  :  car  il  rompit  huict  lances  ;  et  ledict  Charles 
n'en  rompit  pas  tant. 

Le  troisième,  qui  se  présenta  pour  celuy  jour  fut 
Roskin  de  Rochefay,  premier  escuyer  d'escuyerie  de 
monsieur  le  duc  de  Bourgongne.  Il  avoit  devant  luy 
deux  chevaliers  de  la  Toison  :  c'estascavoir  monsieur 
d'Auxi,  et  messire  Philippe  de  Ciévecueur,  et  deux 
autres  escuyers.  Ils  estoyent  habilh  s  de  palletots  d'or- 
faverie  à  sa  devise,  et  pareillement  ceux,  qui  le  ser- 
voyent  à  pié.  Son  cheval  estoit  couvert  d'une  cou- 
verte de  velours  verd,  biodee  de  blanche  orfaverie,  à 
grandes  lettres  à  sa  lievise,  tresrichement.  A  l'encontre 
de  luy  se  présenta  ledict  Charles  de  Visan  ,  garde  du 
pas.  Son  cheval  estoit  couvert  d'ermines,  à  une  grande 
brodure  de  martres  :  et  coururent  leur  demie  heure, 
tresbien  et  roidement,  l'un  contre  Vautre  :  mais  le- 
dict Roskin  gaigna  la  verge  d'or  :  car  il  rompit  onze 
lances,  et  ledict  Charles  n'en  rompit  que  dix  :  et  à  la 
course  des  planchons  firent  une  tresdure  atteinte ,  et 
rompit  ledict  Roskin  le  sien.  Ainsi  se  partit  la  jouste 
pour  celuy  jour,  sans  autre  feste  n'assemblée  :  pource 

que  la  pluspart  des  gens  jeusnoyent,  etesloit  jour  de 
poisson  :  qui  ne  sont  point  jours  propres  pour  ban- 
quets ne  festimens. 

Le  samedy,  septième  jour  d'icelle  feste,  se  fit  le  dis- 
ner,  comme  celiiy  de  devant  :  et  vindrent  les  dames 
sur  les  rangs ,  pour  voir  la  jouste  :  et  là  furent  plantés 
deux  blasons,  à  une  fois  :  c'estasçavoir  celuy  de  mes- 
sire  Jehan  de  Ligne,  et  celuy  de  messire  Jaques  de 
Harcliies,  deux  chevaliers  de  Hainaut,  tous  deux  cham- 
bellans de  monsieur  le  duc.  Les  deux  chevaliers  entrè- 
rent en  la  lice  à  une  fois,  par  le  congé  des  juges.  Leurs 
chevaux  estoyent  couverts,  tous  pareils  (car,  fust  à 
la  guerre  ou  à  la  paix,  ils  ont  tousjours  esté  compai- 
gnons)  et  estoit  leur  pareure  de  velours  violet  à  une 
bordure  de  velours  noir,  chargée  de  campanes  d'ar- 
gent,  tresrichement,  et  de  lettres  de  brodure  d'or,  à 
leurs  devises  :  et  courut  ledict  messire  Jehan  de  Li- 
gne, premier.  A  l'encontre  de  luy  se  présenta  messire 
Philippe  de  Poictiers  :  qui  garda  le  pas  pour  celuy 
jour.  Son  cheval  estoit  enharnaché  d'un  harnois  d'or- 
faverie  blanche  :  et  gaigna  ledict  messire  Philippe  la 
verge  d'or  :  pourcc  qu'il  rompit  neuf  hmces,  et  Jehan 
de  Ligne  n'en  rompit  pas  tant  :  et  prestement  retourna 
ledict  messire  Philippe,  garde  du  pas  ,  dedans  la  porte 
dont  il  estoit  issu ,  pour  changer  la  pareure  de  son 
cheval ,  comme  il  estoit  acoustumé  :  et  tantost  re- 
vint après,  dehors,  sur  un  cheval  couvert  de  satin, 
à  couleur  de  fleur  de  pescher,  brodé  à  grans  arbres 
d'or  :  et  ledict  messire  Jaques  de  llarchies  (  qui  avoit 
attendu  son  compaignon)  se  présenta  d'autre  costë, 
pour  son  emprise  fournir  :  et  coururent  moult-bicu 
et  dciicmcnt  d'un  costé  et  d'autre.  Si  y  eut  plusieurs 

grandes  atteintes  :  et  rompirent  plusieurs  lances  non 
comptées  :  et  n'y  eut  hmnme,  qui  si-prcs  marchandast 
le  prix  sur  monsieur  d'Arguel ,  que  fit  ledict  messire 
Jaques  de  Harchies  :  car  il  rompit  douze  lances  :  mais 
toutesvoyes  perdit  il  la  verge  d'or  :  pource  que  ledict 
de  Poicliers  en  rompit  tréze  :  et,  à  la  course  des  plan- 
chons ,  rompit  ledict  de  Poictiers  le  sien  :  et  ainsi  firent 
les  deux  chevaliers  une  belle  jouste. 

Apres  entra  messire  Philippe  de  Crëvecueur,  si- 
gneur  des  Cordes.  Il  avoit  devant  luy  dix  chevaliers 
de  la  Toison,  et  deux  autres  escuyers,  vestus  de  pal- 
letots  de  drap  d'or  cramoisy.  Le  cheval  de  luy  estoit 
couvert  d'un  drap   d'or    cramoisy,    et  son   escu   de 
mesme  :  et  après  luy  avoit  trois  chevaux  de  pareure  : 
dont  le  premier  estoit  couvert  de  drap  d'or  cramoisy  : 
comme  le  sien  :  le  second ,  de  drap  d'or  verd  :  et  le 
tiers ,  de  drap  d'or  bleu.  Ainsi  fut  sa  pareure  de  quatre 
chevaux,  de  drap  d'or  :  et  dessus  les  trois  chevaux, 
qui  le  suy voyent ,  avoit  trois  petis  pages,  vestus  de 
satin  cramoisy,  et,  par-dessus,  de  mantelines  blan- 
ches et  verdes  ,  semées  de  larmes  d'or  en  brodure  : 
et  estoyent  en  manie're  de  gorgerins  de  fil  d'or,  bro- 
chés  au  tour  de  leur  col.    Il  avoit  onze  ou  douze 
hommes.-de-pié  ,   à  journades  de  mesme  :  et  fit  son 
tour  parmy  les  rangs,  mené  par  le  géant,  comme  il 
estoit  de  coustume.  A  l'encontre  de  luy  se  présenta 
messire  Philippe  de  Poictiers,  garde  du  pas.  Son  cheval 
estoit  couvert  de  velours  bleu,  chargé  de  grosses  cam- 
panes,  moitié  dorées,  et  moitié  blanches,  et  sur  la 
croupe  de  son  cheval  une  grosse  pomme  d'argent 
dorée  :    et   d'icelle    emprise    gaigna   ledict    messire 
Philippe  de  Crévecueur  la  verge  d'or  :  car  il  rompit 
10.  a4 

neuf  lances,  et  ledict  de  Poictiers  n'en  rompit  que  six. 

Apres  se  présenta  messire  Jehan  d'Ondevile,  un 
chevalier  anglois,  frère  de  la  royne  d'Angleterre  et  de 
monsieur  d'Escalles.  Il  avoit  devant  luy,  pour  l'acom- 
paigner,  dix  nobles  -  hommes ,  vestus  de  journades, 
my-parties,  d'une  part,  de  satin  figuré  ,  comme  cra- 
moisi, et,  d'autre  part,  d'un  satin  figuré,  assez  sur 
estrange  couleur.  Son  cheval  estoit  couvert  de  drap 
d'or  blanc ,  à  une  brodure  de  drap  d'or  cramoisy.  Il 
avoit  après  luy  quatre  chevaux  de  pareure  :  dont  le 
premier  estoit  couvert  de  drap  d'or,  my-parti  de  cra- 
moisy et  de  bleu  :  le  second,  de  drap  d'or  noir  :  et  le 
tiers,  de  drap  d'or  cramoisy  :  et  faisoit  mener  un 
destrier  en  main,  par  un  gentilhomme  vestu  de  ve- 
lours noir,  monté  sur  un  cheval,  couvert  de  velours 
violet,  chargé  de  poires  d'argent,  blanches  et  dorées: 
et  le  cheval,  que  ledict  gentilhomme  menoit  en  main, 
estoit  le  cheval  dessusdict,  couvert  de  drap  d'or  noir. 
Ses  pages  estoyent  vestus  de  mantelines,  comme  ses 
serviteurs.  A  l'encontre  de  luy  se  présenta  ledict  mes- 
sire Philippe  de  Poictiers,  sur  un  cheval  couvert  de 
martres  sebelines,  à  une  bordure  d'ermines,  de  la 
longueur  de  la  beste.  Ils  coururent  l'un  contre  l'autre 
moult -vivement  :  et  gaigna  ledict  Poictiers  la  verge 
d'or  :  pource  qu'il  rompit  sept  lances,  et  ledict  mes- 
sire Jehan  d'Ondevile  n'en  rompit  que  cinq. 

Le  dernier,  qui  se  présenta  pour  celuy  jour,  fut  le 
signeur  de  Ternant  :  lequel  entra  dedans  les  lices,  sur 
un  cheval,  couvert  d'un  riche  drap  d'or  cramoisy, 
semé  de  grosses  campanes  d'argent.  Il  estoit  acompai- 
gné  de  cinq  nobles-hommes,  vestus  de  journadcs  de 
satin  violet  :  et  tantost  se  présenta  à  l'encontre  de  luy 

ledict  messire  Philippe  de  Poictiers,  sur  un  cheval, 
couvert  de  drap  d'argent  :  et,  quand  ledict  signeur  de 
Ternant  eut  couru  trois  courses  à  l'encontre  dudict 
de  Poictiers,  il  tint  manière  que  la  couverte  de  son 
cheval  le  détourboit  de  courir.  Si  fit  son  cheval  de'- 
harnacher  :  et  demoura  le  destrier  harnaché  de  drap 
d'or  cramoisy,  semé  de  campanes  d'argent,  de  mesme 
la  houssure  :  et  en  cest  estât  acheva  son  emprise,  et 
gaigna  la  verge  d'or  :  car  il  rompit  plus  de  lances , 
que  ledict  de  Poictiers.  Ainsi  se  passa  celuy  jour  de 
samedy,  sans  autre  chose  faire,  qui  à  ramentevoir 
face  :  pource  qu'il  estoit  jour  maigre,  comme  le  jour 
précèdent,  et  n'y  fit  on  nulle  assemblée  celuy  soir. 

Le  dimanche,  huictiéme  jour  d'icelle  feste,  fut  le 
disner  par  les  chambres,  et  par  les  salles,  grand  et 
plantureux,  et  tousjours  de  plus  en  plus  :  et,  après  le 
disner,  on  ala  sur  les  rangs,  pour  veoir  le  pas  et  la 
jouste  :  qui  se  continua  en  grandes  pompes  :  dont  le 
premier,  qui  se  présenta  pour  iceluy  jour,  fut  un 
escuyer  de  noble  maison,  nommé  Pierre  de  Bourbon, 
signeur  de  Carenci ,  cousin  germain  du  comte  de 
Vendosme.  Il  envoya  présenter  son  blason  (  qui  estoit 
armoyé  des  armes  de  Bourbon,  à  petite  diference  : 
car  il  en  porloit  le  nom  et  les  armes)  et  tantost  se 
présenta  ledict  signeur  de  Carenci,  sur  un  cheval, 
couvert  de  velours  cramoisy,  bordé  de  drap  d'or  noir. 
Son  escu  estoit  de  mesme  :  et  avoit,  dedans,  deux 
os ,  en  brodure  de  fin  or  :  dont  l'un  estoit  un  O,  d'une 
lettre ,  et  l'autre  l'os  d'un  cheval  :  qui  estoit  sa  devise. 
Il  avoit  trois  chevaux  de  pareure  après  luy  :  dont  le 
premier  estoit  couvert  de  drap  d'or  noir:  le  second,  de 
velours  bleu  ;  et  avoit  le  cheval  un  riche  chanfraia  d« 

brodiire,  et  un  plumas  de  mesme  :  et  estoit  ladicte 
couverture  chargée  de  campanes  d'argent,  faictes  à  la 
façon  des  deux  os  de  son  escu.  Le  tiers  estoit  couvert 
de  drap  d'or  violet  :  et  dessus  iceux  estoyent  ses  pages, 
vestus  de  mantelines  de  satin  figuré,  bleu  ,  et  pour- 
points de  velours  noir  :  et  estoit  acompaigné  de 
quatre  nobles-hommes,  vestus  de  mantelines  de  satin 
violet,  brodé,  devant  et  derrière,  à  sa  devise  dessus- 
dicte.  A.  Tenconlie  de  luy  se  présenta  ledict  de  Poic- 
tiers,  sur  un  cheval  couvert  de  drap  d'or  bleu,  bordé 
et  san tonné  de  velours  cramoisy  :  et  gaigna  ledict  de 
Poic tiers  la  verge  d'or  :  car  il  rompit  sept  lances,  et 
ledict  signeur  de  Carency  n'en  rompit  pas  tant. 

Le  second,  qui  se  présenta  pour  iceluy  jour,  fut  le 
signeur  de  Contay,  un  chevalier  de  Picardie,  cham- 
bellan de  monsieur  de  Bourgongne.  Son  cheval  estoit 
couvert  de  drap  d'or  noir,  et  son  escu  de  mesmes.  Il 
avoit  après  luy  un  page  seulement,  monté  sur  un 
cheval,  couvert  d'un  riche  drap  d'or  cramoisy  :  et 
prestement  se  présenta  à  l'encontre  de  luy  ledict  mes- 
sire  Philippe  de  Poictiers,  sur  un  clieval  couvert  de 
drap  d'or,  à  une  croix  de  Sainct  Andri,  de  damas 
blanc,  et  bordé  de  mesme  :  et  avint  que  lesdicts  che- 
valiers ne  coururent  guéres  l'un  contre  l'autre  :  car 
ledict  signeur  de  Conlay  blecea,  d'une  atteinte,  ledict 
de  Poictiers,  tellement  qu'il  le  convint  desarmer. 

Et,  en  ensuyvant  l'ordonnance  du  pas,  fut  l'horo- 
loge  couché,  afin  que  le  sablon  ne  courust  à  perte  : 
et  ne  sçavoit  on  comment  faire  :  car  le  jour  s'en  a^oit, 
et  ledict  de  Contay  n'avoit  point  achevé  son  temps  : 
et  ne  pouvoit  estre  un  autre  armé,  pour  la  garde  du 
pas,  qu'il  ne  fusl  bien  lard.  Si  fut  avisé  par  les  juges, 

que  le  marquis  de  Feri  are  (  qui  estoit  à  Tentree  de  la 
lice,  et  avoit  son  tour  de  courir  après  ledict  de  Con- 
tay  )  fourniroit,  comme  garde  du  pas,  le  demourant 
des  courses  audict  de  Contay,  par  tel  convenant,  que, 
les  courses  aclievees,  ledict  de  Conlay  fourniroit  au- 
dict marquis,  comme  garde  du  pas,  l'emprise  dudict 
marquis  :  et  ainsi  fut  faict. 

Le  marquis  de  Ferrare  entra  dedans  les  lices ,  à 
douze  chevaux  de  pareure  :  c'estasçavoir  six,  couverts 
de  riches  couvertures,  et  six  harnachés  de  harnois 
d'orfaverie.  Ses  pages  et  ses  serviteurs,  qui  chevau- 
choyent  sesdicts  chevaux ,  estoyent  liabilîe's  de  palletots 
d'orfaverie  :  dont  le  cheval,  surquoy  il  estoit,  estoit 
couvert  de  drap  d'or,  bleu,  chargé  de  grandes  lettres 
à  sa  devise,  et  brodé  d'orfaverie  Ijlanche  et  dorée.  La 
seconde  estoit  de  velours  verd,  à  grande  brodure  de 
fleur  de  glay,  et,  par-dessus  la  housse,  grosses  cam- 
panes  d'argent  élevées.  La  tierce  estoit  de  velours 
violet,  chargée  de  roses  d'argent,  et  à  icelles  roses 
pendoyent  gros  anneaux  d'huis,  d'argent,  élevés,  et 
dorés,  et  blancs.  La  quatrième  estoit  de  velours  noir, 
à  pommes  de  feu  en  brodure,  et  à  grandes  esleincelles, 
et  semé  de  pommes  d'argent  élevées.  La  cinqiéme 
estoit  de  drap  de  damas  ,  jaune  ,  brodée  d'estein- 
celles  d'orfaverie  d'argent  doré,  et  de  grans  crois- 
sans,  et  de  raiz  de  souleil  estincelant.  La  sixième,  de 
velours  noir,  toute  chargée  de  gros  réchaufToers  d'ar- 
gent, gettans  flambe  :  et  les  autres  six  chevaux  es- 
toyent enharnachés,  comme  dict  est.  Il  avoit  devant 
luy  quatre  nobles-hommes,  vestus  de  satin  bleu,  brodé 
à  lettres  d'or  de  sa  devise.  Il  fit  son  tour  parmy  les 
rangs  :  et  fut  telle  son  aventure,  que  son  cheval  ne 

voulut  aler,  ne  joindre  à  la  lice  :  combien  que  par 
plusieurs  fois  il  se  mist  en  son  devoir  :  et  par  ce  con- 
vint que  les  deux  chevaliers  se  départissent  sans  faire 
rien,  pour  celle  emprise,  qui  à  ramentevoir  face. 

Le  dernier,  qui  se  présenta  pour  celuy  jour,  fut  un 
chevalier  anglois,  nommé  messire  Claude  Waure.  Son 
cheval  estoit  couvert  d'un  riche  drap  d'or  verd,  et  son 
escu  de  mesme  :  et  courut  à  l'encontre  dudict  signeur 
de  Contay  :  mais  son  aventure  fut  telle,  qu'il  ne 
rompit  qu'une  lance ,  qu'il  ne  fust  desarmé  :  et  ne  se  fit 
autre  chose  à  la  jouste  pour  celuy  jour  :  ains  s'en  partit 
on  des  rangs,  et  vint  on  au  banquet  :  qui  fut  tel,  que 
cy  après  ensuit. 

Celuy  dimanche  fut  le  banquet  moult-bien  fourni 

de  grand  plats,  et  de  grandes  suites  :  mais  sur  les 

tables  n'y  eut   aucun  entremets  :  et,  quand  on  fut 

assis,  sur  le  hourd,  où  se  monstroyent  les  travaux 

d'Hercules ,  fut  la  courtine  retirée  ;  et  pour  le  neu- 

fiérae  travail  d'Hercules,  fut  veu  Hercules  armé  d'une 

peau  de  Lyon,  à  tout  son  targon  et  sa  massue.  Ledict 

Hercules  chaceoit  devant  soy  plusieurs  beufs,  et  les 

mena   jusques    devant    une   montaigne,   où   lesdicts 

beufs  tindrent  manière  de  pasturer  :  et  Hercules  fit 

semblant  de  soy   endormir  :    et  tantost  après  partit 

hors  de  la  montaigne  le  grand  larron,  nommé  Cacus, 

à  tout  grandes  cordes  :  et  luy,  voyant  qu'Hercules 

dormoit,  tira  tous  lesdicts  beufs,  l'un  après  l'autre, 

dedans  sa  caverne  :  et,  tantost  après,  ledict  Hercules 

se  réveilla,  et  regarda  au  tour  de  luy,  et  ne  vit  nuls  de 

ses  beufs  :  car  le  larron  ne  luy  avoit  laissé  qu'un  petit 

veau  seulement  :  et  ne  sçavoit  quel  chemin   lesdicts 

beufs  avoyent  tiré  :  pourcc  que  le  fort  larron  Cacus 

par  sa  grande  force  les  avoit  trainés  en  sa  caverne,  à 
reculon.  Si  chacea  Hercules  au  long  de  la  montaigne 
le  veau  :  qui  tenoit  manière  de  braire  :  et  Hercules, 
monstrant  semblant  d'avoir  ouy  respondre  ledits  beufs 
en  la  montaigne,  monta  amont,  et  araclia  une  grosse 
pierre  pour  regarder  dedans  la  caverne  :  et  illec  vit 
Cacus  et  ses  beufs.  Si  getta  audict  Cacus  de  grosses 
pierres  :  et  Cacus  luy  gettoit  feu  et  flamme  au  visage  : 
mais  en  fin  Cacus  fut  contraint  saillir  hors  de  sa  ca- 
verne, à  tout  une  grande  hache  :  et  Hercules  luy  cou- 
rut sus  moult-fiérement  :  et  fut  la  bataille  moult- 
grande  d'entre  eux  deux  :  mais  en  la  fin  fut  Cacus 
abatu ,  et  occis  par  Hercules  :  et  atant  fut  la  courtine 
retirée,  et  le  rollet  mis  dehors,  disant. 

Hercules  endormi,  Cacii3,  le  fort  larron, 
Ses  beufs  luy  déroba,  traiDant  à  reculon. 
Mais  (  quelque  fort  qu'il  fusl  )  Toccît  le  champion  , 
Et  fit  de  luy  justice,  sans  mercy  ne  ranson. 
Empereurs,  roys,  et  ducs  ,  princes  en  gênerai, 
Faites  comme  Hercules ,  le  tresespecial. 
Soyez  prompts  en  justice,  et  à  chacun  égal. 
Deslruisez  les  tyrans,  dont  il  ne  vient  que  mal  : 
Et  vous  souvienne  bien  de  ce  vers  principal. 
Justice  fait  aimer  et  douter  le  vassal. 

Assez  tost  après  sonnèrent  les  trompettes,  et  fut  la 
courtine  retirée  :  et  là  furent  veus  plusieurs  païsans, 
les  uns  coupans  bois ,  et  les  autres  labourans  la  terre  : 
et  tout  à  coup  survint  sur  eux  un  sanglier ,  merveil- 
leusement grand.  Lesdicts  païsans  s'enfuirent  :  mais 
le  sanglier  en  porta  un  à  terre  :  et  le  foulla  mer- 
veilleusement :  et  les  fuyans  rencontrèrent  Hercules, 
armé  de  toutes  armes,  à  tout  son  targon,  et  un 

grand  espieu  sur  son  col  :  et  tindrent  manière  de 
monstrer  à  Hercules  ledict  sanglier.  Hercules  alla  celle 
part  :  et  le  sanglier  prestement  luy  courut  sus,  de 
merveilleuse  force  :  dont  il  avint  qu'à  celuy  aborder 
ledict  sanglier  porta  jus  le  targon  d'Hercules  :  et 
Hercules  se  deffendoit  de  son  espieu  :  et  fut  moult 
longue  la  bataille  :  mais  en  fm  l'occît  Hercules  :  et 
fut  la  courtine  retirée,  et  mis  hors  le  rollet,  con- 
tenant. 

Hercules  le  trespreux,  qui  de  son  lemps  n'eut  per  (0, 

Trouva  en  Arcadie  un  merveilleux  sanglier. 

Les  hommes  deslruisoil  :  chacun  faisoit  irembler. 

Mais  le  vaillant  l'occît,  pour  le  peuple  snuver. 

Faites  comme  Hercules,  princes  de  haut  parage. 

Si  vous  sçavez  faux  us  en  vostre  baroniiage, 

N'en  V02  sugels  régir,  chacun  se  monstre  sage 

De  les  bien  tost  destruire,  pour  echever  dommage. 

Car  certes  le  sanglier,  merveilleux  et  sauvage. 

Ne  fait  pas  tant  à  craindre,  que  le  mauvais  usage. 

Le  dixie'me  travail  d'Hercules  monstre,  jouèrent  les 
trompettes  pour  la  tierce  fois  d'iceluy  jour  :  et  là 
fut  veu  Hercules,  soy  proumenant  par  un  désert,  à 
tout  son  escu  et  sa  grosse  massue  :  et  des  deux  costès 
luy  coururent  sus  plusieurs  sagittaires  :  qui  tiroyent 
flèches  de  tous  costès,  tellement  qu'Hercules  fut  long 
espace,  qu'il  ne  faisoit  autre  chose  que  soy  couvrir 
de  son  escu  ,  à  l'encontre  du  trait  :  mais,  en  fin  de 
compte.  Hercules  prit  sa  massue  à  deux  mains,  et 
ferit,  à  dexlre  et  à  senestre,  sur  les  sagittaires,  telle- 
ment qu'en  peu  d'heure  les  déconfit  et  mit  en  fuitte  : 
et  les  ratcindoit  à  force  de  courir,  et  les  occioil  : 

(0  N^eutpcr  :  n'cul  pas  son  pareil. 

et,  la  déconfiture  faicte,  fut  la  courtine  retirée,  et 
mis  le  rollet ,  dont  la  teneur  s'ensuit. 

Hercules  es  déserts  trouva  les  sagittaires, 
Qui  de  leurs  fortes  flèches  luy  firent  maiDS  contraires: 
Mais  lous  les  déconfît ,  par  monceaux  et  par  paires  : 
Et  ceux,  qui  échapérent,  priva  de  leurs  repaires. 
Les  grans  flèches  agues,  qui  Hercules  bâtirent. 
Furent  les  faulses  langues,  qui  contre  luy  médirent. 
Les  grans  valeurs  de  luy  les  bourdes  contredirent: 
Et  fit  tant  par  vertu ^  qu'eu  le  blasmaut  mentirent  : 
Et  n'eut  pas  tant  à  faire  à  lous  ceux  qui  nasquircnt. 
Qu'à  combatre  parolles  :  mais  d'elles  se  veiuquirent. 

Or  fut  passé  Tonziétne  travail  d'Hercules  :  et  tan- 
tost  après  ressonne'rent  les  trompettes ,  et  furent  les 
courtines  retirées  :  et  la  fut  veu  un  navire,  auquel 
avoit  deux  mariniers  :  dont  l'un  tenoit  le  gouvernail , 
et  l'autre  tiroit  à  deux  avirons  :  et  estoit  chargé  ce 
navire  de  deux  bornes,  ou  coulomnes,  en  manière  de 
marbre,  de  moult-grande  grandeur  et  grosseur  :  et 
au  milieu  dudict  navire  estoit  Hercules,  vestu  d'une 
robe  longue  de  drap  d'or,   ses  cheveux  blancs,  et 
longue  barbe  :  et  avoit  une  couronne  d'or  en  sa  teste  : 
et  monstra  à  ses  mariniers  le  païs  où  il  vouloit  aler  : 
et,  quand  il  fut  un  peu  avant,  il  fit  arresler  son  na- 
vire :  et  prit  une  de  ces  coulomnes  sur  son  col,  par 
apparence  de  grand  faix  et  de  grande  pesanteur  :  la 
planta  dedans  la  mer  :  et  puis  fit  tirer  plus  avant  son 
navire  :  et  replanta,  par  pareille  façon,  l'autre  cou- 
lomne  :  et ,  en  graciant  Dieu  de  son  œuvre ,  fut  la 
courtine  retirée  :  et  furent  par  ces  trois  jours  mons- 
tres les  douze  travaux  d'Hercules,  comme  dict  est  :  et 
pour  ce  douzième  et  dernier  travail  fut  remis  le  rollet 
dehors  :  qui  disoit  ainsi. 

Hercules  en  son  temps,  où  tant  de  renom  a. 

Entre  ses  grans  prouesses  douze  fois  travailla  : 

Dont  le  dernier  fut  tel ,  que  les  bornes  planta 

En  la  grand  mer  d'Espaigne  :  dont  sa  gloire  monta. 

Or,  vous  tous ,  qui  lisez  ceste  signifîance , 

Mettez  borne  à  voz  faicts  :  si  monstrerez  prudence. 

Faites  comme  Hercules  en  vostre  desirance. 

Abornez  voz  désirs  en  mondaine  espérance. 

Car  le  jour  est  prescript  (  el  faut  que  Ton  y  pense  ) 

Que  passer  ne  pouvons,  pour  or  ne  pour  chevance. 

Et  pour  celuy  jour  n'y  eut  autre  chose,  qui  à  ra- 
mentevoir  face  :  fors  que  les  tables  furent  ostees,  et 
après  commencèrent  les  dances. 

Le  lundy,  neufiéme  jour  de  ceste  feste,  fut  le  dis- 
ner  richement  et   solennellement  faict,  comme  de- 
vant :  et  tantost  après  Ton  se  tira  sur  les  rangs,  pour 
veoir  clorre  le  pas,  tant  de  la  jouste,  que  du  tour- 
noy  :  et ,  combien  que  monsieur  le  bastard  de  Bour- 
gongne,  entrepreneur  en  ceste  partie,  et  garde  de 
l'Arbre-d'or,  eust  esté  blecé  (comme  dict  est  dessus) 
tellement  que  lors,  ne  grand  temps  après,  ne  se  pou- 
voit  soustenir  sur  sa  jambe,  toutesfois  il  se  fit  aporter 
en  une  littie're,  couverte  de  drap  d'or  cramoisy  :  et  les 
chevaux,  quiportoyent  la  littiére,  estoyent  enharna- 
chés  de  mesme,  à  gros  boulions  d'argent,  dorés.  Il  es- 
toit  dedans  sa  littiére,  vestu  d'une  moult-riche  robe 
d'orfaverie.  Ses  archers  marchoyent  au  tour  de  sa  lit- 
tiére, etseschevaliers  et  gentils-hommes  au  tourdeluy, 
et  certes  il  entra  dedans  la  lice,  selon  le  cas,  si-pompeu- 
sement, et  par  si  bel  ordre,  qu'il  nesembloitpaseslreun 
bastard  de  Bourgongne,  mais  héritier  d'une  des  plus- 
grandes  signcnries  du  monde.  En  ceste  ordonnance  se 
fit  amener  jnsqucs  h  un  hourd  ,  qu'il  avoit  fait  faire 

à  ce  propos,  au  bout  de  la  lice  :  sur  lequel  liourd 
fut  sa  littie're  posée  ,  et  fut  soudainement  close  et 
baillée ,  tellement  qu'il  fut  hors  du  danger  de  toute 
presse  de  chevaux.  Tantost  après  arriva  le  roy-d'ar- 
mes  de  la  toison  d'or,  acompaigné  de  deux  che- 
valiers de  Tordre  :  c'estasçavoir  de  monsieur  de 
Crequi,  et  de  monsieur  de  la  Grutliuse.  Ledict  Toi- 
son-d'or avoit  sa  cotte-d'armes  vestue  :  et  portoit  en  sa 
main  dextre  le  blason  des  armes  de  monsieur  le  duc 
de  Bourgongne  :  lequel  blason  fut  ataché  à  l'Arbre- 
d'or ,  au  dessus  de  tous  les  autres.  Ne  demoura  gué- 
res  après  ,  que  mondict  signeur  le  duc  arriva  sur 
les  rangs. 

Il  avoit  devant  luy  forces  trompettes  et  heraux, 
et  grand  nombre  de  chevaliers  et  nobles-hommes , 
de  grand  maison,  tous  vestus  de  paletots  d'orfaverie, 
harnaché  chacun  à  sa  plaisance  tresrichement.  Il 
estoit  arme'  de  toutes  armes,  le  heaume  en  la  teste, 
l'escu  au  col  (lequel  escu  estoit  tout  couvert  de  flo- 
rins de  Rin  ,  branlans  )  et  seoyt  sur  un  cheval,  cou- 
vert de  velours  cramoisy  ,  brodé  d'orfaverie  ,  à  ma- 
nière de  fusils.  Il  avoit  après  luy  neuf  pages,  sur 
neuf  chevaux  couverts  :  le  premier  de  velours  cendré, 
la  couverte  toute  batue  de  grans  fueillagcs  d'or  élevé, 
moult-riche.  La  seconde  fut  de  drap  d'or,  noir  :  la 
tierce  ,  de  drap  d'or  cramoisy  :  la  quatrième ,  de 
drap  d'or  violet  :  la  cinqiéme ,  toute  couverte  d'or- 
faverie d'or  moult-riche  :  la  sixième ,  d'un  drap  d'or 
vermeil,  toute  chargée  de  fusils  d'or,  aveques  cailloux 
et  estincelles  de  feu  élevés ,  moult-riche.  La  septième 
fut  d'orfaverie  blanche.  La  huitième  fut  d'orfaverie 
dorec  :  et  la  neufième  d'orfaverie  meslee,  blanche  et 

dorée.  Apres  iceux  neuf  pages  venoit  un  pallefrenier, 
monte'  sur  un  cheval  couvert  de  velours ,  brodé  des 
lettres  de  mondict  signeur  :  et  menoit  un  cheval 
en  main,  chargé  d'orfaverie  d'or  branlant,  moult- 
riche.  Les  pages  et  le  varlet  avoyent  pourpoints  de 
velours  noir,  et,  dessus,  mantelines  de  velours,  toutes 
couvertes  d'orfaverie  à  fusils  :  et  avoyent  sur  leurs 
lestes  carmignoles  de  velours  bleu,  aveques  plumes 
d'austruches,  blanches. 

En  tel  estât  fit  mondict  signeur  de  Bourgongne 
son  tour  en  la  lice,  en  la  conduite  du  géant  et  du 
nain  :  et ,  quand  il  eut  pris  son  rang,  les  trompettes, 
qui  estoyent  sur  la  porte  du  chevalier  à  l'Arbre- 
d'or,  commencèrent  à  sonner  :  et  tantost  saillit  hors 
de  ladicte  porte  un  grand  pavillon  de  drap  de  da- 
mas, blanc  et  violet  :  et,  à  ce  que  j'entendy  ,  ainsi 
que  le  chevalier  à  l'Arbre-d'or  avoit  ouvert  son  pas 
par  un  pavillon  jaune  ,  ainsi  pareillement  vouloit 
qu'il  fust  clos  par  un  autre  pavillon.  Apres  cestuy 
pavillon  marchoyent  les  pages  de  mondict  signeur  le 
bastard ,  vestus  d'orfaverie,  sur  chevaux  couverts  de 
plusieurs  riches  housseures,  en  quoy  il  avoit  couru 
en  celuy  pas  :  et,  après,  plusieurs  gentils-hommes, 
couverts  de  mesme  :  et ,  à  la  vérité,  il  avoit  beau  cou- 
vrir chevaux  :  car  à  celle  heure  il  avoit  dépleyé  vingt 
quatre,  que  couvertures,  que  harnois  d'orfaverie  et 
decampanes.  Quand  le  pavillon  eutfait  son  tour,  au 
tour  des  lices,  on  ouvrit  le  pavillon  :  et  là  fut  veu 
monsieur  Adulf  de  Clévos,  signeur  de  Uavastain  :  qui 
pour  celle  fois  garda  le  pas  contre  monsieur  de  Bour- 
gougue.  Son  cheval  fut  couvert  de  la  vingt  quatrième 
couver  le  d'orfaverie,  à  grandes  lettres,  à  la  devise 

de  monsieur  le  bastard,  entrepreneur.  Il  avoit  l'escu 
verd ,  tel  qu'il  avoit  esté  porte'  à    la  garde  du   pas  : 
et,   quand  ils   eurent  les  lances  sur  les   cuisses,   le 
nain  laissa  courre  le   sablon,  et  sonna  sa  trompe  :  et 
à  présent  commencèrent  les  chevaliers  k  courre:  et, 
pour  abréger,  celle  demie  heure  fut  durement  bien 
courue  et  atteinte  par  lesdicts  deux  princes  :  et  j  eut 
plusieurs  dures  atteintes,  et  lances  rompues  :  qui  ne 
sont  point  mises  en  compte  :  pource  que  l'on  garda 
tousjours  le  droit  de  la  mesure ,  telle  qu'elle  devoit 
estre  :  mais ,   pour  lances   deiiement  et  franchement 
rompues,  monsieur  de  Bourgongne  rompit  huit  lan- 
ces, et  monsieur  de  Ravastain  en  rompit  onze  :  par- 
quoy  il  gaigna  la  verge  d'or.  Les  courses  faictes,  ils 
touchèrent  ensemble  :  et  en  ce  point  fut  le  pas  ,  pour 
la  jousle,  achevé'  :  et  à  tant  se  fit  monsieur  de  Bour- 
gongne dehe'aumer.   Monsieur  de    Bourgongne  ,    sa 
jouste    achevée  ,  se  dehe'auma  :  et    tandis   les  roys- 
d'armes   et   heraux    se    tire'rent    devers   les    juges  , 
pour  sçavoir  h  qui  le  prix  devoit  estre  donné:  les- 
quels juges  les  renvoyèrent  aux  dames,  pour  en  or- 
donner à  leur  bon  plaisir  :  mais  les  dames  les  ren- 
voyèrent aux  juges  :  et  s'en  raportèrenl  à  l'ordonnance 
des  chapitres. 

Si  fut  regardé,  par  les  livres  et  escriplures  des  roys- 
d'armes  et  heraux  ,  qui  plus  avoit  rompu  de  lances  en 
en  la  demie  heure  :  et  fut  trouvé  que  s'avoit  esté 
monsieur  d'Arguel  :  lequel  avoit  rompu  treize  lances. 
Si  fut  par  Arbre-d'or,  acompaigné  d'autres  ofTiciers- 
d'armes,  à  grand  bruit  et  à  grans  sons  de  trompettes 
et  de  clairons,  amené  le  prix  sur  les  rangs  pour  le  dé- 
livrer. Lequel  prix  estait  un  destrier,  couvert  d'une 

couverture  de  satin  noir,  figuré  :  et  par  les  figures 
estoit  brodée  d'orfaverie  blanche,  houssee,  et  bran- 
lant :  et  dessus  le  destrier  avoit  deux  paniers  :  esquels 
estoit  le  harnois  de  jouste,  tout  complet,  de  mon- 
dict  signeur  le  bastard  :  et,  à  la  vérité,  ledict  harnois 
estoit  l'un  des  beaux  harnois  de  jouste ,  qu'on  peust 
voir  :  et  ainsi  ledict  Arbre-d'or  mena  son  prix  au  tour 
de  la  lice  :  et  puis  vint  trouver  mondict  signeur  d'Ar- 
guel,  et  luy  présenta  le  prix,  de-par  les  dames  et 
de-par  les  juges,  pour  avoir  le  plus  rompu  de  lances  à 
ce  noble  pas  :  et  ainsi  fut  le  prix  présenté,  et  le  pas 
achevé,  quant  à  la  jouste. 

-  Incontinent  après,  les  manouvriers,  à  ce  ordonnés, 
abatirent  la  toile  et  la  loge  des  juges  :  et  firent  la  place 
la  plus-unie  qu'on  peut  faire  :  et  tantost -furent  en- 
voyés les  vingtcinq  blasons  des  chevaliers  et  nobles- 
hommes,  qui  devoyent  fournir  le  tournoy  à  Tencontre 
du  chevalier  à  l'Arbre-d'or  et  ses  compaignons  :  et  fu- 
rent mis  et  attachés  à  l'Arbre-d'or  semblablement, 
comment  les  autres.  Toutes  choses  achevés,  arrivèrent 
lesdicts  vingt- cinq  nobles  hommes  :  dont  messire 
Charles  de  Challon,  comte  de  Joingny,  cousin  ger- 
main de  monsieur  le  prince  d'Orange,  estoit  le  chef. 
Il  avoit  son  cheval  richement  couvert  de  velours  et 
brodures,  à  sa  devise  :  et  après  luy  un  page,  chevau- 
chant un  cheval,  couvert  de  velours,  myparti  de  bleu 
et  de  violet,  tout  chargé  de  grosses  campanes  blan- 
ches et  dorées  :  et  après  luy  venoyent  les  autres  : 
c'estasçavoir  messire  Philippe  de  Commines,  dom 
Petre,  messire  Jaques  d'Emeries,  monsieur  de  ISïou- 
sures ,  messire  Antlioine  de  Trappesonde  ,  messire 
Ilugcs  de  Torcy,  monsieur  de  Lens,  Dru  de  Humié- 

res,  Robinet  de  Mannevile,  Hervé  Garlot,  Hierosme 
de  Cambray,  Anthoine  bastard  d'Aiixi,  George  bas- 
tard  d'Auxi,  Jehan  Haufort,  Tun  des  fils  Talebot,  le 
fils  messire  Jehan  Auvart,  tous  trois  Anglois,  Charles 
d'Haplaincoiirt ,  Piètre  Metenay,  Pierre  de  Salins, 
Jehan  le  Tourneur,  Frederik  le  Palatin,  Anthoine  Dusy, 
et  Anthoine  Doiselet ,  tous  richement  couverts ,  ou 
harnachés,  les  uns  de  soye,  les  autres  de  brodure,  ou 
d'orfaverie.  Ils  estoyent  armés  et  emplumés,  comme 
en  tel  cas  appartient  :  et  portoit  chacun  d'eux  une 
espee  rabatue,  en  sa  main  :  lesquelles  espees  furent 
présentées  aux  juges ,  pour  sçavoir  si  elles  estoyent 
rabatues  et  coupées  en  pointe ,  comme  il  appar- 
tenoit. 

Apres  la  présentation  du  comte  de  Joingny  et  de  ses 
compaignons  sus-nommés,  fut  la  porte  de  F  Arbre- 
d'or  ouverte,  à  grans  sons  de  trompettes  et  clairons  : 
et  de  là  saillirent  les  princes  chevaliers,  et  nobles- 
hommes,  qui  avoyent  jousté  à  l'encontre  du  chevalier 
à  l'Arbre  d'or,  et  couru  à  iccluy  pas,  et  dont  les  noms 
sont  enregistrés  cy-dessus,  en  la  forme  de  leur  venue. 
Lesquels  princes,  chevaliers,  et  nobles-hommes, 
acompaignoyent  le  chevalier  à  l' Arbre-d'or,  et,  en 
lieu  de  luy,  celuy  qu'il  avoit  commis  en  sa  place  :  et 
furent  tous  leurs  chevaux  couverts  à  la  pareure  dudict 
chevalier,  et  semblable  de  luy  :  qui  estoyent  toutes 
couvertes  de  velours  violet,  brodées  à  l' Arbre-d'or  : 
et,  par  ceste  dernière  couverte  du  chevalier  à  F  Arbre- 
d'or,  trouverez  en  son  pas  avoir  dépleyé  vingt-cinq 
couvertes  et  pareures  :  dont  celle  dernière  fut  de 
moindre  prix.  Ainsi  partirent  les  dessusdicts  de  la 
porte  à  l'Arbre-d'or,  et  se  mirent  en  bataille  au  long 

de  la  lice,  seloa  qu'ils  venoyent  :  et  le  dernier,  qui  en- 
tra, fut  monsieur  de  Bourgongne,  habillé  comme  les 
autres  :  et,  après  qu'il  eut  veu  la  forme  de  sa  bataille, 
il  reprit  son  rang  et  sa  place  :  et  furent  leurs  espees 
envoyées  présenter,  comme  les  autres,  aux  juges  :  qui 
après  les  leur  renvoyèrent,  et  à  chascun  une  lance, 
garnie  comme  il  appartenoit  :  et,  quand  ils  eurent 
tous  leurs  lances  sur  les  cuisses,  il  est  à  croire  que  la 
place  estoit  richement  parée  de  cinquante  personnages 
tels,  et  ainsi  armés  et  montés  qu'ils  estoyent  :  et,  in- 
continent que  la  trompette  eut  sonné,  couchèrent 
leurs  lances,  d'une  part  et  d'autre  :  et  à  celle  rencon- 
tre eut  mainte  atteinte  de  lances,  et  maintes  rompues, 
et  plusieurs  chevaux  portés  par  terre,  et  de  tels  y  eut 
affolés  (0  et  blecés,  pour  à  tousjours. 

Apres  la  course  des  lances  passée,  ils  mirent  la  main 
aux  espees  :  et  commençi  le  tournoy  d'une  paît  et 
d'autre  :  lequel  tournoy  fut  ftru  et  batu  si  longue- 
ment, et  par  telle  vigueur,  qu'on  ne  les  pouvoit  dé- 
partir :  et  convint  que  mondict  signeur  de  Bourgongne 
(qui  iceluy  jour  avoit  tournoyé  et  jousté,  et  qui  à  la 
vérité  s'estoit  grandement  porté  à  toutes  le  deux  fois) 
se  desarmast  de  la  teste,  pour  estre  congnu  :  et  vint 
l'espee  au  poing,  pour  départir  la  meslee  (qui  recom- 
mençoit  puis  de  l'un  des  bouts,  puis  de  l'autre)  et  à 
les  départir  n'épargna  ne  cousin,  n'Anglois,  ne  Bour- 
gongnon,  qu'il  ne  les  fist  par  maistrise  départir  :  et, 
ledict  tournoy  rompu,  se  mirent  en  bataille,  les  uns 
devant  les  autres  :  et  par  requeste  combatircnt  par 
plusieuis  fois  un  à  un,  deux  à  deux,  et  trois  à  trois  : 
mais  toutesfois  mondict  signeur  tousjours  les  depar- 

toit  :  et  ainsi  fut  ce  pas  achevé,  tant  de  la  jouste, 
comme  du  tournoy  :  et  à  tant  reconduirent  mondict 
signeur  en  son  hoslel  :  qui  chevaucha  le  dernier  d'eux 
tous  :  et  alors  le  suyvitsa  pareure  :  qui  fut  telle,  qu  il 
avoit  dix  pages  après  luy,  ses  dix  chevaux  couverts  de 
velours  cramoisy,  tous  pareils,  et  un  cheval,  qu'on 
menoit  en  main,  tout  de  mesme,  et  toutes  les  couver- 
tures chargées  de  campanes  d'or,  à  moult  grand  nom- 
bre. Le  cheval,  que  chevauchoit  le  varlet  qui  menoit 
le  destrier  en  main,  estoit  couvert  de  velours  et  de 
brodure  d'autre  sorte.  Les  pages  estoyent  vestus  de 
velours  cramoisy,  chacun  ayant  une  grande  echarpe 
d'or  au  col  :  et,  à  \a  vérité,  celle  pompe  fut  moult- 
grande  et  riche  :  car  il  y  avoit  es  campannes,  et  es 
echarpes  ,  huit  cens  marcs  d'or  :  et  ainsi  avoit  eu 
mondict  signeur,  pour  iceluy  jour,  tant  h  la  jouste, 
comme  au  tournoy,  vingt -cinq  couvertes  :  et  en 
Testât  dessusdict  s'en  ala  en  son  hostel  :  et  se  retrait 
chacun,  pour  revenir  au  souper  :  qui  fut  tel,  qu'il 
s'ensuit. 

Celuy  mesme  jour  de  lundy  fut  le  dernier  banquet 
d'iceile  feste  :  lequel  fut  en  croissant,  et  en  multipliant 
de  plus  en  plus,  tant  de  mets,  que  de  suittes.  Sur  les 
tables  avoit  trente  plats  :  lesquels  plats  furent  faicts  à 
manière  de  jardins  :  dont  le  pie  desdicts  jardins  estoit 
faict  de  bresil ,  massonné  d'argent,  et  la  haye  du  jardin 
estoit  toute  d'or.  Au  milieu  d'iceile  closture  avoit  un 
grand  arbre-d'or  :  et  à  l'encontre  d'iceluy  arbre  es- 
toit la  viande.  Les  arbres  furent  de  divers  fruits,  de 
diverses  fueilles,  et  de  diverses  fleurs.  L'un  fut  un 
oranger,  l'autre  un  pommier,  et  par  conséquent  de 
toutes  autres  sortes  :  dont  les  fruits  et  fueilles,  et 

fleurs,  fuient  si-proprement  faicts,  qu'ils  sembloy en t 
proprement  arbres,  et  propres  fruits  :  et  les  faisoit 
tresbeau  voir.  Au  tour  de  chacun  arbre  avoit  un  rol- 
let  :  où  estoit  escrit  le  nom  d'une  abbaïe  :  et  ainsi  fu- 
rent monstrees  trente  abaïes,  sugettes  de  monsieur 
de  Bourgongne  :  (îont  l'une  fut  Clugny,  et  l'autre, 
Cisteaux,  chacune  merc  et  chef  de  leur  ordre,  en 

chrestienté. 

Item  parmy  la  table ,  et  au  tour  d'iceux  arbres , 
avoit  plusieurs  personnages ,  tant  hommes  que  femmes, 
étofés  d'or,  d'asur  ,  et  de  soye  :  qui  tenoyent  diverses 
contenances.  Les  uns  tenoyent  manière  de  getter  bat- 
tons contre  les  arbres  :  et  les  autres  avoyentde  grandes 
perches,  pour  abatre  des  fruicts.  Aucunes  femmes  te- 
noyent'leurs  chapeaux,  pour  recueilhr  les  fruits  :  et 
autres  tendoyent  les  mains  par  bonne  contenance. 
Item  avoit  pareillement  parmy  les  tables  autres  per- 
sonnages d'hommes  et  de  femmes,  richement  étofés  : 
dont  il  y  avoit  les  aucuns  ,  deux  à  deux,  portans  une 
civière  :  autres  ,  portans  crétins  (0  et  panniers  sur 
leurs  testes  :  autres,  portans  panniers  en  leurs  mains  : 
autres,  portans  la  hotte  :  et  autres,  portans  panniers 
à  merciers  ,  en  leur  col  :  et  furent  iceux  panniers  et 
portages  chargés  d'espices,  d'oranges,  et  autres  fruits: 
et  d'iceux  personnages  estoyent  les  tables  tresriche- 

ment  parées. 

Item  et  sur  lesdictes  tables  avoit  trente  pastés  :  dont 
sur  chacun  avoit  un  chapeau  de  vigne,  plein  de  fueillcs 
et  de  grappes,  blanches  ,  et  vermeilles,  si-bien  faictes  , 
que  ce  sembloit  proprement  raisin.  Item,  et  au  plus- 
beau  deladicte  table,  et  à  l'endroit  de  Monsieur,  avoit 

C»)  Crétins  :  pelilcs  corbeilles. 


d'oliviePl  de  la  marche.  387 

un  riche  édifice  ,  fait  des  mains  de  maistre  Stakin , 
chanoine  de  Sainct-Pieire  de  i'Isle.  Cestuy  édifice 
estoit  haut  et  somptueux  ,  et  mouit  soubtivement 
faict  :  car  il  y  avoit  un  palais ,  et  un  haut  mirouer , 
où  Ton  voyoit  personnages  incongnus.  Il  y  avoit  per- 
sonnages et  morisques  mouvans,  moult-bien  et  soubti- 
vement faicts,  roches,  arbres,  fueilles  et  Heurs  :  et 
devant  iceluy  palais  avoit  une  fontaine ,  qui  sourdoit 
du  doigt  d'un  petit  sainct  Jehan.  Celle  fontaine  rendoit 
eauerose,  moult-soubtivement,  contremont  :  et  sem- 
bloit  que  celle  fontaine  arrosast  les  arbres  et  jardins 
d'iceluy  banquet  ;  et  certes  la  fontaine  fut  moult-bien 
et  soubtivement  faicte  :  et ,  après  que  la  signeurie 
eut  regardé  les  tables  ,  et  ordonnances  bien  au  long, 
chascun  s'alla  soir ,  qui  mieux  mieux. 

Assez  tost  après  entra  parmy  la  salle  deux  geansde 
merveilleuse  grandeur  ,  richement  et  estrangemcnt 
habillés  en  armes  :  et  estoyent  embatonnés  de  mer- 
veilleux bâtons  :  et  après  eux  venoit,  en  leur  con- 
duitte,  une  baleine,  la  plus-grande  et  la  plus- grosse, 
qui  fut  jamais  veue  par  nuls  entremets  et  prcsens,  en 
un  personnage.  Geste  baleine  avoit  bien  soixante  pies 
de  long,  et  de  hauteur  si-grande,  que  deux  hommes 
à  cheval  ne  se  fussent  point  veus  l'un  l'autre  aux  costés 
d'elle  :  ses  deux  yeux  estoyent  des  deux  plus-grans 
mirouers,  que  l'on  avoit  sceu  trouver.  Elle  mouvoit 
les  aellerons,  le  corps,  et  la  quevie ,  par  si-bonne  fa- 
çon ,  que  ce  sembloit  chose  vive  :  et  en  celle  ordon- 
nance marcha  parmy  la  salie,  au  son  de  trompettes  et 
de  clairons ,  jusques  à  tant  qu'elle  eut  fait  un  tour 
parmy  la  salle,  et  qu'elle  fut  retournée  devant  la 
table,  où  mangeoit  mon  signeur ,  et  la  plus  grande 

sif^neiirie  :  et  prestement  ouvrit  ladicte   baleine  la 
eor°"e  (  qui  estoit  moult-grande  )  et  tantost  en  saillit 
deux  silènes,  ayans  pignes  et  mirouers  en  leurs  mains  : 
qui  coramence'rent  une  chanson  cstrangc  emray   la 
place  :  et  au  son  de  celle  chanson  saillirent  l'un  après 
l'autre  ,  en  manie're  de  morisque  :  jusques  au  nombre 
de  douze  chevaliers  de  mer,  ayans  en  l'une  des  mains 
talloches ,  et  en  l'autre  battons  deffensables  :  et  tantost 
après  commença  un  tabourin  à  jouer  dedans  le  ventre 
de  la  baleine  :  et  à  tant  cessèrent  les  sirènes  de  chan- 
ter :  et  commence'rent  à  danser  aveques  les  chevaliers 
de  mer  :  mais  entre  eux  se  meut  une  amoureuse  ja- 
lousie, tellement  que  le  débat  et  tournoy  commença 
entre  les  chevaliers  :  qui  dura  assez  longuement  :  mais 
les  ^eans,  à  tout  leurs  grans  battons,  les  vindrent  dé- 
partir ,  et  les  rechaccrent  dedans  le  ventre  de  la  ba- 
leine ,  et  pareillement  les  sire'nes  :  et  puis  recloït  la 
baleine  la  gorge,  et  en  la  conduitte  des  deux  geans 
reprit  son  chemin ,  pour  s'en  retourner  par  où  elle 
estoit  venue  :  et  certes  ce  fut  un  moult-bel  entremets  : 
car  il  y  avoit ,  dedans  ,  plus  de  quarante  personnes. 
Sur  ce  point  furent  les  tables  levées  :  et  commen- 
ce'rent les  danses  :.et   tantost  après    (  pource  qu'il 
estoit  tard  )  les  roys-d*armes  et  les  heraux  se  mirent 
en  la  queste ,  pour  sçavoir  à  qui  le  prix  seroit  donne'. 
A  quoy  il  y  eut  de  grandes  diOerences  :  car  le  cha- 
plisCO  des  espees  avoit  esté  grand,  et  bien-combatu,  et 
s'y  estoyent  tant  de  grans  et  bons  personnages  si-bien 
monstres,  qu'à  la  vérité  on  ne  sçavoit  à  qui  donner  le 
prix.  Les  dames,  toutes  d'un  acord  ,  disoyent  que 
monsieur  de  Bourgongne   le   devoit  avoir  :  pource 

qu'il  s'estoit  moult-bien  éprouvé  à  celuy  tournoy  :  et 
consideroyent  en-outre,  qu'il  avoit  ce  jour  tresrude- 
ment  jousté  :  parquoy,  mis  ensemble  le  tournoy  et 
la  jouste  ,  leur  avis  estoit  tel ,  que  dit  est  :  mais 
raondict  signeur  ne  le  voulut  accepter  :  et,  pour  fi- 
nale conclusion  ,  fut  avisé  que  messire  Jehan  d'On- 
deville  ,  frère  de  la  royne  d'x\ngleterre  ,  auroit  le 
prix  :  et  fut  faict  pour  trois  raisons.  La  première  , 
pource  qu'il  estoit  estranger  ,  et  qu'aux  estrangers , 
en  toutes  nobles  maisons ,  doit  on  faire  l'honneur. 
La  seconde  ,  pource  qu'il  estoit  bel  et  jeune  che- 
valier ,  et  aux  jeunes  gens  doit  on  donner  courage 
de  persévérer  en  bien  faire  :  et  la  tierce  raison,  pource 
que,  tant  à  la  jouste  qu'au  tournoy,  il  s'estoit  bien  et 
honnorablement  aquité.  Si  luy  fut  présenté  le  prix 
par  une  des  dames  de-pardeça  ,  et  par  une  autre 
d'Angleterre,  des  plus-grandes  et  des  meilleures  mai- 
sons ,  comme  il  est  de  coustume  en  tel  cas. 

Monsieur  d'Argueil  (  qui  avoit  eu  le  prix  de  la 
jouste  )  vint  requérir  à  Monsieur,  qu'il  peust  faire 
crier  une  jouste  au  l'endemain  :  et  s'acompaigna  de 
plusieurs  nobles-hommes ,  apris  au  mestier.  Laquelle 
jouste  fut  merveilleureusement-bien  joustee ,  et  de 
bon  bois  :  et  gaigna  mondict  signeur  d'Arguel  le  prix 
de  ceux  de  dedans  ,  et  un  jeune  escuyer  ,  nommé 
Billecocq ,  eut  le  prix  de  ceux  de  dehors  :  et,  pource 
que  c'est  chose  commune  de  jouster  à  la  foulle ,  je 
n'en  fay  autre  relation. 

Le  mardy,  dixième  et  dernier  jour  de  celle  feste , 
fut  la  grand  salle  parée  en  tel  estât  comme  le  premier 
jour  des  noces  :  excepté  du  grand  buffet,  qui  estoit 
au  milieu  de  la  salle.  Les  trois  grandes  tables  y  furent 

drecees  et  couvertes  :  et  fut  assis  mondict  slsmeur  de 
Bourgongne  au  milieu  de  la  haute  table  :  et  à  sa  main 
dextre  estoit  assis  monsieur  le  légat,  et  puis  l'evesque 
de  Verdun,  et  monsieur  l'evesque  de  Mets.  A  la  main 
senestre  estoit  monsieur  de  Ravaslain ,  et  après  luy 
monsieur  d'Escalles.  La  table  de  la  dextre  main  estoit 
toute  pleine  de  barons,  chevaliers,  et  nobles-hommes, 
anglois,  et  celle  du  senestre  coslé  pareillement  des 
gens  de  Thostel  de  Monsieur.  Au  milieu  d'icelle  salle 
avoit  trois  tables  drecees,  mises  du  long.  En  la  pre- 
mière estoyent  assis  huissiers,  et  sergens-d'armcs  :  en 
l'autre,  roys-d'armes,  et  heraux  :  et,  en  la  tierce, 
trompettes  et  mënestriers  :  et,  au  regard  du  service, 
il  fut  grand  et  sollennel,  et  de  plus  en  plus,  en  multi- 
plication de  plats  et  de  viandes  :  et  sur  la  fin  du  disner 
èe  leve'rent  rovs-d'armes  et  heraux,  et  vestircnt  leurs 
cottes-d'armes  :  et  puis  prirent  deux  roys-d'armes  un 
batton,  et  le  mirent  sur  leurs  espaules  :  et  sur  iceluy 
bâton  portoyent  les  deux  roys-d'armes  un  grand  sac 
jîlein  d'argent  :  et  vindrent  crier,  devant  la  personne 
de  monsieur  le  duc,  Largesse ,  comme  il  est  de  cous- 
tume,  et  pareillement  es  deux  bouts  de  la  haute  table: 
et  puis  s'en  alérent  parmy  la  salle  :  et  trompettes  et 
clairons  sonne'rent,  tellement  que  tout  retentissoit. 
Apres  les  tables  levées,  et  grâces  dictes ,  tandis  qu'on 
ala  quérir  les  espices,  vindrent  les  otiici ers-d'armes  de 
sa  maison  devant  luy  :  et  là  publiquement  il  changea 
les  noms  de  plusieurs  :  et  fit,  de  heraux,  roys-d'armes, 
et  mareschaux  :  et,  de  poursuivans,  heraux:  et  de 
nouveaux  poursuivans  bajUisa  il  ,  comme  il  est  de 
coustume  :  et  ainsi  se  passa  la  solennité'  et  triomphe 
d'icelle  feste  :  car  Tendeniain,  pour  une  afFaire  qui 

survint  à  mondict  signeur  au  païs  de  Rolande,  il  se 
lira  celle  part  :  et  prit  congé  de  la  duchesse  de  NoI- 
folck,  et  des  autres  signeurs  et  dames  d'Angleterre, 
et  leur  donna  dons,  chacun  selon  sa  qualité,  et  aux 
nobles-hommes  et  aux  dames.  Et  à  tant  se  taist  le 
compte  de  ceste  noble  feste  :  et  ne  say  pour  le  présent 
chose  digne  de  vous  escrire  fors  que  je  suis  le  vostre. 

CHAPITRE  V. 

Comment  le  duc  Charles  de  Bourgongne  se  saisit  de 
la  duché  de  Gueldres  et  de  celle  de  Lorraine 
aussi. 

Trois  ou  quatre  ans  devant  les  choses  dessusdictes, 
le  jeune  duc  de  Gueldres,  avoit  pris  son  pe're,  le  duc 
Arnoul,  et  Tavoit  mis  en  prison,  luy  imposant  cer- 
tains cas  assez  deshonnestes  :  dont  le  duc  Charles  de 
Bourgongne  ne  se  contentoit  point  du  jeune  duc 
Adolf  ;  et  avint  que  le  jeune  duc  vint  voir  monsieur 
de  Bourgongne  :  qui  le  fit  prendre  et  arrester,  pour 
le  contraindre  à  luy  rendre  son  pe're  le  duc  Arnoul. 
Ce  qui  fut  faict  par  traitté  de  temps  :  mais  le  duc 
Adolf  fut  tousjours  détenu  prisonnier  du  duc  de 
Bourgongne. 

Au  temps  dessusdict,  le  roy  de  France  et  le  duc 
de  Bourgongne  prirent  en  haine  Louis ,  comte  de 
Sainct-Pol,  connestable  de  France  :  et,  pour  conclu- 
sion ,  tant  se  continua  ceste  haine  ,  qu'ils  le  firent 
mourir  publiquement  (0.  De  ceste  mort  je  ne  quier 

(0  Le  connétable  fut  décapité  à  Paris  le  19  décembre  i4>^" 

guéres  parler  :  car  je  ne  lappreuve ,  ne  contredy,  et 
en  laisse  faire  aux  nobles  princes  dessusdicts  :  qui  en 
ordonne'rent  à  leur  plaisir.  Et  en  cedit  temps  le  duc 
de  Bourgongne  tint  sa  feste  de  la  Toison  en  la  vile 
de  Valentiennes  :  et  y  fut  le  signeur  de  Crouy  :  du- 
quel le  duc  de  Bourgongne  s'estoit  nouveliement  con- 
tente' :  et  vaut  bien  à  ramentevoir  que  ceux  de  Crouy 
avoyent  un  neveu ,  nommé  messire  Jehan  de  Rubem- 
pré  :  lequel  fut  si-bon  et  si-cordial  parent ,  qu'il  fit  la 
paix  de  tous  ses  parens  envers  le  duc  :  dont  il  eut 
grand  honneur,  et  bonne  renommée. 

Celle  feste  de  la  Toison  d'or  fut  moult-belle  et 
somptueuse  :  car  quant  aux  manteaux  des  confrères 
(qui  n'estoyent  que  d'escarlatte)  le  duc  Charles  les  fit 
faire  de  velours  cramoisy  :  et  estoit  moult-belle  chose 
à  voyr,  tant  les  chevaliers  comme  les  pareures  :  et 
ainsi  fut  celle  feste  moult-notablement  célébrée  :  et 
là  furent  chevaliers  de  l'ordre  le  signeur  de  Clecy,  le 
signeur  d'Imbercourt ,  comte  de  Maigne,  le  comte  de 
Cimay,  ledict  messire  Jehan  de  Rubempré,  messire 
Anglebert  de  Nassau,  comte  de  Vienne,  et  plusieurs 
autres,  dont  je  n'ay  point  de  souvenance  :  et ,  ce  jour, 
messire  Jehan  de  Luxembourg  tint  unes  joustes  , 
contre  tous  venans  :  et  fut  merveilleusement  pompeux 
et  acompaigné,  de  sa  personne  :  et  gaigna  ce  jour 
le  prix  mcîisire  Jehan  Raolin,  aisné  fils  du  signeur 
d'Emeries  :  et ,  au  partir  d'icelle  feste,  le  duc  tira  son 
armée  au  pais  de  Gueldres  :  et  conquesta  tout  le 
pais,  sans  grande  résistance  :  resenee  la  vile  de  ^  an- 
iielock  (0  qui  souslint  ne  sçay  quants  jours  le  siège  : 
mais  en  fm  ils  se  rendirent,  comme  les  autres  :  et 

('^  Vanneïock:  lisez  P'^enloo. 

ainsi  fut  le  duc  de  Bourgongue  duc  de  Gueldres  (0  : 
et  fit  passer  ses  gens  le  Rin ,  pour  aler  conquérir  la 
comté  de  Zutphem.  Ce  qui  fut  légèrement  faict  :  et 
les  gougeas  de  l'hostel  du  duc  aloyent  tous  les  jours 
voir  les  dames  à  Devantel  :  qui  sont  femmes  moult- 
gracieuses,  et  qui  prennent  plaisir  à  festeyer  estran- 
gers.  Le  duc  laissa  à  Zutphem  messire  Baudoin  de 
Launoy,  signeur  de  Molembais,  le  Veau  de  Boiisan- 
ton,  et  plusieurs  autres  bons  gens-d'armes  :  et  puis 
repassa  la  rivière  du  Rin  :  et  prit  son  chemin  contre 
Bourgongne. 

Le  duc  passa  par  Ferrette,  et  vint  en  Bourgongne  : 
et  à  Sainct-Benigne  de  Digeon  luy  fut ,  par  l'abbé , 
mis  au  doigt  un  riche  anneau,  en  l'espousant  du  duché 
de  Bourgongne,  ainsi  que  c'est  l'ancienne  coustume  : 
et  s'en  retourna  le  duc  en  son  hostel  :  auquel  il  tint 
estât  de  duc,  et  ses  principaux  officiers  aveques  luy  : 
comme  le  chancelier,  le  premier  chambellan,  le  ma- 
reschal,  et  le  grand  maistre-d'hoslel  :  et  estoit  belle 
chose  de  voir  iceux  en  leur  triomphe  :  et,  après  avoir 
demouré  à  Digeon  huict  ou  dix  jours,  le  duc  ordonna 
ses  affaires,  et  ala  faire  un  tour  par  la  comté  de 
Bourgongne,  et  visiter  et  aorer  (^)  le  corps  de  mon- 
sieur sainct  Claude  (qui  est  un  noble  reliquaire)  et 
s'en  revint  par  Lyon  le  Saunier  (  où  il  trouva  le  prince 
d'Orange,  qui  le  festeya  grandement)  et  de  là  re- 
tourna à  Digeon  :  et  n'y  arresta  guéres  :  mais  disposa 
de  s'en  retourner  en  Flandres  :  et  s'arresta  à  Luxem- 
bourg, pour  aviser  sur  ses  besongnes. 

(»)  Duc  de  Gueldres.  Le  droit  de  Charles  à  ce  duché  étoit  la  vente 
qui  lui  en  avoit  été  faiie  par  Aruoul,  dont  il  avoit  pris  la  défense.  — 
(')  Aorer  :  honorer. 

En  ce  temps  Henry  ^  comte  de  Vistemberg,  vint 
passer  près  du  duc ,  ses  gens  tous  vestus  de  jaune  :  et 
lut  le  duc  averti  que  c'estoit  contre  luy.  Si  l'envoya 
prendre ,  et  amener  prisonnier  :  et  en  sa  prison  pro- 
mit au  duc  de  luy  rendre  le  chasteau  de  Monbeliart  : 
et  fusmes  envoye's  monsieur  du  Fay  et  moy ,  pour 
avoir  la  place  :  mais  le  comte  Henry  ne  pouvoit  four- 
nir à  sa  promesse  :  car  la  coustume  de  Monbeliart 
est  telle,  que  plus-tost  verroyent  les  soudoyers  cou- 
per la  teste  à  leur  signeur  que  de  rendre  une  telle 
place  :  mais  la  gardent  jusques  au  dernier  dessigneurs, 
qui  demeure   envie   :    et  ainsi  nous   en   revinsmes, 

sans  rien  faire. 

En  ce  temps  (0  mourut  le  duc  Nicolas,  fils  et  seul 
héritier  de  monsieur  Jehan  de  Calabre  :  et,  au  regard 
du  duc,  il  vouloit  bien  dissimuler  le  temps  aveques 
le  duc  Nicolas  :  mais  au  duc  Régnier,  fils  du  comte 
de  Vaudemont  (à  qui  l'héritage  venoit  )  il  ne  se  pou- 
voit acorder  ne  dissimuler  :  et ,  quand  le  duc  Nicolas 
fut  trépassé,  le  duc  de  Bourgongne  entra  au  pais,  à 
main  forte  :  et  se  fit  duc  de  Lorraine,  sous  la  querelle 
que  les  Lorrains  l'avoyent  abandonné  devant  Nuz, 
à  son  grand  besoing  :  et  si-bien  exploita,  qu'il  cha- 
cea  le  duc  Régnier  C^)  hors  du  pais ,  et  gaigna  tout  le 
pais  de  Lorraine  en  peu  de  temps  :  et  se  tint  Nancy  : 
qui  assez  tost  parlementa  :  et  fut  rendue  (3)  par  ap- 
pointement  :  et  ainsi  en  une  saison,  ou  bien  près,  il 
se  fit  duc  de  Gueldres  et  de  Lorraine  :   et  estal)!it 
messire  Jehan  de  Rubempré  pour  gouverneur  de  Lor- 
raine :  et  y  laissa  bonne  garnison,  et  principalement 

(•>  En  ce  temps  :  au  mois  d'aoï^it  i473-  —  ^'^  ^«  ''"^  Resnier:  le  duc 
René.  —  i?)  Fut  rendue  :  en  novembre  ^!\•;G^ 

d'Anglois  :  et  de  là  s'en  ala  en  Bourgongne  :  et  est 
vray  que  grans  languages  estoyent  tenus  du  jeune 
duc  de  Savoye,  et  de  madame  Marie,  fille  du  duc  de 
Bourgongne. 

CHAPITRE  VI. 

Comment  les  Suisses  déconfirent  le  duc  Charles  de 
Bourgongne  par  deux  fois. 

En  ce  temps  le  comte  Ame  de  Romont  (0  rua  jus 
certain  nombre  de  chariots,  apartenans  aux  Suisses  : 
lesquels  prirent  mal  en  gré  d'avoir  esté  pillés  par  le 
comte  de  Romont  :  et  se  mirent  sus  à  grosse  puis- 
sance :  et  le  duc  de  Bourgongne  vint  au  secours  du- 
dict  de  Romont ,  et  prit  aucuns  Suisses,  qui  estoyent 
pour  garder  la  place  de  Granson  ,  apartenant  au 
prince  d'Orange  :  lesquels  Suisses  le  duc  de  Bour- 
gongne fit  pendre  et  estrangler  :  et  desiroit  moult  le 
duc  de  trouver  les  autres  aux  champs,  et  de  les  com- 
batre  :  et,  pour  leur  donner  amorse  de  venir,  il  en- 
voya ses  archers  de  corps  dedans  le  chastel  de  Vau- 
marcou  :  et  le  duc  de  Bourgongne  l'endemain  amena 
son  armée,  pour  secourir  ses  archers  de  corps  :  et  y 
eut  grosse  écarmouche  :  et  fut  le  duc,  et  ses  gens, 
rebouté  :  et  à  celle  écarmouche  mourut  Pierre  de 
Lignane  :  qui  estoit  un  moult  vaillant  escuyer.  Là 
mourut  le  signeur  de  Chasteauguyon ,  le  signeur  du 
Mont-Sainct-Sorlin,  Jehan  deLalain,  Louis  Raulin, 

'})  A^né de  Romont:  lisez  Jacques  de  Romont. 

signeur  de  Prusely ,  et  plusieurs  autres  gentils  per- 
sonnages. En  fin  de  compte  (0,  le  duc  de  Bourgongne 
perdit  celle  journée ,  et  fut  reboute'  jusques  à  Joingné  : 
où  il  se  sauva  et  garantit  :  et  est  raison  que  je  die 
comment,  et  par  quelle  manière,  se  sauvèrent  les  ar- 
chers de  corps  du  duc.  Apres  la  bataille  déconfite,  le 
capitaine  d'iceux  archers  (  qui  estoit  un  jeune  escuyer  y 
nommé  George  de  Rozimbos)  quand  il  veit  la  bataille 
perdue  pour  nous,  il  parla  aux  archers  :  et  leur  dît, 
V  Vous  voyez  l'inconvénient  qui  nous  est  advenu,  et 
«  le  danger  où  nous  sommes.  Je  seroye  d'opinion 
«  qu'encores-ennuict  ,  à  l'heure  qu'il  fera  la  plus- 
«  grande  nuict,  et  que  les  ennemis  seront  le  plus- 
«  endormis ,  que  nous  saillions  tous  ensemble  l'espea 
«  au  poing,  et  passions  parmy  l'ost  :  car  il  est  heure 
«  de  garantir  noz  vies.  »  Tous  s'acordérent  au  conseil 
de  leur  capitaine,  excepté  un,  qui  estoit  blecé.  Si  se 
partirent  tous  ensemble  du  chasteau ,  ainsi  qu'il  avoit 
esté  conclu  :  et  fut  leur  fortune  si  bonne,  qu'ils  pas- 
sèrent franchement  :  et  toute  nuict  chevauchèrent, 
et  se  vindrent  rendre  à  Salins  :  où  je  les  vey  arriver  : 
car. je  ne  fu  point  à  la  journée ,  à  cause  d'une  maladie 
que  j'avoye.  De  Joingné  le  duc  tira  à  Noseret  :  et 
devez  entendre  que  la  duc  estoit  l)ien-triste ,  et  bien- 
melancholieux ,  d'avoir  perdu  celle  journée  :  où  ses 
riches  bagues  furent  pillées  ,  et  son  armée  rompue. 

Le  duc  se  tira  devant  Lonzanne  :  où  il  se  refortifia 
le  mieux  qu'il  peut  :  et  fit  venir  gens  nouveaux,  du 
pais  de  Ilainaut ,  et  aussi  du  pais  de  Gueldres  :  et  en 
peu  de  temps  refit  une  grosse  armée  :  et  se  tira  en 

(')  Enfin  de  compte  :  la  balaille  de  Gransou  fui  livrée  au  mois  d'.i- 
Tril  1476. 

païs,  pour  trouver  lesdicts  Suisses  :  et  ala  mettre  le 
siège  devant  Morat  (qui  est  une  vile  de  la  comté  de 
Romont  )  et  y  fît  grandes  batures  et  grandes  aproches  : 
et  ne  faillirent  point  lesdicts  Suisses  d'y  venir  :  et  pour 
la  seconde  fois  fut  déconfit  (i)  le  duc  de  Bourgongne 
devant  Morat  :  et  luy  tuèrent  beaucoup  de  ses  gens. 
Ainsi  eut  le  duc  de  Bourgongne  la  fortune  deux  fois 
contre  luy  en  peu  de  temps  :  et  là  mourut  le  comte 
de  Marie,  fils  du  comte  de  Sainct-Pol,  et  ce  bon 
et  vaillant  escuyer  Jaques  du  Mas,  l'estendard  du  duc 
de  Bourgongne  en  ses  bras ,  qu'onques  ne  voulut 
abandonner. 

Et,  afm  que  je  n'oublie  rien ,  j'ay  à  ramentevoir  ce 
que  fit  le  duc  de  Bourgongne,  après  qu'il  eut  gaigné 
Liège,  et  que  le  Roy  se  fut  party  de  luy.  Le  duc  ouït 
dire  (^)  que  les  Liégeois  s'estoyent  retirés  au  païs  de 
Franchemont  :  et  se  délibéra  de  les  aler  combatre  : 
et  vint  en  FranchemoLt  par  le  plus-grand  froid ,  qu'il 
est  possible  de  faire  :  et  se  logea  en  un  vilage,  qu'on 
appelle  Pouleuvre  :  où  luy  et  ses  gens  endurèrent 
et  faim  et  froidure.  Toulesfois  ceux  d'Ais  en  Ale- 
maigne  luy  envoyèrent  quatre  queues  de  vin  :  qui  luy 
vindrent  bien  à  point  :  et  prestement  en  envoya  l'une 
à  monsieur  de  Bresse  ,  et  au  signeur  de  Savoye  (  qui 
estoyent  aveques  luy)  dont  ils  firent  grand'feste  :  et 
commencèrent  vivres  à  venir  :  qui  moult  reconfor- 
tèrent l'armée.  Au  regard  des  Liégeois  et  de  ceux  de 
Franchemont,  quand  ils  sceurent  la  venue  du  duc, 
et  de  son  armée,  ils  s'enfuirent  tous  en  divers  lieux, 
et  mesmement  au  plus  espois  des  bois  :  et  avint  que 

{})  Fui  déconfit  :  ]&  bataille  de  Morat  fui  livrée  au  mois  de  juin  i^;^. 
*-  C)  Le  duc  ouït  dire  :  cet  événemeat  est  de  l'année  i^6S. 

le  si^neur  de  Traves ,  bourgonj-non  ,  et  de  ceux  de 
Toulongeon  se  mirent  si- avant  en  leur  poursuitte, 
qu'ils  furent  par  les  Liégeois  merveilleusement  batus 
et  navrés,  et  en  danger  de  mourir  :  et,  après  que  le 
duc  de  Bourgongne  eut  demoure'  certains  jours  à  Pou- 
leuvre,  cuidant  que  les  Liégeois  luy  deussent  venir 
courre  sus ,  il  se  partit  d'iceluy  lieu  :  et  prit  le  cliemin 
contre  ses  pais  :  et  traversa  les  rivières  de  Franche- 
mont  (qui  sont  roides  et  profondes)  par  si -grand 
froid,  qu'on  ne  pourroit  plus-grand  froid  au  monde. 
Là  vey  j'un  flascon   d'argent  ,   plein  de  tizanne.  La 
tizanne  fut  si-engelee  dedans  le  flascon ,  que  la  force 
de  la  glace  rompit  ledict  flascon  :  et  pouvez  penser 
si  les  pouvres  gens-d'armes  eurent  pas  leur  part  de  la 
orande  froidure   :    et    le  duc   passa   outre   lesdictes 
rivières ,  et  se  mit  en  chemin  contre  Namur ,  pour 
retourner  en  ses  païs. 

Et ,  après  les  deux  fois  (  ' )  qu'avoit  esté  le  duc  rompu , 
nouvelles  luy  vindrent  que  le  duc  de  Lorraine  avoit 
mis  le  siège  devant  Nancy,  et  reconquis  la  plus-part 
du  païs  de  Lorraine  sur  le  duc  de  Bourgongne  :  et 
le  duc  (qui  moult  estoit  courageux)  à  tout  les  gens- 
d'armes  qu'il  peut  recueilUr  ,  se  tira  prestement  en 
Lorraine,  en  intention  de  secourir  mcssire  Jehan  de 
B-ubempré,  son  lieutenant,  en  la  vile  de  Nancy.  En 
ce  temps,  ou  peu  par-avant,  les  comtes  de  Chimay 
et  de  Maigne,  en  intention  de  fortifier  la  paix,  qui 
estoit  entre  le  Roy  et  le  duc  de  Bourgongne,  conclu- 
rent  une  trêve  de  neuf  ans ,  pour  le  Roy ,  pour  le 

(«)  Et ,  aptes  les  deux  fois  :  l'auleur  se  reporte  ici  aux  deux  défaites 
que  Charles  éprouva  en  Suisse.  La  Ircvc  dout  il  est  queàlion  fut  con- 
clue au  ragis  de  septembre  i475' 

duc ,  et  leurs  hoirs  :  où  fut  compris  nommément 
monsieur  le  Daupliin ,  fils  du  Roy,  et  madame  Marie 
de  Bourgongne,  fille  du  duc  de  Bourgongne  (car  ils 
estoyent  nés  et  vivans)  et  fut  celle  trêve  jurée  et 
acordee  du  Roy  et  du  duc  :  et,  afin  qu'il  en  soit  mé- 
moire, fay  incorporé  et  enregistré  ladicte  trêve  de 
neuf  ans  en  ces  présents  mémoires,  ainsi  que  le  con- 
tenu de  mot  à  mot  ensuit. 

CHAPITRE  VIL 

S'ensuit  le  contenu^  au  long^  des  tréi^es  de  neuf  ans  ^ 
f aides  et  conclues  par  le  roy  Louis  de  France  dune 
partj  et  mon  très  redouté  signeur  et  prince^  Charles, 
duc  de  Bourgongne  j  d'autre  part,  le  treizième 
four  de  septembre ,  Van  de  grâce  147^. 

et  Charles  etc.  A  tous,  etc.  salut.  Comme  par-cy- 
devant  plusieurs  journées  ayent  esté  tenues  en  divers 
lieux,  entre  les  gens  à  ce  commis  et  députés  de  par 
le  Roy  et  nous,  pour  trouver  moyen  de  réduire  et 
mettre  à  bonne  paix  et  union  les  questions  ,  divi- 
sions, et  différences,  estans  entre  nous,  et  sur  icelles 
trouver ,  recevoir ,  et  accepter  une  paix  finale  (  la- 
quelle chose  jusques  ici  n'a  peu  prendre  conclusion  ) 
considerans  qu'à  l'honneur  et  louenge  des  princes 
chrestiens  rien  n'est  plus  convenable,  que  de  désirer 
et  aimer  paix  ,  de  laquelle  le  bien  et  le  fruit,  es 
choses  terriennes  et  mortelles,  est  si-grand,  que  plus 
ne  pourroit,  nous,  desirans  envers  Dieu  nostre  créa- 

teur  nous  monstrer  ,  par  eOfect  vertueux,  obéissant  en 
toutes  noz  opérations,  afin  que  l'Eglise  ,  en  vaquant 
au  service  divin  ,  puisse  prendre  vigueur,  et  demourer 
en  vraye   et  seure  franchise  les  nobles  ,  et  le  cours 
des  autres  hommes  mortels  abandonner  en  repos  et 
tranquilité,  sans  servitude  d'armes,  et  que  l'entrete'- 
nement  de  noz  pais   et  signeuries,  tant  au  faict  de 
la  marchandise  ,  qu'autrement,  puisse  estre  parmain- 
tenu,  et  Testât  d'un  chacun  demourer  en  son  entier, 
et  consequemment  le  povre  menu  peuple,  ensemble 
tous  noz  sugets  puissent  labourer  et  vaquer,  chacun 
endroit  soy ,  à  leurs  besongnes,  industries ,  et  artifices, 
sans  quelconque  violence  et  oppression,  et  le  temps 
à  venir,  moyennant  la   grâce    de  Dieu  ,  entre  eux 
vraye  et  perpétuelle  paix  et  justice,  nécessaire  à  toute 
la  terre  chreslienne,  garder,  entretenir,  et  observer 
et  en  icelle  vivre  et  mourir  inviolablement,  avons, 
par  l'avis  et  délibération  de   plusieurs  signeurs  de 
nostre  chambre ,  et  gens    de  nostre   grand  conseil , 
-fait,  conclu,  et  acordé,  entre  le  Roy  et  nous,  pour 
nous,  noz  hoirs,  et  successeurs,  et  par  tous  les  païs, 
terres,  et   signeuries  ,  d'une  part  et  d'autre,   trêves 
générales,  en  la  forme  et  manière,  qui  s'ensuit.  Pre- 
mièrement, bonne,  seure,  et  loyale  trêve,  estât,   et 
abstinence  de  guerre,  sont  pris,  acceptés,  fermés, 
conclus,  et  acordés,  par  terre,  par  mer ,  et  par  eaues 
douces,  entre  le  Roy  ,  et  mondict  signeur  de  Bour- 
gongne,  leurs  hoirs  et  successeurs,  païs,  terres,   et 
signeuries  ,  sugels   et  serviteurs,    icelle  trêve,  seur 
estât  et  abstinence  de  guerre,  commençant  ce  jour- 
d'huy,  treizième  jour  de  ce  présent  mois  de  septem- 
bre, durant  le  temps  et  terme  de  neuf  ans,  et  finissant 

à  semblable  treizie'me  jour  de   septembre ,  lesdicts 
neuf  ans  révolus  :  que  l'on  dira  l'an  i4^4-  Pendant 
lesquelles  trêves,  seur  estât  et  abstinence  de  guerre 
cesseront,  d'une  part  et  d'autre,  toutes  guerres,  hos- 
tilités, et  voyes  de  faict  :  et  ne  seront  faicts  par  ceux 
de  l'un   party  sur   l'autre  ,    de   quelque   estât  qu'ils 
soyent,  aucuns  exploits  de  guerre,  prises  et  surprises 
de  viles,  fortresses,  ou  chasteaux,  tenus  et  estans  es 
mains  ou  obéissance  de  l'un  ou  de  l'autre,  quelque 
part  qu'ils  soyent  situés  ou  assis,  par  assauts,  sioges, 
emblees,  escbellemens,  et  compositions,  par  actions, 
ne  sous  couleur,  de  marque,  contremarque,  et  re- 
presaille  ,  ne  sous  couleur  de  debtes,  obligations  ,  til- 
très,  n'autrement,  en  quelque  forme  ou  manière,  que 
ce  soit  .-supposé  ores  que  les  signeurs  ,  ou  les  babilans 
desdictes  viles,  places,  cliasteaux,  fortresses,  ou  ceux 
qui  en  auront  la  garde,  les  vousissent  rendre,  bailler, 
et  délivrer,  de  leur  voulonté  ou  autrement,  à   ceux 
du  parti  ou  obéissance  contraire.  Ouquel  cas  (s'il  ave- 
noit)  celuy  par  lequel,  ou  à  l'aide  duquel,  auroit 
esté  ce  faict,  et  piise  la  vile,  ou  les  viles,  places  et 
chasteaux,  ou  fortresses,  les  seront  tenus  faire  rendre 
et  restituer  plainement  à  celuy,  sur  qui  ladicte  sur- 
prise auroit  esté  faicte,  sans  délayer  à  ladicte  restitu- 
tion ,  pour  quelque  cause  ou  occasion  que   ce  soit 
avenu,  en  dedans  huit  jours  après  la  sommation  sur 
ce  faicte  de  l'une  desdictes  parties  à  l'autre.  Et,  au 
cas  que  faute  y  auroit  de  ladicte  restitution,  ceby, 
sur  le  pai  ty  duquel  ladicte  emprise  auroit  esté  faicte, 
pourra  recouvrer  ladicte  vile,  ou  viles,  cités,  places  et 
chasteaux,  ou  fortresses,  par  sièges,  assauts,  eschel- 
lemens,  emblees,  et  compositions,  etparvoye  de  faict 
10.  a6 

et  hostilité  de  guerre,  ouautrement,  ainsi qu  il  pourra, 
sans  ce  que  l'autre  y  donne  résistance  ou  empesche- 
ment:  ou  qu'à  l'occasion  de  ce  lesdictes  trêves,  seur  es- 
tât et  abstinence  de  guerre ,  en  puissent  estre,  n'enten- 
dues, rompues,  n'enfreintes,  mais  demourans,  ledict 
temps  durant,  en  leur  plaine  et  entière  force  et  vertu  : 
et  sera  tenu  celuy,  qui  aura  fait  ladicte  restitution, 
rendre  et  payer  tous  cousts,  et  dommages,  qui  auront 
esté,  et  seront  faicts  et  soustenus,  en  général  ou  par- 
ticulier, par  celuy,  ou  ceux,  sur  qui  ladicte  prise 
aura  esté  faicte. 

c<  Item ,  et  par  les  gens-de-guerre ,  et  autres  da 
party  et  aliance  de  mondict  signeur  de  Bourgongne, 
qui  voudront  estre  compris,  ne  seront  faicts  aucuns 
ranconncmens,  prises  et  détrousses  ,  de  personnes,  de 
bestes,  ou  d'autres  biens  quelconques,  sur  les  gens, 
viles,  places,  signeuries,  et  autres  lieux,  estans  du 
parti  et  obéissance  du  Roy  :  et  pareillement  par  les 
gens-de-guerre  ,  et  estans  du  parti  et  aliance  du  Roy, 
qui  voudront  estre  compris,  sur  les  terres,  viles,  et  pla- 
ces, estans  du  parti  et  obéissance  de  monsieur  de  Bour- 
gongne :  ains  seront  et  demoureront  tous  les  sugets 
et  serviteurs  d'un  costé  et  d'autre,  de  quelque  estât, 
qualité,  nation  et  condition  qu'ils  soyent ,  chacun 
en  son  parti  et  obéissance,  seurement,  etsauvement, 
et  paisiblement,  de  leurs  personnes,  et  tous  leurs 
biens  :  et  y  pourront  labourer,  marchander,  faire, 
et  préparer  toutes  leurs  autres  besongnes,  marchan- 
dises, negotiations,  et  affaires,  sans  détourbier,  ou 
empeschement  quelconque. 

V- Item ,  pendant  et  durant  lesdictes  trêves,  scur 
estât  et  abstinence  de  guerre,  les  sugcts,  olTicicrs ,  et 

serviteurs,  d'une  part  et  d'autre ,  soyent  prélats,  g^ns- 
d'eglise,  princes  ,  barons,  nobles,  marchans,  bour- 
geois, laboureurs,  et  autres  quelconques,  de  quelque 
estât,  qualité,  nation,  ou  condition  qu'ils  soyent 
pourront  aler,  venir,  séjourner,  converser  marchan- 
dément,  et  autrement,  en  tel  lia])illement  que  bon 
leur  semblera,  pour  quelconques  leurs  négociations 
et  affaires,  les  uns  avec  les  autres,  et  les  uns  es  pais 
signeuries,  et  obéissance  de  l'autre,  sans  saufconduit 
et  tout  ainsi  que  l'on  pourroit  communiquer,  aler  et 
marcbander,  en  temps  de  paix,  et  sans  aucun  de'tour- 
hier,  arrest,  ou  empescbement  :  si  ce  n'est  par  voye 
de  justice,  et  pour  leurs  debtes,  ou  pour  leurs  de- 
licts,  abus,  ou  excès,  qu'ils  y  auront  par-cy-devant 
perpetre'set  commis  :  sauf  aussi  que  les  gens-de-ffuerre 
en  armes,  n'a  puissance,  ne  pourront  entier  de  l'un 
parti  en  l'autre,  en  plus  haut  nombre  d'octante  à  cent 
chevaux,  et  en  dessous  :  et  ne  seront  dictes  ne  profé- 
rées, à  ceux  qui  iront  ou  converseront  d'un  parti  à 
l'autre,  aucunes  injures  ou  opprobres,  à  cause  du 
party  :  et,  si  aucuns  font  le  contraire,  ils  seront  punis 
et  corrige's,  comme  infracteurs  de  tre'ves. 

i^Itein,  tous  prélats,  gens-d'eglise,  nobles  bour- 
geois, marchans,  et  autres  sugets,  officiers,  et  servi- 
teurs d'un  parti  et  d'autre,  de  quelque  estât  ou  con- 
dition qu'ils  soyent ,  durant  lesdictes  tre'ves ,  seur 
estât,  et  abstinence  de  guerre,  auront  et  recouvreront 
la  jouissance  et  possessions  de  leurs  be'nefices,  terres 
places,  signeuries,  et  autres  biens  immeubles,  eii 
Testât  qu'ils  les  trouveront  :  et  y  seront  receus  sans 
empescbement,  contrcdict,  ou  difficulté',  et  sans  ob- 
tenir autres  lettres  de  main  levee^  n'estre  contrains^  à 

en  faire  nouvelle  feaute' ,  ou  hommage  ,  en  faisant 
serment  en  leurs  personnes,  ou  par  leurs  procureurs, 
en  la  main  du  bailly,  ou  son  lieutenant,  sous  qui  se- 
ront lesdicts  bénéfices,  places,  terres,  signeuries,  et 
biens  immeubles,  de  non  traitter  et  pourchacer  d'i- 
ceux  quelques  choses  préjudiciables  au  party  où  ils 
seront  :  et  les  signeurs  d'un  party,  ausquels  appar- 
tiennent places,  estans  es  frontières  de  l'autre  party, 
bailleront  leurs  seelés,  de  non  en  faire  guerre  au  party: 
et,   en   recevant   ladicte   délivrance    d'iceux ,    pro- 
mettront, jureront ,  et  bailleront  leurs  seelés,  de  non 
en  faire  guerre  au  party  où  elles  sont,  et  que,  ces- 
dictes  trêves  expirées ,  les  délaisseront  en  la  plaine 
obéissance  dudict  party  ,  où  elles  sont.  Toutesfois , 
pour  aucunes  causes  et  considérations,  le  Roy  est 
content  que  la  place  de  Rambures  soit  entièrement 
baillée  et  délivrée  au  signeur  d'icelle  ,  sans  y  mettre 
autre  capitaine,  ou  garde  :  pourveu  qu'il  fera  serment 
aussi,  qu'il  baillera  son  seelé  en  la  main  de  celuy,  qui 
luy  fera  ladicte  restitution,  que  durant  ceste  présente 
trêve,  n'apres  icelle  finie  ,  il  ne  fera ,  ne  pourchacera, 
chose  préjudiciable  au  Roy,  à  ses  pais,  signeuries,  ou 
terres,  n'aussi  à  mondict  signeur  de  Bourgongne, 
ses  pais ,  ou  signeuries  :  et  ne  mettra  garnison  en  icelle 
place ,  qui  porte  ou  face  dommage  à  l'une  ou  à  l'autre 
des  parties.    Et,  quant  aux  places  et  fortresses   de 
Beauheu  et   de  Vervin ,  mondict   signeur   de  Bour- 
gongne consent  qu'en  luy  faisant  la  délivrance  réelle 
des  viles   et   bailliages   de  Sainct-Quentin   et  places 
dont  le  traitté  est  faict  entre  le  Roy  et  luy,  les  for- 
tresses  desdicts  lieux  soyent  abatues ,  la  revenue  et 
signeuric  revenant  et  demourant  cnlicieinent  aux  si- 

gneurs  desdicts  chasteaux.    Et  aussi    est   traitté  et 
acordé ,  pour  plus-ample  déclaration ,  que  les  terres 
et  signeuries  de  la  Ferté ,  Chastellier,  Vendeul ,  et 
Sainct-Lambert,  dependans  de  la  comté  de  Marie, 
demoureront  au  Roy,  en  obéissance ,  pour  y  prendre 
tailles,  aides,  et  tous  autres  droits,  comme  des  autres 
terres  de  son  obéissance,  la  signeurie  et  revenue  de- 
mourant  à  monsieur  le  comte  de  Marie  :  et  pareille- 
ment les  chasteaux ,  viles  ,  terres  ,  chastellenies   et 
signeuries  de   Marie,  Gerrain,  Moncornet,  Sainct- 
Gobain,  et  Damsi,   demoureront  à  mondict  signeur 
de  Bourgongne,  en  obéissance,  pour  y  prendre  tailles, 
aides,  et  tous  autres  droits  dessus-dicts,  les  signeu- 
ries et  revenues  demourans  au  comte  de  Marie,  selon 
le   contenu  de  l'article  pre'cetlant.  Et  aussi  esdictes 
trêves  et  abstinence  de  guerre,  en  tant  qu'il  touche 
lesdicts articles  de  communication,  hantise,  retour,  et 
jouissance  de  biens ,  ne  seront  compris  messire  Bau- 
douin, soy  disant  baslard  de  Bourgongne,  le  signeur 
de  Renty,  Jehan  de  Chata,  et  messire  Philippe  de 
Commines  :  ains  en  seront  et  demoureront  du  tout 
excepte's  et  forclos. 

v-Item,  si  aucune  chose  estoit  faicte,  ou  attentée, 
au  contraire  de  ceste  présente  trêve,  seur  estât,  et 
abstinence  de  guerre,  ou  d'aucuns  despoincts  et  arti- 
cles qui  y  sont  contenus,  ce  ne  tournera,  ou  portera 
préjudice,  qu  à  l'infracteur,  ou  infracteurs  seulement, 
ladicte  présente  trêve  tousjours  demourant  en  sa  force 
et  vertu,  ledict  temps  pendant  :  lesquels  infracteur, 
ou  infracteurs,  seront  punis  si-griévement,  que  le 
cas  requerra  :  et  seront  les  infractions  (si  aucunes 
sont)  réparées  et  remises  au  premier  estât,  parles 

conservateurs  cy-apres  nommés,  promptement ,  si  la 
chose  y  est  disposée  :  ou,  du  plus  tard,  commence- 
ront a  besongner  dedans  six  jours,  après  que  lesdictes 
infractions  seront  venues  à  leur  congnoissance  :  et  ne 
départiront  lesdicts  conservateurs,  d'une  part  et  d'au- 
tre, d'ensemble,  jusques  à  ce  qu'ils  auront  apointe' , 
et  fait  faire  lesdictes  réparations  :  ainsi  qu'il  appar- 
tiendra ,  et  que  le  cas  le  requerra. 

«  Item,  pour  la  part  du  Roy,  seront  conser\'ateurs 
pour  la  comté  de  (0  et  Sainct-Vallery,  et  les  autres 
places  à-l'environ,  monsieur  le  mareschal  de  Gama- 
cbes:  pour  Amiens,  Beauvoisis,  et  marcbesà  Tenviron, 
nionsieurdeTorcbi:pourCompiengne,Noyon,  et  mar- 
ches àl'environ,  le  bailly  deVermandois  :pour  la  comté 
deGuise,  la  Trace,  etArchelo,  le  signeur  de  Yilliers  : 
pour  la  chastélenie  de  la  Faire  et  Larry,  le  prevost  de 
ladicteLarry  :  pour  toute  la  Champaigne,  monsi.  ur  le 
gouverneur  illec  y  pourra  commettre  :  pour  le  pais  du 
Roy,  environ  les  marches  de  Bourgongne,  monsieur 
de  Beaujeu  y  pourra  commettre  :  et  pour  le  badhage 
de  Ly onnois,  et  pour  toute  la  coste  de  la  mer  de  France, 
monsieur  l'admirai  y  pourra  commettre. 

«  Item^  pour  la  part  de  mondict  signeur  de  Bour- 
gongne, seront  conservateurs,  pour  les  pais  de  Pon- 
thieu  et  de  Brimeux,  messire  Philippe  de  Crévecueur, 
signeur  des  Cordes  :  pour  Corl)ie,  et  la  prevosté  de 
Feuillay  et  de  Beauquesne  ,  le  signeur  de  Contay 
pour  Peronne,  et  la  prevosté  dudict  Peronnc,  le  si- 
gneur de  Clerry,  et,  en  son  absence,  le  signeur  de  la 
Hergerie,  et  pareillement  pour  les  viles  et  chastelle- 
nies  de  Mondidicr,  Roye,  et  places  d'environ  :  pour 

(•^  Pour  la  conitcde  { lisea  pour  la  ccmté  d'Eu. 

Artois,  Cambresis,  et  Beaurevois,  Jehan  de  Longuc- 
val,  signeur  de  Vaux  ;  pour  la  comté  do  Marie,  le 
signeur  d'lm])ercourt  :  pour  le  pais  de  Hainaut,  mon- 
sieur d^Emeries,  grand-bailly  dudict  païs  :  pour  le 
païs  de  Liège  et  de  Namur,  mondict  signeur  d'Imber- 
court,  lieutenant  de  mondict  signeur  le  duc  csclicts 
pais  :  pour  le  païs  de  Luxembourg,  le  gouverneur 
d'illec,  marquis  de  Rothelin  :  pour  le  païs  de  Bour- 
gongne,  duché  et  comté,  viles  et  places  à  Tenviron, 
estans  en  l'obéissance  de  mondict  signeur  de  Bour- 
gongne,  monsieur  le  mareschal  de  Bourgongne  :  qui 
commettra  en  chacun  lieu  particulièrement,  oii  il 
sera  besoing  :  pour  le  païs  de  Masconnois,  et  places  à 
Tenviron  ,  monsieur  de  Clecy,  gouverneur  dudict 
Masconnois  :  pour  le  pais  et  comté  d'xVuxeire,  et  le 
païs  à  l'environ  ,  messire  Tristan  de  Toulongeon  , 
gouverneur  du(Uct  Àuxerre  :  pour  la  vile  et  chastel- 
lenie  de  Bar-sur-Seine,  et  places  à  l'environ,  le  si- 
gneur de»  Chanets  :  pour  la  mer  de  Flandres,  mes- 
sire Josse  de  Lalain,  admirai  :  et,  pour  la  mer  de 
Hollande,  Zeelande,  Artois,  et  Boulongnois,  mon- 
sieur le  comte  de  Boucam ,  admirai  desdicts  lieux. 

o  Iienij  s'il  avenoit  que,  pendant  et  durant  ledict 
temps  de  ladicte  trêve,  aucuns  conservateurs,  nom- 
més d'une  part  et  d'autre,  alassent  de  vie  à  trépas,  en 
ce  cas  le  Roy,  de  sa  part,  et  mondict  signeur  de 
Bourgongne  de  la  sienne  ,  seront  tenus  nommer, 
commettre,  et  establir,  autres  conservateurs  :  qui 
auront  tel  et  semblable  pouvoir,  comme  les  préce- 
dans  :  et  le  signifieront  aux  conservateurs  prochains  : 
afin  qu'aucun  n'en  puisse  prétendre  ignorance. 

«  Item  j  que  tels  conservateurs  particuliers,  qui 

ainsi  seront  commis  pour  la  part  du  Roy,  et  pour  la 
part  de  mondict  signeur  de  Bourgongne,  ou  leurs  su- 
brogués  et  commis  (  s'ils  avoyent  légitime  excusance 
de  non  y  vaquer  en  personne)  c'estasçavoir  les  deux 
de  chacune  marche,  pour  les  deux  costés,  seront  te- 
nus d'eux  assenibler  une  fois  es  limites  du  Roy,  et 
autresfois  de  mondict  signeur  de  Boui  gongne ,  en 
lieux  propices  et  convenables,  qu'ils  aviseront,  pour 
converser  iliec  de  toutes  le  pleintes  et  doléances,  qui 
seront  mises  en-avant  d'un  costé  et  d'autre,  touchant 
lesdictes  trêves,  et  prestement  en  apointer,  et  faire 
réparation  :  ainsi  qu'il  appartiendra.  Et,  s'il  avenoit 
que,  pour  autre  grande  matière,  il  y  eust  difliculté 
entre  eux,  dont  ils  ne  peussent  apointer,  ils  seront 
tenus  de  signifier  et  faire  sçavoir  incontinent  (c'esta- 
sçavoir les  conservateurs  de  la  part  du  Roy,  pour  les 
marches  et  païs  de-pardeça,  et  les  conservateurs  de 
la  part  de  mondict  signeur  de  Bourgongne,  es  marches 
de-pardeça)  à  monsieur  le  chancelier  et  gons-de-con- 
seil  de  mondict  signeur  de  Bourgongne,  et,  es  mar- 
ches de  Bourgongne,  à  monsieur  le  mareschal ,  et  aux 
gens  du  conseil  estans  à  Digeon ,  la  qualité  desdictes 
plaintes,  et  faire  ce  qu'ils  en  auront  trouvé  :  lesquels 
seront  tenus  incontinent,  et  le  plus  brief  que  faire  se 
pourra,  après  ladicte  signification,  vuider  et  décider 
lesdictes  plaintes  et  doléances,  et  en  faire  jugement 
et  décision,  telle  que  de  leurs  consciences  aviseront 
estrc  à  faire. 

«  Item,  au  cas  qu'à  cause  desdictes  difficultés  les- 
dicts  conservateu;  s  renvoyent  lesdictes  plaintes,  ainsi 
que  dict  est,  et,  s'il  y  a  personne  qui  empeschelesdicls 
conscrvatcuis,  ils  pourvoyent  d'élargissement  :  et,  s'il 

avenoit  qn*aucuns  desdicts  conservateurs  se  vousissent 
excuser  d'entendre  ausdictes  réparations,  maintenans 
et  pie'tendans  les  infractions  non  estre  avenues  en  leur 
limites,  ils  seront  en  ce  cas  tenus  le  signifier  au  con- 
servateur, es  limites  duquel  ils  maintiendront  lesdictes 
infractions  estre  avenues  ;  lequel  conservateur,  au  cas 
qu'il  ne  voudra  entreprendre  la  charge  d'amender 
seul  ladicte  réparation,  sera  tenu  de  soy  assembler 
aveques  l'autre  conservateur,  qui  luy  aura  fait  faire 
ladicte  signification,  pour  ensemble,  aveques  le  con- 
servateur, ou  conservateurs  de  l'autre  costé,  besongner 
esdictes  réparations,  par  la  manière  dessusdicte. 

«  Item,  seront  lesdicls  jugemens,  que  feront  les- 
dicts  conservateurs  d'une  part  et  d'autre,  exécutés 
réellement  et  de  faict  :  et  à  ce  seront  contrains  les 
sugets  d'une  part  et  d'autre,  nonobstant  appellation, 
ou  opposition  quelconque,  et  sans  ce  que  les  condam- 
nés puissent  avoir,  n'obtenir,  aucuns  remèdes  au  con- 
traire, en  quelque  manière  que  ce  soit. 

«  lleni  j  en  ceate  trêve  sont  compris  les  aliés  d'une 
part  et  d'autre  cy-apres  nommés,  si  compris  y  veu- 
lent Cbtre  :  c'estasçavoir,  pour  la  part  du  Roy,  très- 
hauts  et  tres[.uissans  princes,  leroy  de  Castille,  le  roy 
d'Escoce,  le  roy  de  Dannemarc,  le  roy  de  Jérusalem 
et  de  Cécile,  le  roy  de  Hongrie,  le  duc  de  Savoye,  le 
duc  de  Lorraine,  l'evesque  de  Mets,  la  signeurie  et 
communauté  de  F.orence,  la  communauté  et  signeu- 
rie de  Bergue,  et  leurs  aliés,  qui  furent  compris  en  la 
trêve  précédente,  faicte  en  Van  i^']'*,  et  non  autre- 
ment, ceux  de  la  ligue  de  haute  Alemaigne,  et  ceux 
du  païs  de  Liège,  qui  se  sont  declairés  pour  le  Roy, 
el  retirés  en  son  obéissance  :  lesquels  aliès  seront  te- 

nus  (le  faire  leur  déclaration,  s'ils  voudront  estre 
compris  en  ladicte  trêve ,  et  icelle  signifier  à  mon- 
dict  signeur  de  Bourgongne,  en  dedans  le  premier 
jour  de  janvier,  prochain  venant.  Et,  pour  la  part  de 
mondict  signeur,  y  seront  compris  (si  compris  y  veu- 
lent estre)  treshauts  et  trespuissans  princes,  le  roy 
d'Angleterre,  le  roy  d'Escoce,  le  roy  de  Portugal,  le 
roy  Fernand  de  Jérusalem  et  de  Cécile ,  le  roy  d'Ar- 
ragon,  le  roy  de  Castille,  le  roy  de  Cécile,  le  fils,  le 
roy  de  Dannemarc,  le  roy  de  Hongiie,  le  roy  de 
Poulaine,  le  duc  de  Bretaignc,  madame  de  Savoye, 
le  duc  son  fils,  le  duc  de  Milan  et  de  Gennes,  le 
comte  de  Romont,  et  maison  de  Savoye,  le  duc  et 
signeurie  de  Venise,  le  comte  Palatin,  le  duc  de 
Cle'ves,  le  duc  de  Juliers,  les  archevesques  de  Cou- 
longne,  et  evesques  de  Liège,  d'Utrech,  et  de  Mets  : 
lesquels  seront  tenus  de  faire  déclaration,  s'ils  veu- 
lent estre  compris  en  ladicte  trêve,  et  le  signifier  au 
E-oy  en-dedans  le  premier  jour  de  janvier,  prochain 
venant.  Ce  toutesfois  entendu,  que,  si  lesdicts  aliés, 
compris  de  la  part  du  Roy,  ou  aucuns  d'eux,  à  leur 
propre  querelle  ,  ou  en  faveur  ou  aide  d'autruy, 
mouvoyent  ou  faisoyent  guerre  à  mondict  signeur  de 
Bourgongne,  il  se  pourra  contre  eux  deffendre,  et  à 
ceste  finoffendre  ('), faire,  et  exercer  la  guerre,  ou  au- 
trement remédier,  ou  obvier,  de  K)ute  sa  puissance, 
et  les  contraindre  et  réduire  par  armes  et  hostilités, 
ou  autrement,  sans  ce  que  le  Roy  leur  puisse  donner, 
ou  faire  donner,  secours,  aide,  ou  assistance,  à  ren- 
contre de  mondict  signeur  de  Bourgongne,  ne  que 
ladicte  trêve  soit  par  ce  enfrainte  :  et  pareillemeot , 

(0  Ojpeniire  :  faire  une  guerre  ofFcnâive. 

si  lesdicts  allés,  compris  de  la  part  de  mondict  si- 
gneur  le  duc,  ou  aucuns  d'eux,  à  leur  propre  que- 
relle, ou  en  aide  et  faveur  d'autruy,  mouvoyent  ou 
faisoyent  guerre  au  Roy,  il  se  pourra  contre  eux  def- 
fendre ,  et  à  ceste  fin  les  oftendre,  faire  et  exercer 
guerre  ,  ou  autrement  y  reme'dier  et  obvier  de  toute 
sa  puissance,  et  les  contraindre  et  réduire  par  armes, 
hostilités,  et  autrement,  sans  ce  que  mondict  signeur 
de  Bourgoncne  leur  puisse  donner,  ou  faire  donner, 
secours,  faveur,  n'assistance ,  à-fencontre  du  Roy, 
ne  que  ladicte  trêve  soit  par  ce  rompue  n'enfieinte. 
<i  Item,  pour  osier  toutes  matières  et  occasions  de 
guerre,  ou  de  débat,  pendant  la  trêve,  le  Roy  se  de- 
clairera  pour  mondict  signeur  de  Bourgongne,  à-l'en- 
contre  de  l'empereur  des  Rommains,  ceux  de  la  cité 
deCoulongne,  et  tous  ceux  (|ui  leur  feront  cy-apres 
aide,  ou  serment,  à-fencontre  de  mondict  signeur  de 
Bourgongne  :  et  promettra  le  Roy  de  non  leur  faire 
aide,  secours,  n'assistance  quelconque,  à  ^'encontre 
de  mondict  signeur  de  Bourgongne,  ses  pais,  signeu- 
ries,  et  sugets  ,  en  quelque  manière  que  ce  soit,  ou 
puisse  estre. 

«  Item,  pour  considération  de  ce  que  ce  présent 
traitté  fut  des  pieça ,  mesmemcnt  au  temps  de  ma}^ 
l'an  74»  pourparlé  entre  les  gens  du  Roy,  et  entre 
les  gens  de  mondict  signeur  de  Bourgongne,  le  Roy 
consent  et  acorde,  que  toutes  les  places,  viles,  et 
terres,  qui,  depuis  ledict  pourparlement  de  cedict 
présent  traitté,  ont  esté  prises  et  occupées  sur  mon- 
dict signeur  de  Bourgongne,  ses  pais,  sugets,  et  ser- 
viteurs ,  de  quelque  païs  que  ce  soit ,  par  les  gens 
du  Roy,  et  autres,  qui  de  sa  part  sont  et  voudront 

estre  compris  en  ceste  présente  trêve,  soyent  rendues 
et  restituées  à  mondict  signeur  de  Bourgongne,  et  à 
sesdicts  sugets  et  serviteurs  :  et  ainsi  le  fera  faire  par 
efFect,  le  Roy,  de  toutes  celles  qui  sont  en  son  obéis- 
sance :  et  les  autres,  qui  sont  de  sa  part  en  ceste- 
dicte  trêve,  seront  tenus  de  le  faire,  quant  à  celles 
qui  sont  en  leur  puissance,  avant  qu'ils  puissent  jouir 
de  l'efTect  d'icelles  trêves.  Item,,  pour  meilleur  entre- 
ténement  desdictes  tre'ves,  est  acorde'  cjpe  les  places 
de  Harcy  et  de  Grondelle  seront  abatues,  si  desja 
elles  ne  le  sont  :  et  les  terres  demeureront  de  tel 
service,  qu'elles  sont. 

«  Itenij  pour  considération  de  laquelle  trêve,  et 
mieux  préparer  et  disposer  toutes  choses  au  bien  de 
la  paix  perpétuelle,  le  Roy  sera  tenu  de  bailler  et  dé- 
livrer, et  par  effect  baillera  et  délivrera,  à  mondict 
signeur  de  Bourgongne,  les  vile  et  bailliage  de  Sainct- 
Quentin,  pour  les  tenir  en  tel  droit,  qu'il  faisoit  par- 
avant  Tencommencement  de  ces  présentes  guerres  el 
divisions  :  et  dedans  quatre  jours,  après  la  délivrance 
de  toutes  les  lettres  acordees ,  le  Roy  en  baillera ,  ou 
fera  bailler ,  l'entière  et  plaine  délivrance  et  obéis- 
sance à  mondict  signeur  de  Bourgongne,  ou  à  son 
commis  à  ce ,  en  telle  puissance ,  et  à  tel  nombre  de 
gens,  qu'il  plaira  à  mondict  signeur  de  Bourgongne, 
en  rendant  seulement  par  le  Roy  ladicte  vile  de 
Sainct-Quentin,  en  sorte  qu'il  en  pourra  retirer  son 
artillerie,  telle  qu'il  l'y  a  fait  mettre  et  amener,  de- 
puis qu'icelle  vile  s'est  mise  en  son  obéissance,  sans 
toucher  à  l'artillerie  appartenant  au  corps  de  ladicte 
vile,  n'a  autre,  y  estant  avant  que  ladicte  vile  fi;st 
mise  hors  de  Tobcissance  de  mondict  signeur  de  Boui- 

gongne,  ou  appartenant  à  autre  qu'au  Roy,  ou  à  ses 
capitaines  :  et  à  ceste  fin  pourra  mondict  signeur  de 
Bourgongne  avoir  aucuns  de  ses  gens  pour  voir  char- 
ger et  emmener  ladicte  artillerie ,  appartenant  au 
Roy,  et  à  sesdicls  capitaines  :  et,  en  recevant  ladicte 
ouverture,  obéissance,  et  délivrance  de  ladicte  vile 
de  Sainct-Quentin  pour  mondict  signeur  de  Bour- 
gongne, iceluy  signeur  baillera,  ou  délivrera,  ou  par 
son  commis  fera  bailler  et  délivrer ,  es  mains  des  gens 
et  commis  du  Roy  à  faire  icelle  délivrance,  ses  lettres, 
pour  les  manans  et  habitans  dudict  Sainct-Quentin, 
de  les  garder  et  entretenir  en  leurs  biens,  droits,  et 
privilèges,  et  de  non  les  travailler  ou  molester  pour 
les  choses  passées,  et  ausbi  main  levée  de  leurs  biens 
immeubles,  et  de  leurs  meubles,  estans  en  nature, 
et  debtes  non  receues,  ou  aquitees,  estans  es  païs  de 
mondict  signeur  de  Bourgongne,  et  de  les  traitler 
ainsi  que  bon  signeur  doit  traitter  ses  bons  sugets. 
Item,  quant  à  toutes  viles,  places,  et  autres  choses 
quelconques,  dont  cy-dessus  n'est  faicte  expresse  men- 
tion ,  et  sur  lesquelles  n'est  aucunement  disposé  et  or- 
donné, elles  demoureront  en  tel  estât,  party  et  obéis- 
sance, durant  et  pendant  ladicte  trêve,  comme  elles 
sont  de-present. 

«  Item  j  icelle  trêve  et  abstinence  de  guerre,  et 
autres  poincts  cy-dessus  déclarés,  le  Roy  et  mondict 
signeur  de  Bourgongne,  pour  eux,  leurs  hoirs,  et 
successeurs ,  promettront ,  en  bonne  foy,  en  parolle 
de  roy  et  de  prince,  par  leurs  serments,  donnés  aux 
sainctes  Evangiles  de  Dieu,  sur  leur  honneur,  et  sous 
l'obligation  de  tous  leurs  biens,  païs,  et  signeuries, 
avoir  et  tenir  ferme  et  stable ^  et  icelle  garder^  entre- 

tenir,  et  acomplir,  et  faire  garder,  entretenir,  et 
acomplir  inviolablement,  durant  ledict  temps,  et  en 
la  manière  cy-dessus  spécifiée  et  declairee,  sans  aler, 
ne  faire  aucune  chose,  au  contraire,  directement  ou 
indirectement,  sous  quelque  cause  et  occasion  que 
ce  soit  :  ou  puisse  estre  :  et  en  seront  faictes  et  passées 
lettres  d'une  part  et  d'autre,  en  telle  forme  qu'il  ap- 
partiendra :  et  sera  ladicte  trêve  publiée  dedans  le.... 
d'une  part  et  d'autre  :  sauf  toutesvoyes,  et  réservé, 
que,  s'il  avenoit  (  que  Dieu  ne  veuille)  que  de  la  part 
du  Roy  ladicte  vile  et  bailliage  de  Sainct-Quentin  ne 
fussent  baillés  et  délivrés  à  mondict  signeur  de  Bour- 
gongne  dedans  le  temps  dessusrdeclairé,  et  les  choses, 
contenues  es  articles  de  ce  faisans  mention,  et  dont 
lettres  seront  faictes  et  depeschees ,  ne  fussent  acom- 
plies,  mondict  signeur  de  Bourgongne,  nonobstant 
ladicte  publication,  ne  sera  tenu,  (s'il  ne  luy  plaist) 
de  garder  et  observer  ladicte  trêve  de  neuf  ans ,  et 
les  articles  contenus  en  icelles,  plus-avant  qu'au  pre- 
mier jour  de  may,  prochain  venant,  que  l'on  dira  i47^- 
jusques  auquel  premier  jour  de  may  ladicte  trêve,  ne- 
antmoins,  demourera  en  sa  dicte  force  et  vertu. 

«  Parquoy  savoir  faisons,  que,  pour  considération 
des  choses  dessusdictes  ,  et  singulièrement  en  l'hon- 
neur de  Dieu  nostre  créateur ,  auteur  et  signeur  de 
paix  (  lequel  seul  peut  donner  victoire  aux  princes 
chrestiens  ,  telle  qu'il  luy  plaist  ;  et  pour  envers  luy 
nous  humilier  ,  afin  de  finir  et  éviter  plus-grande  ef- 
fusion de  sang  humain,  et  que  par  les  inconveniens, 
procedans  de  la  guerre  ,  ne  soyons  abchqués  et  ustés 
de  la  maison  de  Dieu  le  Père,  exhéredés  de  la  maison 
du   Fils ,  et   perpétuellement  aliénés  de  la  grâce  du 

beQoist  Sainct-Esperit ,  desirans  la  seureté,  repos  et 
soublévement  du  povre  peuple,  et  iceluy  relever  de 
la  grande  désolation ,  charge ,  et  oppression  qu'il  a 
soustenue  et  soustient  de  jour  en  jour,  à  cause  de  la 
guerre,  en  espérant  de  parvenir  à  paix  finale,  comme 
dit  est,  nous  avons  accepté,  fermé  et  conclu  ,  pro- 
mis et  acordé  lesdictes  trêves  ,  seur  estât  et  absti- 
nence de  guerre  ,  et  par  la  teneur  de  ces  présentes, 
par  l'avis  et  délibération  que  dessus,  faisons,  accep- 
tons, promettons,  fermons  et  concluons,  et  acordons 
pour  nous ,  nozdicts  hoirs  et  successeurs ,  et  avons 
promis  et  juré,  promettons  et  jurons,  en  parolle  de 
prince ,  par  la  foy  et  serment  de  nostre  corps ,  sur 
la  foy  et  la  loy  que  nous  croyons  de  Dieu  nostre 
créateur,  et  que  nous  avons receu  au  sainct  sacrement 
de  baptesme ,  aussi  par  le  sainct  canon  de  la  messe , 
sur  les  sainctes  Evangiles  de  nostre  Signeur ,  sur  le 
fust  de  la  vraye  et  précieuse  croix  de  nostre  Sauveur 
Jésus  Christ  (  lesquels  canon ,  Evangile  ,  et  saincle 
croix  nous  avons  manuellement  touchés  pour  ceste 
cause)  d'icelles  trêves,  et  toutes  choses  contenues 
esdicts  articles,  et  chacune  d'icelles,  particulièrement 
et  spécialement  les  choses  que  nous  devons  faire  de 
nostre  part ,  ainsi  qu'elles  sont  contenues  esdicts  ar- 
ticles, garder,  tenir,  et  observer  de  poinct  en  poinct, 
bien  et  loyalement,  tout  selon  la  forme  et  teneur  des- 
dicts  articles  sans  rien  en  laisser,  ne  faire  ne  dire  au 
contraire ,  ne  quérir  quelque  moyen  ,  couleur  ,  ou 
excusation,  pour  y  venir,  ne  pour  en  rien  pervertir, 
ne  faire  quelque  mutation  des  choses  dessusdictes  : 
^l,  s'aucune  chose  estoit  faicte  ,  attentée,  ou  innovée 
au  contraire  par  noz  chefs-de-guerre ,  ou  autres  noz 

sugets  et  serviteurs,  de  la  faire  réparer,  et  des  trans- 
gresseurs ,  ou  infracteurs  ,  faire  telle  punition ,  que 
le  cas  le  requerra  ,  et  en  telle  manière,  que  ce  sera 
exemple  à  tous  autres  :  et  à  toutes  les  choses  dessus- 
dictes  nous  sommes  submis  et  obligés,  subraettons  et 
obligeons ,  par  Typothccque  et  obbgation  de  tous  et 
cbacuns  noz  biens,  presens  et  à  venir  ,  quelconques, 
sur  nostre  honneur,  et  sur  peine  d'estre  perpétuelle- 
ment deshonnorés,  reprochés,  et  vitupérés  en  tous 
lieux.  Et  avec  ce  avons  promis  et  juré,  promettons 
et  jurons,  par  tous  les  serments  dessusuicts,  de  jamais 
n'avoir  ,  ne  pourchacer  ,  de  nostre  saine t- père  le 
Pape,  de  concile,  légat,  penitentier,  arcbevesque, 
evesque ,  n'autre  preiat ,  ou  personne  quelconque, 
dispensation ,  absolution  ne  relèvement  de  toutes  les 
choses  dessusdictes,  ne  d'aucunes  d'icelles  :  et  (  quelque 
dispensation  qui  en  seroit  donnée  ,  ou  obtenue  par 
nous,  ou  par  autres,  sous  quelque  cause,  couleur  ou 
excusation  que  ce  soit)  nous  y  renonçons  des-à-pre- 
sent  pour  lors,  et  voulons  qu'elle  soit  nulle,  et  de 
nulle  valeur,  n'effect ,  et  qu'elle  ne  nous  soit,  ne 
puisse  estre,  valable  ne  profitable,  et  que  jamais  nous 
ne  nous  en  puissions  aider,  en  quelque  manière  que 
ce  soit ,  ou  puii.se  estre.  Et ,  pource  que  de  cesdictes 
présentes  l'on  porra  avoir  à  faire  et  à  besongner  en 
divers  lieux,  nous  voulons  qu'au  vidimus  d'icelle , 
faict  et  signé  par  l'un  des  notaires,  ou  secrétaires  du 
Roy  ,  ou  de  l'un  de  noz  secrétaires  ,  ou  sous  seaux 
royaux,  ou  autres  autentiques  ,  foy  soit  a<ljoustee  , 
com.ne  à  ce  présent  original  •*  et ,  à  fin  que  ce  soit 
feruK»  et  stable,  nous  avons  signé  ces.  pre^^entes  de 
nostre  main,  et  scelecs,  ou  fait  seeler  de  nostie  seel, 

donné  au  chastel  de  Souleuvre,  le  treziëme  jour  de 
septembre,  l'an  de  grâce  li-'j^-  Ainsi  signé,  Charles, 
et,  du  secrétaire,  par  monsieur  le  duc,     I.  Gros. 

Collation  faicte  à  la  copie,  collationnee  et  signée, 

I.  Gros.  « 

CHAPITRE  VIII. 

Comment  le  duc  Charles  de  Bourgongne  se  saisit  de 
madame  de  Savoje  et  d'un  sien  fds  :  et  comment 
il  fat  déconfit  et  tué  dewant  la  vile  de  Nancy ,  en 
Lorraine, 

Apres  que  le  duc  de  Bourgongne  eut  esté  la  deuxième 
fois  déconfit  des  Suisses  devant  Morat,  luy  ,  cuidant 
conduire  son  faict  cauteleusement ,  fit  une  emprise, 
pour  prendre  madame  de  Savoye  (0  et  ses  enfans,  et 
les  mener  en  Bourgongne  :  et,  moy  estant  à  Genève, 
il  me  manda,  sur  ma  teste,  que  je  prisse  madame  de 
Savoye  et  ses  enfans,  et  que  je  les  luy  amenasse  :  car 
ce  jour  madicte  dame  de  Savoye  revenoit  à  Genève. 
Or ,  pour  obeïr  à  mon  prince  et  mon  maistre,  je  fi  ce 
qu'il  me  commanda,  contre  mon  cueur  :  et  pri  ma- 
dame de  Savoye  et  ses  enfans,  au  plus-près  de  la 
porte  de  Genève  :  mais  le  duc  de  Savoye  me  fut  dé- 

('-  Prendre  mailame  Je  Sauoye  :  quelque  temps  auparavant,  Charles 
avoil  fait  la  guerre  aux  Suisses,  pour  défendre  les  droits  de  la  maison 
de  Savoie.  Après  .«>a  défaite  de  Morat,  il  apprit  que  cette  maison  avoit 
traité  avec  Louis  XI.  Ce  fut  ce  qui  le  déteimina  à  s^ assurer  de  madame 
de  Savoie.  Cet  événement  est  de  i-'jT^. 

robe  (car  il  estoit  bien  deux  heures  en  la  nuict)  et 
ce  par  le  moyen  d'aucuns  de  nostre  compaignie,  qui 
estoyent  sugets  du  duc  de  Savoy e  :  et  certes  ils  ne  fi- 
rent que  le  devoir  :  et  ce,  qu-e  j'en  fi,  je  le  fi  pour 
sauver  ma  vie  :  car  le  duc ,  mon  maistre ,  estoit  tel , 
qu'il  vouloit  que  l'on  fist  ce  qu'il  commandoil,  sur 
peine  de  perdre  la  teste.  Ainsi  je  me  mi  en  <:hemin  : 
et  portoye  madame  de  Savoye  derrière  moy  :  et  la 
suy virent  ses  deux  filles,  et  deux  ou  trois  autres  de 
ses  damoiselles  :  et  prismes  le  chemin  de  la  montaigne, 
pour  tirer  à  Sainct-Claude.  J'estoye  bien-asseuré  du 
second  fils  :  et  le  faisoye  porter  par  un  gentilhomme  : 
et  cuidoye  estre  bien-asseuré  du  duc  de  Savoye  :  mais 
il  m'avoit  esté  dérobé ,  comme  j'ay  dit  :  et  ,  si  tost 
que  nous  fusmes  élongnés,  les  gens  de  la  duchesse,  et 
nommément  le  signeur  de  Manton  ,  firent  aporter 
torches  et  falots,  et  emmenèrent  le  duc  de  Savoye  à 
Genève  :  dont  ils  eurent  grande  joye  :  et  je  ,  à  tout 
madame  de  Savoye ,  et  le  petit  fils  (  qui  n'estoit  pas 
le  duc  )  passasmes  la  montaigne  ,  à  la  noire  nuict  : 
et  vinsmes  à  un  lieu,  que  Ton  appelle  My-Jou,  et  de 
là  à  Sainct-Claude  :  et  devez  sçavoir  que  le  duc  fit 
tresmauvaise  chérc  à  toute  la  compaignie ,  et  princi- 
palement à  moy  :  et  fu  en  danger  de  ma  vie  ,  pource 
que  je  n'avoye  point  amené  le  duc  de  Savoye. 

Si  s'en  ala  le  duc  à  Morat,  et  de  là  à  Salins,  sans 
me  rien  dire ,  ne  commander  :  toutesfois  je  menay 
madame  de  Savoye  après  luy  :  qui  ordonna  qu'on 
l'amenast  au  chasteau  de  Rochefort  :  et  de  là  fut  me- 
née à  Rouvre,  en  la  duché  de  Rourgongne  :  ne  dej)uis 
je  ne  me  meslay  d'elle,  ne  de  ses  afliiires  :  et  fut  pra- 
tiqué, devers  le   roy  de   France,  d'envoyer  quérir  sa 

sœur.  Ce  qu'il  fit  :  et  y  envoya  deux  cens  lances  :  qui 
eurent  entendement  au  chasteau  :  et  par  ce  moyen 
fut  la  duchesse  de  Savoye  recousse  de  la  main  de 
monsieur  de  Bourgongne. 

Au  temps  dessusdict  (0,  le  comte  de  Vaivick  con- 
traindit  le  roy  Edouard  d'Angleterre,  de  partir  hors 
du  royaume  :  et  vint  descendre  en  Zerlande,  où  le 
duc  de  Bourgongne  Tala  voir,  et  le  réconforta  di  ses 
biens,  le  mieux  qu'il  peut  :  comme  l'un  fre're  doit 
faire  l'autre ,  en  tel  cas  :  et  aussi  y  descendit  le  duc 
d'Yorck  ,  son  frère  :  et  fut  le  roy  d'Angleterre  grande- 
ment festeyé  par  messire  Lois  de  Bruges,  signeur  de 
la  Gruthuse  :  et  depuis  luy  donna  le  roy  d'Angleterre 
une  comté,  et  luy  fit  des  biens  largement.  Le  roy 
Edouard  estoit  moult-aimé  en  Angleterre  :  et,  conclu- 
sion ,  il  retourna  en  son  royaume,  et  en  chacea  le 
comte  de  Varvick  ;  et  ainsi  je  ren  compte,  par  ce  pré- 
sent volume,  de  moult  de  choses  avenues  en  six,  ou 
en  huict  ans  par-avant  (2).  Ainsi ,  et  par  la  manière 
dessusdicte,  se  fît  la  paix  entre  le  roy  de  France  et 
le- duc  :  qui  donna  moult-  grand  joye  à  tous  leurs 
païs. 

Alors  le  duc,  averty  du  siège  de  Nancy,  se  hasta, 
à  toute  diligence,  pour  venir  au  secours  de  ses  gens  : 
et  vint  faire  un  logis  es  fauxbourgs  de  la  vile  de 
Tou  (5)  :  et  fut  averti  que  ses  gens,  qui  estoyent  à* 
Nancy,  avoyent  rendu  la  vile  es  mains  du  duc  Règne  : 
et  fut  par  les  Anglois  (  qui  estoyent  les  plus-forts  de- 
dans Nancy)   qui  contraindirent  messire  Jehan   de 

(0  Au  temps  dessusdict  :  l'auteur  se  reporte  à  i470-  —  (')  Par- 
twant  :  avaut  la  trêve  qui  se  trouve  dans  le  chapitre  vu  de  ce  livre.  — 
Ç)  Tou  :  lisez  Toul. 

Rubempré  à  rendre  ladicte  vile  :  et  estoit  mort  nou- 
vellement un  gentil  compaigtion  ,  Anglois ,  nommé 
Jehannin  Collepin  :  et,  tant  qu'il  vescut,  il  tint  les 
Anglois  ses  compaignons  en   telle  discipline ,   qu'ils 
n'eussent  jamais  rendu  ladicte  vile,  ne  tenu  les  termes, 
qu'ils  tindrent  audict  messire  Jehan  de  Rubempré  :  et 
en  ce  temps  revint  le  comte  de  Campobasse  ,  des  mar- 
ches de  Flandres ,  et  le  comte  de  Chimay  :  qui  amena 
les  fiefs  de   Flandres  :  et  estoyent  desja  une  grosse 
bande  :  et  le  duc  de  Bourgongne  retourna  aveques 
eux,  et  revint  mettre  le  siège  devant  Nancy,  et  com- 
mença la  bature  des  gros  engins ,  de  toutes  pars  :  et 
ne  demoura   gueres  que   le  comte  de  Campobasse  se 
partit  du  duc,  bien-mal-content,  pour  certains  de- 
niers, que  le  comte  disoit  que  le  duc  Iny  devoit.  Soit 
vray,  ou  non,  il  abandonna  le  duc  :  et  fit  son  traité 
secrettement  aveques  le  duc  de  Lorraine  (ce  que  le 
duc  de  Bourgongne  ne  vouloit  croire)  et  le  duc  de 
Lorraine  pratiquoit  les  Suisses,   pour  les  faire  venir 
devant  Nancy  :  et  le  Roy  secrettement  fournissoit  ar- 
gent au  duc  de  Lorraine,  désirant  que  l'on  fist  au 
duc  de  Bourgongne  ce,  que  luy-mcsme  n'osoit  entre- 
prendre :  et  tant  fit  le  duc  de  Lorraine,  qu'il  amena 
les  Suisses,  bien  douze  mille  combatans   :  et  le  duc 
de  Bourgongne  leur  ala  audcvant  :  et  pren ,  sur  ma 
'conscience ,  qu'il  n'avoit  pas  deux  mille  combatans  : 
et  estoit  le  duc  mal-parly  :  et  assemblèrent  les  deux 
puissances  :  mais  les  gens  du  duc  de  Bourgongne  ne 
tindrent  peint  :  ains   s'enfuirent  :   et    se  sauva  qui 
mieux  mieux  :  et  ainsi  perdit  le  duc  de  Bourgongne 
la   troisième  bataille  (0  :  et  fut  en  sa  personne  ra- 

(0  La  troisième  bataille  :  elle  eut  lieu  le  5  janvier  i477- 


d'olivier  de  la  marche.  4^1 

teint,  tue,  et  occis  de  coups  de  masse.  Aucuns  ont 
voulu  dire  que  le  duc  ne  niourut  pas  à  celle  journée  : 
mais  si  fit  :  et  fut  le  comte  de  Cliimay  pris  et  mené 
en  Alemaigne  :  et  le  duc  demoura  mort  au  champ  de 
la  bataille,  et  estendu,  comme  !e  plus-pauvre  hommg 
du  monde  :  et  je  fu  pris,  la  Mouche  de  Vere ,  mes- 
sire  Anthoine  d'Oiselet ,  Jehan  de  Monfort ,  et  au- 
tres :  et  fusmes  menés  en  la  vile  de  Fou  en  Barrois  : 
et  fut  celle  journée  par  un  grand  froid  merveilleuse- 
ment :  et  pouvez  bien  entendre  que,  quand  nous 
fusmes  avertis  de  la  mort  de  nostre  maistre,  nous 
fusmes  bien  deconfortés  :  car  nous  avions  perdu ,  en 
celuy  jour,  honneur,  chevance,  et  espérance  de  res- 
sourse.  Toutesfois  il  faut  faire  du  mieux  que  l'on  peut, 
quand  l'on  est  en  nécessité. 

Si  lîsmes  aveques  noz  ennemis  pour  noz  rançons, 
le  mieux  que  nous  peusmes  :  et  je  demouray  pleige  (0 
pour  tous  les  autres  :  lesquels  s'en  alérent  au  païs, 
faire  leur  finance  :  et  tant  fi,  que  je  fmay  la  finance, 
dont  j'avoye  respondu  :  et,  de  moy,  je  demouray 
prisonnier  toute  la  quaresme,  et  jusques  environ  Pas- 
ques,  que  ma  finance  fut  trouvée  :  qui  me  cousta  bien 
quatre  mille  escus  :  et  avoye  a  faire  à  gentils  compai- 
gnons  de  guerre  :  qui  me  tindrent  ce  qu'ils  m'avoyent 
promis  :  c'est  qu'il  ne  me  revendirent  point  :  et  n'eu 
à  faire  qu'à  un  homme  ,  nommé  Jehannot  le  Basque  : 
duquel  je  me  loiie,  et  de  sa  bonne  compaignie.  Mon 
argent  trouvé,  mes  maistres  me  menèrent  jusques  à 
une  vile ,  qu'on  appelle  Yguis  :  et  là  me  délivrèrent 
et  quitérent  de  toutes  choses  :  et  en  celle  vile  d'Y- 
guis  j'avoye  bien  cent  chevaux  de  la  garde  (  dont  j'es- 

^.0  Pleige  :  caulioD ,  olage. 

toye  capitaine)  qui  attendoyent  mon  retour  de  pri- 
son :  et,  après  avoir  demouré  trois  jours  à  Yguis,  je 
m'en  party,  et  m'en  retournay  en  Flandres,  devers 
madame  Marie  de  Bourgongne  ma  princesse  :  qui  me 
receut,  de  sa  grâce,  humainement. 

CHAPITRE  IX. 

Comment  madame  Marie  j  fille  et  seule  héritière  du 

feu  duc  Charles  de  Bourgongne  jfut  mariée  à  Var- 

cheduc  Maximiliam  d' Austriche  :  et  des  guerres 

qu'ils  eurent  avec  le  roj  Louis  de  France ,  onzième 

de  ce  nom. 

En  ce  temps  les  Gandois  tenoyent  prisonniers  mes- 
sire  Guillaume  Hugonet  ,  chancelier,  et  le  signeur 
dlmbercourt  :  et  (quelque  requeste  ou  prie're  ,  que 
leur  sceust  faire  madicte  dame  pour  eux  :  combien 
qu'elle  fust  leur  princesse  )  ils  firent  iceux  deux  mou- 
rir :  et  les  decapite'rent  (0  sur  le  marché  de  Gand  . 
et,  au  regard  de  moy,  je  ne  fu  pas  conseillé  de  me 
bouter  en  leurs  mains  :  et  demouray  à  Malines,  ave- 
ques  madame  la  Grande  :  qui  me  trait  ta  humaine- 
ment :  et  me  tint  tousjours  compaignie  un  sommelier 
de  corps  du  duc  Charles ,  nommé  Henry  de  Vers  :  et 
ainsi  je  dissimulay  le  temps,  jusques  après  Pasques. 

En  ce  temps,  le  duc  Louis  de  Bavière,  et  i'evesque 
de  Mets  (  qui  estoit  de  Bade  )  par  charge  l'Empereur 

(»)  Les  décapitèrent  :  celte  exécution  fut  faite  le  3  avril  i47;-  Le? 
ministres  cloicni  accuses  d'intelligences  avec  Louis  XI- 

vindrent  devers  madame  Marie  :  et  pratiquement  le 
mariage  de  monsieur  Maximiliam  d'Austriclie ,  fiis  de 
l'Empereur,  et  de  madame  Marie  deBourgongne  :  et, 
à  la  vérité,  ils  avoyent  bien  couleur  de  poursuyvre 
ledict  mariage  :  car  monsieur  le  duc  Charles ,  en  son 
vivant,  désira  qu'iceluy  mariage  se  fist.  D'autre  part. 
Madame estoit  requise  du  roy  d'Angleterre,  pour  mon- 
sieur d'Escalles,  frère  de  la  Royne  :  et  faisoit  le  Roy 
de  grandes  offres  :  et  le  roy  de  France  vouloit  avoir 
madicte  dame  pour  monsieur  le  Dauphin.  Monsieur 
de  Cléves  la  vouloit  avoir  pour  son  fils  :  et  monsieur 
de  Ravastain  pour  le  sien  :  et  ainsi  estoit  madicte 
dame  pressée  de  toutes  pars  :  et  à  un  conseil ,  qui  fut 
tenu,  fut  dict  à  madicte  dame  qu'elle  feroit  bien  de 
déclairer  son  vouloir,  et  lequel  d'iceux  maris  elle 
vouloit  avoir  :  et  elle  respondit  froidement ,  «  J'enten 
«  que  Monsieur,  mon  père  (à  qui  Dieu  pardoint)  con- 
te sentit  et  acorda  le  mariage  du  fds  de  l'Empereur  et 
«  de  moy  :  et  ne  suis  point  délibérée  d'avoir  d'autre 
<c  que  le  fils  de  l'Empereur.  »  Et,  par  celle  seconde 
raison  ,  les  deux  ambassadeurs  dessusdicts  avoyent 
bien  cause  de  poursuyvre  Madame  :  et ,  à  la  vérité, 
madame  la  Grande  (0  tint  fort  la  main  au  fils  de  l'Em- 
pereur, et  au  mariage  d'eux  deux  :  lequel,  averti, 
descendit  le  Rin  :  et  je  m'en  alay  aveques  le  signeur 
du  Fay,  et  le  signeur  d'Irlain  :  et  furent  mes  aprochcs 
tellement  faictes,  que  je  fu  retenu  grand  et  premier 
maistre-d'hostel  du  fils  de  l'Empereur  :  lequel  vint  à 
Coulongne  :  et  de  là  se  tira  à  Gand  :  où  il  fut  hon- 
nôrablement  receu,  et  à  grand  triomphe  ;  et  le  soir, 

(0  Madame  la  Grande  :  la  duchesse  douairière. 

après  souper,  monsieur  Maximiliam,  arclieduc  d'Aus-- 
triche ,  vint  veoir  madamoiselle  Mai  ie  de  Boui  gongne  : 
et  à  l'aborder  fut  si-grand'foulle  et  si-grand'presse , 
qu'on  ne  sçavoit  où  se  sauver. 

Si  vindrent  en  la  chambre  de  parade  :  et  là  fut  parlé 
du  mariage  :  et  ne  fut  pas  ce  propos  longuement  tenu  : 
car  tantost  Ton  fit  venir  un  evesque  :  qui  les  fiança 
tous  deux  :  et  prirent  jour,  au  l'endemain,  de  faire 
les  noces  :  et  l'endemain  au  matin  fut  amenée  Madame, 
nostre  princesse,  par  deux  chevaliers  ses  sugets  (asça- 
voir  le  comte  de  Chimay,  et  le  si^neur  de  la  Gru- 
tlîiise)  et  devant  elle  (  qui  portoyent  les  cierges)  es- 
toyent  Min  Joncker  de  Gueldres,  et  madamoiselle  de 
Gueldres  sa  sœur  :  qui  esloyent  lors  deux  beaux  jeunes 
enfans  :  et  fut  toute  la  pompe,  qui  fut  faicte  à  marier 
le  fils  de  l'Empereur,  à  la  plus-grande  héritie're  du 
monde  :  et  ainsi  se  passèrent  icelles  noces  (0  :  et  n'y 
eut  autre  chose  faicte  pour  celuy  jour. 

Apres  la  mort  du  duc  de  Bourgongne,  le  roy  Louis 
.  (qui  avoit  juré  la  trêve  de  neuf  ans)  n*en  tint  rien  : 
mais  assembla  grosse  armée,  et  prit  des  signeuries  et 
des  biens  de  madame  Marie  de  Bourgongne ,  héri- 
tiéie,  ce  -qu'il  en  pouvoit  prendre  et  avoir,  11  prit  la 
duché  et  comté  de  Bourgongne,  les  comtés  de  Mas- 
con  ,  de  Charolois ,  et  d'Auxerre  :  et  tout  ce  mit  en  sa 
sugettion.  Il  prit  la  comté  d'Artois,  et  mesmement  Ar- 
ras:  et  luy  changea  son  nom,  en  l'appellant  Franchise. 
Il  gaigna  des  principaux  du  conseil  de  la  duchesse  : 
et  fit  (l'iceux  pais  comme  des  siens  propres  :  et  marcha 
jusques  devant  Sainct-Omer  :  mais  le  signcur  de  Chan- 

(')  Irellcs  noces  :  le  mariage  de  Maximilirn  et  de  Marie  fut  cclébrr 
le  18  août  i47;- 

teraine  ,  acompaignë  des  gens  de  Thostel  du  duc 
Charles,  et  autres,  entra  dedans  Sainct-Omer  :  et  fit 
grande  résistance  à  l'encontre  des  François  :  et,  pource 
que  la  duchesse  de  Bourgongne  n'estoit  pas  lors  bien- 
fournie  d'argent,  ledict  signeur  de  Chanterainc  fit 
pour  dix  ou  douze  mille  escus  de  monnoye  de  plomb, 
et  la  faisoit  courre,  et  avoit  cours  parmy  Sainct-Omer, 
et  à-l'environ  :  et  par  traitte  de  temps  il  rachapta 
toute  icelle  mauvaise  monnoye,  et  paya  ses  cre'di- 
teurs  :  qui  luy  fut  grand  honneur  et  grande  décharge 
de  conscience. 

Quand  le  roy  de  France  eut  demoure'  assez  lon- 
guement devant  Sainct-Omer,  et  il  veit  et  congnut 
qu'il  n'y  auroit  point  d'entendement,  et  que  la  vile 
estoit  bien  gardée,  il  se  de'logea,  et  s'en  retourna 
contre  Arras  :  et,  par  entendement  qu'il  eut  aveques 
le  signeur  des  Cordes  ,  la  vile  luy  fut  rendue  (0  :  et, 
en  ce  temps,  monsieur  Maximilian  d'Austriche,  nostre 
prince,  prit  cœur  et  courage  :  et  commença  à  con- 
gnoistre  quels  gens-d'armes  il  avoit  :  et,  depuis  sa 
venue,  je  ne  trouve  point  que  mondict  signeur  ne 
Madame  perdissent  aucune  chose ,  par  la  puissance 
ou  soubtiveté  du  roy  de  France  :  et  tantost  se  tira 
l'archcduc  aux  champs ,  à  bonne  puissance  de  gens- 
d'armes  :  et  vint  mettre  son  camp  assez  près  de  Va- 
lenciennes,  et  de  là  es  faux-bourgs  de  Douay  :  et, 
pendant  ce  temps,  le  comte  de  Ghimay ,  à  la  requeste 
du  roy  de  France ,  se  tira  devers  luy  :  et  pratiquè- 
rent unes  tre'ves  briéves  :  et  par  ce  moyen  rendit  le 
JRoy  la  vile  du  Quesnoy ,  qu'il  tenoit  en  ses  mains  : 

(0  La  ville  luy  fut  renilue  :  Louis  XI  prit  Arras  an  mois  de  mars 

auquel  estoit  le  comte  de  Dammarlin ,  et  ses  neveux , 
et  beaucoup  de  bons  gens-d'armes  :  qui  abandon- 
nèrent le  Quesnoy ,  par  le  commandement  du  Roy  : 
et  fut  icelle  trêve  bien  entretenue  :  et  l'archeduc  s'en 
retourna  voir  sa  femme. 

En  ce  temps ,  par  le  moyen  de  l'evesque  de  Tour- 
nay  ,  et  de  maistre  Anthoine  Auveron ,  le  roy  de 
France  acorda  unes  tre'ves  pour  les  laboureurs  et 
seyeurs  de  blé  :  et,  quand  le  roy  de  France  veit  que 
lesdicts  seyeurs  estoyent  au  plus -grand  nombre, 
nonobstant  la  trêve,  il  envoya  ses  gens-d'armes,  et 
fit  prendre  tous  iceux  laboureurs  et  seyeurs  :  et  en 
tirèrent  les  gens  -  d'armes  françois  grans  deniers  et 
avoir  :  et,  onques  depuis,  le  roy  de  France  ne  vou- 
lut ouïr  parler  de  celle  tre've,  ne  de  celle  exécution. 
L'archeduc  d'Austriche  se  tira  en  sa  vile  de  Bruges  : 
et  là  furent  mande's  ceux ,  qui  estoyent  demoure's  des 
chevaliers  de  la  Toison  d'or  :  qui  n'estoyent  point 
grand  nombre.  Mais  l'archeduc  fut  conseille'  de  rele- 
ver ladicte  ordre ,  vaquant  par  la  mort  du  duc 
Charles  :  et  estoit  commune  renommée  que  le  roy 
Louis  vouloit  relever  ladicte  ordre  de  la  Toison  d'or, 
comme  duc  de  Bourgongne  :  et  vouloit  dire,  que  par 
les  ducs  de  Boure:onc;ne  estoit  celle  ordre  fondée  :  et 
luy  sembloit  qu'il  se  fortifieroit,  pour  relever  icelle 
ordre,  et  que  sa  conqueste  de  Bourgongne  en  vau- 
droit  de  mieux  :  mais  l'archeduc  anticipa  :  et  vous 
declaireray  la  manie're,  qui  fut  tenue  à  relever  icelle 
ordre. 

Les  chevaliers  de  l'ordre,  venus  en  leur  conclave, 
trouvèrent  en  la  place  du  chef  (c'est  à  dire  de  monsieur 
le  duc  Charles)  un  coussin  de  velours  noir  ;  et  sur 

iceluy  avoit  un  colier  de  la  Toison  :  et  les  chevaliers 
requirent  tous  à  mondict  signeur  Tarcheduc,  qu'il 
vousist  iceluy  ordre  renouveler,  et  prendre  le  lieu  de 
monsieur  le  duc,  que  Dieu  pardoint.  Ce  qu'il  acorda 
libéralement  :  et  marchèrent,  pour  venir  à  l'église 
préparée  à  ce,  par  la  manière  qui  s'ensuit.  Premiè- 
rement marchoyent  quatre  efliciers  de  la  Toison,  et 
après  iceux  toutes    manièies  d'ofïiciers- d'armes,   la 
cotte  d'armes  au  dos  :  et  les  deux  principaux  me- 
noyent  par  la  bride  une  blanche  haquenee,  couverte 
de  velours  noir  :  et  portoit  ladicte  haquenee  le  cous- 
sin,  et  le  colier,  dont  j'ay  premier  parle  :  et  puis  ve- 
noyentles  chevaliers  de  l'ordre,  à  tout  leurs  manteaux, 
deux  et  deux  :  et  puis  venoit  monsieur  l'archeduc 
d'Austriche  (qui  ne  portoit  point  encores l'habillement 
de  la  Toison  )  et  estoit  ce  triomphe  bel,  et  piteux  à 
veoir  :  et  vindrent  descendre  à  Nostre-Dame  :  et  y 
avoit  un  hourd  préparé,  et  principalement  pour  seoir 
les  chevaliers  :  et ,  les  chevaUers  assis,  monsieur  de 
Tournay  fit  une  harangue  en  latin  :  par  laquelle  il 
donnoit  à  congnoistre,  à  monsieur  l'archeduc,  que 
c'estoit  de  celle  Toison,  et  comment  il  en  faloit  user  : 
et  fit  de  moult -belles  remonstrances ,  à  mondict  si- 
gneur l'archeduc  d'Austriche  :  et ,  pour  acomplir  le 
mistére,  monsieur  de  Ravastain  fit  chevalier  monsieur 
l'archeduc  ;  et  puis  luy  et  Toison-d'or  le  menèrent  en 
une   chapelle  :  où   ils   luy  vestirent  le    manteau  de 
l'ordre ,  et  luy  mirent  le  colier  de  la  Toison  au  col , 
et  puis  le  ramenèrent  à  la  veije  d'un  chacun  :  et  lors 
commença  la  messe,  et  le  service  de  Dieu  :  et,  la 
messe  achevée,  s'en  retournèrent  comme  ils  estoyent 
veous  :  excepté  qu'il  ne  fut  plus  nouvelle  ne  de  la  ha- 

quenee,  ne  du  coussin  :  et  sur  ce  point  s'en  ale'rent 
disner  :  et  tantost  fuient  nouvelles  aportees  à  Tarche- 
duc,  que  le  loy  de  Fiance  estoit  entré  en  ses  païs ,  et 
avoit  assiégé  la  vile  de  Condé  :  en  laquelle  estoit  capi- 
taine, pour  Tarcheduc,  le  signeur  de  IVJingonal  :  qui 
ne  tint  pas  la  vile  longuement  ;  mais  la  rendit  au  roy 
de  France. 

En  celuy  jour,  qu'il  avoit  relevé  la  Toison  d'or,  se 
partit  l'archeduc,  acompaigné  du  comte  de  Cliimay  : 
et  rassembla  ses  gens-d'armes  le  mieux  qu'il  peut  :  et 
tira  contre  le  roy  de  France,  à  toute  puissance  et 
diligence  :  et  si  -  vivement  marcha ,  que  le  roy  de 
France  fut  contraint  de  mettre  le  feu  à  Condé,  et 
mesme  à  Mortaigne  {  qui  est  l'ancien  héritage  du  roy 
de  France  )  et  se  retira  le  Roy  à  Arras  et  l'archeduc 
d'Austriche  le  suivit  jusques  au  Ponl-à-vendin  :  et  ainsi 
l'archeduc  reconquit,  en  peu  d'heure,  plus  que  le  roy 
de  France  ne  luy  avoit  pris  du  sien  :  et  monstroit  bien 
que  luy,  qui  n'avoit  que  dixneuf  ans  ,  avoit  courage 
de  prince,  et  d'homme  chevaleureux  ;  et  marcha 
contre  le  Pont-à-lesaux  :  et  eut  tantost  des  gens-d'armes 
assez  :  et  y  vindrent  les  Brabançons,  en  grosse  puis- 
sance :  et  monsieur  de  Romont  et  le  bailly  de  Gand 
amenèrent  les  Flamans  en  grand  nombre. 

En  ce  temps  madame  l'archeduchesse  acoucha,  à 
Bruges,  d'un  beau  fils  :  qui  esth-present  nostre  prince, 
le  plus-bel,  le  mieux-adextré,  et  adrecé,  que  l'on  pour- 
roit  nulle  part  trouver.  Dieu  le  nous  veuille  garder. 
Grande  joye  fut ,  parmy  l'ost ,  de  la  nativité  de  ce  noble 
enfant  :  cl  fut  requis  monsieur  l'archeduc,  que  l'enfant 
eust  nom  Philippe,  en  mémoire  dos  biens  et  de  la  tran- 
quillité, que  les  pais  eurent  du  temps  du  bon  duc 

Philippe,  que  Dieu  pardoint  (0.  Le  noble  enfant  fut 
baptise'  à  Bruges  :  et  fut  monsieur  de  Ravastain  com- 
père, et  madame  la  Douagiëre  comrae're  :  et  fut  porté 
à  Sainct-Donas,  par-dessus  un  pont  e'ieve',  à  grand 
nombre  de  torches,  et  lumie're.  Là  estoyent  madame 
de  Ravastain,  madame  de  la  Vére,  et  si-grand  nombre 
de  dames  et  de  damoiselles,  que  c'estoit  belle  chose  à 
voir.  Les  nations,  tant  estrange'res  que  privées,  firent 
de  celle  nativité  grande  feste  :  et  fut  l'enfant  baptisé 
solennellement,  et  eut  nom  Philippe  comme  j'ay  dit 
dessus.  Encores  vit  et  règne  iceluy  Philippe,  et  est  nos- 
tre  prince  :  et  Dieu  le  nous  veuille  garder. 

Or  laisserons  à  parler  du  faict  du  baptesme  :  et  re- 
tournerons à  la  conduite  de  la  guerre,  et  du  logis  de 
monsieur  l'archeduc  ,  qu'il  fit  au  pont-à  Lessault.  L'ar- 
cheduc  estoit  fort  acompaigné  :  car  il  avoit  Flamans 
et  Brabançons  en  grand  nombre  :  et  si  avoit  une 
bonne  puissance  de  ceux  de  Juilliers  :  que  le  duc  de 
Juilliers  luy  avoit  baillés  pour  ce  voyage.  Il  avoit  une 
bonne  esquadre  de  Lansquenets  :  et  se  meut  un  débat 
entre  lesdicts  de  Juilliers  et  les  Lansquenets  :  mais 
l'archeduc  les  appaisa  :  et  ne  fut  pas  sans  grand'  peine. 
Ainsi  fut  longuement  nostre  prince  attendant  la  ba- 
taille :  car  le  roy  de  France  estoit  à  Arras,  à  grosse 
puissance  de  gens  aveques  luy  :  et  faisoit  le  Roy  pra- 
tiquer une  trêve  de  dix  mois  :  laquelle ,  après  plusieurs 
journées  tenues,  luy  fut  acordee ,  en  espérance  que, 
pendant  iceluy  temps,  un  bon  appointement  de  paix 
se  trouveroit.  Les  trêves  jurées  C^)  d'une  part  et  d'au- 
tre, l'archeduc  s'en  retourna  à  Bruges,  et  destendit 

(0  Pardoint  :  pardonne.  —  C')  Les  trêves  jurées  :  ces  trêves  sont  du 
mois  de  juillet  1^78. 

son  armée  :  et,  au  relr5vement  de  celle  noble  princesse, 
furent  faictes  jousles,  tournois,  banquets,  danses,  et 
carollcs,  et  toutes  manie'res  de  bonne  chère  :  et  se  re- 
tirèrent l'archeduc  et  rarcheduchesse  à  Gand  :  et,  cer- 
tains jours  après,  ils  firent  venir  l'enfant  (0  au  mail- 
lolet,  et  es  mains  de  sa  nourrice  :  et  devez  croire  que 
Ton  luy  fit  bonne  cheVe,  et  principalement  madame 
sa  me're  :  et  de  Gand  tire'rent  à  Brucelles  :  et  l'arche- 
duc sollicita  de  ses  affaires  :  car  il  voyoit  la  trêve 
faillir  :  et  estoit  besoin  qu'il  pourveust  à  son  faict. 

En  ce  temps,  sous  le  port  et  faveur  du  prince  d'O- 
range, les  Bourgongnons  mirent  les  François  hors  de 
la  comte'  de  Bourgongne  :  mais  le  roy  de  France  fut 
diligent,  et  bien  servi  ;  et,  si  tost  que  la  tre've  fut 
passée  (^) ,  il  reconquit  la  comté  sur  les  Bourgongnons  : 
et  disoit  on  que  c'estoit  le  signeiir  d'Arban,  qui  avoit 
vendu  au  Roy  le  chasteau  de  Jou ,  quatorze  mille 
escus  (lequel  chaste!  madame  Marie  luy  avoit  baillé 
en  garde)  et  que  par  celle  entrée  la  comté  de  Bour- 
gongne fut  légèrement  par  les  François  reconquise  : 
et,  sur  la  fin  d'icelles  trêves,  le  roy  de  France  fit  ses 
aprestes,  de  son  costé,  pour  courre  sus  à  l'archeduc  : 
et  l'archeduc  faisoit  semblablement  ses  aprestes,  pour 
courre  sus  au  Roy  :  et  se  tira  l'archeduc  à  l'Isle,  et 
de  là  au  Pont-à-vendin  :  et  estoit  fort  acompaigné  de 
Flamans,  et  plus  que  je  n'en  vey  onques  ensemble  :  et 
certes  le  bailly  de  Gand ,  messire  Jehan ,  signeur  d'A.- 
dizelle,  les  tenoit  en  bon  ordre,  et  en  grande  crainte  : 

(0  T^enir  Venfant  :  cet  enfant  fut  porté  à  Gand  au  mois  d'août  1478- 
Les  Gandois  allèrent  au-devant  de  lui  avec  trois  mille  chevaux;  il  fut 
reçu  à  la  porte  par  une  dé|)utaliou  de  deux  cents  enfaos  des  meilleures 
familles.  —  (^}  La  trc\'efutpusscc  :  en  i479- 

et  estoit  fort-aimé  en  Flandres.  L'arclieduc  avoit  une 
bonne  bande  d'Alemans,  Lansquenets,  et  bonne  et 
grosse  armée  des  nobles-hommes  de  ses  païs  :  et  le 
Roy  envoya  au  Ponl-à-vendin  ,  devers  luy,  monsieur 
de  Courton,  neveu  du  comte  de  Dammartin,  et  un 
escuyer  de  sa  chambre,  nommé  Brandely  de  Cham- 
paigne  :  et  tendoit  à  fin  de  ralonger  Icsdictes  trêves  : 
mais  Tarcheduc  n'y  vouloit  entendre  :  et  se  partit  le- 
dict  signeur  de  Courton,  sans  rien  faire,  pour  celle 
fois  :  et  je  fu  envoyé'  devers  le  Roy,  pour  luy  parler 
de  ceste  matie're ,  en  luy  persuadant  et  requérant 
qu'ils  se  peussent  voir  eux  deux ,  et  qu'ils  acorderoyent 
bien  ensemble  :  mais  le  roy  de  France  s'excusa ,  et 
à  ceste  veiie  ne  voulut  point  entendre  :  parquoy  l'ar- 
cheduc  passa  le  Pont-à-vendin ,  et  luy,  et  son  ar- 
mée, à  moult-belle  ordonnance,  et  vint  prendre 
camp,  et  se  mettre  en  bataille,  demie  lieue  outre  le 
Pont-à-vendin  :  dont  le  roy  de  France  fut  moult- 
mal-content  :  car  il  n'avoit  voulonte'  de  combatre  : 
et  tant  pratiqua  le  Roy,  que  trêves  nouvelles  furent 
acordees,  et  jurées  d'une  part  et  d'autre  :  et  l'arclieduc 
repassa  le  pont  :  et  donna  congé  à  toutes  manières  de 
gens-d'armes,  et  s'ala  festeyer  à  Tlsle,  à  son  privé 
estât  ('). 

(*)  A  son  privé  estai  :  la  bataille  de  Guinegate,  gagnée  par  Maximi- 
Heo,  est  omise  dans  ce  récit,  ce  qui  fait  croire  que  le  teste  a  été  mutilé. 

CHAPITRE  X. 

De  la  natiuàé  de  madame  Marguerite  d'Austriche  : 
et  du  mariage  d'icelle  ayec  le  dauphin  Charles  : 
de  la  mort  du  roy  Louis  onzième ^  et  d'autres  par- 
ticularités. 

En  ce  temps  madame  Farcheduchesse,  estant  à  Bru- 
celles ,  s'acoucha  d'une  fille  (0  ,  dont  madame  la 
Grande  fut  comméie  :  et  fut  celle  fille,  Marguerite, 
qui  depuis  deust  estre  roy  ne  de  France,  et  dont  on 
luy  fit  tort  :  et  fut  celle  mesme  Marguerite,  qui  es- 
pousa  le  prince  de  Castille  :  mais  il  ne  vescut  gue'res  : 
combien  qu'il  laissa  madicte  dame  grosse  d'un  fds  ; 
qui  ne  vescut  pas  longuement.  Et,  pour  donner  à  en- 
tendre ce,  qui  avint  entre  le  roy  Charles  et  madicte 
dame  Marguerite,  combien  qu'ils  fussent  fiance's  et 
espouse's,  la  consommation  du  mariage  estoit  à  par- 
faire :  et  en  ce  temps  la  guerre  estoit  grande  entre 
France  et  Bretaigne,  et  avoit  le  roy  des  Rommains, 
par  procureur  (qui  fut  messire  Wolfart  de  PolLem, 
beau  chevalier,  et  homme  de  vertu)  fait  espouscr  la 
duchesse,  héritie're  de  Bretaigne  :  et  le  roy  de  France 
luy  faisoit  guerre  de  toutes  pars  :  et  croy  bien  que  le 
roy  des  Romaiains  ne  fit  pas  si  grande  diligence  à 
aider  et  secourir  la  duchesse  de  Bretaigne,  comme  il 
devoit  :  et,  durant  ce  temps,  le  prince  d'Orange, 
amy  des  François  et  des  Bretons,  se  mit  en  pratique, 

{^)  S'acnurJia  d'une  Ji tic  :  le  lo  janvier  1^80. 

et  tellement  pratiqua,  que  le  roy  de  France  fut  con- 
tent d'espouser  la  duchesse  de  Bretaigne ,  comme  la 
duchesse  n'y  mit  pas  grand  contredict  :  et  remonstra 
au  Roy,  que,  s'il  avoit  celle  duché  de  Bretaigne 
ajoincte  à  son  royaume,  il  pouvoit  bien  dire  qu'il 
avoit  faicte  une  grande  et  riche  conqueste  :  et  à  la 
duchesse  remonstroit  à  part,  que  si  elle  estoit  royne 
de  France,  elle  seroit  la  plus -grande  princesse  du 
monde  :  et  ainsi  furent  acordës  :  et  vint  le  roy  Charles 
à  Nantes,  fort-acompaigné  de  nobles-hommes,  et  de 
beaux  gens-d'armes,  et  prestement  furent  fiancés  et 
espousés  (0  :  et  celle  nuict  couchèrent  ensemble  : 
dont  ledict  de  Polhem  (qui  se  veit  abusé)  fut  merveil- 
leusement troublé,  ne  jamais  ne  voulut  aler ,  ne  se 
trouver  en  l'hostel  du  Roy,  ne  de  la  duchesse  de  Bre- 
taigne :  et  assez  tost  après  vint  le  Roy,  où  estoit  ma- 
dame Marguerite ,  pour  prendre  congé  d'elle  :  et 
ainsi  fut  la  départie  du  roy  de  France,  et  de  celle, 
qu'il  avoit  le  premier  prise  :  et  ne  fut  pas  sans  pleurs, 
ne  sans  larmes ,  d'un  costé  et  d'autre  :  et  de  ce  fut 
le  roy  des  Rommains  bien  tost  averty,  par  un  gen- 
tilhomme, maistre-d'hostel  de  madicte  dame  Margue- 
rite, nommé  le  Veau  de  Bousanton  :  qui  loyalement 
se  porta  en  ceste  besongne.  Mais  j'ay  tousjours  ouy 
dire,  que  contre  forts,  et  contre  faux,  ne  valent  ne 
lettres  ne  seaux  :  et  ne  fait  pas  à  douter  que  le  ma- 
riage de  monsieur  le  Dauphin,  et  de  madame  Mar- 
guerite d'Austriche,  fut  bien  dicté  et  bien  seelé,  et 
que  par  raison  de  droit  on  n'y  pouvoit  rien  changer 
ne  muer  :  mais  les  forts  (  c'est  à  dire  la  puissance  du 
roy  de  France)  et  les  faux  hommes  de  son  conseil, 

(0  Espousés  :  ce  mariage  fut  célébré  en  i49i* 

tournèrent  ceste  raison  en  mesus  (0  de  justice  :  et  ce 
fut  faict  pour  le  mariage  de  Bretaigne  :  comme  dict 
est  :  et  madame  Marguerite  d'Austriche  (qui  avoit 
este  tenue  neuf  ans  pour  devoir  estre  royne  de  France) 
sans  l'avoir  desservi  fut  expulsée  du  mariage,  où  elle 
avoit  esté  donnée  :  et,  tantost  après,  monsieur  l'ar- 
cheduc ,  son  fre're  ,  envoya  le  comte  Anglebert  de  , 
Nassau,  pour  pratiquer  que  sa  sœur  luy  fust  rendue. 
Ce  qu'il  obtint  à  grand  peine. 

Toutesfois  les  François,  voyans  que  ce  leur  estoit 
plus  de  honte,  que  d'honneur,  de  tenir  ceste  noble 
princesse ,  la  rendirent  à  mondict  signeur  de  Nassau  : 
et  la  fit  le  Roy  honnorablement  acompaigner,  et  la 
remener  à  son  frère  :  qui  la  receul  de  bonne  afi'ection 
et  voulonté  :  et  luy  ala  l'archeduc  et  la  noblesse  au- 
devant,  bien  une  lieue  :  et  descendirent  tous  deux  à 
terre,  pour  eux  bien-viengncr  :  et  faisoit  l'archeduc  à 
sa  isœur  tout  tel ,  et  aussi  grand  honneur ,  que  s'elle 
eust  esté  royne  de  France  :  et  ainsi  fut  amenée  à 
Malines ,  et  receue  à  grand'joye  :  et  l'acompaignoit 
madame  de  Ravastain,  fille  du  comte  Louis  de  Sainct- 
Pol,  et  d'une  fille  de  Savoye. 

En  ce  temps  (2)  les  Gandois  faisoyent  pratiquer 
d'avoir  les  enfans  en  leurs  mains  :  et  s'adrecérent, 
pour  mener  leur  pratique,  à  aucuns  d'entour  le  prince: 
et  tant  pratiquèrent,  qu'il  fut  ordonné  que  chacun 
païs  auroit  les  enfans  en  leurs  mains ,  chacun  quatre 
mois  :  et  furent  menés  les  nobles  enfans  à  Gand,  pour 
les  quatre  premiers  mois  :  mais,  quand  on  les  demanda 
aux  Gandois,  pour  les  mener  en  Brabant,  ils  furent 

(«^  Mesus  :  abu3.  —  {*)  En  ce  temps  :  à  l'cpoque  de  la  noissauct  de 
Marguerite. 

refusans  :  et  dirent  qu'ils  avoyent  privilège  de  gou- 
verner les  enfans  du  prince,  en  leur  jeunesse  :  et  y 
avoità  Gand  un  nommé  Guillaume  Rin,  qui  les  met- 
toit  tous  à  quérir  des  choses  déraisonnables  :  et  ainsi 
furent  lesdicts  enfans  refuse's  par  ceux  de  Gand  :  et  en 
ce  temps  (•)  madame  l'arclieduchesse  acoucha,  en  la 
vile  de  Brucelles,  d'un  fils  :  lequel  le  duc  de  Bretaigne 
fit  tenir  sur  les  fons  par  monsieur  le  comte  de  Chi- 
may  :  et  l'autre  compëre  fut  le  cardinal  de  Clugny  :  et 
fut  baptisé  solemnellement  k  Saincte-Goulle  :  et  eut 
nom  François,  pour  le  duc  de  Bretaigne  :  mais  il  ne 
vescut  guéres,  et  mourut  en  l'aage  de  quatre  mois  :  et 
est  enterré  à  Cambergne,  devant  le  grand  autel. 

En  ce  temps  maistre  Jehan  du  Fay  s'acointa  des 
François  ;  et  pratiquèrent  le  mariage  de  monsieur  le 
Dauphin,  fils  du  roy  Louis,  avec  madame  Marguerite 
d'Austriche,  fille  du  duc  d'Austriche  :  et  se  firent 
forts  les  eslats  des  pais  d'iceluy  mariage,  en  intention 
d'avoir  paix  :  et,  conclusion,  celle  nostre  princesse, 
environ  l'aage  de  cinq  ans,  fut  amenée  à  Hedin  :  où 
madame  de  Beau  jeu  la  receut,  comme  Dauphine  :  et, 
toutes  choses  pourparlees,  le  signeur  des  Cordes  fit 
acompaigner  madicte  dame,  et  mener  à  Amboise  :  et 
luy  fut  baillée,  pour  dame  d'honneur,  madame  du 
Secret  :  qui  moult  bien  s'en  acquitta  :  et  nourrît 
madicte  dame  en  toute  bonté  et  vertu  :  et  n'amena 
aveques  elle  que  la  femme  du  Veau  deBousanton  (qui 
estoit  sa  nourrice)  et  ledictVeau  et  son  frère,  aveques 
peu  de  gens  de  nostre  nation  :  et  certes,  pour  dire  la 
vérité,  le  roy  Louis  fit  bien  traitter,  et  honnorable- 
ment,  madame  Marguerite  :  et,  tant  qu'elle  fut  en 

(0  En  ce  temps  :  en  1 48 1 . 

28. 


^36  MEMOIRES 

France,  elle  fut  bien  et  honnorablement  trailtee,  et 
jusques  à  ce  que  le  roy  Charles  la  laissa  pour  une  au- 
tre :  comme  j'ay  dit  dessus. 

En  ce  temps  mourut  le  roy  Louis  (0  :  et  fut  roy, 
Charles  son  fils  :  et  assembla  Tarcheduc  son  conseil, 
pour  sçavoir  qu'il  estoit  de  faire  :  et  fut  en  la  vile 
d'Utrecht  :  et  trouva  par  conseil,  que  prestement  il 
devoit  envoyer,  devers  le  roy  Charles,  un  ambassade , 
chargé  de  toutes  bonnes  et  gracieuses  parolles  :  et  fut 
ordonne  que  je  feroye  ce  message  :  et  tant  alay,  que 
je  trouvay  le  Roy  à  Bogency.  Là  estoit  monsieur  de 
Bourbon,  connestable  de  France,  monsieur  d'Orléans, 
monsieur  de  Beaujeu ,  et  madame  de  Beaujeu ,  sœur 
du  Roy,  laquelle  gouvernoît  tout  le  royaume.  Le  Roy, 
de  sa  grâce ,  me  bailla  bonne  audience  :  et  n'arrestay 
guéres,  que  je  ne  fusse  dépesché,  pour  retourner  de- 
vers Tarcheduc  mon  maistre.  En  ce  temps  monsieur 
d'Orléans ,  par  congé  du  Roy,  fit  son  entrée  en  sa  cité 
d'Orléans  :  où  je  me  trouvay  :  et  certes  l'entrée  fut 
belle  et  honneste  :  et  y  estoyent,  pour  Tacompaigner, 
la  plus-part  des  gens-de-bien  de  France  :  et ,  celle 
entrée  passée ,  je  pry  congé  :  et  m'en  retournay  de- 
vers l'archeduc  mon  maistre  :  lequel  s'en  revenoit  à 
Malines. 

(■)  Le  roy  Louis  :  Louis  XI  mourut  le  3o  août  i483. 

CHAPITRE  XI. 

Comment  V archeducMaxim,ilian  d' Austriclie fit  guerre 
aux  GandoiSjpour  retirer  Philippe ^  son  fils,,  comte 
de  Flandres  j  hors  de  leur  gouvernement. 

Or  reviendrons  aux  Gandois  :  qui  firent  grande 
feste  de  ce  qu'ils  avoyent  le  jeune  prince  en  leurs 
mains  :  et  tantost  trouvèrent  assez  d'adherans  à  leur 
voulonté,  tant  pouice  qu'ils  payoyent  bien  et  large- 
ment (car  les  deniers  venoyent  du  peuple  ,  et  ne  leur 
coustoyent  rien)  comme  pource  que  ledict  Guillaume 
Rin  leur  preschoit ,  et  leur  donnoit  à  entendre  (à 
sçavoir  au  peuple)  que  ce,  qu'ils  faisoyent ,  estoit 
pour  le  bien  et  utilité  du  jeune  prince ,  et  que  tous- 
jours  vouloyent  demourer  ses  loyaux  sugets  :  et  di- 
soyent  que  l'archeduc,  le  père,  ne  vouloit  avoir  gou- 
vernement du  pais,  ne  du  fils,  sinon  pour  porter  les 
grans  deniers  des  païs  de  pardeça  ,  en  Aleraaigne  :  et 
ainsi  abusoit  les  gens  et  le  peuple  :  et,  au  regard  des 
adherans,  ils  eurent  le  comte  de  Romont,  fils  de  Sa- 
voye  ,  le  signeur  de  Ravastain ,  le  signeur  de  Beure , 
fils  du  bastard  de  Bourgongne,  le  signeur  de  la  Gru- 
thuse,  le  signeur  de  Treisignies,  le  signeur  de  Race- 
guyen,  le  bailly  de  Gand,  le  signeur  d'Adiselle,  et 
moult  d'autres  :  et  ainsi  monsieur  l'archeduc ,  nostre 
prince,  ressembla  sainct  Eustace,  à  qui  un  loup  ravit 
$on  fds,  et  un  lyon  sa  fille  :  et  par  ce  moyen  s'aigrit 
la  guerre  de  toutes  parts  :  et  ne  veuil  point  parler  des 

menues  choses,  avenues  en  icelle  guerre  (car  ce  ne 
sont  que  meurdres,  et  rançonnemens  de  gens)  mais 
parleray  des  grandes  choses,  qui  avindrent  en  celuy 
temps ,  et  durant  celle  guerre  :  et  commencerons  à  la 
prise  de  Termonde,  faicte  par  l'archeduc,  sur  les 
Gandois  (0. 

En  ce  temps  l'archeduc,  nostre  prince  (qui  avoit 
bon  vouloir  de  se  venger  de  ceux  de  Gand  )  conceut 
secrètement  comment  il  pourroit  prendre  Termonde: 
et  fit  son  assemblée  de  gens-d'armes  en  la  vile,  de  Ma- 
lines  :  et  estoit  acompaigne'  de  messire  Jehan  de  Ber- 
gues,  de  messire  Baudoin  de  Launoy,  et  du  signeur 
de  Chanteraine  :  et,  pour  conduire  son  faict  plus  sub- 
tilement, avec  un  peu  d'entendement  qu'il  avoit  en 
aucuns  de  la  vile  de  Termonde,  mit  sus  une  douzaine 
de  compaignons  de  guerre,  dont  Jaques  de  Fouque- 
solles  estoit  le  chef  :  et  habilla  les  uns  en  moynes- 
noirs;  et  les  autres  en  moynes-blancs,  les  autres  en 
religieuses  noires,  et  les  autres  en  religieuses  blan- 
ches :  et  fit  d'iceux  religieux  et  religieuses  deux  cha- 
riots :  et  les  envoya  contre  Termonde,  pour  aborder 
à  la  porte,  sur  le  poinct  du  jour  ;  car  ceux,  qui 
avoyent  entendement  aveques  l'archeduc,  devoyent 
avoir  la  garde  de  la  porte  à  icelle  heure.  Si  se  partit 
l'archeduc,  à  tout  ses  gens-d'armes  à  cheval,  bien- 
matin  :  et  ala  mettre  une  grosse  embusche  assez  près 
de  Termonde,  en  un  lieu,  qu'on  dit  la  Maladrie  :  en 
laquelle  embusche  il  estoit  luy-mesme  en  personne. 

(0  Sur  les  Gandois  :  on  voit  que  plusieurs  grands  seigneurs  s'uni- 
rent avec  les  Gandois  contre  Maximilien.  Ils  craignoient  que,  si  c« 
prince  avoii  la  garde  de  ses  enfans,  Fadminislration  du  pajrs  ne  tom- 
bât cuire  les  mains  des  Autrichiens. 

II  avoit  SCS  signes  entre  les  moynes  et  nonnains ,  et 
luy  et  son  faict  tresbien  ordonné  :  et,  quand  vint  à  la 
porte  ouvrir,  les  deux  chariots  de  moynes  et  nonnains 
entrèrent  en  la  porte ,  et  firent  signe  à  Tarcheduc  : 
lequel,  luy  et  sa  compaignie,  à  course  de  cheval,  ala 
vers  la  porte  de  Termonde  :  et  trouva  que  ledict  Ja- 
ques de  Fouquesolles  et  ses  gens  estoyent  k  pie,  les 
vouges  et  les  battons  au  poing  :  et  avoit  gaigné  la 
porte  :  et  tantostlesgens-de-cneval  entre'rent  dedans, 
et  tire'rent  tout  droit  jusques  au  marché  :  et,  à  gai- 
gner  iceluy  marché,  fut  tué  l'un  des  fils  du  comte  de 
Sorne  :  dont  ce  fut  dommage  :  car  il  estoit  bel  et  bon 
gentilhomme.  Si  ordonna  l'archeduc  gens-de-bien , 
pour  aler  par  le-s  rues,  et  asseurer  le  peuple  :  et  par 
ce  moyen  chacun  rentra  en  sa  maison  :  et  le  Vende- 
main  il  ne  sembloit  pas  que  la  vile  eust  eu  affaire 
n'effroy  :  mais  estoit  toute  rapaisee  ,  sans  pillage, 
n'autre  meurdre  :  et  demoura  l'archeduc  à  Termonde 
assez  longuement  :  et,  pour  la  seureté  et  gouverne- 
ment d'icelle  bonne  vile,  il  y  ordonna  capitaine  mes- 
sire  Jehan,  signeur  de  Melun  (qui  s'y  conduisit  nota- 
blement) et  s'en  retourna  l'archeduc  à  Brucelles. 

En  ce  temps,  monsieur  de  Romont  (qui  estoit  lors 
capitaine  de  Gand ,  et  de  Flandres,  pour  les  Gan- 
dois)rit  une  assemblée  de  Flamans,  et  principalement 
Gandois  :  et  se  mit  aux  champs  :  et  marcha  jusques 
à  Assele  (0  :  oii  il  se  logea,  et  y  demoura  certains 
jours  :  et  monsieur  l'archeduc,  désirant  de  le  com- 
batre,  voulut  assembler  gens,  pour  luy  courre  sus: 
mais  ceux  de  Brucelles  ne  voulurent  point  que  l'on 
fist  guerre  de  la  vile  de  Brucelles ,   contre  ceux  de 

^0  Assdte  :  lisez  Assche ,  ou  Ascha. 

Gand  :  et  ainsi  ne  peut  Farcheduc  pour  celle  fois 
rien  exécuter  :  mais  il  fit  praticquer  le  peuple  de  la 
vile  de  Brucelles  :  et  par  un  matin  le  fit  venir  sur  le 
marché,  en  grand  nombre  :  et  luj-mesme  ala  en  l'hostel 
de  la  vile  ,  et  demanda  aux  gouverneurs ,  s'ils  enten- 
doyent  point  qu'il  se  deust  delTendre  de  ses  ennemis, 
par  la  vile  de  Brucelles.  Ils  furent  un  peu  longs  en. 
response  :  et  l'archeduc  leur  dît ,  «  Le  peuple  est  as- 
<(  semblé  pour  me  donner  aide  :  et  (qu'il  soit  vray) 
«  venez  aveques  moy  :  et  nous  sçaurons  d'eux  leur 
«  voulonté.  )) 

Les  gouverneurs  furent  tous  ébahis  :  et  parlèrent 
autrement  qu'ils  n'avoyent  fait  :  et  l'archeduc  parla 
au  peuple  :  qui  tous  se  déclairérent  à  faire  ce  qu'il 
Youdroit,  et commanderoit  :  et,  celle  response  ouïe, 
me  dépescha  l'archeduc  :  et  à  celle  propre  heure  je 
me  parti,  pour  aler  pratiquer  les  Hannuyers,  pour 
venir  au  service  de  l'archeduc.  En  ce  temps  l'archeduc 
avoit  fait  pratiquer  un  serviteur  de  Piètre  Metenay, 
nommé  le  bastard  de  Retane  :  et  estoit  lors  capitaine 
du  chasteau  d'Audenarde ,  pour  les  Gandois.  Iceluy 
serviteur  estoit  lieutenant  dudict  Piètre  audict  chas- 
teau :  et  asseura  ledict  aicheduc  de  le  mettre  au 
chasteau ,  fort  et  foible  :  et ,  pour  parfaire  et  asseurer 
ceste  pratique,  après  que  le  comte  de  Romont  et  ses 
gens  se  furent  délogés  du  lieu  d'Ask ,  l'archeduc  se 
partit  ,  et  vint  à  Mons  en  Hainaut  :  et  éleva  les  si- 
gneurs  et  les  compaignons- de-guerre  de  Hainaut, 
pour  l'acompaigner  à  mener  fm  à  son  emprise  :  et  ne 
s'en  découvrit  pas  à  chacun.  Il  se  mit  devant ,  pour 
guider  les  gens-d'armes  :  et  chevaucha  la  plus-part 
d'icelle  nuict  :  et  prit  un  §i-grand  tour  au  tour  d'Aq- 

denarde,  qu'il  ne  fut  point  ouy  de  ceux  du  guet  : 
et  par  bonne  guide  fut  mené  à  Tentree  du  chastel 
d'Audenarde  :  où  il  trouva  ledict  bastard  de  Retane, 
son  marchand  :  et  fut  pris,  dedans,  Piètre  Metenay, 
couché  avec  sa  femme  :  lequel  ne  sçavoit  rien  de 
celle  emprise. 

L'archeduc  mit  bonne  garde  audict  chasteau  :  et, 
à  torches  et  falots,  et  à  grande  puissance  de  gens- 
d'armes,  entra  dedans  Audenarde,  environ  heure  de 
minuict  :  et  fit  dire  par  les  rues,  et  par  les  maisons, 
que  nul  ne  s'elTrayast,  ne  bougeast  de  sa  maison  :  et 
qu'il  ne  vouloit  que  bien  à  ceux  de  la  vile  d'Aude- 
narde. Chacun  se  logea  quoyement ,  et  sans  bruit  : 
et  le  noble  archeduc  se  logea  au  Cerf:  et  tint  ses 
gens-d'armes  en  telle  discipline  ,  qu'il  n'y  eut  ne 
pillage,  bature,  ne  meurdre  faict,  en  icelle  prise: 
et  le  l'endemain  furent  les  eschoppes ,  et  bouticques 
ouvertes ,  et  toute  manière  de  marchandise  mise 
comme  par-avant  :  et  ainsi  fut  celle  vile  d'x\udenarde 
prise  par  le  chasteau  :  et  l'archeduc  donna  la  capi- 
tainerie dudict  chasteau  ,  audict  bastard  de  Retane: 
pource  qu'il  avoit  esté  cause  qu'il  avoit  gaigné  la- 
dicte  vile  et  le  chasteau. 

En  ce  temps  le  comte  de  Roraont,  averty  d'icelle 
prise ,  assembla  une  grosse  bande  de  François  ,  de 
Gandois,  et  autre  manière  de  Flamans,  autant  qu'il 
en  pouvoit  fmer ,  ne  trouver  :  et  vint  faire  un  gros 
logis  entre  Ayne  et  Audenarde ,  sur  la  rivière  :  et 
fortifia  iceluy  logis,  de  tranchis  et  d'artillerie,  telle- 
ment qu'il  estoit  fort  à  conquérir  :  et  en  ce  mesme 
temps  le  signeur  des  Cordes  ,  fort-acompaigné  de 
François,  entra  a  Gand,  fortet  foible,  et  à  son  plaisir; 

et  estoit  commune  renommée  qu'il  estoit  venu  pour 
emporter,  au  roy  de  France,  le  jeune  arclieduc.  Fust 
vray,  ou  non,  il  ne  se  hasta  point  de  de'couvrir  son 
intention  :  et,  durant  ce  temps,  une  e'carmoucbe  fut 
entre  aucuns  Gandois  et  François  à  l'encontre  des 
gens  de  l'arclieduc  :  mais,  pource  que  lesdicts  Fran- 
çois ne  s'avanturérent  point  assez,  au  gré  des  Gandois 
leurs  compaignons,  ils  mirent  sus  ausdicts  François, 
qu'ils  les  vouloyent  trahir  ,  et  laisser  meurdrir ,  par 
les  gens  de  l'arclieduc  :  et,  sur  ce,  s'en  revindrent  en 
leur  ost ,  et  emplirent  tantost,  de  ce  language,  toute 
la  compaignie  :  et  les  Flamans,  doutans  que  ce  ne 
fust  ve'rité,  s'e'leve'rent  tous  a  une  flotte,  et  tous  en- 
semble tirèrent  contre  G  and  :  et,  quand  le  signeur 
des  Cordes  (  qui  estoit  à  Gand  )  fut  averty  de  la 
venue  d'iceux  Flamans,  il  monta  à  cheval,  luy  et 
sa  compaignie  :  et  se  partit, sans  dire  à  Dieu,  par  une 
autre  porte  :  et  tira  à  Tournay. 

L'archeduc  et  ses  gens  firent  grande  poursuitte, 
pour  les  atteindre:  mais  ils  ne   peurent  :  et  tourna 
l'arclieduc  son  armée  contre  Gand,  délibéré  d'y  don- 
ner l'assaut  :  et,  s'il  eust  esté  bien  obeï,  il  leur  eust 
fait  une  terrible  venue  (  car  il  avoit  sagement  pour- 
getté  son   faict)  mais  les  Flamans  firent  un  alarme 
à  l'autre  bout  de   l'armée  :  auquel  alarme  monsieur 
Philippe  de  Cléves  courut,  acompaigné  de  ses  gens, 
et  de  grande  partie  de  ceux  de  monsieur  de  Nassau: 
et  par  ce  moyen  le  noble  archeduc  faillit  à  son  em- 
prise.  L'emprise  faillie,  l'archeduc  s'en  retourna   à 
Audenarde  :  et  là  les  Wallons  l'abandonnèrent  :  et, 
à  la  vérité,  ils  servirent  longuement  sans  payement. 
Mais  le  noble  prince  ne  s'ébahit  de  rien  :  et  rassembla 

ce  qu*il  avoit  d'Alemans  :  où  il  avoit  une  bonne  bande: 
lesquels  Alemans  il  contenta  le  mieux  qu'il  peut  :  et 
prit  une  picque  dessus  son  col,  comme  un  piéton: 
et  mena  iceux  Alemans  au  païs  de  Vas  :  où  ils  trou- 
vèrent grande  paye,  et  grand  butin  de  bestes  à  corne: 
et  de  là  tira  à  Anvers  :  et  fit  desdictes  bestes  argent  : 
et  en  revestit  tous  les  povres  compaignons  de  sa  corn- 
paignie  :  et  pendant  ce  temps  il  fit  venir  des  navi- 
res,  et  se  bouta  en  mer,  et  fit  grande  guerre  aux 
Flamans  de  ce  costé,  et  mesmes  au  quartier  de  Ber- 
villier  (0  :  et  estoyent  les  Flamans  tous  ébahis  de  la 
diligence  et  travail  de  ce  prince:  qui  espousa  la  guerre 
incessamment,  maintenant  par  la  mer,  maintenant 
par  la  terre  :  et  ne  sçavoyent  de  quel  costé  eux  garder. 
En  celle  saison  Guillaume  llin  (qui  estoit  l'idole 
et  le  dieu  des  Gandois)  se  tira  à  Aliost,  pour  faire 
une  exécution  :  mais  ceux  de  Gand  machinoyent  desja 
contre  ledict  Guillaume  Rin  :  et  luy  mettoit  on  des- 
sus, qu'il  avoit  esté  cause  de  faire  venir  le  signeur 
des  Cordes  à  Gand,  et  les  François  :  et  qu'il  queroit 
de  prendre  et  emmener  le  jeune  prince  es  mains  du 
roy  de  France,  et  plusieurs  autres  choses,  que  l'on  a 
acoustumé  de  trouver  sur  un  homme,  que  l'on  veut 
defFaire  :  et  principalement  luy  disoyent  qu'il  avoit  esté 
cause  de  rompre  certain  traitté,  faict  à  Termonde, 
pour  le  bien  de  la  paix  :  et  disoit  que  ses  maistres  ne 
vouloyent  point  tenir  le  traitté  :  et  sesdicts  maistres 
(  c'est  à  dire  ceux  de  la  loy  )  disoyent  qu'ils  n'en 
avoyent  onques  ouy  parler  :  et  à  defFaire  Guillaume 
Rin  tint  fort  la  main  le  signeur  de  Ravastain,  et 
maistre  Jehan  du  Fay.  Si  fut  dépesché  un  mande- 

(0  BervilUer  :  lisez  BiervUet. 

ment ,  de-par  ceux  de  Gand ,  pour  aler  prendre  ledicl 
Guillaume  Rin  au  corps,  et  l'amener  à  Gand  :  et  fut 
la  commission  baillée  au  bastard  de  Fievin ,  bon 
homme-d'armes  :  qui  bien  et  diligemment  Texe'cuta  : 
et  amena  Guillaume  Rin  prisonnier  :  et  fut  son  procès 
faict,  et  par  ce  procès  condamné  à  avoir  la  teste 
coupée.  Ce  qui  fut  faict,  et  exécuté  publiquement 
sur  le  marché  de  Gand.  Or  pouvez  à  ce  congnoistre 
quelle  seureté  on  a  à  servir  peuple  :  car  Guillaume 
Rin  avoit  plus  grande  voix  à  Gand,  et  plus  grand 
crédit ,  que  n'avoit  le  prince  du  pais,  ne  les  plus-grans 
de  Flandres  :  et  soudainement  changèrent  propos, 
et  tous ,  en  généralité ,  consentirent  à  sa  mort  :  et 
sur  le  hourd  on  luy  laissa  faire  ses  remonstrances  : 
mais  onques  personne  ne  respondit  :  et  dît  ledict 
Guillaume,  sur  ces  derniers  mots,  «Ou  vous  ne  me 
<c  respondez  point,  ou  je  suis  devenu  sourd.  »  Et  sur 
cela  prit  la  mort  en  gré  :  et  eut  la  teste  coupée  , 
comme  dict  est  :  et,  depuis  icelle  mort,  monsieur 
Tarcheduc  eut  plus  d'entendement,  pour  le  bien  du 
pais,  et  pour  la  paix,  qu'il  n'avoit  onques  eu  :  et 
restoit  encores ,  pour  ceux  qui  tenoyent  la  vile 
contre  le  prince  ,  un  nommé  Jehan  Coppenolle  , 
chausselier,  demourant  à  Gand  :  qui  n'estoit  guéres 
meilleur  de  condition ,  que  Guillaume  Rin  :  et  fut 
retenu,  pour  entretenir  ces  brouillis  ,  maistre-d'hos- 
tel  du  roy  de  France ,  à  six  cens  francs  de  pension 
par  an. 

Or  est  temps  que  je  revienne  au  faict  de  Bruges. 
Les  marchands  et  les  notables  de  la  vile  se  tannè- 
rent (0  de  la  guerre  :  et,  à  la  vérité,  ils  devenoyent 

(0  Se  tannèrent:  se  fatiguèrent. 

pauvres  et  souffreteux.  Si  s'appensérent  de  mander 
monsieur  Farcheduc  d'Austriche  et  monsieur  de  Nas- 
sau, pour  traitter  d'appointement  (0  :  et  vint  mon- 
sieur d'Austriclie  à  Bruges ,  acompaignë  de  monsieur 
de  Nassau,  et  de  grans  personnages  de  son  hostel  : 
et  fut  receu,  par  ceux  de  Bruges,  de  grand  cueur, 
et  de  toute  bonne  voulonté  :  et  en  ce  temps  estoit 
revenu  de  France  le  signeur  de  la  Gruthuse  :  et  pour 
la  première  exécution ,  qui  fut  faicte  à  Bruges ,  mon- 
dict  signeur  de  Nassau,  sachant  que  le  signeur  de  la 
Gruthuse  estoit  en  Fhostel  de  la  vile,  Tala  prendre, 
en  la  présence  de  la  loy  :  et  le  fit  prisonnier  du 
prince  :  et  luy  fut  demande  s'il  vouloit  estre  jugé  par 
ceux  de  Tordre  de  la  Toison  d'or  (  dont  il  estoit  con- 
frère )  ou  par  ceux  de  la  loy  de  Bruges  :  et  il  res- 
pondit  qu'il  vouloit  estre  jugé  par  ceux  de  la  loy  de 
Bruges.  Si  fut  mené  en  la  maison  des  prisons  de  la 
vile ,  où  il  fut  prisonnier  par  certain  temps  :  et 
Tan  81 ,  le  vendredy  des  quatre-  temps  ,  avant  Noël, 
la  vile  de  Bruges  murmura  de  reclief  :  et  avoit  un 
capitaine  nommé  Piccanet,  qui  n'estoit  pas  bon  pour 
le  prince  :  et  ala  en  ce  temps  ledict  Piccanet  courre 
par  mer  :  et  fut  pris  des  gens  de  monsieur  de  Nassau, 
assez  près  du  Dam  :  et  desiroyent  qu'il  vinst  à  Bruges, 
pour  fortifier  les  bons,  et  rebouter  les  mauvais.  Mon- 
dict  signeur  de  Nassau  prit  aveques  luy  le  chevalier 
de  Tinteville ,  monsieur  Jehan  de  Montfort ,  Philippe 
Dale,  et  aucuns  autres,  et  s*en  ala  à  pié,  du  Dam  à 
Bruges  :  et  courageusement,  et  en  danger,  entra  à 
Bruges  :  où  il  fut  recueilly  des  plus-gens-de-bien  : 
et  se  trouva  le  plus-fort  en  ladicte  vile  ;  et  preste- 
(0  Cela  arriva  en  1 4^^- 


ment  manda  monsieur  d'Austriclie  (qui  estoit  des- 
cendu de  la  mer  ,  assez  près  de  là  )  et  fut  mondict 
signeur  d'Austriche  le  bien-venu  en  sa  vile  de  Bruges  ; 
et  furent  toutes  choses  appaisees  :  et  prestement  Ton 
fit  décapiter  ledict  Piccanet ,  capitaine  de  Bruges,  et 
certains  autres  ses  complices  :  et  de  là  en-avant  fut 
monsieur  d'Austriche,  et  ses  gens,  paisibles  et  bien- 
venus en  sa  vile  de  Bruges  :  et  y  fit  régner  justice,  et 
la  marchandise  :  dont  il  fut  beaucoup  mieux-aimé , 
et  bien-voulu. 

CHAPITRE  XII. 

Comment  Varcheduc  Maximilian  recourra  la  vile  de 
Gandj  et  le  comte  de  Flandres j  sonjîlsj  dedans. 

Or  regardon  comme  ce  bon  Dieu  meine  les  choses 
à  son  bon  plaisir,  et  comme  il  fait  de  la  guerre  la 
paix,  et  de  la  paix  la  guerre.  Iceluy  bon  Dieu  inspira 
un  grand  doyen  de  Gand  :  qui  avoit  esté  l'année  de 
devant  doyen  des  navieurs,  et  avoit  grande  puissance 
en  la  vile  :  et  se  nommoit  Matis  Paiart.  Cestuy  Matis, 
voyant  le  tort  que  ceux  de  Gand  avoyent  de  leur 
prince,  de  luy  tenir  son  fils  contre  son  gré,  la  des- 
truction du  peuple  de  Flandres  ,  et  les  maux  qui  tous 
les  jours  avenoyent ,  s'acompaigna  d'aucuns  compai- 
gnons  de  I)onne  part  :  lesquels  estoyent  seiviteura 
de  monsieur  de  Ravastain,  et  de  sa  maison  :  et  auS' 
quels  Matis  Paiart  découvrit  son  intention  :  et  cha- 
cun f^sembla  ses  amis  et  bien-vueillans  :  tellement 
qu'ils  se  trouvèrent    si-bon  nombre  de  gens   de  boa 

vouloir,  qu'ils  furent  maistres  de  la  vile  de  Gand  :  et 
crioyent ,  Vive  Austriche  et  le  jeune  prince  :  telle- 
ment que  nul  n'osoit  parler  au  contraire. 

CoppenoUe  s'enfuit  en  France  :  et  demoura  la  vile 
de  Gand  es  mains  de  gens ,  qui  ne  demandoyent  que 
la  paix,  et  l'amour  de  l'arclieduc,  et  de  leur  prince  : 
et  prirent  en  conseil  d'envoyer  devers  l'arclieduc,  qui 
estoit  à  Bruges  :  et  y  fut  Matis  Paiart,  et  autres,  des 
meilleurs  de  la  vile.  L'arclieduc  leur  fit  bonne  chëre  : 
et  tellement  traitèrent,  que  jour  fut  pris,  que  l'arclie- 
duc devoit  aler  à  Gand,  fort  et  foible,  et  à  son  plai- 
sir :  et  luy  devoit  on  amener  son  fils  au-devant,  pour 
le  recevoir  :  et,  quand  ce  vint  au  partir  de  Bruges,  il 
m'envoya  querre  le  signeur  de  la  Grulliuse  en  la 
prison  :  lequel  me  fut  prestement  délivré  :  et  je  l'a- 
menay,  par-derrière,  à  l'hostel-verd  :  et  trouvay  deux 
gentils- hommes  ,  à  qui  monsieur  l'arclieduc  avoit 
baillé  la  charge ,  aveques  aucuns  archers,  pour  garder 
mondict  signeur  de  la  Gruthuse  :  et  le  fey  venir  après 
luy,  à  chariot,  jusques  à  Gand  :  et  le  jour  venu,  que 
l'arclieduc  devoit  faire  à  Gand  son  entrée,  il  assem- 
bla son  armée  (où  il  pouvoit  avoir  trois  mille  com- 
batans,  et  non  plus)  et  les  mit  en  ordre,  comme  je 
vous  diray  :  et ,  quand  l'archeduc  approcha  Gand,  à 
une  lieue  près ,  le  signeur  de  Ravastin  acompaigna 
monsieur  l'archeduc  le  jeune,  à  venir  au-devant  de 
son  père  :  et  estoit  fort  acompaigné  :  et  monsieur 
l'archeduc  s'arresta  emmy  les  champs  :  et  luy  fut 
amené  son  fils  :  dont  il  eut  moult-grande  joye  :  car  il 
y  avoit  jahuict  ou  neuf  ans  (0,  qu'il  ne  l'avoit  veu.  Le 

*'»/  Huict  ou  neuf  ans  :  le  jeune  archiduG  n'éloit  séparé  de  sou  père 
que  depuis  ({ualre  oo  «linq  ans. 

fils  ne  congnut  point  le  pe're  :  si-non  que,  quand  il 
aprocha,  le  père  baisa  son  fils  :  et  alors  se  prit  le  fils 
à  larmoyer  :  et  ainsi  chacun  se  mit  au  chemin  contre 
Gand  :  et  messire  George  des  Cornets,  signeur  de 
Meuiebeck,  alors  grand-bailly  pour  ceux  de  Gand, 
présenta  à  mondict  signeur  la  verge  de  Baillieu  :  mais 
mondict  signeur  ne  la  voulut  point  prendre  :  et  dît 
qu'il  la  portast  encores,  jusques  autrement  en  auroit 
ordonné  :  et  ainsi  se  tira  la  compaignie  contre  Gand  : 
et  conduisoit  monsieur  de  Nassau  les  gens-de-pié  :  et 
estoit  mondict  signeur  de  Nassau  le  premier  en  front, 
comme  les  autres,  la  picque  sur  le  col  :  et  d'empres 
luy  estoit  min  Joncker  de  Gueldres,  Philippe  mon- 
sieur de  Ravastain,  et  le  comte  de  Joingny  :  et,  par 
ordonnance   faicte ,  ils  devoyent  tousjours  marcher 
cinq  ensemble  :  et  après  suivoyent  barons  et  cheva- 
liers, et  puis  les  piétons  Alemans  :  et  estoit  une  moult- 
belle  bande  à  veoir  :  car  ils  esloyent  bien  deux  mille 
combatans  :   et  puis  venoyent  les  gens-de-cheval  en 
une  grosse  flotte  :  et  entre  les  gens-de-pié  et  les  gens- 
de- cheval  estoyent  monsieur  Tarcheduc  ,    son  fils, 
monsieur  de  Ravastain,  et  les  autres  grans  signeurs, 
et  les  gens-de-conseil. 

Ainsi  entrèrent  ils  à  Gand,  sans  nul  contredict  :  et 
fut  mené  monsieur  l'archeduc,  et  monsieur  son  fils, 
en  leur  hostel,  à  Gand  :  lequel  ils  trouvèrent  préparé 
pour  les  y  loger  :  et  se  logea  chacun  :  et  mesmement 
les  piétons  furent  logés  es  hostels  des  bourgeois  (  qui 
n'estoit  pas  au  gré  de  tous)  et,  quand  vint  sur  le  soir, 
ceux  de  Gand  se  commencèrent  à  mutinacer  :  et  tous 
d'une  opinion  coururent  au  marché  :  et  les  piétons 
Alemans,  et  autres  se  tirèrent  à  Thostel  du  prince  :  et 

monsieur  Tarcheduc  se  vint  loger  en  ma  chambre 
(qui  estoit  sur  la  porte ,  devant)  et  ce  fît  il  pour  estre 
entre  ses  gens  :  là  tint  conseil  qu'il  estoit  de  faire  :  et 
sembla,  pour  le  mieux,  de  voir  que  les  Gandois  fe- 
royent  pour  celle  nuict  :  et  chacun  se  tint  sur  sa 
garde  :  mais  le  comte  de  Nassau,  acompaigné  de 
Wallons,  avoit  gaigné  le  pont,  là  où  on  coupe  les 
testes  :  qui  estoit  la  droite  venue  des  Gandois,  pour 
venir  contre  Thostel  du  prince. 

Ainsi  se  passa  celle  nuict  :  et,  le  lendemain  matin, 
Tarcheduc  ,  acompaigné  des  piétons  d'Alemaigne  , 
marcha  contre  Tliostel  de  la  vile  :  et  fit  arrester  ses 
gens  en  un  coing  de  rue,  vers  la  poissonnerie  :  et  ala 
parler  à  ceux  de  la  vile  :  et  leur  offrit  de  prestement 
de'loger  ce  peuple  :  mais  ils  luy  prie'rent  qu'il  n'en 
fist  rien,  et  qu'ils  trouveroyent  manie're  que  chacun 
s'en  retourneroit  en  sa  maison  :  et  alérent  deux  des 
notables  de  i'hostel  de  la  vile  parler  au  peuple  :  et 
leur  remonstréient  comment  le  prince  ne  pouvoit  voir, 
ne  souffrir  iceux,  asserable's  contre  luy,  et  qu'ils  met- 
troyent  la  vile  en  grand  péril  ;  car,  s'ils  estoyent  dé- 
confits, ils  estoyent  morts,  et  la  vile  perdue  :  et  leur 
conseilloyent  d'eux  retirer,  chacun  en  son  hostol  :  et 
qu'ils  estoyent  bien-asseurés  du  prince,  et  qu'il  ne 
leur  demanderoit  rien.  Ce  peuple  promit  d'eux  en 
retourner  en  leur  maison,  priant  à  l'archeduc  qu'il  se 
retirast  en  la  sienne  ,  et  retirast  ses  gens-d'armes. 
Ce  que  l'archeduc  fit  :  et  ramena  tous  ses  gens  en 
sa  maison  :  et  se  repeut  chacun  de  ce  qu'il  pouvoit 
avoir  :  mais  les  Gandois  ne  bougèrent  du  marché  : 
et,  à  la  vérité,  ils  estoyent  si  effrayés,  qu'ils  ne 
sçavoyent  qu'ils  devoyent  faire  :  car  ils  estoyent 
10.  29 

peu  de  gens  mal-coiiduils ,   et  mal-empoint  :  et  le 
comte  de  Nassau  oftroit  tousjours  de  leur  courre  sus, 
et  de  les  deî^'aire  :  et  par  ce  moyen  estoit  le  prince 
perpétuellement  signeur  et  maistre  de  Gand,  et  de 
toute  Flandres  :   mais  monsieur  Philippe  de  Cléves 
favorisoit  les  Gandois  :  et  disoit  à  monsieur  l'arclie- 
duc,  qu'il  ne  se  pouvoit  faire,  sans  destruire  Gand  : 
et,  quand  Gand  seroit  destruite,  il  perdroit  la  fleur 
et  la  perle  de  tous  ses  pais  :  et  ainsi  ne  sçavoit  Tar- 
cheduc  que  faire  :  et  dissimula  jusques  à  la  nuict  :  et 
les  Gandois  se  délogèrent  du  grand  marché  (  pource 
qu'ils  estoyent  trop  peu  de  gens  )  et  se  vindrent  loger 
au  petit  marché  (qui  est  entre  le  chasteau  et  saincte 
Yairle  )  et  fut  une  fois  conclu  de  les  assaillir  par-der- 
riére,  du  costé  de  la  coppe,  et  de  rompre  les  mai- 
sons, pour  passer  les  gens-d'armes  :  et  ne  demandoit 
monsieur  de  Nassau  autre  chose  :  et  persuadoit  tous- 
jours  que  l'on  fist  celle  exécution  :  et  au  regard  des 
Alemans,   qui  estoyent  en   la  court,   à   l'hostel  du 
prince,  ils  estoyent  en  bonne  voulonté  de  bien  beson- 
gner  :  et  estoit  belle  chose  de  voir  faire  les  dévotions, 
et  eux  recommander  à  Dieu  :   et  s'estendoyent  tous 
sur  la  terre,  en  baisant  icelle  :  et,  en  vérité,  je  vey 
voulontiers  leur  manière  de  faire  :  et  ainsi  vint  le  noir 
de  la  nuict  :  et  ne  peut  estre  monsieur  de  Nassau 
creu ,  au   conseil  qu'il   donnoit  :  et  par  celle  noire 
nuict  les  Gandois  se  dérobèrent  de  la  compaignie,  et 
se  relira  chacun  en  sa  maison. 

Au  poinct  du  jour  les  notables  de  l'hostel  de  la  vile 
vindrent  à  monsieur  l'archeduc  :  et  luy  remonstrérent 
que  ce  peuple  estoit  retiré,  et  qu'il  luy  pleust  avoii 
pitié  d'eux.  Ce  que  l'archeduc  acorda  :  et  ordonna  k 

monsieur  de  Ravastain,  et  à  moy,  de  conduire  mon- 
sieur son  fils,  à  Termonde.  Ce  qui  fut  faict  :  et  Far- 
cheduc  vint  convoyer  son  fils,  jusques  hors  de  la  vile 
deGand  :  et  avoit  ses  gens-d'armes  aveques  luy  :  mais 
ils  ne  partirent  point  hors  de  la  vile  de  Gand  :  et  ainsi 
fut  monsieur  le  jeune  prince  tiré  de  la  vile  de  Gand, 
et  hors  de  leur  pouvoir,  et  mené  en  sa  vile  de  Ter- 
monde  :  où  il  fut  receu  à  grande  joye  :  et  larcheduc 
s'en  retourna  à  Gand  :  et  furent  aucuns  pris  des  plus- 
coupables  de  celle  émotion  :  et  furent  décapités  :  et  le 
tout  pardonné  à  Gand ,  moyennant  certaine  somme  de 
deniers. 

L'archeduc  envoya  messire  Baudoin  deLaunoy,  et 
messire  Jehan  de  Bergues,  pour  mener  monsieur  l'ar- 
cheduc son  fils  à  Brucelles.  Ce  qui  fut  faict  :  et  puis  l'ar- 
cheduc vint  après  :  et  fut  l'armée  destendue  pour  celle 
fois  :  et  se  tira  l'archeduc,  en  sa  vile  d'Utrecht  sur 
Meuse  :  où  ii  séjourna  assez  longuement  :  et  là  eut 
nouvelles  d'Alemaigne  (  qui  luy  furent  fort-agreables) 
et  se  tira  en  son  païs  de  Brabant  :  et  s'en  ala  tenir  en 
un  petit  chasteau,  qui  est  à  l'abbé  de  Sainct-Michel 
d'Anvers ,  et  hors  de  la  vile  :  et  là  n'avoit  que  ceux 
de  son  secret  conseil  :  et  fit  plusieurs  lettres  en  Ale- 
maigne,  pour  gaigner  les  électeurs  et  princes  du  païs  : 
et  là  fit  préparer  secrètement  les  dons  et  presens  qu'il 
vouloit  faire  :  et,  à  son  partement  d'Utrecht,  il  ordonna 
l'evesque  de  Cambray,  l'abbé  de  Sainct-Bertin ,  et  moy, 
pour  demourer  audict  lieu  d'Utrecht,  et  parlaraenter 
aveques  les  Liégeois  :  et  y  demourasmes  bien  six  mois 
à  pvîu  d'exploit,  et  à  grandes  paroles  :  car  messire 
Guillaume  d'Arembercu  tenoit  la  vile  de  Liège  sous  sa 
main  :  et  ainsi  y  perdismes  le  temps. 

29. 

CHAPITRE  XIII. 

Comment  V aixlieduc  Maximilian  d* Austriche  fut  eleu 
Roj  des  Rommains  :  et  comment  l'empereur  Fede- 
rie  y  son  père  j  le  délivra  des  mains  de.  ceux  de 
Bruges, 

Monsieur  rarcheduc  eut  nouvelles  d'Alemaigne  :  et 
se  tira  celle  part,  bien-acompaigné,  et  bien-empoint  : 
et  ne  demoura  gue'res,  que  nouvelles  nous  vindrent, 
qu'il  avoit  esté  eleu  et  sacré  (0  roy  des  Rommains,  du 
vivant,  et  en  la  présence  de  l'Empereur  son  père,  et 
du  plaisir  et  voulonté  de  tous  les  princes  d'Alemaigne: 
et  devez  sçavoir  que  ce  nous  fut  grand'joye  par  deçà, 
d'avoir  un  tel  posteau,  et  une  telle  espaule,  qu'un  roy 
des  Rommains  père  de  nostre  prince  :  et  avoit  com- 
mandé, avant  son  partement,  que  je  fusse  mis  grand 
et  premier  maistre-d'hostel  de  son  fils  :  et  par  luy  fu  je 
mis  aveques  son  fils  :  où  j'ay  demouré  jusques  à  pré- 
sent :  et  le  Roy  manda  monsieur  de  Mingonal,  et  le 
feit  son  grand  et  premier  maistre-d'Loslel  en  ses  païs 
de  pardeça  :  et  ainsi  nous  pourveut  tous  deux,  selon 
son  désir  :  et  d'ores-en-avant,  quand  je  parleray  de 
luy,  je  le  nommeray  Roy  :  comme  c'est  raison.  Grande 
fesle  et  grand  estât  tint  le  Roy  à  Nostrc-Dame  d'Aix, 
à  son  sacre  :  et  puis  se  retira  chacun  dos  princes  en 
son  païs  :  et  ne  demoura  guéres,  que  le  roy  des  Rom- 
mains vint  pardeça  :  et  luy  fut  faict  l'honneur,  qui 

(•)  Elcn  et  sacré  :  rélectiou  eut  lieu  à  Francfort  le  i6  février  i486. 

luy  appartenoit,  et  la  réception,  par  toutes  les  viles, 
comme  à  roy  :  et  luy  ala  son  fils  au-devant,  jusques 
à  Utrecht  sur  Meuse  :  et  puis  s'en  revindrent  en  Bra- 
bant  :  et,  la  premie're  chose  qu'il  fit,  il  se  tira  à  Lou- 
vain  :  et  là  fit  monsieur  l'aicheduc  son  entrée,  comme 
duc  de  Brabant  :  et  mit  le  père  son  fils  en  possession 
de  tous  les  païs,  dont  il  avoit  la  mambournie  (0  :  et 
s'en  vint  la  Royne  à  Malines,  fort  acompaignee  de 
dames  et  de  damoiselles,  et  en  grand  triomphe  :  et, 
pour  abréger  mon  escriture,  le  Roy  se  tira  à  Anvers, 
et  d'Anvers  à  Bruges. 

En  ce  temps  (^)  courut  une  voix,  que  le  Roy  vouloit 
faire  passer  sa  garde  par  Bruges,  en  intention  de 
mettre  Bruges  à  sugettion  :  et  fut  bien  vray  que  le 
Roy  manda  sa  garde,  pour  les  faire  tirer  en  d'aucuns 
lieux,  où  il  avoit  à  faire  :  mais  il  n'avoit  pas  la  vou- 
lonlé  de  mettre  Bruges  en  autre  sugettion  qu'elle 
estoit.  En  conclusion ,  ceux  de  Bruges  avoyent  ceste 
opinion,  et  principalement  le  commun  :  et  commen- 
ce'rent  k  estre  sur  leur  garde,  et  à  garder  leurs  portes  : 
et  contraindirent  le  Roy ,  de  s'alér  tenir  sur  le  mar- 
che', en  la  maison  d'un  espicicr,  nommé  Crainebourg  : 
et  se  mirent  sur  le  marché,  en  grand  nombre  :  et 
Coppenolle  (qui  estoit  en  France)  revint  bieh-dili- 

(»)  Mambournie  :  tutelle,  administration.  —  (')  £n  ce  temps  :  l'au- 
teur passe  ici  tous  les  ëvénemens  de  Tannée  i486.  L^ancien  commen- 
tateur flamand,  zélé  partisan  des  libertés  de  son  pays,  se  plaint  de 
Cette  omission,  et  prétend  que  Tauleur  Ta  faite  à  dessein,  afîn  de  ne 
point  parler  des  sujets  de  plainte  que  Maxiroilien  avoit  donnés  aux  villes 
de  Gand  et  de  Bruges.  «  Il  ne  faict,  dit-il,  que  montrer  seulement  le 
a  frappant  et  le  frappé,  sans  découvrir  le  tiltre,  ne  le  glaive  de  jus- 
«  tice ,  ou  s'il  en  touche  quelque  peu ,  ce  n'est  que  souhs  termes  diS" 
«  simulez  ei  autres  que  la  vérité  en  requiert,  u 

gemment  :  et  firent  un  Lourd  sur  ledict  marché  (que 
le  Roy  pouvoit  bien  veoir  de  sa  fenestre)  et  sur  ce 
liourd,  et  pul^liquement,  firent  gehainer  et  couper  la 
teste  à  un  bien-noble  homme,  le  signeur  de  Dugelle, 
disans  qu'il  avoit  favorisé  le  prince,  à  Tencontie 
d'eux  :  et  firent  abalre  la  maison  de  Dugelle  :  et  luy 
firent  tous  les  dommages,  qu'ils  luy  peurent  faire  : 
et,  assez  tost  après,  fiient  venir  messire  Pierre  Lan- 
chals  ,  un  des  principaux  trésoriers  du  Roy,  et  de 
monsieur  son  fils  :  et  le  firent  gehainer  publiquement 
et  décapiter  :  et  non  pas  eux  seulement,  mais  plu- 
sieurs autres. 

Mais  nous  nous  tairons  à-present  de  ce,  pour  parler 
de  la  division  de  ceux  de  Gand  :  et  peut  on  légèrement 
entendre  que  Coppenolle  réveilla  ses  amis,  et  ceux 
de  sa  secte  à  Gand  :  et  légèrement  se  firent  les  plus- 
forts  :  et  piirent  Matins  Paiart  ;  que  le  Roy  avoit 
fait  chevalier,  et  luy  avoit  donné  une  chaine  d'or, 
et  vouloit  qu'il  fust  continué  grand-doyen  de  Gand, 
pour  les  services  qu'il  luy  avoit  faicts  :  mais,  au  con- 
tempt  du  Roy,  ils  prirent  ledict  messire  Matliis ,  et 
luy  coupèrent  la  te.^te,  disant  qu'il  avoit  esté  cause 
que  le  Roy  avoit  receu  son  fils  hors  de  leurs  mains, 
et  qu'il  ne  tint  pas  à  luy  que  la  vile  ne  fust  perdue 
et  perie  :  par  ce  qu'il  fut  cause  que  le  Roy  y  entra 
fort  et  foible.  Encores  se  vengèrent  ils  d'aucuns  qu'ils 
hayoyent  en  ladicte  vile  :  et  ceux  de  Rruges  conti- 
nuèrent en  leur  erreur  et  mauvais  propos  :  et  firent 
tousjours  au  Roy  de  pis  en  pis  :  et  se  sauvoyent , 
des  gens  du  Roy,  ceux,  qui  pouvoyent,  en  habit 
dissimule,  et  auticmcnt  :  et,  en  conclusion,  pour- 
chacea  tant  Coppenolle,  que  plusieurs  des  plus-graus 

personnages  du  Roy  furent  délivrés  à  ceux  de  Gand, 
et  menés  à  Gand  :  dont  l'un  fut  le  chancelier  de  Bour- 
gongne,  l'abbé  dé  Sainct-Bertin,  messire  Martin  de 
Polem  ,  messire  Wolfart  de  Polem,  le  comte  Philippe 
de  Nassau,  le  signeur  de  Villarnou ,  et  messire  Phi- 
lippe Loete,  et  un  Alemant,  nommé  messire  Jas- 
part  May. 

Ceux  furent  prisonniers  à  Gand  ,  et  souvent  me- 
nacés de  faire  mourir  :  et  le  tout  faloit  prendre  en 
patience  :  et,  au  regard  de  ceux  de  Bruges,  ils  en 
fuent  mourir  autant,  qu'ils  en  peurent  atteindre  :  et, 
pour  monstrer  leur  mauvaise  voulonté,  ils  firent  crier 
que  tout  homme,  serviteur  du  roy  desRommains, 
qui  voudroit  partir  hors  de  Bruges  ,  se  trouvast ,  à 
une  heure  nommée,  sur  le  vieil  marché  :  et  on  leur 
donneroit  passage  :  et,  pour  ce  faire,  s'assemblèrent 
un  grand  tas  des  plus-mauvais  garsons  de  la  vile,  et 
trouvèrent  sur  le  vieil  marché  gens  de  tous  estats  :  qui 
cuidoyent  partir  hors  de  ladicte  vile  ,  comme  on  l'a- 
voit  crié  :  mais  iceux  mauvais  garsons  frapérent  des- 
sus, et  en  meurdrirent  à  leur  voulonté  :  et  ceux  ,  qui 
peurent  échaper,  nagèrent  le  fossé.  Et  voila  la  justice 
et  la  raison  ,  qui  en  ce  temps  regnoit  à  Bruges. 

Ceux  de  Bruges  préparèrent  l'hostel  de  maistre 
Jehan  Gros  ,  pour  loger  le  Roy.  Ils  y  firent  faire 
une  cage  de  gros  bois  ,  et  toute  ferrée  de  fer  :  et  en 
celle  cage  firent  tenir  le  Roy ,  pour  leur  seureté  :  et 
luy  baillèrent maistre-d'hostel,  pannetier,  eschanson, 
et  escuyer-tranchant,  pour  le  servir.  Ils  le  traitèrent 
bien  de  sa  bouche  :  mais  ils  le  tenoyent  en  grand  re- 
gret et  sugetlion  :  et  en  ceste  sugettion  fut  longue- 

ment  :  et,  pendant  ce  temps,  les  nouvelles  de  sa  prise, 
et  de  sa  détention  ,  coururent  en  Alemaigne  :  et  pou- 
vez penser  que  Tempefeur  Fredeiik  d'Austriche,  son 
père,  en  ses  vieux  jours  receut  dures  nouvelles ,  que 
son  fds  estoit  prisonnier  de  ses  sugets ,  et  de  ceux, 
qui  luy  avoyent  fait  foy  et  serment,  comme  à  père 
et  mamhour  de  son  fi!s ,  comte  de  Flandres  ,  leur 
signeur  et  leur  prince. 

Le  vieil  Empereur  se  trouva  contraint  d'amour  pa* 
ternelle  :  et  prit  courage  ,  mandant  tous  les  princes 
de  son  sang  en  Alemaigne  :  et  leur  déclaira  qu'il  vou- 
loit,  en  sa  personne  ,  venir  pardeça,  pour  la  recou- 
vrance  de  son  fils ,  pour  le  mettre  en  son  franc  ar- 
bitre,  et  pour  le  venger  de  ceux,  qui  contre  droit 
le  molestoyent  :  et  les  princes  d' Alemaigne  se  con- 
clurent d'acompaigner  l'Empereur  ,  et  descendre 
pardeça  :  et  le  firent  :  et  les  premiers,  qui  descendi- 
rent, ce  furent  deux  ducs  de  Bavière,  asçavoir  le  duc 
Christofle  de  Bavière,  et  le  duc  Wolfkam  de  Bavière, 
son  fiére  :  lesquels  amenèrent  environ  deux  mille 
combalans  :  mais  ils  ne  vindrent  pas  comme  les 
autres  ,  qui  vindrent  depuis  :  car  c'estoyent  deux 
maisnès  (0  de  Bavière  :  et  les  convenoit  payer  :  ou 
certes  je  croy  qu'ils  se  fussent  tournés  du  costè  des 
Flamans  :  toutesfois  Ton  pratiqua  tellement ,  qu'ils 
furent  contentés  :  et  servirent  bien  :  car,  pour  la 
crainte  de  leur  venue,  ceux  de  Bruges  firent  apointe- 
ment  aveques  le  roy  des  Rommains,  pour  sa  déli- 
vrance (2)  ;  et  fut  cest  apointement  sur  certains  points  : 

(0  Moisntfx  :  cadels.  —  (')  Pour  sa  delii'rance  ;  Maximilien  fui  déli- 
vré le  13  mai  i^SS. 

dont  les  espëciaux  contenoyent  que  le  Roy  pardon- 
noit  à  ceux  de  Bruges  ce  qu'ils  avoyent  fait,  sans 
jamais  en  rien  quereler,  ne  demander.  Secondement 
ils  voulurent  que  raessire  Philippe  de  Cle'ves  demou- 
rast  pleige,  pour  le  Roy  :  et  de  tous  les  poincts, 
contenus  entre  ceux  de  la  vile  et  le  Roy,  monsieur 
Philippe  s'en  faisoit  pleige,  et  principal.  Item  vou- 
lurent avoir  autres  pleiges,  que  le  Roy,  mis  en  sa 
pleine  dehvrance,  ratifieroit,  de  nouvel,  tout  l'apoin- 
tement  faict  entre  eux  :  et  (comme  j'ay  dit  cy-dessus) 
des  menues  choses,  avenues  en  ceste  guerre,  je  me 
passe  lege'rement ,  pour  venir  es  grandes  choses  et  es 
grans  poincts  avenus  ;  et  commenceray,  pourquoy, 
n'a  quelle  cause,  mondict  signeur  Philippe  de  Cléves 
se  tourna  ennemy  de  Roy,  et  de  son  prince  :  et  le 
coucheray  au  plus-près  de  la  vérité,  qu'il  me  sera 
possible. 

CHAPITRE  XIV. 

Comment  ceux  de  Bruges  et  de  Gand  firent  de-rechej 
guerre  au  roy  des  l\ommains  ,  sous  la  conduitte  de 
monsieur  Philippe  de  Cléwes  :  et  comment  cette 
guerre  fut  ap puisée. 

Or  fut  vray  que  monsieur  Philippe  de  Cléves  , 
quand  vint  à  pleiger  le  Roy,  requit  au  Roy  qu'il  ne 
fist  point  de  guerre,  jusques  à  ce  qu'il  fust  hors  de  sa 

pleigerie.  Ce  que  le  Roy  avoit  voulonte'  de  faire  :  mais 
l'Empereur  et  les  princes  d'Alemaigne  descendirent  à 
val  le  Rin  :   et  vindrent  à  Maiiiies,  si-courroucts  et 
en  si-grande  malveuidance  contre  ceux  de  Bruges  et 
de  Gand,  qu'il  n'estoit  pas  au  roy  des  Rommains,  de 
les  démouvoir  de  faire  guerre  :  et  commença  la  guerre 
plus-forte   que   devant,  de  tous  coûtés  :   et,  quand 
montijur  Philippe  de  Cle'ves  veit  que  la  guerre  re- 
commençoit,  et  que  le  Roy  ne  luy  avoit  pas  tenu  ce 
qu'il  luy  avoit  promis,  il  fit  son  profit  de  ceste  ma- 
tière :  et  fit  le  serment  à  ceux  de  Gand  et  de  Bn  ges, 
et  aussi  au  roy  de  France,  de  servir  leur  party,  bien 
et  loyaument  :  dont  il  s'aquita,  plus  qu'il  ne  devoit  : 
et  recommença  la  guerre  de  tous  costés  :   et   le  roy 
de  France  envoya  tantost  gens  à  messire  Philippe,  et 
luy  fit  des  biens,  en  deniers,  et  autrement,  pour  l'en- 
tretenir en  ceste  nouvelle  guerre,  et  voulonte  :  et  luy 
disoyent  les  François,  qui  venoyent  devers  luy,  que 
le  roy  de  France  le  feroit  connestable  de  France  :  et 
on  s'abuse  bien  sur  moindre  espérance. 

L'Empereur  et  les  princes  alérent  devant  Gand  (0  : 
et,  quand  ils  virent  la  puissance  de  la  vile,  ils  cou- 
rurent le  païs  de  Flandres,  et  principalement  ce  qu'ils 
entendoyent  qui  estoit  ennemy  du  roy  des  Rommains, 
et  de  monsieur  son  fils  :  et,  après  avoir  demouré  cer- 
tain temps  au  païs,  l'Empereur  et  les  princes  se  dé- 
libérèrent d'eux  en  retourner  en  Alemaigne  :  et  re- 
vindrent  à  Brucelles  :  et  certes  il  y  avoit  une  belle 

(0  Devant  Gand  :  celte  ville  fut  assiégée  par  TEmpereur,  le  5  juin 
il\^?t.  Le  siège  dura  quarante  jours;  TEmpereur  le  leva,  api  es  avoir 
perdu  le  marquis  de  Brandebourg,  qui  fut  tue  d'un  traii  d'arbalcle. 

compaignie  de  piinces  et  de  gens-d'armes,  tant  des 
viles,  comme  autrement  :  et  s'ensuyvent  les  noms  des  • 
princes  d'Alemaigne,  qui  descendirent  en  espérance 
de  tirer  le  roy  des  Rommains,  hors  de  prison  :  c'est- 
assavoir  l'empereur  Frederik  d'Austriclie  ,   pe're  du 
roy  des  Rommains,  le  marquis  Frederik  de  Brande- 
bourg, le  marquis  Simon  son  frère,  le  duc  de  Brons- 
vick,  le  duc  Hoste  de  Bautere  ('),  le  duc  Christofle 
de  Bavière,  le  duc  de  Wolfkam  de  Bavière  son  frère, 
le  duc  Albert  de  Zasse  et  son  fils,  le  duc  de  Juilliers, 
le  marquis   de  Bade  et  son   frère  ,  le  lantgrave  de 
Hessen ,  et  plusieurs  autres  comtes ,  barons ,  cheva- 
liers, et  grand  peuple  :  et  certes  c'estoit  une  puis- 
sante armée ,  et  de  gens  bien-deliberès  :  et  cstoyent 
étofès  d'argent  et  de  vaisselle  :  et  monstroyent  bien 
qu'ils  estoyent  grans  princes ,  et  qu'ils  venoyent  pour 
exercer  la  guerre  :  et ,  quand  ils  eurent  présenté  la 
bataille  devant  Gand,  et  au  milieu  de  Flandres,  et 
qu'ils  virent  le  roy  des  Rommains  hors  de  prison, 
ils  conclurent  d'eux  en  aler  en  Alemaigne  :  et  tindrent 
conseil ,  pour  laisser  l'un  d'eux  au  gouvernement  de 
monsieur  Philippe,  archeckic,  et  de  ses  païs  :  et  con- 
clurent de  laisser  le  duc  Albert  de  Zasse,  pour  lieu- 
tenant du  roy  des  Rommains  :   car  il  faloit  que  le 
Roy  retournast  en  Alemaigne,  tant  pour  les  affaires 
de  l'empire ,  comme  aussi  pour  certaine  guerre  par- 
ticulière, que  l'Empereur  et  le  Roy  avoyent,  et  dont 
je  parleray  cy-apres  :  et  certes  ils  ne  pouvoyent  laisser 
meilleur  lieutenant,  ne  gouverneur  par-deça ,  que  le 

(•)  Hoste  de  Bautere  :  lisez  Oto  Je  Bavière. 

duc  de  Zasse  :  car  il  s'y  est  si-bien  aquité,  si-loyau- 
.  ment,  et  si-lionnorablement,  qu'il  en  sera  tousjours 
à  priser  et  loiier. 

Sur  cesté  ordonnance  l'Empereur  et  les  princes 
d'Alemaigne  s'en  retournèrent  chacun  en  son  païs  : 
et  le  duc  de  Zasse  se  trouva  obeï  des  grans  et  des 
petis  :  et  tellement  se  conduisit ,  que  chacun  le 
doutoit  et  aimoit  :  et  au  regard  de  monsieur  Phi- 
lippe de  CléveS  il  fit  la  guerre  aveques  les  François 
et  Gandois  :  et  mena  de  prim-saut  son  prince,  le 
jeune  archeduc  ,  à  ce  qu'il  n'avoit  en  Brabant  , 
n'en  Flandres  ,  que  trois  viles  ,  qui  ne  luy  fus- 
sent contraires  :  et  lesdictes  trois  viles  furent  Malines, 
Anvers,  et  Bosleduc  :  et  certes  (  puis  qu'il  en  vient  à 
parler)  Malines  garda  le  prince  songneusement ,  et 
J)ien  :  et  (que  le  prince  ne  doit  jamais  oublier)  iU 
firent  flotter  les  èaues  au  tour  d'eux ,  avec  gros  bou- 
lovarts,  qui  gardoyent  les  passages.  Ils  firent  grand 
guet  et  grande  garde,  et  tellement  qu'ils  rendirent  dé 
leur  priTice  bon  compte  à  l'Empereur  :  qui  à  ceste 
cause  en  fit  compte  :  et  fit  chevaliers  messire  Philippe 
Carreman ,  et  autres  de  ladicte  vile  :  pource  qu'ils 
s'estoient  si-bien  conduits  au  service  de  son  fils,  leui* 
prince  :  et  ainsi  se  continuoit  la  guerre  de  tous  costés  : 
et  avoit  messire  Philippe  de  Cle'ves  un  grand  avantage  : 
car  il  avoit  le  chasteau  de  l'Escluse  :  que  le  roy  des 
Rommains  luy  avoit  baille',  en  fiance  qu'il  le  servi- 
roit  dudict  chasteau  :  et  il  en  feit  tout  le  rebours  :  car, 
par  iceluy  chasteau ,  il  fit  bonne  et  forte  guerre  au 
Boy  et  à  monsieur  son  fils  :  combien  qu'il  disoit ,  et 
faisoit  publier  par  tout,  que  ce,  qu'il  faisoit,  il  le 

faisoit  pour  le  bien  et  utilité  du  jeune  archeduc,  son 
prince. 

En  ce  temps ,  monsieur  de  Zasse  fit  une  assemblée 
de  gens-d'armes,  et  s'en  al  a  contresieger  l'Escluse  (0  : 
et  luy  vint  en  aide,  de  par  le  roy  d'Angleterre,  une 
bonne  bande  d'Anglois  :  et  furent  longuement  devant 
l'Escluse  :  mais  peu  y  profitèrent  :  et  en  cedict  temps 
monsieur  de  Ravastain,  père  de  messire  Philippe,  en- 
voya un  oflicier-d'armes ,  à-present  roy-d'armcs  de 
Hainaut  :  et  manda  audict  messire  Philippe  son  fils 
qu'il  se  deportast  de  celle  guerre ,  et  qu'il  fist  apoin- 
tement  avec  l'arclieduc  son  prince  :  et  ce  dedans  cer- 
tains jours  :  et,  au  cas  qu'il  ne  le  faisoit,  il  luy  declai- 
roit  qu'il  feroit  son  héritier  l'archeduc,  et  que  jamais 
il  n'amenderoit  de  chose  qu'il  eust  vaillant,  et  luy 
mandast,  pour  la  dernière  fois  ce  qu'il  vouloit  qu'il 
fisl.  Ledict  messire  Philippe  fit  rendre  response*:  mais 
il  pensa  sus,  au  dommage  qu'il  pouvoit  avoir  de  dé- 
sobéir à  son  père  :  et  de  là  en-avant  fut  plus-gracieux 
en  réponse,  qu'il  n'avoit  esté  :  et  le  duc  de  Zasse  pour- 
suyvoit  sa  guerre  :  et  reconquesta  Saintron ,  Tieule- 
mon,  Genespe,  et  plusieurs  autres  viles  et  chasteaux. 
En  ce  temps  le  signeur  des  Cordes ,  acompaigné  de 
grand  nombre  de  François,  entra  au  \Vest-païs  de 
Flandres,  et  s'arresta  à  Nieuport  :  mais,  à  l'aide  du 
souverin  de  Flandres ,  nommé  messire  Daniel  de  Mor- 
querke,  et  de  Denis  de  Morbecke,  ladicte  vile  de  Nieu- 
port luy  fut  si-bien  deffendue,  qu'il  n'y  gaigna  rien  : 
et  y  fut  ledict  signeur  des  Cordes  blecé  :  par  quoy  il 

(*    Contresieger  VEscluse  :  au  mois  de  juillet  1491» 

convint  qu'il  s'en  retournast  en  son  quartier,  pour  se 
faire  guarir  :  et  ainsi  fut  le  siège  levé. 

Et  en  ce  mesme  temps  les  Gandois  firent  une  em- 
prise ,  pour  cuider  gaigner  Dixmuyde  :  et  y  mirent 
le  sie'ge  (0  :  auquel  sie'ge  tire'rent  les  François,  qui 
estoyent  devant  iNieuport,  et  plusieurs  autres  de  leur 
party  :  et  prestement,  et  diligemment,  Denis  deMor- 
becke  et  Raouland  le  Fevre,  lors  receveur  de  Flandres, 
tirèrent  à  Calais,  et  e'ievérent  une  bonne  compaignie 
d'Anglois,  et  de  gens-de-bien  :  qu'ils  amene'rent,  pour 
lever  le  sie'ge  :  et  les  acompaigne'rent  tous  les  nobles, 
et  toute  la  commune  dudict  West-païs  :  et  se  trou- 
vèrent si-bon  nombre ,  qu'ils  se  délibérèrent  de  com- 
batre  ceux ,  qui  tenoyent  le  siège  :  et  à  l'aborder  eut 
grande  meslee  d'archers,  et  de  traict-à-poudre  :  et  fut 
tuè  un  chevalier  anglois,  nommé moult-  vail- 
lant dievalier ,  et  de  bon  lieu  :  et  fut  la  conclusion 
de  la  bataille  telle,  que  les  François  et  les  Flamans, 
tenans  party  contraire,  y  furent  déconfits  :  et  y  mou- 
rut grand  nombre  de  gens  :  car  les  Anglois  n'en  pre- 
noyent  nuls  à  mercy,  pour  le  déplaisir  qu'ils  avoycnt 
du  bon  chevalier,  qui  estoit  mort  en  ceste  bataille  : 
et  ainsi  le  roy  Henry  d'Angleterre  permettoit  que 
monsieur  le  jeune  archeduc  fust  servi  de  ses  gens  :  et 
firent  les  Anglois,  à  mondict  signeur ,  de  bons  services, 
celle  saison.  Tant  fut  parlementé  entre  le  duc  de 
Zasse  et  messire  Philippe  de  Clèves,  qu'apointrment  y 
fut  trouvé,  tel  qu'il  rendroit  le  chasteau  de  ItLscluse, 
et  le  mettroit  es  mains  du  comte  de  Nassau  :  et  le 

(0  Et  y  mirent  le  siège  :  les  Gandois  surprirent  Dixmudc  dans  la 
nuit  du  2$  jauvier  1^9 1> 


d'olivier  de  la  MAIICHE.  /^66 

Roy  et  Monsieur  luy  pardonneroyent  toutes  offenses 
passées  :  et  luy  rendioyent  sa  pension  (  car  sans  icelle 
ne  pouvoit  il  vivre  )  et  ledict  messire  Philippe  renon- 
çoit  et  quittoit  toutes  autres  aliances,  promesses,  et 
sermens,  pour  se  rendre  bon  et  loyal  suget  de  mon- 
dict  signeur  l'arclieduc  :  et ,  pour  abréger  mon  escri- 
ture,  le  traitté  fut  faict,  acompli,  et  acepté  d'une 
part  et  d'autre  :  et  par  ce  moyen  entra  mondict 
signeur  de  Nassau  au  chasteau  de  TEscluse  :  et  la  vile 
luy  fit,  de-nouveau,  serment  :  et,  pource  que  mon- 
dict signeur  de  Nassau  ne  se  pouvoit  arrester,  ne 
vaquer  au  chasteau  de  l'Escluse,  il  y  commit,  pour 
son  lieutenant ,  un  escuyer  bourgongnon  ,  nommé 
Philippe  d'Ailes  :  et  mit  dehors  les  soudoyers  et  ser- 
viteurs de  messire  Phi  ippe  :  et  ainsi  fut  la  paix  faicte  : 
et  ceux  de  Gand  rançonnèrent  les  prisonniers,  qu'ils 
avoyent  :  comme  le  chancelier  de  Bourgongne,  Tabbé 
de  Sainct  Berlin,  et  les  principaux  et  les  plus-riches 
des  Alemans  :  et  en  tirèrent  de  grands  deniers  :  et  en- 
cores  fut  au  bien  venir,  qu'ils  ne  les  firent  mourir  en 
prison. 

En  ce  temps  se  mit  avec  ceux  de  Gand  un  méca- 
nique ('),  menant  la  charrue  :  mais  bel  homme  estoit: 
et  eut  tantost  autorite'  à  Gand  :  mais  l'autorité  ne  luy 
plaisoit  guéres  :  comme  bien  le  monstra  :  car ,  entre 
les  commissions  qui  luy  furent  baillées  ,  on  luy  bailla 
charge,  aveques  cinq  cens  hommes,  d'aler  garder  le 
pont  à  Dunze  (2)  :  et  luy  ,  qui  avoit  tousjours  une 
voulonté  de  quelque  bien  faiie,  quand  il  fut  hors  de 
la  porte  de  Gand,  il  parla  à  ses  gens,  et  leur  remons- 

CO  Mécanique  :  artisan.  —  (*)  Dunze:  lisez  Deinse. 

tra  qu'on  l'envoycit ,  et  eux  aveques  luy ,  afin  qu'il 
fust  tué,  et  sa  compaignie  :  car  ils  n'estoyent  pas 
puissans  de  faire  ce  qu'on  leur  commandoit.  Si  con- 
clurent d'eux  rentrer  en  la  vile,  et  de  tuer  tous  ceux, 
qui  leur  voudroyent  aucune  chose  demander  :  et  ren- 
tre'rent  en  ladicte  vile  ;  et  le  premier,  qu'ils  rencon- 
trèrent, fut  Coppenolle  :  qui  leur  dît  assez  maistri- 
samment,  pourquoy  ils  ne  faisoyent  ce  qui  leur  estoit 
commandé  :  et  le  charruyer  (  qui  estoit  grand  et  puis- 
sant) haulsa  une  hache,  et  frapa  Coppenolle  en  la 
teste,  et  le  porta  par  terre  :  et  là  fut  assommé  des 
gens  dudict  charruyer  :  et  en  y  eut  de  tués,  et  les 
autres  s'enfuirent  :  et  demeura  le  charruyer  le  maistre 
à  Gand  pour  celle  fois.  Coppenolle  mort,  les  hons  et 
les  sages  de  la  vile  de  Gand ,  commencèrent  à  parle- 
menter de  paix  aveques  le  prince  :  et  à  quérir  ceste 
paix,  tenoit  fort  la  main  messire  Philippe  Vilain  (qui 
tenoit  le  parti  des  Gandois  )  et  fut  ladicte  paix  trouvée 
par  ce  moyen  en  toute  Flandres. 

Je  laisse  beaucoup  de  choses  avenues ,  pour  parler 
seulement  des  plus-grosses  matières,  et  comment  elles 
furent  conduittes.  Je  ne  parle  point  de  la  mort  de 
monsieur  de  Raceguyen  :  que  messire  Philij^pe  de 
Cléves  fit  tuer,  en  alant  en  sa  maison  :  pource  seu- 
lement qu'il  avoit  congnu  son  cas ,  et  qu'il  se  diili- 
beroit  de  tenir  le  parti  du  roy  des  Rommains,  et  de 
monsieur  son  fils.  Si  soit  pris  en  gré  ce  que  j'ay  peu 
retenir  d'icelle  guerre ,  et  du  débat  du  Roy  et  de 
messire  Phili})pe  de  Cléves  :  et ,  si  je  n'ay  tout  mis 
par  ordre,  au  moins  ay  je  dit  la  vérité ,  et  récité  ce, 
qui  en  est  venu  à  ma  congnoissance. 

Or  ay  je  devisé  grand'  partie,  et  le  plns-l)eau  de 
ce,  que  fay  veu  de  mon  temps  :  touteafois ,  à  cause 
de  ma  vieillesse  je  n'ay  peu  eslre  par  tout.  Si  ne  me 
puis  je  tenir  (combien  que  ce  soit  contre  ce  que  j'ay 
dit  au  commencement  de  mes  Mémoires,  que  je  ne 
parltroye,  ou  escriroye  que  de  ce,  que  j'ay  veu  de  mon 
temps)  et  aussi  il  me  seroit  bien  dur,  que  je  n'escri- 
visse  du  roy  des  Rominains,  ce,  dont  je  suis  au  vray 
averti:  car  j'ay  veu,  des  son  commencement,  tant 
de  vertu,  de  sens,  et  de  vaillance,  que  ce  me  semble- 
roit  grande  faute  à  moy,  que  je  ne  ramenteusse  com- 
ment il  a  poursuivy  :  qui  a  tousjouis  esté  de  bien  en 
mieux. 

CHAPITRE  XV. 

Briéve  répétition  d'aucuns  des  jnecédens  faicls  de 
Maxiinilian  d' Aust riche  ^  avec  nouveau  récit  de 
quelques  autres  siéncs  gestes. 

Ce  noble  roy  Maximilian,  archeduc  d'Austriche, 
en  Faage  de  dixneuf  ans  releva  Tordre  de  la  noble 
Toison  d'or  (  (jui  estoit  morte  et  perie,  par  la  mort 
de  feu  de  noble  mémoire  le  duc  Charles  de  Bourgon- 
gne  ,  chef  d'icelle  ordre)  et,  prestement  qu'il  eut 
relevé  ladicte  ordre ,  pource  que  le  roy  Louis  de 
France  avoit  pris  à  madame  Marie  plusieurs  viles  et 
chasteaux,  il  prit  les  armes,  et  assembla  ce  qu'il  peut 
10.  3o 

de  gens,  et  se  tira  aux  champs  à  Tencontre  du  roy 
de  France,  et  luy  pre'senta  la  bataille  en  plusieurs 
lieux.  Il  reconquesta  le  Quesnoy  et  Condé  :  et  le  roy 
de  France  se  retira  :  et  fut  contraint  de  luy-mesme 
faire  bouter  le  feu  à  Mortaigne  (  qui  estoit  son  propre 
lie'ritage)  et  ainsi  de  celle  première  rase,  il  recula  le 
roy  de  France  :  et  ne  sera  pas  trouve',  que,  depuis  sa 
venue  pardeça ,  le  roy  de  France  gaignast  un  pie  de 
terre  sur  luy,  ne  sur  madame  son  espouse. 
,  Il  soustint  la  guerre  contre  les  Flamans  :  et,  au 
plus  -  fort  d'icelle  guerre  ,  il  gaigna  sur  eux  Ter- 
monde  et  Audenarde  :  et  leur  fit  la  guerre  par  mer 
et  par  terre ,  tellement  qu'il  vint  à  paix  aveques 
eux,  et  entra  à  Gand  le  plus -fort.  Ce  que  je  n'ay 
pas  trouvé  que  comte  de  Flandres  fist  jamais.  Il  con- 
traindit  ceux  de  Gand  à  luy  ramener  son  fils  demie- 
lieue  hors  de  la  vile,  et  le  luy  rendre  :  lequel  fds 
ils  avoyent  détenu,  et  le  detenoyent,  contre  le  vou- 
loir de  son  père  :  et  il  le  tira  de  leurs  mains  ,  et 
ramena  sondict  fils  en  son  pais  de  Brabant  :  et  par 
ce  moyen  fut  la  paix  faicte  entre  le  Roy  et  les  Fla- 
mans. 

Il  ala  courre  devant  Tournay  :  où  estoyent  les 
gens-d'armes  de  France  ;  et  leur  présenta  la  bataille 
devant  les  barrières  dudict  Tournay.  Il  déconfit  le 
signeur  des  Cordes,  et  la  puissance  des  François  de- 
vant Guignegate  :  et  y  eut  beaucoup  de  François, 
archers,  et  autres  gens-d'armes,  morts,  et  tués.  Il 
gaigna  Malaunoy,  Sainct-Venant,  et  Wauiin  ,  tenant 
le  parti  de  France  :  et  depuis  il  gaigna  Tcrouenne  . 
et ,  du  costé  de  ceux  de  Liège,  il  soustint  contre  leur 

mauvaise  voulonté  :  et  gaigna  sur  eux  Tongres,  et 
Saintron  :  et  sous  luy  fuient  déconfits  les  gens  de 
messire  Guillaume  d'Aremberch  :  et  depuis  s'appaisa 
le  faict  de  Liège.  Du  costé  d'Utreclit,  il  gaigna  la  cité 
par  deux  fois,  en  un  mesme  siège  :  et  les  fit  venir  à 
appaisement  :  et,  pour  abréger  mon  escrit,  si  jeune 
qu'il  estoit ,  il  fit  chose  digne  de  mémoire.  Il  pré- 
senta,  au  Pont-à-Lessau ,  et  plus -avant,  outre  le 
Pont-a-Vendin ,  la  bataille  au  roy  de  France  (qui 
estoit  à  Arras,  fort  acompaigné  de  gons-d'armes)  et 
de  ces  choses  j'ay  veu  la  plus-part  en  son  service  :  et, 
du  surplus,  j'en  suis  si-bien  acertené,  que  je  le  puis 
et  doy  escrire. 

Il  est  donc  temps  que  j'escrive  de  ses  hauts  faicts 
ce,  que  je  n'ay  pas  veu,  h  cause  de  mon  ancienneté  : 
mais  je  ne  diray  chose,  que  je  n'en  soye  bien  acer- 
tené :  et  faut  entendre  que  le  Roy  s'en  retourna  en 
Alemaigne ,  pour  ayder  à  l'Empereur ,  son  père ,  à 
recouvrer  les  terres,  que  le  roy  Mathias  luy  avoit 
prises,  et  non  pas  seulement  le  royaume  de  Hongrie, 
mais  avoit  conquis  la  plus-part  d'Austriche  :  et  avint 
que  le  roy  Mathias  mourut  (  auquel  le  roy  des  P\.om- 
mains  avoit  ja  commencé  la  guerre)  et  en  assez  peu 
de  temps  le  roy  des  Rommains  reconquit  toute  la 
duché  d'Austriche  (où  il  acquit  un  grand  honneur) 
et  puis  se  bouta  en  ce  royaume  de  Hongrie  (  où  il 
trouva  grande  résistance)  et  vint  devant  la  vile  d'Al- 
beregale  :  où  il  trouva  deux  des  capitaines  du  roy 
Mathias,  et  bien  huict  cens  combaîans,  et  gens-de- 
guerre,  sans  y  comprendre  ceux  de  la  vile  :  qui  sont 
tous  gens  de  defTense.  Il  fit  assaillir  Alberegale  ,  de 

toutes  pars  :  et  là  eut  de  grandes  armes  faictes  d'une 
part  et  d'autre  :  et  là  fit  on  plusieurs  chevaliers  nou- 
veaux :  et  y  fut  chevalier  messire  Hugues  de  Salins, 
signeur  de  Vincelle  ,  Bourgongnon  ,  et  des  autres  lar- 
ge^'ment  :  dont  je  ne  sçay  à  parler  :  pource  que  ce  sont 
Alemans,  et  uen  congnoy  les  noms  :  et  aussi  les  Ale- 
mans  ont  acoustumé  de  se  faire  chevahers  à  plusieurs 
fois,  et  en  tous  les  bons  lieux  où  ils  se  trouvent:  par- 
quoy  je  me  passe  de  les  ramentevoir.  Pour  conclusion, 
Alberegale  fut  gaignee  d'assaut,  par  les  gens  du  roy 
des  Romm^ains  (où  l'on  trouva  merveilleusement  de 
biens)  et  à  tant  le  Roy  se  délibéra  de  tirer  à  Rude 
(qui  est  la  maistresse  cité  du  royaume  de  Hongrie) 
et  n'y  a  point  de  faute  qu'il  n'eust  gaigné  la  cité  de 
Bude  :  mais  il  ne  peut  avoir  ses  gens  hors  d'Albere- 
gale  ,  pour  trois  raisons.  La  première,  ils  avoyent  si- 
grand  butin  et  grande  proye  gaignee  audict  Albere- 
gale, qae  nul  ne  vouloit  abandonner  son  profit,  et 
sa  part  du  butin.  Secondement  ,  ils  trouvèrent  à  Al- 
beregale tant  de  vivres,  de  vin,  de  chair,  et  de  pain, 
que  soixante  mille  hommes  ne  les  pouvoyent  décon- 
fire. Tiercement ,  le  payement  estoit  failli  :  et  est  la 
coustume  des  Alemans,  que,  s'ils  estoyent  payés  jus- 
ques  aujourd'huy,  et  demain  il  y  avoit  assaut  ou  ba- 
taille ,  ils  entendent  qu'il  leur  est  deu  nouvel  argent  : 
et  ceux,  qui   crioyent  le   plus -haut,  c'estoycnt  les 
lansquenets,  et  les  gens-de-pié  :   et,  conclusion,  ils 
ne  voulurent  point  marcher  avant  :  mais  s'en  revint 
le    Roy    en   Austriche   :    où    il   reconquit    plusieurs 
places  et  chasleaux,  que  le  roy  TSIathias  avoit  gaigné 
sur  TRuipereur  son  père  :  et,  en  moins  de  six  mois. 

il  reconquit  tout  ce,  que  le  roy  Matliias  avoit  mis 
six  ans  à  conquérir  :  et,  pource  que  le  roy  de  Boesme 
estoit  pnochain  parent  du  roy  des  Rommains  ,  ils 
firent  un  apointement,  que  le  royaume  de  Hongrie 
demoureroit  à  iceluy  roy  de  Boesme  ,  sa  vie  durant 
seulement,  sans  en  pouvoir  faire  sens  ne  folie  :  et 
donneroit  au  roy  des  Rommains,  tous  les  ans,  cent 
mille  ducats  de  Hongrie  :  et  ainsi  le  roy  des  Rom- 
mains s'asseura,  pour  luy  et  ses  hoirs,  du  royaume 
de  Hongrie. 

En  continuant  de  parler  des  vaillances  du  roy  des 
Rommains,  il  gaigna  viles  et  cliasteaux  en  la  comté 
de  Bourgongne,  sur  le  roy  de  France  :  et  si-bien  y 
exploita,  que  ladicte  comte'  est  demouree  à  monsieur 
son  fils  :  comme  c'estoit  raison.  Qui  plus  est,  pour 
monstrer  qu'il  estoit  homme,  et  chevalier  pour  ren- 
contrer un  autre  de  sa  personne,  de  son  humilité'  il 
fit  armes  en  lices  closes,  et  sous  pouvoir  de  juge,  et 
par  emprise  levée,  à  l'encontre  de  messire  Claude  de 
Vaudre',  signeur  de  l'Aigle,  un  chevalier  bourgongnon, 
son  suget,  mais  homme  fort,  et  expérimenté  à  faire 
armes  à  pié  et  à  cheval  :  et  en  icelles  armes  se  gou- 
verna le  Roy  chevaleureusement,  et  en  partit  à  son 
honneur.  Par-ainsi  j'ay  recité,  en  brief,  les  grandes 
choses,  que  le  Roy  a  faictes  :  dont  les  unes  j'ay  veues, 
et  les  autres  sont  venues  à  ma  congnoissance.  Ce  noble 
Roy,  après  avoir  les  guerres  dessusdicles  achevées,  il 
ne  demoura  pas  oyseux. 

Il  visita  son  empire,  jusques  à  descendre  en  ce  quar- 
tier d'embas:  et  puis  remonter  es  hautes  Alemaignes  : 
et  travailla  à  pacifier  les  débats  de  l'Empire  :  à  sçavoir 

à  appaiser  toutes  questions,  qui  pouvoyent  esire  de 
vile  à  autre,  de  signeurs  à  viles,  et  de  princes  à 
princes,  tellement  qu'à  Theure  que  j'escrivy  cestes 
(qui  fut  le  tieizie'me  jour  de  juing,  l'an  i5oi)  l'Em- 
pire ne  fut  onques  si  paisible,  qu'il  esloit  à-present, 
par  la  diligence  et  poursuitte  de  cestuy  noble  Roy. 
mais  il  ne  suffit  point  d'avoir  monstre  les  grandes 
vaillances,  et  courage  de  luy  :  et  parlerons  comment 
il  se  gouverna  à  l'encontre  des  Suisses,  ses  ennemis  : 
et  fut  vray,  que,  l'an  1499?  les  Suisses,  et  les  sugets 
du  roy  des  Rommains,  commencèrent  à  noiser  et  vil- 
lener  les  uns  contre  les  autres,  et  tellement  que  cha- 
cun, de  sa  part,  rompit  les  tre'ves,  qui  estoyent  entre 
le  roy  des  Rommains  et  lesdicLs  Suisses  :  et  mesme- 
ment  lesdicts  Suisses  outragèrent  et  agravërent,  par 
effect,  l'evesque  de  Cours  (pource  qu'il  s'estoit  tiré 
devers  le  roy  des  Rommains,  pour  cuider  bien  faire, 
et  pour  appaiser  l'outrage  qu'ils  avoyent  fait  à  un 
abbé,  suget  de  la  maison  d'Austriche  )  et  continuoyent 
lesdicts  Suisses  à  faire  la  guerre  au  Roy,  tant  en  Aus- 
triche  comme  en  Ferrate,  à  feu  et  à  sang  :  et,  quand 
le  Roy  veit  leur  obstination,  il  assembla  quinze  ou 
seize  mille  combatans  :  et  poursuyvit  les  Suisses  (qui 
estoyent  retirés  en  leur  pais)  et  entra  par  le  costé  de 
la  comté  de  Tirolle  :  où  il  y  a  fort  pais ,  et  grandes 
montaignes  à  passer ,  pour  venir  au  pais  desdicts 
Suisses  :  et  toutcsfois  entra  le  Roy  et  son  armée,  à 
pié  et  h  cheval  ,  esdicts  passages  :  et,  si  le  duc  de 
Milan  ,  nommé  Ludovic,  eust  tenu  ce  qu'il  avoit  pro- 
mis au  Roy,  d'amener  des  vivres  à  l'entrée  des  pas- 
sages, pour  fournir  l'armée  pour  leur  argent,  il  est 

apparent  que  le  Roy  leur  eust  fait  le  plus-grand  re- 
boutement ,  qu'ils  eurent  onques  :  mais  le  duc  de 
Milan  ne  tint  point  ce,  qu'il  a  voit  promis  :  et  ne  trou- 
vèrent les  gens-d'armes  nuls  vivres  :  et  furent  cinq  ou 
six  jours  en  moult-grande  disette  de  pain  et  de  four- 
rage, de  vin,  et  de  tous  autres  vivres  :  et,  si  le  com- 
mua de  l'armée  eust  eu  le  courage  et  la  sobresse 
qu'avoit  le  Roy,  de  sa  personne,  les  Suisses  estoyent 
defl'aicts  en  ce  quartier  :  mais  par  faute  de  vivres 
(comme  dict  est)  il  falut  que  le  Roy  retirast  son 
armée  :  et  depuis  les  Suisses  assaillirent  les  gens  du 
Roy,  qui  estoyent  en  Ferrate  :  mais  Dieu  estoit  pour 
les  Ferratois  :  et  furent  les  Suisses  de'confits  :  et 
eurent  grand  honneur,  à  celle  journée,  Louis  de 
Yaudre',  Rodigues,  bastard  de  Lalain ,  et  ceux  de 
la  garde  du  Roy,  et  autres  Wallons,  qui  se  trou- 
vèrent à  celle  journée  :  et  depuis  fut  faict  un  appoin- 
tement  entre  le  Roy  et  lesdicts  Suisses  :  et  se  sont 
retire's  de  leur  costé. 

CHAPITRE  XVI. 

Des  surnoms  ^  attribués  à  l'empereur  Maximilian 
d'Austrichej  et  à  Varcheduc  Philippe  ^  comte  de 
Flandres  j  son  fils. 

Or  pour  cette  fois  je  dissimuleray  un  peu  de  parler 
de  ce  noble  roy  des  Roramains,  de  ses  grands  faicts. 

et  de  ses  vaillances  (où  j'ay  espoir  de  venir  tout  a 
temps)  et  est  hesoing  que  j'escrive,  et  mette  par  escrit, 
le  sens,  et  la  bonne  conduitte  de  monsieur  Philippe 
d'Austiiche,  son  fils.  Mais  premièrement,  comme  les 
autres  ducs  de  Bourgongne  ont  eu  nom,  et  liltres, 
qui  leur  ont  este'  donne's  à  leur  honneur,  je  suis  dé- 
libéré, en  cet  endroit,  de  bailler  tiltre  acquis  à  ce 
noble  roy  Maximilian  d'Austiiche  :  et  suis  en  pensée 
de  le  nommer  Maximilian  Cueur-d'or,  ou  d'argent: 
mais  je  ne  trouve  point  que  ce  nom  luy  soit  si:ffisant, 
quant  à  la  hauteur  de  son  courage  :  car  For,  l'ar- 
gent, et  le  plomb,  sont  métaux,  qui  par  fondre  et 
souvent  manier  s'amoindrissent  et  affoiblissent  :   et 
je  ne  trouvay  onques,   que,  pour  quelque   fortune 
avenue  à  ce  noble  Roy,  il  ayt  esté  pleyé  n'amoindry 
en  courage ,  n'en  haute  emprise.  Le  nommerons  nous 
Maximilian  Cueur-de-fer?  je  dy  que  non  :  car  trop 
petit  est  le  nom ,  selon  ses  grans  mérites.  Le  fer  est 
d'une  nature,  que  la  goutte  de  la  pluye,  venant  du 
ciel,  cave  le  fer  :  et  par  une  goutte  d'eaue ,  venant 
du  ciel,  souvent  tombée  sur  le  fer,  et  en  une  place, 
celle  goutte  concave  le  fer,  et  le  perce  en  telle  manière, 
que  la  goutte  d'eaue  se  monstre  plus-forte  que  le  fer, 
qui  la  reçoit.  Parquoy  je  vueil  dire  que  le  nom  n'est 
pas  suffisant  à  si  haute  personne  :  mais  me  conclu  que 
je  le  nommeray  Maximilian  Cucur-d'acier  :  et  trouve 
que  l'acier  est  plus  noble  chose  que  l'or,  l'argent,  le 
plomb,  ne  le  fer:  pource  que  de  l'acier,  comme  du  plus- 
noble  metail ,  l'on  fait  les  armcures  et  les  harnois  : 
dont  les  plus-grans  du  monde  se  parent,  et  asseurent 
leurs  corps  contre  la  guerre,  et  autrement  :  et  de 

l'acier  se  font  les  espees,  les  da^^ues,  et  autres  glaives: 
dont  les  vaillances  se  font  d'ennemis  sur  ennemis.  Puis 
que,  donques,  je  trouve  cet  acier  plus-noble,  qu'autre 
matie're,  dont  on  puisse  f<  rger,  ne  mettre  en  œuvre, 
je  demoure  qu'il  aura  nom  jNJaximilian  Cueur-d'acier. 
Quantes  parolles  semées  haineusement  conti  e  liy  par 
ce  noble  Royenduiees,  et  ouïes?  ce  que  courageuse- 
ment, et  de  grande  vertu,  il  a  porté  et  soustenu,  sans 
se  demettie,  pleyer,  n'amoindrir,  non  plus  que  l'acier, 
dont  je  fay  comparaison.  Qiiants  heurts  de  guerre? 
quantes  batailles  et  rencontres  il  a  soustenus  et  porte's 
en  sa  personne?  et  mesmement  venant  de  ses  sugets? 
jusques  à  estre  prisonnier,  et  détenu  en  prison  fermée 
par  ceux  de  Bruges  ,  et  en  sa   présence  meurdrir, 
gehainer,  et  décapiter  ses  loyaux  officiers,  et  autres, 
et  les  plus-grans  de  sa  maison  livre's  es  mains  de  ses 
ennemis   :    et   n'oyoit    autres   nouvelles ,   fors   (ju'ils 
seroyent    decapite's ,   et   nommément   messire  Jehan 
Karondelet,  son  chancelier,  l'abbé  de  Sainct  Bertin, 
chancelier  de  son  ordre,  noble  homme,  et  de  ceux 
de  Launoy,  messire  Martin  de  Polhem,  et  messireWol- 
fart  de  Polhem,  Phili[)pe,  comte  de  Nassau,  et  mes- 
sire Jaspart  May,  alemans,  et  du  privé  conseil  de 
cestuy  noble  Roy,   et  le  signeur  de  Mingonal,  son 
grand  maistre-d'hostel,  messire  Jehan  de  Jaucourt , 
signeur  de  Villarnou,  et  messire  Philippe  Loete,  si- 
gneur  d'Aresches  ,   tous  chambellans ,   et  maistres- 
d'hostel  du  Roy  :  et  pouvez  entendre  et  croire,  que, 
toutes  et  quantes  fois  qu'il  souvenoit  à  ce  bon  Roy 
de  la  soufîrette  et  danger  d'iceux  serviteurs,  il  avoit 
le  cueur  bien-pressé  et  bien-déplaisant  :  mais  toutes- 

fois  ce  Cueur-d'acier  demoura  tousjours  en  la  bonne 
espérance  et  fiance  de  Dieu  :  et  tant  endura  et  attendit 
sa  meilleure  fortune,  qu'il  échapa  de  ce  danger,  et  luy 
et  ses  serviteurs  dessusdicts.  Ces  choses  considérées, 
je  demoure  en  ceste  opinion ,  qu'il  a  le  cueur  aussi 
fort  et  aussi  ferme  que  d'acier  :  et  je  l'ay  épreuve  par 
experiment. 

Or  est  besoing  que  je  revienne  a  parler  et  à  escrire 
du  faict  de  monsieur  l'arclieduc  Philippe  son  fils  :  et 
commenceray  par  luy  donner  surnom  acquis,  jusques 
àpresent.  Le  duc  Philippe,  fds  du  roy  de  France,  fut 
nostre  premier  duc,  depuis  le  temps  que  le  roy  Philippe 
deValois  (0  succéda  à  ladicte  duché,  par  estre  issu  d'une 
fille  de  Bourgongne  :  et  luy  vint  la  succession  par 
femme,  comme  il  est  assez  notoire  et  pul)lié  par  tout 
le  monde.  Ce  duc  Philippe  fut  surnommé  Philippe  le 
Hardi,  pour  les  raisons  que  j'ay  mises  ailleurs  :  et  de 
luy  vint  le  duc  Jehan,  qui  fut  surnommé  Jehan  sans 
Peur.  Du  duc  Jehan  vint  le  bon  duc  Philippe  :  qui  fut 
surnommé  PhiHppe  l'Asseuré.  Du  duc  Philippe  vint  le 
duc  Charles  :  qui  fut  surnommé  Charles  le  Travail- 
lant. Du  duc  Charles  vint  madame  Marie  :  qui  espousa 
ce  noble  prince  Maximilian,  archeduc  d'Austriche  : 
lequel  noble  duc  nous  appelons  Maximilian  Cueur- 
d'acier.  De  l'archeduc  Maximilian  vient  l'arclieduc 
Philippe,  que  nous  appelons  Philippe  Croit-conseil: 
et  ainsi  j'ay  rendu  compte  de  tous  les  ducs  de  Bour- 
gongne, venus  à  macongnoissance  :  et,  pour  éclaircir 
ce  que  j'ay  surnommé  l'archeduc  Philippe,  Philippe 

(0  Le  roy  Philippe  de  Valois  :  Tauleur  veut  dire  le  roi  Jean ,  son 
fils,  qui  eut  pour  mère  Jeanne  de  Bourgogne,  fille  de  Robert  II. 

Croit -conseil,  il  est  bien  raison  que  je  declaire  les 
causes,  pourquoy  ce  nom  luy  est  attribue  :  et  trou- 
verez vray  que  luy,  estant  en  la  sugettion  de  ceux  de 
Gand ,  il  estoit  en  l'aage  de  trois  ou  quatre  ans  :  et 
lors  mourut  et  trépassa  de  ce  sie'cle  feue  de  noble  mé- 
moire madame  Marie  de  Bourgongne ,  sa  mère  :  et 
par  celle  mort  fut  successeur  ce  jeune  archeduc,  de 
toutes  les  signeuries  appartenantes  à  la  maison   de 
Bourgongne   :   où   il   avoit    cinq  duchés  ,  et   dixscpt 
comtés,  toutes  terres  grandes,  et  signeurieuses:  comme 
la  duché  de  Bourgongne  ,  la  duché  de  Lotrich ,   la 
duché  de  Lembourg,  la  duché  de  Brabant,  la  duché 
de  Luxembourg,  et  la  duché  de  Gueldres  :  les  comtés 
de  Flandres,  d'Artois,  et  de  Bourgongne,  les  comtés 
de  Mascon  et  d'Auxerrois,  la  vicomte  d'Auxonme,  la 
comté  de  Charolois,  les  signeuries  de  Salins,  de  Ma- 
lines,  et  de  Noyers,  la  signeurie  de  Chasteau-Ghinon, 
et  moult  d'autres  belles  parties  :  et,  combien  que  le 
roy  de  France ,  par  puissance  et  par  hauteur,  ait  pris 
et  mis  en  sa  main  plusieurs  d'icelles  signeuries,  toutes- 
fois  c'est  à  tort  et  sans  cause  :  et  Dieu,  qui  l'a  permis, 
quand  il  luy  plaira,  il  les  rendra  à  celuy  qui  y  a  le 
droit  :  et  (comme  j'ay  dit  dessus)  à  l'heure  que  vin- 
drent  lesdictes  successions  à  monsieur  l'archeduc  Phi- 
lippe ,  et  en  son  jeune  aagc,  il  estoit  cncores  en  la 
main  des  Gandois  :  et  avoit  bien  besoing  d'eslre  bien 
conseillé: mais  son  noble  père,  le  roy  des  Rommains, 
le  tira  hors  d'icelle  chetivoison  (0,  et  le  ramena  en 
ses  pais  et  en  son  franc  arbitre  :  et,  pour  la  principale 

CO  Chetiuoison  :  captivilé. 

seurete  cîe  ce  noble  enfant,  il  fut  mené  en  sa  vile  de 
Malines  :  où  il  fut  gardé,  et  soustenu  :  comme  les 
bons  sngels  dcyvent  faire  de  leur  prince,  ainsi  qu'il 
est  escript  cy-dcssus. 

En  ce  temps  madame  Marguerite  d'Austriche,  sœur 
de  mondict  signeur  l'arclieduc  Philippe,  par  la  puis- 
sance des  peuples  et  des  viles,  et  en  espérance  d'avoir 
paix  ,  fut  mariée  à  Charles,  fds  du  roy  Louis  de  France, 
dauphin  de  Viennois  :  m^is  le  mariage  ne  sortit  point 
d'effect  :  par  ce  que  le  roy  Louis  mourut  :  et  le  roy 
Charles,  son  fils ,  appeta  et  eut  désir  d'avoir  la  duché 
de  Bretaigne  :  et  fit  grandes  guerres  et  grans  elTors  : 
et,  en  conclusion,  par  le  moyen  d'aucuns,  et  princi- 
palement par  le  prince  d'Orange,  le  mariage  fut  faict 
du  roy  Charles,  et  de  l'héritière  de  Bretaigne  :  et  si 
avoit  ladicte  héritière  espousé  solemnellcment,  et  par 
procureur  fondé,  messire  Wolfar  de  Polem,  pour  et 
au  nom  du  roy  des  Rommains  r  et  par  ce  moyen  ma- 
dame Marguerite  (qui  avoit  esté  tenue  neuf  ans  pour 
royne  de  France)  fut  ramenée  pardeça  :  et  depuis  elle 
espousaîe  prince  deCastille  :  mais  la  fortune  fut  telle, 
qu'il  ne  vesquit  guéres  :  dont  ce  fut  pitié  et  dommage: 
car  il  estoit  apparent  d'estre  un  noble  prince.  Si  laissa 
madame  la  princesse  enceinte  :  et  eut  un  fils  :  mais  il 
ne  vesquit  pas  longuement ,  et  demouia  madame  la 
princesse  jeune  vefve  :  et  depuis  revint  pardeça , 
moult-bien  étofee  de  bagues  et  de  joyaux  :  et  fut 
bien  traittee  en  flspaigne  :  et  l'allérent  quérir  messire 
Philippe  de  Crouy,  signeur  de  Sainct-Py,  et  la  Mou- 
che, signeur  deVere  :  qui  la  ramenèrent  honnorablc- 
ment  pardeça  :  etluy  fut  envoyée  au-devant,  jusqucs 

a  Bordeaux,  madame  de  Ilalevin,  et  plusieurs  belles 
damoiselles,  et  le  signeur  de  Fiennes,  et  plusieurs  no- 
bleS'hommes  :  qui  ramenèrent  madicte  dame  Margue- 
rite :  et  traversèrent  grande  partie  du  royaume  de 
France  :  où  il  leur  fut  f'aict  honneur,  et  bonne 
chère. 

Or  nous  tairons  h-present  de  la  venue  de  madame 
la  princesse  de  Castille ,  et  de  son  retour  :  et  parlerons 
du  faict  de  monsieur  Tarcheduc  ,  nostie  prince  ,  et 
des  grans  alî'aires  ,  où  il  se  trouva  :  et  comment  par 
croire  conseil  il  se  ressourdit  (0,  et  porta  le  temps  sa- 
gement, comme  nous  dirons  cy  -  après  :  et  peut  oa 
entendre  et  sçavoii-  que  ce  jeune  prince  se  trouva  en 
de  grans  affaires  :  car  le  roy  des  llommains,  son  pe're, 
avoitla  guerre  au  roy  de  France,  aux  Gaudois,  et  à 
messire  Philippe  de  Cle'ves,  porté  et  soustenu  du  roy 
de  France.  La  guerre  fut  longue  :  et  par  ce  moyen  fut 
à  l'arrière  de  deniers,  et  en  grand  somme  :  et  mesme- 
mcnt  messire  Frederik,  duc  de  Zasse  (qui  bien  le 
servit  en  son  adversité)  demandoit  quatre  cens  mille 
escus  :  qui  est  une  grande  partie.  Il  servoit  bien  :  mais 
il  vouloit  estre  bien  payé  :  et  fut  trouvé  un  moyen, 
que  l'on  bailîeroit,  audict  duc  de  Zasse,  le  droit,  que 
Monsieur  avoit  et  pouvoit  avoir  en  la  haule  Frize 
(que  Ton  dit  l'un  des  dixsept  royaumes  chrestiens)  et 
le  duc  de  Zasse  conquit  le  pais  à  force  d'armes,  à 
l'aide  d'un  sien  fils  nommé  Henry  :  qui  moult-bien  se 
porta  en  icelle  guerre.  Et  ainsi  fut  monsieur  Tarche- 
duc  bien-conseillè  :  et  creut  conseil  :  car  par  ce  moyen 

(0  Use  ressourdit  :  il  se  releva. 

il  fut  quitte  d'un  grand  debte  :  et  démoulèrent  amis 
le  duc  de  Zasse  et  luy  :  mais  le  duc  de  Zasse  ne  ves- 
quit  guéres  depuis  :  ainsmourut  de  maladie  :  dont  ce 
fut  grand  dommage  :  car  c'estoitun  vertueux  prince. 

QUI  EST  TOUT  CE  QUE  NOUS   AVONS  DES  MEMOIRES 
DU  SIGNEUR   DE  LA  MARCHE. 


S'ENSUYT 

LESTAT  DE  LA  MAISON 


DU    DUC 


CHARLES  DE  BOURGONGNE, 

DICT  LE  HARDY, 

COMPOSÉ    PAR    LE    MESME    AUTEUR    l'aN    i474' 


PREMIEREMENT  DE  LA  CHAPPELLE. 

lliN  sa  cliappelle  a  quarante  hommes,  à  comprendre 
un  evesque  pour  son  confesseur,  et  trois  autres  Jaco- 
pins  et  prebstres  confesseurs,  autres  chappellains  et 
officiers,  organiste  et  sommellier.  Lesquels  chappel- 
lains, chantres  et  officiers,  sont  gouvernez  par  le 
premier  chappellain ,  et  tous  les  jours ,  où  qu'ils 
soyent,  chantent  les  heures  du  jour,  et  la  grande 
messe  solempnelle.  Auquel  service,  et  à  toutes  heures 
le  prince  est  présent,  quand  ils  sont  devers  luy,  et 
principalement  à  la  messe  et  aux  vespres.  Et  n'est  pas 
à  oublier,  que  l'evesque  dessusdit,  et  les  frères  Jaco- 
pins  sont  grands  clercs,  docteurs,  et  prescheurs,  et 
preschent  souvent. 

Et  d'avantage  a  le  duc  un  aumosnier  et  Un  soubs- 
aumosnier,  gens  de  telle  auctorité  et  de  tel  crédit, 

qui  font  les  aumosnes  pour  le  prince,  par  distribu- 
tion, et  en  conscience,  qui  sont  grandes  jusques  à 
passer  vingt  mille  livres  par  an  :  et  pour  approuver 
qu'il  soit  ainsi,  quand  le  duc  doibt  partir  d'une  ville, 
son  aumosnier  luy  apporte  par  escrit,  ce  dont  il  peut 
enquérir  et  sçavoir  où  bienfaicts  et  ausmones  sont 
bien  employez  en  icelle  ville,  si  comme  de  gens  an- 
ciens, gens  pauvres,  prisonniers,  femmes  gisantes, 
orphelins,  pauvres  filles  à  marier,  gens  brusiez  de 
feu,  marchans  destruits  par  fortune,  et  toutes  autres 
choses  nécessaires.  Et  à  un  chascun  le  duc  à  sa  dé- 
votion départit  ses  aumosnes,  et  signe  le  papier,  et 
les  sommes,  et  sont  paye'es  avant  que  Taumosnier 
parte  de  la  ville.  Aussi  Taumosnier  distri])ue  et  dépar- 
tit l'argent  de  l'oITranfle  du  prince,  qui  tous  les  jours 
se  font,  et  où  que  soit  faicte  offrande  en  la  messe,  et 
luy  est  icelle  offrande  présentée  par  le  plus  grand 
prince  de  son  hostel,  et  qui  là  soit  :  et  doibt  ledit 
aumosnier  dire  Bcnedicite  à  la  table  du  prince,  et  les 
grâces,  et  à  celles  grâces  doi])t  estre  le  mai^tre  d'hostel 
au  dessus  :  et  doibt  l'aumosnier  lever  la  nef  (0  où  est 
l'aumosne  devant  le  prince,  et  pui<î  osier  la  nappe  de 
la  table,  et  doibt  commencer  au  haut  bout,  qui  est 
le  contraire  au  servir  viandes. 

DU  CONSEIL,  ET  DE  L\  JUSTICE. 

En  ensuyvant  la  chappelle,  nous  parlerons  de  Tes- 
tât du  conseil  et  de  la  justice,  pource  qu'après  le  ser- 
vice faict  de  Dieu  en  l'Eglise,  la  justice  et  le  second 
service  dont  Dieu  est  scrvy.  Et  pour  le  conseil,  tant 

^')  y*'f  :  sorte  de  vase. 

(le  ses  grans  affaires,  que  pour  ladicte  justice,  le  duc 
a  un  chancellier  en  chef,  un  evesque  chef  de  conseil 
en  son  absence ,  quatre  chevaliers  notables ,  huict 
maistres  des  requestes,  quinze  secrétaires,  huyssiers, 
fourriers,  et  autres  officiers  à  ce  servants  :  et  quand 
le  duc  n'est  point  en  la  guerre,  la  chambre  du  conseil 
se  tient  près  de  celle  du  duc,  et  se  trouve  souvent  le 
duc  à  cedit  conseil,  et  principalement  à  déduire  et 
déterminer  grandes  sentences  et  affaires,  et  prend  la 
paine  d'ouyr  toutes  les  opinions,  et  ne  peuvent  en  ice- 
luy  conseil  autres  que  les  ordonnez,  les  chevaliers  de 
la  Toyson  d'or,  et  les  maistres  d'hostels ,  sans  y  estre 
par  le  duc,  ou  par  son  chancellier  menez  ou  mandez  : 
et  me  passe  de  deviser  de  l'autorité  et  prééminence  du 
chancelier,  pour  ce  que  l'on  sçait  bien  par  tout,  qu'un 
chancelier  préside,  etmesmesen  la  personne  du  prince, 
il  demande  les  opinions,  et  a  le  grand  seel  en  ses 
mains,  et  est  le  premier  homme  nomme',  et  le  pre- 
mier officier. 

Et  devant  tout  en  toutes  choses,  audit  hostel  y  a 
autre  différence  qu'en  France,  le  connestable  va  de- 
vant, et  encore  va  pardessus  un  lieutenant  gênerai, 
nota  que  ledit  chancellier  est  de  plus  grand  proufit^ 
que  celuy  de  France,  car  il  cognoit  des  finances,  et 
autres  choses  que  ne  faict  celuy  de  France. 

En  ensuyvant  le  faict  de  la  justice,  le  duc  estant 
en  ses  pays  tient  audience  publique,  pour  ouyr  et 
depescher  toutes  requestes  qui  luy  sont  apportées, 
et  principalement  des  pauvres  et  des  petits ,  qui 
pourroient  faire  plaincte  des  riches  et  des  grans, 
et  ne  pourroient  approcher  ny  avoir  lieu  devant 
luy  ,  et   pource   tient  il  audience  publicque  en  sa 

personne  deux  fois  la  sepmaine.  Et  nous  arresterous 
aux  cérémonies  et  pompes  de  celle  audience,  afin  que 
de  tout  sois  adverty  en  temps  et  ordre. 

L'audience  se  tient  le  lundy  et  le  vendredy,  et  le 
duc  au  départir  de  son  disner  va  en  la  salle,  où  l'au- 
dience est  préparée,  et  est  accompaigné  de  la  noblesse 
de  son  hostel,  assçavoir  princes,  chancelier,  escuyers, 
et  autres,  et  n'y  oseroit  nul  homme  faillir  :  le  duc  se 
sied  en  sa  chaire,  richement  pare'e  de  palle  (0  de 
drap  d'or,  et  le  marchepied ,  qui  est  large  et  de  trois 
pas  de  montée,  et  tout  couvert  de  tapisserie  riche- 
ment, et  à  ses  pieds   a  un  petit  banc,  auquel  sont 
appuyez  deux  maistres  des  requestes,  et  l'audiencier 
qui  lisent  les  requestes  devant  le  duc,  et  aussi  un 
secrétaire  pour  registrer  les  appointemens ,  et  sont 
iceux  quatre  à  genoux,  et  derrière  ledit  secrétaire  a 
un  clerc  qui  enfile  lesdits  requestes  en  un  cordon, 
selon  que  luy  baille  ledit  secrétaire,  et  sont  les  bancs 
chascun  ordonné  par  ordre,  à  l'encontre  du  passet  (') 
pour  seoir  les  princes  du  sang,  les  ambassadeurs,  les 
chevaliers  de  l'ordre,  et  les  grands  pensionaires  par 
ordre,  et  scait  chascun  où  il  doibt  aller.  Et  derrière 
la  chaire,  et  le  dos  du  duc,  sont  en  pieds  les  escuyers 
du  duc,  c'est  assçavoir  ceux  de  la  chambre,  qu'en 
France  on  dit  enfans  d'honneur,  qui  aucune-fois  ser- 
vent à  Testât  d'eschanson,  pannetier,  et  escuyer  tren- 
chant,  quand  le  prince  est  en  chambre  à  sa  privauté, 
et  point  d'escuyer  d'escuyrie,  pource  que  cestuy  estât 
se  sert  publiquement.  Et  incontinent  la  forme  de  l'au- 
dience passée,  la  salle  est  close  d'un  grand  parcquct 
tout  baillié,  et  clos  de  bancs  et  bailles,  et  tout  cou- 

(')  Palle  :  tapis.  —  (') Passet:  passage. 

vert  de  tapisseries  aux  armes  du  duc  :  et  sont  au  costé 
senestre  escuyers  Irenchans,  escuyers  d'escuyrie  de- 
bout à  pied  aux  bailles  :  et  au  costé  dextre  les  pane- 
tiers  eschanssons,  et  escuyers  du  duc.  Et  devant  icelles 
bailles  sont  bancs  à  Tentour  du  parcquet,  où  seent 
les  chevaliers  chambellains  et  estrangiers  qui  sur- 
viennent, et  aussi  les  maistres  d'iiostels.  Et  au  bout 
diceluy  parcquet,  devant  la  face  du  prince,  sont  les 
escuyers  hommes-d'armes  de  la  garde ,  chascun  un 
baston  au  poing,  ayans  bailles  comme  dessus  :  et  n*y 
vont  ce  jour  que  es  quinze,  qui  doibvent  faire  le  guet 
devant  luy  à  l'entour,  et  allencontre  d'iceluy  parc- 
quet, à  la  porte  sont  huyssiers  d'armes,  et  devant  le 
pied  du  passet  sont  deux  sergeans  d'armes  à  pied,  et 
chascun  la  mâche  (0  au  col  aux  armes  du  prince,  et 
se  conduict  icelle  cérémonie  par  les  maistres  d'hostel, 
et  l'assiette  faicte,  sont  deux  portes  ouvertes  aux  deux 
bouts  de  ladicte  sale,  et  entrent  par  l'une,  ceux  qui 
apportent  les  requestes,  et  présentent  au  duc,  et  s'en 
revont  par  l'autre  porte,  et  sont  mises  icelles  re- 
questes sur  le  banc,  devant  ceux,  qui  les  doibvent 
lire,  et  lisent  tour  à  tour,  et  le  duc  appoincte  les  re- 
questes à  son  plaisir,  et  selon  que  le  cas  requiert,  et 
toutes  les  depesches  avant  qu'il  parte  de  la  place,  et 
pendant  ce  temps,  chascun  se  tait,  et  tient  ordre,  et 
le  tout  achevé,  le  duc  s'en  retourne  en  sa  chambre, 
et  chascun  à  ses  affaires. 

Continuant  le  faict  de  la  justice,  le  duc  a  un  pre- 
vost  des  mareschaux ,  fort  accompaigné  de  compa- 
gnons de  guerre,  et  sert  iceluy  prevost  en  temps  de 
paix  à  faire  les  exécutions  criminelles,  et  par  tous  les 

0)  Mucht  :  masse. 

pays  du  duc  a  jurisdiction  et  pouvoir,  et  par  toutes 
villes,  excepté  en  Ihostel  du  duc,  qui  est  à  la  juris- 
diction des  maistres  dliostel,  et  sert  iceluy  prevost 
pour  les  divers  pays,  et  diverses  seigneuries,  qui  sont 
en  la  main  du  duc  :  car  d'un  cas  criminel,  meurtre, 
ou  autre  faict  en  Brabant,  le  criminel  ne  pourroit 
estre  poursuivy  en  Flandres,  ny  en  Haynaut,  pour 
ce  que  les  justices  ne  sortissent  point  l'une  à  l'autre  : 
et  pareillement  de  pays,  en  pays  se  sauveroient  les 
malfaicteurs.  Pourquoy  a  esté  ordonné  le  prevost 
des  marescbaux,  pour  aller  par  tout,  et  a  pouvoir 
du  prince  pour  aller  par  toute  la  contrée  :  et  certes 
il  a  moult  proufTité  depuis  le  règne  du  duc  Charles, 
car  il  a  dechassé  plusieurs  vicieux  malfaicteurs ,  et  a 
puny  plusieurs  cas  mauvais ,  et  dont  raison  vouloit 
punition  :  et  au  temps  de  la  guerre,  le  prevost  des 
mareschaux,  soubs  l'autorité  du  duc,  et  soubs  l'au- 
torité des  marescbaux,  conduict  les  marcbans,  et 
mect  les  vivres  à  prix,  tient  la  justice  parmy  l'ost, 
tant  criminelle,  comme  civile,  et  peut  ouyr  de  toutes 
matières ,  excepté  de  faict  de  guerre ,  juge  et  exé- 
cute criminellement,  appointe  et  juge  les  causes  ci- 
viles, sans  appeller  à  autre  personne,  s'il  ne  luy 
plaist. 

DE  LA  GUERRE. 

Or  avons  devisé  de  l'ordre  de  justice,  si  faut  de- 
viser de  la  guerre,  et  de  son  estât,  qui  est  Tappuy  et 
le  baston  ,  et  aussi  le  soustenal  de  la  seigneurie,  et 
de  la  chose  publique,  car  sans  seigneur,  et  sans  sei- 
gneurie, de  seigneur  ne  pouvons  nous  vivre,  et  sans 

soustenir  le  droict  et  l'autorité  du  seigneur  et  de  la 
seigneurie  du  pays  :  et  faut  aucune-fois  le  soustenir 
par  assaut ,  et  aucunefois  par  defTence  :  et  pource 
est  nommée  la  guerre  en  l'arbre  des  batailles  ,  ou 
nombre  des  branches  de  justice,  et  se  nomme  justice 
à  main  forte.  Pourquoy  en  ensuyvant  mon  com- 
mencement, qui  a  esté  du  service  de  Dieu,  en  des- 
cendant de  l'Eglise  à  la  justice,  je  perseveray  par  la 
tierce,  qui  est  de  la  guerre,  et  par  laquelle  Dieu 
peut,  et  doibt  estre  servy,  entreprenant  et  faisant 
guerre  justement,  et  en  l'exécutant  par  forme  deuè*. 

Le  duc  a  quatre  chevaliers  ordonnez,  devant  les- 
quels se  mettent  les  matières  de  guerres,  pour  en 
faire  le  rapport  au  duc ,  et  se  rassemblent  iceux 
quatre  chevaliers  en  la  chambre  du  j.remier  cham- 
bellain,  où  se  tiennent  à  conseil ,  et  n'y  entrent  nuls, 
que  le  premier  chambellain  ,  le  chancelier  ,  le  grand- 
maistre,  les  quatre  chevaliers,  les  maistres  d'hostel, 
et  marcschaux  de  l'ost ,  et  du  logis,  et  le  maistre 
de  l'artillerie,  le  roy-d'armes  de  la  Toison  d'or,  et 
deux  secrétaires  du  nombre  dessusdit,  qui  escrivent 
et  mettent  en  forme  les  choses  conclues,  ordonnées 
et  exposées  :  et  sont  iceux  secrétaires  nommez  et  or- 
donnez, pour  la  matière  delà  guerre,  et  des  choses 
advisées  et  exposées,  les  quatre  chevaliers  en  font 
rapport  au  duc,  pour  en  faire  son  bon  plaisir. 

Et  pour  ce  que  grande  chose ,  grand  estât ,  et 
grans  affaires  ne  se  peuvent  conduire  sans  grans  de- 
niers, et  sans  grandes  finances,  je  continueray  la  ma- 
tière de  servir  Dieu  par  la  quarte  voye,  et  monstreray 
comment  le  duc  voyt,  et  cognoist  Testât  de  ses  fi- 
nances, et  comment  le  service  de  Dieu  y  peut  estre 

employé  :  car  un  prince  par  despendre  sans  sçavoif 
oii  les  deniers  se  prendent  et  treuvent,  apprend  à 
ses  secrétaires  de  prendre  le  sien  sans  desserte,  et 
retenir  à  ceux  qui  l'ont  desservy ,  et  à  ordonner  et 
distribuer  les  biens  à  leur  plaisir,  et  singulier  proufit, 
et  sans  discrétion,  dont  le  peuple  porte  grands  faiz, 
grans  cris,  et  grandes  plaintes  devant  Dieu  :  parquoy 
il  appert,  que  le  prince  qui  a  le  regaid  et  l'œil  aux 
choses  dessusdictes ,  sert  Dieu,  et  luy  mesmes  en 
proufite ,  et  en  conscience. 

DES  FINANCES. 

Le  duc  a  en  son  liostel  la  chambre  des  finances ,  en 
laquelle  se  rapportent  tous  les  deniers  de  ses  pays  ordi- 
naires et  extraordinaires.  Là  viennent  tous  les  deniers, 
et  les  receptes,  et  de  là  sont  distribuez  les  appointe- 
mens  aux  officiers ,  selon  ce  qu'ils  ont  de  charge.  Là  sont 
ordonnez  deux  protonotaires  d'église  grands  seigneurs, 
et  deux  notables  chevaliers,  et  à  ce  bureau  sient  iceux 
quatre,  en  chef  le  maistre  de  la  chambre  aux  deniers, 
et  celuy  reçoit  les  appointeraens  pour  la  despence 
ordinaire ,    tant    de    bouche   comme  de  gages ,    qui 
montent  bien   par  an  à  plus  de  quatre  cens  mille 
livres.  Là  sied  le  trésorier  des  guerres,  qui  reçoit 
en  sa  main  tous  les  appointemens  de  tous  les  gens- 
d'armes  de  pied  et  de  cheval,  ordinaires  et  extraordi- 
naires ,  et  monte  par  an  l'ordinaire  de  huict    cens 
mille  livres,  et  extraordinaires  communément  à  huict 
vingts  mille  livres,  et  départ  iceux  deniers  aux  clercs 
et  commis  dessoubs  luy,  pour  en  faire  la  distribution. 
Là  sied  l'argentier,  auquel  son  baillez  les  appointe^ 


DE  CHARLES  LE  HARDY.  4^7 

mens  pour  payer  les  dons  des  ambassades  et  voyages, 
le  faict   des   habillemens  et   garderobbe ,   et   autres 
choses  extraordinaires,  et  n'est  pas  chose  que  Ton 
puist  mectre  en  reigle  et  en  nombre  :  mais  je  suis 
acertené,  que  le  duc  Charles  a  despendu  pour  celuy 
estât  seulement  chascun   an ,   l'un    portant  l'autre  , 
plus  de  deux  cens  mille  livres.  Là  sied  le  receveur 
gênerai ,  qui  rend  compte  de  toutes  les  receptes ,  et 
qui  toultes  viennent  en  sa  main,  et  à  qui  les  receptes 
particulières,  toutes  en  gênerai,  viennes  en  compte. 
Là  est  l'audiencier  qui  signe  touttes  matières  des  fi- 
nances, et  non  autres,  et  ne   sient  à  iceluy  bureau 
sinon  les  dessusnommez.  Là  vient  le  duc  bien  sou- 
vent, et    ne  se    cloent   nuls  comptes  sans  luy  ,   ou 
sans  son  sceu.  Il  signe  de  sa  main  tous  appointemens 
de  tous  dons,  il  signe  tous  comptes  et  tous  rolles,  il 
sçaitbien  ce  qu'il  a  vaillant,  et  ce  qu'il  despend,  tout 
chet  en  sa  main ,  et  tout  en  vuyde  (0,  et  luy  mesmes 
sied  au  bout  du  bureau ,  jecte  et  calcule  comme  les 
autres,    et  n'y  a  différence    en  eux  en  iceluy  exer- 
cice, sinon  que  le  duc  jecte  en  jecls    d'or,    et  les 
autres  de  jects  d'argent.  En  icelle  chambre  y  a  une 
petite  table  à   part,  où  sied  le  greffier  et  les  clercs, 
et  est  fermée  de  portiers  et  autres  officiers,  comme 
il   appartient. 

L'ESTAT  DE  LA  MAISON. 

Or  ay-je  devisé  des  quatre  chambres  ordinaires  de 
rhostel  du  duc,  si  est  nécessité  et  besoing  de   reciter 

(0  Tout  chet  en  sa  main,  et  tout  en  vuyile  :  tout  tombe  dans  ses  mains, 
tt  tout  en  sort. 

le  nombre  des  grans  pensionaires  qui  sont  en  la 
maison,  où  il  y  a  six  ducs,  et  douze  autres  grands 
personnages,  princes,  comtes  et  marquis,  et  se  payent 
iceux  par  les  mains  de  l'argentier  ,  comme  il  est 
escript  cy  dessus. 

Et  au  regard  de  Testât  des  dames  et  de  leur  pen- 
sion, je  n'en  fay  pas  grande  mention,  combien  que 
ce  soit  en  fraiz  pour  le  prince  par  an  plus  de  qua- 
rante mille  escus. 

Il  est  besoing  que  j'entre  à  deviser  Testât  ordinaire 
et  comptes  par  les  escroues  (0  de  Thostel  du  duc, 
et  certifie  qu'il  a  en  sa  maison  outre  et  pardessus 
les  dessusnommez,  quarante  quatre  personnages,  tant 
princes,  comtes,  marquis,  et  grands  barons,  qui  sont 
journellement  comptez  par  les  escroues. /^e/w  vingt  che- 
valiers comptez  par  demyan,  les  uns  contre  les  autres. 
iLem  trente  chevaliers,  comptez  par  quatre  mois,  qui 
est  à  entendre,  tousjours  dixd'iceux  trente.  Item  qua- 
rante autres  chevaliers,  qui  sont  comptez  par  trois 
mois,  à  entendre  tousjours  dix  d'iceux  quarante. 

llem  outre  et  pardessus  iceux  chevaliers  comptez 
par  termes,  le  duc  a  quarante  autres  chevaliers,  qui 
sont  tousjours  comptez  aux  gages  et  pensions,  et  ont 
tel  estât,  qu'ils  ont  chascun  un  homme  d'armes  avec 
eux ,  ainsi  sont  qualre  vingts  hommes  d'armes  en 
icelle  compaignie,  et  sont  iceux  chevaliers,  et  leurs 
hommes,  gouvernez  et  conduits  par  quatre  autres 
notables  chevaliers,  comtes,  marquis  et  Ijarons ,  les* 
quels  sont  chefs  chascun  de  dix  chevaliers ,  et  leurs 
hommes  d'armes,  et  chevauchent  par  chambre'es  ca 
armes,  et  soubs  la  cornette  de  leur  chef. 

CO  Z«  escroues  :  les  rcgisires. 

Le  duc  a  un  premier  chaml)cllain ,  comme  desja 
il  est  escript  cy  dessus,  soubs  lequel  sont  et  respon- 
dent  tous  les  chambellains  chevaliers,  dont  cy  dessus 
est  escript ,  et  peuvent  en  toutes  causes  du  bureau , 
avoir  leur  renvoy  devant  ledit  chambellain,  il  a  la 
clef  delà  chambre  du  prince,  il  a  le  seau  du  secret 
en  garde  devant  tous  autres ,  son  droict  est  de  porter 
la  bannière  en  bataille,  des  fiefs  et  hommages  des 
nobles  faicts  au  prince,  il  doibt  prendre  le  serment, 
il  a  la  première  chambre  après  le  prince,  et  a  plat 
et  service  comme  luy  mesmes,  et  doibt  estre  obey  en 
ses  commandemens,  comme  le  lieutenant  du  prince. 

Le  duc  a  un  grand  maistred'hostel,  qui  peut  en  tous 
consaux  ('),  tant  de  la  justice  comme  de  la  guerre,  et 
se  doibvent  adresser  à  luy  reçoiptes  et  cœuUolcs  (^) 
de  princes,  et  d'ambassades,  il  peult  servir  aux  qua- 
tre nataulx  C^)  de  Tan ,  et  quant  le  prince  tient 
estât  solemnel.  Et  doibt  aller  devant  la  viande  du 
prince,  le  baston  levé  en  contremont,  mais  il  ne 
doibt  point  faire  les  essays  en  la  cuysine  ,  mais  les 
doibt  faire  le  premier  maistre  d'hostel ,  ou  Tun  des 
aultres  maistres  d'hostelsen  son  absence.  Et  la  viande 
assise  devant  le  prince  ,  le  grand  maistre  d'hostel  a 
toutes  les  couvertures  de  tous  les  mets ,  dont  le  prince 
est  servy ,  tant  de  la  première  fois,  comme  de  la 
seconde,  et  de  tout  le  service  qui  est  à  iceluy  disner. 
Et  pour  donner  mieulx  à  entendre,  ces  choses  sont 
le  droit  d'un  grand  maistre  d'hostel  en  Bourgongne, 
mais  je  ne  veulx  pas  juger  qu'il  eust  celle  authorité 
e's  pays  et  seigneuries  que  tient  le  duc,  si  ce  n'estoit 

(0  Consaux  :  conseils.  —  (*)  Cœullotes  :  céicmoiiiti^  de  réception.— 
C'J  Quatre  nataulx  :  quatre  grandes  fêles. 

que  sa  retenue  fut  generalle,  donne'e  par  le  prince 
en  droicts  et  prééminence,  tels  qu'il  les  peult  avoir 
en  Bourgongne. 

Le  duc  a  un  premier  maistre  d'hostel  ,  qui  a 
chambre  et  plat  en  l'hostel  du  prince,  comme  le  pre- 
mier chambellain  ,  et  au  surplus  a  quatre  autres 
maistrcs  d'hostels  ,  lesquels  avec  le  premier,  ont  le 
regard  à  la  police  de  la  maison  du  prince,  à  l'union 
des  nobles  hommes,  et  autres  seigneurs  domesticques, 
ils  conduisent  les  cérémonies  et  ordre  de  l'hostel,  ils 
ont  le  regard  à  la  despence  du  prince ,  ils  tiennent  le 
bureau  une  fois  le  jour,  pour  compter  la  despence  du 
jour  précèdent,  et  pour  faire  justice  à  un  chascun  , 
deux  huissiers  de  salle  sont  les  sergeans  du  bureau, 
qui  adjournent  les  parties  aux  requestes  d'autres  par- 
lies,  et  dedans  trois  jours,  faict  on  justice  à  chascun 
par  justice  sommiere,  et  du  bureau  nul  ne  peut  plus 
appcller.  A  ce  bureau  sient  les  maistres  d'hostel ,  le 
maistre  de  la  chambre  aux  deniers,  le  controlleur,  et 
deux  clercs  d'office,  et  nuls  aultrcs  quels  qui  soyent. 
Le  maistre  de  la  chambre  aux  deniers  voit  la  despence, 
dont  il  fault  qu'il  face  payement,  et  par  jour  monte 
plus  de  huit  cens  livres,  coraprins  gaiges,  et  despens 
de  bouche  ,  qui  se  payent  seullement  par  ses  mains. 
Le  controlleur  voit  si  la  despense  est  bien  employée, 
et  en  advertist  les  maistres  d'hostel,  et  void  si  les 
clercs  d'office  ont  bien  recueilly  la  despense  du  jour 
précèdent ,  les  clercs  d'office  rapportent  au  bureau 
les  parties  despensées  en  chascun  office,  et  les  es- 
crivent  par  parties  et  par  oftice ,  en  un  rolle  de  par- 
chemin pour  chascun  jour ,  et  les  maistres  d'hostel , 
le  maistie  de  la  chambre  aux  deniers,  le  controlleur 

jectent  et  calculent  icelles  parties  ,  et  sur  ce  sont 
mises  les  sommes  ,  et  pour  ce  faict ,  ont  tous  les  ans  un 
cbascun  d'eux,  pour  un  marcq  de  jets  d'argent,  aux 
armes  et  devises  du  prince,  et  pareillement  font  tous 
les  jours  un  roUe  de  tous  les  noms  et  surnoms,  de 
ceux  qui  sont  comptez  par  les  escroues,  grans  et  pe- 
tits, de  quelque  estât  qu'ils  soyent.  Et  à  la  fin  des 
noms  d'un  chascun ,  est  escripte  la  somme  de  com- 
bien en  sont  comptez  par  jour,  et  de  ce  comptent  et 
royent  (0  les  maistres  d'hostels  à  leur  discrétion,  et 
selon  les  ordonnances  du  prince.  Et  lesdites  sommes 
de  despence  et   de  gaiges  calculées  ,   et  jecte'es ,  se 
mettent  tout  en  une  somme  du  jour,  et  sont  toutes 
les  parties  particulières,  d'office  en  office  ,  ensamble 
les  sommes  des  gaiges,  et  puis  les  deux  parties  en- 
samble par  une  somme  du  jour  mises ,  et  cscriptes  en 
un  fueillet  pour  chascun  jour ,  au  papier  du  control- 
leur,  et  faict-on   tous  les  ans  pour  chascune  année 
un  controlle,  où  il  y  a  aultant  de  fueillets,  qu'il  y  a 
de  jour  en  Fan,  et  non  plus,  et  ne  peult-on  escrire 
en  iceluy  controlle,  que  en  la  présence  des  maistres 
d'hostel ,  et  à  la  fin  de  l'an  ,  se  porte  à  la  cliambre  des 
comptes,  et  sert  pourveoir  si  les  rolles  journellement 
au  maistre  de  la  chambre  aux  deniers  se  rapportent 
à  iceluy  controlle.  Les  clercqs  d'office  escrivent  toutes 
les  autres  lettres  et  appointemens ,  faicts  au  bureau , 
et  tous  les  jours  vont  en  chascune  office  recueillir  les 
parties  de  leur  despence,  pour  en  rendre  compte, 
comme  il  est  escript  cy  dessus. 

Le  duc  a  quatre  sommelliers  pour  sa  chambre,  dont 
le  premier  sommellier  à   court ,   chambre  et  plat  , 

(0  Jiojenl  :  disposent. 

comme  les  raaistres  d'hostel ,  et  mengent  les  aultres 
sommeliiers  avec  luy.  Et  ont  iceux  sommelliers  les 
clefs  de  sa  chambre,  et  peuvent  à  toutes  Leures  de- 
vers le  prince. 

Item  a  le  duc  pour  sa  chambre  seize  escuyers  qui 
sont  gens  de  grande  maison ,  et  servent  iceux  escuyers 
d'accompaigner  le  prince,  où  qu'il  voyt,  à  pied,  ou 
à  cheval,  ou  d'avoir  regard  sur  sa  personne,  et  sur 
ses  habillemens.  Ils  couchent  près  de  sa  chambre  pour 
une  manière  de  seureté  pour  sa  personne.  Et  quant 
le  duc  a  tout  le  jour  labouré  sur  ses  affaires,  et  donné 
audience  à  un  chascun ,  et  se  retrait  en  sa  chambre  : 
iceux  escuyers  vont  avec  luy  ,  pour  luy  faire  com- 
paignie.  Les  uns  chantent ,  les  autres  lisent  romans  et 
nouvelletez ,  les  autres  se  devisent  d'armes  et  d'a- 
mours, et  font  au  prince  passer  le  temjis  en  gratieuses 
nouvelles.  Lesdits  escuyers  peuvent  à  toutes  heures 
en  la  chambre  du  prince,  s'il  n'y  a  conseil,  ils  ont 
chambre  à  court ,  plat  et  viande  comme  les  maistres 
dhostel  du  prince. 

Et  pour  ce  que  j'ay  commencé  à  parler  de  la  chambre 
du  prince,  je  continueray  sans  avoir  regard  aux  es- 
tais ,  mais  pour  faire  mieux  par  ordre. 

Le  duc  a  six  docteurs  médecins,  et  servent  iceux  à 
visiter  la  personne,  et  Testât  de  la  santé  du  prince. 
Et  quant  le  duc  est  à  table,  iceux  médecins  sont  der- 
rierre  le  banc,  et  voyent  de  quoy,  et  de  quels  mets 
et  viandes  l'on  sert  le  prince ,  et  leur  conseillent  à 
leur  advis ,  lesquelles  viandes  luy  sont  plus  proufli- 
lablcs  :  ils  peuvent  à  toutes  les  heures  en  la  chambre 
du  prince.  Et  sont  gens  si  notables,  si  bons,  et  si 
grands  clercs,  qu'ils  peuvent  cstre  à  beaucoup  de  con- 

seil ,  et  ont  plat  à  court,  comme  le  premier  sommei- 
ller, mais  ils  n'ont  point  de  chambre  ordinaire. 

Le  duc  a  quatre  chirurgiens ,  ces  quatre  servent 
pour  la  personne  du  duc,  et  pour  ceux  de  son  hostel, 
et  autres  ,  et  certes  ce  ne  sont  point  de  ceux,  qui  ont 
le  moins  affaire  en  la  maison ,  car  le  duc  est  prince 
chevaleureux ,  et  de  tel  exercice  de  guerre,  que  par 
blessure  de  coup  à  main ,  de  trait  de  pouldrc  ou  aul- 
trement,  il  a  bien  souvent  tant  de  gens  blessez  en  sa 
maison,  et  en  ses  ordonnances,  que  aultre  part,  en 
divers  lieux  blessez,  que  cincquante  chirurgiens  diH- 
gens ,  auroyent  assez  à  besoigner ,  à  faire  leur  devoir 
des  cures  qui  surviennent,  et  pour  ceste  cause  a  or- 
donné le  duc  en  cliascune  compaignie  de  cent  lances 
un  chirurgien,  lesdits  quatre  chirurgiens  du  duc  ne 
prendent  rien  des  pouvres  ,  ne  des  compaignons  es- 
trangiers,  qui  sont  au  service  du  prince,  et  s'atten- 
dent h  luy  de  la  satisfaction  de  leurs  ongucments  et 
drogheries,  et  peuvent  à  la  chambre  à  toutes  heures 
comme  les  médecins. 

Le  duc  a  un  garde  de  joyaux,  et  son  aide,  et  est  ice- 
luy  garde  des  joyaux  fort  prive'  du  prince,  car  il  a  en  ses 
mains  un  million  d'or  vaillant,  et  sert  à  garder  les  de- 
niers de  l'espargne  du  prince ,  tous  ses  joyaux  d'or  et 
pierries  dont  le  duc  est  riche ,  et  lequel  en  a  les  plus 
belles  qu'on  sache,  il  a  en  sa  main  toute  la  vasselle 
d'or,  et  d'argent ,  et  tous  les  ornemens  de  sa  chapelle. 
Et  je  cuide  qu'il  a  en  vasselle  d'argent,  que  blanche 
que  dorée,  cinquante  mille  marcs  en  ses  mains. 

Le  duc  a  bien  quarante  vallets  de  chambre  ,  dont  la 
plus  grand  part  servent  tousjours,  et  les  autres  sont 
comptez  par  terme ,  et  servent  iceux  en  la  chambre 

en  diverses  manières ,  les  barbiers  en  leur  estais ,  les 
chausseteurs,  tailleurs,  cousturiers,  fourreurs,  et  cor- 
donniers, chascun  en  leur  estât.  Les  painctres  font  les 
cottes  d'armes  ,  banieres ,  et  estandarts  ,  les  autres 
vallets  de  chambre  servent  de  faire  le  lict,  et  à  mètre 
à  point  la  chambre,  et  doibt  le  fourier  battre  et  es- 
courre  (0  le  lict,  et  mètre  à  point  la  chambre,  c'est 
à  sçavoir ,  la  coustele  (^) ,  et  le  cousin ,  où  le  prince 
doibt  gésir  ,  et  pour  ce  seullement  le  fourrier  est 
nommé  vallet  de  chambre ,  et  doibvent  les  principaux 
estendre  les  linceux ,  et  la  couverture.  Et  doibt  le 
sommelier  tenir  une  torche  en  ses  mains  pour  veoir 
faire  le  lict,  et  après  refermer  les  gourdines  (3).  Et 
doibt  l'un  des  quatre  sommeliers  garder  le  lict ,  jusques 
à  tant  que  le  prince  soit  couché. 

Le  duc  a  deux  espiciers  et  deux  aides,  et  sont 
iceux  espiciers  si  privés  du  prince ,  qu'ils  luy  baillent, 
sans  nuls  autres  appeller,  tout  ce  que  le  prince  de- 
mande touchant  médecine,  l'espicier  apporte  le  dra- 
geoir  du  prince,  jusques  à  sa  personne,  à  quelque 
grand  feste ,  ou  estât  que  ce  soit,  et  le  premier  cham- 
bellain  prend  le  drageoir  et  baille  l'assay  à  l'espicier, 
et  puis  baille  le  drageoir  au  plus  grand  de  l'hostel  du 
duc  qui  là  soit,  et  sert  iceluy  du  drageoir  le  prince, 
et  puis  le  rend  au  premier  chambellan,  et  le  premier 
chambellan  à  l'espicier,  ledit  espicier  délivre  toutes 
drageries  et  confitures,  il  faict  et  délivre  l'ypocras, 
et  a  pris  ordinaire  en  la  livre  d'espice  de  chambre, 
et  en  la  quarte  d'ypocras,  et  se  conte  par  les  escroes, 
soubs  Testât  de  la  fourrière. 

'0  Escourre  :  secouer.  —  W  Coustek  :  le  lit  de  plume.  —  (')  Cour* 
dines  :  rideaux. 

Or  ay-je  devisé  de  lestât  de  la  chambre,  et  de  divers 
offices  y  appartenans.  Si  faut  que  j'entresuyve  la  ma- 
tière, et  entreray  à  deviser  de  quatre  estats,  qui  servent 
le  corps  et  la  bouche  du  prince. 

Et  premièrement  commencerons  à  deviser  Testât 
des  panetiers,  et  pourquoy,  ne  en  quel  temps  iceluy 
estât  doibt  estre  premier  nommé,  car  Testât  des  pane- 
tiers,  de  Teschanson,  de  Tescuyer  trenchant,  et  de 
Tcscuyer  d'escuyrie,  sont  aussi  nobles  les  uns  que  les 
autres ,  et  les  gages  aussi  des  uns  que  des  autres  :  et 
pource  que  c'est  tout  un  quant  à  la  noblesse  et  estât, 
toutesfois  faut-il  en  toutes  choses  ordre  et  raison.  Si 
deviseray  selon  ce  que  j'ay  peu  comprendre  et  conce- 
voir, comment  iceux  estats  doivent  aller,  et  estre 
conduits. 

Le  duc  a  un  premier  panetier,  et  cinquante  escuyers 
panetiers,  et  sont  conduicts  à  la  guerre,  et  à  la  paix 
soubs  le  premier  panetier,  et  sont  gouvernez  par  cinq 
chefs  de  chambre  ordonnez  par  le  prince,  dont  chas- 
cun  a  neuf  panetiers  soubs  Iny,  et  chevauchent  tous 
soubs  la  cornette  du  premier  panetier  en  une  esquadre, 
et  ay  nommé  le  premier  estât  des  panetiers ,  et  en- 
suyvant  la  reigle  des  escrocs  ,  et  des  ordonnances 
faictes  en  la  maison  de  Bourgongne,  de  plus  de  cent 
ans  passez,  doibt  estre  le  panetier  le  premier  nommé, 
pour  Thonneur  du  sainct  Sacrement  de  Tautel,  dont 
le  pain  est  la  saincte  chose  dont  le  précieux  corps  de 
nostre  Seigneur  est  consacré. 

Le  premier  panetier  faict  la  despence  de  la  pane- 

terie,  et  se  compte  soubs  celle  despence  par  les  es- 
croes,  il  sert  en  ral)sence  des  maistres  d'hostel,  si  tous 
estoyent  dehors.  Et  est  la  cause  pourquoy  aucuns 
veulent  dire ,  que  le  premier  panetier  a  droit  d'estre 
pourveu  d'estat  de  maistre  d'hostel  avant  tous  les 
autres.  Mais  quant  à  ce  qu'il  y  a  droit ,  il  n'en  a  point, 
et  le  peut  faire  le  prince,  de  qui  qu'il  luy  plaist,  sans 
faire  tort  audit  premier  panetier,  bien  est  vray  sem- 
blable, que  le  premier  panetier,  qui  a  faict  despence 
journellement ,  et  a  desja  servy  en  l'absence  des  mais- 
tres d'hostel,  a  compté  au  bureau  ,  et  a  cognu  Testât 
de  la  despence  de  la  maison  du  prince  par  praticque, 
il  est  bien  vray  semblable  qu'il  doibt  mieux  entendre 
et  cognoistre  par  raison,  ce  qu'un  maistre  d'hostel  a 
à  faire  que  ne  font  ceux  qui  n'ont  praticque  ladicte 
despence.  Et  en  ce  cas  certes,  pour  les  raisons  dessus- 
dictes,  ledit  panetier  doibt  estre  premier  nomme',  et 
doibt  aller  devant,  sinon  en  certain  temps,  ainsi  que 
fadviseray  les  ordres,  et  mutations  en  temps  et  en 
lieu. 

Et  continuant  Testât  des  panetiers,  je  deviseray 
comment  le  panetier  se  doibt  conduire  à  servir  la 
bouche  du  prince.  Quand  le  prince  va  disner,  et  qu'il 
est  couvert,  Thuyssier  de  la  salle  va  quérir  le  panetier 
qui  doibt  servir  pour  ce  jour,  et  le  meine  en  la  pane^ 
terie.  Et  là  le  sommelier  de  la  paneterie  baille  une 
serviette  audit  panetier,  et  la  baise ,  en  faisant  cre- 
dance,  et  le  panetier  le  met  sur  son  espaule  senestre, 
les  deux  bouts  pendant  devant  et  derrière,  et  puis  le 
sommelier,  luy  baille  la  salliere  couverte,  laquelle 
ledit  panetier  doibt  porter  entre  ses  doigts  tenant  entre 
le  pied  et  le  ventre  de  la  salliere,  eu  difrcrcncc  du  go- 

bellet  qui  se  doibt  porter  par  le  pied,  et  va  le  pane- 
tier  après  l'huyssier  de  la  salle  ,  la  teste  nue,  et  après 
luy  va  le  sommelier  qui  porte  en  ses  bras  la  nef  d'ar- 
gent, qui  sert  aux  aumosnes,  et  dedans  icelle  nef  d'ar- 
gent, sont  les  trenchoirs  d'argent  et  la  petite  salliere, 
et  une  autre  petite  nef,  ensemble  le  baston  d'argent 
et  licorne ,  dont  on  faict  l'espreuve  en  la  viande  du 
prince,  et  eulx  venus  en  la  salle  et  devant  la  table, 
le  sommelier  doibt  asseoir  la  nef  où  le  panetier  luy 
monstre,  et  doibt  estre  le  bas  boult  ,  et  le  panetier 
ouvre  la  salliere ,  et  du  couvercle  doibt  prendre  du 
sel ,  et  le  baille  audit  sommelier  qui  en  faict  l'assay, 
en  la  présence  dudit  panetier,  et  lors  assiet  iceluy  pa- 
netier sa  salliere  et  ses  trenchoirs  ,  la  petite  saliiere, 
la  petite  nef,  et  l'espreuve,  et  puis  met  sa  serviette 
pendre  à  la  nef.  Et  quand  le  prince  veult  laver,  le 
panetier  baille  la  serviette  au  premier  maistre  d'hostcl, 
qui  doibt  servir  pour  ceste  fois.  Le  maistre  d'iiostel 
le  doibt  bailler  au  premier  chamhellain  ,  et  le  premier 
çhambellain  le  baille  à  sa  discrétion  au  plus  grand  de 
luy,  si  p'Us  grand  il  y  a ,  et  rend  au  maistre  d'bostel 
icelle  serviette.  Apres  que  le  prince  a  essuë  ses  mains, 
le  maistre  d'bostel  le  rend  au  panetier,  qui  la  reploye, 
et  le  remet  sur  son  espaule,  et  puis  s'en  va  après  le 
maistre  d'bostel  en  la  cuisine,  et  à  lever  les  mets,  le 
panetier  ouvre  les  couvertures,  et  le  maistre  d'hostel 
faict  les  assays  desdits  mets,  et  ce  faict,  ledit  panetier 
recouvre  le  plat,  et  baille  les  plats  couvers  par  celle 
manière  les  uns  après  les  autres  aux  gentilshommes 
des  quatre  estats ,   qui  ont  suyvy  pour  apporter  la 
viande  du  prince,  et  sont  nues  testes,  et  la  viande 
charge'e,  le  saussier  présente  au  panetier  verjus,  et  le 
10.  3fî 

panetier  prend  un  assay  pour  en  faire  chascune  sausse, 
et  en  baille  au  saussier  pour  en  faire  la  créance ,  et 
doibt  le  panetier  porter  lesdits  sausses,  et  est  la  cause 
pourquoy  le  panetier  baille  l'assay  au  saussier  et  non 
pas  le  maistre  d'hostel,  et  si  ne  baille  qu'un  assay,  et 
le  maistre  d'bostel  deux ,  et  c'est  pour  ce  que  le  pane- 
tier rend  compte  seul  de  ce  qu'il  livre,  et  le  maistre 
d'hostel  ,  ni  le  keux  (0  ne  rendent  plus  de  compte, 
mais  mectent  la  viande  en  la  charge  dudit  panetier,  et 
de  l'escuyer  qui  la  porte,  et  pour  ce  bail!e  le  maistre 
d'hostel  deux  assays  pour  chascun  mets,  et  ainsi  la 
viande  chargée ,  l'huyssier  se  met  devant  le  maistre 
d'hostel ,  et  après  luy  le  panetier,  et  les  mets  vont 
après.  L'escuyer  de  cuisine  doibt  venir  après  la  viande, 
et  devant  le  prince  s'agenouille  l'huyssier  en  faisant 
place  et  voye,  et  puis  le  maistre  d'hostel  se  met  au 
bout  de  la  table,  où  il  doibt  demourer,  jusques  à  tant 
que  la  viande  soit  assise,  et  essays faits,  et  doibt  avoir 
tousjours  l'œil  sur  ce.  Et  le  panetier  assit  la  viande  sur 
la  table  ,  et  puis  prend  son  assay,  et  le  baille  aux  au- 
tres l'un  après  l'autre.  Et  se  remet  le  panetier  au  bout 
de  la  table  devant  la  nef,  et  sert  le  duc  à  deux  fois,  et 
à  chascune  fois  de  douze  à  treize  mets,  et  le  soupper 
se  sert  à  une  fois,  et  doibt  prendre  le  panetier  un  des 
couteaux  et  mettre  le  sel  de  la  grande  salliere  en  la 
petitte,  et  faire  son  assay,  et  le  mettre  devant  le  prince. 
Le  panetier  prend  au  buffet  les  oublies,  et  s'il  y  a 
assemblée  au  banquet,  il  peut  asseoir  les  oublies  de- 
vant tous  ceux  qui  sont  assis  à  la  table  du  prince,  et 
non  autres,  et  puis  le  sommelier  de  la  j^anneteric 
apporte  au  panetier  une    blanche   serviette  courte 

(*)  Keux  :  cuii'iaier. 

ployëe,  et  la  baise,  et  le  pannetier  l'enveloppe  en  une 
serviette,  qu'il  a  sur  ses  espaulles  ai  près  de  sa  poic' 
trine,  et  c'est  la  cause  pourquoy  le  panetier  met  les 
deux  bouts  de  la  serviette  en  sa  ceinture,  affin  qu'il 
puist  mieux  tenir,  et  garder  la  serviette,  qui  luy  duibt 
estre  baillée.  Et  après  avoir  receu  ladicte  serviette, 
le  panetier  rend  au  sommelier  les  trenclioirs,  et  la 
petite  nef,  et  les  sallieres,  et  au  regard  de  la  grand 
nef,  l'aumosnier  le  doibt  lever  comme  cy  dessus  est 
declairé,  et  la  nappe  oste'e,  le  panetier  desveloppe  la 
serviette,  et  la  baise,  et  puis  la  desploye  devant  le 
prince,  et  quand  le  prince  a  ses  mains  essuées,  ledit 
panetier  doibt  reprendre  la  serviette,  et  le  rend  au 
sommelier  avec  la  première,  et  en  defïiiult  du  maistre 
d'iiostel  et  du  panetier,  le  panetier  servant,^  doibt 
tenir  le  lieu  du  maistre  d'Iiostel  aux  grâces,  et  doibt 
faire  les  assays  en  la  cuisine  en  l'absence  d'iceux,  le 
premier  panetier  doibt  servir  aux  quatre  natauix  de 
Tan  en  sa  personne,  et  les  auî.^e^  jours  il  doibt  or- 
donner au  bureau  qui  servira,  et  faiie  royer  les  de- 
faillans  en  les  accusant  audit  bureau.  Et  pour  les 
afl'aires  du  prince,  soit  à  la  paix,  ou  à  la  guerre,  il 
ordonne  aux  cliitf^  de  cbambre  à  ceux  qui  sontsoubs 
eux,  et  tient  le  regarda  faire  et  accomplir  ce  que  le 
prince  désire. 

Et  pour  entresuivre  Tordre  de  la  paneterie,  je  de- 
viseray  ce  qu'il  en  despend,  et  commenceray  aux  val- 
lets  servans,  qui  font  le  pain  ,  et  combien  que  ce  soit 
estât  de  nobles  hommes ,  ils  sont  appeliez  vallets  ser- 
vans,  pour  ce  que  cest  commencement  d'estat.  Et 
communément  le  prince  met  ses  pages,  varlets  ser- 
vans, et  montent  à  estât  d'cscuyers  pour  la  bouche. 

32. 

Et  de  là  viennent  à  acroissance  selon  leurs  vertus,  et 
la  maison  dont  ils  sont  venus.  Le  duc  a  buict  servans 
varlets  comptez  par  terme ,  et  doibt  le  vallet  servant 
aller  à  la  paneterie  de  bonne  heure ,  et  demander  le 
pain ,  les  couteaux ,  et  les  serviettes  :  le  sommelliev 
luy  baille  le  pain  ,  et  le   gardelinge   luy  baille   les 
couteaux  ,   et  trois  serviettes   :   le  vallet  servant  en 
doibt  prendre  Tune,  et  envelopper  la  main  dont  il 
tient  le  pain  de  bouche ,  et  doit  cliappeller  iceluy 
pain,  et  donner  et  bailler  Tassay  au  sommellier  ,  et 
pareillement  des  pains  bis  ,  dont   il  doibt  faire  des 
trençoirs  et  les  assais  pour  le  prince,  et   quand  le 
vallet  servant  a  le  pain  chappellé,  il  doibt  prendre 
Tune  des  serviettes ,  et  mettre  k  pain  dedans,  et  puis 
prendre  la  serviette  seconde  toute  ployée,  et  mettre 
surle  pain  tant  qu'il  soit  tout  couvert,  et  puis  la  nouer 
dessus  :  et  doit  le  vallet  servant  faire  les  trençoirs  de 
pain  bis,  et  en  doibt  faire  huict  pilles  de  quatre  tren- 
çoirs, et  les  doibt  lier  de  la  tierce  serviette,  et  doibt 
nettoyer  les  couteaux  dequoy  Ton  doibt  trencher  de- 
vant le  prince.  Et  quand  le  panetier  porte  la  salliere, 
le  varlet  servant  doibt  aller  après  le   sommellier  de 
la  paneterie  ,    et  doibt  avoir  à  son  bras  senestre  les 
couteaux   pendans  en    la  gayne  ,  et  en  icelle  main 
porter  les  trençoirs  de  pain ,   et  en  la  main  dexlre 
doibt  porter  le  pain  pour  le  prince  :   et  quand  le 
panetier  et  le  sommellier  a  tout  assis,  le  vallet  ser- 
vant  doibt  mectre  son  pain  et  les  trençoirs  sur  la 
table,  et  puis  doibt  tirer  les  couteaux,  et  doibt  as- 
seoir les  deux  grands  cousteaux,  en  baisant  les  man- 
ches,   devant  le  lieu  où  le  prince  doibt  cstre  assis, 
et  doibt  mettre  les  poinctes  devers  le  prince,  en  cou- 

vrant  icelles  pointes  de  la  nappe  qui  est  redoublée, 
et  puis  doit  mectre  le  petit  couteau  au  millieu  des 
deux  gi  ans ,  et  doibt  aussi  mettre  le  manche  vers  le 
prince  :  et  les  causes  sont ,   que  les  grans  couteaux 
se  doibvent  retirer  par  l'escuyer  trencliant,  et  pource 
sont  les  manches  devers  luy,  et  le  petit  couteau  est 
tourné  au  contraire ,  pource  que  le  prince  s'en  doibt 
ayder.  Et  les  trenchoirs  et  les  couteaux  assis,  le  vallet 
servant  doibt  mettre  le  pain  sur  les  deux  couteaux, 
et  les   trenchoirs  demeurent  auprès  la  petite  nef.  Et 
quant  le  prince  est  venu  et  assis,  et  la  viande  venue, 
le  vallet  servant  doibt  desnoiier  la  serviette  où  sont 
iceux  trenchoirs,  et  les  mettre  en  ordre  et  par  pilles 
devant  la  nef,  et  puis  doit   prendre  le  plus  grand 
couteau  ,  et  faire  de  l'une  des  pilles  des  assays,  et  les 
bailler  au  panetier,  pour  faire  les  assays  de  la  viande  : 
il  doit  attacher  la  gayne  des  couteaux  au  traicteau  de 
la  table,  à  l'endroit  de  la  nef,  et  la  couverte  de  la 
nappe ,  et  doit  le  vallet  servant  prendre  la  petite  nef  où 
est  la  licorne,  et  la  porter  au  sommellicr  qui  est  au 
Lufl'et ,  et  le  sommellier  doit  mettre  de  l'eaue  fresche 
sur  la  licorne,  et  en  la  petite  nef,  et  doit  Ijailler  l'assay 
au  sommellier,  vuydant  de  la  petite  nef  en  une  tasse, 
et  la  doit  apporter  en  sa  place  ,  et  faire  son  assay 
devant  le  prince  ,  vuydant  l'eaue  de  la  nef  en  sa  main, 
et  le  varlet  servant ,  soy  tenir  derrière  l'escuyer  tren- 
chant,  et  recevoir  tous  les  plats,  qui  se  lèvent  par 
luy  de  devant  le  prince,  et  doibt  bailler  iceux  plats 
aux  commis  de  la  sausserie,  qui  doibvent  estre  prests 
pour  les  recevoir  :  et  quand  l'escuyer  trencliant  rend 
les  couteaux,  le  varlet  servant  les  doit  apporter  en 
sa  main  dextre ,  et  la  gayne  en  la  main  senestre  , 

comme  il  est  escrit  cy  devant,  et  ainsi  a  son  service 
achevé.  Mais  il  faut  sçavoir  maintenant  pourquoy ,  et 
à  quelle  raison  le  varlet  servant  ne  rend  compte  qu'il 
a  apportée,  et  aussi  pourquoy  il  est  plustost  mis  en 
Testât  des  panetiers,  et  ne  i  apporte  plustost  les  cous- 
teaux  à  l'escuyer  trenchant,  qu'en  la  panet.rie  :  mais 
au  regard  des  serviettes,  elles  sont  mises  en  la  main  de 
Tescayer  trenchant,  et  pour  ce  en  rend-on  compte 
par  ses  main?,  comme  il  est  escrit  cy  devant.  Et  quant 
à  ce  que  les  varlets  servans  ont  le  plus  affaire  à  l'office 
de  la  paneterie,  et  aussi  des  couteaux,  car  l'escuyer 
trenchant  n'a  point  de  logis  pour  l'office,  n'autie  en- 
tremise que  de  trencher,  et  pource  doit  tenir  place  le 
varlet  servant  avec  les  panetiers ,  et  en  Toflice  de  la 
paneteiie. 

En  ensuyvant  iceluy  office,  le  duc  a  deux  huyssiers 
de  sale  comptez  à  termes,  et  doit  l'huyssier  quand 
on  doit  ap[  rester  pour  le  menger  du  piince,  aller  h 
la  paneterie  prendre  une  verge  longue  et  déliée,  qui 
doit  estre  de  quatie  pieds  de  long,  et  luy  doibt  bail- 
ler le  sommeiller  une  serviette  blanche,  laquelle  il 
doit  mettre  autour  de  son  bras  dextre,  et  près  de  la 
main  dont  il  tient  la  verge  :  et  sert  icelle  serviette 
en  telle  manière  ,  que  quand  l'imyssier  vient  à  la 
viande  en  la  cuisine  pour  le  prince ,  il  doit  bailler 
au  gueux  (0  icelle  serviette,  et  le  gueux  luy  rend 
celle  qu'il  avoit  paravant ,  laquelle  l'huyssier  doit 
porter  en  son  bras  comme  la  première ,  jusques  qu'il 
l'ayt  rendue  au  garde-linge  :  l'huyssier  doit  prendre 
en  la  paneterie  le  tapis  pour  seoir  le  prince,  et  le 
coussin  sur  quoy  il  doit  seoir,  et  doit  porter  iceux 

(')  Gueux  :  oflicicr  de  cubiuc. 


DE   CHARLES  LE  HAran'.  5o3 

sur  son  bras  senestre,  et  la  verge  en  la  main  dextre  : 
et  le  garde-linge  doit  livrer  les  nappes  au  somelier  en 
faisant  créance,  et  doit  le  somellier  suyvre  Thuissier, 
et  doivent  trouver  le  banc  dressé,  et  le  buffet  par 
les  fourriers,  et  doit  Thuyssier  estendre  son  tapis  sur 
le  banc  au  lieu  où  doit  seoir  le  prince,  et  pardessus 
mettre  le  coussin,  et  quand  le  prince  en  a  faict,  il 
le  doit  rapporter  en  la  paneterie ,  et  en  rendre 
compte ,  et  la  cause  pourquoy  ne  se  meslent  ceux  de 
la  tapisserie  du  bancquier  et  du  coussin,  et  toutes- 
fois  c'est  leur  office,  et  faut  renouveller  lesdits  cous- 
sins en  la  tapisserie,  car  iceluy  bancquier  doit  estre 
le  bureau  surquoy  on  tient  les  comptes  devant  les 
maistres  d  liostels,  et  le  doivent  communément  ceux 
de  Gand,  des  draps  royez ,  dont  ils  veslent  ceux  de  la 
loy  de  la  ville  :  et  est  ledit  bureau  à  l'huyssier  de  la 
sale,  quant  il  le  faut  renouveller,  et  s'il  le  failloit 
acheter,  il  le  faudroit  compter  au  bureau,  et  payer 
par  le  maistre  <ie  la  clianibre  aux  deniers,  et  pource 
n'a  que  faire  à  la  tapisserie ,  et  aussi  on  le  raect  en 
la  paneterie  pour  estre  plus  prest  pour  le  service  du 
prince. 

L'imyssier  de  la  sale  doit  aller  par  les  offices  faire 
abréger  le  service  ,  et  est  le  scrgeant  du  bureau 
et  des  maistres-d'hostels  comme  il  est  escript  cy  dessus- 

Le  sommellier  doit  couvrir  la  table  de  deux  nap- 
pes, et  redoubler  la  nappe  devant  le  prince  comme 
un  doublier,  il  doit  livrer  le  pain,  la  moustarde,  le 
fromage,  le  bure  frais,  et  la  cresme  douce,  tant  au 
prince  comme  aux  autres,  c'est  à  sçavoir  aux  estais. 

Le  garde -linge  doit  garder  le  linge,  et  le  livrer 
pour  le  prince,  et  pour  les  estats,  le  porte-nappe  e's 

grandes  assamblées,  doit  porter  une  nappe  noûëe  à 
son  col  plain  de  pain  ,  et  le  doit  asseoir  sur  les  tables 
par  le  commun ,  et  doibt  recevoir  le  pain  par  compte 
de  la  main  du  boulengitr,  pour  les  servir  les  estais, 
mais  le  pain  de  bouclie  se  doibt  recevoir  par  som- 
mellier  de  la  paneterie,  et  non  par  autres. 

L'oul)]ii'ur  doibt  prendre  le  fléau  de  ses  oublies  d'a- 
clia[>t,  et  prendre  en  la  cuisine  le  sucre,  le  bois,  et 
le  char])on  :  il  doibt  avoir  un  estuy  d'argent  pour 
mettre  les  oublies  du  prince,  et  se  doibt  pourveoir  à 
chascune  fois  e's  mains  du  saussier  de  vaisselle  d'ar- 
gent, pour  servir  le  prince,  si  mestier  est,  et  peut 
asseoir  son  estuy  sur  le  buffet  de  l'eschanssonnerie  , 
jusques  à  ce  que  le  prince  soit  servy,  et  se  doibt 
servir  le  prince,  comme  il  est  cy  dessus  escript. 

Le  lavandier  doibt  laver  et  nettoyer  les  linges ,  et 
pour  ce  est-il  de  la  paneterie. 

DU  SECO]ND  ESTAT. 

Or  avons  nous  devise  de  l'ordre  et  Testât  des  pa- 
netiers,  et  de  Toflice  de  paneterie,  si  faut-il  parler 
du  second  estât,  qui  sont  les  esclianssons,  qui  est  le 
second  estât  selon  l'ancien  ordre,  que  je  Ireuve  par 
escript,  et  la  raison  pourquoy,  c'est  pour  ce  que 
l'eschansson  sert  du  vin ,  dont  se  consacre  le  pré- 
cieux sang  et  corps  de  nostre  Seigneur,  comme  nous 
avons  dit  du  pain  et  du  vin,  sont  privilégiez  devant 
toutes  choses.  Mais  d'une  chose  je  m'esmerveillc ,  et 
fay  en  moy-mesme  grande  question  pour  l'eschans- 
son ,  et  pour  i'csclianssoneric  ,  qui  ont  nom  parti- 
culier, sans  le  tenir  du  vin  ou  de  la  vii;nc,  comme 

le  panetier  ou  l'esci-iyer  trenchant ,  dont  Tan  tient 
du  pain  son  nom,  et  l'autre  le  tient  de  son  office, 
qui  est  de  tienclier.  Et  certes  je  ne  l'ay  point  trouvé 
par  escript,  ne  le  puis  comprendre  ne  sçavoir,  mais 
adeviner,  et  y  treuve  deux  raisons,  et  non  plus.  La 
première ,  il  y  a  en  France  et  en  plusieurs  autres 
grandes  seigneuries  boutiliiers  héritiers,  et  qui  sont 
rentez  soubs  ce  nom,  et  combien  que  le  boulillier  soit 
cause  pour  le  vin  ,  si  ne  treuve  je  point  qu'il  ayt 
quelque  droit  ou  prééminence  sur  l'escliansson  ni  Tes- 
chansonnerie,  mais  tant  seullement  sur  les  celliers, 
où  se  mettent  les  vins  de  la  court  du  prince,  et  non 
pas  de  provisions  ,  et  pour  ceste  cause  fut  trouvé 
difl'erence  de  nommer  autrement  celuy  qui  a  la  charge 
du  service  domesticque,  qui  sert  le  prince,  à  celuy 
des  celliers,  et  c'est  ce  que  je  puis  entendre  quant  à 
la  mutation  du  nom.  Et  pour  la  seconde  raison  , 
pour  ce  que  le  prince  mange  publiquement,  et  qu'il 
est  regardé  de  tous,  et  qu'il  doit  estre  miroir  de 
toutes  vertus  et  honnestetc,  et  que  le  vin  porte  en 
soyraesrae  nom  de  plus  grande  gourmandise  ,  que 
nul  autre  viande.  Et  ne  seroit  pas  bien  séant  de 
crier  souvent  au  vin  pour  le  prince,  pource  fut 
ordonné  par  les  anciens  sages  un  autre  nom,  pour 
servir  à  celuy  service,  et  n'y  puis  entendre  que  ces 
deux  raisons.  Or  nous  faut  encores  entendre  un  tiers 
poinct,  pourquoy  et  pour  quelle  cause  fut  donné  en 
cest  estât  nom  d'eschansson ,  et  non  autrement  :  je 
croy  que  ce  fut  un  nom  joyeux  ,  donné  par  délibé- 
ration,  qui  tient  du  nom  de  chanter,  pource  que 
les  anciens  convives,  les  grandes  chères  et  resjouis- 
semens,  se  sont  resveillez  et  resjouys  par  vins,  et  la 

joye  se  monstre  par  chauler,  ponrquoy  le  nom  d'es- 
clianson  est  prins  sur  la  chanterie ,  et  autre  chose 
n'y  puis  entendre,  et  qui  mieux  l'entend,  le  m'ap- 
prenne, et  me  fera  un  grand  plaisir. 

Le  duc  a  un  premier  escuyer  escliansson,  et  a  des- 
soubs  luy  cinquante  escuyers  eschanssons  tousjours 
comptez,  qui  sont  conduits  et  gouvernez  par  cham- 
bres et  chefs  de  chamljres,  et  chevau client  dessoubs 
la  cornette  de  l'cschanson  en  une  esquadre,  et  a  l'es- 
chanson  telle  autorité,  et  semblable  sur  eux,  comme 
il  est  escriptcy  dessus  du  paneticr.Le  premier  eschan- 
son  faict  la  despence  de  vin ,  qui  se  despend  à  l'hostel 
du  prince,  et  se  compte  l'ypocras  par  l'eschansonne- 
rie,  et  se  compte  au  bureau  d'icelle  despence  soubs 
luy  ,  et  a  regard  au  faict  de  la  cave,  et  de  l'eschanson- 
neiie,  et  des  serviteurs  servans  en  icelle,  et  a  le  re- 
gard e's  celliers,  et  e's  provisions,  et  est  son  estât  à 
rhostel  du  duc  de  grande  despence,  car  il  ne  se  passe 
nulles  années,  que  le  duc  de  Bourgongne  ne  despende 
en  son  hostel  plus  de  mille  queues  de  vin,  et  telle 
année  mille  encore  pardessus,  selon  les  assamblées  et 
les  festoyemens.  Le  premier  eschanson  sert  aux  quatre 
nataux  de  l'an  en  personne  ,  et  (juand  le  maistre- 
d'hostel  tient  estât  après  le  disner  du  prince,  il  doit 
estre  assis  au  banc  entre  l'eschanson  et  le  panetier, 
et  doit  estre  assis  l'eschanson  au  dessoubs  du  maistre- 
d'hostel ,  pour  telle  raison  que  es  grans  fesles,  et  es 
grans  jours  le  prince  après  son  disner,  demande  le 
pain  et  les  espices,  et  faut  que  l'eschanson  se  levé,  et 
pourcc  sied-il  au  dessoubs,  pour  estre  plus  prest.  Et 
pour  deviser  icelle  cérémonie  ,  l'escuyer  trenchaiil 
doit  seoir  devant  le  gueux  qui  a  servy  le  prince,  su 

serviette  sur  son  col  clequoy  il  a  servy,  et  à  icelle 
table  ne  doivent  autres  seoir.  Or  je  demande  pour- 
quoy  sied  le  ^r.eux,  et  non  pas  l'escuyer  de  cuisine, 
qui  toutesfois  est  chef  en  la  cuisine,  à  ce  je  respons, 
que  deux  raisons  y  a.  La  première,  que  selon  les  es- 
tatuts  royaulx  Ton  crie  au  gueux,  et  non  à  Tescuyer 
de  cuisine,  et  y  a  en  grandes  seigneuries  grans  geux 
héritiers,  qui  est  oflice  de  grande  magnificence.  Et 
l'autre  raison  si  es!,  pouc  ce  que  l'escuyer  de  cuisine 
qui  a  cherge  du  service  doit  faiie  servir  le  premier 
maistre  d'hostel  à  icelle  table,  et  m'est  force  d'entrc- 
meslerlcsestats,  pour  reciter  les  droicts  d'un  chascun, 
et  parlerons  maintenant  connnent  les  eschansons  sont 
ordonnez  chascun  pour  le  jour  fjuanl  la  table  est  cou- 
verte, le  panetiervenu  ,etsonfaict  assis,  l'huyssier  de 
la  salle  va  quérir  Teschanson  qui  doit  servir  pour  le 
jour,  et  le  meisneen  l'eschansonerie,  et  le  garde-linge 
baille  le  gobellct  couvert,  que  l'eschanson  prend  par  le 
pied  en  sa  main  dextre,  et  en  la  main  senestre  tient 
une  tasse,  ensamble  Testât  pour  le  prince  de  bacins, 
depots,d'esguicres,  à  Tayde  du  sommelier,  qui  les  lave 
et  nettoyé,  et  puis  met  iceluy  estât  e's  mains  du  som- 
mellier,et  le  sommellier  baille  le  gobellet  à  l'eschans- 
son  ,  et  se  met  après  l'huyssier  de  la  salle  qui  doit  por- 
ter les  bacins  pendans  en  la  main  senestre.  Et  après 
l'cschansson  va  le  sommellier  de  l'eschansonerie,  qui 
doit  porter  en  sa  main  dextre  deux  pots  d'argent, 
où  est  le  vin  du  prince  en  l'un,  et  en  l'autre  de 
l'eaue,  et  doit  estre  le  pot  du  prince  cognu  à  une 
pièce  de  licorne  pendant  à  une  chaine  à  iceluy  pot. 
Le  sommellier  doit  porter  en  sa  main  senestre  une 
tasse   et  non  plus,  et  dedans  icelle  doit  estrc  cou- 

'  clîée  l'esguierre  pour  servir  de  Tcfiue ,  et  sert  la  tasse 
que  porte  le  sommelier,  à  faire  l'assay  que  l'escban- 
son  luy  baille  après,  le  sommellier  va  à   Tayde ,  qui 
doit  porter  les  pots  et  les  tasses  pour  le  buffet  du 
prince,  voyla  quant  à  Testât  du  commun  selon  que 
on  se  règle  journellement  quant  le  prince  disne  ou 
souppe;  et  s'appelle  servir  le  prince  à  simple  estât. 
Ainsi  va  l'escbansson  en  la  salle ,   et  assiet  son   go- 
bellet  au    liaut   bout   de   la  table,   et  du   costé    de 
l'assiette  du  prince,   et  la  tasse   qu'il   a  apporte',  il 
l'assiet  à  l'autre  bort  de  l'assiette  du  gobellet,et  doit 
demourer    sans   s'eslongner ,   pour  garder   ce    qu'il 
a   apporté  et  l'huyssier  de  la  salle  va  au  buffet  et 
met    se«   bacins  dessus ,  et   le  sommellier    assiet  sa 
vaisselle,  et  doit  garder  le  buffet  à  l'un  des  bouts, 
et  Tayde  à  l'autre,  et  le  barillier  doit  aller  et  venir 
pour  aller   quérir  de  l'autre   vin    pour   les  suittes, 
si  besoing  est,   mais  s'il  en  failloit  pour  la  bouche 
du  prince  ,  il  n'appartient  à  homme  d'y  aller  ne  d'y 
mètre  la  main,    que  au  sommellier,  ou  à  son  aide. 
Or  deviserons   comment  doit  faire  l'eschanson,  et 
pourquoy  on  le  mect  au    haut  bout  au   dessus  du 
panetier  ,   et    toutesfois    le   panetier    est  le  premier 
venu,  et  le  premier  nomme',  la  cause  si  est,  que  de 
la  panpterie  viennent  les  nappes  à  couvrir  la  table, 
et  dont  il  faut  qu'elle  soit  couverte  premier  qu'autre 
chose  s'y  assise ,  et  pource  faut  entresuyvre  iceluy 
office,  et  ce  qui  en   despend  ,   secondement   on    le 
faict  pour  gaigner  le  temps  ,  et  pour  avoir  faict  quand 
le  prince  viendra,  car  souvent  advient,  que  par  les 
grands  affaires   du    prince,   il    ne   vient    point  aux 
heures  communes  ,  et  en  cas  s'on  avoit  apporte'  le 

gobbelet ,  le  vin  ne  seroit  point  frais,  pour  avoir 
esté  deux  heures  peut-estre  sur  le  buflet ,  et  ainsi 
Ton  abrège  le  service,  où  rien  ne  peut  empirer.  Et 
la  cause  pourquoy  Teschansson  aie  haut  bout,  c'est 
pour  l'honnesteté  du  service ,  pource  qu'en  iceluy 
costé  n'a  que  le  gobbelet  et  la  tasse,  et  viennent 
communément  les  hauts  princes  et  ambassadeurs  au 
haut  bout  veoir  le  prince  à  la  table,  et  le  gobbelet 
ne  les  empcsche  de  riens,  ce  que  feroit  la  nef  qui 
est  haute,  petite  nef  salliere  et  trenchoirs,  qui  se 
mectent  de  l'autre  costé.  Et  pour  entresuyvre  et  de 
tout  deviser,  quand  on  parle  du  haut  bout  en  com- 
mune parolle,  l'on  dict  que  c'est  à  dextre  main,  et 
bien  est  vray  le  plus  souvent ,  mais  à  prendre  le 
haut  bout  en  toutes  assiettes,  et  en  tous  lieux,  on 
doit  avoir  regard  aux  veues  et  aux  entrées  de  la 
sale,  et  doit  estre  le  haut  bout  à  la  plus  belle  veue, 
et  du  costé  des  fenestres,  soit  à  dextre  ou  à  senestre  : 
le  prince  estant  venu  ,  et  l'assiette  baillée,  comme 
il  est  escript  cy  dessus  en  Testât  des  panetiers,  le 
maistre  d'hostel  appelle  l'eschanson  ,  et  abandonne 
la  table,  et  va  au  buffet,  et  treuve  les  bacins  cou- 
verts que  le  sommellier  a  apporté  et  appresté,  il  les 
prend  et  baille  Tassay  de  Teaué  au  sommellier,  et  s'age- 
nouille devant  le  prince,  et  levé  le  bacin  qu'il  tient 
de  la  main  senestre ,  et  verse  de  l'eauè  de  l'autre 
bacin  sur  le  bord  d'iceluy,  et  en  faict  créance  et  assay, 
et  donne  à  laver  de  l'un  des  bacins,  et  reçoit  Teaué 
en  l'autre  bacin,  et  sans  recouvrir  lesdits  bacins,  les 
rend  au  sommellier.  Ce  fait,  l'eschansson  se  met  devant 
le  gobellet,  et  regarde  le  prince,  et  y  doibt  avoir  si 
grand  regard,  que  le  prince  ne  doibt  demander  le 

vin  que  par  signe.  Si  pren^l  apics  le  signe  le  gobellet 
en  sa  main  et  la  tasse,  et  doit  porter  son  gobellet 
hault ,  affin  que  son  alaine  n'y  attende  point,  et 
rhuysbier  de  la  salle  luy  faict  voye  ,  et  quand  le 
sommellier  le  voit  venir  ,  il  emplist  son  esguierre 
d'eauë  fresche,  et  rafreschit  le  gobellet  en  la  main 
de  l'escbanson  dehors  et  dedans ,  puis  prend  une 
tasse  en  sa  main  sencstre,  et  le  pot  de  la  bouche  en 
la  main  dextre,  et  verse  premier  en  la  tasse  qu'il 
tient,  et  puis  au  gobellet,  et  puis  prend  Tesguierre 
et  verse  en  la  tasse,  et  atempre  le  vin  en  son  gobellet, 
selon  qu'il  sçait  et  cognoist  le  goust  du  prince  et  sa 
complexion  ,  et  certes  quant  au  duc  Charles  il  a  tous- 
jours  faict  attremper  son  vin ,  que  je  ne  croy  pas 
qu'il  soit  prince  qui  si  peu  de  vin  boive  ,  et  qui 
plus  en  despend  :  le  vin  attempré,  l'escbanson  verse  de 
son  vin  en  la  tasse  qu'il  tient,  et  recouvre  le  gobelet, 
et  doit  tenir  le  couvercle  entre  ses  deux  petits  doigts 
de  la  main,  de  quoy  il  tient  la  tasse,  jusques  à  ce 
qu'il  ayt  recouvert  ledit  gol)ellet,  et  baillé  ce  qu'il 
a  versé  dedans  sa  tasse  au  sommellier,  et  mect  dedans 
la  sienne,  et  doit  le  sommelier  faire  l'assay  devant 
luy.  Ainsi  porte  l'eschansson  son  gobellet  au  prince, 
et  puis  descouvre  le  gobellet,  et  met  du  vin  en  sa 
tasse,  et  puis  le  recouvre  et  faict  son  assay.  Et  quand 
le  prince  tend  la  main,  l'eschansson  luy  baille  le 
gobellet  descouvert,  et  met  la  tasse  soubs  le  go- 
bellet, jusques  à  tant  que  le  prince  ayi  beu ,  pour 
garder  l'honncsteté  du  prince,  de  ses  habits,  et  pour 
une  magnificence  que  l'on  doibt  au  prince  plus  que 
à  autres,  et  quand  le  prince  a  beu,  il  rend  le  go- 
bellet à  l'cschanson  qui  le  doibt  recepvoir  en  grande 

révérence,  et  ledit  escbansson  le  rescouvre  et  le  remet 
sur  la  table,  comme  il  estoit  au  paravant.  Quand  le 
panetier  va  aux  oublies  ,  l'huyssier  appelle  l'escbans- 
son ,  lequel  aporte  son  gobellet,  et  prend  le  vin  ou 
l'ypocras  du  sommellieren  la  manière  devant  dicte. 
Et  quand  l'oublieur  a  assis  ses  oublies  devant  le 
prince,  l'eschansson  après  l'assay  fait,mect  la  tasse 
sur  la  table  devant  luy ,  et  puis  assiet  le  gobellet 
devant  le  prince,  et  descouvre  le  i^obellet,  et  doibt 
mettre  le  couvercle  devant  la  tasse,  jusques  à  ce  que 
le  prince  ayt  fait  son  bon  plaisir,  et  doibt  rapporter 
son  gobellet  couvert  au  buffet  et  rendre  ausommellier, 
et  la  table  et  la  nappe  leve'e,  il  doibt  reprendre  les 
bacins,  et  porter  à  laver  au  duc  pour  la  seconde  fois. 
Et  se  doibvent  faire  assay  et  cérémonies  par  la  ma- 
nière dessusdicte,  et  se  doit  mettre  devant  le  prince 
entre  Tescuyer  trenchant  et  le  panetier  qui  tiennent 
les  deux  bouts  de  la  serviette,  comme  il  est  escript 
cy  dessus ,  et  doit  asseoir  le  bacin  qu'il  couvre  sur 
la  table  devant  le  prince,  et  de  l'autre  donner  l'eaue. 
Et  puis  raporte  ses  bacins,  et  les  rend  au  sommellier, 
et  reprend  le  gobellet  et  la  tasse,  et  puis  s'en  revont 
en  l'eschanssonnerie  comme  ils  sont  venus.  Le  pre- 
mier escbansson,  ou  autre  escbansson  en  son  absence, 
apporte  le  gobellet  à  tous  estais,  et  a.  toutes  assem- 
blées d'estat  et  d'iionneur,  et  combien  qu'un  prince 
ou  qu'un  grand  seigneur  serve  dudrageoir,  toutesfois 
l'eschanson  doit  servir  du  gobellet,  et  fait-on  tort 
à  un  gentil-bomme  de  luy  ostcr  le  gobellet  qu'il  a 
apporte'  pour  le  mettre  en  un  autre  maiia ,  et  nul 
ne  le  doit  par  droit  faire  quelque  grand  qu'il  soit, 
si  ce  n'es  toit  le  fils  du  prince  qu'il  voulut  servir  son 

père.  Mais  bien  est  vray,  que  en  la  chambre  où  le 
vin  est  apporté  par  les  vallets  de  chambre ,  et  où 
Teschansson  n'est  point  appelle',  en  ce  cas  le  plus 
grand  prince  ou  le  plus  grand  seigneur  doit  servir. 
Car  en  la  chambre  du  prince,  le  plus  grand  pensio- 
naire,  ou  le  chambellian  doit  servir  à  mettre  le  cou- 
vrechef  de  nuit ,  et  le  plus  grand  honneur  est  de 
servir  le  prince  e's  choses  plus  secrettes.  Le  premier 
eschanson  a  tel  droit ,  que  quant  Ton  présente  au 
prince  vin  en  vasselle  d'argent,  le  présent  est  à  Tes- 
chanson,  et  en  vasselle  d'estain  au  sommellier  ,  et 
en  vasselle  de  bois  ou  de  pierre  est  au  Garde-linge. 
En  ensuyvant  iceluy  estât  d'eschanssonerie ,  nous 
parlerons  de  ce  qui  en  dépend  :  le  duc  a  deux  som- 
melliers  en  Teschansonnerie ,  dont  l'un  est  tousjours 
qui  rend  compte  de  la  despense  faicte  par  chascun 
jour,  et  par  nuits  et  par  sextiers  se  mesurent  à  la  gange 
Françoise.  Et  touchant  les  provisions  de  vins  qui  sont 
de  plusieurs  pris,  et  de  plusieurs  pays,  tout  se  mect 
en  nombre  de  muicls,  et  dont  le  controlleur  a  le  nom- 
bre en  son  conterolle,  et  se  dispensent  iceux  muicls 
par  quatre  données,  et  délivrées  aux  estats  selon  que 
chascun  a  d'ordonnance,  et  se  met  la  de<;pence  du  jour 
es  mains  du  clercq  d'office  ,  comme  il  est  escript  cy 
dessus.  Touttes  wyddinghcs  du  fusts  sont  siennes  :  et 
quand  le  prince  va  aux  champs,  soit  à  la  chasse,  ou 
à  cheminer  de  ville  en  ville.  Le  sommellier  de  l'eschan- 
sonerie  doit  porter  en  sa  personne  une  tasse,  et  dedans 
icelle  tasse  un  pain ,  et  doivent  estre  enveloppés  en 
une  serviette,  dont  le  sommellier  doit  eslre  ceinct,  et 
à  son  archon  doit  porter  le  gobellet  du  prince,  et  deux 
bouteilles,  l'une  de  vin,  et  l'autre  d'eaue,  et  doit  chc- 

vaucher  après  les  chevaux  du  prince,  et  si  a  deux 
aides  de  sommellieis  qui  servent  en  leur  absence. 

Le  duc  a  deux  gardes  huges  (0  servans  à  termes 
comme  dessus,  dont  celuy  qui  sert,  garde  Tescliansso- 
nerie,  et  a  en  ses  mains  toute  la  vasselle  d'or  et  d'argent, 
dont  on  sert  communément  le  prince,  et  les  estats  de 
sa  maison,  touchant  vasselle  de  buffet,  et  les  délivre 
es  mains  des  communs  desdits  estats,  et  luy  est  icelle 
vasselle  aportee  à  chacune  fois,  soit  au  disner,  ou  au 
souper,  et  s'il  y  a  crue  de  festoyement,  où  il  faille 
crue  de  vasselle,  le  garde-linge  va  au  garde  des  joyaux, 
qui  luy  délivre  ce  qu'il  luy  faut. 

Le  duc  a  deux  barrilliers,  lesquels  doivent  livrer 
l'eaue  au  sommeiller  pour  la  bouche  du  prince,  et  avoir 
le  soing  (ies  barils  que  l'on  porte  en  la  salle  pour  la 
grande  despence,  et  aussi  doivent-ils  mettre  en  escript 
les  quartes  de  vin  qui  se  donnent  par  jour  et  despen- 
sent ,  noter  ceux  lesquels  sont  hors  d'ordonnance,  les 
crues  qui  se  font,  à  quoy ,  qui  et  comment,  et  aussi 
combien,  pour  les  bailler  au  sommellier,  affm  d'en  ren- 
dre compte  au  bureau,  et  dessoubs  eux  a  deux  porte- 
barils,  (jui  doivent  porter  les  barils  du  commun  de 
Veschanssonerie  en  la  salle.  Et  en  la  cave  doit  avoir 
un  portier,  afin  que  nul  homme  n'entre  où  est  le  vin 
du  prince,  sans  estre  cognu,  ou  par  congé. 

DU  TIERS  ESTAT. 

Pour  le  tiers  estât ,  je  parleray  de  l'escuyer  tren- 
chant,  et  pourquoy  il  doit  estre  le  tiers  nommé  devant 
l'escuyer  d'escuyrie ,  et  des  droits  qu'il  a  :  l'escuyer 

(»)  Huges  :  huches,  coffres. 

trenchant  doit  estre  le  tiers  nommé,  pource  qu'il  en- 
sryt  le  service  de  la  bouche  du  prince ,  et  doit  estre 
nommé  devant  l'escuyer  d'escuyrie,  pource  qu'en  ba- 
taille, le  penon  des  armes  du  prince  est  ordonné  es 
mains  de  l'escuyer  trenchant ,  et  y  doit  estre  tout  le 
jour  a  son  pouvoir ,  où  que  le  prince  voye  ou  vienne 
auprès  du  prince,  derrière  luy  le  penon  au  poing  des- 
ployé, pour  donner  enseigne  et  congnoissance  à  chas- 
cun,  où  est  la  personne  du  prince,  et  de  là  en  avant  tant 
que  l'armée  dure ,  et  doit  Tescuver  trenchant  avoir 
plat  comme  les  maistres  d'hostel.  Et  pour  ce  que  le  penon 
est  armoyé  des  armes  du  prince  ainsi  comme  la  ba- 
niere,  il  doit  aller  devant  l'escuyer  d'escuyrie,  lequel 
seroit  nommé  devant  les  deux  dessusdits,  ne  fussent 
les  causes  que  dessus.  Et  si  a  l'escuyer  trenchant  tel 
droit  et  telle  auctorité,  que  si  tous  les  chambellains 
estoient  hors  de  l'hostel  du  duc  par  aucune  adventure, 
le  premier  escuyer  trenchant  doit  tenir  le  lieu  du  pre- 
mier chambellain.  Ce  que  je  veux  dire,  et  maintenir 
pour  deux  raisons,  la  première  si  est,  car  le  cham- 
bellain est  personne  fort  privé  et  secrctte  du  prince, 
et  appartient  qu'en  son  lieu  soit  mise  personne  de 
grande  privauté,  et  est  nécessaire  au  prince  d'avoir 
privauté  plus  grand  à  son  escuyer  trenchant,  qu'à 
nuls  autres,  car  s'il  vouloit  estre  en  sa  chanjibre  se- 
crètement, il  se  passeroit  mieux  à  prendre  son  repas 
des  autres  trois  estais,  que  de  l'escuyer  trenchant, 
car  l'escuyer  trenchant  peut  bien  servir  d'eschansson 
et  panetier,  et  alors  ne  faut  au  prince  chevaux  nj 
harnas  :  mais  au  contraire,  les  autres  ne  sont  commu- 
nément addressez  à  trencher ,  et  ne  sçavcnt  ou  co^ 
gnoissent  le  goust  du  prince,  ce  que  Icscuyer  trcn- 

chant  doit  sçavoir.  Parquoy  il  appert  par  nécessité, 
que  le  prince  a  plus  grande  privante  à  Testât  de  l'es- 
cuyer  trencbant,  qu'à  autre.  Et  la  seconde  cause,  et 
la  plus  vraye  est,  pource  que  Tescuyer  trenchant  porte 
le  penon,  et  les  armes  du  prince,  comme  dit  est,  qui 
aproche  Testât  de  la  baniere  mise  es  mains  du  cham- 
bellain ,  et  pour  ce  je  conclus  qu'il  doit  servir  de 
cbambellain ,  avant  tous  les  autres.  Mais  pourquoy 
est  ce  que  Tescuyer  trencbant  a  le  penon  devant  tous 
autres,  et  que  ne  Ta  aussi  bien  le  panetier ,  qui  est  le 
premier  nommé,  ou  Tescbansson,  car  au  regard  de 
Tescuyer  d'escuyrie ,  j'en  parleray  cy  après  :  à  ce  je 
respons ,  qu'il  a  esté  anciennement  ordonné,  pour 
départir  à  un  chacun  estât  en  bcsongnement ,  préro- 
gative :  quant  à  Tembesongnement ,  les  autres  trois 
estats  rendent  compte  de  despence,  et  Tescuyer  tren- 
chant n'en  a  nulle  charge.  Et  quant  aux  prérogatives 
d'honneur ,  le  panetier  sert  en  absence  de   maistre* 
d'hostel.  L'eschanson  sert  du  gobellet  publiquement 
avec  un  duc  ou  un  comte  qui  sert  de  drageoir,  et 
sied  en  sale  d'honneur  au  dessus  du  maistre-d'hoslel, 
Tescuyer  d'escuyrie  a  Testandart  du  prince  et  Tensei- 
gne,  s'il  convenoit  que  Tescuyer  trenchant  fut  pour- 
veu  d'aucun  bénéfice,  et  certes  Tescuyer  trenchant  se 
doit  premier  nommer  comme  dict  est,  et  doit  mar- 
cher en  armes  et  son  estandart,  puis  que  le  pennon 
est  desployé  devant  les  autres  escuyers,  quels  qu'ils 
soyent   :  et  doit   marcher  a  toutes  entrées  seigneu- 
rieuses  ,  le  pennon  auprès  de  la  bannière  au  dessoubs^ 
et  plus  derrière  de  la  moictié  de  son  cheval  :  voila 
ce  que  je  puis  sçavoir  des  prérogatives  et  droits  de 
Tescuyer  trenchant* 

33. 

Doncques  le  duc  a  un  premier  escuyer  trencbant , 
lequel  a  cinquante  escuyers  trenchans  soubs  luy ,  et 
sont  gouvernez  et  conduits  à  la  paix  et  à  la  guene 
par  cinc  chefs  de  chambre,  et  le  tout  soubs  le  pre- 
mier escuyer  trencbant,  en  la  forme  et  manière  des 
autres  cy  dessus  nommez.  Le  premier  escuyer  tren- 
cbant doit  servir  aux  quatre  nataux  de  Tan  :  il  doibt 
à  ses  despens  faire  entretenir  nets  les  couteaux,  et  à 
ceste  cause  l'escuyer  qui  sert,  a  toute  la  viande  qu'on 
levé  de  devant  le  prince,  mais  les  couteaux  se  payent 
par  l'argentier,  soubs  la  certification  de  l'escuyer  tren- 
cbant. 

Or  est  besoin  que  je  déclare  comment  l'escuyer 
trencbant  sert,  ne  en  quelle  manière,  quand  les  es- 
tais sont  appointés,  et  la  table  parée,  l'escuyer  tren- 
cbant qui  doit  servir,  doit  mettre  son  cbapperon  ou 
cbappeau  sur  le  buffet,  es  mains  du  somellier,  et 
en  doit  le  somellier  prendre  garde,  et  doit  bailler  à 
l'escuyer  à  laver,  qui  essue  ses  mains  à  la  nappe  du 
buffet,  et  ces  choses  ne  doit-on  soullrir  ne  laisser  faire 
à  autre  que  à  l'escuyer  trencbant  :  et  le  prince  assis, 
l'escuyer  trencbant  va  devant  luy,  puis  desveloppe  le 
pain ,  et  baise  la  petite  serviette  qu'il  trouve  enve- 
loppée, et  le  mect  entre  les  mains  du  prince,  et  puis 
prend  celle  où  estoit  le  pain  enveloppé,  il  l'es- 
cout  (0  et  la  mect  sur  son  col,  et  y  met  les  deux 
bouts  d'icelle  devant  luy,  et  la  cause  est  telle,  car 
l'escuyer  trencbant  doit  tousjours  veoir  toutes  les 
choses  qui  doivent  toucher  au  pain,  à  la  viande  et 
aux  couteaux,  dont  il  doit  trencher,  et  doit  toucher 
à  ses  mains  et  à  sa  bouche.  Puis  il  prend  le  pain  et 

(0  //  l'escout  :  il  la  déploie. 

ie  met  en  la  main  senestre,  qui  doit  estre  couverte 
de  la  serviette,  et  du  plus  grand  couteau  le  doit  partir 
en  deux,  et  en  doit  prendre  l'une,  et  la  bailler  au 
vallet  servant  pour  faire  son  assay,  puis  prend  l'es- 
preuve  de  la  licorne  en  la  petite  nef,  et  touche  le 
pain  tout  à  Tentour,  et  puis  trenche  devant  le  prince, 
et  quand  il  a  servy  de  pain,  il  la  remet  sur  la  table, 
entre  luy  et  le  panetier,  et  puis  prend  le  petit  Cous- 
teau ,  et  baise  la  manche,  et  puis  le  mect  devant  le 
prince,  et  tous  les  mects  et  toute  la  viande  qui  est 
sur  la  table  ,  il  la  doibt  descouvrir  l'un  après  l'autre  , 
et  mettre  devant  le  prince,  soit  fruict  ou  autrement, 
et  quand  le  prince  a  mangé  de  l'un,  il  luy  baille  de 
l'autre,  selon  son  appétit,  et  doit  avoir  discrétion  de 
présenter  au  prince  les  mets  comme  ils  doivent  aller, 
c'est  à  sçavoir,  les  potages  premiers  que  le  plat,  et 
les  œufs  avant  que  le  poisson ,  et  quand  il  a  mis  chas- 
cun  plat  devant  le  prince ,  il  le  doibt  descouvrir ,  et 
puis  faire  espreuve  de  la  licorne,  et  après  faire  son 
assay  avant  que  le  prince  en  mange,  et  si  c'est  viande 
qu'il  faille  trencher,  il  doit  prendre  un  trenchoir 
d'argent,  et  mectre  dessus  quatre  trenchoirs  de  pain, 
et  les  mettre  devant  le  prince,  et  devant  soy  doit 
mettre  quatre  trenchoirs  de  pain  ,  et  sur  iceux  un 
autre  qui  font  le  cinquiesme  trenchoir  de  la  crouste, 
pour  soustenir  le  fais  du  trenchoir  et  du  Cousteau,  et 
doit  l'escuyer  prendre  la  chair  sur  son  couteau,  et 
le  mettre  devant  le  prince,  et  s'il  est  bon  compai- 
gnon ,  il  doit  tresbien  manger,  et  son  droit  est  de 
manger  ce  que  luy  demeure  en  la  main  en  trenchant, 
et  certes  s'il  mange  bien,  le  prince  luy  en  sçait  bon 
gré,  car  en  ce  faisant  il  luy  monstre  seureté  et  ap- 

petit,  il  peut  aller  boire  au  buffet,  et  ne  luy  peut- 
on  refuser  le  vin  de  bouche,  toute  la  viande  qui  est 
devant  le  prince,  est  sienne,  pour  en  faire  son  plaisir, 
pourveu  que  le  prince  mange  publiquement,  car  si  le 
prince  mangeoit  en  sa  chambre  à  privé,  en  ce  cas 
la  viande  est  à  ceux  de  la  chambre,  et  n'en  alleroit 
Tescuyer  trenchant  que  par  portion.  Aux  quatre  na- 
taux  de  l'an,  le  plat  du  prince  est  au  prescheur  qui 
presche  :  le  jour  sainct  Eloy  le  plat  est  au  marescual 
du  prince  qui  ferre  ses  chevaux  ;  et  le  jour  de  sainct 
George  pour  l'armoyeur  qui  nettoyé  les  harnas,  et 
ne  leur  doit  -  on  point  refuser.  L'escuyer  trenchant 
doit  nettoyer  les  cousteaux  de  la  serviette,  en  quoy 
estoyent  les  trenchoirs  enveloppez,  et  les  doit  tenir 
nets  sur  toute  chose,  et  doit  mettre  en  la  nef  pièces 
de  boullis  et  de  rostis,  affm  que   les   varlets  d'aul- 
mosne  ne  facent  leur  prouffits  mais  le  donnent  aux 
pauvres  comme  il  appartient,  et  Tescuyer  trenchant 
doit  donner  en  chascune  pièce  deux  ou  trois  coups 
de  Cousteau.  Et  quant  le  prince  est  servy  d'oubliés , 
l'escuyer  trenchant  doit  rassambler  les  cousteaux ,  et 
les  envelopper,  et  couvrir  l'allumelle  (0  de  la  serviette 
dont  il  les  a  nettoyé,  et  tenir  la  pointe  en  haut,  et 
les  rendre  au  varlet  servant,   qui  les  doit  recevoir 
moult  humblement  en  sa  main  dextre,  et  en  la  sc- 
nestre  doit  avoir  la  gayne  desdits  cousteaux ,  et  les 
rapporter   en  la  paneterie,  et  l'escuyer  reprend  la 
serviette  qui  est  devant  le  prince,  et  la  rend  au  so- 
mellier  de  la  paneterie,  et  quand  la  table  est  levée, 
l'escuyer  trenchant  doit   estre   prest    pour  aller  au 
prince,  et  de  la  serviette  qu'il  a  au  col ,  luy  nettoyrr 

les  myes  de  pain ,  ou  d'autres  choses  qui  luy  peuvent 
estre  clieues  dessus ,  et  puis  va  rendre  sa  serviette 
au  sommellier  de  la  paneterie,  ou  au  garde-linge 
illec  attendant ,  et  par  ainsi  il  achevé  son  service. 

Or  nous  avons  devisé  du  faict  de  Tescuyer  ti  enchant, 
fault  maintenant  que  devisons  de  ce  qui  en  despend, 
et  premier  delà  cuysine,  Tescuyer  trenchant  n'a  nulle 
auctorilé  en  la  cuisine,  fors  seulement,  qu'il  peut 
parler  en  la  cuisine  de  la  viande  mal  appointe'e,  et  le 
doit  dire  au  maistre  d'hostel ,  et  le  maistre  d'hostel  en 
advertist  le  gueux ,  toutesfois  c'est  bien  raison  d'escrire 
et  reciter  touchant  Testât  de  la  cuisine,  après  avoir 
parlé  de  l'escuyer  trenchant.  Et  au  regard  dudit  estât 
de  la  cuisine,  il  est  gouverné  et  conduit  par  deux  es- 
cuyers  de  cuisine,  qui  sont  comptez  par  termes  l'un 
après  l'autre,  et  tiennent  en  reigle  ceux  de  la  cuisine, 
et  doibvent  sçavoir  la  viande,  et  comment  elle  est 
dispensée ,  et  la  despence  qui  se  fait,  et  se  délivre  la 
boucherie  par  marchans,  par  marché  fait  au  bureau, 
et  se  renouvelle  iceluy  marché  tous  les  ans  ensamble; 
Le  marché  de  boulengiers  au  mois  de  mars  en  plain 
bureau,  et  est  le  marché  es  mains  des  controlleurs  et 
chefs  d'office.  Et  au  regard  du  poisson,  il  se  fait  tous  les 
jours  parachapt,  auquel  achapt  doit  estre  le  contrôl- 
eur, l'escuyer  de  cuisine  ,  et  le  clerc  de  la  chambre 
aux  deniers,  pour  le  payer,  et  doit  toute  la  viande, 
soit  chair  ou  poisson,  estre  apportée  devant  le  gueux, 
qui  choisit  ce  qu'il  luy  samble  bon  pour  la  bouche  du 
prince,  et  la  départ  et  met  es  mains  de  ceux  de  la 
cuii)ine  ,  chascun  à  ce  servant ,  et  le  surplus  de  la 
viande  est  délivrée  aux  compaignons  de  la  cuisine  à 
ce  ordonnez,  qui  en  une  autre  cuisine  appointent  la 

viande  pour  ceux  qui  doibvent  avoir  viande  et  plat 
à  riiostel  du  prince.  L'escuyer  de  cuisine  a  droit  sur 
les  bestes  grosses  que  Ton  donne  au  prince  ^  car  il  a 
le  cuyr  ,  et  le  gueux  le  sien  ,  et  quant  on  sert  le 
prince ,   il  va  après  la   viande ,  comme   j'ay  escript 
cy  dessus  ,   et    doit  avoir  tous  les  jours  une  petite 
torse  (0  ,  qui  luy  doit  estre  délivrée  en  la  fruiterie, 
et  quand  le  prince  souppe ,  l'escuyer  de  cuisine  doit 
avoir  la  torse  allumée  au   poing,  pour  esclairer  le 
dernier  de  la  viande ,   et  l'huissier  de  la  chambre  ea 
doit  aussi  avoir    une,   pour  esclairer  le  devant  :  le 
duc  a  trois  gueux  pour  sa  bouche,  cliascun  compté 
par  quatre   mois  ,    et  doit  le   gueux  en  sa  cuisine 
commander,   ordonner ,  et  estre  obey,  et  doit  avoir 
une  chaiere  entre  le  buffet  et  la  cheminée,  pour  seoir 
et  soy  reposer  si  besoing  est ,  et  doit   estre  assise 
icelle  chaiere  en  tel  lieu ,   qu'il  puist  veoir  et  con- 
gnoistre  tout  ce  que  l'on  faict  en  ladicte  cuisine ,  et 
doit  avoir  en  sa  main  une  grande  louche  W  de  bois, 
qui  luy  sert  à  deux  fins.  Tune  pour  assayer  potaige  et 
broiier ,  et  l'autre  pour  chasser  les  enfans  hors  de  la 
cuisine,  pour  faire  leur  devoir,  et  ferir  si  besoing  est, 
le  gueux  a  en  sa  garde  les  espices  de  garnison ,  et  en 
rend  compte  à  conscience  et  à  discrétion,  et  luy  sont 
baillées  icelles  espices,  comme  sucre  et  autres  choses 
par  le  controlleur ,  qui  en  a  le  double,  et  quant  il 
est  adverti  que  le  prince  veut  aller  à  table  ,  il  doit 
faire  couvrir  son  buffet  par  le  saussier  ,  qui  doit  ap- 
porter la  nappe  et  la  vasselle,  et  doit  le  gueux  se  ves- 
lir  et  parer  d'un  honneste  habit,  et  avoir  la  serviette 
pendante  à  son  espaule  dextre ,   et   doit  recevoir  la 

viande  de  ceux  à  qui  il  Ta  mis  en  main ,  et  leur 
bailler  à  tous  leur  assay,  et  puis  receuvre  les  plais, 
et  reçoit  l'assay  que  luy  baille  le  maistre  d'hostel , 
comme  est  cy  devant  dict ,  et  peut  le  gueux  aporter 
un  mets  devant  le  prince  ,  et  faire  son  assay  luy 
mesmes  ,  et  aller  boire  au  buffet ,  et  luy  doit-on 
bailler  du  vin  de  la  bouche,  comme  à  l'escuyer  tren- 
chant,  mais  il  ne  se  faict  pas  souvent,  et  le  peut  faire 
quant  il  a  appointé  nouvelle  viande,  comme  de  trutes, 
et  de  herrencs  fraiz  pour  la  première  fois  en  Tannée, 
il  doibt  avoir  touche  ordinaire,  comme  Tescuyer  de 
cuisine,  tant  pour  visiter  son  rost,  que  pour  allumer 
au  buffet,  pour  lever  la  viande.  Et  feray  icy  une  ques- 
tion louchant  le  faict  du  gueux  et  premièrement , 
comment  se  doibt  faire  le  gueux,  et  qui  donne  Testât, 
et  aussi  qui  doit  servir  de  gueux  en  son  absence.  A 
ce  je  respons ,  que  quand  il  faut  un  gueux  à  Thostel 
du  prince,  les  maislres  d'hostel  doivent  mander  les 
escuyers  de  cuisine ,  et  tous  ceux  de  la  cuisine  Tun 
après  Tautre,  et  par  élection  souveraine,  après  avoir 
reçeu  le  serment  de  chascun  ,  se  doit  créer  le  gueux, 
car  ce  n'est  pas  estât  ou  office  commun,  c'est  mes- 
tier  subtil  et  sumptueux ,  et  qui  toute  seuretéserte, 
et  est  le  proufit  nécessaire  du  prince ,  et  dont  on  ne 
se  peut  passer,  et  le  prince  par  le  rapport  des  mais- 
tres-d'hostel,  et  de  Telection  sur  cefaicte,  doibt  don- 
ner le  don  au  gueux.  Et  au  regard  de  celuy  qui  servira 
en  son  absence  ,  le  hasteur  (0  est  le  premier  en  la 
cuisine  après  le  gueux,  quand  les  gueux  seront  dehors 
ou  malades,  et  sembleroit  à  ceste  cause  qu'il  debvroit 
servir  devant  tous  autres,  et  pareillement  le  potagier 

0)  Ilasteur  :  rôiisseur. 

qui  est  moult  aprins  du  goust  du  prince,  et  de  la 
sauce  que  le  gueux  ordonne  à  l'appétit  d'iceluy,  mais 
je  respons ,  que  l'un  ny  l'autre  n'y  a  point  de  droit , 
sinon  par  élection  coaime  le  gueux,  et  le  peuvent  les 
maistres-d'hostel  ordonner  ,  sans  parler  au  prince. 
Le  duc  a  en  sa  cuisine  vingtcinq  hommes,  chascun 
servant  en  son  mestier  et  son  office,  et  aussi  plusieurs 
enfans  de  cuisine  ,  qui  sont  sans  gages ,  qui  y  sont 
mis  pour  apprendre  le  mestier.  Le  basteur  tient  le 
comp'te  du  rost  avec  son  ayde  :  le  potagier  rend  compte 
des  potages  et  son  ayde,  et  livre  le  potagier  toutes 
les  potageries  ,  comme  de  febves ,  pois  bleds  ,  et 
laicts,  à  faire  fourmenter  le  persin  CO  ,  et  aussi  le  sel 
qui  se  despense  en  la  cuisine ,  et  ce  par  un  marché 
faict  au  bureau  une  fois  l'an  comme  les  autres  mar- 
chans ,  et  se  compte  tous  les  jours  par  la  cuisine  à 
tel  pris  et  somme  que  l'on  doit  payer  par  jour.  Et  s'il 
faut  espices  en  iceux  potaiges,  le  gueux  en  fait  la  dé- 
livrance. Les  enfans  de  cuisine  ordinaires  plument , 
et  nettoyent  les  poissons  ,  et  les  livrent  à  ceux  qui  les 
doivent  appointer.  Les  soufFeleurs  font  bouillir  la 
chaudière  ,  et  rendent  compte.  Les  portiers  gardent 
la  porte  et  doivent  prendre  garde  quant  on  va  aux 
champs  ,  aux  chariots  qui  portent  les  vasseaux  de  la 
cuisine  ,  comme  chaudières,  paelles,  grils,  hastiei*s,  et 
autres  choses.  Les  bouchiers  doivent  livrer  le  bois  et 
le  charbon  pour  la  cuisine,  et  ce  pour  le  pris,  et 
par  le  marche'  du  bois  qui  se  délivre  en  la  fourrière, 
et  se  compte  par  cent  de  bois ,  et  par  mandelles  de 
charbon,  soubs  la  despence  de  la  cuisine.  Ensuyvant 
ce  que  le  bussier  se  mesle  de  Testât  de  fourrière,  le 

bussier  doit  loger  et  prendre  logis  pour  la  cuisine, 
les  gardes-mangers  doivent  garder  toutes  les  viandes 
crues,  dont  l'on  faict  provision,  soit  salle'e  ou  autre- 
ment :  les  portiers  doivent  nettoyer  tous  les  vaisseaux 
et  les  habillemens  de  cuisine  ,  et  doivent  tirer  toute 
l'eauë  qui  y  sert.  Les  happeiloppins  (0  et  les  enfans 
nourris  sans  gaige  en  la  cuisine ,  doivent  tourner  les 
rosts  ,  et  faire  tous  les  autres  services  menus,  qui  ap- 
partiennent en  ladicte  cuisine. 

En  continuant  Testât  de  la  cuisine,  nous  revien- 
drons à  la  sausserie.  Le  duc  a  deux  saussiers,  comptez 
par  termes,  et  doit  le  saussier  garder  et  rendre  compte 
de  toute  la  vaisselle  d'argent,  en  quoy  l'on  sert  le 
prince  pour  le  faict  de  la  cuisine,  et  aussi  de  toute  la 
vasselle,  soit  d'argent  ou  autrement,  dequoy  on  sert 
les  estats  pour  icelle  cause.  Et  quand  le  prince  veut 
aller  à  la  table,  le  saussier  doit  aller  couvrir  le  bufl'et 
devant  le  gueux  d'une  blanche  nappe,  et  puis  doit 
mettre  la  vasselle  du  prince  par  pilles  de  plats,  et  par 
pilles  d'escuelles  devant  le  gueux,  le  saussier  doit  li- 
vrer les  sausses  de  verdure ,  et  le  buage  des  nappes 
pour  le  buffet,  et  des  napperons  pour  nettoyer  la 
vaisselle,  et  ce  par  un  marché  faict  qui  se  compte  tous 
les  jours  soubs  la  despence  de  la  cuisine,  et  aussi  le 
verjus  de  grain,  le  verjus  devin  aigre  semblablement, 
et  de  ce  on  fait  provision  es  mains  du  saussier,  dont  le 
controlleur  a  le  double,  et  se  dispense  par  nombre  de 
lots  en  la  cuisine,  et  en  l'office  de  la  sausserie,  soubs 
iceux  saussiers  sont  les  aides ,  et  les  varlets  de  la  chau- 
dière nettoyent  la  vaisselle,  et  la  lavent,  et  quand  la 
viande  du  prince  est  leve'e  pour  servir  à  table,  le  saus- 

sier  doit  présenter  ses  sausses  au  panetier  toutes  cou- 
vertes ,  et  le  panetier  luy  doit  bailler  son  assay, 
comme  cy  dessus  est  escript.  Le  saussier  doit  estre  en 
la  salle  où  le  prince  mange,  et  recevoir  toute  la  vais- 
selle par  les  mains  du  varlet  servant,  pour  sçavoir 
quelle  devient,  car  s'il  y  a  perte,  ce  seroit  sur  luy. 
Et  au  regard  de  la  vasselle  pour  la  viande  des  estats, 
il  la  délivre  au  commis  des  estais,  comme  faict  le 
garde-lmge  la  vaisselle  du  buffet,  et  se  rend  à  clias- 
cune  fois  audit  saussier.  Le  saussier  doit  livrer  le  sel 
qui  se  despend  par  les  estats,  et  doit  avoir  le  pain  en 
cbascun  estât,  sur  quoy  on  met  le  sel  pour  faire  la 
salliere. 

Et  combien  que  le  faict  de  la  fruiterie  ne  touche 
en  rien  le  faict  de  la  cuisine,  toutesfois  j'entresuivray 
continuant  iceluy  estât,  pource  qu'il  sert  à  la  bou- 
che. Le  duc  a  deux  fruitiers  comptez  par  termes,  et  a 
le  fruitier  telle  auctorite',  qu'il  apporte  le  fruit  devant 
le  prince,  et  fait  son  assay,  il  livre  toutes  manières 
de  fruits,  comme  poires,  pommes,  cerises,  et  roisins, 
et  se  compte  tous  les  jours  soubs  luy  et  soubs  son  of- 
fice, selon  ce  qu'il  en  a  despense',  l'une  fois  plus  que 
l'autre  par  jour,  il  livre  prunnes  seiches,  cappres,  fi- 
gues, dades,  roisins,  nois,  et  noisettes,  et  ce  s'achapte 
par  provision,  et  se  despend  par  quantité,  et  pareil- 
lement il  livre  la  cire  qui  se  despend  à  l'hostel  du 
prince,  tant  en  flambeaux,  torses,  comme  en  def- 
froy  d'obsèques  de  princes,  et  s'achapte  la  cire  par 
provision  de  milliers  et  par  cens,  et  se  despendent  par 
livres,  et  par  onces  soubs  iceluy  ofîice,  et  à  la  fm  du 
mois  Ton  compte  au  fruitier  basions  luminons,  pour 
les  torses  et  llambeaux  qu'il  a  despendu  en  iceluy 

mois ,  et  ce  selon  la  quantité  de  sa  despence  :  il  a  en 
garde  les  chandeliers  d'argent,  à  mettre  les  flambeaux, 
et  doit  asseoir  lesdits  flambeaux  à  la  table  du  prince, 
et  au  buffet,  il  a  en  garde  la  vaisselle  d'argent  pour 
senir  le  fruit,  et  doit  estre  icelle  vaisselle  trouvée  en 
trois  lieux,  pour  plus  habillement  laver  son  fruit,  et 
Ton  nomme  en  la  maison  de  Bourgongne,  les  flam- 
beaux qui  allument  autour  des  mestiers,  et  se  prent 
nom,  parce  que  le  fruitier  doit  estre  homme  de  mes- 
tier,  et  doit  faire  luy  mesme  les  torses  et  les  flam- 
beaux, mais  pourquoy  se  met  le  mestier  de  la  cire  es 
mains  du  fruitier,  et  non  pas  sur  la  cire,  qui  toutesfois 
est  plus  grande  despence,  c'est  en  eflfect  pour  ce  que 
la  cire  est  tirée  par  la  mouche  es  fleurs,  dont  vien- 
nent les  fruits,  pourquoy  a  bien  esté  ordonné  à  ceste 
cause.  Et  quand  le  prince  veut  servir  à  fcglise  , 
comme  à  la  feste  Dieu  devant  le  Corpus  Dominij,  ou 
le  jour  du  bon  vendredy,  le  fruitier  apporte  la  torse 
du  prince,  et  la  baise,  et  puis  la  baille  au  premier 
chambellan,  et  délivre  les  autres  torses  aux  princes, 
comtes  et  barons,  aux  chevaliers,  et  aux  seigneurs, 
par  trois  ou  quatre  douzaines.  Et  le  jour  de  la  Chande- 
lier pour  aller  à  la  procession ,  le  fruitier  baille  pa- 
reillement la  cierge  du  prince,  qui  est  armoyé  de  ses 
armes  et  de  sa  devise,  et  pareillement  de  tous  les 
princes  et  princesses,  et  prochains  du  sang,  et  à  tous 
les  autres  sont  délivrez  chierges  selon  leur  estât,  et 
jusques  au  moindre  vallet  de  l'hostel,  comptez  par  les 
escrocs,  et  ne  se  comptent  pas  par  nombre  de  cent  ou 
de  quatrons,  mais  par  milliers,  et  tous  suyvent  le 
duc  à  la  procession ,  le  cierge  allummé  par  estât  et 
par  ordre,  qui  est  moult  grande  chose  à  veoir.  Le 

fruitier  livre  torses,  flambeaux,  files,  mortiers  de  cire, 
et  de  chandelles  de  suif  par  tous  les  estats,  selon  qu'or- 
donné luy  est.  En  la  fruiterie  y  a  deux  sommelliers  qui 
délivrent  lesdits  choses,  et  y  a  six  vallets  de  torses,  qui 
doivent  tenir  leur  torses  à  toutes  heures,  soit  en 
chambre  ou  en  salle,  excepté  que  quand  on  tient 
conseil,  les  secrétaires  tiennent  les  torses  en  la  cham- 
bre dudit  conseil,  et  quand  le  prince  va  dehors  de  son 
hostel,  et  qu'il  convient  avoir  plus  largement  de  tor- 
ses, comme  par  douzaines  pour  allumer,  le  fruitier 
peut  prendre  gens  aux  despens  du  prince,  pour  por- 
ter icelles  torses,  et  luy  est  compté  par  les  escrocs 
soubs  son  office.  Le  fruitier  livre  torses  et  cire  en  la 
chappelle,  et  sont  les  grandes  torses  marquées  par  le 
controUeur,  et  se  rapportent  les  coupons  des  grandes 
torses  au  bureau,  auquel  lieu  elles  sont  marquées,  et 
rend  ledit  fruitier  son  compte  par  livres  et  par  onces, 
et  se  compte  quatorze  onces  pour  la  livre,  et  au  regard 
de  la  chandeille  de  suif,  le  sommellier  de  la  fruiterie 
la  délivre  à  l'arsfent,  et  scait  combien  il  doit  avoir  de 
la  livre ,  et  est  compté  par  les  escroes  par  iceluy  of- 
fice. Et  au  regard  des  marchans,  tant  boulenj^iers, 
comme  bouchiers,  ils  doivent  livrer  le  pain  en  la  pa- 
neterie,  et  la  chair  et  les  pastez  en  la  cuisine,  et  pour 
ceste  cause  ont  certaines  bouches  comptez  par  les  es- 
croes, pour  chascune  trois  sols  par  jour,  et  se  compte 
à  la  fin  du  mois  les  boulengiers  en  la  paneterie,  et  les 
bouchiers  en  la  cuisine. 

Item  les  petites  torses,  dont  Tescuyer  de  cuisine  et 
les  autres  gueux  esclairent  la  viande,  sont  marquées 
en  queue,  et  en  rendant  les  bouts  ainsi  marquées, 
en  ont  d'autres. 

DU  QUATRIESxME  ESTÂT. 

Or  ay-je  devisé  la  manière  de  servir  la  bouclie  du 
prince,  faut  que  j'entre  au  quatriesme  estât,  qui  est 
de  Fescuyrie,  et  prent  iceluy  estât  et  office  à  la  labeur 
des  autres,  car  les  autres  prennent  leur  nom  et  leur 
office  par  la  manière  que  j'ay  escript  cy  dessus ,  car 
le  nom  de  l'esciiyrie  se  prend  sur  le  nom  de  Tescuyer 
pour  ce  que  Tescuyer  gouverne  l'office,  et  n'y  a  estât 
en  la  maison  qui  se  puisse  nommer  escuyer  sans 
queue,  sinon  l'escuyer  d'escuyrie,  et  quand  on  dit 
j'ay  veu  l'escuyer,  c'est  à  dire  l'escuyer  d'escuyrie,  et 
ne  desplaise  à  ceux  qui  disent,  j'ay  veu  ou  parlé  à 
monsieur  l'escuyer  d'escuyrie ,  car  certes  c'est  mal 
usé  de  la  manière  de  parler  selon  la  coustume  an- 
cienne de  la  maison  de  Bourgongne,  car  l'on  doit 
dire  Tescuyer  seulement ,  et  en  France  l'on  dit  le 
grand  escuyer  et  non  autrement ,  mais  je  croys  bien, 
que  nous  avons  aprins  ceste  manière  de  parler  aux 
autres  maisons  de  princes  voisins,  et  ne  peut-on  trop 
honnorer  le  nom  et  Testât,  car  il  le  vaut,  et  est  de 
grande  magnificence. 

Le  duc  a  un  escuyer  d'escuyrie  ,  lequel  a  soubs  sa 
charge  cinquante  escuyers  d'escuyrie ,  et  a  pouvoir 
et  auctorité  sur  eux,  et  sont  gouvernez  par  cham- 
brées et  esquadres  ,  comme  il  est  escript  es  trois 
estats  dessusnommez  ;  et  soubs  luy  se  rend  compte 
par  les  escrocs ,  et  soubs  sa  certification  de  toute  la 
dcspence  faicte  pour  les  chevaux,  de  rembourure,  de 
médecine,  et  autres  choses  nécessaires  à  la  despence 
commune.  Et  c'est  à    la   charge   du  maistre  de   la 

chambre  aux  deniers,  et  au  regard  de  pompeux  ba- 
bilkmens  des  clievaux  et  des  pages,  des  painctures 
pour  bannières  et  estandarts  de  harnas,  ces  choses 
aussi  se  payent  soubs  certification  par  la  main  de 
l'argentier. 

L'escuyer  d'escuyrie  doit  avoir  trois  proprietez , 
qui  ne  sont  pas  trop  légères  à  racompter  ensemble. 
Il  doit  estre  puissant  de  corps,  sage,  juste,  vaillant 
et  hardy.  Premièrement  je  diray  pourquoy  il  doit 
estre  vaillant,  car  force  de  courage  est  le  principal 
point  de  vaillance,  et  la  principale  des  quatre  vertus 
cardinales.  Il  doit  estre  vaillant  et  hardy,  pource  que 
en  armes,  il  doit  avoir  l'estandart  du  prince  et  gou- 
vernement ,  qui  est  l'enseigne  qui  tousjours  est  porle'e 
et  veuë,  et  que  chascun  sceut  ,  et  où  chascun  lient 
reigle ,  et  où  l'on  se  rallie  :  et  convient  que  celuy  qui 
le  meine  et  conduit,  soit  hardy  pour  emprendre,  et 
vaillant  pour  souslenir,  et  doit  estre  telle  sa  renom- 
mée ,  pour  donner  à  chascun  courage  de  valloir  ,  et 
honte  de  faire  le  contraire.  Il  doit  estre  puissant  de 
corps,  pource  que  luy  mesme  en  personne  porte  à  la 
bataille  l'estandart  du  prince,  qui  est  un  puissant 
faix  à  porter  ,  car  l'estandart  du  prince  doit  esti  e 
grand  et  eslevé  par  dessus  les  autres ,  et  se  doivent 
toutes  autres  enseignes  ployer  et  amendrir  (0  ,  là  où 
est  l'estandart  du  prince ,  et  toutesfois  pour  desployer 
la  bannière  du  prince  où  sont  ses  propres  armes,  les 
bannières  de  ses  subjects  ne  se  reployent  point,  ains 
se  desployent  :  et  la  raison  est,  que  les  enseignes  doi- 
vent révérence  à  l'estandart,  comme  font  les  petits 
batteaux  en  la  mer   devant  une  carracque  ou  une 

grande  nef.  Et  pour  l'autre  enseigne  qui  est  la  ban- 
nière, on  doit  aussi  hommage  et  service,  et  pource 
desploye  chascun  baneret  la  bannière  de  ses  armes , 
pour  monstrer  qu'il  sert  en  personne,  et  qu'il  veut 
tenir  sa  foy  et  loyauté,  comme  il  doit  mourir  et  vivre 
avec  son  prince. 

L'estandart  doit  estre  painct  des  couleurs  et  devise 
du  prince,  afin  d'estre  recognu,  et  doit  avoir  un  fer 
de  lance  au  bout  de  l'estandart  en  haut,  car  l'escuyer 
(au  besoing)  peut  coucher  son  estandart,  si  la  ban- 
nière est  à  celle  heure  desploye'e ,  et  pareillement 
doit  avoir  fer  la  lance  du  penon  ,  pource  que  l'es- 
cuyer du  prince  est  si  près  du  prince  ordonné  en  la 
bataille,  qu'au  besoing  il  le  doit  delTendre,  et  faire 
lance  de  son  pennon,  et  ne  sceus  oncques  par  escrit 
ou  autrement,  où  le  pennon  fut  desployé  sans  la 
baniere ,  ne  la  baniere  sans  le  penon  :  mais  j'ay  biea 
sceu  et  veu  de  bien  grandes  choses  soubs  l'estandart  du 
prince  seulement  :  et  pour  le  tiers  point,  l'escuyer 
doit  estre  juste ,  car  il  se  mesle  de  toutes  les  pompes 
et  parures  qui  se  font  pour  le  prince  ,  d'armer  et 
atinter  (0  le  prince,  soit  pour  la  guerre,  ou  pour 
tournoy,  ou  pour  joustes,  et  pource  faut-il  qu'il  soit 
sage  et  juste,  comme  j'ay  dit.  L'escuyer  doit  avoir  eu 
la  guerre  la  première  chambre  après  le  prince ,  et  en 
la  paix  la  dernière,  et  la  raison  est,  pource  qu'en  la 
guerre  à  toute  heure  il  doit  estre  prest  pour  armer  le 
prince ,  et  toutes  les  fois  que  le  prince  chevauche  en 
armes  à  estandart  desployé,  doit  avoir  plat  comme 
le  sommellier  de  corps,  son  estandart  doit  chevaucher 
en  armes  le  premier  de  tous  escuyers ,  excepté  quant 

le  penon  est  desployé  ,  comme  j'ay  dit  dessus ,  car 
chascune  esquadre  doit  accompaigner  son  enseigne. 
Or  je  demande  si  le  prince  chevauchoit  en  armes  par 
esqurtdre ,  et  ne  portassent  que  les  cornets  des  es- 
quadres,  et  que  l'estandart  n'y  fut  point,  s'il  venoit 
un  effroy  à  laquelle  des  quatre  cornettes  se  vien- 
droient  rallier  les  escuyers,  je  respons,  que  ce  seroit 
à  Tescuyer  d'escuyrie,  et  ce  pour  deux  raisons  :  la 
première,  pource  que  l'on  est  plus  accoustumé  que 
tous  soient  soubs  la  gouvernance  de  l'estandart ,  et 
soubs  la  sienne ,  que  des  autres  :  et  l'autre  raison , 
pource  qu'il  est  plus  accoustumé  de  tenir  enseigne, 
que  nuls  des  autres,  et  je  cuyde  bien  juger  de  bailler 
l'autorité  à  l'escuyer  quant  à  ce  point. 

Nota  qu'il  y  a  guidon  à  l'estandart,  comme  penon 
à  la  baniere ,  que  jamais  à  la  guerre  on  ne  ployé ,  car 
c'est  à  quoy  et  soubs  qui  les  archers  se  conduisent  et 
rallient ,  et  le  gouverne  le  capitaine  des  archers  da 
prince. 

L'escuyer  a  jurisdiction  sur  ceux  de  son  escuyrie, 
et  peuvent  demander  leur  renvoy  au  bureau  de  toutes 
matières ,  qui  touchent  partie  à  partie.  Et  pource 
que  deux  personnes  de  l'escuyrie  seroient  cnsoignez 
par  plusieurs  journées,  et  ne  pourroient  estre  d'em- 
pres  leurs  chevaux,  parquoy  pourroit  advenir  que 
par  maladie  desroy  y  fut  ,  ou  qu'aucuns  chevaux  se 
perdroient  ,  pou-rce  sont- ils  renvoyez  devant  l'es- 
cuyer, mais  si  un  homme  de  l'escuyrie  estoit  adjourné 
pour  autre  cause,  et  contre  un  autre  que  de  l'escuy- 
rie,  il  seroit  tenu  de  respondre,  et  n'auroit  point  de 
renvoy,  et  toutesfois  s'il  avoit  deservy  d'estre  mis  en 
prison  pour  quelque  cas ,  on  le  rendroit  à  l'escuyer 

chargé  de  ses  faiz,  s'il  le  vouloit  avoir,  et  si  la  matière 
ne  touchoit  à  Fencontre  da  prince.  L'escuyer  doit 
porter  l'espée  du  parlement  devant  le  prince  à  toutes 
entrées  honnorables,  soit  à  pied  ou  à  cheval,  et  le 
doit  tenir  en  sa  main  dextre  entre  la  croix  et  le 
pommeau,  et  doit  porter  icelle  espée  couchée  surTes- 
paule,  la  pointe  dessus,  et  doit  estre  l'escuyer  avec 
l'espe'e  seul,  et  la  première  personne  devant  le  prince. 
Soubs  l'escuyer  sont  trompettes,  mcnestriers,  et  tous 
joiieurs  d'instrumens,  messagiers  et  chevaucheurs  pôr- 
tans  les  armes  du  prince,  et  leur  donne  le  prince  la 
retenue,  et  l'escuyer  leur  mect  leur  boyte  armoyée. 
Il  a  en  garde  la  coste-d'armes  et  l'estendart,  mais  les 
paintres  qui  les  font,  sont  vallets  de  chambre,  et 
n'ont  que  faire  à  luy  que  pour  leur  mestier.  Les  armu- 
riers sont  pareillement  varlets  de  chambre,  et  res- 
pondent  à  l'escuyer  seulement ,  et  non  a  autre  :  pages 
et  varlets  de  pied  sont  soubs  luy,  et  tous  autres  de 
l'escuyrie  :  et  quand  le  prince  jouste  ou  tournoyé^ 
il  doit  avoir  les  parures  du  prince  et  de  son  cheval, 
en  quoy  il  a  jouste  et  tournoyé  pour  chascune  fois, 
quelque  riche  qu'elle  soit  ,  réservé  l'or  pur ,  et  la 
pierrie,  car  ce  revient  au  prouffit  du  prince. 

Les  escuyers  d'escuyrie  doivent  mettre  l'estrier  au 
pied  du  prince,  et  layder  à  monter  et  à  descendre,  et 
tenir  la  bride  de  son  cheval ,  et  le  varlet  lacquay  doit  te- 
nir l'estrier  hors  du  montoir,  et  doivent  estre  soigneux 
que  lé  cheval  soit  prest  à  l'heure  qu'il  le  demande.  Les 
escuyers  d'escuyrie  doivent  estre  bons  chevaucheurs , 
et  deux  ou  trois  fois  le  mois  ils  doivent  aller  aux 
champs  selon  le  temps,  si  l'escuyer  ordonne  de  che- 
vaucher les  chevaux  du  prince. 

34, 

Of  est  temps  que  nous  devisons  du  nombre  de  ceux 
qui  sont  en  l'escuyrie,  et  quels  gens  :  le  duc  a  douze 
pages ,  enfans  de  bonne  maison ,  lesquels  sont  en  la 
subjection  et  gouvernement  de  Tescuyer,  comme  dict 
est,  et  doivent  clievaucher  après  le  prince,  ainsi  que 
leur  ordonne  le  palfrenier,  et  n'ont  que  faire  iceux 
pages  autour  des  chevaux ,  sinon  de  brider  cliascun 
son  cheval,  et  les  mener  boire  après  le  palfrenier,  et 
par  ordre  de  chevaucher  après  le  prince,  comme  dict 
est,  et  doivent  aller  à  la  viande,  et  Tescuyer  se  sert 
d'iceux  pour  les  endoctriner  :  ils  ont  vallets  aux  des- 
pens  du  prince,  qui  les  pensent  et  nettoyent,  et  se 
doivent  iceux  vallets  tenir  hors  de  la  cuisine ,  pour 
garder  les  chevaux  des  pages,  quand  ils  vont  à  la 
viande  du  prince.  Le  plus  grand  et  le  plus  puissant 
des  pages,  doit  porter  l'estandart  après  le  prince,  et 
le  prince  selon  qu'ils  viennent  grans,  les  faict  ses  con- 
seilliers,  et  servent  en  armes  auprès  de  luy  pour  faire 
message ,  et  pour  courir  la  où  il  les  envoyé. 

>  Le  duc  a  un  palfrenier,  qui  est  le  premier  en  l'es- 
cuyrie, et  doit  estre  obey  des  autres  au  faict  des  che- 
vaux, et  doit  chevaucher  après  les  pages,  et  porter 
le  manteau  du  prince,  et  non  autre,  il  a  en  garde 
toutes  les  selles  qui  appartiennent  aux  chevaux,  il 
mectles  chevaux  et  les  pages  en  ordre  après  le  prince, 
comme  dict  est. 

Le  duc  a  quatre  laquais  vallets  ,  et  doivent  amener 
le  cheval  du  prince  au  montoir,  et  le  doivent  aller 
quérir  k  l'escuyrie,  et  le  mener  par  la  bride,  et  non 
monter  sus,  et  bien  garder  que  nul  homme  approche 
ledit  cheval,  et  depuis  que  le  palfrenier  leur  a  délivré 
es  mains,  nul  ne  doit  attouclier  le  cheval  selle',  ou 

en  liarnassure,  s'il  n'est  escuyer  d'escuyrie,  et  doivent 
avoir  lesdits  vallets  de  pied  chascun  un  blanc  baston 
en  la  main,  sans  fer  et  sans  glaive,  et  ce  pour  re- 
culler  le  peuple  qu'il  n'approche  point  du  prince  ,  et 
ne  seroit  point  bien  séant  que  le  pauvre  peuple  ,  qui 
amoureusement  vient  après  le  prince ,  et  se  tire  près 
pour  le  veoir,  fust  reculé  ou  féru  de  glaive,  ou  de 
trenchant,  mais  doit  estre  rebouté  par  iceluy  baston 
qui  n'a  point  de  pointe.  Les  pages  palfreniers,  ou 
vallets  laquais,  doivent  estre  habillez  pareils,  et  les 
vallets  de  pied  ou  palfreniers  font  les  aumosnes  avant 
les  champs  ,  à  tous  les  pauvres  que  le  prince  ren- 
contre, et  rend  compte  en  conscience  celuy  qui  faict 
l'aumosne,  de  ce  qu'il  a  donné,  et  doivent  les  vallets 
de  pied  aller  aux  sales,  et  entrées  de  toutes  villes,  et 
aller  à  pied  autour  de  son  cheval ,  comme  dict  est.  En 
icelle  escuyrie  y  a  bien  trente  hommes  à  ceste  cause, 
et  chascun  selon  son  estât,  les  vallets  de  corps  net- 
toyent  les  chevaux  d'estrilles,  et  de  flassars  (0,  et  leur 
donne  avaine,  font  les  lictieres ,  fientent  les  chevaux, 
et  tiennent  l'escuyrie  honneste.  Les  mareschaux  ferrent 
et  medecinent  les  chevaux.  Les  bottelleurs  livrent  le 
foin,  l'avaine  et  littiere,  les  chevaucheurs  font  la  des- 
pence et  la  pourvance,  et  les  aydes  d'iceux  chevau- 
cheurs sont  fourriers  de  l'escuyrie,  et  prendent  le 
logis  :  les  vallets  des  sommiers,  dont  il  y  a  plusieurs, 
pensent  les  chevaux  des  sommiers ,  et  les  meinent 
avec  leur  sommage  :  et  outre  plus,  ils  sont  les  chevau- 
cheurs messagiers,  et  n'en  y  a  que  douze  ordinaires, 
et  lesdits  douze  messagiers  ont  un  varlet  aux  despens 
du  prince,  et  eux  douze  n'ont  en  l'escuyrie  que  quatre 

(0  Flassars  :  couvertures  de  cbevaux. 

chevaux,  qui  sont  délivrez  aux  vallets  des  chevau- 
cheurs  chacun  jour,  et  sont  mis  au  proufict  d'iceux  où 
qu'ils  soyent,  car  selon  leurs  charges  et  leurs  commis- 
sions, aucunefois  tous  y  sont,  aucunefois  néant  et  peu 
souvent ,  l'une  fois  deux ,  l'autre  fois  point  et  sont 
payez  de  leur  voyages,  quand  ils  vont  dehors  par 
l'argentier.  Les  officiers  d'armes  se  créent,  et  bap^ 
lisent  à  l'hostel  du  duc  et  pour  ce  fut  il  ordonné, 
qu'ils  auroyent  quatre  livres  par  jour  et  non  plus.  Les 
varlets  des  chariots  pensent  de  leurs  chevaux ,  et  se 
compte  le  tout  soubsla  main  du  chevaucheur,  qui  fait 
la  despence  par  les  escrocs,  et  en  l'office  d'escuyrie, 
et  doivent  estre  dessoubs  l'escuyer  tous  ceux,  qui 
portent  esmail  du  prince,  ou  enseigne  armoyé ,  ex- 
cepté l'office  d'armes. 

Et  puis  que  nous  avons  parlé  de  l'office  d'armes ,  je 
deviseray  d'iceux  :  le  duc  a  en  son  hostel  six  roys 
d'armes ,  huict  heraux ,  et  quatre  poursuyvans,  et  leur 
sont  leurs  cottes-d'armes  délivrées  et  renouvellées  par 
l'escuyrie,  mais  ils  ne  sont  pas  subjects  h  l'escuyer,  et 
n'ont  à  respondre  qu'au  duc,  et  à  son  premier  cham- 
bellain ,  et  sont  iceux  comptez  par  les  escroes,  sinon 
quand  ils  vont  es  voyages,  qui  sont  comptez  par  l'ar- 
gentier :  les  officiers  d'armes  se  créent  et  baptisent  à 
l'hostel  du  duc  es  grandes  jours,  et  es  bonnes  festes, 
et  à  faire  un  poursuyvant  doit  avoir  deux  heraux , 
qin  doivent  tesmoigner  qu'il  est  personne  honncste, 
qu'il  a  discrétion  et  renommée  de  vertu  et  de  vérité 
pour  entrer  en  l'office  d'armes,  qui  jadis  furent  nom- 
mez les  voirdisans.  Le  prince  luy  donne  tel  nom  qu'il 
luy  plaist,  en  le  nommant,  le  baptise  de  vin,  que  les 
heraux  luy  ont  apporté  en  une  tasse,  et  puis  donne 

la  tasse  au  poursuivant ,  et  le  rachapt  communément 
d'un  marc  d'argent,  et  puis  les  heraux  luy  veslent  la 
cotte  d'armes  du  long  des  bras,  et  non  autrement,  et 
le  doit  ainsi  porter  tant  qu'il  soit  poursuyvanl ,  en 
différence  des  roys  d'armes  et  heraux.  Et  si  le  pour- 
suivant se  gouverne  bien,  et  qu'il  soit  trouvé  homme 
de  vertu,  il  parviendra  au  noble  office  de  héraut,  et 
doit  avoir  en  sa  création  deux  roys  d'armes  et  quatre 
heraux,  qui  doivent  certiffier  de  sa  première  con-  , 
duite,  et  qu'il  a  este'  poursuivant  sept  ans,  et  qu'il  est 
digne  d'estre  héraut.  Si  doit  estre  batizé  encore  une 
fois,  et  luy  change  le  prince  son  nom,  et  les  heraux 
luy  tournent  la  cotte  d'armes  selon  ce  qu'elle  doit 
aller,  et  pour  créer  un  héraut  à  estre  un  roy  d'armes, 
convient  que  tous  les  roys  d'armes,  heraux  et  pour- 
suivans  que  l'on  peut  finer  (0  soyent  là ,  et  qu'ils  por- 
tent tesmoignaige  devant  le  prince  des  vertus  du 
héraut,  et  qu'il  est  stillé  au  treshaut  office  de  roy 
d'armes,  qui  est  si  haut,  si  noble,  et  si  grand,  que 
jamais  ne  peut  avoir  plus  haut  nom  en  l'office  d'ar- 
mes. Le  héraut  doit  avoir  la  cotte  d'armes  vestue,  et 
le  prince  luy  met  la  couronne  en  la  teste,  qui  doit 
estre  d'argent  doré  ,  et  non  point  d'or,  et  n'y  doit 
avoir  pierres  que  saphirs,  en  segnifiant  que  le  roy 
d'armes  ne  doit  point  avoir  regard  à  nulles  richesses, 
fors  au  ciel  seulement,  que  le  saphir  figure ,  et  dont 
il  doit  tirer  vertu  et  vérité,  La  couronne  doit  estre  en 
quatre  lieux  croisettée,  et  non  flouronnée,  et  luy  doit 
estre  baillée  nom  de  province  subjecte  au  prince,  où 
d'ancienneté  il  y  ait  eu  nom  de  roy  d'armes.  Et  au 
regard  du  roy  des  royers  ,  il  se  nomq;ie  par  le  marquis 
(0  /Vne/  :  trouver. 


y 


536  ESTAT   DE  LA  MAISON 

(du  sainct  Empire,  et  se  cre'e  par  l'Empereur,  et  ne  luy 
doit  refuser,  et  est  l'un  des  principaux  roy-d'armes, 
qui  soit  en  la  chrestienté.  Et  du  temps  des  nobles  tour- 
nois ,  ils  se  combatoyent  par  deux   partis  ,  les  uns 
royers ,  et  les  autres  poyers.  Et  furent  deux  roy-d'ar- 
mes faicts  pour  soustenir  iceux  deux  partis,  et  pour 
mettre  par  ordre  les  blasons  des  nobles  hommes,  en 
gardant  à  cliascun  son  estât  et  degré.  C'est  à  sçavoir 
le  roy  d'armes  des  royers  pour  toute  la  noblesse  de 
Germanie ,  et  le  roy  d'armes  des  poiers  pour  toute  la 
noblesse   de  Gaule ,  et  certes  les    matières   sont  de 
grandes  recommandations.  Mais  je  m'en  passe  pour 
abréger,  et  pour  entresuivre  ma  matière.  Et  qui  aura 
désir  de  sçavoir  de  ceste  chose  à  parler,  cherche  un 
traicté  que  fit  Anthoine  de  la  Salle,   et  il  trouvera 
matière  de  grande  recommandation,  et  au  regard  de 
créer  le  roy  d'armes  de  la  Toison ,  il  doit  estre  faict 
par  élection  des  chevaliers  de  l'ordre.  C'est  le  premier 
et  le  principal  de  l'hostel  du  duc  de  Bourgongne,  et  à 
l'entremise  de  la  feste  de  la  Toison,  et  ne  doit  avoir 
autre  officier  d'armes  pour  conduire  les  cérémonies 
que  luy  seulement ,  et  se  doit  aider  d'iceux  poursuy- 
vans,  et  non  plus.   Ils  doivent  tous   à  toutes  choses 
grandes  acompaigner  le  prince ,  leurs  cottes  d'armes 
vestus ,  ils   ont  de   grands  droits  et  de  grans  dons. 
L'office  d'armes  doit  honorer  les  nobles,  et  la  noblesse 
les  doit   nourrir,    soustenir,  et   porter.  Les  officiers 
d'armes  doivent  porter  les  blasons  du  prince  au  costé 
dextre  selon  nostre  coustume ,  mais  les  officiel  s  d'armes 
d'Angleterre  portent  leurs  blasons  au  costé  senestre. 
Et  autresfois  ay  demandé  au  roy  d'armes  de  leur  parly, 
pourquoy  ils  avoycnt  telle  coustume  en  Angleterre. 

Surquoy  il  me  respondit  que  leur  raison  estoit  plus 
grande  qu'autre.  Et  si  un  noble  jeune  homme  qui  ja- 
mais n'auroit  esté  armé,  vouloit  sçavoir  de  quel  costé 
il  devroit  prendre  son  escu ,  il  le  verroit  aux  blasons 
des  officiers  d'armes  et  de  quel  costé  ils  le  portent. 
Et  pardeça  les  officiers  d'armes,  les  portent  au  destre 
costé,  pource  que  le  dextre  est  le  plus  noble  pour 
faire  honneur  au  blason ,  et  ainsi  chascun  a  opinion 
raisonnable.  Et  la  cause  pourquoy  le  prince  leur 
donne  la  tasse  d'argent  à  les  créer,  est  pour  faire  le 
blason  de  ses  armes  ,  et  me  tais  à  tant  des  cérémo- 
nies de  l'office  d'armes ,  pour  entresuyvre  ma  ma- 
tière. 

Le  duc  de  Bourgongne  a  douze  trompettes  de 
guerre,  les  meilleurs  qu'il  a  sceu  finer,  et  sont  iceux 
trompettes  gouvernez  par  un  d'eux  qui  est  leur  chef, 
et  le  matin  que  le  prince  doit  partir ,  ils  doivent 
tous  ensamble  venir  faire  une  basture  devant  les  fe- 
nestres  du  prince,  pour  le  resveiller  à  l'heure  qui 
leur  est  baillée,  et  puis  se  partent  quatre,  et  vont 
sonner  à  mettre  selle  par  les  quatre  parties  de  la 
ville ,  ou  de  l'ost ,  et  au  retour  de  chascun  ils  doivent 
sonner  un  mot  au  rentrer  du  logis  du  prince,  et  se 
doivent  la  rallier  tous  ensamble,  etdesjeuner  aux  des- 
pens  du  prince.  Et  le  chef  des*  trompettes  se  doit 
tenir  prest  pour  sçavoir  quand  on  sonnera  à  cheval, 
et  quand  le  prince  le  commande,  les  trompettes  se 
départent,  et  vont  sonner  à  cheval,  et  se  mettent 
chascun  en  armes  et  en  habillemens,  et  se  retire  chas- 
cun dessoubs  son  chef,  et  dessoubs  sa  cornette,  et 
les  trompettes  se  tirent  devers  le  prince,  comme  la 
première  fois,  et  assez  tost  après  sonnent  les  trom- 

pettes  la  tierce  fois,  et  viennent  les  cornettes  et  es- 
qiiadres  acompaignez  chascun  de  leurs  gens  devant 
riiostel  du  prince,  et  quand  tous  sont  venus,  les 
trompettes  font  une  basture,  et  à  ceste  heure  monte 
le  prince,  et  les  trompettes  doivent  sonner  à  toutes 
entre'es  et  sallies,  tant  que  la  ville  dure,  ou  le  camp 
ou  l'on  a  esté  logez.  L'escuyer  d'escuyrie  leur  livre 
banieres  de  trompettes ,  ils  ont  droit  aux  deniers 
donnez  en  largesse  ,  dont  l'office  d'armes  prent  la 
raoictié,  et  les  trompettes,  raenestriers  et  joiieurs 
d'instrumens  l'autre  moitié.  Le  duc  a  six  hauts  me- 
nestriers,  qui  sont  gouvernez  par  un  des  menestriers 
qui  est  roy  d'iceux ,  et  portent  les  armes  du  prince, 
et  sont  comptez  par  les  escrocs  comme  les  trom- 
pettes :  le  duc  a  quatre  joiieurs  de  bas  instrumens, 
pareillement  comptez,  et  portent  les  armes  du  prince: 
et  m'a  esté  force  d'entresuyvre  les  estats  non  pa& 
par  ordre  par  règle.  Et  combien  que  ceux  dont  je 
parlera}^  cy  après  soyent  plus  nobles ,  toutesfois  j'ay 
voulu  entresuyvre  l'escuyrie ,  et  ce  qui  en  dépend. 
Le  duc  a  soixante  deux  archers  pour  son  corps, 
qui  sont  gouvernez  par  deux  chevaliers,  qui  se  nom- 
ment capitaines  des  archers,  et  sont  comptez  par  les 
escrocs  ordinaires,  et  les  peuvent  iceux  capitaines 
corriger  et  punir,  et  doivent  annoncer  les  delfaillans 
au  bureau,  et  aux  maistres  d'hostel,  pour  les  royer 
si  besoing  est,  et  on  ne  leur  doit  point  refuser  quand 
ils  le  dient,  ils  ont  tous  les  ans,  ou  souvent  palletots 
d'orfaverie  richement  chargez ,  ils  font  le  guet  tour 
à  tour  devant  le  prince ,  ils  le  doibvent  accompai- 
gncr  à  pied  ou  à  cheval  où  qu'il  voye ,  s'ils  sont  à 
pied ,  ils  doivent  estrc  autour  de  son  clieval,  le  gouge 

OU  le  baston  sur  le  col,  et  s'il  est  à  cheval ,  ils  doivent 
chevaucher  après  leur  enseigne ,  et  doit  aller  leur 
enseigne  devant  celle  des  escuyers,  et  entresuyvre 
les  archers  de  la  garde,  comme  je  declaireray  cy  après. 
Le  duc  a  six  vingts  et  six  hommes  de  sa  garde, 
pour  la  seureté  de  sa  personne,  tous  nobles  hommes,  et 
les  faict  appeller  les  escuyers  de  sa  garde,  et  a  chascun 
un  homme-d'armes  et  un  archer  à  cheval,  et  sont  les- 
dits  hommes -d'armes  et  archers  gouvernez  et  con- 
duits par  un   capitaine  ,  qui  se  nomme  capitaine  de 
sa  garde,  et  par  quatre  escuyers  chefs  d'esqiiadre,  dont 
chascun  a  soubs  luy  trente  hommes  d'armes ,  et  trente 
archers  en  son  esquadre  ,  et  est  chascune  esquadre 
conduite   par    quatre    chefs    de    chambre  ,   lesquels 
en  ont  dessoubs  eux  chascun  six  hommes-d'armes, 
et  leurs  archers;  ainsi  sont  en  chascune  chambre  sept 
hommes-d'armes  qui  sont  vingt  huict  pour  les  quatre 
chambrées,  et  a  chascun  chef  d'esquadre  deux  lieute- 
nans,  l'un  pour  conduire  les  hommes-d'armes  en  son 
absence  ,  et  l'autre  pour  conduire  les  archers  en  chas- 
cune esquadre.  Le  capitaine  de  la  garde  a  pour  sa 
chambre,  outre   et  pardessus  le  nombre  dessusdit, 
plusieurs  hommes-d'armes,  qui  ont  requis  estre  de  la 
garde,  et  pource  que  ce  n'est  chose  ordinaire,  fors  que 
volonté,  et  que  le  nombre  est  aucunefois  plus,  et 
l'autre  moins,  je  ne  m'y  veux  guère  arrester ,  mais 
viendray  à  l'ordinaire  seulement.  Le  capitaine  a  or- 
dinairement huict  archers  et  deux  conseillers ,  deux 
trompettes  et  un  chappellain,  qui  sont  comptez  aux 
gages  du  prince  :  Item  il  a  deux  hommes-d'armes  ses 
lieutenans,  dont  l'un  conduit  l'estandart  en  son  ab- 
sence des  hommes-d'armes,  et  l'autre  conduit  le  gui^ 

don  des  archers  de  toute  la  garde,  et  ont  les  chefs 
d'csquadre  chascun  un  archer  ordinaire  aux  despens 
du  prince,  et  a  tels  gages  que  les  autres,  et  d'abon- 
dant les  chefs  d'esquadres  et  le  lieutenant,  ont  chas- 
cun un  conseillier  de  crue  paye  aux  gages  du  prince, 
ainsi  sont  douze  conseilliers  en  la  garde,  et  servent 
iceux  d'aller  avec  le  fourrier  de  la  garde  prendre 
les  logis  ,  et  les  deux  conseilliers  font  le  logis  pour 
leur  esquadre,  et  le  troisiesme  doit  revenir  au  de- 
vant de  Tesquadre ,  pour  les  mener  au  logis,  et  che- 
vauchent iceux  hommes-d'armes  et  archers,  en  huict 
esquadres  tousjours  en  armes,  soit  en  temps  de  paix 
ou  de  guerre.  Et  chevauche  le  second  lieutenant  du 
capitaine  le  premier,  et  le  guidon  des  archers  après 
luy,  et  pource  se  nomme   iceluy  capitaine  des  ar- 
chers de  la  garde,   et  après  luy  chevauche  la  pre- 
mière esquadre  des   archers  ,  qui  est  conduicte  par 
l'homme-d'armes,  second  lieutenant  de  la  première 
esquadre,  et  puis  chevauche  la  seconde  esquadre  la 
tierce  et  la  quarte,  et  sont  conduictes  par  le  second 
lieutenant ,  comme   dict  est.  Et  après  eux  chevau- 
chent les  archers  de  corps  à  guidon  desployé,  soubs 
le  gouvernement  du   premier  capitaine  ,   et  si  c'est 
en  temps  de  paix,  les  escuyers  des  quatre  estais  du 
prince,  chevauchent  après  luy    par  ordre,  et  puis 
les  chevaliers,  les  grans  pensionaires,  et  puis  ceux 
du  sang,  princes  et  autres,  et  puis  les   trompettes 
et  roflice  d'armes  en  ordre  ,  et  au  regard  des  huys- 
siers   d'armes,  ils  chevauchent  deçà   et  delà,    pour 
tenir  la  place  ouverte,  et  puis  devant  le  prince  che- 
vauchent sergeans  d'armes,  la  mâche  sur  l'espaule, 
et  le  dernier  l'escuyer  d'escuyrie  avec  l'espe'e,  et  eu 

tel  ordre  chevauche  le  prince,  ses  pages  après  luy, 
et  derrière  luy  vient  le  capitaine  de  sa  garde  à  Tes- 
tandart  desployé ,  conduit  par  luy  ou  par  son  lieu- 
tenant,  et  après  luy  vient  le  premier  chefd'esqua- 
dre,  à  cornette  desployée,  qui  conduit  la  première 
esquadre  des  hommes-d'armes,  qui  accompaignent 
l'enseigne,  et  puis  la  seconde,  la  tierce,  et  la  quarte, 
chascune  conduite  par  son  chef  d'esquadre  comme 
dict  est.  Mais  quand  le  prince  chevauche  pour  la 
guerre,  ceux  de  sa  maison  chevauchent  après  la  per- 
sonne du  prince,  les  chevaliers  les  plus  près  de  luy, 
les  escuyers  après,  et  puis  la  garde  ,  et  se  ployé  l'es- 
tandart  à  demy ,  pour  celuy  du  prince  qui  est  des- 
ployé, et  ne  chevauchent  devant  luy  entre  les  ar- 
chers et  sa  personne ,  sinon  les  escuyers  de  sa  cham- 
bre ,  et  ceux  de  son  sang ,  en  la  manière  devant 
dicte,  et  tous  les  jours  sont  tenus  ceux  de  la  garde 
faire  le  guet  devant  le  prince  tour  à  tour,  à  chas- 
cune fois  quinze  hommes-d'armes,  la  première  nuict 
le  chef  d'esquadre,  et  la  seconde  son  premier  lieu- 
tenant, avec  le  demourant,  et  doivent  ceux  du  guet 
tous  les  jours  accompaigner  le  prince  embastoncz 
et  armez  si  besoin  est  :  et  sont  ceux  de  la  garde  comp- 
tez par  les  escroes ,  et  payez  par  le  niaistre  de  la 
chambre  aux  deniers,  et  font  les  clercs  d'office  un 
rolle  tous  les  jours  de  leurs  noms,  et  sont  mis  de- 
dans le  controlie  par  un  petit  escroe,  et  sont  royez 
et  recomptez  par  le  capitaine  de  la  garde  seulement, 
qui  a  le  regard  sur  eux  :  ils  ont  manîelines  et  pa- 
rures du  prince,  et  les  archers  palletots  d'orfaverie, 
et  sont  comptez  à  si  grans  gages,  et  en  tel  estât, 
qu'ils  ont  chascun  un  cousiillier  armé,  qui  font  cent 

\ingt  six  combattans ,  outre  et  pardessus  le  nombre 
arme'  :  tous  les  ho  rames-d'armes  ont  par  mois  argent 
du  prince  et  à  ses  despens,  pour  tenir  sommier,  amener 
le  bagage  :  et  à  tant  me  tais  du  faict  de  la  garde. 

Et  pour  conduire  ceste  grande  chose ,  faut  deviser 
comment  il  se  loge,  et  la  police  du  logis ,  selon  le- 
quel est  nommé  en  tout  temps  mareschal,  pour  servir 
au  fait  de  la  guerre,  et  doit  livrer  les  carliers  aux 
fourriers  des  capitaines  des  gens-d'armes ,  et  de  tous 
les  quartiers  :  le  second  mareschal,  qui  est  mareschal 
de  rhostel  du  duc,  doit  avoir  le  chois  pour  loger  le 
prince  et  son  estât  :  et  ne  deviseray  gueres  pour  le 
présent  du  mareschal  du  logis  ,  pource  que  je  revien- 
dray  en  temps  et  lieu  ,  mais  deviseray  du  mareschal 
du  logis  de  l'hostel ,  pour  deviser  de  Testât  de  la  fou- 
riere,  et  comment  elle  se  doit  conduire.  Le  mareschal 
du  logis  se  souloit  appeller  l'escuyer  du  logis,  et  ne 
se  mettoit  iceluy  estât  sus  ,  qu'en  la  guerre  seule- 
ment, mais  pource  que  le  duc  va  tousjours  en  armes, 
et  que  sa  maison  est  si  grandement  accompaignée , 
comme  l'on  peut  veoir,  il  est  ordonné  qu'il  seroit  un 
mareschal  du  logis  de  l'hostel,  et  est  un  moult  belofhce 
et  estât  :  en  l'hostel  du  duc  il  y  a  quatre  archers  comp- 
tez, et  une  trompette  par  les  escroes,  qui  accompai- 
gnent  le  mareschal  oh  qu'il  voye,  et  quand  il  doit 
partir  pour  aller  faire  un  logis  de  ville  en  ville,  il  faut 
sonner  sa  trompette,  et  sa  trompette  revenue,  il  doit 
monter  à  cheval,  et  les  fourriers  du  prince  doivent 
venir  devers  luy  ,  et  doit  avoir  le  mareschal  une 
cornette  pour  enseigne,  et  doit  aller  par  toutes  les 
rues  ,  et  par  tous  les  logis  sa  cornette  après  hiy  ,  et 
le  doivent  snyvre  tous  les  cstats.  Le  fourrier  de  la 

garde  accompaigné  de  couslilliers  ordinaires ,  doib- 
vent  marcher  en  belle  ordonnance ,  jusques  au  lieu 
011  ils  doivent  faire  le  logis,  et  est  bien  besoing  qu'en 
temps  de  paix  ,  que  ce  soit  par  aucuns  jours  avant 
que  le  prince  se  parte ,  et  se  départ  le  logis  en  deux 
parties,  dont  la  première  partie  est  livre'e  au  fourrier 
pour  le  prince ,  les  chambellains ,   les  quatre  estais 
de  la  chappelle,  les  archers  de  corps  de  la  garde,  la 
chambre  et  les  officiers  domestiques,  et  le  mareschal 
loge    les  princes  et  grans  pensionnaires ,   chambel- 
lans ,  et  gens  du  conseil ,  ambassadeurs  ,  et  autres 
survenans,  qui  ne  sont  point  domestiques  :  et  ainsi 
se  départ  le  logis  ,  et  le  fourrier  et  ses  aydes  font  le 
logis  qui  leur  est  ordonné,  et  le  gardier  de  la  garde, 
et  aussi  délivre  au  fourrier  de  ladicte  garde,  et  ledit 
fourrier  départ  son  logis  en  cinq  parties ,  l'une  pour 
le  capitaine  ,  et  pour  ceux  de  sa  chambre,  et  l'autre 
partie  se  départ  en    quatre ,   pour  les  quatre  chefs , 
et  leur  quatre  esquadres.  Et  combien  que  le  duc  de 
Bourgongne    soit    prince    des    plus  belles   villes   du 
monde ,  tautesfois  son  estât  est  si  grand  ,   que  Ton 
trouve  peu  de  villes   où  ils  puissent  tous  loger  ,   et 
faut    souvent   adjonctions    de   villes   et  de  villages  : 
ainsi  le  duc  a  un  fourrier  comme  dict  est ,  et  si  ce 
ne  fut  pour   tenir  ordre  en  mon  escrit,  j'eusse  mis 
Testât   de   la  fourie    tenant  à  sa  chambre  ,    car  la 
fourie  est  de  la  chambre  :   le  fourrier  faict  la  des- 
pense  de  tout  le  bois  qui  se  despend  en  l'hostel  du 
prince  ,  réservé  de  la  cuisine  ,  et  se  compte  par  les 
escrocs ,  soubs   Testât  de  la  fourie  ,  et  sur  iceluy  se 
comptent  les  espices  de  chambre  ,    drageries  et  au- 
tres ,  qui  se  livrent  par  les  espiciers ,  la  raison  est, 

pource  que  le  fourrier  est  vallet  de  chambre,  et  aussi 
est  Tespicier,  et  ne  se  compte  aucune  despence  de 
la  chambre  sinon  en  fourie  :  et  aussi  pource  qu'on 
ne  veut  point  enlremeller  la  despence  des  officiers  : 
le  fourrier  doit  porter  un  baston  ,  lequel  doibt  estre 
verd  ,  en  signifiance  du  bois ,  et  le  doit  porter  en 
manière  ,  comme  s'il  vouloit  tous) ours  hurter  à  un 
huys  pour  demander  ouverture,  sa  marque  doit  estre 
tenue  à  tous  ,  sur  paine  de  mort.  Le  fourrier  en  sa 
personne  doit  batre  le  lict  du  prince  de  son  baston  ^ 
comme  je  lay  escrit  une  fois ,  et  quand  le  prince 
vient ,  le  fourrier  doit  mettre  le  bancq,  les  tresceaux 
et  la  table  ,  il  doit  reculer,  remettre  ,  et  osier  à  icelle 
table  les  tresceaux  ,  et  à  toutes  autres  dont  le  prince 
est  servy  ,  il  doit  faire  son  banc,  chaieres,  et  toutes 
autres  ouvraiges  de  bois  ,  ii  doit  livrer  les  linceux  et 
estrain  pour  les  licts,  et  pour  paillaces  de  l'hostel  du 
prince,  et  livre  bois  de  livre'e  et  bois  de  despence, 
et  soubs  luy  se  faict  une  tresgrande  despence ,  et  en 
iceluy  office  sont  douze  personnaiges ,  et  aides  pour 
aider  le  fourrier  et  servir  en  son  absence  ,  et  y  a 
varlets  de  fourrier  qui  portent  le  bois  en  la  chambre 
du  prince  ,  et  besongnent  aux  feux  et  aux  lumières, 
comme  il  appartient  et  doivent  tenir  l'hostel  du  prince 
net  et  honneste,  les  serviteurs  de  l'eauè  servans,  doi- 
vent porter  l'eauè  en  la  chambre  du  prince,  et  livrent 
caches  et  ramons  (0 ,  et  quand  le  prince  tient  un  grand 
estât  ou  une  grande  feste,  leserf  de  l'eauè  doit  donner  à 
laver  à  tous,  excepte'  aux  princes  servans  et  aux  am- 
bassadeurs. 

Et  pour  continuer  Testât  du  duc,   nous  parlerons 

(»)  Cac?i€s  et  ramçns  :  caiSçHçi  et  balaii. 

âe  Testât  des  portiers.  Le  duc  a  deux  portiers  et  deux 
aides  comptez  par  termes ,  le  portier  doit  estre  le 
premier  levé,  et  doit  estre  logé  à  la  porterie  du 
prince,  et  ne  doit  point  ouvrir,  que  le  chef  du  guet, 
et  ceux  qui  ont  faict  le  guet  devant  le  prince,  ne 
soyent  venus,  et  puis  il  ouvre  sa  porte,  et  la  doit 
bien  songneusement  garder,  que  nul  n>  entre  qu'il 
ne  cognoisse  bien  :  et  quand  il  vient  à  l'entrée  de  la 
nuit ,  il  doit  allumer  fallots  à  sa  porte  ,  et  la  doit 
garder  comme  dit  est,  jusques  à  ce  que  le  prince 
soit  couché,  et  que  les  chambellains  et  ceux  qui  ont 
esté  à  son  coucher,  soyent  retraits,  et  doit  le  portier 
visiter  la  maison,  et  sçavoir  s'il  ne  trouvera  nulluy 
qu'il  n'a  point  acoustumé  de  veoir,  et  le  peut  prendre 
et  mettre  en  prison  ,  et  chascun  retrait ,  le  portier 
ferme  la  porte,  et  ne  la  doit  point  ouvrir  pour  per- 
sonne,  qui  vienne  sans  le  congé  du  prince,  ou  du 
premier  maistre  d'hostel.  Le  portier  est  garde  des 
prisons  de  l'hostel  du  duc,  et  principalement  de  ceux 
que  les  maistres  d'hostel  font  prendre ,  et  punir.  Et 
pour  entresuyvre  ma  matière  ,  je  parleray  des  ser- 
geans,  et  huyssiers  d'armes,  et  principalement  par- 
lerons de  ses  sergeans  d'armes. 

Le  duc  a  quatre  sergeans  d'armes  comptez  par  ter- 
mes ,  et  tous  les  deux  servent  tousjours,  et  doivent 
lesdits  sergeans  d'armes  estre  devant  la  porte  du 
prince.  Et  quand  le  prince  part  hors  de  sa  chambre 
pour  aller  à  la  messe  ou  ailleurs,  les  sergeans  d'armes 
se  doibvent  mettre  devant  luy  :  et  quand  le  duc  tient 
estât,  au  millieu  de  la  sale  doit  avoir  deux  basses  ta- 
bles ,  dont  l'une  est  petite  pour  quatre  personnes  seule- 
ment, et  doit  estre  tournée  devers  le  prince,  et  devant 
10.  35 

]uy ,  et  au  milieu  d'icelle  doivent  seoir  deuxluiyssiers 
d'armes,  et  aux  deux  bouts  lesdits  deux  sergeans  d'ar- 
mes, en  couchans  chascun  les  masses  sur  les  bouts  de 
la  table ,  et  ayans  leurs  visages  devers  le  prince  ,  et 
derrière  eux,  doit  estre  la  table  des  officiers  d'ar- 
mes, qui  doivent  cslre  du  long  de  la  table,  et  seoir 
leur  costes  d'armes  vestues.  Mais  je  demande  pourquoy 
ne  sont  les  roys-d'armes  etheraux  plus  près  du  prince, 
que  les  huyssiers  et  sergeans-d'armes,  et  toutesfois 
ils  ont  leur  costes  d'armes  vestues  ,  et  sont  de  plus 
noble  estât  que  les  autres.  A  ce  je  respons,  que  c'est 
pource  que  les  huyssiers  et  sergeans  d'armes  sont  les 
exécuteurs  du  prince  ,  et  que  telles  nouvelles  pou- 
royent  advenir ,  ou  telle  chose  pouroit  estre  faict , 
que  le  prince  voudroit  mettre  la  main  au  plus  grand 
de  ses  pays  ou  autres,  et  pource  doivent  estre  assis 
iceux  sergeans  devant  sa  face  ,  pour  promptement 
exécuter  son  bon  plaisir  et  commandement.  Et  au  re- 
gard des  huyssiers  d'armes,  le  duc  a  bien  vingt-quatre 
servans  par  termes,  dont  les  uns  servent  à  garder  la 
chambre  des  chevaliers,  autres  à  garder  la  chambre 
des  cscuyers,  et  autres  h  garder  la  chambre  du  con- 
seil ,  et  doivent  iceux  huyssiers  faire  place  devant  le 
prince  quand  il  va  de  lieu  à  autre,  et  doivent  garder 
la  sale  oii  il  mange,  et  aller  et  venir  où  il  le  com- 
mande, ils  adjournent  gens  au  conseil,  soit  devant  le 
chancellier  ,  chambellain  ,  ou  mareschal ,  et  exécu- 
tent toutes  choses  ordonnées  par  le  conseil.  Or  feray 
lin  de  l'ordre  de  l'hostel  du  prince,  et  de  son  esta!, 
et  entrerons  à  parler  de  sa  guerre,  et  le  nombre  de 
ses  gens  qu'il  tient  journellement,  et  de  son  ordon- 
nance ,  et  ne  me  suis  pas  arresto  à  plusieurs  choses , 

qui  sont  journellement  on  toutes  nobles  cours.  On 
sçait  bien  que  le  confesseur  confesse  le  prince,  et  que 
luy  ou  le  clercq  de  la  cliappelle  dict  ses  heures  avec 
luy ,  et  que  le  prince  offre  tous  les  jours ,  et  cent 
mi  le  menues  choses,  qui  sont  en  la  maison  du  prince 
commune  à  tous ,  et  aussi  n'est  pas  à  entendre  que 
les  ordres,  les  coustumes,  et  les  loix  soient  pardessus 
les  princes  ,  mais  les  princes  pardessus  elle ,  pour  en 
ordonner  à  son  bon  plaisir,  et  sont  communément  les 
statuts  des  princes  conformes  à  leurs  conditions.  Or 
j'ai  devisé  de  Testât  et  de  l'ordre  de  la  maison  du  duc 
Charles  de  Bourgongne  ,  et  est  besoin  que  je  devise 
de  Testât  de  sa  guerre,  du  nombre  de  ses  gens-d'ar- 
mes, et  comment  ils  sont  conduits,  exercitez  et  gou- 
vernez ,  et  aussi  comment  les  conducteurs  et  chefs 
d'esquadres  sont  faicts  et  créez. 

Le  duc  a  deux  mille  deux  cens  hommes  d'armes  en 
ses  ordonnances  ,  compté  chascun  homme  d'armes  à 
tels  gages  qu'à  coustillicrs  (')  armez,  et  dessoubs  chas- 
cun homme  '  d'armes  y  a  trois  archers  à  cheval,  et 
d'abondance  pour  chascun  homme-d'armes  y  a  trois 
hommes  de  pied  armez  ,  arbalestriers ,  colevriniers 
et  picquenaires,  ainsi  font  huict  combattans  pour  une 
lance,  mais  les  gens  de  pied  ne  sont  pas  gouvernez 
par  les  gens  de  cheval. 

Et  pour  gouverner  icelle  compaignie  qui  monte  à 
dixhuict  mille  combattans,  a  prendre  les  conduc- 
teurs, lieutenans  et  autres  archers,  ([ui  sont  outre 
nombre,  huict  combattans  pour  lance  :  et  sont  iceux 
payez  et  comptez  tous  les  jours  à  la  souldée  du  prince 

ÎO  Coustilliers  :  soldats  armés  de  la  coustille,  qui  étoit  une  sorte 
d^épée  à  deux  tranchane. 

35. 

par  la  maiii  du  trésorier  des  guerres.  Je  monstreray 
par  la  conduite  de  cent  lances,  comment  se  gouver- 
nent tous  les  autres ,  et  semblablement  ceux  de  pied  : 
en  chascune  cent  lances  y  a  un  conducteur,  soubs 
qui  respond  icelle  compaignie,  et  se  nomme  conduc- 
teur, pource  que  le  duc  veut  estre  seul  capitaine  de 
ses  gens  à  en.  faire  et  ordonner  son  bon  plaisir.  Et 
pour  entresuyvre   ce   propos ,   nous  parlerons  de  la 
forme  et  manière  comment  le  duc  crée  les  conduc- 
teurs, puis  après  de  leur  conduite,  et  m'en  abregeray 
le  plus  que  je   pouray,  pource  que   le  duc  Charles 
qui  a  ses  ordonnances  mis  sus  à  labeur  si  notable- 
ment en  sa  personne,  et  faict  mettre  par  escrit  les 
ordonnances  de  sa  guerre,  si  bien  et  si  notablement, 
et  a  tous  misteres  esclarcy  en  telle  forme  et  manière, 
que  mon  escriture  ne  me  sembleroit  que  temps  perdu  , 
et  lesquelles  ordonnances  sont  portées  en  Angleterre, 
et  si  besoin  est,  sont  recouvrables  pardeçà,  toutes  et 
quantes  fois  que  besoing  sera ,  parquoy  je  m'en  passe 
pour  abréger,  et  parferay  ce  que  j'ay  dict. 

Le  duc  renouvelle  tous  les  ans  les  conducteurs  de 
ses  ordonnances ,  comme  il  est  escript  en  sesdits  or- 
donnances ,  et  contre  le  temps  que  scsdicts  conduc- 
teurs se  doivent  renouveller ,  iceux  conducteurs  vien- 
nent ou  envoyent  devers  le  duc,  selon  leurs  affaires, 
et  selon  la  charge  qu'ils  ont ,  et  en  iceluy  temps  ceux 
qui  désirent  d'avoir  charge  de  conducteur  pour  l'an- 
née advenir,  se  tirent  devers  les  secrétaires,  qui  sont 
ordonnez  pour  la  guerre,  et  ils  enregistrent  et  met- 
tent en  mémoire  :  et  en  temps  ordonné,  ils  apportent 
iccllcs  mémoires  au  duc,  qui  les  retient  par  devers 
luy,  par  certains  jours  et  à  son  bon  plaisir,  et  selon 

les  recommandations  des  mérites  d'nn  cliascun  ,  il 
poinclie  ceux  a  qui  il  veut  donner  la  charge  de 
conducteur  ,  et  à  la  fois  de  ceux  qui  l'estoyent 
paravant,  et  à  la  fois  non,  et  les  fois  par  noms  de 
compaignie,  dont  l'une  s'appelle  la  première  com- 
paignie ,  l'autre  la  seconde ,  et  ainsi  jusques  à  la. 
vingtdeuxiesme,  et  par  ce  moyen  sçavent  les  conduc- 
teurs en  quelle  compaignie  ils  doivent  aller  quand  ils 
ont  le  don.  Et  au  jour  ordonné,  il  mande  par  un 
buyssier  d'armes  les  conducteurs  qu'il  a  choisi ,  et 
les  faict  venir  en  une  sale ,  en  laquelle  le  duc  sied 
en  cliayere  pare'e,  comme  à  prince  appartient,  et  là 
sont  les  seigneurs  du  sang,  le  conseil,  et  les  nobles 
de  la  maison,  et  sont  là  presens  ceux  qui  paravant 
ont  este'  conducteurs.  Et  le  duc  par  son  chambellain 
faict  dire  la  cause  pourquoy  il  se  contente  des  con- 
ducteurs passez,  et  si  grandes  causes  survcnoient  de 
parler  à  aucun  particulièrement,  en  soy  contentant 
ou  non  contentant,  le  duc  feroit  dire  publiquement, 
pour  rendre  à  chascun  mérite  selon  sa  desserte.  Et 
n'ay  point  veu  que  le  duc  n'ayt  descharge'  les  con- 
ducteurs de  leurs  charges  à  leur  liesgrand  honneur 
et  recommandation.  Et  après  iceux  estre  deschargées, 
le  duc  faict  parler  à  ceux  qu'il  a  choisi  pour  l'an- 
née, et  leur  faict  lire  les  ordonnances  qu'il  faut  à 
la  conduicle  de  la  guerre  :  et  après  la  lecture  d'icelle, 
il  faict  appeller  devant  luy  chascun  conducteur  par- 
ticulièrement l'un  après  l'autre ,  et  publiquement 
baille  à  un  chascun  deux  choses.  Premièrement  le 
livre  de  ses  ordonnances  richement  faict  et  escript, 
et  couvert  de  velours,  en  moult  honneste  vollume , 
sellé  du  grand  seau  en  cyxe  vcrde,  et  en  lacs  de  soye  : 

et  en  luy  baillant ,  parlant  le  duc  par  sa  bouche ,  il 
dict,  «Vous  tel,  je  vous  fays  conducteur  pour  l'an- 
«  née  de  telle  compaignie  de  cent  lances  de  mes  gens- 
ce  d'armes.  Et  afin  que  vous  sçachez,  entendez  et  ne 
«  puissiez  ignorer  comme  j'entens  le  faict  de  mes  gens- 
«  d'armes,  et  de  la  guerre  estre  conduicte  et  gouver- 
<c  née,  je  vous  baille  les  ordonnances  que  j'ay  sur  ce 
«  faictes  et  ordonnées,  et  vous  commande  de  les  es- 
«  troittement  tenir  et  garder,  selon  le  contenu  en 
«  icelles  :  »  et  puis  prend  le  duc  un  baston  qu'on 
appelle  baston  de  capitaine,  et  est  iceluy  baston  cou- 
vert de  bleu  entortillé  de  blanche  soye,  qui  sont  les 
couleurs  du  prince  ,  et  baille  le  baston  au  conduc- 
teur et  luy  dict.  «  Afiin  que  vous  soyez  obey,  et  plus 
«  puissant  sur  ceux,  dont  vous  avez  par  moy  charge, 
«  et  que  vous  puissiez  entretenir  et  faire  entretenir 
«  mes  ordonnances,  et  faire  mes  commandemens,  je 
«  vous  baille  le  baston  pour  avoir  la  main  forte  sur 
«  voz  gens,  et  vous  donne  en  efTect  de  les  gouverner 
«  et  punir  par  telle  auctorité  que  moymcsmes,  »  et  sur 
ce  reçoit  le  conducteur  le  serment  de  faire  et  entre- 
tenir les  ordonnances  du  prince,  et  selon  le  contenu 
d'icelles,  et  ainsi  l'un  après  l'autre  crée  le  duc  deBour- 
gongne  ses  conducteurs  ,  et  sont  tenus  de  renvoyer 
icelles  ordonnances  et  le  baston  à  la  fin  de  l'année,  pour 
les  bailler  à  celuy  à  qui  il  plaira  au  duc  d'y  ordonner» 
et  se  tire  chascun  en  la  compaignie  à  luy  ordonnée. 
En  chascune  compaignie  de  cent  lances  y  a  quatre 
chefs  d'esquadre,  dont  Tun  est  ordonné  par  le  duc, 
et  y  met  communément  un  des  escuyers  de  son  hos- 
tel ,  et  n'ay  guerres  veu  que  le  conducteur  ne  face 
d'iccluy  son  lieutenant ,  combien  qu'il  le  peut  faire 

d'un  autre  s'il  luy  plaist ,  et  au  regard  des  autres  chefs 
d'esquadre,  le  conducteur  les  peut  choisir  à  son  bon 
plaisir,  et  soubs  chascun  chef  d'escadre  y  a  quatre 
chefs  de  chambre ,  lesquels  chefs  de  chambre ,  le  chef 
d'esquadre  peut  nommer  et  choisir,  sans  ceux  de  son 
escadre  à  son  bon  plaisir.  Soubs  chascun  chef  de 
chambre  a  cincq  hommes  d'armes,  qui  sont  en  chas- 
cune  des  chambres,  à  prendre  le  chef  de  chambre 
et  les  hommes  d'armes,  soubs  luy  sont  six  hommes 
d'armes.  Ainsi  sont  vingtquatre  hommes  d'armes,  et 
le  chef  d'esquadre,  et  ainsi  par  quatre  chefs  d'esqua- 
dres  trouverons  cent  lances  soubs  le  conducteur, 
chascun  homme  d'armes  a  soubs  luy  trois  archers  à 
cheval,  ainsi  sont  trois  cens  archers  en  chascune  com- 
paignie,  et  chevauchent  chascun  cent  lances  en  huict 
esquadres ,  c'est  à  sçavoir  les  archers  en  quatre  es- 
quadres,  et  en  chascune  csquadre  d'archers  septante 
cinc  archers,  et  sont  conduits  iceux  archers  par  un 
homme  d'armes  principal  en  chascune  esquadre ,  au 
regard  et  à  la  devise  du  chef  d'icelle  esquadre,  et 
chevauche  le  guidon  des  archers  au  front  devant  la 
première  esquadre,  et  pareillement  l'estandart  des 
hommes  d'armes  au  front  de  la  première  esquadre  des 
hommes  d'armes. 

Or  nous  faut  deviser  de  Testât  des  gens  de  pied, 
lesquels  sont  conduits  par  un  chevalier  chef  de  toutes 
gens  de  pied,  et  soubs  qui  respondent  tous  les  chefs 
d'iceux  gens  de  pied,  sur  chascune  compaignie  de 
trois  cens  piétons  a  un  capitaine,  homme  d'armes  à 
cheval,  et  port -enseigne  et  guidon,  et  sur  chascun 
cent  hommes  a  un  centenier  homme  d'armes  à  clie- 
val,  qui  porte  autre  plus  courte  enseigne,  et  respon- 

dent  iceux  centeniers  aux  capitaines  dessus  nommés , 
et  outre  plus  en  chascun  trente  et  un  hommes,  l'un 
est  trentenier,   à  qui  respondent  tous  les  autres,  et 
marchent  par  compaignies  ,  et  par  ordre  de  capitaine 
de  centeniers  et  de  trenteniers,  et  communément  sont 
gardes  de  l'artillerie  et  du  charroy,  et  pour  les  rai- 
sons devant  dictes,  je  me  passcray  à  deviser  des  or- 
donnances sur  ce  faicte ,  et  combien  que  j'ay  mis  en 
escript  le  nombre   des   hommes  d'armes ,  archers  à 
cheval,  et  gens  de  pied  des  ordonnances  de  monsieur 
de  Bourgongne,  et  que  j'aye  devisé  les  gens-d'armes, 
et  qu'ils  sont  tousjours  prests  et  armez  les  uns  comme 
les  autres,  où  vous  trouvez  en  nombre  plus  de  vingt 
mille   combattans,    toutesfois   n'est    encores  tout  le 
nombre  de  ses  gens  d'armes  comptez,  journellement 
prests  et  en  point,  car  de  nommer  outre  et  pardessus 
le  nombre  dessusdict,  il  a  fourny  sa  maison  de  douze 
esquadres  d'archers  d'Angleterre,  lesquelles  douze  es- 
quadres  sont  conduites  par  douze  hommes  d'armes 
anglois  par  la  manière  qui  s'ensuit. 

Premièrement  le  duc  a  ordonné  un  escuyer  pour 
conduire  quarante  archers  pourl'esquadre  delà  cham- 
bre ,  et  est  à  entendre  deux  archers  pour  chascun 
homme  de  sa  chambre,  qui  sont  vingt  hommes  d'ar- 
mes, à  prendre  l'escuyer  et  les  quatre  sommelliers 
comme  dit  est.  La  seconde  esquadre  est  de  quatre- 
vingt  hommes  pour  les  quarante  archers  tousjours 
compter ,  et  les  départir  en  la  manière  dessusdit. 
Item  quatre  autres  esquadres  chascune  de  cent  ar- 
chers ,  pour  les  quatre  cstats  des  escuyers  ,  pour 
chascun  estât,  qui  sont  cinquante  hommes  ,  deux 
archers,  et  pource  cent  archers   pour  chascune  es- 

qnadre.  Item  et  pour  renforcement  de  la  garde,  sont 
ordonnez  quatre  esquadres  de  quarante  archers  pour 
cliascune  esquadre ,  qui  pareillement  est  à  entendre 
deux  archers  pour  cliascun  homme  d'armes ,  et  sont 
trente  hommes  d'armes  en  chascune  esquadre.  Et  puis 
que  nous  avons  devisé  des  gens  d'armes  ordinaires,  il 
faut  deviser  de  l'artillerie ,  laquelle  est  une  merveil- 
leuse despense  et  grande. 

L'artillerie  se  conduit  soubs  un  chevalier  qui  se 
nomme  maistre   de  l'artillerie,  lequel  a  telle  aucto- 
rité  ,    qu'il  doit   estre  obey   en  son  estât   comme  le 
prince ,  il  a  soubs  luy  le  receveur  qui  paye  les  ofli- 
ciers ,  et  les  pouldres,  les  canons,  les  forges,  et  les 
pionniers ,  les  char  tons  et  tous  les  ouvrai  ges  qui  se 
font  à  cause  de  l'artillerie,  et  certes  la  despence  qui 
passe  par  ses  mains  monte  par  an  plus  de  soixante  mille 
livres ,  et  devez  sçavoir  que  en  la  pluspart  des  armes 
du  duc,   il  meine  avec  luy  pour  le  fait  de  l'artillerie 
seulement,  plus  de  deux  mille  chariots,  les  meilleurs 
et  plus  puissans  que  l'on  peut  trouver  en  Flandres  et 
en  Brabant,  et  certes  le  duc   peut  avoir  trois  cens 
bouches  de  l'artillerie,   dont  il  se  peut  ayder  en  ba- 
taille, sans  les  harcquebusses  et  coulevrines,  dont  il 
en  a  sans  nombre.  En  l'artillerie  est  le  controlleur,  qui 
tient  par  ordre  et  par  escript  le  conterolle  de  toute  la 
despence ,  faicte  et  payée  de  toute  la  provision   de 
l'artillerie,  comme   d'arcs,  flesches,  arbalestres  ,  de 
trait,  de  baston  à  main,  de  cordes,  et  toutes  autres 
choses  nécessaires  appertenant  à  iceluy  estât,  là  est 
le  maistre  des   œuvres  ,   carpentiers  ,  marisschaulx  , 
forgeurs  ,  et  toutes  manières  de  gens.  Et  quant  le  duc 
est  devant  une  ville,  il  faut  asseoir  les  bombardes,  il 

convient  pour  cbascune  bombarde  un  gentil  homme 
de  son  hostel  pour  la  conduite  d'icelle  bombarde ,  et 
la  suyt ,  qui  est  es  mains  du  l)ombardier.  Et  est  l'ar- 
tillerie estofTée  et  garnie  de  toutes  choses,  tellement 
que  le  duc  ne  se  soussie  point  à  passer  rivières  de 
mille  pieds  en  peu  de  temps  ,  si  besoin  est ,  et  est 
puissant  et  fort  pour  passer  la  plus  grande  bombarde 
du  monde. 

Le  maistre  de  l'artillerie  a  prevost  en  son  artillerie, 
lequel  a  jurisdiction  et  auctorité  de  justice  sur  ceux 
de  l'artillerie,  et  en  peut  faire  justice  criminelle  ou 
civile,  telle  qu'il  luy  plaist,  et  n'est  pas  à  oublier  le 
faict  des  tentes  et  pavillons  ,  qui  est  une  somptueuse 
chose ,  et  se  conduit  par  un  gentilhomme  qui  a  la 
charge  d'iceluy  estât,  et  meine  aux  despens  du  prince 
plus  de  quatre  cens  chariots,  puissamment  atteliez, 
et  se  comptent  iceux  chariots  soubs  la  despence  de 
l'artillerie.  Et  certainement  le  duc  délivre  pour  sa 
compaignie  bien  mille  tentes  et  mille  pavillons  ,  à 
prendre  pour  ambassadeurs  et  estrangiers ,  pour  la 
maison  du  duc  pour  ses  serviteurs  et  gens-d'armes  : 
et  à  chascun  voyage  le  maistre  des  tentes  a  nouvelles 
tentes  et  nouveaux  pavillons  aux  despens  du  prince , 
et  monte  icelle  despence  à  prendre  toille  et  ouvrages 
seulement  plus  de  trente  mille  francs. 

Or  ne  suffit-il  d'avoir  seulement  devisé  de  ce  grand 
nombre  de  gens-d'armes  à  cheval  et  à  pied,  et  de  ce 
grand  nombre  de  chariots ,  qui  est  une  chose  mer- 
veilleuse, car  combien  que  le  duc  donne  à  tous  ar- 
gent particulier  pour  tous  sommiers,  et  meiTeilleux 
nombre  de  chariots  et  charettes,  pour  leur  nécessite', 
pour  ce  que  le  duc  faict  communciuent  durer  la  gucne 

en  temps  d'hiver  aussi  bien  qu'en  temps  d'esté ,  pource 
faut  il  plus  de  provisions  contre  les  froidures ,  et  au- 
tres nécessitez.  Et  ne  sufliroit  point  qui  ne  deviseroit 
par  quelle  manière,  et  par  quel  ordre  se  loge  iceluy 
grand  ost.  Le  duc  a  pour  son  grand  principal  officier 
le  mareschal  de  Bourgongne  ,  lequel  a  telle  préémi- 
nence, qu'il  prend  droit  de  mareschal  sur  tous  gens- 
d'armes  ,  mais  non  point  e's  gens-d'armes  des  ordon- 
nances ,  et  se  nomme  ledit  mareschal  de  Bourgongne 
pour  un  mareschal  de  France  ,  et  prend  droit  avec 
comme  les  autres,  et  ce  de  toute  ancienneté,  et  se 
conduit  le  fait  de  la  guerre  par  sa  main  avant  tous 
les  autres,  et  doitestre  à  l'avantgarde  du  prince  comme 
le  principal ,  et  toutesfois  si  le  prince  mettoit  en  l'a- 
vantgarde aucun  prince  de  son  sang ,  le  mareschal 
luy  seroit  per  ctcompaignon,  touchant  ladicte  avant- 
garde,  et  en  fabsence  dadit  mareschal  de  Bourgongne, 
se  faict  un  mareschal  de  fost ,  qui  est  son  lieutenant , 
lequel  conduit  les  matières  de  guerre  ,  et  prent  les 
droits  de  mareschal,  et  ordonne  les  commissaires, 
comme  si  luy  mesmes  y  estoit,  et  sont  soubs  ledit  ma- 
reschal,  ou  son  lieutenant,  les  mareschaux  des  logis 
et  de  rhostel ,  et  par  ledit  mareschal  de  logis  est  logée 
ceste  grande  arme'e. 

Le  mareschal  du  logis  ,  quand  le  prince  doit  prendre 
logis  nouveau  ,  il  doit  faire  sonner  sa  trompette ,  et 
doit  avoir  enseigne  desployée ,  et  à  luy  se  doivent  as- 
sambler  le  mareschal  de  l'hostel ,  et  tous  les  fourriers 
de  toutes  les  compaignies,  soit  de  pied  ou  de  cheval, 
et  doivent  chevaucher  en  ordre  et  en  bataille  soubs  la 
conduite  dudit  mareschal,  et  quand  ils  sont  prests  à 
loger  ,  il  peut  faire  arrester  les  compaignies  avec  son 

enseigne,  et  prendre  avec  luy  le  mareschal,  et  ceux 
qui  luy  plaist ,  et  là  adviser  le  pays  et  le  logis,  et 
départ  les  quartiers  pour  Tavantgarde ,  pour  la  ba- 
taille,  et  pour  Tarrieregarde,  et  ainsi  conclud,  assiet 
l'artillerie ,  et  luy  baille  place. 

Par  ceste  manière  ceste  grande  arme'e  logée,  le  ma- 
reschal de  Tost  doitvisiter  advenues,  et  mètre  en  ordre 
les  escoutes  et  guets ,  et  doit  soigner  le  mareschal  ou 
son  lieutenant,  d'enquérir  et  sçavoir  des  passages  du 
pays,  et  doit  avoir  des  guides  avec  luy  pour  guider 
l'armée  ,  et  peut  on  appeller  devant  luy  du  grand  con- 
seil et  du  parlement,  ou  autre  jugement  pour  matière 
de  guerre,  et  qui  touche  le  faict  de  la  guerre,  dont  il 
peut  juger,  et  de  luy  l'on  ne  peut  appeller.  Et  je  cer- 
tifîie  que  j'ay  expérimenté  les  faits  de  la  noble  maison 
de  Bourgongne  plus  de  trente  ans,  et  que  j'ay  bien 
calculé  et  debatu  à  quelles  sommes  de  deniers  peut 
venir  et  monter  la  grand  despence,  dont  j'ay  icy  de- 
vant faict  mention  ,  et  certes  je  treuve  que  par  an 
monte  icelle  somme  de  despence,  bien  environ  deux 
millions  ,  bien  payez  et  comptez  ,  chascun  selon  son 
estât  et  vacalion  à  quoy  il  est  appelle. 

Et  affin  qu'il  appert  que  je  viieil  que  chascun  sache, 
que  ce  qui  est  baillé  par  escript,  est  baillé  d'homme 
qui  le  peult  bien  sçavoir ,  j'ay  mis  mon  nom  en  escript 
soubs  ceste  présente  epistre  ,  en  moy  recommandant 
à  vous,  laquelle  epistre  j'ay  faict  et  compilée  au  siège 
d'Aisse  (0  en  Allemaigne,  au  mois  de  novembre,  l'ai^ 
1474. 

{^)  Aisse  :  Aix-la-Chapcllc. 

TANT   A  SOUFFERT  LA   MARC.HF. 

